
"...Sstarijih mojih u svakom kriposnom činu pute naslidujući...“ 
Petar Zrinski, 


Sirena 


Nakon duga puta napokon stigoh do sv. Jeronima. I dobro je 
što je tako bilo. Uistinu trebaše svugdje i puno učiti da se, makar 
donekle, može razumjeti Jeronima. Čovjeka tako široke, raznolike i 
opće naobrazbe i skoro neutažive znatiželje i duhovne radoznalosti 
kakav je bio Jeronim, u otačkome razdoblju ne poznam. Drugi bi ga 
u pojedinome možda uspjeli nadvisiti, ali u obujmu znanja 
vjerojatno ne bi. Jeronim je iznimno mnogo znao. Ogledao se, tako 
reći, na svim poljima svete znanosti. Jeronim se posvuda zatekao i 
mnoge poznavao. Stoga se s njime ne počinje otačko istraživanje. 

Uz stanovito i duže oklijevanje u naslov sam knjige upisao 
naziv Dalmatinac. U spisu kažem zašto. Nije mi ni najmanje žao što 
će drugi reći da je Jeronim njihov. Pjesnika su svojatali jer je bio 
sjajan. Za slabim se nitko ne okreće. Jeronim je svačiji. Ipak sam 
ponosan što je taj veliki čovjek izdanak ovoga podneblja. Plovio je 
ovim morem koje naš književnik s kopna pun udivljenja obilježuje 
uvijek istim i stalno različitim. Gotovo močeći stope u valima 
Jadrana na dugim sam se šetnjama često pitao kojim je to 
jadranskim brazdama lađa Jeronima prvi put nosila na Istok. Moralo 
je pak biti puno gorčine u Jeronimovoj vreloj duši kada je konačno i 
drugim putem krenuo iz Rima da više nikada svojim smrtnim okom 
ne vidi zapadni i rodni kraj. Poznato je da količina tuge odgovara 
mjeri ljubavi. 


Ovaj se rad dijelom razlikuje od prethodnih. Tu nema 
prevedeno nijedno cjelovito piščevo djelo. Jednu sam, doduše, 
Jeronimovu knjigu već podosta preveo. Ipak se sada ne objavljuje 
jer bi ovaj spis bio prevelik. Ali ni ovaj put ne prikraćujem čitaoca. 
Pred sobom će imati neke Jeronimove sastavke. Uvrstio sam ih da 
može stupiti u neposredni dodir s tim slavnm mužem. 

Već ovdje mogu napomenuti stanovito iznenađenje i 
začuđenost. Jeronima su mnogi hvalili i uznosili. Međutim, mali ga 
je broj valjano istraživao. Stekao sam dojam da veliki dio njegovih 
knjiga stručnjaci nisu potanko, u svom opsegu ni po zasluzi ispitali. 
Svoj rad držim dijelom ogromnoga posla koji tek treba obaviti. 


Makarska, 21. ožujka, 1994. 
M. Mandac 


PRVO POGLAVLJE 


SLIJED JERONIMOVA ŽIVOTA 


Vrela za Jeronimov život 


Tijek je Jeronimova dugog, radinog i plodnog života! u 
glavnim crtama dobro poznat. Na nesigurnosti ćemo od zgode do 
zgode upozoriti. Najneposredniji izvor da se utvrdi Jeronimov život 
svakako je sami Jeronim. Jeronim je u tome gotovo prava iznimka 
među drevnim kršćanskim piscima. Crkveni su Oci redovito o sebi 
šutjeli ili veoma škrto govorili. Prije sv. Augustina jedino je Jeronim 
bez oklijevanja pisao o sebi, svojim uspjesima i neuspjesima, 
vrlinama i grijesima. Govorio je o svojim djelima. Smjesta ističemo 
da se tu i krije velika teškoća kada se sastavlja Jeronimov životopis. 
Svatko o sebi sudi na svoj način. Nitko sebe ne vidi u potpunosti. To 
vrijedi i za Jeronima kada izvještava o sebi. U tim je iskazima teško 


] Smjesta naznačujemo autore koje smo pregledali, ali od njih nismo posebno preuzimali jer su i 
sami navodili općenito poznate činjenice. To su: F.X. MURPHY, Jerome, 872-874; P.T. 
CAMELOT, Hieronymus, 326-327; J. Van den GHEYN, Jerome, 1305-1306; J. 
GRIBOMONT, Girolamo, DPAC, 2, 1583-1588; F. CAVALLERA, Girolamo, EC, 6, 652- 
661; P. ANTIN, Jećr&me, Catholicisme, 6, 702-706; P. ANTIN, Jerome, 35-36; H.F. Von 
CAMPENHAUSEN, Lateinische, 109-150; P. De LABRIOLLE, Histoire, 495-557; 1. 
MARKOVIĆ, Poslanice, V-LXV; L. SCHADE, Hieronymus, IX-XVII; H. LIETZMANN, 
Hieronymos, 1565-1581; J. BUCKLER, Jerome, 7-10; J. BRATULIĆ, Poslanice, X- 
XXIII. — Ako nedostaju u bilješci puni se podaci o autorima i njihovim djelima nalaze u 
Bibliografiji na kraju knjige. Kod autora koji su izdavali Jeronimova djela uz tumačenja 
navodimo ih u popisu gdje su izravno nabrojeni Jeronimovi spisi. Najsloženije je navoditi 
autore koji su pod istom naznakom pisali o Jeronimu u različitim teološkim rječnicima. Tada 
na različite sastave ukazuju različite stranice. 

razlučiti pravu zbilju od Jeronimova tumačenja i razmišljanja. Uza 
sve to stoji što kazasmo: Jeronim je najbolje vrelo da upoznamo 
njegov život i rad. Gotovo su sva Jeronimova djela izvor za 
utvrđivanje njegova životnoga puta i djelovanja. Jeronim je skoro 
svuda u svojim spisima govorio o sebi. Ipak ovdje valja izdvojiti 
njegova Pisma. Taj je književni rod povlašteno mjesto iz kojega 
upoznajemo Jeronima u njegovu životu i radu. Nema gotovo 
nijednoga njegova Pisma koje bi se smjelo ispustiti pri sastavljanju 
Jeronimova života ili kad se prikazuju njegovi spisi. O Jeronimu i 
njegovu djelu nije moguće valjano razmišljati bez dobra uvida u 
njegova Pisma. 

Jeronim je rado i u vlastitim Predgovorima? za svoja izvorna 
djela i prijevode naznačivao okolnosti kako je nastajalo koje 
njegovo djelo i opisivao svoje duševno stanje dok je spis pisao i 
priređivao određeni prijevod. Usput spominjemo da su posebni 
predgovori ili uvodi u razne spise drevne predaje. Tako je znamenit 
predgovor u Sirahovoj knjizi kao i novozavjetni predgovori u Lk 
1,1-4 i Dj 1,1-3. Na kršćanskome su Istoku kao uvod u razne 
biblijske knjige služili ulomci znamenitih crkvenih pisaca kao što su: 
Irenej, Ivan Zlatousti, Efrem ili Teodoret iz Cira. Na Zapadu je 
zapravo Jeronim udomaćio predgovore u biblijske knjige. Ti su 
predgovori često puni naznaka iz Jeronimova života i napomena o 
njegovim spisima.? 

Među Jeronimovim biblijskim uvodima* jamačno je 
najglasovitiji tzv. Prologus scripturarum. Tako ga je zvao Jeronim. 
Naknadno su ga stručnjaci, donekle slijedeći Jeronima, prozvali 
Prologus galeatus. Taj je prologus iznimno važan jer je nekako 
Jeronimov opći uvod u njegov vlastiti rad na Bibliji. [straživaoci se 
ne slažu kada treba reći što znači i otkuda dolazi riječ galeatus. 
Riječ je rijetka. Upotrijebio ju je prije Jeronima sv. Ciprijan. Pri 
njezinu tumačenju vjerojatno treba poći od galea ("kaciga“) iz Ef 
6,17. Prema tome, Prologus galeatus može značiti "prolog“ koji 


Ž Jeronim je vjerojatno sastavio 110 vlastitih Predgovoru. Usp. F. CAVALLERA, S. Jćrome, 1, 
VI, bilj. 4. Usp. naše osmo i jedanaesto poglavlje. 


3 Usp. B. KRAFT, Prologe, 790-791. 
4 Usp. 1. CECCHETI, Girolamo, 77-114; F. CAVALLERA, S. Jćrčine, II, 28-29. 107; B. 
KRAFT. Prologe, 190; J.N.D. KELLY. Jerome, 161: A. BLAISE, Dictivnnaire, 70. 

je opremljen "kacigom". Jeronim, dakle, pruža "uvod“ koji je 
njegova i čitateljeva "kaciga“ pred svima koji bi kušali napasti 
njegove biblijske prijevode. U tome slavnome "prologu“ s 
“kacigom“ Jeronim između ostaloga piše: "Ovaj svetopisamski 
proslov može poslužiti kao početak s kacigom za sve knjige koje 
smo preveli s hebrejskoga na grčki... Molim te, čitaoče, da moj trud 
ne smatraš pokudom predšasniki. Svatko za Božji šator donosi što 
može: jedni zlato i srebro i drago kamenje dok drugi poklanjaju 
svilu, grimiz, skrlet i hijacint. Mi pak dobro učinismo ako smo 
prinijeli kože i kozju dlaku (usp. Izl 25, 3-7). Apostol čak drži da je 
nužnije što mi prinosimo iako je zanemarivije (usp. | Kor 12, 22- 
25)... Čitaj, dakle, najprije ... moga Malahiju: moga, velim, moga. 
Što god smo — češće prevodeći i brižljivije popravljajući — naučili i 
što držimo, naše je. Kada shvatiš što ranije nisi znao, ako si 
zahvalan, smatraj me prevodiocem... Uopće nisam svjestan da sam 
kod hebrejskog izvornika osobno išta izmijenio. Ali ako ne vjeruješ 
čitaj grčka i latinska izdanja i usporedi s ovim spisima. Gdje 
primijetiš da se međusobno razilaze, pitaj kojega Židova...“ 

Uz samoga Jeronima o njemu su ostavili kraće ili duže bilješke 
njegovi suvremenici i pisci koji su nešto mlađi od njega. Ovdje na 
prvo mjesto treba staviti Rufina Akvilejskoga? o kome će biti obilato 
riječi. I sv. Augustin6 rado napominje Jeronima premda se nije 
uvijek s njime u svemu slagao. Postoje cijele rasprave koje potanko 
utvrđuju odnos između Jeronima i Augustina. Ovdje ih mimoilazimo 
da koliko-toliko omeđimo ovaj rad. Jeronima također među davnim 
piscima —  nabrajamo samo neke — spominju: Sulpicije Sever,7 
Orozije,Š Paladije? i Teofil Aleksandrijski.!O Nema sumnje da bi 
podrobno istraživanje navedenih pisaca dobrano upotpunilo naše 


3 Kasnije će o Rufinu biti dosta govora u našemu radu. Vidi četvrto poglavlje. 
6 Obradit ćemo uzajamno dopisivanje između Jeronima i Augustina. 


7 Sulpicije Sever pripada crkvenim piscima iz Galije. Umro je oko g. 420. Najvažnije mu je 
djelo jedan ljetopis gdje je izložio opću povijest od stvaranja svijeta do g. 400. Usp. B. 
ALTANER- A. STUIBER, Parrolopie, 231. 


8 Orozije je svećenik koji je prijateljevao s Augustinom i Jeronimom. Spomenut ćemo ga 
tijekom rada. O njemu usp. E. AMANN, Orose, 1602-1612. 


29 Paladiju govorimo podrobnije kasnije. Bit će to u četvrtome poglavlju. 
10 Teofila ćemo češće kasnije spominjati. To se posebice odnosi na četvrto poglavlje. 


poznavanje Jeronimova života i rada. Na žalost, sami to nismo 
uspjeli ispitati, ali ni drugi to nisu do kraja i u punome opsegu 
učinili.!! 


Jeronimovi životopisi 


Dosta su brojni spisi što u davnim stoljećima nose naslov Život 
sv. Jeronima. Ima ih najmanje pet.!Ž Na žalost ti su Životi nastali 
dugo poslije Jeronimove smrti. Stoga im je sadržaj dosta nepouzdan. 
Nisu pisani s ozbiljnim povijesnim utemeljenjem. Puni su 
neprovjerenih tvrdnja i podataka. Nisu im tuđi ni kojekakvi umeci 
što sliče na pučke priče i pripovijesti. Ipak i ta djela imaju svoju 
vrijednost. Nerijetko donose točne iskaze i uvijek služe širenju 
Jeronimove slave i ugleda. 


Osim spomenutih Života rano su se pojavili stanoviti tekstovi u 
obliku pisama gdje se govori o Jeronimovu preminuću i nadasve o 
čudesima koja je — prema tim pismima — Jeronim učinio nakon 
smrti. Ovdje također valja istaknuti spis s naslovom Prijenos tijela sv. 
Jeronima.!3 


Prvi veoma dobri i provjereni prikaz Jeronimova života sastavio 
je Erazmo Roterdamski. On je u Bazelu od g. 1516. do 1520. izdao 
Jeronimova djela u devet svezaka. Potom su se redali Jeronimovi 
životopisci s manje ili više uspjeha. Mislimo da bi bilo suvišno ako 
bismo ih ovdje pojedinačno navodili.I4 Poimence spominjemo 
trojicu autora jer su zaista sjajno i iscrpno prikazali Jeronimnov život i 
njegovo djelovanje. To su: G. GRUTZMACHER, F. CAVALLERA i 
J.N.D. KELLY. Stekli smo dojam da je tim učenjacima pošlo za 


11 Q vrelima za Jeronimov život potanje piše F. CAVALLERA, 5. Jćrđme, 1, V-VI. Također 
vidi G. GRUTZMACHER, Hieronymus, 1, 1-40. 


12 Ovdje naznačujemo samo one čiji se tekst nalazi u PL, 22, 175-184 i 201-214. — Poglavite 
kratice razriješujemo na kraju knjige. Također upozoravamo da kod PL za Jeronimova 
djela treba voditi računa o godini izdanja pojedinoga sveska jer su u različitim izdanjima 
stupci različito označeni. 


139 najdrevnijim spisima vezanima uz Jeronimov život usp. F. CAVALLERA, 5. J€r&me, II, 
135-145 bilj. T; A. VACCARI, Anriche, [-18; PLS, 17-19; G. GRUTZMACHER, 
Hieronymus, 1, 37-40. 


l4 To potanko iznosi F. CAVALLERA, S. Jerome, II, 145-150 bilj. U. Sud o Jeronimovim 
životopiscima kratko iznosi i J.N.D. KELLY, Jerome, VII. 

rukom tako osvijetliti Jeronima kako se to jedva može kazati za 
ijednoga drugog pisca iz otačkoga razdoblja. 


I sami ćemo u radu navoditi razne datume koji se odnose na 
Jeronimov život i njegov rad. Pri tome se uvijek nekako osjećamo 
nelagodno. Svjesni smo da su datumi uglavnom približni ili možda 
proizvoljni. Jedva da se najbolji Jeronimovi poznavaoci slažu u 
većem broju datuma. Vidjet ćemo da se to čak odnosi na tako 
osnovne događaje kao što je godina Jeronimova rođenja i njegove 
smrti.!5 


Godina rođenja 


Zapravo po sebi nije čudno ni neobično što se ne zna točna 
godina kada se Jeronim rodio. Isto vrijedi za najveći dio otačkih 
pisaca. U Jeronimovu je slučaju iznimno to što je raspon u 
naznačivanim godinama dosta velik. Tako je već Prosper 
Akvitanski 16 zabilježio da se Jeronim rodio g. 331. Prospera u tome 
slijedi tako vrstan patrolog kao što je J.N.D. KELLY koji se čudi!7 
što tu godinu ne prihvate i drugi pisci Jeronimova života. Drugi 
temeljiti Jeronimov poznavalac iznosi pregršte dokaza!8 da utvrdi 
kako se Jeronim rodio oko g. 344. Danas se pak najčešće!? bilježi 
da je Jeronim došao na svijet g. 347. ili oko te godine. To se izvodi 
na temelju oznaka kojima Jeronim sebe u svojim djelima naziva. U 
obzir se uzimlju oznake kao što su: "dijete", "dječak“, mladić“, 
"mladi čovjek“ i starac“. Svatko pak može smjesta uočiti koliko 
je nepouzdan zaključak koji se osniva na spomenutim naznakama. 
Granice u ljudskoj dobi nisu strogo omeđene dobnim izrazima. 


15 Pregled Jeronimova života i rada kroz vremenski redoslijed pruža _F. CAVALLERA, 5. 
Jerome, [l, 153-165. Ali dosta je pročitati rasprave koje je izravno Jeronimovoj kronologiji 
posvetio P. NAUTIN da se uoči relativnost svakoga takvoga pothvata. Usp. također P. 
DEVOS, Dates, 166; J.H.D. SCOURFIELD, Jerome, 117-121. 

16 Riječ je o teologu koji je preminuo nešto prije g. 455. Usp. J.N.D. KELLY, Jerome, 337-339. 

17 Usp. J.N.D. KELLY, Jerome, 1. 

18 Up. J. FORGET, Jćr&me, B94-896. 

19 Usp. F. CAVALLERA, S. Jćr&me, \I, 3-12; P.T. CAMELOT, Hieronymus, 326-327; H. 
LECLERCOQ, Jerome, 2235-2236; J. GRIBOMONT, S. Jćr&me, 901-902; F. CAVALLERA, 
Jćrćme, B90-891; P. NAUTIN, Hieronymus, 304-30; B. ALTANER-A. STUIBER, 
Patrologie, 394-396. 

Preostaje kazali da ne znamo kada se Jeronim rodio. Nagađamo da 
je to bilo između g. 331. i — recimo — g. 347. 


Ime ili imena 


Jeronima se često u punome nazivu oslovljavaž0 sa Sofronije 
Euzebije Jeronim. Čini se pak da su se u to uvukle stanovite 
netočnosti. Sofronije je bio grčki monah koji se sprijateljio s 
Jeronimom. Na grčki je uz Slavne muževe preveo još neke 
Jeronimove spise. Vjerojatno se otuda uz Jeronimovo ime u nekim 
rukopisima stalo vezati ime Sofronije koje u zbilji Jeronim nije 
nosio. Jeronim sebe samo na jednom jedinome mjestu u svojim 
spisima naziva Euzebijem.ž! Inače se posvuda imenuje Jeronimom. 
Tako postupa kada piše pisma, sastavlja knjige ili utvrđuje posvete 
svojih djela. U bilješci koju je u Slavnim muževima2ž posvetio 
samome sebi za se naprosto kaže da je Hieronymus. Tome ništa nije 
dodao. I Jeronimovi su suvremenici Jeronima nazivali Jeronimom. 
Tako su postupili: Epifan,2* Paladijež4 i Ivan Jeruzalemski.25 Inače 
se ime Jeronim dade izvesti od Lepov ČVOLA što znači "sveto ime“. 
Dalo bi se otuda pretpostaviti da su drevni Jeronimovi pređi grčkoga 
podrijetla. Mogli su se doseliti s istočnoga Sredozemlja gdje se 
govorilo grčki. To je, jasno, samo nagađanje i moguća 
pretpostavka.26 


Rodno mjesto i pokrajina 


Sam je Jeronim zabilježio da se rodio u Stridonu. Jedini on i to 
isključivo na samo jednome jedinome mjestu spominje svoj rodni 


20 Usp. A. PENNA, Girolamo, 1109-1132; P.T. CAMELOT, Hieronymus, 326-327: B. 
ALTANER A. STUIBER. Patrolopie, 394. 


21 Usp. F. CAVALLERA, 5. Jćr&me, 1, 4 bilj. 3 i J.N.D. KELLY, Jerome, 5 bilj. 15. 

22 pL, 23, 755B. 

23 Epifana u nastavku često spominjemo. To naročito vrijedi za četvrto poglavlje. 

24 O Paladiju ćemo kasnije reći zasebnu riječ. Treba pogledati četvrto poglavlje. 

25 Ivan Jeruzalemski se sporio s Jeronimom. Naknadno ga spominjemo. 

26 U svezi s Jeronimovim imenom usp. F. CAVALLERA, S. Jćr&ime, I. 4 bilj. 3: J.N.D. 
KELLY, Jerome, 5-6; H. LIETZMANN, Hieronymos, 1565; J. FORGET, Jerome. B94-896. 

Stridon.27 Jeronim je Stridon nazvao oppidum što, strogo govoreći, 
ne označuje pravi pravcati grad. Riječ je po sebi dosta neodređena. 
Tako oppidum može označavati veće selo, sajmište, vojnu utvrdu i, 
dakako, grad. Stridon je vjerojatno bio biskupsko sjedište. U njemu 
je latinska uljudba bila na zavidnoj razini. Stridon je bio vojno važan 
i zato utvrđen. Ipak su ga Goti između g. 376. i 379. posve razorili i 
do temelja uništili. Stridon više nikada nije bio obnovljen. Tako je 
nestao bez traga. Danas se o Stridonu ništa ne zna. Nije poznato ni 
gdje je bio. Postoje najrazličitije pretpostavke gdje se Stridon 
nalazio. Gotovo je nerazborito opredijeliti se za bilo koju od njih. 
Inače o Stridonu Jeronim također bilježi da je bio confinium 
Dalmacije i Panonije. Riječ confinium znači međa ili granica. Ipak 
je vjerojatno njome Jeronim želio kazati da se Stridon nalazio na 
prostoru gdje se kao kod kakvoga čvorišta dodiruju Dalmacija i 
Panonija. Svakako se stječe dojam da je Stridon pripadao Dalmaciji. 
Stoga se s razlogom uvriježila predaja da je Jeronim bio 
Dalmatinac. Jeronima i najozbiljniji njegovi izučavatelji nazivaju 
Dalmatincem. Pravi dokaz za Jeronimovo dalmatinsko podrijetlo 
ipak ne dolazi osobno od Jeronima koji se valjda nije nikada nazvao 
Dalmatincem. Za Jeronima je Paladije28 koji je Jeronima osobno 
dobro poznavao izrijekom zapisao da je Jeronim Dalmatinac. Red 
nam je dodati da Jeronim nije posebno isticao svoje stridonsko i 
dalmatinsko podrijetlo. Drugo je što se mi s punim razlogom 
ponosimo time što je taj veliki čovjek niknuo s područja koje je 
naše.29 


27 De viris, 135: PL, 23, 755B. 
28 Usp. C. BUTLER, Lausiac, 219 bilj. 78; 128; 213 bilj. 67. 


Navodimo nekoliko autora koji potanje govore o tome gdje se nalazio Jeronimov rodni 
Stridon: J.N.D. KELLY, Jerome, 2-5; F. CAVALLERA, 5. Jćrdme, 3-6; F. CAVALLERA, 
Jerdine, BB9-B90; H. LECLERCQ, Jerome, 2236-2237: J. FORGET, Jćr&me, 894-896, J. 
GRIBOMONT, Girolamo. 203-204; [. FODOR, Lieu, 498-500; H. LIETZMANN, 
Hieronyinos, 1565; J. BRATULIĆ, Poslanice, XXXIX-XLI; G. GRUTZMACHER, 
Hieronymus, 1, 103-113; F. CAVALLERA, 5. Jerćme, IL, 67-71 bilj. A. — Premda su Goti 
razorili Stridon. Jeronim se dopisivao s dvojicom Gota u svezi s prijevodom starozavjetnih 
psalama. Usp. J. ZEILER, Jćr&ine, 123-130. 

Jeronimova obitelj 


Jeronim koji je u vlastitim spisima o sebi češće govorio, o 
svojima je, začudo, uglavnom šutio. Zato o njegovoj obitelji 
nemamo mnogo podataka ni potanjih izvještaja. Postoji mogućnost 
da Jeronimovi preci — kako dijelom već natuknusmo — nisu 
stridonski starosjedioci niti iskonski latinskoga podrijetla. Jasno je 
da je to tek nagađanje. Ipak je sigurno da je Jeronim neposredno 
izdanak latinske obitelji. 

Jeronimova je obitelj bila kršćanska. Sam Jeronim kaže: "Ja 
sam kršćanin; rođen sam od kršćanskih roditelja. Nosim na svome 
čelu zastavu  Križa“.3% Također je zabilježio: "Mi ne cijepamo 
Crkvu niti se odvajamo od otačkoga zajedništva. Od zipke smo se 
— da tako kažem — hranili katoličkim mlijekom. Nitko nije više 
crkveni čovjek doli onaj koji nije nikada _bio krivovjernik. Ali mira 
bez ljubavi ne poznamo niti zajedništva bez mira“.31 

Jeronimov se otac zvao ondašnjim uobičajenim kršćanskim 
imenom Euzebije. To kaže sam Jeronim.32 Majci mu ne znamo za 
ime. Jeronim je u najranijem djetinjstvu bio naročito odan svojoj 
baki. Vjerojatno se to odnosi na očevu majku. O baki je zapisao: 
“Sjećam se: kao dječak trčao sam kroz sobice malih robova. 
Praznički sam dan provodio u igrama... Otrgnuo bih se iz bakina 
zagrljaja".33 

Dobro nam je poznat Jeronimov brat Paulinijan.?+ Jeronim je 
imao i sestru. U svojim je spisima rijetko spominje. Ime joj ne 
znamo. Ipak postoje dva kraća Jeronimova ulomka iz kojih nešto 
saznajemo o njegovoj sestri koja je bila malo mlada od njega. 
Ulomke je danas teško tumačiti. Svakako iz njih proizlazi da je 
Jeronimova sestra u mlađim danima imala stanovitih i sada 
neutvrdivih teškoća u svome vjerskome životu. Pomišlja se da možda 
nije htjela pristupiti krštenju ili je zapala u kakvu krivovjernu 


3017 je Jeronim zabilježio pišući Predgovor za prijevod s hebrejskopa starozavjetne Anjive a 
Jobu: PL, 28, \142A. 


31 Ep 82,2; PL, 22,737. 
32 De viris, 135; PL, 23, 755B. 
33 Apo1 1,30; PL, 23, 441B; P. LARDET, Apologie, 82. 
Njemu ćemo naknadno posvetiti zasebnu napomenu. Bit će 1o u četvrlome poplavlju. 

sljedbu. U poteškoći joj je posebnu pomoć pružio akvilejski đakon 
Julijan s kojim se Jeronim dopisivao.35 Na sestru je vjerski utjecao i 
sam Jeronim.3$ Kada je ona nadišla poteškoću, postala je dobra i 
oduševljena vjernica. Čak se sluti da je po uzoru na Jeronima i na 
njegov poticaj prigrlila strogi ascetski život. Nije isključeno da se 
tome protivila Jeronimova obitelj te je to mogao biti razlog što se 
Jeronim kasnije nepovratno udaljio od roditeljskoga doma u 
Stridonu. 

Jeronim je imao tetku s majčine strane. Zvala se Kastorina.37 
Jeronim se s njome zavadio iz nama nepoznata razloga. Vjerojatno 
su se u svađi rastali kada je Jeronim otputovao na Istok. Dok je 
boravio u pustinji pisao je tetki da se izmire. Kako nije dobio 
odgovor, Jeronim se opet javio. Jeronim se želio izmiriti jer je 
kršćanin. Pisao je tetki: ako ona za to ne haje, on smatra da je 
pismom izvršio svoju kršćansku dužnost. Jeronim je uz ostalo pisao: 
"Čemu — kažeš — takav početak? Zato da, odloživši staru srdžbu, 
Bogu spremimo čisto boravište u srcu... Sada te usrdno molim: 
posjedujmo mir koji nam je ostavio Gospodin Isus (usp. Iv 14, 27). 
Krist motri i moju želju i tvoj duh. Zakratko će pred njegovim 
sudom uspostavljena ili uništena sloga dobiti nagradu ili kaznu. 
Ako ne pristaneš — neka se to ne obistini! — ja ću biti oslobođen. 
Ovo me moje pismo, kada ga pročitaš, odrješuje“. 

Jeronimova je obitelj bila dosta bogata. Posjedovala je prostrana 
polja i mnoge šume. Jeronim spominje da je imao zasebnu poslugu i 
dadilje. Posluga je boravila u odijeljenim prostorima u kući. Jeronim 
je g. 398. iz Betlehema poslao Paulinijana u zavičaj da rasproda što 
je iza gotskoga opustošenja ostalo od roditeljskoga imanja da bi 
utrškom popravio betlehemski samostan i gostinjac. To, očito, 
predmijeva da su Jeronimovi bili prilično imućni.38 


35 Usp. J.N.D. KELLY, Jerome, 32-33; F. CAVALLERA, S. Jćrčme, |, 23 bilj. 2: IL, 75. 

36 gp 6,2; PL, 22,338; Ep 7,4; PL, 22,340. 

37 Ep 13; PL, 22, 346-347. Usp. L. SCHADE, Briefband, 11, 34-35; F. CAVALLERA, S. 
Jerčme, \, 48-49, 11, 15-16: J.N.D. KELLY, Jerome, 51. 

38 Usp. P. NAUTIN, Hieronymus, 304-309; J. GRIBOMONT, S.Jćr&me, 901-902; J. 
GRIBOMONT, Girolamo, 203-209; J. FORGET, Jćr&me, 894-896; H. LECLERCQ, 
Jerome, 2231; F. CAVALLERA, S. Jećme, 1, 3-6; 11, 3-6; J.N.D. KELLY, Jerome, 6-9. 

Prva naobrazba 


Jeronim je temeljnu naobrazbu stekao u rodnome Stridonu. U 
školi se posebno vježbalo pamćenje. Smatralo se da ono pokazuje 
stupanj nadarenosti. Zanimljivo je što se katkada ističe da je 
Jeronim čak u pučkoj školi mogao steći osnovna znanja o grčkome. 
U ono su se doba djeca rano upućivala u grčku pismenost. Jeronim 
se kasnije koji put sebe sjećao kao sitnoga i dosta krhkoga dječačića 
koji u Stridonu stječe prva znanja. Stridon je vjerojatno bio nekakvo 
obrazovno središte koje se pokoravalo onodobnim nastavnim 
rasporedima i odredbama.3? 

Rekosmo da su Jeronimovi roditelji bili kršćani. Ipak se čini da 
u vjeri nisu bili onoliko žarki koliko bi to Jeronimu bilo drago. 
Jeronim nije kao dijete bio kršten. Takav je bio običaj vremena. Ali 
ne može biti sumnje da je u obiteljskome krugu primio ozbiljnu 
vjersku pouku u skladu s dobi koju je imao dok je boravio u 
Stridonu. 


Prvi rimski boravak 


Jedva može biti sumnje da je u Jeronimovu životu bilo 
presudno što su ga bogati roditelji poslali učiti u Rim. Tu je stekao 
zaista najvišu i najširu naobrazbu kojom će se dičiti i na koju će biti 
čitava života veoma ponosan. Jeronim u Rimu nije pohađao opću 
školu već se upisao u školu koju je vodio znameniti učitelj Donat.40 
Jeronim se trajno hvalio Donatom. Današnjim rječnikom rečeno 
Donatova je škola bila privatna srednja škola gdje se prolazilo 
veoma raznoliko gradivo. Jeronim je bio Donatov učenik kojih 
četiri do pet godina. Poslije "srednje škole“ Jeronim je prešao na 
viši stupanj koji odgovara našemu sveučilištu. Tu je nadasve učio 
kako se najbolje javno govori. Uz to je vjerojatno slijedio predavanja 
iz prava iako nije nikada postao temeljit pravnik. Jeronim se na 
sveučilištu makar donekle uputio i u filozofiju. Ali dušom nije bio 
filozof niti sklon takvome umovanju. Grčke je filozofe čitao u 


39 Usp. H. - 1. MARROU. Augustinus, 3-449. 
40 Q Donatu govorimo niže. Učinit ćemo to u četvrtome poglavlju. 

latinskim prijevodima i već protumačene od latinskih autora. Pravo 
je Jeronimovo znanje bilo široka i duboka upućenost u bogatu 
latinsku književnost. U tome se s njime valjda nije u ono doba 
mogao takmičiti nijedan crkveni čovjek. 


Većinom se tvrdi da je Jeronim po učenosti i izobrazbi među 
prvima kada je riječ o crkvenim Ocima zapadnoga kršćanstva. 
Mislimo da je tvrdnja točna i neoboriva. Jeronim je sjajno poznavao 
latinske književnike. O mnogima je sigurno učio u školi, ali je 
vjerojatno cijeloga života u rukama imao latinske pisce. Jamačno ih 
je čitao iz osobnoga užitka i vlastitoga duhovnoga obogaćivanja. 
Od tih je pisaca naučio blistavo latinski pisati i jasno misliti. Jeronim 
se nije ustručavao u svojim teološkim raspravama posegnuti za 
mišljenjima latinskih književnika. Sva su njegova djela protkana 
navodima, sjećanjima i natuknicama uzetima iz ogromne latinske 
književnosti. Jeronim je srećom ponekad naveo ulomke koji su se 
inače izgubili. Tako je učinio veliku uslugu i samoj latinskoj 
književnosti. Često Jeronimovi izrazi potječu od latinskih klasika. 
Njegov je stil odraz najviše latinske književnosti. Ljudi tvrde da je 
Jeronim najviše među latinskim piscima učio od Cicerona i Vergilija. 
Ali je besprijekorno poznavao i druge. To su: Seneka, Plinije Mlađi, 
Salustije, Horacije, Ovidije, Lukrecije, Svetonije, Terencije, Juvenal, 
Varon, Kvintilijan, Klaudijan i Persije. Moguće je da smo kojega 
ispustili. Ali i nabrojeni doista pokazuju kako je bio širok krug i 
opseg Jeronimovih latinskih književnih ljubimaca i poznanika.4! 

Često su se istraživači pitali koliko je Jeronim već u Rimu 
mogao naučiti grčki jezik. Po svemu sudeći grčki nije toliko znao da 
bi već tada bio u stanju čitati grčke klasične pisce. Ali je vjerojatno 
ipak bio sposoban s razumijevanjem slijediti predavanje držano na 


41 O Jeronimovu se stavu prema klasičnim latinskim piscima zaista pisalo iscrpno. U tu svrhu 
mogu se čitati: J. GRIBOMONT, Girolamo, 230-231; H. HAGENDAHL — J.H. 
WASZINK, Hieronymus, 135-136; W.C. McDERMOTT, Jerome, 19-23; P. 
D'HEROUVILLE, Jćr&me, 384; A. KURFESS, Ekloge, 5-13; L. LAURAND, Cicćron, 166; 
M.R.P. McGUIRE, Cicero, 871; M. SPANNEUT, Seneca, 80; 1. OPELT, Senecazitat, 175- 
176; H. HAGENDAHL, Jerome, 216-227; H. HAGENDAHL, Fathers, 89-328; P.L. 
SCHMIDT, Horaz, 509-511; K.A. NEUHAUSEN, Hieronymus, 257-286; P. De 
LABRIOLLE, Songe, 229-230; R. EISWISTH, Stellung, 1-2; P. RICHE, School, 723-724; 
H.C. GARDINER, Literature, 838-841; C. BECKER, Cicero, 114-117; H. FUCHS, Bildung, 
358; W. HAGEMANN, Wort, 4-9; F. GLORIE, Sources, 472-477; A. CAMERON, Jerome, 
111-113. 

grčkome. Jeronim će kasnije temeljito zavladati i tim jezikom. To će 
mu omogućiti neposredan pristup velikoj grčkoj književnosti pa i 
filozofiji. Kako je najveći dio zreloga i radnoga života proveo u 
sredini gdje je grčki bio živ, Jeronim je morao voditi računa i o 
grčkoj književnoj kulturi. Ipak se obično kaže da u svojim djelima 
veoma malo navodi i spominje grčke pisce. Jeronim je navodio: 
Plutarha, Polibija, Platona, Aristotela, Homera, Herodota i 
Ksenofonta. Inače se misli da je Jeronim Grke uglavnom čitao u 
prijevodu ili u onome obliku i onoj mjeri kako su ih navodili grčki 
crkveni Oci. Nama je donekle jasno zašto Jeronim nije obilnije 
posizao za grčkim autorima. On je svoja djela pisao latinski i za 
latinski svijet gdje su ljudi razmjerno malo poznavali grčku 
književnost. Jeronim je razborito zaključio da je u tim uvjetima 
gotovo bezpredmetno pozivanje na pisce koji su čitaocima većinom 
nepoznati.42 


Značajno je što je Jeronim već za rimskoga školovanja stao 
stvarati vlastitu knjižnicu od koje se do smrti nije odvajao i koju je 
stalno popunjao. Knjige je dijelom kupovao, a dijelom sam 
prepisivao. Čak je naručivao prepisivače da za nj prepisuju. O svojoj 
je knjižnici zapisao: "Uopće se nisam mogao proći bez knjižnice 
koju sam s najvećom ljubavlu uspostavio u Rimu“.43 

Pišući o Jeronimovu životu istraživaoci““ redovito bilježe da se 
Jeronim za rimskih studija s vremena na vrijeme znao odati 
putenome životu. Po svemu sudeći tu valja lučiti Jeronimov život 
prije krštenja i poslije njega. Jeronim je poslije krštenja ozbiljno išao 
kreposnim putem i može se s dosta sigurnosti smatrati da je u 
bitnome ostao vjeran svojim krsnim obećanjima. Kada on sam motri 
i to razdoblje svoga života, kudi ga radi mnogo čega. Sam najbolje 


42 Glede Jeronimove upućenosti u grčku klasičnu književnost vidi: P. COURCEL..H. Leltrex, 
37-18; P. De LABRIOLLE, Songe, 229-230; K.A. NEUHAUSEN, Hieronymus, 260-261; 
W.C. McDERMOTT, Literature, 372-382; GJ.M. BARTELINK, Homer. 141: H. 
HAGENDAHL — J.H. WASZINK, Hieronymus, 134-135; J. GRIBOMONT. Girolamo, 
230; W. HAGEMANN, Wort, 5; P. LANGLOIS, Language, 131. 


43 £,22,30; PL, 22, 416. 


44 Usp. F. CAVALLERA, S. Jćrćme, Il, 43.72-75 bilj. B; B. ALTANER — A. STUIKLR, 
Patrologie, 394; L. SCHADE, Hieronymus, X; J. FORGET, Jerćme, B95; H. LIHCI.ERCQ. 
Jerćine, 2239, F. CAVALLERA, S. Jćrome, 1, 13-14; J.N.D. KELLY, Jerome, 20- 
21.41.44.50. 

zna zašto to čini. Ali je njegov tadašnji način govora takav da se iz 
njega ne može zaključiti kako Jeronim sebi poslije krštenja 
predbacuje raspuštenost. Jeronim se poslije otajstvenoga 
novoporoda svim žarom predao strogom ascetskome životu. Pitanje 
pak njegova predkrsnoga razdoblja kudikamo je složenije i zato ga 
istraživači različito prosuđuju i vrednuju. 

Jeronim o svojim rimskim mladićkim i rano-muževnim 
godinama razmjerno mnogo govori. Ali su gotovo svi ti njegovi 
sudovi pisani desetljećima poslije rimskih studija. Jeronim je čovjek 
žive i bujne mašte. Gotovo je lirski književno usmjeren. Vješt je 
govorničkim i slikovitim izrazima. Jeronimov je jezik pun boja i 
tananih prelijeva. Sve to upozorava na oprez pri čitanju Jeronimovih 
razmišljanja o samome sebi. Jeronim je dubok i osjećajan čovjek. 
Sada je pravi mistik i vrhunski duhovni pisac. Ne bi bilo neobično 
da sada kada je već zašao u godine samoga sebe oštrije sudi nego je 
potrebito. Ipak rečeno ne može posve razjasniti grizodušje koje 
Jeronim osjeća prema grijesima svojih studentskih dana. On se zaista 
gnuša nad tim manama. Bio je u pustinji i zato da ih okaje i za njih 
ispašta. Jeronim se iskreno kajao. Znao je da je onih godina bio 
podjarmljen strasti i to ga ispunja nepatvorenim _stidom i sramom. 
Ono mu je doba mrsko i odbojno. Savjest ga muči i izjeda. Ipak je 
teško kazati što to Jeronim zapravo sebi tako teško i prijekorno 
predbacuje i spočitava. U jednome je trenutku g. 393. bio nadasve 
iskren i ponizan. Tada je pisao prijatelju Pamahiju s kojim je 
zajedno učio u Rimu. Njemu je izjavio: "Djevičanstvo pak uzdižem 
do neba ne jer (ga) posjedujem već jer se divim onome što nemam. 
Plemenito je i čedno priznanje kojim se u drugih ono hvali čega sam 
nemaš“.45 Od toga se priznanja teško može naći što skromnije. 
Rečenicu smo naveli jer je Jeronimova javna ispovijed. Inače se 
dobro uklapa u drugo što je Jeronim govorio o sebi iz onoga 
vremena. Bio je svjestan*& da je nemoguće "djevicu poslije pada“ 
ponovno "uspostaviti kao djevicu“. Nije isključeno da Jeronim pri 


45 Ep 48, 20; PL, 22, 509-510. Taj se tekst također vodi pod brojem 49. Usp. F. CAVALLERA, 
5. Jerome, W, 73. Oslonili smo se na tekst kako se nalazi u F. CAVALLERA, S. Jćrčme, 43. 
Malo se razlikuje od teksta u PL. 


46 rp 22, 5; PL. 22,397. 


tome pred očima ima i sama sebe.4? Jeronimu su se slike rimskoga 
slobodnijeg života naročito vraćale u sjećanje dok je boravio u 
kalcidijskoj pustinji. Tada bi pomišljao da je "nazočan kod rimskih 
užitaka“ i da "prisustvuje djevojačkim kolima“. U pustinji su mu 
"usta bila blijeda od posta, ali je duša u hladnome tijelu plamtjela 
od žudnje“.48 — Jeronim, inače, govori o "zavodljivome 
mladenačkome putu na kojemu je i sam pao“.4? Bio je "svezan 
okovima grijeha“. Ali je poput evanđeoskoga Lazara (usp. Iv 
11,43) čuo poziv: "Jeronime, izađi vani!“?% Jeronim drugdje 
priprosto priznaje kako je bio “'onečišćen svim grcšnim 
nečistoćama“.5! Sebe naziva "rasipnim  sinom“5ž iz evanđelja 
(usp. Lk 15,11-32). Jeronim zaista često govoriš o svojim 
"manama“, "dražesti raspuštenosti“, "zlima“ i “opačinama“. 
Nadamo se da tim nizanjem nismo umanjili Jeronimov ugled. 
Njegova je iskrenost njemu na čast i slavu. Nama je bila nalop. 


Jeronim nipošto nije za studentskih dana zaboravio vjersko 
osvjedočenje5“ koje je primio od najranije dobi. Rado je nedjeljom 
hodao s prijateljima Rimom i posjećivao mjesta istaknutije vezana uz 
slavnu kršćansku = prošlost. Sam opisuje kako je zalazio u 
katakombe. Veli: “Kada kao mladić bijah u Rimu i dok sam 
izučavao svjetovni nauk, obično sam u nedjeljne dane s vršnjacima 
istoga svjetonazora obilazio apostolske i mučeničke probove. Često 
smo ulazili u katakombe. Ukopane su u dubinu zemlje... Uza zid su 
s obje strane tjelesa sahranjenih. Sve je tako tamno da se gotovo 
obistinjuje —prorokova riječ: "Neka živi sidu u podzemlje“ (Ps 
54,16). Rijetko kada odozgo dopre svjetlo i ublaži užas od tame... 
Opet se korak po korak ide dalje. Okruženima pluhom noći pada na 


47 Usp. J.N.D. KELLY, Jerome, 21 bilj. 16. 
48 Ep 22,7; PL, 22,398. 

49 F£97,4; PL, 22,340. 

50 g, 7,3; PL, 22, 340. 

51 £94,2; PL, 22.336. 

52 Ep 2; PL,22,331. 


53 Usp. Ep 2; PL, 22, 331-332; Ep 6, 2; PL, 22,338: Ep 15, 2: VI.. 22, 6% 0 svemu potanje vidi 
u F. CAVALLERA, S. Jćrame, 11, 72-15 bilj. B. 


54 Naveli smo slijedeće Jeronimovo mjesto: /n Ez 12, 410, PI. 24, VISAR. Usp. E. 
CAVALLERA, S. Jćrome, 1, 14-15 i J.N.D. KELI.Y, Jerame, 23 

pamet Vergilijev stih: "Posvuda strava i sama šutnja straši duše“. Nek 
je to meni rečeno...“ 


Jeronim se vjerojatno krstio pri kraju svojih sveučilišnih nauka. 
Krstio se u Rimu. Time se osobito ponosio i hvalio.55 Uvijek se 
osjećao rimskim kršćaninom i želio biti u rimskome zajedništvu. U 
vjerskim je pitanjima nastojao biti u skladu s rimskim učenjem. 
Možda je Jeronima krstio papa Liberije.?6 


Kraća zapadna putovanja 


Kada je Jeronim sjajno okončao svoje učenje u Rimu, krenuo 
je na put. Točne smjerove i postaje nije lako utvrditi. Jednako je 
teško kazati što je Jeronim na putovanju činio i čime se bavio. Ipak 
je to kratko razdoblje važno u Jeronimovu životu i radu. Jeronim je 
na putu utvrdio kako će kasnije živjeti i čime će se baviti. Datume za 
put nećemo određivati jer su zaista nepouzdani.?7 

Jeronim je iz Rima najprije pošao u Trier koji je u to doba 
carska prijestolnica i sjedište dvora. Razlog Jeronimovu trierskom 
putovanju nije lako doumiti. O njemu se može jedino nagađati i 
samo ga slutiti. Jeronim je mogao poći u Trier usavršiti svoju 
naobrazbu. Pretpostavka je moguća iako se teško oteti dojmu da je 
zaista labava. Ipak je Rim u ono doba po mogućnosti izobrazbe bio 
daleko pred Trierom. To pak ne isključuje da je i u Trieru mogao 
djelovati neki zasebni učitelj kojega je mladi Jeronim htio slušati. 
Kudikamo je prirodnije da je Jeronim pošao u Trier da se kao 
službenik uključi u državnu upravničku službu. Vjerojatno se u 


55 Usp. Ep 16, 2: PL, 22,358. 


56 O Jeronimovome prvome rimskome boravku i učenju vidi: F. CAVALLERA, S. Jćr6me, I, 
6-17; II, 3-12; J.N.D. KELLY, Jerome, 10-24; H. LECLERCOQ, Jćrćme, 2237-2240; P. 
NAUTIN, Hieronymus, 304-309; J. GRIBOMONT, Girolamo, 203-204; H. HAGENDAHL 
— J.H. WASZINK, Hieronymus, 118; ]. FORGET, Jćrćme, B94-896; G. GRUTZMACHER, 
Hieronymus, 1, 113-136; J. BUCKLER, Jerome, 7-10; P. De LABRIOLLE, Histoire, 502; P. 
ANTIN, 35-36. 


57 Usp. A. THOMAS, Trier, 353; F. CAVALLERA, 5. Jerome, L, 17-24; J.N.D. KELLY, 
Jerome, 25-35; J. FORGET, Jćrome, 894-896; H. HAGENDAHL — J.H. WASZINK, 
Hieronymus, 119; J. GRIBOMONT, Girolamo, 203-209; G. GRUTZMACHER, 
Hieronymus, 1, 136-145; H. LECLERCQ, Jćrćme, 2240-2242; P. NAUTIN, Hieronymus, 
304-309, J. GRIBOMONT, S. Jer6ime, 901-902; P. COURCELLE, Recherches, 182- 
184.254-255; J. BUCKLER, Jerome, 7-10; P.-M. DUVAL, Gaule, 666-674. 

Trieru moglo lakše naći zaposlenje nego u Rimu. Uostalom, Jeronim 
je mogao poći u Trier kao što mlad čovjek koji je završio nauk rado 
putuje da upozna druge krajeve i ljude. 

Put u Trier i boravak u njemu za Jeronima je gotovo 
prijelomni životni događaj. U Trieru i njegovoj okolici već se prije 
g. 360. udomaćio i procvao ascetski život egipatskoga monaškog 
oblika i usmjerenja. U tome je pogledu mnogo učinio Atanazije 
Veliki koji je kao prognanik živio i djelovao u Trieru. Tu je 
posebice utirao put ascetskom i redovničkome životu. Nema sumnje 
da je mladi Jeronim upravo u Trieru došao u dodir s istaknutim 
ascetskim načinom života koji je na nj duboko djelovao i iskreno 
ga privlačio. Vjerojatno se upravo tada u duši opredijelio za ascetski 
poziv. 

Također je značajno što se Jeronim u Trieru stao neposredno 
zanimati za kršćanske teološke pisce i njihove spise. To se vidi otuda 
što je upravo u Trieru čitao djela sv. Hilarija. Čak je za svoju 
knjižnicu koja je dotada sadržavala samo svjetovne pisce sam 
prepisao dva značajna Hilarijeva djela: Tumačenje psalama i 
Sinode. Već u tome naziremo jezgru budućega Jeronimova rada. 
Jeronim je u biti biblijski djelatnik, vrstan pisac i povjesnik. 

Jeronim je boravak u Trieru iskoristio da obiđe Galiju. I u 
tome se dijelu Europe već duboko ukorijenio ascetski život koji je 
Jeronima neodoljivo privlačio. Da je put po Galiji ostavio traga u 
Jeronimovu srcu vidi se otuda što se kasnije dopisivao s muževima i 
ženama iz Galije. 

Nakon tih prvih putovanja Jeronim se vratio u rodni zavičaj. 
Neko je vrijeme boravio u Stridonu. Taj je boravak bio nekako 
nesretan za Jeronima. Jeronimu se rodni grad nije nimalo svidio. 
Bio mu je preuzak. U Stridonu je vladalo duhovno mrtvilo. Tu nije 
bilo ni kulturnoga života ni toplijega kršćanstva. Jeronim je 
zabilježio: "U mojoj je domovini udomaćena seoska neotesanost. 
Bog je trbuh (usp. Fil 3,19), a živi se od dana do dana. Svetiji je tko 
je bogatiji“. Jeronim ništa bolje ne govori ni o stridonskome 
biskupu Lupicinu koji je "slabi kormilar“ koji upravlja "šupljom 
lađom“. Tako "slijepac vodi slijepe u jamu“. Lupicin je kao 

"upravitelj onakav kao i oni s kojima ravna“.*8 Dodajmo da je 
Jeronim došao u sukob i s vlastitim roditeljima. Razlozi sporu nisu 
nam poznati. Ranije smo spomenuli njegove poteškoće s vlastitom 
sestrom i stanovitu zavadu s tetkom. 

Jeronim je iz Stridona prešao u Akvileju5? i tu boravio tri 
godine: od 370. do 373. Kasnije se s velikom sjetom i bolnom 
čežnjom sjećao svoga akvilejskoga boravka. Duboko mu se kao 
sretno vrijeme usadio u dušu i srce. Blaženima je nazivao ljude u 
onodobnoj Akvileji. Pred očima je imao skup muževa i žena što su 
se svojski trudili oko višega duhovnoga života i savršenstva. Ono je 
vrijeme bilo cvjetno doba akvilejske kršćanske zajednice. Mnogi su 
se naprezali da postignu vrhunac savršenstva. Teologija i Sveto 
pismo stajali su u središtu izučavanja. Tome je krugu pripadala i 
Jeronimova sestra. Čini se da je i taj izrazitiji akvilejski vjerski život i 
želja za savršenošću posljedica utjecaja Atanazija Velikoga koji je g. 
345. vazmene dane proslavio u Akvileji. Tom je zgodom nadasve 
nastojao u Akvileji uzgibati ascetski pokret. To mu je sjajno pošlo za 
rukom. Veliki se broj muževa i žena, običnih vjernika i svećenika 
zagrijao za askezu, mistiku i redovnički život. Akvileja je vjerski 
procvala. Postala je važno crkveno središte zapadnoga kršćanstva. 
Možda je vrhunac ta zajednica na duhovnome polju doživjela 
upravo onih godina kada se Jeronim priključio akvilejskom žarkom 
ascetskom zamahu. Taj sjaj počinje blijedjeti poslije g. 373. 

Napokon se stalo u Akvileji i Stridonu pričati protiv Jeronima. 
Još jednom moramo istaknuti da ne znamo što se zapravo dogodilo. 
Svakako su govorkanja duboko uvrijedila osjetljivoga i osjećajnoga 
Jeronima. Shvatio je da tu za nj nema mjesta. Otišao je iz svoga 
kraja da se u nj više nikada ne vrati. 


58 Ep 7, 5; PL, 22, 340-341. Usp. I. MARKOVIĆ, Poslanice, 1, 33; J. BRATULIĆ, Poslanice, 
16-17 i bilj. 5, F. CAVALLERA, 5. Jćr6me, I, 22 bilj. 3; J.N.D. KELLY, Jerome, 31. 


59 Usp. P. RICHARD, Aquilće, 1114-1115.]. LEMARIE, Aquilće, 2161-2162; J. LEMARIE — 
H. TARDIF, Chromace, 43-44. 

Dugo putovanje na Istok 


Nije moguće ni približno dokučiti razloge ni uočiti okolnosti 
koje su ponukale Jeronima da makar privremeno napusti Zapad i 
poduzme težak i dug put na I[stok.% Skanjivamo se reći da su to 
putovanja koja ne podliježu nikakvim jasnim i razgovjetnim 
uvjetima. Smisao im je posve drugi. Gotovo je otajstven. Jamačno ni 
sam Jeronim nije znao niti slutio zašto je krenuo na Istok. Osobno je 
možda bio privučen glasom o iznimno svetom životu koji tamo 
provode u pustinji i monaškim udrugama iznimni ljudi. Svakako je 
odluka da napusti Zapad bila iznenadna. Jeronim je tom zgodom 
zacijelo naumio doprijeti do Jeruzalema. Kao hodočasnik želio je 
posjetiti Svetu zemlju. Jeronim je rano osjetio želju da je pohodi i 
upozna. Kada je ostavio Rim, jamačno mu je već tada cilj 
hodočastiti u Palestinu. Ovoga puta tamo nije prispio. Ali je — kako 
ćemo vidjeti — prilikom drugoga putovanja na Istok obišao 
Kristovu domovinu i potom se u njoj zastalno nastanio. Stoga s 
pravom Jeronima smatramo najglasovitijim i najpoznatijim 
hodočasnikom Svete zemlje za ono davno vrijeme.6! 

Jeronim je, začudo, sa sobom ponio svoje knjige. Sigurno je od 
roditelja dobio potrebita sredstva da može ostvariti ovo tegobno i 
skupo putovanje. Jeronim je brodom plovio kroz Jadran. Od 
albanske se obale zaputio dobrom cestom koja je vodila na Istok. 


Jeronim se na proputovanju za Jeruzalem zaustavio u Ateni. Taj 
ga je znameniti grad privukao jer je Jeronim kao klasično 
naobraženi čovjek imao što vidjeti u drevnoj grčkoj prijestolnici. 
Atena je Jeronima zanimala i kao kršćanina. Sam ističe$? da je u 
Ateni motrio “natpis“ na "žrtveniku“ koji spominje apostol 
Pavao. Jeronim dodaje da natpis nije glasio "nepoznatome Bogu“ 
kako je "Pavao tvrdio“. Po Jeronimu, u natpisu je stajalo 


60 O tome putovanju vidi: H. LECLERCQ, Jćr6me, 2242-2252; F. CAVALI.ERA, S. Jćrfime, [, 
25-72; P. NAUTIN, Hieronymus, 304-309; G. GRUTZMACHER, /Hieronymnus, 1, 146-181; 
). GRIBOMONT, S. Jćr&ine, 901-902; J. GRIBOMONT, Girolamo, 203-209; J. FORGET, 
Jćrome, 894-896; H. HAGENDAHL — I.H. WASZINK, Hieronymus, 119-122. 


61 Usp. M.C. MCCARTHY, Pilgrimuges, 363; F.M. ABEL, Jerome, 132-137. 
62 in Tir 1, 12; PL. 26, 607B. 

"bogovima Azije i Europe i Afrike, nepoznatim i tuđinskim 
bogovima“. 

Iz Atene je Jeronim ponio još jednu uspomenu. Kaže da je u 
atenskoj "tvrđavi vidio mjedenu kuglu veoma tešku“ i da ju je zbog 
svoje "tjelesne krhkosti jedva mogao gurnuti“.63 To se redovito 
navodi kao dokaz da Jeronim nije bio snažne građe niti naročite 
tjelesne jakosti. 

Jeronim je na sirijskoj obali posjetio samostan Rosos koji je 
utemeljio znameniti cenobit Teodozije. Jeronima je ganula strogost 
ljudi koji su tu živjeli, ali i žar vjere i predanost molitvi i radu. Nešto 
je slično i za se tražio iako se za to još nije konačno odlučio. 
Naknadno je pisao$“ Teodoziju i njegovim monasima da se za nj 
mole. Jeronim je pismo vjerojatno poslao s imanja Maronija ljeti g. 
374. Ipak se ne može s posvemašnjom sigurnošću tvrditi da Jeronim 
ima pred očima spomenuti sirijski samostan. Svakako on je pisao: 
"Kako bih sada želio biti u vašem zboru i sa svom radošću zagrliti 
divnu zajednicu premda je moje oči nisu dostojne gledati. Od 
ijednoga mi je grada ugodnije motriti pustinju. Gledao bih predio 
napušten od stanovnika, ali zauzet kao kakav raj od svetačkih četa. 
Međutim, evo što prouzročiše moji grijesi: moja se glava, obuzeta 
svakim zlom, ne uklapa u zajedništvo blaženih. Usrdno vas molim 
— ne dvojim da to možete isprositi — da me svojom molitvom 
oslobodite iz tama ovoga svijeta. Već sam nazočan iznio, a sada ne 
prestajem pismom isticati svoju nakanu: moja duša svim čeznućem 
čezne za rečenim. Sada je na vama da volju oplodi učinak. Na me 
spada htjeti. Do vaših je molitava da hoću i da mogu. Takav sam da 
sličim bolesnoj ovci što se udaljila od ostaloga stada. Ako me dobri 
Pastir ne stavi na svoja ramena i ne vrati u svoj ovčinjak, moji će se 
koraci pokolebati. Noge će onoga koji se pridiže pokleknuti kod 
samoga pokušaja. Ja sam onaj 'rasipni sin“ (Lk 15,11). Ipak se — 
potrošivši sav dio koji mi je dao otac — još nisam spustio do 
roditeljevih koljena. Još nisam od sebe počeo tjerati zavodljivosti 
ranije razuzdanosti. Nisam ni najmanje odustao od mana već nešto 


63 1x Zach 3, 12; PL, 25, 1509CD. 
64 Na to bi se odnosila Ep 2; PL, 22, 331-332. Usp. F. CAVALLERA, S. Jćrome, I, 25-27; 11, 
14; J.N.D. KELLY, Jerome, 41; L. SCHADE, Briefband, |, 1-3. 

malo počeo sa željom da odstupim. Zato me sada đavao veže novim 
svezama. Sada preda me stavlja nove zapreke. Sa svih me strana 
okružuje morem i valovima.65 Sada sam usred toga počela. Natrag 
ne želim. Naprijed ne mogu. Preostaje da me po vašoj molitvi 
povuče vjetar Duha Svetoga i dovede u luku žuđene obale“. 

Jeronim je napokon stigao u Antiohiju. Put ga je posve iscrpio. 
Uskoro je teže obolio. Bolovao je dugo i bio blizu smrti. Srećom je 
u Antiohiji naišao na davnoga poznanika i odličnoga prijatelja 
Evagrija66 koji ga je ugostio u svome domu na imanju Maroniji67 u 
blizini Antiohije. Tu se Jeronim oporavio i ozdravio. Tu je, po 
svemu sudeći, susreo znamenitoga ascetu Malka koji je Jeronima 
oduševio za pustinjski i ascetski život. Riječ je o Malku čiji će 
Životopis — vidjet ćemo — kasnije napisati Jeronim. 

Jeronim je domalo krenuo u kalcidijsku pustinju među 
pustinjake kao što je to bio njegov davni naum. Krenuo je s 
najvećim oduševljenjem da se mrtvi, kroti tijelo, posti, ispašta za 
počinjene grijehe i da se u dubokome razmišljanju moli, Boga hvali 
i na svemu mu zahvaljuje. Jeronim u pustinji provodi najstroži život. 
Kuša ravnati dušom i pokoriti tijelo. Jeronim je ispjevao pjesmu 
pustinji. Pjesma glasi: "Pustinjo! Ti cvjetaš Kristovim cvijećem. 
Samoćo! U tebi se rađa kamenje od kojega se u Otkrivenju gradi 
grad velikoga Kralja. Zabiti! Ti se veoma prisno raduješ Bogu. Što, 
brate, radiš u svijetu? Od svijeta si veći. Kako će 1e dugo pritiskati 
sjene od krovova? Kako će te dugo zatvarati zatvor zadimljenih 
gradova? Vjeruj mi ... ja gledam veće svjetlo. Ugodno je zbaciti 
tjelesni teret i odletjeti čistome bljesku zr&ka“.08 

Jeronim je u pustinji produbljeno čitao Sveto pismo. Za svoju je 
knjižnicu prepisivao knjige. Čak su mu u tu svrhu na usluzi bili 
službeni prepisivači. Jeronim se naročito trudio naučiti i usavršiti 
strane jezike. Oko njega se govorilo sirijski i grčki. U toj pustinji 
nitko ni najmanje nije poznavao latinski. To je Jeronima sililo 
upoznati jezike koji su se ondje govorili. To se u prvome redu 


65 Vergil, Aen 5, 9. 

O Evagriju ćemo kazati nekoliko rečenica u četvrtome poglavlju. 
67 O Maroniji Jeronim govori u Vita Malchi 2; PL, 23, 55B. 
68 g, 14,10; PL, 22, 353-354. 

odnosi na grčki. Jeronim je bio sretan što je među samotnjacima 
pronašao obraćenoga Židova koji mu je pomogao učiti i dijelom 
naučiti hebrejski. O tome imamo slijedeću Jeronimovu zabilježbu: 
“Stavio sam se pod nadzor jednoga brata koji je između Židova 
povjerovao ... da učim abecedu i da se vježbam u riječima što zuje i 
dahću. Koliko sam u to uložio truda i koliko podnio muke?! Koliko 
sam puta očajao i kako često odustajao?! Ipak sam iz želje da 
naučim opet započinjao. Tome je svjedok moja savjest koji sam 
irpio kao i savjest onih koji su živjeli sa mnom. Bogu sam zahvalan: 
iz gorkoga sjemena slova berem slatke plodove“.69 

Inače se istraživaoci često oko toga spore do koje je mjere 
Jeronim poznavao hebrejski.7% Sudovi su različiti. Neki misle da je 
Jeronim bio neznatnijega poznavanja hebrejskoga. Nama je teško 
prihvatiti to mišljenje. Jeronim je uložio mnogo truda da svlada 
hebrejski. Sveto je pismo prevodio s toga jezika. U svojim je djelima 
vodio računa o židovskim predajama. Stoga držimo da je Jeronim 
dobro vladao hebrejskim. Kako je vrsno poznavao grčki i latinski, 
smije se kazati da je bio trojezičan. Vladao je jezicima koji su se u 
ono doba najšire upotrebljavali uz sredozemne obale. Isti su jezici 
bili nezaobilazivi u Jeronimovu radu. 

Naišla je prigoda da je Jeronim došao u sukob?! s ascetima koji 
su ga okruživali. Povod je bio teološko pitanje. Raspravljalo se kako 
valja ispravno i pravovjerno izražavati trojstveno otajstvo. Pustinjaci 
su oko Jeronima smatrali da treba reći da su u Bogu “tri 
hipostaze“. Jeronim je kao Latin riječ "hipostaza“ shvaćao 
korijenski i zato joj pripisao značenje "supstancije“. Stoga za 
Jeronima izričaj "tri hipostaze“ znači "tri supstancije“. Ne smije 
se primijeniti na božanski život jer bi uključivao troboštvo. Jasno je 
da Jeronimovi pustinjski prijatelji nisu mogli razumjeti njegov način 
razmišljanja i zato su ga stali sumnjičiti kao krivovjernika. Kako je 
na Istoku riječ "hipostaza“ već postala istoznačna s pojmom 
“osoba“ — to Jeronim vjerojatno još nije zamijetio — razumljivo 


69 g, 125, 12; PL, 22, 1079. 


70 Usp. E. BURSTEIN, Compćtence, 3-12; H. De LUBAC, Exćgose, 238-262; S. REBENICH, 
Jerome, 50-77. 


71 Na to se navraćamo i kasnije. 

je što su se stanovnici kalcidijske pustinje najzdušnije založili za 
trojstveni izričaj "tri hipostaze“. Svakako je ta teološka rasprava 
barem dijelom bila razlog što se Jeronim odlučio napustiti pustinju i 
opet vratiti u Antiohiju. 

Ovdje je mjesto i pogodan trenutak da kratko spomenemo 
znameniti Jeronimov san.72 Najprije treba kazati da se datumski taj 
san može staviti u vrijeme Jeronimove bolesti po dolasku u 
Antiohiju, ali isto tako u doba njegova boravka u pustinji. San je u 
biti Kristova uputa Jeronimu da se kani izučavanja poganskih pisaca 
i da iskreno prione uz evanđeosku istinu. 

Sam Jeronim izvještava: "Odjednom sam bio ponesen u duhu i 
doveden pred Sučevo sudište. Tu je bilo toliko svjetla i toliko bljeska 
od sjaja mazočnih da se nisam — oboren na zemlju — usudio 
ponovno pogledati. Pošto sam zapitan o pozivu, odgovorih da sam 
kršćanin. Na to onaj koji je predsjedao kaza: Lažeš! Ti si 
ciceronovac, a ne kršćanin. Smjesta sam ušutio“.73 San je duboko 
dirnuo Jeronima. Skoro je desetak godina izbjegavao klasičnu 
književnost i pogansku misao. Poslije trierske odluke da će postati 
ascet, to bi — po nekima — bilo Jeronimovo drugo obraćenje. 

Poslije boravka u pustinji Jeronim je opet u Antiohiji gdje 
postaje svećenikom. Redio ga je biskup antiohijske zajednice koja je 
bila najuže povezana s Rimom. Biskup se zvao Paulin.74 Treba 
napomenuti da u Antiohiji u to doba postoji još jedna pravovjerna 
kršćanska zajednica kojoj je na čelu biskup Melecije. Ta se 
zajednica u teološkom načinu izražavanja nešto razlikovala od 
Paulinove zajednice i stoga su je lošije gledali u Rimu. Nažalost, u 
Antiohiji još imamo arijevskog biskupa Euzoja i apolinarističkoga 
Vitala. To je vrijeme znamenitoga antiohijskoga raskola. Spomenuto 
smo rekli da se vidi kako se Jeronim u Antiohiji kao zapadnjak 
pridružio zajednici koja je u punome zajedništvu i slozi s rimskom 
Crkvom. 


72 Tko god piše o Jeronimu, spominje njegov glasoviti "san“. O tome vidi: P. De LABRIOLLE, 
Songe, 227-235; B. FEICHTLINGER, Traum, 54-77; IJ. THIERRY, Date, 28-40; F. 
CAVALLERA, S. Jerome, I, 77-78 bilj. D; B. De MARGERIE, /ntrođuction, 146-159; 
G.A. BENRATI, Autobiographie, T14; C. MOHRMANN, Eludes, [, 357. 


73 Ep 22,30; PL, 22, 416. 
740 Paulinu vidi M. SIMONETTI, Paolino, 2608-2609. 


28 


Jeronim je postao svećenik?5 ali je od Paulina tražio da poštuje 
njegovu nakanu da živi kao ascet posve neovisno od njegove 
biskupske vlasti. Također je tražio da ne bude vezan za pastoralnu 
službu. Kaže se da iz poniznosti nije obavljao svećeničke dužnosti. 
Svakako je Jeronimov slučaj u tome pogledu jedinstven i izniman. 
Čak se ne da do kraja niti razjasniti. 

Boravak u Antiohiji Jeronim je iskoristio da sluša 
Apolinarova75 egzegetska tumačenja. Ta činjenica bjelodano 
pokazuje da je tada vladao grčkim. Inače bi uzalud pribivao 
Apolinarovim svetopisamskim tumačenjima. Tako se Jeronim stao 
upućivati u znanstvenu egzegezu čime će se kasnije dugo baviti. 

Iz Antiohije Jeronim putuje u Carigrad koji je carska 
prijestolnica, ali istodobno stanovito teološko središte. Katoličku 
zajednicu u Carigradu predvodi veliki, sveti i učeni biskup Grgur 
Nazijanski. Jamačno je glas o njemu Jeronima privukao u Carigrad. 
Svakako Jeronim je dobro upoznao Nazijanžanina. S njime se 
iskreno sprijateljio i kod njega rado i obilato učio. Vjerojatno je 
Grgur Nazijanski Jeronima oduševio Origenom. Jeronim s ponosom 
veoma često u svojim djelima?" ponavlja da je Nazijanžanin njegov 
učitelj. Jeronim se ponosio time što je bio u školi Grgura 
Nazijanskoga. Veli: "Otprilike pred trideset godina ... boravio sam 
u Carigradu i upućivao se u izučavanje Svetih pisama kod 
najrječitijega muža, Grgura Nazijanžanina, tada biskupa toga 
grada“.78 

U Carigradu se g. 381. slavio glasoviti pneumatološki sabor. 
Jeronim je u tome trenutku nazočan u Carigradu. Saboru kao 
običan svećenik i dosta nepoznati latinski teolog nije pribivao. Ali se 
prigodom toga sabora također upoznao s Grgurom iz Nise koji ga 
je toliko cijenio da je pred njim čitao neka svoja djela.7? U 


75 Usp. P. JAY, Isaie, 47; P. ROUSSEAU, Ascetics, 130-131. 
76 Apolinara ćemo naknadno opširnije spomenuti. Vidi četvrto poglavlje. 


TI Navodimo samo neka mjesta: De viris 117; PL, 23, 747BC; Adv Jov 1, 13; PL, 23, 241A; 
Apol 1, 13 i 30; PL, 23, 426B i 442A; Ad Eph 3, 5,32; PL, 26, 569C; Ep 50, 1 i Ep 52,8; PL, 
22, 513 i 534. Usp. P. JAY, Isaie, 31-35; Y.-M. DUVAL, Jonas, 365-369. 376-377; F. 
CAVALLERA, 5. Jćrme, 1, 59-61; J.N.D. KELLY, Jerome, 70-71. 


78 in 153,6, 1; PL, 24, 93C. 
79 Usp. De viris 128; PL, 23, 754A. 

Carigradu je Jeronim upoznao i Amfilohija iz Ikonija koji ga je 
uputio u svoju ozbiljnu pneumatologiju. Amfilohije je Jeronimu 
pročitao svoju knjigu u kojoj je učio da je "Duh Sveti Bog, da mu 
se moramo klanjati i da je svemoguć“.80 

Jeronim se još jednom vratio u Antiohiju. Otuda je na proljeće 
g. 382. krenuo u Rim. Zapravo u Rim su ga pozvali biskupi Paulin 
Antiohijski i Epifan iz Salamine.Š! Kako Carigradski sabor g. 381. 
nije riješio antiohijski raskol, Paulin se za pomoć utekao papi 
Damazu.#2 Sa sobom je kao prevodioca i tumača poveo Jeronima. 
Tako se Jeronim vraća u Rim. Ovaj put nije vidio Svetu zemlju kako 
je bio prvotno naumio. 


Drugi rimski boravak 


Jeronim se, dakle, u Rim vratio u pratnji dvojice uglednih 
istočnih biskupa, Epifana s Cipra i Paulina iz Antiohije. O njemu se 
ubrzo među kršćanima pronio glas kao o učenu čovjeku koji pozna 
više jezika i koji je već kao ascet živio u pustinji. Razglasilo se i 
Jeronimovo naročito poznavanje Svetoga pisma. Glas je o Jeronimu 
dopro i do pape Damaza koji se sprijateljio s Jeronimom. Jeronim je 
papi pomagao pri sastavljanju raznih dokumenata koji su odlazili na 
Istok i na Zapad. Damaz je rado tražio od Jeronima da mu tumači 
nejasnija biblijska mjesta. Potaknuo je Jeronima na popravljanje 
latinskoga biblijskoga teksta. Damaz je Jeronima hrabrio i sokolio 
na znanstveni rad. Može se reći da je Damaz Jeronimu bio prijatelj, 
skrbnik i zaštitnik. 

Damaz je za ljeto g. 382. odredio sabor u Rimu. Kanio je 
proslaviti veliki i svečani sabor. Stoga je na nj pozvao i istočne 
biskupe. Oni se, osim Paulina i Epifana, nisu odazvali. Zato su na 
tome saboru prisustvovali uglavnom zapadni biskupi. Sabor je imao 
zadaću prosuditi apolinarizam i riješiti antiohijski raskol. 
Apolinarizam je osuđen, ali raskol nije dokrajčen. Jeronim je imao 
stanovita udjela na tome rimskome saboru. Kao tumač i prevodilac 


80 D, viris 133; PL, 23, 755A. O Amfilohiju usp. S.J. VOICU, Anfilochio, 194-195. 
81 Epifanu ćemo posvetiti naročitu pažnju u četvrtome poglavlju. 
82 Damaza u nastavku odvojeno spominjemo. Vidi četvrto poglavlje. 

služio je Paulinu i Epifanu kada se raspravljalo o antiohijskome 
raskolu. Bio je utjecajni član teološkoga skupa koji je sastavio 
obrazac koji su apolinaristi morali potpisati ako žele uživati 
zajedništvo rimske Crkve. Apolinaristi su u predloženome obrascu 
naišli na stanoviti kristološki izričaj8* kojemu su se oštro 
suprostavili. Jeronim ga je branio pozivajući se na prethodne Oce i 
poglavito na Atanazija Velikoga. Time je i on utirao put tzv. 
otačkom dokazu. 


Jeronim se u Rimu pročuo kao vođa ascetskoga kruga što se 
već duže okupio oko poznatih rimskih žena kao što su bile 
Marcela,84 Paula$5 i njezina kćerka Eustohija.86 U tome je krugu 
Jeronim bio učitelj Svetoga pisma, duhovni vođa i savjetnik. 
Ascetkinje su rado slušale Jeronimova biblijska izlaganja. Često su 
ga molile da im razriješi teža mjesta. 


Kada je Damaz umro, Jeronim je vidio da je ostao bez moćnoga 
zaštitnika. Zaključio je da mu nema duga boravka u prijestolnici. 
Još je jednom osjetio zov i poziv Istoka. Rim je napustio u kolovozu 
g. 385. U nj se više nikada nije vratio kao ni na Zapad. Tako se 
Jeronim oprostio sa zapadnim kršćanstvom. Tek će posredstvom 
pisama i svojih spisa donekle biti povezan sa zapadnim prijateljima i 
znancima. Jeronim odsada pripada Istoku. Pravo govoreći, on je 
čudan i jedinstven spoj Istoka i Zapada. Jeronim je široki most 
između ta dva svijeta.87 


Sigurno je cijeli splet okolnosti razlogom što je Jeronim 
zauvijek ostavio Rim.88 U prosincu 384. umro je Damaz koji je 
Jeronima štitio kao iskrena prijatelja i već tada istaknutijega teologa 


83 Usp. F. CAVALLERA, S. Jćrčine, 1, 76. 

BA O Marceli ćemo pobliže govoriti u četvrtome poglavlju. 
85 O Pauli će biti više riječi u četvrtome poglavlju. 

86 Eustohiji ćemo posvetiti više riječi u četvrtome poglavlju. 


87 Usp. J.N.D. KELLY, Jerome,-80-90; J. FORGET, Jćrfime, B94-896; H. LECLERCQ, 
Jerome, 2252-2260; H. HAGENDAHL — J.H. WASZINK, Higronymus, 122-125; G. 
GRUTZMACHER, Hieronymus, 1, 197-298; J. GRIBOMONT, Girolamo, 203-209; P. 
NAUTIN, Hieronymus, 304-309; J. GRIBOMONT, S. Jćrčine, 902-903. 


88 Usp. F. CAVALLERA, 5. Jćrćme, l1, 86-B8 bilj. G; 1, 113-120; H. LECLERCQ, Jćr&me 
2257-2260; P. LARDET, Apologie, 270-274; J. FORGET, Jerćine, 897; P. NAUTIN, 
Hieronymus, 305; J. GRIBOMONT, S. Jćrćine, 903; J.N.D. KELLY, Jerome, 107-115. 

i duboko duhovnoga čovjeka. Sam Jeronim tvrdi da se u Rimu 
općenito smatralo da će on na papinskome prijestolju naslijediti 
preminuloga Damaza. Zapisao je: "Prije nego sam upoznao dom 
svete Paule naklonost je cijeloga grada prema meni bila jedinstvena. 
Gotovo se općim sudom držalo da sam dostojan vrhovnoga 
svećeništva. Damaz, blažene uspomene, stalno me imao na jeziku. 
Govorilo se da sam svet, ponizan i rječit“.8% Jeronim nije postao 
papa. Neki vele da je i to moglo utjecati da Jeronim napusti Rim. 
Papom je postao Siricije?% kojega je sigurno izabrala strana 
nesklona Jeronimu. Novi papa nije bio odan Jeronimu. 

Jeronim je u Rimu u život provodio i naviještao ozbiljan 
ascetski i kršćanski život. Pri tome je znao javno žigosati loši dio 
rimskoga kršćanstva. U tome nije nikoga štedio ni od toga 
izuzimao: ni kler__ni vjernike ni ascete. Jasno je da mu to nije 
pribavljalo sklonost ni prijateljstvo. U to je doba oko rimskoga 
svećeništva postojala kršćanska aristokracija. Vladale su podjele, 
nezdravo takmičenje i međusobne objede. Iz tih su krugova dolazili 
žučni i zajedljivi napadi na Jeronima. Jeronim u svojim sudovima 
nije štedio ni rimske redovnike koji nisu živjeli u skladu s vlastitom 
odlukom. Mnogi su zazorno gledali kako Jeronim duhovno vodi i s 
uspjehom poučava rimske ascetkinje. Čak su se protivili njegovu 
radu na evanđeoskome tekstu. S vremena se na vrijeme u Jeronimu 
javljala čežnja za osamom i pustinjom. Velegrad nije domovina 
Jeronimove duše. 


Uz navedeno vjerojatno je Jeronima na konačni odlazak 
potaknuo stanoviti sud koji se u Rimu vodio protiv njega. O 
događaju nešto malo doznajemo iz samih Jeronimovih spisa. 
Zabilježeno, iako je dosta nejasno, daje naslutiti da se postupak 
protiv Jeronima proveo do kraja. Teško je kazati s bilo kakvom 
jasnoćom i potanko što je bilo posrijedi. Jeronim je sudionike 
postupka nazvao "svojim kuditeljima“.?! Drugdje navodi da ga je 
u Rimu prosuđivao “senat farizeja“.?ž Pri tome, očito, ima: pred 


89 g, 45,3: PL, 22,481. 

90 Siricija ćemo naknadno istaknuti. Bit će to u četvrtome poglavlju. 
91 Vita Malehi |; PL, 23, 55A. 

92 Interpretatio libri Didymi, Praef: PL, 23, 107A. 

očima neki crkveni zbor koji je o njemu raspravljao. Na sudu se za 
Jeronima nije nitko zauzeo. Kasnije se Rufin u prepirci s Jeronimom 
osvrnuo na isti događaj. U jednome je pismu spomenuo nezgodne 
okolnosti pod kojima je Jeronim morao otići iz Rima. Ulomke je 
Rufinova pisma sačuvao u svome odgovoru sam Jeronim. Već to 
pokazuje da se nije plašio uspomene na rimsku zgodu ili nezgodu. 
Motreći Rufinov navod kako se čita u Jeronimovoj knjizi zaista se 
više ne može jasno razabrati u čemu se sastojao davni Jeronimov sud 
u Rimu. Svakako Rufin doziva Jeronimu u pamet da je prije odlaska 
iz Rima bio "suđen“ i da _je "potom“ o tome sročen "zapis“. Čak 
je Jeronim nakon suda na nešto "prisegao“. Misli se da je dotični 
rimski sud, koji bi kao crkveno sudište trebao biti poznat i papi pa 
stoga imati i njegov pristanak, od Jeronima tražio da obeća odlazak 
iz Rima. Unatoč navedenome, Jeronim izjavljuje pred Rufinom da 
protiv njega ne postoji ni "sitni papirić“ koji potječe od 
“Rimskoga svećenika ili neke druge Crkve“,93 

Bilo kako bilo, Jeronim se zavazda oprostio s Rimom. 
Napuštajući za sva vremena Rim koji naziva Babilonom i Egiptom, 
ali koji je jamačno neizmjerno volio kao grad svoje mladosti i 
velikih uspjeha, Jeronim je pisao Azeli: "To sam, gospodarice moja 
Azelo, na brzinu napisao plačući i u tuzi kada sam se već popeo na 
lađu. Svome Bogu zahvaljujem što sam dostojan da me svijet mrzi. 
Pomoli se da se iz Babilona vratim u Jeruzalem... Neka dođe Ezra — 
to znači pomoćnik — i neka me vrati u moju domovinu. Bio sam 
lud. Htjedoh u tuđoj zemlji pjevati Gospodnju pjesmu. Ostavio sam 
sionsko brdo i u Egiptu tražio pomoć. Nisam se sjećao evanđelja: 
kako onaj koji ode iz Jeruzalema odmah upada među razbojnike, 
biva opljačkan, ranjen, ubijen. Ali, iako može prezreti svećenik i 
levit, onaj je Samaritanac — milosrdan... Neki blebeću da sam 
zlotvoran... Pripisali su mi beščašće neistinitoga zlodjela“.94 

Ali Jeronim je i ovo napisao o Rimu: “Moćni grade, grade koji 
si gospodar svijeta; grade koji je pohvalila Apostolova riječ: razumij 
svoje ime! Tvoje ime kod Grka znači snaga, kod Hebreja 
uzvišenost. Sačuvaj to kako se zoveš! Krepost te čini uzvišenim, 


03 Apol3, 21-22; PL. 23, 494B-495B; P. LARDET, Apologie, 270-274. 
"4 E, 45,6: PL, 22, 482-483. 

pohota poniženim. Spasitelj ti je u Otkrivenju zaprijetio 
prokletstvom koje možeš pokorom izbjeći. U Ninivićanima imaš 
primjer“.?5 


Stanovnik Betlehema 


Ostavivši ojađen Rim Jeronim je opet?6 krenuo na dug i 
mukotrpan put. Tome se zovu nije mogao oduprijeti. S ovoga 
putovanja posebice izdvajamo samo nekoliko značajnijih postaja. 
Jeronim je najprije na Cipru posjetio staroga znanca i prijatelja 
biskupa Epifana. Potom se zaustavio u Antiohiji gdje su ga kao 
dragoga gosta primili biskup Paulin i svećenik Evagrije. Jeronim 
zatim odlazi u Svetu zemlju za kojom je odavna čeznuo. Obišao je 
sva mjesta koja su ga zanimala kao pobožnoga kršćanina i 
radoznaloga istraživača. Ovaj put je pošao i u Aleksandriju gdje je 
upoznao  Didima?7 koji je bio kao mistik, ascet i teolog na 
najvećemu glasu. Jeronim je i od Didima učio biblijsku i teološku 
znanost. 


Didim se zaista veoma često i na veoma razne načine susreće u 
Jeronimovu životu i još više u njegovim djelima. Stoga je razumljivo 
zašto je Didim zauzeo vidno mjesto u Jeronimovu spisu Slavni 
muževi. Tu je Jeronim kazao o Didimu da je “napisao brojna i 
plemenita djela“.?Š Jeronim je cijeloga života cijenio Didima kojega 
radi rane sljepoće redovito zovemo Slijepim. Jeronim ga je izvrsno 
od Slijepoga preimenovao u Vidioca. Upotrijebio je riječ videns 99 
koja po vrsnome rječnikul00 znači "vidovnjak“, "vidjelac“, 


95 Adv Jov 2,38; PL, 23, 352B. 


96 Usp. J. GRIBOMONT, S, Jćr6me, 903-904; J. GRIBOMONT, Girolamo, 203-209; G. 
GRUTZMACHER, Hieronymus, Il, 1-17; 1. FORGET, Jćrćine, 894-908; H. LECLERCQ, 
Jćrćme, 2260-2270; F. CAVALLERA, 5. Jćrome, 1, 123-150; 11, 50-56; J.N.D. KELLY, 
Jerome, 116-140. 


97 Usp. F. CAVALLERA, 5. Jćr&me, II, 127-130 bilj. R; J.N.D. KELLY, Jerome, 85.124- 
126.142-145.294-295. 


9B De viris 119; PL, 23, 143B. 


9 Jeronim je to učinio pišući uvodno slovo za svoj prijevod Origenovih homilija koje su se 
odnosile na proroke Jeremiju i Ezekiela: PL, 25, 583. Na 10 se navraćamo u jedanaeslome 
poglavlju. 

100 pred očima nam je A. BLAISE, Dictionnaire, 841. 

“prorok“, "mistik“ i "kontemplativac“. Držimo da je Didim sve 
to bio za Jeronima. Slijepi je Didim gledao što ne vide koji imaju 
samo tjelesno oko. Jeronim je zavolio Didima dok ga još osobno 
nije poznavao. To svjedoče same njegove izjave. Jeronim u dijelu 
nadopunjenih Euzebijevih Ljetopisa oko g. 380. o Didimu bilježi da 
je protumačio "mnoga naša učenja“.!0! 

Jeronim je u svojim djelima često spominjao svoj aleksandrijski 
boravak iz g. 386. kada se nekih mjesec dana družio s Didimom. 
Tako, bilježi kako je "nekoć putovao u Aleksandriju“. Putu je 
potovo jedini razlog“ bio "posjetiti Didima“ i od njega "tražiti“ 
razjašnjenje za dvojbe“ koje su ga mučile glede Svetoga pisma. 102 
Pišući o istome odsjeku svoga života Jeronim je kratko naveo: "Bio 
sam u Aleksandriji, vidio Didima i često ga slušao. To je najučeniji 
čovjek svoga vremena“.!03 Jeronim je naglašavao da se nije stidio 
učiti od Didima kada su mu se "sjedine već stale prosipati po glavi“ 
koja je stoga "više priličila učitelju nego učeniku“. Premda je već 
bio sijed, "putovao je u Aleksandriju“. Tu je "slušao Didima“. 
Jeronim dodaje: "Na mnogome mu zahvaljujem. Naučio sam što 
nisam znao. Nisam izgubio ako je Didim učio. različito“.!04 

Poslije origenističkoga spora Jeronim se manje pozivao na 
Didima koji je nadasve štovao Origena. Sada su mu protivnici 
predbacivali da je nezahvalan prema Didimu koji mu je nekoć 
posvećivao svoje spise. Jeronim se branio kako je najbolje znao. 
Isticao je da je Didim ostao njegov trajni učitelj. Zabilježio je g. 408. 
da je "jednom uživao prijateljstvo s Didimom“. 105 

Jeronim je u Egiptu posjetio monaške udruge gdje se njegovao 
iskren i nepatvoren kršćanski život. Zatim se konačno nastanio u 
Betlehemu. Bilo je to najvjerojatnije ljeti g. 386. S Jeronimom je bila 
i Paula koja je po svoj prilici boravila u kakvome betlehemskome 


101 pp, 27, 505-506. 


102 Jeronim to napominje kada piše predgovor za svoje djelo u kojem tumači Poslanicu 
Efežanima: PL, 26, 469C. 


103 Tako se Jeronim izražava pod kraj svojih uvodnih riječi prije nego počinje tumačiti Hošein 
tekst: PL, 25, B19B-B20A. 


104 £9 84,3; PL, 22. 745. 
105 Jeronim tako govori o Didimu u predgovoru pred tumačenje Izaijina teksta: PL, 24, 21A. 

svratištu. Jeronim je mogao naći sklonište u nekom samostanu koji 
je već postojao u Betlehemu. Smjesta su stali graditi samostane i 
gostinjac. Troškove je većinom snosila bogata Paula. 

Najprije je podignut samostan za muške. Na čelu mu je bio 
Jeronim. Samostan se nalazio sjeverozapadno od Betlehema i u 
njegovoj blizini. Drugo se što pobliže o njegovu položaju ne može 
kazati. Za početak je s Jeronimom živjelo malo redovnika. Ipak je 
već g. 394. Epifan govorio o mnoštvu ljudi oko Jeronima. Znači da 
se broj naglo povećao. U samostanu se govorilo grčki i latinski. To 
pokazuje da su redovnici potjecali iz oba dijela kršćanstva. Jeronim 
nije potanko opisao red u svome samostanu. Svakako su se 
samostanci dnevno sastajali šest puta na molitvu da ona tako bude 
neprekidna. 

Život se Jeronimove zajednice dobrim dijelom provodio po 
uzoru na egipatske monaške udruge. Redovnici su uglavnom imali 
vlastite sobice. U zajedničkim su prostorijama molili, jeli i učili. 
Posebice su se redovnici vježbali u posluhu prema samostanskom 
starješini. Radili su poljske poslove i na drugi način privređivali za 
kruh. Kako je Jeronim bio vrhunski intelektualac, svoje je redovnike 
upućivao u studij. Sigurno su se bavili prepisivanjem knjiga. 
Jeronim nije oponašao Pahomijev redovnički zapt i njegovu stegu. 
Dosta je slobodno shvatio i primjenjivao njegovo Pravilo. Nedjeljom 
je i svetkovinama i muška i ženska zajednica u bazilici Porođenja s 
betlehemskim pukom pribivala misnome bogoslužju. Službu je 
redovito predvodilo betlehemsko svećenstvo. Često je bio nazočan i 
jeruzalemski biskup. 

Ženski se samostan sastojao od tri zdanja. Protezao se uzduž 
betlehemske crkve. Na čelu je zajednice u početku bila Paula. 
Sigurno se Jeronim brinuo za duhovni odgoj zajednice. Članice su 
dolazile s raznih strana. Bile su različita društvenog položaja. Stoga 
su bile razdijeljene na tri skupine. Ipak su se pokoravale istoj stezi i 
zaptu. Prebivale su u različitim zgradama. Odvojeno su radile i 
blagovale, ali su zajednički molile. Molitva se odvijala treće, šeste i 
devete ure. Potom se molilo uvečer i o ponoći. Na taj je način 
molitva bila trajna. Ostalo se vrijeme ispunjalo čitanjem Svetoga 
pisma, brigom za kuću i drugim poslovima s kojima se privređivalo 
za život. 

Redovnice su se jednako odijevale. Nisu ništa posjedovale. 
Kada je u siječnju g. 404. umrla Paula, u samostanu je bilo nekih 
pedesetak redovnica. 106 


Starost i smrt 


Ne kanimo nešto posebno pisati o Jeronimovoj starosti već 
jedino navesti što je sam općenito mislio o tome razdoblju ljudskoga 
života. Jeronim je o starosti zapisao: "Starost sa sobom donosi 
mnoga dobra i zla: dobra ukoliko nas oslobađa od najbezočnijih 
gospodara kao što su pohote. Starost nameće mjeru proždrljivosti, 
lomi žestinu požude, povećava mudrost, pruža zrelije odluke... Ovo 
se pak smatra bijedom starosti: učestale bolesti, nadasve dosadna 
kihavica ... oči slijepe, hrana se ukiseli, ruka katkada drhti, zubi s 
golih desni padaju u jelo. Tome treba dodati želučane mučnine i 
probadanja. Često boli podagre i hidagre tako muče da starac ne 
može držati pisaljku ni trsku za pisanje i ne može svojim nogama 
koracati. Čini se da je veliki dio života otkinut i da su_mnogi udovi 
već preminuli. Budući da se uspoređene nevolje međusobno odnose 
kako sam iznio, lakše ću podnositi bolesti samo neka sam bez one 
jedne i najteže gospodarice koja je požuda. Ali i starost ponekada 
trpi od zamamljivosti opačina. Po sudu svetoga mučenika Ciprijana 
nitko nije dugo siguran jer je bliz opasnosti. Ondje s Apostolom 
zbori mladost koja osjeća nužde snažnoga tijela. Kaže Apostol: 
"Ne činim dobro koje hoću već činim ono zlo koje neću* (Rim 
7,15). Također reče: 'Bijedan sam čovjek. Tko će me osloboditi iz 
tijela ove smrti“ (Rim 7,24)?! Ovdje pak rijetko kada iskra što 
svjetluca pod ugaslim pepelom nastoji oživjeti, ali ne može izazvati 
požar“.107 


106 Usp. F. CAVALLERA, S. Jćrdme, 127-129: J. GRIBOMONT, S. Jćrćme, 903-904; P. 
NAUTIN, Hieronymus, 306; J. FORGET, Jćrčme, 898; H. LECLERCOQ, Jćr6me, 2260- 
2262; J.N.D. KELLY, Jerćme, 129-140. 

107 Navod je uzet iz ulomka kojim Jeronim uvodi u svoju knjigu gdje razjašnjuje tekst proroka 
Amosa: PL, 25, 1021-1023. 

S obzirom na Jeronimovu smrt!08 siguran je, začudo, samo 
dan. To je 30. rujna. U tome se svi slažu: drevna vrela i suvremeni 
autori. Sporna je godina preminuća. Sporna je u vrelima i zato među 
istraživačima. Jeronimov je suvremenik Prosper Akvitanski u svome 
djelu zabilježio!% da je Jeronim preminuo g. 420. Uistinu se ne vidi 
zašto ta godina ne bi bila točna. Mnogi je i navode. Ali zabunu i 
nejasnoću unosi davni Jeronimov životopisac koji je napisao1!% da 
je Jeronim umro g. 419. Otuda se često pojavljuje i ta godina kao 
godina Jeronimova odlaska s ovoga svijeta. 


108 Usp. J. FORGET, Jerčine, 907; J.N.D. KELLY, Jćr6me, 331.337; F. CAVALLERA, S. 
Jerome, 1I, 63; F. CAVALLERA, Jćrćme, 890-891. 


109 pr, 51, 392C. 
110 pr, 22, 184. 

DRUGO POGLAVLJE 


JERONIMOV RAD 


Jeronim je bio veliki i neumorni radnik, pun poštovanja prema 
svojim čitateljima.! Njegov je rad raznovrstan i veoma opsežan. Bilo 
bi teško utvrditi neki čvrsti raspored koji bismo mogli slijediti 
prikazujući Jeronima kao umnoga pregaoca. Stoga to u načelu ni ne 
pokušavamo. Ipak je stanovita razlika između Jeronima prevodioca, 
izvornoga teološkog pisca i čovjeka koji tuđa djela upotpunjuje i 
prilagođuje. Jeronim je ostavio raznorodne spise. Bio je oštri 
polemičar. Protivnike je neumoljivo i možda nemilosrdno napadao. 
Svakako ih nije nimalo štedio. Ali su i te polemičke knjige često 
valjano teološko razmišljanje o raznim vjerskim zbiljama. Jeronimov 
je biblijski rad velika raspona. Tu su prijevodi, ispravljanja i razna 
lumačenja starozavjetnih i novozavjetnih knjiga. Jeronim je također 
prevodio rane crkvene pisce, zanimao se za smisao hebrejskih imena 
i naziva, sastavljao svetačke životopise, ostavio veliki broj pisama i 
homilija. Jeronim je složio i prvu patrologiju. Jasno je da samo 
neposredni prikaz Jeronimova rada može u punini osvijetliti čime se 
sve on bavio. Nadamo se da ćemo spomenuti sva ili uglavnom sva 
Jeronimova djela. 


I Usp. P. ANTIN, Lecteur, 82-99. 

1. — Protiv luciferijanaca 


Naziv /uciferijanci iz naslova odnosi se na sljedbenike Lucifera 
koji je bio biskup u gradu Cagliariu na Sardiniji. Taj je biskup oko 
sebe okupio stanoviti broj pristaša koji su se po njemu nazivali 
luciferijancima. Skupina nije bila duga vijeka. Potpuno je iščeznula 
u doba sv. Augustina iako je kasniji povjesničari krivovjerja i raskola 
još uvijek spominju kao zasebnu sljedbu. 


Biskup Lucifer bio je u svoje doba dosta značajna i utjecajna 
ličnost. Papa Liberije povjerio mu je ulogu da u Akvileji upriliči 
crkveni sabor na koji bi se okupili istočni biskupi koji su bili 
protivnici sv. Atanazija kojega je štitio Rim te bi s Rimom sklopili i 
utanačili potpuno zajedništvo i mir. Do akvilejskoga sabora nije 
došlo, ali se sabor održao u Milanuž početkom g. 355. Sabor je 
krenuo putem koji nije želio ni papa Liberije ni biskup Lucifer. 
Saborom je gotovo samovlasno ravnao car koji je svoj dvor upravo 
preselio u Milano, Pod carevim su se utjecajem sada i zapadni 
biskupi okrenuli protiv Atanazija i pristali na sve careve zahtjeve. 
To je bio potpuni papin i Luciferov neuspjeh. Lucifer se na saboru 
žestoko usprotivio caru. Za kaznu je protjeran u progonstvo na 
Istok. 


Ovdje radi cjelovitosti pregleda spominjemo sinodu održanu u 
Riminiu g. 359. Taj je biskupski skup? sazvao car da se konačno 
riješe trojstvene rasprave. Okupilo se oko četiristo biskupa odanih 
Nicejskome saboru od g. 325. Ali se u Riminiu na istoj sinodi našlo 
i kojih osamdeset arijevskih biskupa. Na sinodi je utvrđen obrazac 
vjere što se naziva_po gradu Rimini. Nije teško vidjeti da je 
nedostatan i nepotpun. U obrascu se za Božji Logos kaže da je 
OMOLlOS (sličan) po svemu Ocu kako je u skladu s Pismima. Jednako 
se izražavala jedna od teoloških stranaka koje su nastale poslije 
Niceje. Znamo, naime, da su nakon Nicejskoga sabora među 
teolozima bile zapravo četiri formule vjere. U nicejskoj se izjavljuje 
daje Sin OuoovoLos (istobitan) s Ocem. Pobornici su toga načina 


2 Usp. £. AMANN, Libčre, 634. 

3 O sinodi u Riminiu pobliže vidi kod M. SIMONETTI, Rimini, 2993- 
2994; G. FRITZ, Rimini, 2708-2711; D.A. GAMBASIN, Rimini, 502- 
503; D. GIRGENSOHN, Rimini, 1313-1314. 


40 


govora teolozi koje je predvodio sv. Atanazije. Jedna dosta velika 
skupina teologa i biskupa izričaj je vjere vidjela u pojmu 
(UOLOVOVOS (sličnobitan). Pristaše su takvoga izražavanja smatrale 
Ja tako vjeru čuvaju od sabelijevske zablude. Treću su skupinu 
sačinjavali oni čija se formula sada nametnula na sinodi u Riminiu. 
Formulacija je namjerice bila neodređena. Njezini su zagovornici 
ponavljali da jedino žele slijediti Pisma. Krajnji su arijevci učili da je 
Sin u odnosu na Oca u potpunosti &v6uoLos (nesličan). 

Recimo da je u Riminiu car silom biskupima nametnuo obrazac 
vjere. To je bolno odjeknulo u onodobnome kršćanstvu. Ljudi su 
shvatili da je u Riminiu arijevstvo izvojevalo potpunu pobjedu. To je 
još jače Lucifera učvrstilo u njegovu ionako krutu stavu. Mladi će 
barbarski narodi dobrim dijelom preuzeti riminski način izricanja 
vjere. 

Lucifer se oslobodio progonstva g. 362. kada je Julijan 
Odmetnik objavio svoj posebni ukaz. Lucifer je doputovao u 
Antiohiju. Tom je prigodom u antiohijskoj zajednici koja je bila 
cjelovito odana Niceji za biskupa redio Paulina“ o kome kazasmo da 
je redio Jeronima. Čini se da Lucifer kod Paulinova ređenja nije baš 
u potpunosti vodio računa o svim crkvenim propisima. 


Lucifer je bio pozvan i na iznimno važnu sinodu koju je 
vjerojatno u travnju g. 362. sazvao u Aleksandriji sv. Atanazije i 
sam joj osobno predsjedao. Lucifer je poziv odbio. Samo su ga 
zastupala dva đakona. Aleksandrijska je sinoda rješavala velika 
dogmatska pitanja i krupne disciplinske poteškoće. Nama je ovdje 
jedino važan disciplinski rad sinode. Poteškoća je bila u ovome: 
kako postupiti s velikim brojem biskupa koji su na sinodi u Riminiu 
g. 359. i u maloazijskoj Seleuciji potpisali nedostatne, nepotpune pa 
čak i krive obrasce vjere. Sada su se htjeli izmiriti s Crkvom koja se 
drži Nicejskoga vjerovanja. Pitalo se kako se odnositi prema njima. 
Atanazije i ogromna većina sinode zauzeli su blago, milosrdno i 


Ki O tome ređenju usp. £. AMANN, Melžce, 523-524. 

* O aleksandrijskoj sinodi od g. 362. vidi: X. Le BACHELET, Arianisme, 
1832-1834; Conciles, 802; £. AMANN, Melace, 523-524; G. BARDY, 
Athanase, 1335; P. GODET, Eusebe, 1553-1554; V.C. De CLERCQ, 
Athanasius, 997; M. TETZ, Athanasius, 341. 

kršćansko stajalište. Strogi su bili isključivo prema vođama i 
tvorcima krivovjerja. Naročito su bili popustljivi prema biskupima 
koji su iz straha, neznanja i carske prinude potpisivali nedostatne 
formule vjere. Takve su primali u zajedništvo. Uvjet je bio da 
iskreno prigrle Nicejsko vjerovanje, osude arijevstvo i ispovjede 
božanstvo Duha Svetoga. Uvjete aleksandrijske sinode potvrdio je i 
papa. Ta je sinoda odigrala značajnu ulogu i uvelike utjecala na 
ondašnje teološko i disciplinsko stanje u Crkvi. Zaključke je sinode 
odbio Lucifer i šačica ljudi koji su mislili kao i on. To su 
luciferijanci koji u nauku posve ovise o Luciferu. 


Spominjemo i to da je Lucifer napisao nekoliko polemičkih 
spisa.6 Sastavio ih je za svoga izgnanstva. U djelima se zgusnulo 
mnogo žuči, gorčine i jetkosti. Teološki nisu veće vrijednosti, ali 
ipak imaju stanovito značenje. Lucifer je mnogo navodio Sveto 
pismo. Pri tome se služio drevnim latinskim prijevodom. Stoga su 
Luciferovi spisi korisni kada se utvrđuje stari predjeronimski latinski 
prijevod Biblije. Osim toga Luciferova djela pomažu upoznati kako 
se latinski govorilo u puku. Lucifer se često služio tim jezikom. 


Lucifer je kao teolog neznatan. Posebice je slab u 
spekulativnome zaključivanju i razmišljanju. Lucifer je smatrao da 
su biskupi koji su otpali od Nicejskoga vjerovanja i potpisali neki 
drugi obrazac vjere, koji je više ili manje kriv, već time izgubili 
biskupstvo. Ako se ponovno vrate u crkveno zajedništvo, više ne 
mogu vršiti nikakvu službu koja je vezana uz sakrament reda. Takvi 
unaprijed i zauvijek ostaju kršćanski laici. Dalje od toga više nikada 
i nikako ne mogu ići. U crkvenoj zajednici ne mogu imati nikakvu 
vlast. Lucifer je preminuo oko g. 370. Vjerojatno se nije izmirio s 
Crkvom.7 


6 G.F. DIERCKS nedavno je u CCL izdao Luciferova djela. 

7 Neposrednije o Luciferu vidi: £. AMANN, Lucifer, 1032-1044; M.R.P. 
MCcGUIRE, Lucifer, 1058-1059; G.F. DIERCKS, Opera, VI-XXXVII; 
CXIV-CXVIII; A. AMORE, Lucifero, 1629-1630; M. SIMONETTI, 
Lucifero, 2047-2049; K. BAUS, Lucifer, 1173-1174. 

Jeronim je napisao naznačeno djelo$ da pobije stajalište koje 
zastupaše biskup Lucifer, a iznosi ga njegov sljedbenik luciferijanac. 
Teško je reći kada je i gdje Jeronim sastavio to djelo. Dvije su 
mogućnosti: Antiohija i g. 379. odnosno Rim i g. 382. Svakako to 
je njegov prvi polemički spis. Možda je čak dijelom i samoobrana. 
Ponovljeno smo kazali da je Jeronima svećenikom redio Paulin koji 
je postao biskup po Luciferu. Jeronim se mogao pobojati da 
luciferijanci koje je papa Damaz gledao prijekim okom među svoje 
nekako broje i njega. Tako je Jeronim mogao napisati ovu svoju 
knjigu da sa sebe skine i najmanju sumnju povezanosti s 
luciferijancima. Jeronim je trajno s pravom budnošću pazio na 
svoje pravovjerje. 

Ovo je Jeronimovo djelo kratko. Oblikom je razgovor koji je 
smišljen da djelo bude sočnije, življe te se lakše i ugodnije čita. Inače 
je Jeronim razgovor prikazao kao zabilježeno javno nadmetanje 
između pravovjernika i luciferijanca. Očevidno je da nije bilo 
nikakve javne rasprave. Sam ju je Jeronim smislio. Stoga se 
prepiranje doima dosta namještenim. Redovito se tvrdi da se Jeronim 
tu u načinu pisanja poveo za Ciceronom. Ali treba dodati da je 
Jeronim i među kršćanskim piscima mogao sresti razgovor kao 
način teološkoga izlaganja. On je dobro poznavao npr. Origena koji 
se služio razgovornim oblikom pisanja. Istina je da je Origen u 
svome djelu Razgovor s Heraklidom izvijestio o razgovoru koji se 
uistinu zbio. 


Jeronimovo djelo Protiv  luciferijanaca nije većega 
spisateljskoga dometa. Vidi se da je Jeronim na početku svoga 
teološkoga stvaranja. Posebice je prvi dio spisa dosta nepregledan. 
Jeronim je još neiskusan kada piše. Još nije zreo pisac. Spis nije ni 


Š Djelo se nalazi u PL, 23, 163A-192A. O njemu vidi: E. AMANN, Lucifer, 
1038-1039; B. BATIFOLL, Sources, 97-413; G. GRUTZMACHER, 
Abfassungszeit, 1-8; Y.-M. DUVAL, Altercatio, 145-180; H. 
HAGENDAHL — J.H. WASZINK, Hieronymus, 130-131; J. FORGET, 
Jćr6me, 914-915; J. GRIBOMONT, Girolamo, 226-227; 1]. 
GRIBOMONT, S. Jćr&me, 908; P. NAUTIN, Hieronymus, 306; A. 
PENNA, Girolamo, 1112; J. TIXERONT, Histoire, 60 bilj. 1; 258 bilj. 
I; F. CAVALLERA, S. Jćr6me, I, 56-58; J.N.D. KELLY, Jerome, 62- 
64; I. OPELT, Hieronymus, 13-27. 

sadržajem naročito izniman ni posebno dubok. Ton mu je dosta 
uglađen i pristojan. Djelo, uza sve nedostatke, posjeduje određenu 
vrijednost za povijest dogme. Vrijedan je dio gdje Jeronim raspravlja 
o krstu. Na to su ga razmišljanje potaknuli krajnji luciferijanci koji 
su biskupe što su pristali na riminski obrazac vjere smatrali vjerskim 
brodolomcima i apostatama koji su izgubili svaku vlast reda. Stoga 
su unaprijed nevaljano krštavali i redili.? Jeronim u svome djelu 
ozbiljno raspravlja o krstu i taj dio zaslužuje ući u povijesni prikaz 
kršćanske sakramentologije. 

Jeronim je u svojoj knjizi naveo neke službene dokumente sa 
sinode u Riminiu. Bez toga ih ne bismo uopće posjedovali. 
Također je zabilježio pojedine Hilarijeve i Ciprijanove ulomke. 
Jeronim je uz Sveto pismo svoje dokazivanje zasnivao na otačkoj 
predaji i tako dobrano pridonio da se u teologiju uvede "otački 
dokaz“. Vrijedne su i one stranice gdje Jeronim pobliže govori o 
Crkvi.10 


2. — Protiv Helvidija 


Helvidije nam danas!! nije naročito poznat. O njemu možemo 
malo što provjerljiva reći. Vjerojatno je rimskoga podrijetla. Bio je 
obični kršćanin. Nije pripadao crkvenoj hijerarhiji. Helvidije je, po 
svoj prilici, prijateljevao s milanskim istaknutim arijevskim 
biskupom  Auksencijem koji neposredno na milanskoj biskupskoj 
stolici prethodi sv. Ambroziju. Helvidije je oko g. 380. mada je bio 
neznatne izobrazbe objavio spis koji je dobrano potresao i rasrdio 
rimske ascetske krugove. Djelo se izgubilo. Sačuvalo se samo ono 
što je Jeronim, pobijajući, naveo. Čini se da čak ni Jeronim nije 
doslovno navodio Helvidijev spis već ga sustavno slijedio i napadao. 
Samo po Jeronimu poznamo Helvidija i njegovu knjigu. 


9_ Usp. £. AMANN, Reordinations, 2396-2397. 

10 Usp. Y. BODIN, Saint Jćr&me et lEglise, Paris, 1966. 

1! Usp. H. RAHNER, Helvidius, 225-226; A. AMORE, Elvidio, 265-266; 
S. ZINONE, Elvidio, 1143-1144; W. DELIUS, Helvidius, 217; G. 
BAREILLE, Helvidius, 2141-2144; L.G. OWENS, Birth, 692-697; D. 
FERNANDEZ, Marie, 432; L. GODEFROY, Mariage, 2085-2086. 

Sve je pak počelo s ascetom i monahom Karterijem koji je u 
Rimu objavio rad gdje je nadasve hvalio i veličao kršćansko 
djevičanstvo i celibat. Da bi uzdigao i utemeljio djevičanstvo, 
Karterije je za primjer uzeo Djevicu Mariju koja je cijeloga života 
sačuvala djevičansko odličje i sjaj. Upravo je na taj spis koji je 
mogao sadržavati i nespretnijih izraza odgovorio Helvidije koji je 
kao Auksencijev učenik vjerojatno bio naklonjen arijevstvu. 

Po Jeronimovoj ocjeni Helvidijev je spis u književnome 
pogledu bio iznimno slab. Bio je bez boljega stila. U spisu su se 
često javljale razne netočnosti i pogreške. Spis bjelodano pokazuje 
da je Helvidije bio niske izobrazbe i neodgojen čovjek. 

Helvidije u svojoj knjizi uspoređuje brak i djevičanstvo. Smatra 
da oboje posjeduje jednaku ćudorednu vrijednost, jednako 
dostojanstvo, istu čast i uzvišenost. Pred Bogom brak se glede 
zaslužbe ne razlikuje od djevičanstva. Starozavjetni oženjeni sveti 
ljudi i svete udate žene ničim ne zaostaju za novozavjetnicima koji 
su prigrlili djevičanstvo i u život proveli tjelesnu uzdržljivost. 
Helvidijeve su tvrdnje i kod Jeronima izazvale veliko negodovanje i 
mrzovolju. Jeronim je uvelike štovao djevičanstvo i celibat. Za 
čistoću se borio u pustinji. Za nju je postio, trapio se i molio. I u 
Rimu su mnogi pregnuli za djevičanskim životom. Jeronim nije 
odbacio niti prezreo brak, ali je na temelju Pavlovih razmišljanja u 
i Kor 7 bez dvojbe djevičanstvo stavio pred ženidbu. 

Helvidije se, začudo, pozivao na mariologiju da pokaže jednaku 
vrijednost braka i djevičanstva. U biti je preokrenuo Karterijev 
dokaz. Tvrdio je da je Isusova Majka poslije Kristova djevičanskoga 
začeća i rođenja živjela s Josipom redovitim supružničkim životom i 
s Josipom imala više djece. Helvidije je Mariji nijekao djevičanstvo 
na temelju ranije kršćanske predaje i pomoću Svetoga pisma. U 
svoju je korist od ranih kršćanskih pisaca navodio Tertulijana1ž i 
Viktorina Ptujskoga.!3 


12 Usp. J. QUASTEN, Patrologia, 1, 565-566; B. ALTANER — A. 
STUIBER, Patrologie, 161-162; W. Le SAINT, Tertullian, 1022; G. 
BARDY, Tertullien, 137.154-155; G. BAREILLE, Helvidius, 2141-2144; 
D. FERNANDEZ, Marie, 425; E. DUBLANCHY, Marie, 2371-2372; J.P. 
MAHE, Tertullien, I, 55-56.241-247.302-309; II, 349-355.429-433; L.G. 

Iz Biblije se pozivao na više mjesta. 14 Niječući, dakle, Marijino 
djevičanstvo nakon Isusova rođenja, Helvidije se kao na dokaz iz 
predaje oslanjao na afričkoga teologa i oštroumnoga mislioca 
Tertulijana. Helvidije u svome postupku imaše samo dijelom pravo. 
Točno je da Tertulijan u svojim djelima iz čisto teoloških razloga 
češće uči da su Marija i Josip, pošto se Isus djevičanski začeo, imali 
djece koja su — kako evanđelje kaže — Isusova "braća i sestre“. 
Ne može se osporiti da Tertulijan to ponavlja na različitim mjestima 
svojih djela. Štoviše on koji inače ima sjajnih marijanskih tekstova 
uči da je Marija već samim rađanjam Isusa izgubila djevičanstvo. 
Jedino je, drugim riječima, bila djevica kada je začela Isusa. Ipak 
Jeronim odbija Tertulijanovo svjedočanstvo. Razlog je taj što je 
Tertulijan napustio Crkvu i zato njegovo mišljenje u njoj i u 
pravovjernoj teologiji ne može imati dokaznu snagu. inače se 
tijekom 4. st. stalo buditi zanimanje za Tertulijana čemu je puno 
pridonio upravo Jeronim. 


Jeronim je odbacio i Helvidijevo pozivanje na Viktorina 
Ptujskoga. Ono naprosto nema ni temelja ni osnova. Po Jeronimu, 
Viktorin u mariologiji nije nikada učio što Helvidije kaže. Viktorin 
je bio na strani Marijina djevičanstva. 


S obzirom na Sveto pismo Helvidije se najradije pozivao na 
činjenicu da Novi zavjet izrijekom kaže kako je Isus imao "braće i 
sestara“ koje Helvidije uzima za Josipovu i Marijinu djecu.!5 Tu se 
Helvidije zaista temeljito prevario i pokazao da loše pozna Pisma. U 
Pismima izričaji "brat“ i "sestra“ osim što — razumljivo — 
označuju zbiljsku braću i sestre imaju mnoga druga i široka 
značenja. Stoga Jeronim s pravom kao neosnovano odbacuje 
Helvidijevo zaključivanje. Jeronim je osobno smatrao da su "braća i 


OWENS, Birth, 694; A. D'ALES, Marie, 199; C. MOHRMANN, Etudes, 
3, 387-388. 

13 O Viktorinu govorimo u četvrtome poglavlju. 

14 Usp. A. D'ALES, Marie, 181-184; A. MICHEL, Jćsus, 1165-1167; E.. 
DUBLANCHY, Marie, 2370-2378; H. LESETRE, Marie, 792. 

15 Usp. H. LESETRE, Marie, 793; J. LEBRETON, Jćsus, 984-987; J. 
BLINZLER, Briider, 714-717; K.H. SCHELKLE, Bruder, 713-714; H. 
von SODEN, a6eAoos, 144-146; K.H. SCHELKLE, Bruder, 631-640; 
G.H. GUYOT, Brothers, 822-823; C.P. CEROKE, Mary, 353-357. 

sestre“ koje Novi zavjet spominje u svezi s Isusom zapravo njegovi 
najbliži rođaci. Bili su djeca sestre Isusove Majke. 

Helvidije je Bogorodici nijekao trajno djevičanstvo također na 
temelju naznake da je Isus njezin "prvorođenac“ (Mt 1, 25). I tu je 
Jeronim prvorazredno!6 doskočio prigovoru. Upozorio je da izraz 
"Prvorođenac“ u Bibliji ne uključuje da iza prvoga djeteta dolaze 
druga djeca. Izričaj po sebi uopće nema sveze s drugom djecom 
koja će doći ili ne. Prvorođenac kao pojam odnosi se na prvo muško 
dijete koje žena rodi i koje kao prvo i kao muško podliježe 
zasebnim židovskim zakonima prikazanja i otkupa. Prvo se muško 
dijete u obitelji naziva "prvorođencem“ imalo ili ne imalo braće i 
sestara. Ali _ni drugi tobožnji Helvidijevi dokazi nisu bili sretnije 
odabrani. Helvidije se pozivao na izričaj rečen o Josipu i Mariji 
"prije nego se sastadoše“ (Mt 1, 18). Mislio je da tu evanđelist 
ističe Marijino djevičanstvo do Kristova začeća. Josip i Marija bi se 
poslije Isusova rođenja "sastali“. Helvidije se u istu svrhu oslanjao 
na evanđeosku napomenu "dok nije rodila“ (Mt 1, 25). Primjedbu 
je jednako tumačio. Marija je djevica do Gospodnjega rođenja. 
Poslije više nije. 

Jeronim je i na to valjano uzvratio. Pokazao je da navedeni 
izričaji jedino utvrđuju što se zbilo do trenutka koji je u njima 
naznačen. Oni se uopće ne brinu što se događa naknadno. O 
budućem ne govore ni jesno ni niječno. Helvidije se za svoje 
odricanje Marijina djevičanstva poslije poroda branio i time što 
Pismo Mariju naziva “Žženom“ (Mt 1, 24). Jeronim je i tu upozorio 
na široku primjenu riječi “Žena“. Po njemu, ta riječ u Bibliji može 
označavati “zaručnica“. Dokazi kojima je Jeronim odbio 
Helvidijevu netočnu mariologiju gotovo će u cjelini postati uporišta 
svake kasnije mariologije. Tako se Jeronim na tome području 
pokazao kao zaista pronicljiv egzeget i teolog. 

Inače Jeronim na početku uopće nije kanio odgovarati 
Helvidiju. Helvidije mu se činio u svakome pogledu nedorastao. 


16 Usp. H. LESETRE, Marie, 792; W. MICHAELIS, TPWTOTOKOS 872-883; 
D. DIETLEIN, Firstborn, 940; J. SCHARBERT, Erstgeburt, 1052-1053; 
A. FELILLET, Premiers-nćs, 491-512; H. CAZELLES, Premiers-nćs, 
482-491. 

Jeronim se bojao da će svojim odgovorom samo uvećati protivnikov 
ugled i važnost. Pobijati donekle znači uvažavati. Ali radi odjeka 
koji je prouzročila Helvidijeva knjiga Jeronim je na nju uzvratio 
spisom Protiv Helvidija. Jeronimovo je djelo stilski izvrsno. Jeronim 
u njemu govori iz puna srca i cjelovita osvjedočenja. Do nogu je 
potukao Helvidija koji se više nije javljao. Jeronimov je spis veoma 
ozbiljna knjiga. Jeronim je u nju pretočio svoju dušu i znanje. Ušao 
je u bit rasprave. Jedino je možda u osobnome napadanu mogao biti 
nešto umjereniji. Katkada se pretjerano prepuštao retoričkome 
izražavanju. Djelo je pisao oko g. 383. kada je po drugi put boravio 
u Rimu.17 


3. — Protiv Jovinijana 


Samo s nekoliko rečenica predstavljamo Jovinijana s kojim se 
Jeronim sporio u svome navedenome djelu. Jovinijan je neko doba 
bio ascet i monah. Čini se da je tada provodio iznimno strogi život 
pun samozataje i odricanja. Živio je u Milanu. Oko g. 385. preselio 
se u Rim. Tu je napustio dotadašnji oblik života i odao se 
raspojasanosti i uživanjima. Jeronim ga je podrugljivo nazivao 
kršćanskim Epikurom. Jovinijan je izazivao među rimskim 
vjernicima, ascetima i kod svećenstva sablazan. Inače je bio dosta 
utjecajan. Stekao je puno sljedbenika. Uza nj su pristajali donedavni 
ascete i žene koje su dotle bile odane kreposnu i strogo ćudorednu 
životu. Papa Siricije s rimskom sinodom oko g. 390. osudio je 
Jovinijana i njegove učenike. Jednako je postupio i sv. Ambrozije sa 
svojom milanskom sinodom održanoj najvjerojatnije g. 391. Car 


17 Djelo se nalazi u PL, 23. 193A-216B. O njemu i općenito o Jeronimovu 
sporu s Helvidijem vidi: H. LECLERCQ, J&r&me, 2256; ]. 
GRIBOMONT, Girolamo, 227; G. GRUTZMACHER, Hieronymus, I, 
269-274, I. OPELT, Hieronymus, 28-36; F. CAVALLERA, S. Jerome, I, 
93-100; P. NAUTIN, Hieronymus, 305; L. SCHADE, Hieronymus, 253- 
258; H. HAGENDAHL — J. H. WASZINK, Hieronymus, 124; J. 
FORGET, Jćr6me, 915; J. TIXERONT, Histoire, 243-244; J.N.D. 
KELLY, Jerome, 104-107; H. QUILLIET, Antidicomariantes, 1380. 


Honorije g. 398. Jovinijana!5 je protjerao u progonstvo na neki 
dalmatinski otok. 

Jovinijan je svoje učenje s dosta uspjeha širio živom riječju i 
pisanim radom. Njegovi su se spisi zagubili. Sačuvani su jedino 
ulomci u djelima Otaca koji su Jovinijana pobijali. To su: 
Ambrozije, Jeronim i Augustin. Sigurno su Jovnijanovi spisi bili 
značajni kada su ih uzeli u pretres spomenuti veliki otački pisci. 
Možda Jovinijan nije uvijek pisao najrazgovjetnije i najprobranije, 
ali mu je izričaj jamačno bio vrijedan kada je s njime uspio utjecati 
na mnoge suvremenike. 

Rimski su znanci i prijatelji oko g. 393. dojavili Jeronimu u 
Betlehem što Jovinijan uči i piše. Poslali su mu Jovinijanove radove i 
zamolili ga da se što_brže pisano na njih osvrne. Jeronim je samo 
kroz dva tjedna sastavio knjigu!? o kojoj je ovdje riječ. U nju je 
stavio čitava sebe. Sve što je imao znanja, mudrosti i poleta ostavio je 
na stranicama te knjige. Kod dokazivanja se pozivao čak i na 
poganske pisce kao što su Seneka i Porfirije. Jeronim je ovaj put 
zaista pisao svom pomnjom i brižljivošću. Jezik mu je probran i 
sočan. Ali je Jeronim u pobijanju Jovinijana ipak na nekim mjestima 
pretjerao i povrijedio najbolji ukus i sklad. Zato nisu svi s 
oduševljenjem primili ovaj Jeronimov rad. Ipak se može reći da je 


18 Usp. H. ERHARTER, Jovinianus, 1147-1148; M. TETZ, Jovinian, 8714; 
A. AMORE, Gioviniano, EC, 646-647; J. GRIBOMONT, Gioviniano, 
1582-1883; A. RAYEZ, Jovinien, 1469-1470; J. GRIBOMONT, 
Gioviniano, DIP, 1300-1301; J. FORGET, Jovinien, 1577-1580. 

19 Djelo se nalazi u PL, 23, 371A-412D. O svemu vidi: H. HAGENDAHL 
— J.H. WASZINK, Hieronymus, 129; J. FORGET, Jćr&me, 915-916; J. 
TIXERONT, Histoire, 245-247; P. NAUTIN, Hieronymus, 306; I. 
OPELT, Hieronymus, 37-63; G. GRUTZMACHER, Hieronymus, II, 145- 
172; J. GRIBOMONT, Girolamo, 227; H. LECLERCQ, Jćr&me, 2270- 
2273; F. CAVALLERA, 5. Jćr6me, I, 150-164; J.N.D. KELLY, Jerome, 
180-189; A. D'ALES, Marie, 181-184; G. GOLL, Mariologie, 75; R.C. 
GREGG, Ehe, 1-12; P. RICHARD, Impeccabilitć, 1272; J. RIVIERE, 
Justification, 2097; P. KESELING, Askese, 775-TTT; PF. BEATRICE, 
Keuscheit, 124; D.G. HUNTER, Resistance, 45-64; J. RIVIERE, Merite, 
P. ANTIN, Jćr6me, 704; A. OEPKE, Ehe, 662; G. DELLING, Eheleben, 
706; T. DEMAN, Pćchć, 208; G. BAREILLE, Baptćme, 202; J. AUER, 
Gnadenverlust, 1014; L. GODEFROY, Mariage, 2086. 

Jeronim ušutkao Jovinijana koji se više nije javljao. Jeronim je 
razotkrio i razgolio nedostatke Jovinijanova učenja. Bilo mu je 
uvelike stalo da se Jovinijanove zasade u cjelini otkone i unište. 


U Rimu koji se u Jovinijanovo doba uduševio  celibatom i 
djevičanstvom koje se kao životno opredjeljenje stavljalo pred 
bračno stanje i udovištvo, Jovinijan je smatrao svojom dužnošću 
napasti i osporiti to veličanje i isticanje djevičanstva. Govorio je i 
pisao da je svaki kršćanski oblik života po sebi iste ćudoredne 
vrijednosti i koristi. Krštenje je kod svakoga vjernika isto. Stoga je 
sporedno da li tko živi djevičanski ili u braku. Djevičanstvo u načelu 
nije pred ženidbom. Kao takvo u zasluzi se izjednačuje s bračnim 
življenjem. Jovinijan je upozorio da su starozavjetni patrijarsi u 
braku stekli svetost. Uostalom, bilo je i apostola oženjenih ljudi. 
Pavao je preporučivao brak. Isus je bio nazočan u Kani na 
svadbenoj gozbi. Čovjek radi umnažanja ljudskoga roda živi u 
braku i u tu svrhu posjeduje svoje udove. Tako je Jovinijan odbacio 
već ustaljeno svjedočenje da je djevičanski stalež kao duhovni život 
ispred ženidbene sveze. 

Jeronim je pomoću uvriježenoga crkvenog razmišljanja pobijao 
Jovinijanovo izjednačivanje djevičanstva i ženidbe. Isticao je da se 
među kršćanima s pravom ustalio sud kako je djevičanski poziv 
dostojanstvom i vrijednošću kao zbilja ispred braka. Tako je 
Jeronim branio onodobno opće oduševljenje prema djevičanstvu i 
celibatu među kršćanima. Čini se da je radi veličanja djevičanstva s 
dosta neopreza i neukusa govorio o braku. Stekao se dojam da je 
Jeronim brak potcijenio. To su mu mnogi zamjerili i među onima 
koji su osobno živjeli u djevičanstvu i celibatu. Radi toga je Jeronim 
naknadno morao braniti spis Protiv Jovinijana. Tvrdio je da 
ženidbu cijeni. Brak je dostojan čovjeka kada se u njemu s mjerom 
živi. Ljubav supruge prema mužu Jeronim uspoređuje s ljubavlju 
prema bližnjemu što je osnovna zapovijed. Razmatranje odnosa 
djevičanstva i braka u Jeronimovu djelu zaslužuje pohvalu makar 
mu izričaji nisu trajno odmjereni i uvijek probrani. Zaista su katkada 
na štetu bračnome životu. Razumije se da je Jeronim dosta opširno 
odgovorio i na biblijski dio Jovinijanovih razmišljanja. 

Čudna je i neobična bila Jovinijanova tvrdnja da kršteni poslije 
krštenja zapravo više ne mogu griješiti. Svoj je nauk temeljio na 

lobožnjoj činjenici da đavao ne može napadati krštenoga koji čuva 
vjeru. Takvoga đavao ne može navesti na grijeh. Jovinijan u potvrdu 
svoga mišljenja navodi 1 Iv 3,911 Iv 5, 18. Jeronim je posve 
drukčije sudio o kobnoj ulozi đavla i njegovu utjecaju i o kršćaninu 
koji griješi.20 Nije mu bilo naročito teško dokazati da đavao zaista 
napastuje krštene koji mogu griješiti i nažalost griješe. Jeronim uči 
da vjernik dok putuje može izgubiti milost. To život i te kako kruto 
pokazuje. 


Jovinijan je napadao i kršćanski post. Zacijelo je i time rasrdio 
kršćane, a posebice ascete, monahe, djevice i pustinjake. Zna se da je 
post uživao veliki ugled među svima spomenutima i da mu se 
pripisivala nenadomjestiva uloga i značenje u duhovnome životu. 
Postom se trapilo tijelo da se s njime zavlada. Tako će duša moći s 
njime gospodariti, voditi ga i držati u čvrstoj stezi i zaptu. Postom se 
odricalo da se odvojenim pomognu potrebni i siromašni. Jovinijan 
je sve to zabacio. Stao je učiti da post kao takav nema zasebnu 
vrijednost. Postiti je isto što i jesti ako se za jelo Bogu iskaže dužna 
hvala i zahvala. Nije teško zamisliti koliko je tim tvrdnjama 
Jovinijan prouzročio negodovanja. Tako Jeronimu zaista nije bilo 
teško da mu se odupre u pitanju posta. 


Jovinijan se na svoj način dotaknuo i vječnoga nagrađivanja 
odnosno vječne kazne. Držao je da kod toga nema nikakve razlike 
koja bi se temeljila na zasluzi ili zlu djelu. Po Jovinijanu, svi kršćani 
koji ustraju u krsnoj milosti do kraja života bez obzira na različitost 
djela dobivaju istu vječnu nagradu. Svi se jednako spašavaju. 
Uostalom, kršćani nisu ni mogli griješiti. Nevjernici idu u zajedničku 
i jednaku propast. Kazne su jednake jer se grijesi međusobno uopće 
ničim ne mogu dijeliti niti razlikovati. Vidi se, dakle, da Jovinijan 
uči da su svi spašenici jednaki u slavi kao i osuđenici u osudi. Na 
nijednoj strani nema nikakve razlike. O navedenome je Jeronim?! 
sudio drukčije. Držao je da zasluge u nebu određuju dobra djela kao 
što i grijesi raspoređuju kazne. Svakoga slijedi njegovo dobro i zlo. 

Navedeno bjelodano pokazuje da je Jovinijan svojim naukom 
poljuljao osnove kršćanske ascetike, duhovnoga života pa i čitave 


20 Usp. GJ. M. BARTELINK, Diable, 463-469. 
2! Usp. S. VISINTAINER, Dottrina. 

moralke. Nadasve se okomio na djevičanstvo i celibat. Monaški mu 
je život bio mrzak. Jovinijan je zanemario vrijednost dobrih djela. 
Samo je držao do krštenja i vjere. 


Na kraju naznačujemo da je Jovinijan Bogorodici zanijekao 
djevičanstvo u porodu. Mislio je da je Marija tom zgodom izgubila 
djevičansko odličje. Razlog je tome učenju bio kristološki. Jovinijan 
je smatrao da istinitost Isusova ljudskoga tijela traži da Marija Isusa 
rodi kao što svaka druga žena rađa svoje dijete. Tu točku 
Jovinijanova učenja napominje sv. Ambrozije. Jeronim se u djelu 
Protiv Jovinijana na nju nije osvrnuo. Jovinijan je Mariji nijekao 
djevičanstvo u porodu2ž i zato što je brak želio staviti na istu razinu 
s djevičanstvom. Tvrdeći da ni Marija nije trajno djevičanska 
oduzimao je važan dokaz slaviteljima djevičanstva. 


Cjeloviti pak Jeronimov stav prema Marijinu djevičanstvu u 
porodu nije lako odrediti. O tome Jeronim nije podrobno pisao niti 
je to sustavno obradio. Posebice je zagonetno njegovo stajalište u 
ranijem dijelu njegova teološkoga rada. Ali istraživači i tada različito 
sude Jeronimovo učenje. Što se jednome učini da je nijekanje,23 
drugi uzima za natuknicu,ž“ a trećiž5 veli da Jeronim izrijekom 
nigdje ne otklanja Marijino djevičanstvo u porodu. Svakako je 
Jeronim od stanovitoga razdoblja sa svom jasnoćom govorio da je 
Marija bila trajno djevica i pri tome neposredno imao pred očima i 
djevičanstvo u porodu. Jeronim se za tu stranu Marijina otajstva 
pozivao na biblijska mjesta gdje se spominje "zatvoreni vrt“ (Pj 4, 
12), "zapečaćeni zdenac“ (Pj 4, 12) i "zatvorena vrata“ (Ez 44, 1- 
2;.Iv 20, 26). Smije se zaključiti da je Jeronim jednom prihvatio 
otački nauk po kojemu je Marija djevicom i u porodu.26 Možemo 
reći da se Jeronim uz Ambrozija naročito založio za govor o Mariji 
kao djevici koja je u cijelome svome opstanku djevičanska. To je 
postalo dio teološkoga učenja.27 


22 Usp. L.G. OWENS, Birth, 694. 

23 Usp. D. FERNANDEZ, Marie, 432. 

24 Usp. E. DUBLANCHY, Marie, 2370-2378. 

25 Usp. A. D'ALES, Marie, 204-205. 

26 Usp. G. GOLL, Mariologie, 75; L.G. OWENS, Birth, 694. 
27 Usp. P. MEINHOLD, Aussagen, 199. 

4. — Protiv Ivana Jeruzalemskoga 


Ivan o kojemu je ovdje riječ zapravo je Ivan II. jeruzalemski 
biskup.25 Bio je optužen da je branio osporavane Arijeve tvrdnje. U 
origenističkim raspravama svrstao se među origeniste. Tako su 
mislili njegovi protivnici. Jeronim nije naročito cijenio Ivana. 
Predbacivao mu je lagodan život, krivovjerje i, posebice, 
origenističke postavke. Jeronim je Ivana optužio i za arijevstvo. 
Govorio je da je Ivan slabo i samo na vani. pokajani arijevac. 


Ivan je napisao vlastitu Obranu koja je Jeronima neposredno 
ponukala napisati djelo Protiv Ivana Jeruzalemskoga. Prije nego 
kratko kažemo kako je došlo do Ivanove Obrane ističemo da je 
Jeronim i s drugih razloga došao u sukob s Ivanom. Ovdje imamo 
na umu pismo? koje je Epifan pisao Ivanu u svezi s origenizmom. 
Pismo je Jeronim preveo na latinski. Prijevod je mimo Jeronimove 
volje i želje izašao na javu. Ivan je pri tome Jeronimu predbacio da 
je njegov tekst preveo krivo. To je Jeronima jako uvrijedilo i 
ogorčilo. 


Izaslanik Teofila Aleksandrijskoga u Palestinu radi origenizma, 
svećenik Izidor, po povratku u Aleksandriju za Teofila je od 
jeruzalemskoga biskupa Ivana donio njegovo pismo. Pismo se 
kasnije uglavnom izgubilo. Samo je Jeronim u djelu Protiv Ivana 
Jeruzalemskoga na nj sačuvao uspomenu. Svoje dugo pismo Teofilu 
Ivan je završio opširnom i dosta valjanom ispovjeđu vjere. U 
sastavljanju pisma sudjelovao je i njegov donositelj Izidor. Jeronim 
je u svojoj knjizi naveo najvažnije ulomke iz pisma, ali se i drugdje 
na nj osvrtao. To se pismo naziva Ivanovom Obranom. [van se u 
njoj tuži na protivnike i sporne događaje opisuje kako ih je sam 
doživio. Drži da za razdor u palestinskome kršćanstvu nije nimalo 
kriv. Kriva je Jeronimova tvrdoglavost i nepopustljivost koja je 
čudna kada se zna da je Jeronim ranije hvalio i prevodio Origena. 
Ivan ističe da se posredstvom Rima i samoga Teofila osjeća vezanim 


28 Usp. A.A. STEPHENSON, John, 1056; G. GANTTE, Johannes, 1044; H. 
CROUZEL, Giovanni, 1567-1568. 
29 To je Ep 51; PL, 22, 517-527. 

uz Crkvu. Ivanov je spis veoma pomirljiv. Ivan u njemu časno 
govori o Teofilu. Pismo je ostavilo dobar dojam na Teofila. Ivan 
također što otvoreno što zaobilazno zabacuje glavne Origenove 
zablude. Ivanov je tekst bio objavljen i poslan u Rim gdje je također 
naišao na potvrdan prijem. Tu je papa Siricije koji nije sklon 
Jeronimu i njegovim rimskim istomišljenicima. Kako se u Ivanovu 
tekstu zapravo tvrdi da je Jeronim odgovoran za crkveni razdor u 
Svetoj zemlji razumljivo je što su Jeronimovi prijatelji tražili da on 
odgovori na Ivanovu Obranu. To je Jeronim i učinio u jesen g. 396. 
Tako je nastao spis o kojemu govorimo. 


Jeronim je u svome djelu nečuveno oštar i neumoljiv. S njime je 
uznemirio i mnoge svoje znance. Jeronim kaže da je dugo šutio, ali 
sada odgovara zbog toga što se Obrana čita u Rimu i tu mu nanosi 
veliku štetu. Jeronim iznosi ulomak za ulomkom i tako pobija cijelu 
Obranu. Primjećuje da se Ivan u Vjerovanju koji je stavio na kraju 
Obrane osvrnuo samo na tri origenističke tvrdnje i to veoma 
usputno i površno. Ostalih je pet posve prešutio. Zato njegovo 
Vjerovanje drži nepotpunim i dvosmislenim. Jeronim Ivanu naročito 
spočitava nejasan i nepotpun stav kada govori o stanju tijela poslije 
uskrsnuća. Ivan se ulaguje pred Teofilom. Prema njemu je i prema 
Epifanu osoran i drzak. Jeronim naročito ističe da je Ivan u Obrani 
netočno opisao događaje od vremena kada je Epifan došao u 
Jeruzalem pa do Izidorova palestinskoga pohoda. Pravi je razlog 
crkvene razjedinjenosti u Palestini nedostatna Ivanova vjera. 


Jeronim je Ivanov origenizam3% sažeo u više točaka. Iznosimo 
ih jer nam se to činiš! kudikamo važnijim nego osobni sukob 
Jeronima i Ivana. Uostalom, i sam je Jeronim svome žestokome 
napadu3ž želio dati obilježje dogmatske rasprave. Jeronim najprije 


30 Usp. M. HARL, Origćne, 275-276. 

31 Ovdje slijedimo J. FORGET, Jćr&me, 916 i I. OPELT, Hieronymus, 64- 
82. 

32 Spis se nalazi u PL, 23, 371A-412D. O njemu vidi: J. GRIBOMONT, S. 
Jerome, 905; J. GRIBOMONT, Girolamo, 229; A. PENNA, Girolamo, 
1115.1117-1118; I. OPELT, Hieronymus, 64-82; P. NAUTIN, 
Hieronymus, 306; H. HAGENDAHL — J. H. WASZINK, Hieronymus, 
130; J. FORGET, Jćrćme, 916; F. CAVALLERA, S. Jćr&me, II, 35; 

dokazuje da je Ivan _ origenist u trojstvenoj teologiji. Prigrlio je 
vrigenistički subordinacionizam koji isključuje trojstvenu istobitnost 
i niječe božanstvo Sina i Duha Svetoga. Ivan uči da Sin ne "gleda“ 
Oca i da Duh Sveti ne "gleda“ Sina. Jasno je da naznaka "gleda“ 
dolazi iz evanđelja i da joj se pripisuje teološko značenje. Tko 
“gleda“ i "vidi“ s "gledanim“ i "viđenim“ posjeduje istu narav. 
Kako se, po Ivanu, trojstvene Osobe između sebe ne "gledaju“ i ne 
“vide“, među njima nema istinske istobitnosti. 


Jeronim drži da Ivan slijedi teoriju predegzistencije duša koje 
za kaznu počinjenoga grijeha u predživotu dolaze u svoje tijelo koje 
je za njih prava tamnica i zatvor. Potom Jeronim navodi znamenitu 
apokatastazu koja predmijeva da će i zloduh jednom obaviti pokoru 
i pridružiti se blaženima. Po origenizmu, naši praroditelji kod 
stvaranja nisu imali tijelo. Tijelo im je Bog poklonio poslije pada. 
Na tijelo se odnosi biblijska napomena da su praroditelji dobili 
odjeću od kože. Uskrsnuća tijela u pravome smislu neće biti. 1 to je 
bitno origenistička tvrdnja. Jeronim je osvjedočen da je Ivan 
zastupa. Ivan kao i drugi origenisti jedino alegorijski tumači 
biblijski opis raja. Po origenistima, vode nad nebeskim svodom 
naznačuju anđele, a vode ispod svoda nečiste duhove. Pri tome je 
riječ o vodama spomenutima u Pismu. Jeronim, napokon, kaže da 
Ivan origenistički uči da je čovjek izgubio bogolikost kada je 
sagriješio i bio otjeran iz rajskoga uživanja. 

Nema sumnje da je Jeronim veoma dobro sažeo i izrazio 
općenite origenističke zasade. Što je pak od toga Ivan Jeruzalemski 
doista učio teško je sa svom sigurnošću kazati. Rekosmo već da se 
njegova Obrana kao cjelina izgubila. Jeronim je svoj spis naglo 
prekinuo. Vjerojatno nije napisao sve što je kanio. Uskoro se izmirio 
s Ivanom. Ivan je Jeronima i njegovu zajednicu neko vrijeme 
izopćio. Izopćenje je skinuo na Veliki četvrtak g. 397. Čak je 
nastojao pomoću svjetovne vlasti Jeronima potjerati iz Svete zemlje. 
U tome nije uspio. 


J.N.D. KELLY, Jerome, 207; Y.-M. DUVAL, Tertullien, 227-278; F. 
CAVALLERA, S. Jćr&me, 1, 220-227. 

5. — Protiv Rufina 


Ovo smo djelo uz stanovito oklijevanje označili kako stoji 
sprijeda. Budući da se u njemu Jeronim brani pred Rufinom i od 
Rufina, djelo bi se moglo, a to se često i čini, nazvati Jeronimovom 
Obranom. Međutim djelo pripada u niz Jeronimovih polemičkih 
spisa koje upravo slijedimo. Stoga smo ga radi nekoga sklada i 
dosljednosti nazvali spisom Protiv Rufina. Smjesta možemo reći da 
se djelo uzima za iznimno valjanu i dobru knjigu. Vrhunski je stilski 
domet. Kristalno je jasno i sa svom pomnjom napisano. Jeronim se, 
doduše, poslužio dobro znanom književnom vrstom koju su 
njegovali brojni i različiti profani književnici grčke i latinske 
književnosti. U kršćanstvo su je unijeli i tu udomaćili apologete. 
Jeronim je prethodno prihvatio, ali se s njime nije zadovoljio. 
Napisao je knjigu s vlastitim i osobnim obilježjima i znamenjem. 
Djelo je dobro izmjereno i uravnoteženo. Jeronim se u njemu 
ukazuje kao cjelovit pisac. Tu je progovorio o brojnim pitanjima 
koja nadilaze njegovu neposrednu obrambenu potrebu. 

Rufin je dugo bio Jeronimov najprisniji i najodaniji prijatelj. 
Bili su otprilike iste dobi, podrijetlom iz blizoga kraja i gotovo iste 
naobrazbe. Obojica su se oduševili ascetskim i monaškim životom. 
Ušli su u sukob radi Origena kojega su dugo zajednički voljeli. 
Rufin je do konca ostao vjeran Origenu dok ga je Jeronim od 
nekoga vremena stao napadati. Neposredniji je povod razmiricama 
između Rufina i Jeronima33 Rufinov prijevod Origenovih Počela. 
Rufin se u predgovoru kao na svoj uzor prevođenja pozvao na 
Jeronima i s njime se opravdavao. Tako je planuo spor među 
dosadašnjim prijateljima.3“ Nije ipak isključeno da je Rufin kao 
prijatelj i pristaša Ivana Jeruzalemskoga uzvratio na Jeronimov 
napad na Ivana35 te je i to.moglo Jeronima potaknuti na prepirku s 


33 O Rufinu__ Akvilejskome vidi: G. BARDY, Rufin, 153-160; ]J. 
GRIBOMONT, Rufino, 3034-3035; P. PASCHINI, Rufino, 1436-1438; 
F.X. MURPHY, Rufinus, 91-92; M. SIMONETTI, Rufinus, 702-703. 

34 O Origenovim Počelima kao razlogu prepirke između Jeronima i Rufina 
usp. F.X. MURPHY, Rufinus, 91-92; G. BARDY, Rufin, 154; M. 
SIMONETTI, Rufinus, 703. 

35 Usp. J. GRIBOMONT, Girolamo, 228. 

Rufinom. Pišući svoju knjigu Jeronim je vodio računa o djelu?6 u 
kojemu se Rufin g. 401. branio od Jeronimovih napada. 


Jeronim se za djelo koje prikazujemo37 duže spremao. Već je 
£. 401. napisao "prvu“ i "drugu“ knjigu spisa Protiv Rufina. Tek 
je iduće godine sastavio. svoje zadnje pismo pisano Rufinu. To je 
pismo postalo "treća knjiga“ spisa Protiv Rufina. Tu nema ničega 
što se već ne nalazi u dvjema prethodnim "knjigama“. Ipak su 
naznačene neke pojedinosti koje omogućuju s više točnosti i 
podrobnosti ustanoviti događaje vezane uz Jeronimov i Rufinov 
spor. Sve "tri knjige“ spisa pružaju lijepu i skladnu cjelinu. 

Jeronim u svome radu napada Rufina kao prevodioca. Iznosi 
svoj stav prema Origenu i tumači u kojemu se smislu u odnosu na 
Origena promijenio. Jeronim dugo nabraja zablude koje veže uz 
Origenovo ime. Navodimo samo neke? jer smo druge već istaknuli. 
Jeronim među origenovske tvrdnje broji nauk o Sinu Božjemu kao 
stvorenju i o Duhu Svetome kao službeniku i poslužitelju. Očito te 
izreke dolaze iz arijevstva i od pneumatomaha. Sigurno nemaju 
izravne sveze s izvornim Origenovim mišljenjem. Uostalom, na 
Origena se ni arijevci ni pneumatomasi nisu nikada pozivali. 
Navedene primjedbe o Sinu i Duhu pokazuju koliko se u sporu 
oko Origena išlo daleko. Nas čudi što je o Origenovoj trojstvenoj 
teologiji tako površno mislio Jeronim koji je zacijelo poznavao 
istinski Origenov nauk. Jeronim se, očito, previše prepustio raspravi i 
pobijanju Rufina koji ie ostao uz Origena. 


Jeronim u svome djelu također kaže kako je Origen držao da 
postoji veći broj svjetova i da će nakon dovršenja ovoga svijeta opet 
nastati drugi svijet. Origen je, po Jeronimu, učio da je Isusova duša 
prije Utjelovljenja već postojala u predživotu. Ljudske bi duše bile 


36 Usp. J. GRIBOMONT, Patrologia, III, 236; J.N.D. KELLY, Jerome, 258. 

37 Djelo se nalazi u PL, 23, 415A-514B; CCL 79 i SC 303. O djelu vidi: J. 
FORGET, Jćr&me, 916; F. CAVALLERA, S. Jerome, 1, 273-279; A. 
PENNA, Girolamo, 1120; J. GRIBOMONT, Girolamo, 228; J.N.D. 
KELLY, 251-258; I. OPELT, Hieronymus, 83-118; P. LARDET 
posjeduje izvrstan uvod i tumačenje u izdanju koje se nalazi u CCL i 
SC. 

38 To potanko obrađuje 1. OPELT, Hieronymus, 83-118. Otuda smo preuzeli 
navedeno. 

preobraženi anđeli. Napomena o Isusovoj duši jamačno potječe od 
samoga Origena. 


Jeronim, dakle, u svome spisu Protiv Rufina odgovara na 
optužbe, prigovore i razne primjedbe koje mu je Rufin uputio u 
svojoj Obrani koju je poslao papi Anastaziju i samome Jeronimu. 
Jeronim također ima pred očima i ostala Rufinova mjesta gdje je 
Rufin izrekao svoj sud o njemu i njegovu radu. Rufinovu je Obranu 
smatrao prikrivenim i zaobilaznim napadom na samoga sebe. 


Razumljivo je što Jeronim u djelu Protiv Rufina_ mnogo govori 
o Origenovim Počelima u vlastitome i Rufinovu prijevodu. Otuda je, 
znamo, rasprava i potekla. Rufin je Jeronimu predbacio što je 
doslovce preveo Počela jer da tako dolazi do izražaja njihov 
krivovjerni dio. Jeronim je uzvratio da ih je upravo u tu svrhu 
doslovno i preveo. Sam je uvijek razlikovao Origena kao pisca i kao 
teologa. Uostalom, dok nije preveo Počela ni on nije znao koliko je 
to djelo dogmatski nedostatno. Rufin je pak držao da su dogmatski 
kriva mjesta u Počela unijeli krivovjerni autori. Jeronim predbacuje 
Rufinu da je Počela osakatio i prepravio, a ne preveo. Rufin je 
zapravo Počela prilagodio. Stoga Jeronim kaže da je razumljivo što 
je Rufinov rad naišao na prosvjed i oporbu. Po Jeronimu, Rufin je 
Počela popravio pomoću Didimovih djela. Rufin nije loše učinio što 
je Počela preveo već je loše učinio što ih je loše preveo. Jeronim, uz 
to, nije nimalo bio zadovoljan Rufinovim latinskim ni njegovim 
stilom. 


Jeronim je oštro sudio i Rufinove predgovore u Počelima. 
Rufin inače u njima hvali Jeronima. Ali Jeronim te pohvale 
odbacuje. Smatra ih Rufinovom podvalom. Rufin je pomoću njih 
zapravo htio kazati da je i Jeronim origenist. Rufin je trebao djelo 
prevesti i šutjeti. Jeronim veli: da ga nije spomenuo, ni on se ne bi 
oglasio. Jeronim poštuje tuđe mišljenje, ali se vlastitoga ne odriče. U 
mišljenju mora vladati sloboda. 


Rufin je predbacio Jeronimu što je nakon znamenitoga “sna“ 
opet navodio svjetovne pisce. Jeronim odgovara da je san ipak samo 
san. Ako navodi svjetovnu književnost, znak je da ju je dobro u 
mladosti naučio i da ima dobro pamćenje. Kršćanin se smije služiti 
svjetovnim piscima. Rufin je govorio kako je nekoć u Aleksandriji 

trpio za istinu. Jeronim mu to ne vjeruje. Vjerovat će ako navede 
svjedoke ili pruži dokaze. Rufin je Jeronimu prigovorio da i sam u 
vlastitome tumačenju pisma što ga je Pavao poslao Efežanima iznosi 
najčudnija Origenova razmišljanja. Jeronim to ne opovrgava. Samo 
kaže da Rufin ne zna što je zapravo biblijsko tumačenje. Ono je 
zasebna vrsta s vlastitim zakonima i radnim postupkom. Tumač za 
razglabane ulomke navodi prethodna i tuđa mišljenja. Čitatelju 
ostavlja da među njima sam odabere. Važno je i nužno tuđa 
mišljenja vjerno iznijeti i pošteno istaknuti. 

Jeronim u svome djelu poučava Rufina koliko je važan njegov 
prijevod Biblije s hebrejskoga. U tome sklopu priznaje da Novi 
zavjet redovito navodi Septuagintu kada se ona slaže s hebrejskim 
tekstom. Ali, ako se ne slaže, tada se i u Novome zavjetu 
starozavjetna Biblija navodi u skladu s hebrejskim izvornikom, a ne 
po Septuaginti. Jeronim tvrdi da u Novome zavjetu nema 
starozavjetnoga navoda koji se ne bi nalazio u hebrejskoj Bibliji, ali 
ima navoda kojih nema u Septuaginti. Tako je uistinu uvjerljivo 
opravdao svoj trud na prevođenju Svetoga pisma s hebrejskoga. 


Jeronim smatra da Rufinova Obrana nije ni iskrena ni potpuna. 
Tu se Rufin igra riječima i pojmovima. Iz Obrane se ne razabire što 
zapravo kaže o trojstvenome otajstvu, Kristovoj ljudskoj duši, 
vječnosti pakla, uskrsnuću tijela i predegzistenciji ljudske duše. U 
svim je tim pitanjima Rufin nejasan, nedorečen i dvosmislen. 


6. — Protiv Vigilancija 


Vigilancije protiv kojega Jeronim piše knjigu?? samo je 
djelomično poznat. Vjerojatno se rodio oko g. 370. u dosta 


39 Spis se nalazi u PL, 23, 353A-368B. O _Vigilanciju i Jeronimovu djelu 
kojim ga napada vidi: E. PETERSON, Vigilanzio, 1414; H. CROUZEL, 
Vigilanzio, 3590-3591; P.M. DUVAL, Gaule, 674-675; J. MARTIN, 
Vigilantius, 787; G. BARDY, Vigilantius, 2992-2994; P. SEJOURNE, 
Saints, 906; Reliques, 2330; T. BAUMEISTER, Heiligenverehrung, 134; 
L. SCHADE, Hieronymus, 293-297; J. TIXERONT, Histoire, 247-250; 
F. CAVALLERA, S. Jćr&me, 1, 306-308; J.N.D. KELLY, Jerome, 286- 
290; I. OPELT, Hieronymus, 119-127; A. PENNA, Girolamo, 1123; P. 
NAUTIN, Hieronymus, 308; J. GRIBOMONT, S. Jćr&me, 906; J. 

siromašnoj obitelji. Stekao je neznatnu naobrazbu. Misli se da je bio 
svećenik i kao župnik djelovao na jugu Galije. Ali neki drže da je 
bio samo monah i sa španjolskoga poluotoka. Preporukom sv. 
Paulina iz Nole i s nekim njegovim spisima oko g. 395. posjetio je 
Betlehem i neko se vrijeme zadržao kod Jeronima. Jeronimu je 
izručio Paulinovu pošiljku. Jeronim je Vigilancija primio lijepo, 
srdačno i uljudno. Dovršivši ugodan boravak u Svetoj zemlji, 
Vigilancije se preko Italije vraćao u svoj zavičaj. Putujući napao je 
Jeronima kao Origenova pristašu. To je činio pismeno i usmeno. 

Vigilancijev susjedni župnik imenom Riparije javio je Jeronimu 
da je Vigilancije napisao nekakav spis sumnjiva i čudna sadržaja. 
Vigilancije je zaista oko g. 403. objavio knjigu kojoj se kasnije 
zameo svaki trag. Sačuvali su se jedino ulomci koje navodi Jeronim 
da pobije Vigilancijeve tvrdnje. Jeronim je inače Vigilancija najprije 
kratko pobio u pismu upućenu Ripariju.49 Međutim, to nije mnogo 
koristilo jer je Vigilancije tvrdoglavo proslijedio širiti svoja učenja. 

Tijekom g. 406. na put u Betlehem krenuo je đakon Sizinije. 
Zgodu su iskoristili dvojica župnika — spomenuti Riparije i 
Deziderije — i Jeronimu dostavili Vigilancijeve spise da ih pregleda 
i na njih odgovori. Jeronim je to učinio. Jedne je noći g. 406. 
napisao spis Protiv Vigilancija. Jasno je da noć nije dovoljna da se 
napiše knjiga koja je duboka i promišljena. To nije nikome moguće 
pa valjda ui Jeronimu. Stoga je Jeronimov rad makar dijelom 
površan i brzoplet. Pisan je strastveno. Pun je osobnih napada, 
žučnih i zajedljivih primjedaba na račun Vigilancija kojemu se 
Jeronim ruga i s njim se poigrava. Po svemu sudeći to je Jeronimov 
najžešći polemički spis. Djelo je oštro, kruto i skoro neuljudno. 
Jeronim je posve uništio Vigilancija koji je potom potonuo gotovo u 
potpuni zaborav. Jedino je donekle ostao u uspomeni protestantskih 
autora koji su u Vigilanciju vidjeli dalekoga i smjeloga preteču 
vlastitoga mišljenja. 


GRIBOMONT, Girolamo, 228; J. FORGET, Jćr&me, 904-905; 916-917; 
H. HAGENDAHL — J. H. WASZINK, Hieronymus, 132; L. 
GODEFROY, Mariage, 2086. 

40 Riječ je o Ep 109; PL, 22, 906-909. 

Vigilancijeve su tvrdnje, koje ćemo smjesta nabrojiti, za svoje 
vrijeme zaista nešto čudno i skoro nevjerojatno. Teško je kazati koje 
su zadnje primisli Vigilancijevu istupu i njegovi temeljni razlozi. 
Nije isljučeno da je on jedino htio upozoriti na razne zlouporabe i 
pretjeranosti u onodobnome kršćanstvu. Svakako možemo razumjeti 
zašto mu je Jeronim vatreno odgovorio premda se možda ne da u 
cjelini prihvatiti način na koji se suprotstavio Vigilancijevim 
postavkama. 

Vigilancije je napao kršćane što putuju i u bogoslužju slave 
svoje mučenike. To je zaista nečuven način govora ako se uzme u 
obzir da se Crkva od đakona Stjepana kroz sva naredna stoljeća 
postojano dičila svojim mučenicima. Vigilancije se posebice okomio 
na običaj da se bdjenje obavlja uz mučeničke grobove kao i to da se 
tom prigodom užižu luči i baklje. Svijeću je branio paliti i kod 
bogoslužnoga čitanja evanđelja. Vigilancije je bio kivan na čuvanje i 
poštivanje mučeničkih ostataka. Držao je da su ti ostaci prah i pepeo 
te je njihovo čašćenje nedostojno kršćanina. Po Vigilanciju, to je 
čisto bezumlje. Vigilancije je općenito napadao štovanje svetaca i 
molitvu svecima. Tu je pošao od uvjerenja da nema nikakve 
povezanosti i dodira između ljudi ovoga svijeta i nebeskih 
blaženika. Stoga je zagovor blaženih nemoguć. Vjerničko je 
utjecanje zagovoru svetih prazan i isprazan govor. Molitva sa zemlje 
ne dopire do svetaca. Jaz između neba i zemlje nije premostiv 
nikakvoj molbi niti ikakvom vapaju. Vidi se da Vigilancije nije 
vjerovao u zajedništvo i jedinstvo zemaljske i nebeske Crkve. 

Vigilancije se također opirao svećeničkome celibatu, 
ascetskome i monaškome životu. Sve je to osudio i zabacio. 
Proglasio je da je krepost uzdržljivosti pogibeljna. Rasadište je 
ijelesnih strasti i požuda. Onemogućava rađanje djece koja su 
korisna društvu. Po Vigilanciju, svaki je oblik djevičanstva 
nesmotren i poguban. Povlačenje je u zabit bježanje od građanskih 
dužnosti. Ascetski i monaški život nemaju naročito značenje. Post je 
beskoristan. Monaško je siromaštvo lažno i prividno. Vigilancije je 
također prstom upro u slanje milostinje palestinskim samostanima 
kao i u hodočašćenje u Svetu zemlju. I to je smatrao štetnim. Iz 
našega kratkog prikaza Vigilancijevih stavova nije teško razabrati 

zašto se Jeronim u svome djelu nesmiljenom žestinom, gnjevom i 
vatrom obračunao sa svojim nekadašnjim gostom. 


7. — Protiv pelagijevaca 


Ovdje kao prvo spominjemo da je Jeronim svoje gornje djelo 
pisao tijekom g. 415. To znači da je to bilo pod sami kraj njegova 
života. Tako je obračun s pelagijevstvom možda zadnji poduži 
Jeronimov teološki napor. Jeronim je sada star i umoran. To je 
vjerojatno pravi razlog što do krajnjih tančina nije razumio Pelagijev 
nauk i zato ga nije mogao valjano i u punoj mjeri pobiti. To će tek 
učiniti sv. Augustin. Jeronim je inače prvi skovao riječ 
"Delagijevac“ i stavio u naslov  zasebnome spisu. Augustin je 
pomagao Jeronimu u sporu s pelagijevstvom. Početkom g. 415. po 
španjolskome svećeniku Oroziju“! koji je putovao u Palestinu 
poslao mu je tekstove gdje je stajalo što se u Africi već učinilo protiv 
Pelagijevih pristaša. 

Osobni sukob između Jeronima i Pelagija ima dužu i naročito 
zapletenu prošlost. Ranije se tvrdilo da je već g. 394. Pelagije ustao 
protiv Jeronimova oštra suda o kršćanskome braku kako je izražen u 
spisu Protiv Jovinijana. U novije se doba to otklanja. Ipak je točno 
da je Pelagije Jeronimu predbacio veću ovisnost o Origenu kada 
tumači Pavlovo pismo upućeno Efežanima. To je Jeronima jako 
uvrijedilo. Moglo bi se s malo zlobe i s nešto pakosti kazati da se 
tako Jeronimu dogodilo što je sam predbacivao sv. Ambroziju. 
Jeronima je protiv Pelagija sigurno razgnjevilo što se Pelagije kao 
prognanik u Palestini stavio pod zaštitu jeruzalemskoga biskupa 
Ivana s kojim se Jeronim sporio. Jednako mu nije bilo drago što je 
Pelagije odsjeo u samostanu koji je u Jeruzalemu utemeljio Rufin s 
Melanijom. 

Prije pisanja Protiv pelagijevaca Jeronim je već Pelagija 
proglasio neznalicom i ocrnjivačem. Nauk mu je smatrao 
bezbožnim i opakim. U svome je pak spisu nakanio sustavno 
opovrgnuti Pelagijevo učenje koje uistinu ruši samu jezgru 


41 O Oroziju vidi: J.N.D. KELLY, Jerome, 317-320 i E. AMANN, Orose, 
1602-1612. 

kršćanske vjere i teologije. U Jeronimovu se djelu razgovara katolik 
Atik i pelagijevac Kristobul. Jeronimovo se djelo čita s užitkom. Po 
sebi nije teško shvatljivo. Dosta je pregledno, jasno i živahno. 
Jeronim i tu piše vrijedno i okretno. Ponešto smeta oštrina, 
izrugivanje i stanovita pretjeranost. Ipak Jeronim kod napada nije 
više vatren kao negda. Sada je starac. Zapravo poriče da knjigu piše 
iz zavisti i ljubomore na protivnikov uspjeh. Jeronim se u biti brani 
od kleveta i vrijeđanja. 


Jeronim redovito točno obilježuje pelagijevske tvrdnje. Na 
Kristobulova usta zaista progovara istinski Pelagije. Jeronim je 
načinio Pelagiju uslugu što je u svoj spis uvrstio ulomke njegova 
djela i tako ga sačuvao za potomstvo. I to je vrijednost Jeronimove 
knjige. Djelo je također korisno jer sadrži biblijske navode potrebite 
za pobijanje pelagijevstva. 

Jeronim je korijen pelagijevske zablude vidio u Pelagijevu 
neograničenome povjerenju u gotovo neprevedivi pojam GTdB€La 
Riječ je o osnovnoj stoičkoj antropološkoj naznaci. Iz stoicizma bi 
prešla u origenizam i otuda među pelagijevce. Navedeni pojam 
naznačuje da su poganski stoički filozofi učili da je čovjek kao takav 
i po vlastitim silama sposoban steći takvu neovisnost i neosjetljivost 
prema bilo kojoj i kakvoj strasti - to je GTT&&€La - da nikakav grešni 
mamac ne može neodoljivo zaskočiti i zarobiti njegovu dušu. Prema 
tome, do svakoga je pojedinoga čovjeka da li želi biti slobodan i 
neovisan o poroku, grijehu i mani. Čovjek u sebi posjeduje dovoljno 
snage i mudrosti da se trajno može oboružati s GTa8e1ra. Tako su 
držali stoici i pelagijevci. Jeronim je, zauzvrat, smatrao da čovjek 
jedino može težiti za GTI d6e1la, ali da je u ovome životu ne_ može u 
cjelini i trajno posjedovati. 

Jeronim je dobro znao da pelagijevci pretjerano vjeruju u moć 
ljudske volje. Čovjek je slobodan, ali je i omeđen. To vrijedi i za 
njegovu slobodnu volju. I sam Jeronim lijepo i uzvišeno piše o 
ljudskoj slobodi. Ipak ne vjeruje kao pelagijevci da čovjek golom 
slobodnom voljom može bez Božje pomoći neprekidno ispunjavati 
bez ikakva nedostatka sve Božje naredbe. Pelagije smjelo uči da je 
ljudskoj slobodi na dohvat ruke trajna nesagrešivost i potpuna 
nevinost. Čovjek to jedino mora htjeti i već može živjeti bez grijeha. 
Tako veli Pelagije. Jeronim pak misli drukčije. Po njemu, ljudsko 

htijenje traži potporu milosti. Tek tako čovjek može izbjeći grijeh. I 
Pelagije govori o milosti. Ali milošću naziva slobodnu volju. Preko 
toga ne ide. To Jeronim zna i zato Pelagijev govor o milosti s 
pravom drži nepotpunim i nedostatnim. Po Jeronimu, pune i trajne 
kreposti nema bez Boga i Božje pomoći. Jeronim je do toga 
zaključka došao razmišljanjem i iskustvom. Stoga nije povjerljiv 
prema Pelagijevu osvjedočenju da samo htijenje može u dobru 
postići sve što naumi. 


Jeronim se s pelagijevstvom sporio i o potrebi krštenja djece. 
Pelagijevstvo je nijekalo iskonski grijeh i zato za nj krštenje djece 
nema nikakva ozbiljnijeg smisla. Jeronim je pak prihvatio kobnu 
činjenicu praroditeljskoga pada u svom njegovu opsegu. Stoga je 
neminovno morao držati da je krštenje nužno za svako i najmlađe 
dijete.42 U svome spisu Jeronim također dotiče nesagledivo otajstvo 
predodređenja što je do sada najdublje razlagao sv. Augustin. 
Drugdje smo nešto opširnije prikazali pelagijevstvo.43 


8. — Životopis sv. Pavla Pustinjaka 


Zaista imamo veoma malo podataka o životu pustinjaka 
Pavla.“ Uz to, uglavnom se ne mogu provjeriti. Pavla se redovito 


42 Djelo se nalazi u PL, 23, 517A-618A. Objavljeno je i u CCL 80, ali 
nismo ga imali pred očima. O svemu podrobnije vidi kod H. 
HAGENDAHL — J.H. WASZINK, Hieronymus, 130; J. FORGET, 
Jćrome, 906-907; J. GRIBOMONT, Girolamo, 228-229; H. 
LECLERCOQ, Jćr6me, 2300-2301; L. SCHADE, Hieronymus, 324-334; 
A. PENNA, Girolamo, 1123; 1. OPELT, Hieronymus, 128-154; F. 
CAVALLERA, S. Jćr6me, 323-332; J.N.D. KELLY, Jerome, 309-328; 
F.G. NUVOLONE, Pćlage, 2896; S.J. McKENNA, Pelagius, 56; R. 
HEDDE, Pećlagianisme, 688-690; Y.-M. DUVAL, Pćlage, 556; E. 
AMANN, Orose, 1603; A. HAMMAN, Pelagianismus, 246; G. De 
PLINVAL, Pćlage, 279-284; O. WERMELINGER, Rom, 46-56; P. 
GROSJEAN, Jćrćme, 206-211. 

43 Usp. Sv. Augustin, Rukovet, Makarska, 1990.,.85:103. 

44 Jeronimov se spis nalazi u PL, 23, 17A-30A. O cijelome pitanju usp. E. 
COLEIRO, Lives, 161-178; D.H. FARMER, Hagiographie, 362-363; P. 

povezuje uz Tebu. Otuda bi potjecao. Za Decijeva bi progonstva 
otišao u pustinju i u njoj živio do duboke starosti. Misli se da je 
preminuo g. 341. Pavao slovi kao prvi pustinjak od kojega bi 
poteklo svekoliko istočno pustinjaštvo. Njegov je životopis napisao 
Jeronim. Teško je kazati kada je to učinio. Mnogi smatraju da je to 
djelo jedan od prvih Jeronimovih spisa. Vrijeme se nastanka kreće 
od g. 374. do g. 379. Sam Jeronim u svojim drugim djelima u više 
navrata spominje da je napisao tu kratku knjigu. Na njezinu krajut5 
ponizno moli čitaoca da se u svojim molitvama "sjeti grešnika 
Jeronima“. Jeronimov objavljeni tekst veoma je nedostatan. Pun je 
značajnih i važnih inačica. 

Pavlov je životopis inače više puta opisan na grčkome. Čak 
postoji na koptskome, sirijskome i etiopskome. Istraživači su se pitali 
koji je odnos između tih životopisa i Jeronimova spisa. Prevagnulo je 
mišljenje da je zapravo izvoran samo Jeronim čiji se spis kasnije 
preveo na druge jezike. 


Pišući Životopis sv. Pavla Pustinjaka Jeronim je utirao put 
budućim svetačkim životopisima u kršćanstvu. Vodila se velika 
rasprava koliko je Jeronim u svome opisu Pavlova života posegnuo 
za zbiljskim događajima. Značajno je da se već u Jeronimovo doba o 
Pavlu Pustinjaku raspravljalo kao o povijesnoj osobi. Brojni su bili 
skloni tvrditi da je Jeronim u biti sastavio vrijednu pripovijetku ili 
roman, ali bez povijesnoga utemeljenja. Ipak je sigurno da je Pavao 
iz Tebe povijesni lik. Jeronim je o njemu pisao služeći se maštom i 
posižući za uobičajenim načinom govora o svetim ljudima. 


ROUSSEAU, Ascetics, 133-134; G. BARDY, Biographies, 1625-1626; 
H. LECLERCQ, Maic, 1284; G. CALIO, Paolo, 269-276; B. KOTTING, 
Paulos, 214; J.A. ROBINSON, History, 231-232; M. NALDINI, Paolo, 
2636-2637; V. MONACHINO, Paolo, 743-745; P. COURCELLE, 
Recherches, 186; H. LECLERCQ, Paul, 2700-2706; J. FORGET, Jćr&me, 
919; L. SCHADE, Hieronymus, 5-14; A. PENNA, Girolamo, 1112; G. 
GRUTZMACHER, Hieronymus, IL, 89-90; J. GRIBOMONT, Girolamo, 
225; H. LECLERCQ, Jćrćme, 2246-2247; F. CAVALLERA, S. Jćr&me, 
II, 16-17; J.N.D. KELLY, Jerome, 60-62; H. HAGENDAHL — J.H. 
WASZINK, Hieronymus, 121-122. 
PL, 23, 30A (ulomak br. 18). Cijeli ulomak navodimo u zadnjemu 
poglavlju. Tu također navodimo početna Jeronimova razmatranja. 

Jeronim je svoj spis namjerice sastavio jednostavno. Želio je da 
ga mnogi mogu čitati. Bio mu je cilj istaknuti koliko vrijedi ako se 
čovjek ne veže na ovozemna dobra. Pustinjak mu se ukazao 
obistinjena nezavisnost o svemu što je zemaljsko. Jeronim je u 
ovome djelu sjajan pripovjedač. Naročito je istaknuo vjeru koja je 
Pavla odvela u pustinjsku osamu da svlada napasti i da se približi 
Bogu. 


9. — Životopis sv. Hilariona 


Hilarion se oko g. 291. rodio u selu Tabati blizu Gaze. U 
mladosti je godinama bio učenik slavnoga Antuna Pustinjaka. 
Hilarion je na svojim putovanjima dopro i do Dalmacije. Zaustavio 
se u drevnome Epidauru što je naš današnji Dubrovnik. Zadnja mu 
je ovozemna postaja bila Cipar. Tu je, povučen u osamu, umro oko 
godine 371. 


Hilariona smatraju utemeljiteljem i poglavitim začetnikom 
sveukupnoga monaštva koje se razvilo i dugo cvalo u Palestini. 
Znameniti ciparski biskup Epifan Hilariona je držao svojim 
duhovnim ocem. Čak je sastavio stanoviti panegirik u kojemu je 
veličao Hilarionov kreposni život i njegove velike zasluge. Panegirik 
se zagubio, ali je Jeronimu poslužio kao izvor kada je sastavljao 
Hilarionov životopis. Osim Epifanova zapisa Jeronim je pisao o 
Hilarionu na temelju usmene predaje koja je tada još uvijek morala 
biti živa. Jeronim je osobno vrsno poznavao Epifana. Bio je i na 
Cipru. Prema tome, lako je mogao znati što se govorilo i 
pripovijedalo o Hilarionu. 

Nije lako reći kada je točno Jeronim sastavio Hilarionov 
Životopis. Jamačno je to bilo između g. 382. i g. 396. Ipak se 
najčešće bilježi da je Jeronim ovaj posao priveo kraju oko g. 390. U 
spisu su navedeni osnovni podaci i zgode iz Hilarionova života. 
Crkveni povjesnik Sozomen samo je neznatno dopunio Jeronimove 
podatke. Jeronim u svome djelu veoma živo i slikovito crta 
najrazličitije čudesne čine koje je u korist ljudi učinio Hilarion. 
Jeronim je s velikom skrbi i puno pomnje pisao ovaj Životopis koji 
su kasnije kao i u njegovo doba rado čitali muževi i žene željni 
ozbiljnoga poticaja na iznimniji i viši duhovni život. 

U prošlome su stoljeću ovome  Jeronimovom djelu mnogi 
osporavali svaku povijesnu vrijednost. Mislili su da je to životopisni 
roman. Jeronim bi sve izmislio. To bi se čak odnosilo i na samoga 
Hilariona. Sada se zna da je taj sud neodrživ. Hilarion je povijesna 
osoba. Rekosmo da je i Epifan dobro poznavao Hilariona. Ipak je 
točno da je Jeronim sastavio romansiranu biografiju. Uz životopis 
imao je i druge ciljeve. Svojim je spisom htio čitača poučiti i 
potaknuti na uzvišeni život pokore, posta i molitve. Hilariona je 
istaknuo kao uzor vrline i kreposti.46 


Iz ovoga Jeronimova djela navodimo slijedeći ulomak: "Sveti 
Epifan, biskup ciparske Salamine, dugo je živio s Hilarionom. U 
kratkome je pismu napisao njegovu pohvalu koja se na široko čita. 
Međutim, jedno je općim mjestima hvaliti preminuloga, drugo 
ispripovjediti njegove vlastite kreposti“.47 


10. — Malkov životopis 


O Malku znamo malo. I to malo dolazi isključivo od Jeronima. 
Malko je podrijetlom Sirijac iz nekoga seoca u blizini Nisibe. Živio 
je osamljen i isposnički u kalcidijskoj pustinji. Jeronim ga je 
osobno susreo kada je i sam g. 375. živio u spominjanoj Maroniji. 
Tu mu je Malko kao stari čovjek ispričao neobičnu priču svoga 
života. Malko je kao ascet duboko djelovao na Jeronima željna 
nepatvorene i svježe duhovnosti. 


Jeronim je oko g. 390. sastavio Malkov životopis. Učinio je to u 
korist rimskih žena koje su težile za ascetskim životom. U djelu, 
doduše, priča o Malku i njegovu životnome putu, ali se vidi da to 


46 Jeronimovo se djelo nalazi u PL, 23, 29B-54D. Usp. A. AMORE, 
Ilarione, 1616-1617; G.D. GORDINI, Ilarione, 731-733; B. KOTTING, 
Hilarion, 334; J. GRIBOMONT, Ilarione, 1753; P. ROUSSEAU, 
Ascetics, 134-135; G. BARDY, Biographies, 1626; H. LECLERCOQ, 
Malc, 1285; F. CAVALLERA, S. Jerome, I, 132; J.N.D. KELLY, 
Jerome, 172-174; J. GRIBOMONT, Girolamo, 225-226; G. 
GRUTZMACHER, Hieronymus, II, 87-91; P. NAUTIN, Hieronymus, 
306; L. SCHADE, Hieronymus, 14-19; H. HAGENDAHL — J.H. 
WASZINK, Hieronymus, 126; J. FORGET, Jćrome, 919. 

47 PL, 23, 29BC-30B. Navod ćemo ponoviti i dopuniti u zadnjem poglavlju. 

djelce ima drugu nakanu. Jeronim pripovijeda živo i s puno boja. 
Očito je da posjeduje dar vrsna pripovjedača koji zna zamijetiti i 
istaknuti važne pojedinosti. Jeronim je oko Malkova života spleo 
pravu pripovijetku. Njegove se rečenice čitaju kao zanimljivi roman. 
Radi oblika ovoga spisa postavilo se pitanje da li je Jeronim uopće 
pisao o povijesnoj osobi koja se zbilja zvala Malko. Jeronim je 
poznavao Malka o kojemu piše. Samo mu nije bio jedini cilj iznijeti 
Malkove doživljaje i iskustva. Jeronim u djelu ima više namjera. 
Rimskim je krugovima koji su napadali njegovo oduševljenje za 
istočnim osamljenicima i ascetima pružio živi Malkov primjer. 
Crtajući Malka Jeronim želi čitače privući i pridobiti za ascetski, 
pustinjački i najviši duhovni život. Jeronimu lebdi pred očima 
djevičanstvo kao osobiti kršćanski način života. Prema tome, Malkov 
je život Jeronimu odlična prilika da iskaže svoje mišljenje o 
vrijednosti života kakav provode pustinjski osamljenici koji su se 
predali trapljenju, postu i molitvi i tako očistili dušu da se mogu 
usko sjediniti s Bogom. 


Jeronimovo se djelo stoljećima rado i s užitkom čitalo. Sigurno 
je među kršćanima izvršilo veliki utjecaj. Pridonijelo je općoj i 
redovničkoj duhovnosti. Spis je također vrsno vrelo iz kojega 
doznajemo kako su ljudi Malkove vrste praktično provodili život i 
čime su se bavili u pustinjskoj samoći. Djelo je književno velikoga 
dometa i neobično bogato. U njemu se Jeronim pokazuje pravim 
umjetnikom. Uz Jeronimov latinski tekst postoji Malkov život na 
grčkome i sirijskome. Krivo se mislilo da je Jeronim samo preradio 
grčki životopis. Zapravo je grčki tekst prijevod i neznatna preinaka 
Jeronimova izvornika.48 Najbolji dokaz da je Jeronimov spis bio u 
širokome opticaju jesu veoma brojni rukopisi toga djela.4? Jeronim 


48 Jeronimovo se djelo nalazi u PL, 23, 55A-62B. Usp. J. GRIBOMONT, 
Girolamo, 226; K. BAUS, Malco, 1326; A. AMORE, Malco, 1900-1901; 
G.D. GORDINI, Malco, 585-587; G. BARDY, Biographies, 1626; H. 
LECLERCQ, Malc, 1255-1288; P. ROUSSEAU, Ascetics, 135-136; J. 
FORGET, Jćr&me, 919; L. SCHADE, Hieronymus, 19-20; P. NAULTIN, 
Hieronymus, 306; G. GRUTZMACHER, Hieronymus, Il, 85-87; F. 
CAVALLERA, S. Jćrćme, 1, 130-132; J.N.D. KELLY, Jerome, 170- 
172; C. SCHAUBLIN, Hieronymus, 193. 

49 Usp. C.C. MIEROVW, Vatican, 468-481. 

je spis dovršio riječima: "To je meni — momčiću — pripovijedao 
Malko. To — starac — ispripovjedih ja vama. Čistima sam izložio 
pripovjest o čistoći. Djevice potičem da čuvaju čistoću. Vi 
pripovijedajte potomcima da znaju kako čistoća ne može biti 
zarobljenicom među mačevima, u pustinjama i među zvijerima. 
Neka znaju da čovjek koji je predan Kristu može umrijeti, ali da ga 
nije moguće svladati“,90 


11. — Slavni muževi 


Jedva može biti sumnje da nam je pred očima najpoznatiji, 
najglasovitiji i najutjecajniji Jeronimov vlastiti spis. Po njemu je 
Jeronim nadasve slavan. U povijesti kršćanske literature to je 
Jeronimovo djelo gotovo posvemašnji početak. S tom knjigom 
počinje pisanje patrologije. Jeronimov se spis s pravom smatra prvim 
patrološkim radom. Poslije će pisci Jeronima dugo izdavati i samo 
dodavati gdje je on stao. I danas Jeronimova knjiga služi kao nužno 
i nenadoknadivo vrelo svakome piscu kršćanske književnosti. 
Smjesta ističemo da je Jeronim u Slavnim muževima o nekim 
drevnim piscima ostavio bilješke koje su samo njemu bile dostupne i 
stoga su za nas nezaobilazne. 


Jeronim je svome djelu namjerice stavio naslov Slavni muževi. 
Preuzeo ga je od latinskoga povjesnika i pisca Svetonija koji mu je 
služio kao uzor kod pisanja vlastitoga djela. U biti svojim je radom 
Jeronim naumio utvrditi nekoliko činjenica. Htio je samim 
kršćanima dozvati u svijest kako posjeduju vlastite pisce i vlastitu 
književnost. S obzirom na to pred nikim ne moraju obarati pogled. 
Pogane je pak upozorio da postoji i kršćanska literatura koja se 
oblikom može mjeriti i uspoređivati s njihovom, ali je sadržajem 
premašuje i nadvisuje. 

U svojoj je knjizi Jeronim obuhvatio razdoblje od apostola 
Petra do g. 393. kada je djelo napisano. To se vidi otuda što je u to 
djelo uvrstio vlastite spise napisane do g. 393. U djelu je iznio 
kratki životopis pisaca i pobilježio naslove njihovih djela. Osim 


50 PL, 23, 62B (ulomak br. 9). U zadnjemu poglavlju opet navodimo iz 
istoga djela. 

kršćanskih pisaca Jeronim je obradio Filona, Seneku i Josipa Flavija. 
Jeronim nije mimoilazio ni krivovjerne autore. Za grčke se 
kršćanske pisce kao vrelom prvenstveno poslužio djelima Euzebija 
Cezarejskoga. Ali je iz njih izostavljao, u njih unosio i prema potrebi 
ih popravljao. Posebice je korisno što je Jeronim na jedno mjesto 
skupio i složio što je Euzebije o raznim piscima rasuo diljem svojih 
spisa. Za latinske kršćanske pisce Jeronim je podatke prikupio 
vlastitim trudom i marljivošću. 


Jeronimovo je djelo veoma pregledno. Bilo je silnoga utjecaja. 
Ipak ima svoje nedostake. Rađeno je žurno i zato katkada površno. 
Nije uvijek ni potpuno.5! 


12. — Propovijedi 


Stekli smo dojam da su Jeronimove propovijedi dosada 
najslabije istraženi dio njegove pisane ostavštine. Jedva da postoje 
tmeljitija i vrijednija istraživanja toga dijela Jeronimova rada. 
Homilije su još uvijek sporne među Jeronimovim poznavateljima. 
Dugo se uopće nisu smatrale njegovim spisima. Potom se dokazalo i 
općenito prihvatilo da im je sastavljač Jeronim. Sada se to opet 
stavilo pod znak pitanja. Neki drže da su te homilije zapravo 
Origenove. Jeronim bi ih preveo i nadopunio naknadno dogođenim. 
Prema tome, Jeronim bi bio uglavnom prevodilac i priređivač. Ali 
neki opet misle da se Jeronim udaljio od izvornika i dosta ga 
preinačio. Origenove bi homilije prilagodio svome vremenu i svome 
slušateljstvu. Stoga bi trebalo govoriti o prilagodbi. Tako, dakle, 
pred sobom imao nekoliko mogućnosti: propovijedi su Jeronimovo 
djelo, prilagodba su ili prijevod. Također rekosmo da se negda 


51 Spis se nalazi u PL, 23, 631A-760A. Pobliže vidi: J.N.D. KELLY, 
Jerome, 174-178; F. CAVALLERA, S. Jćrome,, 1, 150; J. FORGET, 
918-919; G. GRUTZMACHER, Hieronymus, II, 128-144; J. 
GRIBOMONT, Girolamo, 218; H. LECLERCQ, Jćrćme, 2269-2270; P. 
NAUTIN, Hieronymus, 306; H. HAGENDAHL — J.H. WASZINK, 
Hieronymus, 127-128; A. CERESA-GASTALDO, Method, 55-68; C.A. 
BERNOULLI, Schriftstellerkatalog; A. FEDER, Studien; A. HAMMAN, 
Patrologie, 184; P. NAUTIN, Date, 33-35; Y.-M. DUVAL, Jćr6me, 319. 

Jeronimu poricala svaka sveza s tim homilijama. Danas se ipak 
pretežno smatra da su Jeronimov plod. 


Ni s brojem propovijedi nismo posve načisto. Rekne se da ih je 
stotinjak ili devedeset pet. Vrijeme nastanka nije moguće utvrditi. 
Jeronim je mogao propovijedati otkada je postao svećenik. Ipak se 
za glavninu homilija koje danas posjedujemo veli da su nastale oko 
g. 400. Jeronim je jamačno propovijedao u Jeruzalemu kada je bio 
u dobrim odnosima s tamošnjim biskupom. Ipak je najčešće 
propovijedao u Betlehemu. Ljudi koji su ga slušali — dobrim 
dijelom redovnici i redovnice betlehemskih samostana — bili su 
različite naobrazbe. To je određivalo način propovijedanja. Jeronim 
je redovito tako govorio da ga mogu razumjeti priprosti i 
jednostavni. Njegova je homilija bila prisna i neposredna. Stil joj je 
lagan, a sadržaj jednostavan. Unatoč tome ima i složenih propovijedi 
dubljega razmišljanja gdje se Jeronim poziva na hebrejski i razne 
biblijske prijevode. U tome slučaju Jeronim iznosi razna mišljenja. 
Tada mu je govor ponesen i više razine. Jeronim katkada govori o 
različitim teškoćama što prate monaški život. Potiče redovnike i 
redovnice da pružaju dobar primjer. Jeronim spominje pjevanje 
psalama. 


Sigurno se sve Jeronimove homilije nisu sačuvale. Ove koje 
posjedujemo zabilježili su njegovi zahvalni i marljivi slušatelji. Pri 
tome ipak nisu uvijek bili najsretnije ruke. To odaju neznatniji 
nedostaci koji se odnose na same dogmatske tvrdnje i pogotovo na 
netočno navedena biblijska mjesta. Jeronim je u dogmatskim 
pitanjima bio iznimno osjetljiv da ne bi budno pazio što govori. 
Bibliju je tako poznavao da ne možemo pretpostaviti da su mu se 
kod navođenja potkradale pogreške. Rečeno vrijedi uz pretpostavku 
da Jeronim veći dio propovijedi nije prethodno doslovce sastavio 
već ih govorio po neposrednome nadahnuću. Po svoj prilici nije ni 
naknadno popravio sve zabilježene homilije. Tako su ostale greške 
brzopisaca. Neke je propovijedi Jeronim ipak prethodno sastavio ili 
naknadno popravio. To su one gdje je jezik čist i tekst dotjeran. 
Inače u nekim propovijedima ima helenističkih sintaktičkih oblika 
koji iznenađuju i čude. Neki su čak pomišljali da to dolazi otuda što 
bi Jeronim propovijedao grčki. Ali je to gotovo isključeno. Mnoge 

nedostatke u Jeronimovim zapisanim homilijama zaista treba staviti 
na dušu brzopiscima i kasnijim prepisivačima. 

U homilijama Jeronim najčešće polazi od psalama koji su se 
dotičnoga dana pjevali u bogoslužju. Takvih je propovijedi najviše. 
Potom se iznimno dugo bavio Markovim evanđeljem. Ali je 
polazište za svoje homilije uzimao i iz ostala tri evanđelja. Jeronim 
je propovijedao za velike kršćanske dane kao što su Božić, 
Bogojavljenje i Vazam. Ostavio je propovijedi za Isusovo krštenje i 
korizmu. U propovijedi je svoje redovnike i redovnice upućivao u 
redovnički posluh. Ima jedna Jeronimova propovijed gdje je riječ i o 
progonima kršćana. Broj je propovijedi za navedene prigode dosta 
neujednačen. Sve se to lako dade ustanoviti u izdanjima. Nije 
isključeno da su Jeronimove propovijedi na početku bile dijelom 
njegovi duhovni nagovori. To bi se posebice moglo odnositi na 
propovijedi gdje Jeronim s naročitim oduševljenjem govori o 
monaškome i ascetskome pozivu. Propovijedi prožima Jeronimova 
velika ljubav prema Svetome pismu. Homilije također pružaju 
stanoviti uvid u nutarnji život Jeronimovih redovničkih zajednica.?2 


13. — Pisma 


O Jeronimovim pismima ili poslanicama nije moguće duže 
skupno govoriti. Razlog nije teško dokučiti. Taj ogromni dio 
Jronimova djela skoro da sadržajno i nema zajednički nazivnik. 
Valjda ga međusobno povezuje samo naziv. Gotovo je svaki sastavak 


52 Jeronimove se razne propovijedi nalaze u PLS, 2, 94-263 i CCL 78. O 
tome dijelu Jeronimova rada vidi: C. WEYMAN, Analecta, 484-485; C. 
WEYMAN, Psalmenhomilien, 150-151; A. VACCARI, Framento, 513- 
517; F. CAVALLERA, Girolamo, 660; J. GRIBOMONT, Girolamo, 
1587; P. ANTIN, Jćr6me, 37; A. SOLIGNAC, Psaumes, 2565; B. 
ALTANER — A. STUIBER, Parrologie, 400; P. NAUTIN, Hieronymus, 
306; J. GRIBOMONT, Girolamo, 224-225; F. CAVALLERA, S. Jčr&me, 
1, 149; II, 30.122; J.N.D. KELLY, Jerome, 136-137; J.P. BOUHOT, 
Homelie, 227-231; V. PERI, Omelie, 66; MJ. RONDEAU, 
Commentaires, 157-158; P. COURCELLE, Lettres, 46-47; L. SCHADE, 
Hieronymus, 195-201; A. AMELLI, Analecta, 158; G. BARDY, Pensće, 
355; H. DRESSLER, Preaching, 686. U devetome poglavlju donosimo 
nekoliko Jeronimovih propovijedi. 

u tome radu zasebna cjelina. Čak i sami naziv jedva odgovara tome 
radu. Samo je koji taj dio zaista pismo u običnome smislu riječi. 
Inače u svojim pismima Jeronim raspreda, tako reći, o svemu i 
svačemu. Uostalom, tako su u ona vremena i drugi postupali. 


Drago nam je i radosni smo što ovdje čitača možemo uputiti na 
ono što već od Jeronimovih poslanica postoji na hrvatskome i na 
upute koje ih prate.** Tako sa sebe skidamo dio odgovornosti. 
Jedino bi već učinjeno trebalo nadopuniti. Dosadašnji trudbenici 
nisu ni izdaleka u cijelosti preveli Jeronimovu pisamsku ostavštinu. 
Dobar dio čeka novoga radnika. Od velike bi koristi i gotovo nužno 
bilo čitavo tumačenje Jeronimovih pisama jer nema novijega rada 
koji se ozbiljnije bavi Jeronimovim životom i njegovim spisima da se 
ne obazire na Jeronimove poslanice. Nije uzalud francuski stručnjak 
skoro desetljeće i pol radio da bi u osam svezaka priredio izdanje 
Jeronimovih pisama.5“ Valjalo bi iznimno dugo i naporno raditi da 
se sve valjano prikupi pa napiše tumačenje koje bi osvijetlilo 
Jeronimova pisma. Ta je pisma teško tumačiti. Jeronim je u njima 
dosegnuo vrhunac svoga velikoga književnoga umijeća. Njegove su 
poslanice književni biser. U poslanicama je Jeronim dao pun odušak 
svojoj urođenoj spisateljskoj nadarenosti. To naročito otežava 
tumačenje njegovih pisama. Književnik ima poseban i osebujan stav 
prema zbilji. U književnikovoj je duši teško razdvojiti zbilju od 
njezina doživljavanja. Tako je i s Jeronimovim poslanicama. Često 
su izraz njegova osjećanja. Pune su osobno doživljenoga. I zato se 
objektivno teško razjašnjuju. Subjektivno je na zaseban način 
objektivno. 


Jeronimova su pisma samo katkada prava pisma. Inače su 
najrazličitija razmišljanja o vjerskim pitanjima. Oblik pisma jedino 
unosi živost u ta razmatranja. Jeronim se dopisivao s najrazličitijim 
ljudima u najrazličitijim krajevima. Tu podrobnije nabrajanje ne bi 
ničemu koristilo. 

Razna Jeronimova djela stručnjaci različito ocjenjuju i sude. 
Kada je pak riječ o njegovim pismima, potpuno se slažu. Svi ističu 
veliko značenje Jeronimovih pisama za opću kulturu i za poznavanje 


53 Usp. 1. MARKOVIĆ, Poslanice _i J. BRATULIĆ, Poslanice. 
54 To je J. LABOURT. 

najširih prilika vremena u kojemu je Jeronim živio. Od svih 
Jeronimovih djela sigurno su se najčešće čitale njegove poslanice. 
Poslanice su raznolike. Ogledalo su Jeronimova srca i duše. Ljudi su 
puni hvale za te poslanice. Neke su se izgubile. Redovito se 
objavljuju 154 poslanice, ali nisu sve Jeronimove.55 U nastavku 
ćemo se podrobnije zaustaviti bez naročitoga redoslijeda na nekim 
Jeronimovim pismima. 


Prvo pismo 


Samo po sebi to nas pismo ovdje ne bi zanimalo niti naročito 
privlačilo da pred sobom neposredno nemamo zbirku Jeronimovih 
poslanica. Ali postoji velika vjerojatnost da je taj tekst najdrevniji od 
svega što danas općenito imamo od Jeronima. Stoga se odvojeno 
ukratko bavimo tim Jeronimovim pismom. Pravo govoreći, tekst je 
samo po površnim vanjskim naznakama pismo. Inače je to.lijepi i 
književno dotjerani opis osude žene koja je načinila preljub. Već se 
nad njom provodilo mučenje. Ipak je kao nekim čudom ostala na 
Životu. Utjecajem Jeronimova antiohijskoga prijatelja Evagrija car je 
ženu pomilovao i tako joj spasio život. Inocencije, koji je prijatelj 
Jeronimu i Evagriju, gotovo je nagovorio Jeronima da opiše slučaj. 
Jeronim je to prihvatio da se zahvali obojici prijatelja. 

Teško je kazati kada je Jeronim napisao to svoje pismo s kojim 
u izdanjima počinju njegova Pisma. Dvije su mogućnosti: dok je još 
boravio u Antiohiji ili kada se g. 374. odmarao na Evagrijevu 
imanju Maroniji u blizini Antiohije. 

Jeronim je pismo započeo riječima: "Predragi Inocencije! 
Često si me molio da ne šutim o onome čudesnome događaju koji se 
zbio u naše vrijeme. Ja sam to smjerno, ali — kako sada vidim — i s 


55 Jeronimova pisma postoje u PL, 22, 325-1224 i CSEL 54-56. O njima 
vidi: L. SCHADE, Briefband, I-II; P. ANTIN, Jćrć6me, 36-37; H. 
LECLERCQ, Jćrćme, 2273-2376; F. CAVALLERA, Jćrćme, 891; J. 
GRIBOMONT, S. Jćr6me, 913-914; J. GRIBOMONT, Girolamo, 229- 
230; A. PENNA, Girolamo, 1124; P.T. CAMELOT, Hieronymus, 327; 
H. HAGENDAHL — J.H. WASZINK, Hieronymus, 132-133; 1. 
FORGET, Jćr6me, 919-921. 

pravom otklanjao. Nisam vjerovao da to mogu učiniti jer je svaki 
ljudski govor slabiji od nebeske pohvale kao i zato što je dokolica 
kao kakva rđa nadarenosti isušila makar i malu sposobnost moje 
ranije rječitosti. Ti si pak tvrdio da se kod božanskih zbilja ne smije 
gledati na sposobnost već na nakanu i da ne može ponestati riječi 
onome koji vjeruje u Riječ“.56 

Iz navedenoga ulomka dalo bi se, unatoč onome što smo 
maločas i sami rekli, zaključiti da je Jeronim već štogod napisao. To 
je čak moralo biti davno ranije. Drukčije se teško dade razumjeti 
napomena da je "dokolica“ kao kakva "rđa“ otupila njegovo 
pero. Ali ne vidimo na što bi Jeronim mogao ciljati. 


Šesto pismo 


Pismo je upućeno akvilejskome đakonu Julijanu kojega je 
Jeronim upoznao i s kojim se sprijateljio za svoga boravka u Akvileji 
prije prvoga puta na Istok. Julijan se u svojim pismima tužio što se 
Jeronim nije javljao. Jeronim se sada na neki način ispričava. Javlja 
se iz kalcidijske pustinje gdje boravi g. 375. Priopćava da je bio 
teško bolestan. Samo što ga nije zahvatila "'smrt“. Pismo nas prije 
svega zanima zato jer Jeronim u njemu govori o svojoj sestri. Kaže: 
"Raduje me što je — ti to najprije javljaš — moja sestra, a tvoja kći 
u Kristu, ustrajna u onome što je započela“. Julijan je duhovni vođa 
Jeronimove sestre. Zato Jeronim na kraju pisma piše Julijanu: 
"Stoga te molim da se sjećaš Apostolove naredbe gdje Apostol uči 
kako se naš posao mora nastaviti (usp. 1 Kor 3, 14). Tako ćeš 
njezinim spasenjem sebi od Gospodina steći nagradu, a mene ćeš 
češćim riječima o zajedničkoj slavi u Kristu učiniti veselijim“.57 


56 Ep |; PL, 22, 325-331. Usp. F. CAVALLERA, S. Jćrćme, [, 27-28; II, 
13-14; J.N.D. KELLY, Jerome, 39-40; 1. MARKOVIĆ, Poslanice, [, 1-8; 
J. BRATULIĆ, Poslanice, 1-7. 

57 Ep 6; PL, 22, 337-338. Usp. J.N.D. KELLY, Jerome, 50-51; L. 
SCHADE, Briefband, 1, 15-17; 1. MARKOVIĆ, Poslanice, 1, 25-27; J. 
BRATULIĆ, Poslanice, 12-13; F. CAVALLERA, S. Jćr&me, I, 47-48; II, 
15.75. 

Dopisivanje s papom Damazom 
A. — 15. i 16. pismo 


Jeronim jednim neznatnijim razmišljanjem? ima razmjerno 
skromno mjesto u ogromnome višestoljetnome naporu najvećih 
bogoslova da što točnije oblikuju i izraze neiscrpnu  trojstvenu 
vjeru. Pred očima nam je Jeronimov mladenački boravak u 
kalcidijskoj pustinji gdje se kao istinski novak upućivao u monaški i 
ascetski život. Tu je vjerojatno kao jedini latinski zapadnjak živio 
među ljudima koji su isključivo govorili sirijski i, ako su bili učeniji, 
grčki. Monasi koji su okruživali Jeronima u trojstvenoj su teologiji 
bili privrženici znamenitoga antiohijskog biskupa Melecija, velikoga 
prijatelja slavnoga kapadocijskoga otačkoga trolista. Poznato je pak 
da su Kapadocijci, predvođeni Bazilijem, utvrdili teološko-filozofski 
odnos među ključnim teološkim pojmovima ougia i um6oTag1s . 
Misaono su razlučili dva spomenuta pojma. Pojmom ovota 
izražavali su što je bićima zajedničko, a pojmom UTTOOTACLS što im 
je vlastito. Kapadočani su učili da je u Trojstvu LX OVOLO što znači 
brojem - ako se tako smije kazati - "jedna te ista bit“. Ali u 
Trojstvu su TPć1s vrrooT&oe1s, tj. "tri hipostaze“ ili "tri osobe“. 
Melecije je prigrlio kapadocijski trojstveni način govora. Prihvatit će 
ga i svekolika teologija. Zastupali su ga i monasi koji su zajedno 
Živjeli s Jeronimom u kalcidijskoj pustinji. Od Jeronima su tražili da 
i on pristane na taj oblik izražavanja. Međutim, Jeronim je čovjek sa 
Zapada. U Antiohiji se družio s krugovima koji nisu bili Melecijevi 
pristaše. Jeronim je ključnu riječ UTOOTAOLS shvaćao korjenski i na 
latinskom poistovjećivao s riječju substantia. Stoga je za nj — to 
smo dijelom već ranije istaknuli — kod trojstvenoga otajstva govor o 
"tri hipostaze“ bio neprihvatljiv. U izričaju je slutio arijevstvo gdje 
se Trojstvu odriče jedna narav i uči da je narav Oca, Sina i Duha 
Svetoga različita. Monasi su pak smatrali da mladi Rimljanin odbija 
njihov izričaj jer je sabelijevac koji u Bogu niječe osobe. Tako su 


58 Usp. T.C. LAWLER, Jerome, 548-552; P. NAUTIN, Echange, 331-344; 
A. De HALLEUX, Patrologie, 131-141; Hypostase, 331-341; J. 
TIXERONT, Histoire, 272; F. CAVALLERA, S. Jćrćme, I, 50-55; 
J.N.D. KELLY, Jerome, 52-53; A. MICHEL, Hypostase, 378-379; P. 
NAUTIN, OLOOUO 105, 40-45. 

između Jeronima i kalcidijskih pustinjaka buknule žestoke i trajne 
svađe kojima nije bilo kraja i konca. Treba spomenuti da je Jeronim 
posjedovao i rabio lijepu trojstvenu formulu koja bi zaslužila 
temeljito istraživanje. Govorio je da su u Trojstvu "tri subzistentne 
osobe“. Da pak iziđe na kraj s gnjevnim monasima i da bude mirne 
savjesti napisao je u svezi s trojstvenom formulom koja je bila 
predmet spora nekoliko pisama. Gornja je dva upravio na papu 
Damaza - teško je kazati da li su se već tada osobno poznavali - i 
preporučio mu da u ime rimske vjere kao novotariju odbije 
trojstveni izričaj "tri hipostaze“. Jeronim je Damaza upozorio da 
riječumooTag1s po sebi znači substantia. Ne znamo da li je papa 
uopće odgovorio onda dosta nepoznatome Jeronimu u njegovoj 
pustinjskoj zabiti. Jeronim je - recimo usput - jedno pismo poslao 
Marku koji je kao svećenik živio u obližnjemu mjestu i koji mu je 
bio prijateljski privržen.9? Navedeno se događalo između g. 374. i 
377. Pobliže ništa ne određujemo jer se stručnjaci, kao i obično, u 
godinama zbivanja razlikuju. 

Jeronimovo se poistovjećivanje riječi ovala i urćoTag1s danas 
može pričiniti čudnim jer smo se naviknuli da ih razdvajamo. Za 
razumijevanje Jeronim treba dozvati u pamet da su i Oci sabora u 
Niceji g. 325. u anatematizmu koji slijedi Vjerovanje istoznačnima 
smatrali OUOLA i UTO OTAOLS. Ina važnoj se sinodi koju su u 
Aleksandriji g. 362. pod Atanazijevim predsjedanjem održali brojni 
biskupi vodila rasprava između pristalica i protivnika trojstvenoga 
izričaja "tri hipostaze“.60 

Jeronim je također Damazu javio da su vjernici u Antiohiji 
razdijeljeni na "tri dijela“. Svaka je antiohijska zajednica nastojala 
Jeronima "pridobiti za se“. Jeronim izrijekom spominje neke 
predvodnike antiohijskih zajednica. To su: Melecije, Vital i Paulin. 
Sva su trojica dobro poznata. Melecije je bio privržen Nicejskome 
saboru i zato ga je vlast protjerala u progonstvo. Bio je teološki 
povezan s Kapadocijcima. Predsjedao je Carigradskome saboru iz g. 
381. i za sabora umro. Melecije se jamačno u trojstvenoj teologiji 


59 Ep 17; PL, 22, 359-361. 
60 Usp. A. MICHEL, Hypostase, 379-380; X. Le BACHELET, Alexandrie, 
DTC, 1(1930), 802. 

držao izričaja "tri hipostaze“. To smo istaknuli da se shvati zašto je 
Jeronim mogao biti nepovjerljiv prema Meleciju. Vital je u Antiohiji 
predvodio apolinariste. Jeronim je Apolinara cijenio kao egzegetu, 
ali mu nije moglo biti nepoznato njegovo kristološko krivovjerje. 
Paulin je biskup u zajednici koja je u svakome smislu strogo 
nicejskoga smjera. Rekli smo da je Paulina za biskupa zaredio 
biskup Lucifer. Jeronim je pisao Damazu da sva tri navedena 
biskupa kažu da se njega "drže“. On bi to "mogao vjerovati da to 
tvrdi jedan“. Očito je, dakle, da "dvojica lažu“. Jeronim čak dodaje 
da rečeno možda vrijedi za "sva“ tri. Jeronim moli Damaza da mu 
hitno odgovori. Neka ne “zanemari dušu za koju je Krist umro“. 


Neobično je što je Jeronim prešutio antiohijsku arijevsku 
zajednicu kada napominje da vlast podupire arijevstvo. Tada je u 
Antiohiji na arijevskoj biskupskoj stolici sjedio istaknuti arijevac 
Euzoj.&! Vjerojatno ga je Jeronim izostavio jer se on nije ni pozivao 
na Damaza. Vitala je spomenuo jer je Damaz apolinarizam osudio 
tek g. 377. 


Jeronim u svome 16. pismu odano časti Damaza. Naglasuje da 
se u Rimu krstio i zato je naročito vezan uz rimsko kršćanstvo. Sada 
je u pustinji dragovoljno. Na to ga nije nitko ni prisilio ni osudio. U 
Antiohiji će pristati uz zajednicu koju mu naznači Damaz. Redovito 
se misli da papa nije pismom uzvratio Jeronimu. Ipak je značajno da 
je Jeronima redio Paulin koji je najprisnije bio odan Rimu i papi.62 


B. — Osamnaesto pismo 


Tekst što se vodi kao 18. Jeronimova poslanica spominjemo 
također kada je općenito riječ o Jeronimovim radovima vezanima uz 
proroka Izaiju. Jeronim u tekstu razlaže Iz 6, 1-9. Kada se pak tekst 
motri izbliza lako se zamijeti da se zapravo sastoji od dva kraća 
rada. Zato se koji put to pismo dijeli u dvije zasebne jedinice i uz 
broj se dodaje slovo A i B. Tekst označen s A uz broj 18 duži je i 


61 Usp. M. SPANNEUT, Euzoius, DHGE, 16, 96-101. 

62 Usp. F. CAVALLERA, S. Jćr&me, I, 54-55; J.N.D. KELLY, Jerome, 54; 
L. SCHADE, Hieronymus, 87-90; A. CLERVAL, Damase, 35; ]. 
FORGET, 896. 

jednostavniji. U njemu Jeronim tumači Iz 6, 1-9 dok se u tekstu B, 
koji je kraći, potanje zaustavlja jedino na Iz 6, 6-9. Taj je zadnji dio 
stručniji. Tu Jeronim Septuagintin prijevod pomno uspoređuje s 
Akvilinim, Teodocionovim i Simahovim. Jeronim se tuži da rad nije 
do kraja doradio. Onakav je kakav je izrekao u pero. Jeronim je kao 
vrstan znalac Biblije iz Iz 6, 1-9 izvukao mnoge pouke za kršćanski 
Život. Izaijino mjesto "Puna je zemlja slave njegove“ (Iz 6, 3) 
Jeronim primjenjuje na Krista. Mjesto nagovješta da će Isusova 
propovijed obuzeti čitavu zemlju. 


Jeronim se u tom svome radu ukazuje dobrim egpzegetom. 
Egzegeza mu je višeslojna: doslovna, alegorijska i duhovna. 
Jeronim je pod Origenovim utjecajem, ali zna biti i izvoran. Posebice 
se udaljuje od Origena ako zamijeti da to traži pravovjerje. Origen je 
smatrao da dvojica serafa iz Izaijina ulomka otajstveno označuju 
Krista i Duha Svetoga. Jeronim je u tome napustio Origena i 
istaknuo da su serafi znamen Staroga i Novoga zavjeta koji se 
suprožimlju i jedan drugog razjašnjuju. Jeronim spominje i druga 
vrela i dobro ih iskorišćuje. U razglabanju slijedi Septuagintin tekst. 
Poziva se i na rabinsku stručnu egzegezu. Kod tumačenja nije ništa 
ostavio nerazjašnjeno. Pisao je dotjeranim stilom. Jeronim sam kaže 
da je radio brzo. Njegov je rad vjerojatno nastao u Carigradu g. 380. 
Oblik je pismo dobilo u Rimu kada ga je Jeronim posvetio papi 
Damazu koji se zanimao za starozavjetnu egzegezu. Radi toga se 
tekst obilježuje kao pismo Damazu i kao takvo objavljuje.63 


C. — Dvadeseto pismo 


Jeronim se s Istoka vratio u Rim. Ubrzo se sprijateljio s 
Damazom koji ga u dva pisma moli da mu razjasni stanovite 
biblijske poteškoće. Premda francuski stručnjak64 misli da Damaz 
zapravo ta pisma nije sastavio već ih je sam Jeronim zamislio, 


63 Ep 18A; PL, 22, 361-372; Ep 18B; PL, 23, 372-376. Usp. J. FORGET, 
Jćrome, 896; J.N.D. KELLY, Jerome, 78-79; F. CAVALLERA, S. 
Jerome, 1, 71; II, 81-86 bilj. F. 

64 Usp. P. NAUTIN, Hieronymus, 305. 

redovito se pisma drže Damazovima.65 Damaz je u jednome 
pismu$6 napisanom g. 383. od Jeronima tražio da mu razjasni što u 
evanđelju znači hebrejski izričaj "hosana“. To je Jeronim učinio u 
svome 20. pismu o kojemu je upravo riječ. Papa je Jeronimu 
napomenuo da pravovjerni tumači među latinskim i grčkim 
autorima ne posjeduju samo “različito mišljenje već upravo 
protuslovno“. Budući da Jeronim zna hebrejski, neka kaže točni 
smisao. Jeronimov je odgovor67 vrijedna rasprava o "hosana“. 
Stručni egzegeti$8 redovito spominju da je Jeronim naznačio kako 
je "hosana“ skraćeni oblik dužega hebrejskoga izričaja. 


D. — Dvadeset prvo pismo 


U obliku pisma koje naznačismo i koje potječe otprilike iz g. 
383. Jeronim na Damazovu zamolbu tumači evanđeosku stranicu o 
izgubljenome sinu. Čini se da je Damaz prethodno o istome čitao 
tumačenje nekoga rimskoga egzegete i da njegovim tumačenjem 
nije bio zadovoljan. Ostala su neriješena neka pitanja i poteškoće. 
Sada moli Jeronima da razglobi izvještaj. Jeronim je posao obavio 
kako treba. U izlaganju nije ništa ispustio. Rad mu je valjan i 
temeljit. Cijeli je izvještaj stavio u širi kontekst i uskladio s ostalim 
sličnim evanđeoskim tekstovima. Jeronim je u svome radu dosta 
nezavisan o ranijim tumačima.69 


65 Usp. O. PERLER, Damasus, LThK, 3(1959), 137; H. HAGENDAHL — 
J.H. WASZINK, Hieronymus, 123; H. LECLERCQ, Jćr&me, 2253; 
J.N.D. KELLY, Jerome, 83-84; F. CAVALLERA, S. Jćr&me, |, 77-78. 

66 Ep 19; PL, 22, 375 =Ep 8; PL, 13, 371. 

67 Usp. F. CAVALLERA, S. Jćrćme, 1, 78. 

68 Usp. F. VIGOUROUX, Hosanna, "760; J.H. THAYER, Hosanna, 418. 

69 Ep 21; PL, 22, 379-394. Usp. F. CAVALLERA, S. Jćrćme, 1, 78-79; L. 
SCHADE, Briefbana, Il, 301-331; J.N.D. KELLY, Jerome, 83-84. 

E. — Trideset šesto pismo 


U jednom je pismu7% Damaz oko g. 384. Jeronimu postavio pet 
pitanja vezanih uz Stari zavjet. Na istome mjestu/! Jeonimu 
priopćava da rado čita njegova djela. Damazovo se prvo pitanje 
odnosilo na smisao tvrdnje zabilježene u Post 4,15 gdje piše da će se 
"na onome tko ubije Kajina izvršiti sedmerostruka osveta“. U 
drugome pitanju papa polazi od biblijskoga izvještaja o stvaranju 
svijeta gdje se ponavlja da je sve što je Bog stvorio "dobro“. 
Unatoč tome, Noa, po Božjoj naredbi, u korablju uzima "čiste i 
nečiste životinje“ (Post 7, 8). U istome sklopu Damaz navodi riječi 
apostola Petra koji kaže: "Nikako, Gospodine! Nikada, naime, nisam 
jeo ništa pogana i nečisto“. Za odgovor je dobio "glas s neba“ 
koji reče: "Što je Bog očistio, ti ne nazivaj poganim“ (Dj 1, 14- 
14). Damazu treća poteškoća nastaje kada se usporedi Post 15, 16 
gdje je kazano da će Izraelci iz Egipta izaći "za četvrtoga naraštaja“ 
s Izl 13, 18 gdje se, po Septuaginti, u istu svrhu spominje "peto 
koljeno“. Papa stječe dojam da se to "ako se ne razjasni čini 
suprotnim“. Četvrti je Damazov upit vezan uz Abrahamovo 
obrezanje koje se ukazuje "znakom njegove vjere“. Zadnje se 
pitanje odnosi na Izaka. Damaz zna da je Izak “pravedan čovjek i 
Bogu drag“. Bio je "pravedan“ i "pogreškom je blagoslovio 
onoga kojega nije htio". Damaz pita zašto je zapravo Izak 
blagoslovio onoga kome nije kanio udijeliti blagoslov. 72 


Jeronim nije odgovorio na svih pet Damazovih pitanja. 
Smatrao je da "dva“ smije "ispustiti“. To se odnosi na drugo i 
četvrto pitanje. Jeronim kaže da bi znao nešto “odgovoriti“ i na 
izostavljeno. To preskače jer su već o tome "latinskim jezikom“ 
pisali tako učeni “"muževi“ kakav je "naš Tertulijan i Novacijan“. 
Rasprava bi se razvukla ako bi i on o tome pisao. Čak je i Origen u 
djelu gdje razglaba pismo koje je Pavao poslao u Rim 
"veličanstveno raspravljao o obrezanju“. Kada je pak tumačio 
Levitski zakonik dugo se zaustavio na "čistim i nečistim 


70 Ep 35; PL, 22, 451-452 = Ep 9; PL, 13, 371-373. 
7! Usp. F. CAVALLERA, S. Jćrćme, I, 79-81. 
72 Usp. Ep 36; PL, 22, 452 = Ep 9; PL, 13, 373. 

životinjama“.73 Naznačivši što se u drugih autora može naći i to 
ostavljajući po strani Jeronim je odgovorio na ostala Damazova 
pitanja.74 


Dvadeset sedmo pismo 


Mislimo da je gornje pismo važno za Jeronimov rad na 
prijevodu i popravljanju ranijih biblijskih prijevoda. Taj rad nije 
posvuda oduševljeno primljen. Dok su mu se neki radovali, neki ga 
podnosili, treći su ga žestoko napadali. Na račun je tih trećih 
Jeronim pisao: "Poslije prethodnoga pisma u kojemu sam se malko 
dotaknuo hebrejskih riječi, odjednom je do mene doprlo da me neki 
čovječuljci žestoko napadaju zašto sam protiv vlasti predšasnika i 
općega mišljenja pokušao ponešto popraviti u evanđeljima. Imao bih 
pravo da se na te uopće ne obazirem. Magaretu se uzalud svira na 
liru.75 Ipak ću im odgovoriti da mi po običaju ne predbace oholost. 
Nisam bio tako slabouman ni grube neotesanosti — oni neotesanost 
jedino drže za svetost tvrdeći da su učenici ribara te kao da su zato 
sveti što ništa ne znaju — da bih smatrao da se išta mora popraviti u 
Gospodnjim riječima ili da nešto ne bi bilo božanski nadahnuto. 
Samo sam htio iskrivljenost latinskih rukopisa što potvrđuje 
raznovrsnost svih knjiga vratiti grčkome izvorniku“. 

Jeronim dodaje da ni njegovi protivnici ne "poriču “ da je 
latinsko Sveto pismo koje sada obilježuje stanovita raznovrsnost“ 
prevedeno s "grčkoga izvornika“ koji može biti jedan jedini. Od 
svih prijevoda treba popravljanjem ili ponovnim prevođenjem na 
temelju izvornika dobiti jedinstveni prijevod. Jeronim kaže: "Ako se 
protivnicima ne sviđa voda najčišćega vrela, neka piju nečiste 
potočiće“.76 Jasno je što usporedbom želi istaknuti. Izvornik je 
"najčišći izvor“. Brojni su prijevodi što postoje nalik "nečistim 
potočićima“ i zato ih pomoću izvornoga "vrela“ valja pročistiti. 
To on čini svojim širokim biblijskim zahvatom. 


73 Ep 36, 1; PL, 22, 453. 
74 Usp. F. CAVALLERA, S. Jćr&me, 1, 80-82. 
75 Usp. L. SCHADE, Briefband, II, 96 bilj. 1. 
76 Ep 27, 1; PL, 22, 431. 

Trideset treće pismo 


O Origenu je u našemu radu puno govora. I Jeronim se često 
njime bavio. Stoga iznosimo slijedeći ulomak?" gdje je Jeronim 
najprije nabrojio neka Origenova djela i zatim nastavio: "Tko je 
ikada uspio toliko pročitati koliko je Origen napisao?! A kakvu je 
plaću dobio za svoj znoj? Osudio ga biskup Demetrije! Iznimka su 
biskupi Palestine, Arabije, Fenicije i Ahaje. Na Origenovu je osudu 
pristao i grad Rim. Protiv njega je sazvao vijeće, ali ne radi 
dogmatske novine niti krivovjerja već zato što nisu mogli podnositi 
slavu njegove rječitosti i znanja. Kada, naime, Origen govori, svi su 
drugi nijemi. Zašto sam to napisao i uz slabašno svjetlo oskudne 
svjetiljke u pero rekao brzom riječi, ali ne i s oprezom, možete 
razumjeti ako pomislite na epikurejce...“ 


Dopisivanje s Paulinom iz Nole 


Od Jeronima posjedujemo svega tri pisma upućena Paulinu iz 
Nole. Teško je među njima utvrditi vremenski slijed. Jedva se može 
kazati koje kojemu prethodi.78 Sigurno je da bismo točnije mogli 
govoriti i jasnije razglabati kada bismo sa svom sigurnošću znali 
kada je koje pismo sastavljeno. 


A. — Pedeset treće pismo 


Stječe se dojam da je Jeronim to pismo? oko g. 395. pisao 
Paulinu kao odgovor na njegovo pismo koje više ne posjedujemo. 
Ono se ipak dade nekako u duhu zamisliti na temelju Jeronimova 
teksta. Paulin je pismo poslao po nekome Ambroziju koji je 
hodočastio u Svetu zemlju. Paulin Ambrozija preporuča 
Jeronimovoj gostoljubivoj skrbi. Usput mu javlja da je čitao njegove 
biblijske spise te se i sam oduševio izučavanjem Svetoga pisma. 
Nakanio je rasprodati što posjeduje i razdijeliti siromasima, 


71 Ep 33, 3-4; PL, 22, 447. 
78 Usp. F. CAVALLERA, S. Jćrćme, II, 89-91 bilj. I; L. SCHADE, 
Briefband, Il, 242; J.N.D. KELLY, Jerome, 192 bilj. 63. 

Jeronimovo je pismo lijepo u svakome pogledu. Slogom je 
dotjerano i sadržajem plemenito. Jeronima od srca raduje 
prijateljstvo s Paulinom čije pismo pokazuje da je iznimno vješt 
pisanju. Jeronim je čuo da je plemenite ćudi i dobra srca. Također 
ga raduje što se Paulin zanima za Sveto pismo. Do Krista se ne 
može doći osim po Pismima. Ali Pismo je otajstvena knjiga. 
Potrebit je vješt učitelj da se čovjek uputi u svaku znanost i umijeće. 
Ipak to nadasve vrijedi za Bibliju. Tu ni najbolja klasična naobrazba 
nije od velike i dostatne pomoći. Jeronim ukratko obrazlaže 
biblijske knjige da Paulinu pokaže kako je zamršeno tumačiti 
Bibliju. Bez vrsna se vodiča u Bibliji brzo zastrani i zaluta. Jeronim 
poziva Paulina da dođe u Betlehem. On mu se ne nameće za 
biblijskoga učitelja. Predlaže da zajednički uče Sveto Pismo. 
Znanost se mora oplemeniti svetošću da bude prava i plodna. 
Jeronim kudi one koji tumače Pismo, ali u zbilji svoje misli 
podmeću nadahnutoj knjizi. Izučavanje je Pisma veoma teško. 
Zauzvrat poklanja neiskazivu sreću i zadovoljstvo. Jeronim kaže: 
"Premili brate! Ne čini li ti se — molim te — već ovdje na zemlji 
obitavalištem nebeskoga kraljevstva ako se živi sred Svetih pisama, o 
njima razmišlja, jedino njih pozna i istražuje? Ne bih želio da te u 
Svetim pismima uvrijedi jednostavnost i, tako reći, nehaj riječi koje 
su tako kazane prepisivačkom greškom ili hotimice da lakše pouče 
neupućeni zbor i da ih u jednoj te istoj izreci na jedan način čuje 
učen čovjek, a na drugi neuki. Nisam toliko drzak ni tup da bih sebi 
laskao kako poznam Pisma i kako na zemlji ubirem plodove od 
onoga čemu je korjenje usađeno na nebu... Odbijam biti učitelj, a 
obećajem biti sudrug... Raskriljenih ću te ruku primiti... Molim te, 
žuri se! Konop što lađu veže u pristaništu radije presijeci nego 
odriješuj“. 

Paulin nije pošao u Svetu zemlju. Razlog neodlasku nije nam 
poznat. Može se nagađati da je zamijetio da ipak nije rođen za 
temeljitoga biblijskoga znanstvenog radnika i da je zato ostao u 
Noli. Jeronim je Paulinu savjetovao da u jedan mah rasproda što ima 
pa makar od imanja ne dobije koliko vrijedi. Paulin je zaradu 


79 Ep 53. PL, 22, 540-549. Usp. J. BRATULIĆ, Poslanice, 95-108. 
84 


namijenio siromasima i zato je svoj imutak želio prodati po pravoj 
vrijednosti. 


B. — Pedeset osmo pismo 


Naprosto ćemo kušati reći što se u gornjemu pismu$% nalazi. 
Svjesno ga ne vežemo uz prethodno pismo makar znamo da su 
barem nekako međusobno povezana. I tome je Jeronimovu pismu 
predhodilo izgubljeno Paulinovo pismo. Paulin je svoju poslanicu 
poslao po Vigilanciju protiv kojega je Jeronim sastavio zasebni spis 
koji smo već predstavili. Paulin je Vigilancija preporučio 
Jeronimovu gostoprimstvu. Taj je Vigilancije — znamo — po 
povratku u Italiju Jeronima crnio kao pristašu origenističkih tvrdnja. 
lnače je Vigilancije sa sobom u Betlehem donio milostinju koja će 
pripomoći gdje živi i radi Jeronim. Paulin je javio da se potpuno 
odrekao svijeta i da sada monaški živi u Noli. Moli Jeronima da mu 
naznači kako će urediti život. Vigilancije je Jeronimu također donio 
Paulinov panegirik u čast caru Teodoziju. Panegirikom slavi 
Teodozijevu pobjedu nad njegovim protivnicima Maksimom i 
Eugenijem. Car je pobjedu izvojevao g. 394. Jeronim je Paulinovu 
poslanu knjigu popratio slijedećom primjedbom: "Tvoju knjigu 
koju si razumno i lijepo sastavio za cara Teodozija i poslao rado sam 
pročitao. U njoj mi se naročito svidio raspored... Sami je način 
izražavanja istodobno zbit i razgovjetan“. Jeronim nije štedio s 
pohvalom: "Imaš veliku umnost i beskrajno bogatstvo riječi. 
Govoriš lako i čisto. Sama je pak lakoća i čistoća pomiješana s 
razboritošću... Neka te Crkva ima plemenita kako te ranije 
posjedovaše senat“. 


Velika je neobičnost u Jeronimovu pismu što sada Paulina 
odvraća od dolaska u Svetu zemlju. Teško je kazati zašto ovaj put o 
tome drukčije sudi. Moguće je da u pozadini stoji njegov žestoki 
sukob s jeruzalemskim biskupom. U svakome slučaju, Jeronim ne 
vidi naročitu vrijednost koju čovjek po sebi ima otuda što naprosto 
boravi u Palestini. On kaže: "Nije hvale vrijedno već to što je netko 
bio u Jeruzalemu nego da je u njemu plemenito živio. Ne ćemo 

hvaliti grad koji je ubio proroke i prolio Kristovu krv. Hvalimo grad 
koji raduje jaka rijeka i koji se ne da sakriti jer je smješten na brdu. 
Taj grad Apostol naziva majkom svetih i raduje se što u njemu ima s 
pravednicima građansko pravo“. Jeronim općenito tvrdi pozivajući 
se na slavnoga Antuna Pustinjaka i na bezbrojne druge svete muževe 
i žene: "Pojedini se vjernici ne mjere po različitosti mjesta već po 
zaslugama vjere... Antun i sva monaška mnoštva iz Egipta, 
Mezopotamije, Ponta, Kapadocije i Armenije ne vidješe Jeruzalem, 
ali su im i bez toga grada otvorena rajska vrata“. 


Jeronima je Paulin pridobio i oduševio pravom i nepatvorenom 
poniznošću kojom je odisalo njegovo pismo. Jeronim se trudio 
Paulinu pružiti dobre i korisne naputke kako će valjano monaški 
Živjeti. Njegovo je pismo veoma toplo i naročito prisno. 


C. — Osamdeset peto pismo 


Jeronim je to pismo&! najvjerojatnije sastavio g. 399. Pismo je 
dosta kratko. Jeronim je u njemu pohvalio Paulina. Istaknuo je 
njegov stil, odlično poznavanje grčkoga i temeljitu upućenost u 
Sveto pismo. Jeronim javlja Paulinu da je preveo Origenovo djelo 
Počela. Može doći do primjerka iako mu je bolje djelo čitati u 
izvorniku. Jeronim kaže da Origenovu spisu nije ništa ni dodao ni 
oduzeo. Preveo ga je doslovce i pomno. Istodobno određuje svoj 
stav prema Origenu. Ističe da je ludo odbaciti cijeloga Origena. On 
to ne čini premda to o njemu tvrde Origenovi pobornici. U Origena 
ima zabluda, ali i vrsne teologije. Jeronim Paulina upravo upućuje 
na Origena i njegova Počela da tu nađe valjan odgovor na prvo 
pitanje koje u pismu stavlja preda nj. Paulin nije razumio Izl 4, 21 
gdje piše: "Jahve opet reče Mojsiju: kada se vratiš u Egipat, pobrini 
se da pred faraonom izvedeš sva čudesa za koja sam ti dao moć, 
premda ću ja tvrdim učiniti njegovo srce“. Paulin u isti kontekst 
stavlja i Pavlovu izreku u Rim 9, 16-18. Jeronima pita kako se sa 
spomenutim biblijskim mjestima dade uskladiti ljudska slobodna 
volja. Jeronim mu odgovara da je Origen u Počelima upravo 
učiteljski razglobio njegovo pitanje. Paulin to može pročitati u 

izvorniku ili njegovu prijevodu. I otuda se vidi da Jeronim ne 
odbacuje sve što je Origen napisao. On se samo ograđuje od 
origenističkih zabluda. 


Paulin je također imao poteškoća s 1 Kor 7, 14 gdje ga je 
naročito zanimao smisao izričaja "sveta djeca“. Jeronim za rješenje 
Paulina savjetuje da o tome čita Tertulijana. Kod toga je, čini se, 
krivo naveo Tertulijanovo djelo.82 Sam je dodao da riječ "svet“ u 
Pismu ne mora nužno značiti "opravdan milošću“. Riječ se 
upotrebljava šire. Čak se primjenjuje i na predmete koji su bez duše. 
Inače je poteškoća s izričajem “sveta djeca“ u 1 Kor 7, 14 dobro 
poznata znanstvenoj egzegezi. 


Dopisivanje s aleksandrijskim patrijarhom Teofilom 


Kada se Izidor, Teofilov izaslanik u Palestinu radi 
origenističkoga spora, vratio u Aleksandriju neobavljena posla za 
Teofila83 je donio pismo od jeruzalemskoga biskupa Ivana. 
Potaknut tim pismom Teofil je napisao dugo pismo palestinskim 
monasima. Poticao ih je da se izmire s biskupom Ivanom i da mu 
budu podložni. Teofilovo se pismo kasnije izgubilo. U svoje je 
vrijeme na nj odgovorio Jeronim. To se pismoš“ vodi pod brojem 
82. Jeronim je Teofilu pisao koncem g. 396. ili početkom naredne 
godine. Pismo je dugo. Jeronim hvali Teofila. Ističe da je u pismu 
monasima postupio očinski, blago i kao pravi učitelj. Jeronim za 
razdor u palestinskome crkvenom životu svu krivnju svaljuje na 
biskupa Ivana. 


S izmjenom je spomenutih pisama Teofil neko vrijeme šutio. 
Muk je na Jeronima dosta mučno djelovao. Teofil se opet pismom 
Jeronimu javio g. 399. Sada je — za razliku od ranije — oštri i 
neumoljivi protivnik Origena. I to je Teofilovo pismo nestalo. 
Sadržaj mu se dade razabrati iz Jeronimova — odgovora. 


82 Usp. J.N.D. KELLY, Jerome, 241 bilj. 56. 

83 Usp. F. CAVALLERA, S. Jćrćme, 1, 270-272.225-227.206.295; 11, 38- 
40.34-36; 42-43; G. FRITZ, Origćnisme, 1570-1574; J.N.D. KELLY, 
Jerome, 208.243-246.278.287; L. SCHADE, Briefband, II, 389-418. 

Najvjerojatnije je povod Teofilovu pismu činjenica što je Jeronim u 
svome samostanu pružio utočište biskupu Pavlu kojega je Teofil 
izopćio. Toga Pavla inače uopće ne poznamo. Teofil upozorava 
Jeronima da nije smio primiti Pavla. Čini se čak da je Jeronim 
savjetovao Pavlu da se pismeno protiv progona utekne caru. Jeronim 
je odgovorio Teofilu _pismom85 s brojem 63. Pismo je pisano 
koncem g. 399. ili na početku g. 400. Jeronimu je drago što mu se 
Teofil iznova javio. Veli da će se držati crkvenih zakona. Zanimljivo 
je što Jeronim u pismu spočitava Teofilu da je bio mlak i neodlučan 
u suzbijanju origenizma. Jeronimovo je pismo veoma kratko. 


Teofil se u svojoj biskupiji uskoro obračunao s origenistima. 
To se posebice odnosilo na monahe egipatske pustinje. Pošto je 
prognao origeniste, zavladao je mir. Teofil je u Rim poslao monaha 
Teodora da od pape Anastazija isposluje osudu origenizma. Taj se 
pak Teodor na putu za Rim najprije zaustavio kod Jeornima u 
Betlehemu i izručio mu Teofilovo pismo.56 Teofil traži od Jeronima 
da sve poduzme kako bi se origenistička žarišta ugasila i u Palestini. 
Po tome pismu Jeronim može vidjeti da on nije bio mlitav kada su u 
pitanju origenisti. 

Slijedeća se dva Jeronimova pisma87 Teofilu vode pod 
brojevima 88 i 86. Nije lako utvrditi koje kojemu prethodi. Gotovo 
su istovremeno napisana. U pismu 88. Jeronim s ushićenjem čestita 
na svemu što je Teofil učinio da se origenizma oslobodi Egipat, 
Sirija i Italija. Jeronima je izvijestio svećenik Vincent koji se vratio iz 
Rima kako je pismo što ga je Teofil pisao papi Anastaziju pogodilo 
tamošnje origeniste. I sam je u istu svrhu pisao na Zapad. Tako im 
se sudovi upotpunjuju i uzajamno ukrijepljuju. Teofilovim trudom 
origenizam svugdje gubi tlo i iščezava. Jeronim javlja da će sada s 
više poleta i mara raditi protiv origenista. Svoj će prethodni trud 
uvećati i osnažiti. Jeronim traži od Teofila da češće piše zapadnim 
biskupima protiv origenizma. Moli da mu Teofil pošalje kakvo 
sinodalno pismo koje se odnosi na origenizam. To će mu biti jako 
uporište da može slobodno i s velikim pouzdanjem napadati 

origenizam. | u pismu 86. Jeronim hvali Teofila za njegov 
antiorigenistički rad. Spominje da su njegovi poslanici Prisko i 
Eubul s velikim uspjehom u Palestini nastupili protiv origenista. 
Svuda su ih napadali i progonili. 

Jeronim je sredinom g. 404. Teofilu napisao pismo$5 broj 99. 
U pismu se ispričava što je s nešto zakašnjenja preveo njegovu 
poslanicu za Vazam g. 404. Teško ga je pogodila Paulina smrt. To 
ga je rastužilo, ali je bio i tjelesno bolestan. Uhvatila ga ognjica pa je 
morao ležati _u krevetu. Bolesno tijelo i tuga priječe pisanje. 

Napokon = spominjemo Jeronimovo pismo# Teofilu pod 
brojem 114. Pismo je vjerojatno pisano tijekom g. 405. U pismu 
Jeronim govori o nekom Teofilovom spisu koji je upravo preveo na 
latinski. Jeronim se trudio da prijevod bude dobar. Možda nije 
najbolje uspio. U tome slučaju traži oproštenje. Danas nismo načisto 
o kojemu je Teofilovu spisu riječ. Možda je Jeronim preveo 
Teofilov spis u kojemu je napao Ivana Zlatoustoga. Vjerojatno 
Jeronim nije osobno posebice cijenio Ivana Zlatoustoga jer je 
Zlatousti, dok je boravio u Antiohiji, pripadao među melecijevce. Ali 
nije isključeno da je Jeronim preveo neko Teofilovo pashalno pismo 
ili kakvu raspravu gdje Teofil govori o euharistiji. Jeronim knjigu 
hvali. U njoj je Teofil naglasio da treba štovati euharistiju i dolično 
postupati sa svime što je s bilo kojega razloga vezano uz to otajstvo. 


Osamdeset četvrto pismo 


Iz toga pisma navodimo samo kratku izreku o Apolinaru 
kojega ćemo na utvrđenome mjestu nešto šire predstaviti. Jeornim je 
ovo svoje pismo pisao g. 398. U njemu je zabilježio: "U Antiohiji 
sam kada bijah mlad često slušao Apolinara Laodicejskoga. Cijenio 
sam ga. Ipak nisam nikada prihvatio njegov sporni nauk o 
razumu“.90 Jeronim ima pred očima činjenicu da je Apolinar Kristu 
odrekao ljudsku razumnu dušu. On nije nikada pristao na tu 
Apolinarovu zabludu. 


88 Ep 99; PL, 22, 812-813. 

Dopisivanje sa sv. Augustinom 


Jeronim i Augustin valjda se osobno nisu nikada upoznali.?! 
Ipak je za to postojala nekakva, barem teoretska, mogućnost. Ovdje 
imamo pred očima činjenicu da su obojica živjela u Rimu g. 383. i 
384. Ali tada su bili u suprotnim taborima. Jeronim je u to doba u 
zamahu svoga kršćanskoga oduševljenja kao ascet, duhovni vođa, 
papin naročiti prijatelj i teološki pisac. Augustin je poljuljan u 
svome maniheizmu. Najveće je manihejce proglasio trgovcima 
praznih i ispraznih riječi i okrenuo se filozofskome skepticizmu 
držeći da je čovjeku nemoguće spoznati istinu. 


Kada se Augustin za Vazam g. 387. krstio i temeljito krenuo 
putem savršenosti došao je u dodir s Jeronimovim spisima koji su na 
nj ostavili dubok dojam. Tako se Augustin duhovno upoznao s 
Jeronimom. Nije mu kao veliku čovjeku bilo teško zapaziti da je 
Jeronim iznimna ličnost i ozbiljan teološki radnik. Jasno je da se u 
Augustinu rodila želja da makar pismeno stupi u dodir s 
Jeronimom. Negdje g. 393. njegov je vrli prijatelj Alipije, koji 
kasnije postaje biskupom u njegovoj rodnoj Tagasti, hodočastio u 
Svetu zemlju i bio Jeronimov gost. Pri povratku u Afriku nije 
mogao dovoljno Augustinu ispripovjediti o Jeronimu. Tako je o 
njemu živo govorio da je Augustin imao osjećaj kako je Jeronim 
tjelesno nazočan. Uskoro se Augustinu, koji je sada već postao 
svećenik, ukazala prilika da se pismom javi Jeronimu. Potom će se 
njih dvojica dugo dopisivati. Izmijenit će pisma puna osjećaja, 
psihologije, egzegeze, duhovnosti i teologije. Kako u pismima nisu 
šutjeli ni o razlikama koje ih dijele i razdvajaju ozbiljno je zaprijetila 
opasnost da se zavade i razdvoje. Srećom do toga nije došlo. 
Obojica u tome imaju udjela. Naročita je poteškoća s tim pismima 
što su se često mimoilazila ili tek nakon duga putovanja dolazila na 
odredište. Čak se i nama ovdje nameće stanovita teškoća kako 
pregledno prikazati izmjenu pisama između Jeronima i Augustina. U 
nastavku ćemo radi jasnoće u samome naslovu isticati koje pismo 

pripada Augustinu. Time možda narušavamo sklad u radu, ali se 
drukčije nije moglo. Da pak ne prekinemo prethodni način 
obilježivanja koji ćemo i naknadno prihvatiti Jeronimove poslanice 
označujemo jedino brojevima. 


A. — Augustinovo 56. pismo 


Negdje g. 394. ili g. 395. kada je Augustin bio samo svećenik 
u vlastito se ime, ali i po želji afričkih biskupa, pismom obratio 
Jeronimu. To je gore naznačeno pismo.?2 U Betlehem ga je sa 
sobom imao ponijeti i predati Jeronimu afrički svećenik Profutur. 
Međutim, on je prije puta u Betlehem postao biskup u Cirti i uskoro 
umro. Tako je Jeronim pismo dobio sa zakašnjenjem i radi toga su 
počele neke nesuglasice između njega i Augustina. Pismo je 
sadržajem važno za daljnje dopisivanje između Jeronima i 
Augustina. U njemu su naznačena stanovita pitanja koja će se često 
navraćati u njihovim uzajamnim poslanicama. 


U prvome redu Augustin hrabri Jeronima da na latinski prevodi 
grčke biblijske tumače. Pri tome naročito ističe Origena. Vjerojatno 
su ljudi u Africi svjesni da već u njihovo doba malo tko dovoljno 
zna grčki da može u izvorniku čitati plodne i duboke teologe. To 
također svjedoči da su Afričani upućeni u Jeronimov prevodilački 
dar i rad. Augustin je u pismu rado pohvalio Jeronimov prijevod 
Joba načinjen na temelju Sedamdesetorice. Augustin je Jeronimu 
savjetovao da i ostale starozavjetne knjige prevede sa Septuaginte, a 
da po strani ostavi hebrejski izvornik. Jeronim će dobro učiniti ako 
se posluži grčkim tekstom kakav je za Stari zavjet pripremio Origen 
u svojoj Heksapli. Taj je tekst dobar. Augustin nadasve ističe i cijeni 
Septuagintu jer je smatra nadahnutom i jer su se njome služili 
apostoli. Otuda joj neotklonjivo značenje i autoritet. Augustin 
jamačno želi da latinski Stari zavjet bude vjerni prijevod 
besprijekorne Septuaginte. U tome trenutku ne vidi nikakvu korist 
prevođenja s hebrejskoga. 

Najosjetljiviji je dio u pismu Augustinovo stajalište pred Gal 2, 
11-14. Tumačenje toga ulomka dugo će razdvajati Jeronima i 

Augustina. Malo je stajalo da se radi Gal 2, 11-14 posve ne raziđu. 
Nije lako ukratko točno izraziti stavove koje su njih dvojica 
zastupala. Jeronim je negdje g. 387. napisao djelo u kojemu je 
cjelovito razjasnio Pavlovu poslanicu upućenu Galaćanima. 
Augustin je pak upravo dokončao ili je dovršavao svoje djelo gdje je 
isto poduzeo. U tu je svrhu zacijelo čitao Jeronimov spis. Još 
moramo spomenuti da je Augustin g. 395. sastavio djelo O laži. Sam 
ga je kasnije smatrao dosta nejasnim i nerazgovjetnim. Čak ga je 
htio uništiti. Ostavio ga je na životu, ali ga je preuredio i nadopunio. 
Augustin je držao da nikada nikome i u nikakvu slučaju na nikakav 
način nipošto nije dopušteno lagati. Posebice je otklanjao laž u bilo 
kakve vjerske svrhe i probitke. To smo morali navesti jer je dobrim 
dijelom vezano uz Augustinovo tumačenje Gal 2, 11-14. 


Po Jeronimovu sudu u Antiohiji — o tome je riječ u Gal 2, 11- 
14 — nije bilo istinskoga spora između apostola Petra i Pavla. 
Obojica su imala isto mišljenje o židovstvu kako je izraženo u 
Zakonu. Apostoli su se izvanjski sporili da umire zajednicu. 
Rasprava je između Petra i Pavla bila stanoviti dogovor. Nešto kao 
javno upriličeno misaono nadmetanje da istina bolje odskoči i življe 
se usječe u pamćenje. Takvo je tumačenje Augustina uznemirilo i 
nimalo ga nije zadovoljilo. Njemu se činilo da ono pripušta 
stanovitu laž koju on u svakome obliku odbacuje. Osim toga, 
Jeronimovo tumačenje uništava biblijsku vjerodostojnost. 


Augustin je inače već u tome prvome pismu izrazio svoje 
prijateljstvo, odanost i iskrenu ljubav prema Jeronimu, To će u svim 
svojim pismima ustrajno i nehinjeno ponavljati. Držimo da se 
najvećim dijelom upravo zato do konca održalo duboko prijateljstvo 
između ta dva velika crkvena muža. 


Jeronim još nije dobio pismo koje smo upravo predstavili, ali 
mu se između g. 395. i 397. iz Hipona vjerojatno javio ranije 
spomenuti Alipije. Uz to je pismo dometnuo svoju riječ i Augustin 
moleći Jeronima da pomno dojavi koje su Origenove zablude. Tekst 
toga pisma zasada ne posjedujemo. Međutim, Jeronim je pisao 
Augustinu kao odgovor na njegov dodatak uz Alipijevo pismo. 
Držimo da još ni tada nije dobio pismo koje se bilježi brojem 56. U 
odgovoru na Augustinov dodatak dosta mu općenito kaže da se u 
Origena može naći divnih učenja kao i zabluda. Razuman će čovjek 

znati razlučiti i odabrati. Sve to doznajemo iz jednoga kasnijeg 
pisma. 


B. — Augustinovo 67. pismo 


Naznačena poslanica?3 pripada Augustinu i odgovor je na 
upravo spomenuto i izgubljeno Jeronimovo pismo. Treba zamijetiti 
da u trenutku kada Augustin piše 67. pismo uopće ne sluti da 
Jeronim još nije dobio pismo koje mu je uputio u Betlehem i koje 
smo stavili na prvo mjesto. Augustin je svoje sadašnje pismo napisao 
8. 398. U Betlehem ga je trebao ponijeti neki monah Pavao. Ali, 
mimo Augustinova znanja, Pavao je promijenio put te se zaustavio u 
Rimu. Augustinovo je pismo došlo na javu i smjesta proglašeno 
knjigom protiv Jeronima. Sa sadržajem se pisma upoznalo i ostalo 
općinstvo po Italiji. Trebalo je otprilike pet godina da pismo na 
kraju dođe do Jeronima. Razumljivo je da su se pismom služili svi 
Jeronimovi protivnici. O sudbini svoga pisma i o njegovu korištenju 
napokon je doznao i sam Augustin koji je smjesta pisao Jeronimu 
novo pismo. To je 101. pismo o kojemu će kasnije biti riječi. 


Augustinu u 67. pismu još jednom razmišlja o Gal 2, 11-14. 
Osobno smatra da je Petar u Antiohiji zauzeo krivo stajalište prema 
židovskome Zakonu i stoga s pravom opomenut od Pavla. Inače 
Augustin drži da je Pavao kao Židov mogao opsluživati Zakon ako 
ga ne prihvaća za sredstvo spasenja. Tako je mogao postupiti i Petar. 
Ali je Petar u Antiohiji ukoren što je spasenje vezao uz vršenje 
zakonskih propisa. Tako je Augustin shvaćao raspravu navedenu u 
Gal 2, 11-14. Ako Jeronim drži drukčije, morao bi povući 
tumačenje. 


Augustin također razmatra Origenov slučaj. Nije zadovoljan 
Jeronimovom općom primjedbom da u Origena ima dobra i loša, 
Želi da mu Jeronim točno navede koje su zablude u Origenovim 
djelima. Augustin se osvrnuo i na Jeronimovo djelo Slavni muževi. 
Upozorio je da bi djelo trebalo nadopuniti na mjestima gdje se 
spominju krivovjerni pisci. Valjalo bi naznačiti u čemu se sastoji 
njihova zabluda i krivovjerje. Čak bi bilo korisno o tome napisati 

potpunu knjigu. Znamo da se Augustin prihvatio toga posla i 
dijelom ga obavio. 


Ponavljamo da je ovo pismo koje smo nekako saželi 
Augustinov odgovor na Jeronimov kratki list koji se izgubio i koji je 
mogao nastati oko g. 397. i nije Jeronimov otpis na Augustinovo 
56. pismo. 


C. — Augustinovo 101. pismo 


Augustin je doznao kako se po Italiji tumači njegova 67. 
poslanica. Stoga se smjesta odlučio pisati Jeronimu i to je 101. 
pismo. O njemu je sada riječ.?4 Osim toga, Jeronim je napokon 
dobio poslanicu 67. Do nje je najprije došao stanoviti đakon 
Sizinije. Pronašao je jedan njezin prijepis negdje na nekom 
dalmatinskome otoku. Kada je prispio u Betlehem, predao ga je 
Jeronimu. Razumljivo je što se Jeronim mogao uvrijediti. Mogao je 
pomisliti da je Augustin namjerno poslanicu raširio svijetom da mu 
napakosti. Sve je to Jeronimu moglo lako pasti na pamet iako je 
posve neutemeljeno. To smo iznijeli da se vidi zašto je Augustin 
požurio pisati Jeronimu pismo 101. 


Augustin u svome pismu nadasve ističe da ništa u spomenutoj 
poslanici nije napisao protiv Jeronima. Uzeti njegovu poslanicu kao 
spis koji svjesno napada Jeronima znači posve je lišiti prave nakane. 
Sam nije nimalo kriv ni odgovoran što je njegovo pismo lutalo 
svijetom i nije došlo na pravo odredište. Augustin priznaje da je u 
pismu iznio mišljenje što se razlikuje od Jeronimova. Ali to se čini 
među prijateljima i nije znak nikakve omraze. Uostalom, i Jeronim 
kritički prosuđuje njegove spise. Tako i treba. Augustin moli 
Jeronima da mu se češće javi. Ovo je pismo Augustin pisao g. 402. 
ili 403. Čim je Jeronim primio Augustinovo pismo, odmah mu je 
odgovorio po podđakonu Asteriju. Tako zapravo Jeronim prvi put 
na vrijeme i obilatije odgovara Augustinu koji mu je dosada više 
puta pisao. Jeronimovo se pismo vodi pod brojem 102. 

D. — Sto drugo pismo 


Jeronim je ovo svoje pismo? pisao vjerojatno koncem g. 402. 
ili slijedeće godine. U Hipon ga je ponio podđakon Asterije. Pismo 
je pisano prijateljski, uljudno i toplo. Jeronim cijeni Augustina i 
njegovu veliku i ozbiljnu učenost. Rado se želi s njime dopisivati i 
tako u nemogućnosti — neposrednoga razgovora kroz pismo 
izmijeniti mišljenje. Ali u pismu ima i krućih rečenica. Jeronim se 
boji da Augustin, kojega on drži mladim, želi na njegov račun doći 
na glas. Jeronim priopćava da još uvijek dvoji da li je pismo koje mu 
je donio Sizinije i gdje nedostaje Augustinov potpis autentično. Ako 
je, neka to jasno posvjedoči. Tada će on izreći svoje mišljenje o 
svemu što se nalazi u pismu. Pismo je po stilu Augustinovo. Jeronim 
uz pismo šalje i svoj rad gdje se brani od Rufinova napada. Već je 
ranije Augustinu poslao dijelove istoga spisa. Jeronim neuvijeno 
poučava Augustina da "pripada dječačkome razmetanju“ kada se 
mladići žele proslaviti i istaknuti time što napadaju "glasovite 
ljude“. Jeronim svečano izjavljuje da ga nimalo ne smeta niti 
postiđuje što se Augustinovo "tumačenje“ razlikuje od njegova. 
Savjetuje Augustinu da se ni sam ne "vrijeđa ako suprotno“ misli 
od njega. Jeronim vjerojatno ima pred očima razmišljanje nad Gal 
2, 11-14. Poručuje Augustinu "mladiću“ da ne "izaziva starca“. 
Jeronim je taj starac. O sebi bilježi: "Mi smo imali svoje vrijeme i 
pretrčali koliko smo mogli“. Augustinu koji je "mladić“ kaže: 
"Sada je na tebi red trčati i prevaliti ogromne prostore. Mi smo 
zaslužili počinak“. Jeronim bi rado da Augustin "ljubi onoga koji 
njega ljubi“. Jamačno to kaže za se. 


E. — Sto treće pismo 


Teško je kazati kada je Jeronim napisao to pismo? i poslao 
Augustinu. Vremenski se raspon proteže do g. 403. Pismo je u 
Afriku donio đakon Prezidije kojega je Jeronim najtoplije 

preporučio Augustinu. Inače je taj đakon vruće želio postati 
Augustinov znanac i prijatelj. Jeronim je u istome pismu, koje je 
iznimno kratko i naročito srdačno, pozdravio Alipija koji je nekoć 
kod njega boravio kao gost. 


F. — Augustinovo 104. pismo 


Augustinu se g. 403. pružila zgodna prilika poslati Jeronimu 
pismo.?7 Ponijet će ga veoma pouzdani đakon Ciprijan. O tome je 
pismu sada riječ. Čini se da je Augustin istom prigodom Jeronimu 
poslao neka ranija pisma. U ovome najnovijem pismu Augustin 
posebice govori o Jeronimovu biblijskome prevođenju s 
hebrejskoga. On je naprosto protiv toga. Augustin ne razumije zašto 
Jeronim prevodi s hebrejskoga kada postoji izvrsna Septuaginta koju 
su rabili apostoli i koja je veoma raširena. Augustin se boji da bi 
novi Jeronimov prijevod, ako prevlada, mogao razdvojiti Crkvu. 
Istočno će se kršćanstvo jamačno i dalje služiti  Septuagintom. 
Zapad bi posjedovao latinski tekst koji bi bio prijevod s 
hebrejskoga. Osim toga, ako nastanu razmirice oko prijevoda s 
hebrejskoga Augustin ne vidi tko će spor riješiti. Hebrejski se ne 
zna dok se grčki i latinski pozna. Augustin pripovijeda što se 
dogodilo jednom libijskome biskupu. U crkvi je čitao Jon 4, 6 u 
Jeronimovu prijevodu gdje je Jeronim umjesto dosadašnje riječi 
"bundeva“ upotrijebio riječ "bršljan“. U ranijem je pak latinskom 
prijevodu pisalo "bundeva“. Sada se na temelju hebrejskoga čita 
"bršljan“. U narodu je nastalo mrmljanje. Prepirku su izazvali 
vjernici koji su govorili grčki jer su bili naviknuti na riječ 
"bundeva“. Za savjet su pitali neke Židove koji su iz zlobe ili jer su 
bili loša znanja potvrdili grčko mišljenje. 

Uistinu se — na to ćemo se vratiti — za Jon 4, 6 u hebrejskorme 
čita riječ koja u prijevodu može značiti "bršljan“, a u Septuaginti 
riječ koja je u prijevodu "tikva“. Augustin se očito boji da će takvih 
slučajeva biti mnogo. Ljudi su naviknuli na stari prijevod načinjen 
po Septuaginti. Zato bi Augustin bio najsretniji da Jeronim po 
Septuaginti popravi Stari zavjet. Uostalom, to mu je izvrsno uspjelo s 

Jobovim prijevodom koji je sjajan. Ali Jeronim je u međuvremenu i 
Joba preveo s hebrejskoga. To se Augustinu čini suvišnim. Kada je 
to učinio, Augustin žali što Jeronim nije naznačio u čemu se 
Septuaginta razlikuje od hebrejskoga. Augustin ne krije veselje što 
je Jeronim onako dobro na temelju grčkoga izvornika popravio 
novozavjetna evanđelja. Tu Augustin ne škrtari s priznanjem i 
pohvalama. 


G. — Sto peto pismo 


Ovo je Jeronimovo pismo? iz g. 403. Odgovor je na 
Augustinovu izgubljenu poslanicu. Jeronim još nije u posjedu 
pisma koje mu nosi đakon Ciprijan. Jeronim je u svome pismu 
uljudan. Vjerojatno svjesno izbjegava pisati o konkretnim pitanjima 
da se posve ne raziđe s Augustinom. Sigurno je uvidio da je to prava 
opasnost i iskušenje. Jeronim veli da ga ne uznemirava što Augustin 
drukčije misli nego on. Svatko ima vlastitu glavu i pamet. Ali kada 
ga Augustin zove da se odrekne svoga mišljenja, Jeronim to smatra 
kršenjem prijateljskih odnosa. Jeronim kaže da Augustinova djela ne 
pozna dovoljno da bi ih valjano ocijenio. Ipak spominje jedan 
Augustinov rad gdje tumači psalme i znameniti spis Samorazgovori. 
U tome spisu Augustin izjavljuje da želi upoznati "Boga i dušu“. 
Čak je dodao da ga osim toga uopće više "ništa“ ne zanima. 
Augustin je spis započeo znamenitom molitvom u kojoj ište milost 
da upozna Boga i samoga sebe. Vjerojatno je usko vezao spoznaju 
Boga i spoznaju čovjeka. Samo onaj tko pozna Boga može 
poznavati čovjeka. Ali i spoznaja čovjeka usmjeruje na spoznaju 
Boga. Spis se s pravom smatra pretečom Augustinovih fspovijesti. 
Jasno je da je morao privući Jeronimovu pozornost, 


Jeronim ne želi svađu s Augustinom. Radi toga preporuča da 
svatko ide svojim putem. Tako će ostati dobri prijatelji. Jeronimu je 
stalo do prijateljstva s Augustinom. Stoga kaže: "To pišem jer te 
želim ljubiti čisto i kršćanski. Od mladosti sam se sve do ove dobi od 
rada znojio u malome samostanu sa svetom braćom. Zato ne 

dolikuje da se osmjelim nešto pisati protiv biskupa svoga zajedništva 
i to protiv biskupa kojega sam prije zavolio nego upoznao i koji me 
prvi pozvao na prijateljstvo. Radovao sam se što se nakon mene 
pojavio u učenosti božanskih Pisama“. 


H. — Augustinovo 110. pismo 


Augustin tim pismom? odgovara na Jeronimovo 102. pismo. 
Pun je zebnje da ne dođe do loma s Jeronimom. To bi ga pogodilo 
u dušu. Zato zaista piše iznimno pismo koje je čisti biser kršćanske 
poniznosti i samozataje. Augustin želi učiti od Jeornima. Misli da 
neće nikada postići Jeronimova svetopisamska znanja. Augustin je u 
pismu iskreno ljubazan. Od srca mu je žao ako se Jeronim uvrijedio. 
Nasmijava ga činjenica što je Jeronim došao na pomisao da se on 
želi uzdići time što se dopisuje s Jeronimom. Augustin na zaseban 
način izražava tugu i bol radi svađe između Jeronima i Rufina. 
Doslovce piše: "Priznajem da me mnogo boljelo što je toliko zlo 
nesloge nastalo među tako dragim i prisnim osobama koje su bile 
vezane prijateljskim vezom veoma dobro poznatim gotovo svim 
Crkvama... Koji se, dakle, prijatelj neće pobojati kao budući 
neprijatelj ako je to što oplakujemo moglo nastati između Jeronima i 
Rufina?“ 


I. — Augustinovo 111. pismo 


Augustin nije 110. pismo izravno poslao Jeronimu nego 
biskupu Prezidiju kojemu je g. 404. napisao!%% pismo 111. Zamolio 
je Prezidija da pismo za Jeronima najprije pregleda i vidi sadrži li 
nešto što bi moglo Jeronima ozlojediti i uvrijediti. Ako u pismu 
nema ništa takva, neka mu ga preda i neka uz to sam rekne dobru 
riječ. Ustreba li, neka brani i njega osobno. Uz novo pismo za 
Jeronima, radi uvida u njegovo dopisivanje s Jeronimom, Augustin 
je Prezidiju poslao prijepise pisama 67. i 102. Sve je to Augustin 

učinio u namjeri da se odnosi s Jeronimom ne bi zamrsili i zaoštrili. 
Doista je to rijetka obazrivost i iznimni samoprijegor. 


J. — Sto dvanaesto pismo 


Đakon se Ciprijan krajem g. 404. vraćao iz Betlehema u 
Afriku. Tri dana prije polaska zamolio je Jeronima da se javi 
Augustinu. Tako je Jeronim napisao ovo svoje pismo.!%! U njemu 
je temeljito odgovorio na ranije različite upite koje mu je postavio 
Augustin. Na nekima se zadržao duže, na nekima kreće. 


S obzirom na svoju knjigu Slavni muževi Jeronim kaže da joj 
je baš to naslov i nikako drukčije. Jeronim brani svoje biblijsko 
prevođenje s hebrejskoga. Kod toga njegov cilj nije tašta slava niti 
neka želja za novotarijama. On naprosto hoće da čitalac zna što se 
nalazi u izvornome hebrejskome tekstu. Bilo bi čudno kada bi netko 
mislio da je rad na Starome zavjetu okončan Septuagintinim 
prijevodom. Uostalom, i sam je Augustin osobno tumačio 
starozavjetne psalme znajući da se istraživanje mora nastaviti. Kada 
je govor o Jon 4, 6 Jeronim kaže da su se Židovi vjerojatno narugali 
kršćanima. On je morao u svome prijevodu upotrijebiti riječ 
"bršljan“ jer to traži hebrejski izvornik. Zato je napustio riječ 
"tikva“ kako piše u Septuaginti i prijevodima koji je slijede. 

Ipak je većinu pisma Jeronim posvetio svome sporu s 
Augustinom oko tumačenja Gal 2, 11-14. Jeronim se, doduše, 
ispričavao što se dugo kod toga zaustavlja, ali od svoga tumačenja ne 
odstupa. On ulomak u Gal 2, 11-14 tumači u skladu s tumačenjima 
koja je poglavito zatekao među grčkim piscima. To su: Origen, Ivan 
Zlatousti, Didim, Apolinar, Euzebije iz Emese i Teodor Heraklejski. 
Po Jeronimu, u Antiohiji nije bilo zbiljske rasprave i ozbiljnoga 
mimoilaženja u tumačenju židovskoga Zakona kako ga poimlju 
Petar i Pavao. Stoga ni Pavlov ukor Petru nije nikakva zbiljska 
opomena ni prigovor. Jeronim je stekao dojam da su se Petar i 
Pavao nekako dogovorili kako će različito suditi da tako kao u 
javnome sučeljavanju što bolje istaknu stajalište i što zornije pouče 
vjernike i one koji naginju Zakonu. Da bolje zablista istina, Petar i 

Pavao nekako se po dogovoru suprotstavljaju. Postupaju taktički. 
Petar navodno odobrava Zakon da pridobije Židove. Jednako je 
znao i Pavao postupati. Jeronim drži da su Petar i Pavao smatrali da 
propisi i odredbe židovskoga Zakona ne obvezuju kršćane. Stoga je 
Petar u Antiohiji samo hinio da se pridržava židovskih naredaba o 
jelu. Pavao ga je samo naoko prekorio. Jeronim priznaje da u 
Novome zavjetu ima mjesta iz kojih proizlazi da su iz straha od 
Židova Petar i Pavao tobože opsluživali Zakon. 


Osim toga, Jeronim kod svoga tumačenja Gal 2, 11-14 ima na 
umu Porfirija koji je isticao da su se Petar i Pavao doista posvadili u 
Antiohiji i to upotrijebio u svome napadu na kršćanstvo. Jeronim 
misli da njegova prosudba antiohijskoga slučaja Porfiriju oduzima 
svaki privid valjanoga dokaza. Augustin se bojao da Jeronimov 
pristup Gal 2, 11-14 u Sveto pismo uvodi laž i neistinitost i zato ga 
je odbio. Tražio je da Jeronim povuče svoje tumačenje. Jeronim je 
kasnije to i učinio. Ali je to bilo tek oko g. 415. Inače je Augustin 
tvrdio da su apostoli kao Židovi bili ovlašteni neko vrijeme 
opsluživati Zakon ako uz to ne vežu spasenje. Jeronim je to odbacio 
kao krivo. Svjesni smo da bi to zamršeno pitanje trebalo u tančine 
istražiti. Tek bi se tako moglo sa svom jasnoćom uočiti što je držao 
Jeronim, a što Augustin. 


Radi nadopune spominjemo da je slučaj antiohijske rasprave 
između Petra i Pavla posve drukčije riješio Klement Aleksandrijski. 
Smatrao je da Cefa koji se spominje u Gal 2, 1I-I4 uopće nije 
apostol Petar nego jedan od ranih učenika izvan kruga 
dvanaestorice. Čini se da su Klementa slijedili i neki drugi drevni 
tumači. Očito im je bilo stalo da s Petra apologetski skinu svaki 
mogući nedostatak. Kako je Klement Aleksandrijski preminuo oko 
B. 215. vidi se kako odavna teologe muči antiohijski spor naveden u 
Gal 2, 11-14. 


Jeronim je ovaj svoj cjeloviti odgovor Augustinu pisao žurno 
jer je Ciprijan polazio na put. Ipak stil i raspored u poslanici 
pokazuju da je Jeronim brižljivo odgovorio Augustinu. 
Pretpostavljao je da će se njegovo pismo javno čitati. Ono se zaista 
ukazuje kao pravo stilsko remek-djelo i sastavak iznimne učenosti. 
Jeronim je pismo završio pozivom na ljubav i razumijevanje. 

K. — Sto petnaesto pismo 


Jeronim je zacijelo bio svjestan da je prethodno veoma oštro 
pisao Augustinu kojega je inače poštivao i cijenio. Stoga se poslužio 
pruženom prilikom da mu se opet javi. Učinio je to tijekom g. 405. 
kada je za Afriku putovao monah Firm koji će postati svećenik i kao 
Eustohijin otpravnik poslova mnogo putovati. Jeronim sada piše 
samo prijateljsko pismo.!9%2 Savjetuje da se on i Augustin unaprijed 
samo prijateljski dopisuju. Sva će teža pitanja staviti na stranu. Sve 
"tužbe“ među njima moraju "prestati“. Između njih treba vladati 
"čisto bratstvo“. Odsele će uzajamno izmjenjivati pisma“ gdje se 
izražava bratsko poštivanje i "ljubav“, a otklanjaju sva "pitanja“ 
koja ih mogu razjediniti. Jedan drugome ne trebaju nanositi "bol“ 
već u radosti i veselju istraživati Pisma. 


L. — Augustinovo 116. pismo 


To je pismo!%3% Augustin sročio g. 404. ili 405. S njime se 
završava prvi krug uzajamnoga dopisivanja između njega i 
Jeronima. Sad Augustin čvrstim tonom, ali posve smireno i 
prijateljski, bez ikakva rječkanja i prepiranja, izražava svoje stajalište 
u krupnijim pitanjima o kojima se dotada dopisivao s Jeronimom. 
Augustin javlja Jeronimu da je netočno da se u njegovoj raspri s 
Rufinom tobože opredijelio za Rufina i na njega okomio kao na 
krivca. To nikako ne odgovara zbilji. Spominjući taj slučaj njegova 
je nakana bila dobra i plemenita. Točno je da njih dvojica u nekim 
pitanjima imaju različito mišljenje. To je prirodno. Ali to ne treba 
sprečavati njihovo prijateljstvo. Među prijateljima mora vladati 
sloboda mišljenja i izražavanja. Svatko može pogriješiti. Samo je 
Sveto pismo nepogrešivo. Iskrenost je odlika prijateljstva. 

Augustin i ovaj put dugo i temeljito raspravlja o Gal 2, 11-14. 
Brani svoje mišljenje. Jeronimu prigovara. Upozorava ga da među 
navedenim ljudima s kojima je ukrijepio svoje stajalište ima i 
krivovjernih autora čija dokazna moć ne vrijedi. Ali i on za svoje 

mišljenje može navesti Ciprijana i Ambrozija. Osim toga, sam je 
Pavao napisao: "Za ovo što vam pišem Bog mi je svjedok da ne 
lažem“ (Gal 1, 20). O Jeronimovoj tvrdnji da je njegovo tumačenje 
u svezi s Gal 2, [1-14 krivovjerno Augustin kaže da ne stoji. Veli da 
su apostoli kao Židovi mogli u nekim zgodama kako bi na 
kršćanstvo privukli svoje sunarodnjake opsluživati židovski Zakon. 
Pri tome je uvjet da je to omeđeno na apostolsko razdoblje i da se 
opsluživanju Zakona ne pripiše nikakva spasenjska vrijednost i 
značenje. Osim toga, istinitost Svetoga pisma traži da se za povijesnu 
zbilju uzme izvještaj iz Gal 2, 11-14. Već smo zabilježili da se 
Jeronim desetak godina kasnije priklonio Augustinovu razjašnjenju 
navedenoga Pavlova ulomka. 


Augustin se istom zgodom također opet osvrnuo na Jeronimov 
biblijski prevodilački pothvat. Zamolio je da mu pošalje svoj rad 
gdje stručno razglaba pitanje prevođenja.!%4 Inače je Augustin u 
međuvremenu uvidio korist biblijskoga prevođenja s hebrejskoga. 
Ali nije za to da se ti prijevodi uvedu u javno crkveno čitanje jer bi 
to uzrokovalo pomutnju. Vjernici su se naviknuli na prijevod 
načinjen po Septuaginti kojom su se služili i apostoli. Augustin kaže 
da mu je drago što je Jeronim preveo cjelokupni Stari zavjet sa 
Septuaginte i moli da mu pošalje primjerak jer nije čuo da je to već 
objavljeno. Augustin ne taji da je kao biskup na većemu stupnju, ali 
Jeronimu priznaje prvenstvo u mnogome drugome. Nije poznato da 
li je Jeronim ikada odgovorio na to Augustinovo pismo. 


104 Eh 57; PL, 22, 568-579. 

M. — Augustinovo 131. pismo 


Sada smo u g. 415. Od g. 405. do 415. ne posjedujemo 
nikakvo pismo izmijenjeno između Augustina i Jeronima. Razlozi 
šutnji nisu nam poznati. U ovome trenutku Jeronim i Augustin 
složnim i udruženim silama napadaju pelagijevstvo. Tijekom g. 415. 
španjolski svećenik Orozije koji je neko vrijeme boravio u Hiponu 
kod Augustina radi daljnje izobrazbe po Augustinovu naputku ide u 
Betlehem do Jeronima da se i kod njega duhovno obogati i usavrši. 
Augustin je iskoristio zgodu i po Oroziju Jeronimu uputio dva 
znamenita pisma koja se doimlju kao dva prava teološka rada. 
Kratko ih odvojeno predstavljamo. 


U 131. pismu Augustin!05 postavlja pitanje podrijetla ljudske 
duše. Pita se za izvor duše pri djetetovu nastanku. Pitanje je bilo 
važno u sporu s pelagijevcima oko istočnoga grijeha i za raspravu o 
smislu krštenja djece. Augustin je čuo da Jeronim = zastupa 
kreacionizam, tj. da misli kako Bog svaki put pri dolasku na svijet 
novoga ljudskoga bića stvara novu ljudsku dušu. Augustina zanima 
kako se to usklađuje s istočnim grijehom koji pelagijevci niječu. 
Augustin uz kreacionizam u istu svrhu navodi i druge hipoteze. 
Usput možemo spomenuti da je Augustin čitavo djelo posvetio 
pitanju nastanka ljudske duše. To ga je pitanje trajno mučilo. Držao 
ga je nečim nadasve nepronicljivim i otajstvenim. Augustin je 
općenito govorio: svatko ima dušu, ali tko može kazati što je ljudska 
duša?! 


N. — Augustinovo 132. pismo 


U tome pismu!% također poslanu iste godine po Oroziju, 
Augustin pred Jeronima stavlja novu poteškoću. Ovaj je put riječ o 
tome kako treba pravilno razumjeti Jak 2, 10. Jakovljeva je rečenica 
Augustina uznemirila. On želi znati kako je shvaća Jeronim. 
Pelagijevci su se na nju pozivali u svome etičkome učenju koje su 
uvelike zasnivali i na stoičkim filozofima. Po stoicima, svi su 


105 Ep 131; PL, 22, 1124-1135 = Ep 166; PL, 33, 720-733. 
106 gp 132; PL, 22, 1138-1147 = Ep 167; PL, 33, 733-742. 

prijestupi jednaki i sve su vrline uzajamno nužno povezane. Tko 
nema jedne, nema nijedne. Tko pak posjeduje jednu vrlinu, ima sve. 
Pelagijevci se u etici nadovezuju na stoike. ] oni misle da su svi 
grijesi u svojoj odvratnosti jednaki. Tek takvo poimanje čovjeka sili 
da ne počini nikakav grijeh. Pelagijevci su se pozivali i na Jak 2, 10. 
Zato Augustin želi da mu Jeronim priopći kako razumije to 
novozavjetno mjesto. 


Možemo kazati da i najnovija istraživanja potvrđuju 
Augustinovu prosudbu stoičkoga učenja o vrlini i grijehu. Upravo je 
značajka stoičke etike što se tu uči da su vrline tako između sebe 
povezane da ih čovjek sve posjeduje ili nema nijedne. Među 
vrlinama nema stupnjevitosti. U neku su ruku sve sažete u jednoj. 
Stoga nema ni rasta u kreposti. To je znameniti stoički nauk o 
jedinstvu svih vrlina. Slično je i s manama. I one _su najuže vezane. 
Razlike među opačinama nema. 1 to je značajka stoičkoga moralnog 
sustava. Tome se naročito oduprla kršćanska moralka predvođena 
Augustinom. Ali navedeno nisu skroz prihvatili ni svi stoici. Tako 
Seneka teoriju o jednakosti svih grijeha ne spominje u svim svojim 
djelima. 


O. — Sto trideset četvrto pismo 


Negdje u proljeće g. 416. Orozije se iz Betlehema preko Afrike 
vraćao u rodni zavičaj. Jeronim je iskoristio zgodu i po njemu 
uputio Augustinu pismo!07 o kojemu sada govorimo. U pismu 
javlja da je dobio poslanice koje mu je poslao po Oroziju. Žao nam 
je što nije odgovorio na Augustinova pitanja. Može se samo slutiti i 
nagađati koji je tome razlog. Obično se kaže da Jeronim nije 
odgovorio na Augustinove poteškoće vezane uz nastanak ljudske 
duše i tumačenje Jak 2, 10 jer vjerojatno ni sam nije bio siguran što 
treba kazati ili je možda drukčije sudio nego Augustin pa zato nije 
Želio otvarati novu raspravu. Jeronim je pri kraju života. Još 
preostaje svladati pelagijevstvo. Bolje je da on i Augustin zajednički 
ustanu protiv toga krivovjerja nego da se međusobno spore i tako 
oslabe zajedničku borbu. Augustinova pitanja mogu čekati na 


107 Ep 134; PL, 22, 1161-1162 = Ep 172; PL, 33, 752-753. 

odgovor. Pelagijevstvo treba smjesta suzbiti. Jeronim piše 
Augustinu: "Nadasve se moramo potruditi ... prognati najpogubnije 
krivovjerje koje trajno hini pokajanje da dobije dopuštenje 
poučavati... Ako — vani istjerano — iziđe na jasno svjetlo, umrijet 
će“. Jeronim svjedoči o svome prijateljstvu prema Augustinu. 
Bilježi: "Odlučio sam te ljubiti, prigrliti, štovati, tebi se diviti i tvoje 
riječi braniti kao svoje“. 


P. — Sto četrdeset prvo pismo 


S ovim smo pismom!% u godini 418. Jeronim piše Augustinu 
sav razdragan njegovom odlučnošću i postojanošću neumorna borca 
protiv Pelagija. Jeronim zna da "vjetrovi pušu“ u Pelagijevu korist. 
Stalo se širiti mišljenje da Pelagija treba vratiti u čast. Čak se na to 
pomišlja i u nekim rimskim krugovima. Najveći otpor pelagijevcima 
pruža Augustin i Jeronim mu na tome s velikim ushitom zahvaljuje i 
čestita. U pismu piše: "U svako sam vrijeme tvoje blaženstvo častio 
onom čašću koja dolikuje. Ljubio sam Gospodina Spasitelja koji 
prebiva u tebi. Ako je moguće sada punini nešto dodajemo i 
potpuno ispunjamo. Ne podnosimo da nam mine koji sat da ne 
spomenemo tvoje ime. Koliko je do tebe, radije si se spasio iz 
Sodome nego da boraviš s onima koji propadaju. Tvoja razboritost 
zna što govorim... Po svijetu te slave. Katolici te časte kao 
utemeljitelja iskonske vjere. Znak je još veće slave što te svi 
krivovjernici preziru. I mene progone istom mržnjom. Željom 
ubijaju one koje ne mogu mačevima“. Podsjećamo da su pelagijevci 
uistinu smrću zaprijetili Jeronimu i stanovnicima njegova samostana. 
Čak je jedan đakon od njih poginuo. Vidi se da pelagijevci nisu 
ubijali samo "željom“ već i "mačevima“. 


R. — Sto četrdeset drugo pismo 


To pismo potječe s kraja g. 418. ili je još kasnijega nadnevka. 
Pisano je dosta zagonetno. Doima se kao ulomak veće cjeline. 
Jeronim se tuži da pelagijevstvo još ima potajnih pristalica. Moguće 


108 gp 141; PL, 22, 1179-1180 = Ep 195; PL, 33, 891. 

ima pred očima jeruzalemskoga biskupa Prailija koji je biskupom 
od g. 416. do g. 428. On je uistinu ispočetka bio Pelagijev 
pobornik, ali se kasnije odrekao Pelagija i njegova učenja. !09 


S. — Sto četrdeset treće pismo 


To je zadnje Jeronimovo pismo!1% poslano Augustinu i Alipiju. 
Pisano je ljeti ili pod kraj g. 419. Neki je afrički đakon imenom 
Anijan spisom odgovorio na njegovo djelo Protiv pelagijevaca i 
založio se za pelagijevstvo. Jeronimovi afrički prijatelji i znanci 
zamolili su Jeronima da odgovori Anijanu. Jeronim nije odgovorio. 
Javlja u Afriku da je dotični spis slab i da ne zavrijeđuje odgovor. 
Ali ako se ukaže nužnim odgovoriti, on će odgovoriti bude li imao 
vremena. Vjerojatno vremena više nije bilo. Jeronim je uskoro 
preminuo. 


Jeronim je ovo svoje pismo pisao smireno. Znao je da je 
zaslužio počinak. Radio je naporno i predano. U pismu je veličao 
prijateljstvo. On inače tvrdi da "tobožnji celidonski đakon Anijan“ 
u svojim knjigama ništa drugo ne kazuje “osim zvučnih i 
isprosjačenih riječi“. Po Jeronimovu sudu ne bi bilo nimalo 
naporno "odgovoriti najneukijim glupostima“. On će i odgovoriti 
"ako Bog udijeli život“ i ako bude imao "dosta pisara“. 


Sto dvadeset treće pismo 


Jeronim je gornje pismo uputio g. 409. nekoj galskoj udovici 
koja se zvala Geruhija ili Ageruhija. Kušao ju je odvratiti od 
ponovne udaje. U tu svrhu navodi razna pustošenja koja su za 
sobom ostavili novi narodi što su svom snagom nahrupili u Europu. 
Jeronim je udovici pisao: "To što nas dosada osta mali broj nije 
naša zasluga već Gospodnje milosrđe. Bezbrojni i najokrutniji 
narodi osvojili su svu Galiju. Čitav su prostor između Alpa i Pirineja 
te što omeđuje ocean i Rajna opustošili ... Halani, Gepidi, Heruli, 
Saksonci, Burgundi ... i, republiko sažaljenja dostojna, Panonci koji 


109 Ep 142; PL, 22, 1180-1181 = Ep 123; PL, 33, 472. 
110 Ep 143; PL, 22, 1181-1182 = Ep 202; PL, 33, 928-929. 

su postali neprijatelji. Negda je Mainz bio slavan grad. Osvojen je i 
uništen. U crkvi su poklane mnoge tisuće ljudi... Ostalo prešućujem 
da se ne pomisli kako dvojim u Božje milosrđe. Od Crnoga mora do 
Julijskih Alpa odavna više nije bilo naše što je naše. Pošto je pala 
međa na Dunavu trideset se godina ratovalo u središnjim predjelima 
Rimskoga carstva. Davnina je posušila suze. Osim nekoliko staraca 
svi koji su se rodili u ropstvu i pod zaposjednućem nisu čeznuli za 
slobodom koju nisu poznavali. Ali tko će povjerovati i koja će 
povijest dostojnom riječi iskazati da se Rim u svome krilu ne bori za 
slavu već za spas? Štoviše, niti se ne bori već zlatom i svim 
pokućstvom otkupljuje život“.!!! 


Sto pedeset treće pismo 


Jeronim je vjerojatno u proljeće ili na početku ljeta g. 419. 
gornjim pismom!!2 odgovorio na pismo koje mu je pisao papa 
Bonifacije. Pismo je u Rim poslao po svećeniku Inocenciju koji je 
njemu donio papino pismo. Pismo je tek u novije doba pronađeno. 
Iz pisma navodimo samo dodatak koji je Jeronim dopisao svojom 
vlastitom rukom. Jeronim tu upozorava papu da ne popušta 
pelagijevskim krivovjernicima i onima koji ih pomažu. Veli: "Ovo 
što pišem tvome Blaženstvu ispisujem svojom rukom. Neka 
krivovjernici osjete da si neprijatelj krivovjerju i neka te mrze da te 
katolici više vole. Izvrši i ispuni presudu svojih predšasnika. Ne 
podnosi krivovjerničke zaštitnike ni sudionike pod biskupskim 
imenom“. 


11 Ep 123, 16-17; PL, 22, 1057-1058. Usp. F. CAVALLERA, S. Jćr&me, 
L, 314-316; I1, 52; J.N.D. KELLY, Jerome, 297-298. 

112 Ep 153; PLS, 2, 25. Usp. F. CAVALLERA, S. Jćr&me, I, 334-336; II, 
57-59; J.N.D. KELLY, Jerome, 326-329; L. SCHADE, Briefband, II, 
137-139. 

Sto pedeset četvrto pismo 


Ovo je pismo!!3 odgovor na dopis nekoga rimskoga 
Jeronimova prijatelja Donata koji nam je inače skroz nepoznat. 
Donat je u svome pismu izrazio bojazan da je novi papa Bonifacije 
odveć susretljiv prema pelagijevskim krivovjernicima. Jeronim se u 
svome odgovoru na to osvrće. Istodobno iznosi vlastiti veoma oštri 
sud o krivovjernicima. Po završetku pisma moglo bi se naslutiti da je 
Jeronim tu napisao svoje zadnje retke. 


Ne može se sa svom sigurnošću kazati kada je Jeronim sastavio 
ovo pismo. Moguće je da je i vremenski najuže povezano s 
prethodnim pismom s kojim ga neprijeporno dijelom veže isti 
sadržaj. Ali također nije isključeno da je napisano u jesen g. 419. 
Neki ga čak prebacuju u g. 420. i time dokazuju da je Jeronim živio 
i utoj godini. 

Jeronim je javio Donatu: "Piše da postoje mnogi grešnički 
bičevi (usp. Ps 31, 10). Svjedočimo da smo ih s pravom podnijeli i 
da ih podnosimo samo ako koriste budućemu spasenju. Osobno sam 
svjedok da se krivovjernička srca ne mogu očistiti. Odlučio sam da 
neću vjerovati u njihovo pokajanje. Oni hine ljubav s tom nakanom 
da navodnim prijateljstvom pogube one koje nisu mogli ubiti 
neprijateljstvom. Krivovjerničke su grudi pune otrova. I sam si 
sjajno rekao da niti Egipćanin može promijeniti kožu niti leopard 
svoje šare. Ipak vjerujemo u Kristovo milosrđe: moj sveti gospodin i 
časni biskup Bonifacije iskorijenit će ih Kristovim Duhom. Moramo 
mu oprostiti ako na svome početku iskazuje ljubav te svojom 
blagošću i umiljatošću nastoji spasiti one koje se ipak ne da iscijeliti. 
Reći ću ti što zapravo mislim. Na tim krivovjernicima treba obistiniti 
Davidovu izreku: jutrom sam uništavao sve grešnike zemlje (usp. Ps 
100, 8). Krivovjernike treba izbrisati, duhovno usmrtiti. Štoviše, 
treba ih šiljkom Kristova mača okresati jer ozdravljenje ne mogu 
steći slijepljenim zavojem i blagim liječenjem. 


113 £p_154; PLS, 2, 25-25. Usp. F. CAVALLERA, S. Jćr&me, 1, 334-335; 
II, 57-59; L. SCHADE, Briefband, Il, 139-151; J.N.D. KELLY, Jerome, 
330-331. 

Silno nas je potreslo preminuće svete i časne djevice Eustohije. 
Znajte da je predala duh u samome žaru vjeroispovijedi. Pristala je 
radije ostaviti imutak i svoj dom te podnositi teret i progonstva nego 
se oblatiti zajedništvom s krivovjernicima... Satrt sam i tugom i 
dugim životom. Čestim sam bolestima slomljen. Tih sam nekoliko 
riječi jedva izrekao“. 

Napominjemo da je Eustohija umrla koncem g. 418. ili na 
samome početku iduće godine. Morala je pred pelagijevskom 
najezdom bježati iz svoga samostana. To Jeronim ima gore pred 
očima. 


14. — Hebrejska imena 


Taj je spis vlastito Jeronimovo djelo. Jasno je da se za nj 
poslužio ranijim predlošcima. Riječ je o knjizi u kojoj Jeronim tako 
alfabetskim redom navodi imena koja se pojavljuju u starozavjetnim 
i novozavjetnim knjigama da kod svake biblijske knjige alfabetski 
uspostavlja popis imena. Imena pojašnjuje polazeći od hebrejskoga. 
Često pruža više tumačenja koja su u najviše slučajeva, premda ne 
uvijek, točna. Jeronim ponekad gotovo uz pomoć mašte tumači 
poneko ime. Nerijetko je valjano dopunio, prepravio i ispravio vrela 
s kojima se služio. 


Jeronimu nije u prvome redu bilo stalo do etimološkoga 
turnačenja nekoga imena. On je držao da biblijska imena imaju 
dublje i otajstveno značenje. U tu ih je svrhu tumačio. Tim je 
tumačenjima želio čitaocu pružiti duhovnu hranu i potaknuti ga na 
bolje. Inače slična su djela prije kršćana već posjedovali pogani i 
Židovi. 

Jeronimovo je djelo koristan spis. Bilo je duga utjecaja. Rado se 
čitalo i upotrebljavalo sve do Srednjega vijeka. Novo mu doba 
poklanja manju pažnju jer su Jeronimova etimološka tumačenja 
dosta nepouzdana pa i proizvoljna. To odbija kritičkoga čitaoca. 
Čini se da je Jeronim naslov posudio od Filona.!14 


114 Spis se nalazi u PL, 23, 815-904 i CCL, 72, 57-161. Usp. J. FORGET, 
Jćr6me, 913; J. GRIBOMONT, Girolamo, 217; H. LECLERCOQ, Jćr&me, 

15. — Hebrejska pitanja u svezi s Postankom 


To je djelo Jeronim napisao između g. 391. i 392. Djelo sadrži 
dijelove koji su i danas vrijedni. Mogu se plodno upotrebljavati. 
Ovaj put se Jeronim poslužio drevnom i veoma raširenom vrstom 
pisanja. Vrsta se različito nazivala, ali joj je sadržaj bio jednak ili 
sličan. Bliska je onome što se u naše doba naziva razrada posebnih 
pitanja. Riječ je o pokušaju uočavanja naročitih poteškoća, sumnja i 
problema koji se u naročitome radu stručno i temeljito obrađuju. 
Jeronim je tu vrstu primijenio na starozavjetnu knjigu Postanak. 
Kanio je istraživanje protegnuti i na druge biblijske spise, ali je od 
posla odustao. Vjerojatno je shvatio da se to uopće ne bi moglo u 
potpunosti izvesti. 


Jedinstvena je iznimnost ovoga Jeronimova rada u tome što je u 
tumačenju poteškoća u Postanku Jeronim polazio od hebrejskoga 
teksta što prije njega među kršćanskim autorima nije nitko činio. 
Jeronim je shvatio da valjana rada na Starome zavjetu nema bez 
obaziranja na izvorni hebrejski. Ipak u radu nije zaboravio 
Sedamdesetoričin prijevod kao ni druge drevne starozavjetne 
prijevode, ali mu je postalo jasno da su ti prijevodi ipak na drugome 
mjestu kada se uspoređuju s hebrejskim izvornikom. Jeronim se kod 
tumačenja služio ranijim kršćanskim autorima kao što su Origen, 
Euzebije iz Emese i Akacije Cezarejski. Ali je i tu posegnuo za 
nečim novim. U objašnjenjima se poteškoća iz Postanka pozivao 
na rabine i njihova mišljenja. To u ono vrijeme jamačno nije bilo 
uobičajeno među kršćanskim piscima. U najmanju ruku ta 
napomena vrijedi za latinski dio kršćanstva jer nije isključeno da je 
Origen osobno bio kudikamo širih pogleda i nazora. 


Jeronim u svome djelu ne tumači samo svetopisamski spis već 
se također zanima za jezične poteškoće u tekstu. Usput iznosi brojne 
povijesne podatke. Čak se brine i za zemljopis Palestine. Jeronim se 
u svojoj knjizi trudio uspostaviti autentični tekst. Djelo mu opsegom 
nije veliko. Puno je zanimljivih napomena. Ipak se Jeronim tu nije 
zaustavio na najkrupnijim vjerskim pitanjima koja se redovito vežu 


2268-2269; P. NAUTIN, Hieronymus, 306; J.N.D. KELLY, Jerome, 
153-154. 

uz Postanak. U tumačenju se zadržavao na doslovnome smislu. 
Svjesno je bježao od alegorije i traženja mističnih značenja.!15 


16. — Tumačenje psalama 


Pred očima nam je spis koji zapravo sadrži bilješke i kratka 
razjašnjenja s kojima je Jeronim popratio veći dio psalama. Djelo je 
nastalo između g. 389. i 393. Svakako je to bilo u vrijeme dok 
Jeronim još nije psalme preveo s hebrejskoga. U načinu rada 
Jeronim se ugledao na Origena. Čak je većinu svojih primjedaba i 
sadržajno preuzeo od Origena. Ipak se ovaj Jeronimov rad ne smije 
naprosto uzeti za prijevod Origenova djela. Jeronim u spisu donosi i 
takva tumačenja koja se uzalud traže kod Origena. On spominje 
arijevce i novacijance koje Origen ne pozna. Jeronim se sjeća 
Tertulijana i Laktancija što Origen sigurno nije učinio.!!6 


17. — Tumačenje Propovjednika 


Čini se da je Jeronim dugo radio na tome svome djelu. S radom 
je počeo za drugog rimskoga boravka oko g. 384. Dokončao ga je 
u Betlehemu oko g. 388. i otuda poslao u Rim da se njime koriste 
prije svega rimski ascetski krugovi. Istraživaoci su puni hvale za to 
egzegetsko djelo koje pripada među prve Jeronimove radove te 
vrste. Jeronim je napisao najcjelovitije i najbolje pojašnjenje 
Propovjednika u cijelome latinskome otačkome razdoblju. Njegova 
je knjiga pravi dragulj i biser. Svi se kasniji latinski tumači toga 
biblijskoga spisa oslanjaju na Jeronima. 


115 Spis se nalazi u PL, 23, 983A-1062A i CCL, 72, 1-56. Usp. Y.-M. 
DUVAL, Jćrćme, 42-43.324; F. CAVALLERA, Quaestiones, 360-362; 
J.N.D. KELLY, Jerome, 153; 155-156; P. NAUTIN, Hieronymus, 306; J. 
FORGET, Jćr6me, 913-914; F. CAVALLERA, Jerome, B93; F. 
CAVALLERA, S. Jć&r6me, 1,.146. 

116 Za ovo djelo vidi PLS, 2, 29-75 i CCL, 72, 163-245. O svemu usp. A. 
SOLIGNAC, Psaumes, 2565; G. MORIN, Commentarioli, 165-174; MJ. 
RONDEAU, Commentaires, 155-156; H. HAGENDAHL — J.H. 
WASZINK, Hieronymus, 127; F. CAVALLERA, S. Jćrćme, I, 149; II, 
30; J.N.D. KELLY, Jerome, 157-158; J. GRIBOMONT, Girolamo, 222. 


Ill 


Jeronim je već u Tumačenju Propovjednika donekle uvrstio 
svoje omiljelo egzegetsko pravilo kojega će se kasnije u velikoj 
mjeri držati. Pri tumačenju Propovjednika navodio je razna 
mišljenja. Stavljao ih je jedno do drugoga i nije se trudio da ih 
uskladi. Čak ne bi uvijek o njima kazao ni svoj sud. To je prepuštao 
čitaču. Vidi se da je u nj imao veliko, ako ne i preveliko, povjerenje. 
Pitanje je da li čitalac uvijek može kako treba rasuditi između 
mišljenja. Jeronim u svome djelu ni najmanje nije krio svoja vrela. 
Uglavnom ih je spominjao poimence. Jasno je da Jeronim najviše 
preuzima od Origena. Ipak ga nije slijepo slijedio. Znao je 
Origenovo mišljenje ostaviti po strani. Ali osim Origena Jeronim se 
oslanjao na Apolinara Laodicejskoga, Grgura Čudotvorca, Viktorina 
Ptujskoga i čak Laktancija. Iz navedenih imena vidimo da je 
Jeronim široko zagrabio. Nije u radu ostavljao ni istočne ni zapadne 
crkvene pisce. To pokazuje njegovu namjeru da mu djelo bude opće 
vrijednosti. Tako je Jeronim doista puno učinio da se u teološkim 
izlaganjima ukorijeni autoritet svih ranih pisaca. 

Jeronim je također za svoja razmatranja upotrijebio klasične 
latinske književnike koji su uz lijepu riječ posjedovali krepku misao, 
U tu se svrhu na prvome mjestu obazirao na Vergilija. Međutim, 
navodio je i Salustija, Cicerona, Horacija i Terencija. Tim 
postupkom Jeronim plodno veže kršćanske i latinske autore. Čak se 
nije ustručavao posegnuti za židovskom egzegezom. Izrijekom je 
navodio židovskoga autora Akibu. To posebice pokazuje 
Jeronimovu pronicljivost i širinu. Ne znamo da li je među kršćanima 
tko drugi u ono doba, ili u kasnijim stoljećima, židovskom 
egzegezom i njezinom pomoći tumačio svetopisamske knjige. 
Svojim je postupkom Jeronim sigurno utjecao na svekoliku narednu 
kršćansku egzegezu. 


Jeronimova je egzegeza u Tumačenju Propovjednika 
uglavnom duhovna. Doslovne je iznimno malo. To lako razumijemo 
ako pođemo od knjige koju je Jeronim tumačio i od osoba kojima je 
tumačenje namijenio. Jamačno je Propovjednik po sebi usmjeren na 
duhovno izlaganje. Jeronim je pak svoje djelo prije svega pisao za 
Rimljanke koje su težile za najvišim stupnjevima asceze i 
duhovnosti. Jasno je da njih prvenstveno zanima duhovni dio u 
Propovjedniku. Stoga Jeronim u svojim razmatranjima ističe 

duhovni, ćudoredni i moralni nauk te starozavjetne knjige. Samo se 
donekle zaustavlja kod nerastumačivoga odnosa između Providnosti 
i zla koje vlada u čovjeku i svijetu. O zlu se u Jeronimovo doba 
zaozbilj raspravljalo među teolozima i filozofima svih svjetonazora. 
Brojna su djela s tim sadržajem i naslovom. Jeronim se, vjerojatno i 
time potaknut, u svome spisu upustio u razmišljanje o tome 
krupnome pitanju. 

Sam nas Jeronim u svojim uvodnim rečenicama ukratko 
upozorava na postanak toga svog spisa. On se sjeća Paule i Eustohije 
koje dobro poznamo. Ali nije zaboravio ni Paulinu kćerku Blesilu 
koja je posve mlada postala udovicom. Potom je svim srcem počela 
pod Jeronimovim vodstvom izučavati Sveto pismo. Umrla je već g. 
384. Jeronim je u proslovu zabilježio: "Sjećam se kako sam pred 
gotovo pet godina unazad dok sam još boravio u Rimu svetoj Blesili 
čitao Propovjednika da je navedem da ne cijeni ovaj svijet te 
ništavnim smatra sve što se na njemu motri. Ona me zamolila da u 
obliku kratkoga tumačenja razglobim sve što je nejasno. Ali 
nenadana ju je smrt ugrabila u tijeku našega rada. Nismo, Paulo i 
Eustohijo, zavrijedili posjedovati takvu suputnicu svoga života. Tada 
sam, ranjen tom silnom ranom, zašutio. Sada se nalazim u 
Betlehemu, svetijemu gradu. Njezinoj uspomeni i vama vraćam dug. 
Kratko na to svraćam pozornost da se nisam povodio za ničijim 
uzorom. Prevodio sam s hebrejskoga. Redovito sam se u onome 
gdje se odveć ne razlikuju prilagođivao Septuagintinom prijevodu. 
Ponekad sam imao na pameti Akvilu, Simaha i Teodociona. Nisam 
prevelikom novošću čitatelju otežavao napor. Unatoč tome, vrelo se 
istine ne napušta da se — protiv moje savjesti — slijede potoci 
mišljenja“.!!7 


117 Ovaj se Jeronimov spis nalazi u PL, 23, 1061B-1174A i CCL, 72, 247- 
361. Usp. J. GRIBOMONT, Girolamo, 221-222; G. GRUTZMACHER, 
Hieronymus, 11, 52-56; J. FORGET, Jćrćme, 911; P. NAUTIN, 
Hieronymus, 306; H. THUM, Texr, 234-244; L. Di FONZO, Ecclesiaste, 
103-104; L. BIGOT, Ecclćsiaste, 2000-2001; J.N.D. KELLY, Jerome, 
110.145.150-152.238; F. CAVALLERA, S. Jćr6me, [, 135-137; TI, 27; 
Y.-M. DUVAL, Jćr6me, 43; H. HAGENDAHL — J.H. WASZINK, 
Hieronymus, 127. 

18. — Tumačenje proroka Izaije 


Jeronimov je rad na proroku Izaiji iznimno dugo trajao i dosta 
je složen. Najprije spominjemo da se uz Jeronimovo ime veže 
stanoviti tekst gdje se kratko tumači Iz |, 1-6. Ali kako je autorstvo 
teksta sporno ovdje ga ostavljamo po strani.!!8 Jeronim je oko g. 
397. po želji panonskoga biskupa Amabilisa uglavnom doslovnim 
tumačenjem razjasnio iz Izaije poglavlje 13. do 23. To je kasnije 
uvrstio u svoje Tumačenje proroka Izaije kao "petu knjigu“. Dok 
je Jeronim boravio oko g. 380. u Carigradu na poticaj je Grgura 
Nazijanžanina razjasnio Iz 6, 1-9. Na isti se tekst navratio nešto 
kasnije. Ta su dva rada — kako smo već zabilježili — sjedinjena i 
objavljuju se kao 18. Jeronimovo pismo. 


Jeronim je od g. 407. do 410. u cjelini protumačio Izaijin spis. 
U "šestoj“ i "sedmoj knjizi“ opet je razjasnio Iz 13-23 o čemu je 
riječi i u "petoj knjizi“. Jeronim sada Izaijina poglavlja tumači 
pretežno duhovno. Jeronimovo djelo kao cjelina njegovo je 
najopsežnije egzegetsko djelo. Pri tumačenju Jeronim se služio 
raznim vrelima. Kao posebitost spminje se da je u obzir uzimao i 
mišljenje Nazarenaca. Židovske je predaje posuđivao od Origena i 
Euzebija Cezarejskoga, ali je dijelom do njih i sam dolazio. 

Jeronim je dugi rad na Izaiji zbog bolesti često prekidao i 
nastavljao kada bi ozdravio. U tu je svrhu ostavio slijedeći zapis: 
"Gospodin 'gleda zemlju i njome potresa“. On "dodiruje brda i ona 
se dime“ (Ps 109, 32). Gospodin govori u pjesmi Ponovljenoga 
zakona: "Ja ću pogubiti, ali ću i oživjeti. Ranit ću, ali ću i iscijeliti“ 
(Pnz 32, 39). Isti je Gospodin čestim oboljenjima potresao moju 
zemlju kojoj je rekao: "Zemlja si i u zemlju ćeš se vratiti“ (Post 3, 
19). Budući da zaboravljam svoju ljudsku sazdanost, često me 
opominje da znam kako sam čovjek i starac i da ću do koji čas 
umrijeti. O tome piše: "Zašto se oholi zemlja i prah?“ (Sir 10, 9). 
Onaj koji me pogodio nenadanom bolešću, iscijelio me 
nevjerojatnom brzinom. Bolešću me više prestrašio nego rastužio i 
više me popravio nego izbičevao. Stoga znam kome pripada sve što 
mi još ostaje od života. Možda se moje usnuće zato odlaže da 


118 Usp. CCL, 73A, 801-809. 

dovršim početo djelo o prorocima. Radi toga se sav predajem tome 
radu. Popeo sam se, tako reći, na neku promatračnicu odakle 
motrim, iako ne bez uzdisanja i boli, metež i brodolome ovoga 
svijeta. Uopće ne razmišljam o sadašnjosti već o budućnosti. 
Podnipošto se ne strašim ljudskoga mrmljanja i mrmorenja već 
Božjega suda. 

Eustohijo, Kristova djevice! Ti si mi, bolesnu, pomogla svojim 
molitvama. Sada sam zdrav. Izmoli mi takvome Kristovu milost da 
po istome Duhu kojim su proroci navijestili budućnost mogu ući u 
njihov oblak i tamu te spoznati Božju Riječ koja se nikako ne sluša 
tjelesnim ušima već se čuje srcem“.!17 


19. — Tumačenje proroka Jeremije 


Jeronim je oko g. 414. stao užurbano izrađivati gornje djelo. 
Rad su prekinuli pelagijevski napadi na njegov samostan g. 416. 
Pitanje je da li je Jeronim potom uopće još mogao raditi na 
započetoj knjizi. U svakome slučaju rad se zaustavio kod Jer 32, 44. 
Tako posao nije nikada priveden kraju. Jeronim je već veoma star. I 
smrt je blizu. Napisani je dio pozamašna obujma. Istina je da se 
Jeronim pri ovome radu služio već ranije učinjenim. Ipak je i sada 
donio novi spis s vlastitim značajkama. Tako se Jeronim ovaj put 
gotovo više nego ikada prije obazirao na hebrejski izvornik. 
Zamijetio je Septuagintine nedostatke. Izrijekom je napao 
Origenovu alegorijsku metodu i ozbiljno nastojao oko povijesnoga 
tumačenja. Jeronimov je nauk u djelu siguran. Često se osjeća 
pobijanje pelagijevstva i mnogo manje arijevske zablude. !20 


119 Djelo se nalazi u PL, 24; 17A-704B; CCL, 73, 1-465 i T3A, 465-799. 
Usp. F.M. ABEL, Commentaire, 200-225; A.F.J. KLIJN, Quotations, 
241-255;L.ALONSO-SCHOKEL, lsaie,2077;R. GRYSON,Commentaires, 
7-12; A.F.J. KLIJN, Jćr&me, 245-250; P. JAY, Isaie, 15-18.66-67; H. 
HAGENDAHL — J.H. WASZINK, Hieronymus, 131-132; P. NAUTIN, 
Hieronymus, 305.307; G. GRUTZMACHER, Hieronymus, II, 178-193; 
J. FORGET, Jćrćme, 911; F. CAVALLERA, S. Jćr&me, I, 71; 269-273; 
I, 21.135; J.N.D. KELLY, Jerome, 220.299-300. 

120 Djelo se nalazi u PL, 24, 707A-936A; CSEL, 59 i CCL, 74, 1-347. Usp. 
H. HAGENDAHL — J.H. WASZINK, Hieronymus, 132; G. 

20. — Tumačenje proroka Ezekiela 


Ovo se tumačenje broji među najuspjelija Jeronimova djela. 
Knjiga je ponešto razvučena i preopsežna. Ezekiela je bilo iznimno 
teško tumačiti. Tome su svjedoci i sami hebrejski tumači. Jeronim je 
sastavio cjelovito tumačenje. To mu je valjda jedinome uspjelo među 
latinskim Ocima. Sam je vrsno proučio prethodna tumačenja. To se 
naročito odnosi na Origena koji Jeronimu služi kao zasebno vrelo. 
Ipak se često i kod bitnih mjesta odvaja od Origena. Jeronim kod 
tumačenja zna navesti razna mišljenja ne ističući vlastito 
opredjeljenje. Njegovo će djelo bitno utjecati na buduće radove o 
Ezekielu. 


Jeronim je već ranije Ezekiela preveo s hebrejskoga na latinski. 
To je učinio premda zatečeni i naslijeđeni prijevod nije bio udaljen 
od hebrejskoga izvornika. Svoje je tumačenje pisao razmjerno dugo. 
S radom je počeo g. 411. Prekidao ga je nekoliko puta. Sve je bilo 
dovršeno g. 414. Jeronim je pri radu naročito pazio na tekst. Kako 
je hebrejski izvornik na mjestima bio iskvaren, Jeronim ga je kušao 
popraviti pomoću grčkih prijevoda. Ali prednost je uvijek davao 
izvorniku i njime provjeravao vrijednost i ispravnost grčkih 
prijevoda. Jeronim je naročito koristan kod raznih tekstualnih 
nejasnoća. Ipak i njegova neposredna egzegeza ima svoju 
vrijednost. To se naročito odnosi na one dijelove u knjizi gdje 
Jeronim nastoji Ezekiela tumačiti povijesnom egzegezom. To manje 
vrijedi za razmatranja koja su plod alegorijske metode.12! 


GRUTZMACHER, Hieronymus, III, 212-221; J. FORGET, Jćr6me, 912; 
C. KANNENGIESER, Jćrćmie, 894; F. CAVALLERA, S. Jćr&me, II, 
55-56; J.N.D. KELLY, Jerome, 316-317.326-327. 

121 Djelo se nalazi u PL, 25, 15A-490D i CCL, 75, 1-743. Usp. D.F. 
SPADAFORA, Ezechiele, 24; E. PHILIPPE, Ezechiel, 2161; J. 
HARRWEY, Ezćchiel, 2219; L. BIGOT, Ezćchiel, 2031; J.N.D. KELLY, 
Jerome, 304-308: F. CAVALLERA, S. Jćr&me, 1, 317-320; 1, 52-53; J. 
FORGET, Jćrćme, 912; G. GRUTZMACHER, Hieronymus, III, 199-221; 
H. HAGENDAHL — J.H. WASZINK, Hieronymus, 132. 

21. — Tumačenje proroka Daniela 


Jeronim je među prorocima Staroga zavjeta posebnu pažnju 
poklonio Danielu. Smatrao je da je Daniel najtočnije najavio Isusov 
dolazak i zato bio često napadan. Kao temeljem svoga rada na 
Danielovu tekstu Jeronm se redovito služio Teodocionovim 
prijevodom, a ne Septuagintom. Jeronimov je spis velebno djelo. 
Spis je dobro zasnovan i s velikom brigom sastavljen. Može se reći 
da u tumačenju Daniela Jeronim zauzima odlično mjesto među 
davnim kršćanskim piscima. 

Jeronim je knjigu o Danielu dovršio g. 407. Ipak je vjerojatno 
na poticaj Paulina iz Nole već oko g. 398. razjasnio Dn 11,21- 
12,13. Jeronim se u svezi s Danielom i njegovim spisom oštro sporio 
s Porfirijem koji je djelu odrekao autentičnost i tvrdio da nije nastalo 
u doba Babilonskoga sužanjstva nego tek u vrijeme Antioha IV. koji 
je preminuo g. 165. prije Krista. Porfirije je zapravo htio kazati da 
se u Danielovu djelu ne nalazi nikakvo proroštvo već su opisani 
događaji koji su se prethodno zbili. Jeronim je valjano odgovorio 
Porfiriju i obranio proročko obilježje Danielove knjige. Možda je 
pri tome Porfirija čitao posredstvom kršćanskih pisaca koji su prije 
njega pobijali Porfirijeve postavke. 

Jeronim je u svoj rad uvrstio sudove mnogih kršćanskih autora. 
Čak se služio židovskim tumačenjima i profanim vrelima. Valja reći 
da je naročita Jeronimova zasluga u tome što je u svoju knjigu 
uvrstio ulomke djela koja su nam samo otuda zasada poznata. 
Jeronim je u tumačenje Daniela uveo nešto novo u svoj radni 
postupak. Nije se potanje zadržavao na čitavome tumačenome 
tekstu. Preko jasnoga je brzo prelazio. Dugo se zadržavao jedino na 
složenijim i nejasnijim mjestima. !22 


122 Djelo se nalazi u PL, 25, 491A-584A i CCL, 75A, 751-766. Usp. P.G. 
RINALDI, Daniele, 27-28; C. SCHAUBLIN, Hieronymus, 190-191; ]. 
BRAVERMAN, On Daniel, 10-14; R.H. CHARLES, Daniel, CXXYV; H. 
HAGENDAHL — J.H. WASZINK, Hieronymus, 131; G. 
GRUTZMACHER, Hieronymus, 164-177; J. FORGET, Jćr6me, 911-912; 
F. CAVALLERA, S. Jćr&me, |, 311-312; 1, 52; J.N.D. KELLY, Jerome, 
237.240-241.300-301. 

22. — Tumačenje proroka Hošeje 


Jeronim je vjerojatno jedinstven po tome što je među latinskim 
Ocima napisao cjelovit spis gdje tumači starozavjetnoga proroka 
Hošeu kao i ostale proroke iz te skupine.!23 Tumačeći Hošeu 
Jeronim je morao razglobiti osnovni događaj prorokova života. Riječ 
je o Božjoj naredbi Hošei: "Idi, oženi se bludnicom i izrodi djecu 
bludničku“ (Hoš 1, 2). Jeronim se trudio razjasniti tu otajstvenu 
Božju zapovijed. Kod njega je, doduše, uglavnom prevagnulo 
alegorijsko tumačenje, ali ono nije posve isključivo. Jeronim je 
krenuo od alegorije jer nije vidio kako bi se smjelo doslovce shvatiti 
da Bog nalaže ženidbu s bludnicom. Stoga je, po Jeronimu, Hošeina 
ženidba samo alegorija i slikoviti govor kojim se želio osvijetliti 
Božji odnos prema Izraelu koji se kroz povijest često prema Bogu 
ponašao preljubnički i vjerolomno. Ali Jeronim nije bez stanovitoga 
oklijevanja pristao uz čisto alegorijsko tumačenje. Mislio je da se 
Hošeina ženidba s Gomerom smije uzeti za pravu ženidbu koja 
pokazuje kako je obraćenje i popravak moguć. Inače znamo da se 
pitanje Hošeine ženidbe kroz povijest do danas rješavalo uz iznimno 
brojna hipotetska mišljenja.!24 


23. — Tumačenje proroka Joela 


Jeronim je sebi sigurno zavrijedio trajnu uspomenu svojim 
Tumačenjem proroka Joela. Utvrdio je tumačenje kojim se može 
valjano sačuvati jedinstveno gledanje na čitavi Joelov spis. U tu je 
svrhu Jeronim simbolički pojašnjavao dva prva prorokova poglavlja 
i naročito njegov govor o najezdi "skakavaca“. Po Jeronimu, 
"skakavce“ treba shvatiti u prenesenome smislu. Oni su slika i 
naznaka neprijateljske sile koja provaljuje i uništava. Po općem pak 
apokaliptičkome predviđanju prije dolaska "Gospodnjega dana“ 


123 Usp. J. GRIBOMONT, Girolamo, 222-223; G. GRUTZMACHER, 
Hieronymus, ll, 102-114; J. FORGET, Jćr6me, 911; J.N.D. KELLY, 
Jerome, 163-169.220-221.290-295:; Y.-M. DUVAL, Jćrćme, 44. 

124 Jeronimov se spis nalazi u PL, 25, 815A-946C i CCL, 76, 1-158. Usp. 
A. CLAMER, Osće, DTC, 11(1932), 1632-1633; L. FILLION, Osće, DB, 
4, 1909-1910; A. GELIN, Osće, DBS, 6(1960), 928-931. 

nastupit će i djelovati neprijateljska moć koja će nastojati zavesti 
ljude. Tumačeći "skakavce“ iz Joelove knjige simbolički Jeronim je 
za duga stoljeća kod mnogih usmjerio pojašnjenje toga 
starozavjetnoga spisa.125 


24. — Tumačenje proroka Amosa 


Jeronim je oko g. 406. sastavio Tumačenje proroka Amosa. U 
spisu napominje da već osjeća tegobu dobi. Vrijeme brzo odmiče. 
Nema dovoljno vremena da djelo kako dolikuje pregleda i stilski 
dovrši. Jeronim inače smatra da je Amos bio "nevješt“ pisanju i da 
stilom nije dotjeran. Amos je "pastir“ i "seljak“. Radi toga se u 
Amosovu tekstu pojavljuju neke čudne riječi koje se ne dadu 
razumjeti. Čak je moguće da su to prepisivačke greške. Inače drugi 
Amosa hvale kao stilski vrsna pisca makar se neki put služi 
izričajima koji ne pripadaju u najvišu književnost, 

Jeronimovo Tumačenje proroka Amosa pripada među 
najdrevnija i najvažnija tumačenja koja su za toga proroka sastavili 
latinski pisci otačkoga razdoblja. Jeronim se pri tumačenju najčešće 
služi povijesnom egzegezom. Rado se poziva na židovsku predaju 
da što bolje protumači proroka. Jeronim donosi razne podatke koji 
se odnose na društvene događaje, zemljopis i tumačenje imena. 
Svoje je izlaganje prožeo kristološkim razmatranjima jer je bio 
svjestan da je Krist tumač cijeloga Pisma. Čitavo se Pismo odnosi na 
Krista. Možemo reći da se Jeronim u ovome svome radu vodio 
poviješću spasenja kao osnovnom odrednicom svega što se nalazi u 
Bibliji. Tako je ovo Jeronimovo djelo daleki preteča mnogih misli 
koje su se potpuno razvile tek u najnovije doba. To dokazuje da je 
Jeronim bio veliki i pronicljivi tumač drevnih proroštava.!26 


125 Jeronimov se tekst nalazi u PL, 25, 947-988 i CCL, 76, 159-209. Usp. 
L. DENNEFELD, Joči, DTC, 8(1925), 1490; R. PAUTREL, Joči, DBS, 
4(1949), 1098-1104. 

126 Spis se nalazi u PL, 25, 989-1096 i CCL, 76, 211-348. Usp. P. 
LARDET, Culte, 321-345; E. PANNIER, Amos, 1120; E. DASSMANN, 
Amos, 340-341. 

25. — Tumačenje proroka Obadije 


Postoji naročiti razlog da se posebice istakne ovo Jeronimovo 
tumačenje. Po svemu sudeći, Jeronim je prvo cjelovito egzegetsko 
tumačenje posvetio upravo proroku Obadiji. Vjerojatno mu se 
Obadija svidio radi kratkoće teksta i ljepote stila. Na tome se tekstu 
mladi Jeronim mogao okušati kao egzeget i kršćanski pisac. Sam 
navodi da je to tumačenje sastavio prije nego je pošao u kalcidijsku 
pustinju. Prema tome, to je moglo biti u Antiohiji. Prorokov je tekst 
tumačio tražeći duhovni smisao. Jeronim je tada poznavao samo tu 
vrstu egzegeze. Inače se to prvo Jeronimovo djelo izgubilo. Gubitak 
nije puno oplakivao ni sam Jeronim. Uz stanoviti je smiješak 
govorio o tome mladenačkome pothvatu kada je oko g. 396. 
napisao novo i veoma vrijedno Tumačenje proroka Obadije iu 
predgovoru ostavio par zabilježbi o svome davnome radu.!27 


26. — Tumačenje proroka Jone 


Pojašnjenja s kojima je Jeronim popratio Jonino proroštvo drže 
se među boljima u cijelome Jeronimovu egzegetskome djelovanju. 
Čak je i Jeronim tu kanio napisati što je moguće izvorniji spis. 
Potanje i točnije nije naveo svoje izvore kako je inače redovito činio. 
Na nekim se mjestima u djelu osjeća prisutnost Origena i židovskoga 
povjesničara Josipa Flavija. Jeronim je djelo izradio tijekom zimskih 
mjeseci g. 396. i 397. Budno je pazio na kritički tekst. Događaje 
koji su se zbili oko proroka Jone rado je tumačio kao nagovještaj 
Kristovih otajstava.128 


127 Spis se nalazi u PL, 25, 1097-1118 i CCL, 76, 349-374. Usp. Y.-M. 
DUVAL, Jćr&me, 15; G. GRUTZMACHER, Hieronymus, II, 203-207; 
J.N.D. KELLY, Jerome, 44-45.145.222; F. CAVALLERA, S. Jćr&me, 1, 
31-32; 11, 44. 

128 Spis se nalazi u PL, 25, 1117-1152 i CCL, 76, 377-419. Usp. J.- M. 
DUVAL Cyprien, 551-570; Jćr&me, 7.12.29-114; Jonas, 52-56.283-301; 
G. GRUTZMACHER, Hieronymus, Il, 195-203. 

27. — Tumačenje proroka Miheje 


Jeronim je, tumačeći!2? knjigu proroka Miheje, zabilježio da se 
Miheja rodio u Morešetu. Riječ je o neznatnoj nastambi što se 
nalazila u blizini grada Eleuteropolisa koji je Jeronim vrsno 
poznavao. Jeronim je u svome tumačenju svratio posebnu pozornost 
na Mihejin neobični ulomak u 1, 10-16. Ulomak je ispunjen 
nepronicljivom igrom riječi i posjeduje iznimne tvrdnje. Već je 
Jeronim jasno zapazio da je to mjesto za tumače pravi "križ“. 
Jeronim je također poveo računa i o navodu Mih 5, 2 u Mt 2, 6. 
Uočio je da prorokov tekst nije naveden niti kako glasi u hebrejskoj 
Bibliji niti u Septuaginti. Jeronim je osobno držao da je Matej tekst 
naveo kako su ga izrekli "svećenički glavari i narodni književnici“ 
(Mt 2, 4). 


28. — Tumačenje proroka Nahuma 


Jeronim je razjasnio i proroka Nahuma. U radu nije naznačio 
svoja vrela. Jedva pak može biti sumnje da se pri tome služio 
Origenom. U svezi s dodatkom "Elkošanin“ uz prorokovo ime 
Jeronim je spomenuo da su ga neki shvatili kao oznaku imena 
Nahumova oca. Ali Jeronim je to tumačenje odbacio. Po njegovu 
sudu riječ je zapravo o mjestu iz kojega je Nahum potekao. Ali se u 
Starom zavjetu nigdje ne spominje nikakvo mjesto s navedenim 
nazivom. Otuda je nastala rasprava gdje se mjesto nalazilo. Jeronim 
je naznačio da je bilo u Galileji. Inače je ime Nahum izvodio iz opće 
imenice "tješitelj“.!30 


129 Spis se nalazi u PL, 25, 1151-1230 i CCL, 76, 421-524. Usp. A. 
CLAMER, Michće, DTC, 10(1929), 1652.1666; V. ERMONI, Michće, 
DB, 4, 1067. 

130 Spis se nalazi u PL, 25, 1231-1272 i CCL, 76A, 525-578. Usp. Y.-M. 
DUVAL, Jonas, 281; F. CAVALLERA, S. Jćr&me, 1, 148; IL, 29-30; A. 
CLAMER, Nahum, DTC, 11(1931), 4; A. GEORGE, Nahum, DBS, 
6(1960), 27; L. FILLION, Nahum, DB, 4, 1462-1463; A.R.S. 
KENNEDY, Nahum, Dictionary of the Bible, 3, 1920, 473-4T7. 

29. — Tumačenje proroka Habakuka 


U cijeloj otačkoj literaturi nema mnogo djela u kojima se u 
cjelini tumači Habakukov tekst. Jeronim je protumačio cijelo 
proroštvo. Već je u tome njegovo značenje i naročita vrijednost. 
Jeronimovo je tumačenje veoma učeno. Zanimljivo je da Jeronim u 
Habakuku nalazi navještaj Isusova uskrsnuća.!3! 


30. — Tumačenje proroka Sefanije 


Jeronim je doista neobično započeo svoje djelo gdje tumači 
Sefaniju. Napisao je predgovor u kojemu se živo i uporno brani što 
“izostavivši muškarce“ piše za dobro nam poznate "Paulu i 
Eustohiju“. Sam Jeronim spominje da su mu se neki radi toga 
rugali i zato ga ismijavali. Svoj postupak pravda navodeći brojne 
biblijske žene koje su poput Judite i Estere "kao pralik Crkve“ 
izvele velika i junačka djela. Jeronim kaže da je "grčka i latinska 
povijest puna kreposnih žena“. Uostalom, Jeronim svoje izrugivače 
podsjeća da se i uskrsnuli Gospodin najprije ukazao ženama. Unatoč 
svemu, mislimo da je rijetko tko, ili vjerojatno nitko, takvim 
razmišljanjem započeo kakvo biblijsko egzegetsko djelo. Ipak je 
Jeronim bio izniman čovjek. 


U svezi sa Sefanijinim imenom Jeronim kaže da ga neki izvode 
od riječi “budnost“ ili "vis“, a drugi od izričaja "Gospodnja 
tajna“. Po njegovu sudu proroku dolikuje i jedno i drugo. Sefanija 
je budno kao s visoka mjesta navještao povjerene i objavljene 


Gospodnje nakane. Zato je bio prorok. 


Iz samoga tumačenja kratko upozoravamo na Jeronimovo 
slojevito razjašnjenje ulomka iz Sef 1, 14-16 gdje se spominje "dan 
Jahvin“ i "dan gnjeva“. Jeronimu nije krivo ako se to mjesto sa 
svojim otajstvenim sadržajem shvati kao riječ o Babilonskome 
sužanjstvu, rimskome zauzeću Jeruzalema, ali i o konačnome "danu 
Gospodnjemu“, svršetku svijeta pa i životnome koncu svakoga 
pojedinoga čovjeka. Na tome se kratkome ulomku pokazuje sve 


131 Spis se nalazi u PL, 25, 1273-1338 i CCL, 76A, 579-654. Usp. A. 
STROBEL, Habakuk, 222. 


122 


bogatstvo i puna složenost Jeronimove egzegeze. Jeronim istodobno 
može imati pred očima židovsko sužanjstvo u Babilonu, rimsko 
osvajanje Palestine, konac svijeta i svaku ljudsku smrt. Sve mu to u 
svijest dozivaju zgusnuti Sefanijini retci.!32 


31. — Tumačenje proroka Hagaja 


Izdvojeno se s nekoliko riječi osvrćemo i na Jeronimovo 
Tumačenje proroka Hagaja. To činimo zbog Jeronimova stava 
prema Hag 2, 8. Taj redak motrimo kakav je naveden u Vulgati i 
ovom Jeronimovu spisu. Ali da bismo razumjeli Jeronimovo 
tumačenje treba poći od Septuaginte gdje u doslovnome prijevodu 
Hag 2, 8 glasi: "I doći će ono najbolje (od) svih naroda“. Htjelo se 
kazati da će ono što je probrano među svim narodima jednoga dana 
pristupiti istinskoj vjeri koja je kršćanstvo. Jeronim nije bio 
zadovoljan tim Septuagintinim prijevodom za Hag 2, 8 i smislom 
koji mu se pripisuje. Drukčije nije sudio ni o latinskim prijevodima 
koje je zatekao. Sv. Ambrozije navodi Hag 2, 8 kao mjesto gdje se 
kaže da će "izabrano“ od "naroda“ doći i uključiti se među 
vjernike. Slično je s Hag 2, 8 i kod Augustina. I Augustin bilježi da 
će "doći od svih naroda što je odabrano“ i zato je "Gospodnje“. 
Nasuprot svemu navedenome Jeronim pruža novi prijevod i stoga 
novi smisao. Po Jeronimu, pravi i skroz doslovan prijevod za Hag 2, 
8 glasi: "I doći će, željeni, svim narodima“. Radi bolje jasnoće 
zareze smo sami umetnuli. Riječ je, dakle, o budućemu dolasku 
nekoga koga žele i za kim čeznu "svi narodi“. On je "željeni“. U 
nj su uprte oči svekolikoga čovječanstva od postanka svijeta do 
konca ljudske povijesti. Taj je želja čitavoga ljudskog roda. Gotovo 
da bi se “željeni smjelo uzeti za vlastito ime onoga za kim žudno i 
sa željom svi čeznu. Jeronim je mislio da se u Hag 2, 8 navješta 
Mesija i njegov dolazak. Mesija je "željeni“ čijemu se dolasku 
raduju “svi narodi“. Način na koji Jeronim tumači Hag 2, 8 prije 
njega se nigdje ne zamjećuje ni među istočnim ni zapadnim 


132 Spis se nalazi u PL, 25, 1337-1338 i CCL, 76A, 655-711. Usp. J.N.D. 
KELLY, Jerome, 166-167; F. CAVALLERA, S. Jćr6me, II, 110.67; A. 
CLAMER, Sophonie, DTC, 14(1941), 2367. 

crkvenim piscima. Samo je moguće da se Hag 2, 8 nekako općenito 
ubrajao u mesijanske navještaje. Jeronim je za Hag 2, 8 imao novi 
prijevod i stoga je došao do novoga tumačenja. Poslije Jeronima 
latinski će tumači toga starozavjetnoga mjesta biti pod njegovim 
utjecajem.133 


32. — Tumačenje proroka Zaharije 


Jeronim je ovaj veoma opsežni rad iznimno brzo zgotovio. 
Zapravo mu uopće nije dao uobičajeni zadnji sjaj. Razlog je žurbi 
bio taj što je onaj koji je djelo imao ponijeti sa sobom žurio da 
krene na put. Jeronim je djelo posvetio jednome galskome biskupu 
koji je milodarima pomogao njegove betlehemske samostane. Spis 
je pisan tijekom jeseni g. 406. Djelo se doima kao već uobičajeni i 
ustaljeni način kako Jeronim pojašnjuje biblijske knjige. U ovome se 
spisu glede radnoga postupka ne može gotovo ništa naći što se već 
ne bi susrelo u drugim Jeronimovim djelima. Redovito se tako 
kaže.134 


33. — Tumačenje proroka Malahije 


Poznate su poteškoće vezane uz osobu proroka Malahije. Stoga 
navodimo Jeroniovu primjedbu da su neki židovski stručnjaci 
njegova vremena Malahiju povezivali pa i poistovjećivali s Ezrom. 
Inače svraćamo pozornost na jedno Jeronimovo razmišljanje poteklo 
od Mal I, 6 gdje piše: "Sin časti oca, a sluga svoga gospodara“. Po 
Jeronimu, svaki čovjek pred Bogom može biti sin ili sluga svoga 
gospodara“. Po Jeronimu, svaki čovjek pred Bogom može biti sin ili 
sluga — i stoga Boga imati za Oca ili za onoga koji nad njim 
gospodari i vlada. To da je čovjek pred Bogom sin ili sluga ne 
dolazi iz "nužnosti naravi“ već je plod ljudske "volje“. Ako 
čovjek prihvati "Duha posinovljenja“, milošću postaje "Božji sin“. 


133 Spis se nalazi u PL, 25, 1387-1416 i CCL, 76A, 713-746. Usp. A. 
DURAND, Aggće, 566-568. 

134 Spis se nalazi u PL, 25, 1415-1542 i CCL, 76A, 747-900. Usp. J.N.D. 
KELLY, Jerome, 291; F. CAVALLERA, S. Jćrćme, Il, 51-52; 1. 
OPELT, Hebestein, 287-294; P. JAY, Zacharie, 4. 

Ostaje "slugom“ ako u njemu vlada “ropski duh“. Oznaka je sina 
"ljubav“ prema _ Bogu. Sin "čini dobro“ snagom 
"dobrovoljnosti“. Božji je naum da ljudi budu “njegovi sinovi“ te 
djeluju iz "ljubavi“ i "slobodne volje“. Ipak svi ljudi nisu takvi. 
Jeronim kaže da su neki samo Božje "sluge“ koji dobro čine, 
čestito žive i “uzmiču od zla iz straha od kazne“. Nije teško 
zaključiti što Jeronim drži boljim i dostojnijim kršćanina. Očito mu 
je više stalo do ljubavi, dobre volje i Božjega očinstva.!35 


34. — Tumačenje Matejeva evanđelja 


Jeronim je po vlastitome iskazu Matejevo evanđelje protumačio 
kroz svega petnaest dana. Držao je da je to samo početna i 
privremena obrada evanđeoskoga teksta. Na žalost bila je to 
uglavnom i jedina. Ne vidimo da je Jeronim igdje još jednom 
sustavno tumačio Matejevo evanđelje. Tek se među njegovim 
homilijama!36 nalazi jedna gdje se pojašnjuje Mt 18,7-9. Mislimo 
da bi bilo veoma poučno usporediti dva različita Jeronimova 
tumačenja istoga Matejeva mjesta. Razumljivo je što se Jeronimu 
kod brzoga rada moglo prokrasti nekoliko povijesnih pogrešaka 
koje ipak nisu bitne.137 Gore je što Jeronim nije kroz dva radna 
tjedna mogao pružiti dublje tumačenje. Ipak je njegov rad koristan. 
Donosi osnovne kršćanske zasade. Unatoč tome, tu se od Jeronima 
više očekivalo. Kao isprika donekle može služiti što je Jeronim 
nekako izvanjski bio potaknut na posao. Jedan je njegov bolji 
prijatelj o Vazmu g. 398. putovao iz Betlehema u Italiju. Na putu 
nije imao što čitati. Zato je zamolio Jeronima da sastavi ovo 
tumačenje. On će to čitati za duga putovanja. Jeronim se prihvatio 
posla iako se tek oporavio od duže i teške bolesti. Prethodno je 
bolovao tri mjeseca. Jeronim je vjerojatno tumačenje napisao i zato 
jer mu se pružila prilika da djelo po prijatelju pošalje u Rim gdje su 
ga s čežnjom čekali krugovi što su se okupljali oko Marcele. 


135 Spis se nalazi u PL, 25, 1541-1578 i CCL, 76A, 901-942. Usp. E. 
ERMONI, Malachie, DB, 4, 604; A.C. WELCH, Malachi, Dictionary of 
the Bible, 3(1920), 218; J. FORGET, Jćrćme, 911. 

136 PLS, 2, 172-175. 

Jeronim je spis zgotovio malo prije Vazma g. 398. Sam 
napominje autore koje je čitao kao potporu svome tumačenju. Nije 
teško pogoditi da Jeronim i ovaj put mnogo duguje Origenu koji je 
rastumačio Matejevo evanđelje. Jeronim u radu budno pazi na 
tekstualne inačice. Zabilježio je neke koje posjeduju zbiljsku 
vrijednost. Na žalost, katkada mu je pojašnjenje kraće od 
tumačenoga teksta. Jeronim tekst redovito tumači doslovnim ili 
povijesnim izlaganjem. Samo se s vremena na vrijeme upušta u 
traženje duhovnoga smisla. Tumačenje je živo jer je Jeronim 
primijenio razgovorni način tumačenja. Jeronim u svojoj knjizi 
razgovara s čitateljem.138 


35. — Tumačenje Poslanice Galaćanima 


Ovo je Jeronimovo tumačenje sastavljeno g. 388. Možda nije 
iznimno duboko djelo. Jeronim nije do tančina razjasnio Apostolove 
tvrdnje. To je točno. Ipak je napisao pojašnjenje koje se zanima za 
pitanja koja redovito obrađuju sva dobra tumačenja. Jeronim se 
trudio oko kritičkoga teksta, pazio je na prijevod, utvrdio kome je 
poslanica upućena i vodio računa o povijesnim okolnostima u 
kojima je nastala. Jeronm je nastojao doprijeti do osnovnoga što je 
Pavao htio reći. Njegovo je djelo s pravom mnogima drago. Svima 
je korisno. 


Jeornim već u svome predgovoru potanko navodi pisce koje je 
čitao prije nego je počeo pisati ovo djelo. Ipak najčešće ovisi o 
Origenu. To ni Jeronim ne taji nego javno prizna. Usprkos tome 
napisao je djelo koje nosi pečat njegovih misli i njegova stila. 
Tumačenje mu je na pol puta između alegorijskoga i doslovnoga. U 
tome je pogledu tu postigao dobru ravnotežu. 


Jeronim je u radu stalno u prepirci s poglavitim gnosticima kao 
što su Marcion, Bazilid i Valentin. Naročito se posvetio Apostolovim 


137 Usp. J.N.D. KELLY, Jerome, 222 bilj. 31. 

138 Spis se nalazi u PL, 26, 15-229; CCL, 77; SC, 242 i 259. Usp. G. 
GRUTZMACHER, Hieronymus, 11, 244-270; £. BONNARD, Jćr&me, 
11-26.37-38; J.N.D. KELLY, Jerome, 222-225; F. CAVALLERA, S. 
Jćrome, |, 188; 11, 46; J. GRIBOMONT, Girolamo, 223-224. 

starozavjetnim navodima. Uspoređivao ih je s hebrejskim 
izvornikom, Septuagintom te Akvilinim, Teodocionovim i 
Simahovim prijevodom. Zaključio je da Pavao redovito ne navodi 
doslovce već se radije drži smisla. Spor pak s Augustinom u svezi s 
Gal 2, 11-14 već smo ranije dostatno istaknuli kada smo govorili o 
Jeronimovu i Augustinovu dopisivanju.!39 


36. — Tumačenje Poslanice Efežanima 


Ovaj je spis Jeronim napisao iznimno brzo. Sigurno je zato 
dosta nepregledan i nesređen. Tumačenje je dosta suhoparno. U 
njemu nema poleta koji je svojstven Jeronimu. Ni stil, osim u rjeđim 
slučajevima, nije kakav je redovito u Jeronima. Jeronim je, zauzvrat, 
u toj knjizi upravo blistavo ocrtao lik sv. Pavla. 


Jeronim se i ovaj put ozbiljno bavi tekstualnom kritikom. U 
izlaganjima izrazito slijedi Origena. Čak se u njegovom tekstu dadu 
zamijetiti duži ili kraći Origenovi ulomci. Osim Origena u 
Jeronimovoj se knjizi naročito zapažaju Didimovi i Apolinarovi 
tragovi.!40 


37. — Tumačenje Poslanice Titu 


Ovdje možemo istaknuti da osim Jeronima nijedan latinski Otac 
nije napisao djelo gdje bi razjasnio Poslanicu Titu. Već to zaslužuje 
da se posebice zabilježi i zamijeti kao naročita Jeronimova zasluga. 
Jeronim i tu zavisi od Origena. I tu se ozbiljno zanima za pravi tekst. 
U izlaganju rado ističe da se znanost mora sjediniti s pobožnošću. 


139 Spis se nalazi u PL, 26, 331-468. Usp. J.N.D. KELLY, Jerome, 145-147; 
F. CAVALLERA, S. Jćrćme, I, 139-140; J. FORGET, Jćr&me, 910; G. 
GRUTZMACHER, Hieronymus, 11, 25-37; M.A. SCHAKTIN, Influence, 
49-58; MJ. LAGRANGE, Galates, IX. 

140 Spis se nalazi u PL, 26, 467-590. Usp. J.N.D. KELLY, Jerome, 145-146; 
G. GRUTZMACHER, Hieronymus, 1, 37-44; J. FORGET, Jćrćme, 910- 
911; C.H. TURNER, Commentaries, 494; E.A. CLARK, Place, 154- 
171. 

Ovome se Jeronimovu radu ne smije poreći prava snaga i korisna 
učenost.14! 


38. — Tumačenje Poslanice Filemonu 


Najprije ističemo osnovno značenje ovoga Jeronimova rada. 
Sastoji se u tome što je Jeronim prvi u cijelome kršćanstvu sastavio 
tumačenje naznačenoga Pavlova pisma. Vidimo to otuda što Jeronim 
ne spominje nijednoga ni latinskoga ni grčkoga crkvenoga pisca 
koji bi to prije njega učinio. Tako je Jeronim bio prisiljen napisati 
vlastito tumačenje. U svome se uvodu Jeronim bavi pitanjem 
autorstva toga maloga spisa koji tumači. Spominje kako neki 
smatraju da ne potječe od apostola Pavla. Također ističe da ima i 
takvih koji, doduše, priznaju da je Poslanicu Filemonu napisao sv. 
Pavao, ali tekstu odriču kanonicitet i vrijednost nadahnutosti. Misle 
da pisamce nije nadahnuto jer mu je sadržaj svakodnevna skrb i 
obična ljudska briga. Pavao u spisu ne poučava niti potiče na 
duhovnu izgradnju. Pisamce je obična preporuka jedne osobe 
drugoj. Jeronim je na primjedbu valjano odgovorio. Upozorio je da 
se običnoga i svakodnevnoga nađe i u drugim Apostolovim 
poslanicama pa ipak nikome razumnu ne pada na pamet da im s 
toga razloga odrekne autentičnost i kanonicitet ili da te dijelove 
dovede u pitanje. Uostalom, cijela je kršćanska zajednica od početka 
Poslanicu Filemonu držala Pavlovom riječju i nadahnutim štivom. 
To je učinila jer je to doista tako. 


Bilo je čak ljudi koji su zanijekali autentičnost poslanice radi 
njezine kratkoće. Jeronim je kao odgovor na to s pravom naglasio 
da su neki starozavjetni proročki spisi također kratki, ali im nitko s 
toga razloga ne niječe autentičnost. Neki proročki tekstovi jesu 
zaista kratki. Unatoč tome, sadrže sjajna i duboka otajstva. Kratkoća 
se teksta po sebi ne može vezati uz autentičnost. 


Jeronim je s veseljem radio svoj spis. Tumačenja su mu 
neusiljena i prirodna. Alegorija se uglavnom ne javlja. Jeronim se 


141 Spis se nalazi u PL, 26, 589-636. Usp. J.N.D. KELLY, Jerome, 145-146; 
G. GRUTZMACHER, Hieronymus, 1I, 44-49; P. NAUTIN, Origčne, 328- 
331; C. SPICQ, Epitres, 13. 

zanimao i za pitanje teksta latinskoga prijevoda. Upozorio je na 
mjesta gdje latinski nejasno, nesigurno ili netočno prevodi grčki 
izvornik.142 


39. — Tumačenje Otkrivenja 


Ovdje gotovo oklijevamo govoriti o vlastitome Jeronimovu 
djelu. Pitanje je da li je Jeronim uopće napisao svoju knjigu u kojoj 
osobno tumači novozavjetno Otkrivenje. Sumnja se rađa iz uske 
povezanosti i srodnosti Jeronimova teksta s djelom koje je kao 
razjašnjenje Otkrivenja napisao Viktorin Ptujski. Redovito se kaže 
da je Jeronim teološki popravio i dopunio Viktorinov spis. Odbacio 
je nadiđeni milenarizam, uljepšao stil i, nadahnut tumačenjem 
Orkrivenja iz pera donatiste Tihonija, upotpunio Viktorinov rad. 
Teško je kazati koliko Jeronim ovisi o Viktorinu. Nismo zapazili da 
je to itko temeljito istražio. Također ne znamo kada je Jeronim radio 
na Otkrivenju. Vjerojatno je to učinio u svojim ranijim radnim 
godinama. Ovaj Jeronimov rad i time dobiva na značenju što se zna 
da je Otkrivenje veoma malo tumačeno u cijeloj kršćanskoj 
starini. 143 


40. — Latinski biblijski prijevod 


Pod gornjim naslovom kušamo naznačiti što je_sve Jeronim 
učinio glede latinske Biblije. Posao nam nije lak jer ni taj dio 
Jeronimova rada nije do kraja istražen. Osim toga, stručnjaci se 
katkada u sudu ne slažu. Čak ni sam Jeronim nije tu uvijek govorio 
sa svom poželjnom jasnoćom. Unatoč tome, moramo govoriti o 
tome Jeronimovu radu jer je jamačno njime najviše učinio za 
zapadno kršćanstvo. Mjeren tim radom sav je njegov ostali trud 
neznatnijega općega značenja i vrijednosti. U tome se svi slažu. 


142 Spis se nalazi u PL, 26, 635-656. Usp. M.R. VINCENT, Philemon, 159; 
G. GRUTZMACHER, Hieronymus, H, 18-24; J.N.D. KELLY, Jerome, 
145-147; F. CAVALLERA, S. Jćrome, 1, 139. 

143 Spis se nalazi u PLS, 1, 103-172. Usp. J. GRIBOMONT, Girolamo, 
1587; J, GRIBOMONT, Girolamo, 224; B. ALTANER — A. STUIBER, 
Patrologie, 400; J. FORGET, Jćrćme, 912; J. DOIGNON, Oracles, 128. 

A. — Prethodni prijevodi 


Najprije se začas zaustavljamo kod osnovnih i ključnih 
pojmova. Spominjemo da se tek u novije vrijeme u biblijsku znanost 
uveo naziv /tala. U ranome se kršćanstvu možda spominje samo na 
jednome mjestu u djelima sv. Augustina.!44 Ali Augustinovo mjesto 
nije nimalo jasno ni razgovjetno. U prvome redu sumnja se u 
ispravnost naznake itala. Neki misle da je netočan i kriv. Po njima, 
Augustin nije svojom rukom napisao itala. Umjesto itala u 
izvornom bi Augustinovu tekstu pisalo illa ili Aquila. Čak ako je 
Augustin napisao itala — to se čini kudikamo vjerojatnijim — 
istraživači nisu složni pri pobližem određenju riječi. Iznimno se 
često tvrdi da u Augustina /rala naznačuje biblijski prijevod koji je 
u uporabi u ondašnjem dijelu Rimskoga carstva što se zove Italija. 
Augustin bi se s tim prijevodom upoznao dok je boravio u Milanu i 
nadasve ga cijenio. Postoji velika mogućnost da je Jeronim upravo 
taj prijevod upotrijebio kao predložak svoga biblijskoga pothvata. 
Drugi pak smatraju da Itala_Augustinova mjesta označuje biblijski 
tekst koji je Jeronim popravio na temelju Origenove Heksaple ili 
naprosto Jeronimov prijevod koji će se nazvati Vulgata. 


Gornje očito pokazuje da još zapravo ne znamo što je lrala. 1 
kasnije se u biblijskoj znanosti pojam rabi neujednačeno. Može 
naprosto označivati biblijske latinske prijevode prije Jeronimova 
rada. Također se upotrebljava kao oznaka za prijevode koji su 
nastali na europskome tlu za razliku od afričkih prijevoda. Čak /tala 
može označavati izdvojenu skupinu europskih biblijskih prijevoda. 
U svakome slučaju dobro treba voditi računa o tome koji se smisao 
riječi pripisuje u različitim prilikama i kod različitih pisaca. 

Ništa nije određeniji ni izričaj Verus latina. S njime se 
najopćenitije označuju biblijski prijevodi što su postojali od davnine 
među priprostijim kršćanina koji su poznavali samo latinski jezik. 
Očito je riječ o prijevodima koji su prethodili Jeronimovim. Radi 
toga mnogi poistovjećuju pojmove Vetus latina i Itala. 


Inače još uvijek nije svestrano utanačena povijest prevođenja 
Biblije na latinski u stoljećima koji su ispred Jeronima. Teško je 


144_PL, 34, 46. 

vjerovati da je tada postojao neki jedinstveni latinski prijevod. 
Latinski su prijevodi nastajali u većim središtima i neovisno jedni od 
drugih. Otuda razlike među drevnim latinskim biblijskim 
prijevodima i potreba da se makar u bogoslužju ujednače i usklade. 


Drži se da je afričko kršćanstvo prvo stalo Sveto pismo ili 
barem Novi zavjet prevoditi na latinski. Nije isključeno da se za to 
kao svjedoci smiju navesti scilijski mučenici koji su mučeni oko g. 
180. Sigurno je pak da Tertulijan Novi zavjet navodi na temelju 
ustaljenoga prijevoda i da sv. Ciprijan već na latinskome posjeduje 
čitavu Bibliju. 


U Rimu se grčki dugo zadržao u crkvenoj uporabi. Ali je 
sigurno da jednostavni kršćanski puk ni tu nije razumio grčki. Stoga 
se rano morala osjetiti potreba da se i u Rimu Biblija prevede na 
latinski. Stječe se dojam da Novacijan oko g. 250. u svome 
trojstvenom spisu Sveto pismo navodi iz ustaljenoga latinskoga 
prijevoda Biblije. Gotovo je nemoguće povjerovati u dublju srodnost 
i povezanost tih dvaju prijevoda. Jamačno bi trebalo postaviti pitanje 
prijevoda među kršćanima koji su živjeli u Galiji i drugim 
onodobnim europskim predjelima. Razumno je pretpostaviti da su i 
oni posjedovali svoje latinske prijevode. Tek se sada vidi kako su 
neodređeni pojmovi Jtala i Vetus latina.|45 


B. — Novi zavjet 


Jeronim se g. 383. nalazi u Rimu. Papa Damaz mu kao vrsnu 
znalcu grčkoga i hebrejskoga stavlja u zadaću da pripravi takvo 
latinsko izdanje Svetoga pisma koje može postati u zapadnoj Crkvi 
službeno izdanje. Damaz je vidio kako su velike poteškoće s 
različitim biblijskim prijevodima u koje su se uvukle najrazličitije 
pogreške i brojni nedostaci. Jeronim na taj način pristupa poslu 


145 Usp. B. BOTTE, /tala, 777-782; V. REICHMANN, Bibeliibersetzungen, 
172-173; L. VENARD, Vulgate, 3474-3475; K.T. SCHAFER, 
Bibeliibersetzungen, 380-381; H. CAZELLES, Regeln, 94; B.M. 
PREEBLES, Bible, 436-437; S.P. BROCK, Bibeliibersetzungen, 177- 
178; L. PETIT, Jćrčmie, 848; C. MOHRMANN, Latin, 412-417; G.QA. 
MEERSHOEK, Latin. 

svoga života. Započinje životno djelo koje je njegova najveća slava i 
najveći doprinos kršćanskome svijetu. Jeronim će pokloniti 
kršćanima svetopisamski prijevod koji će stoljećima biti pravo vrelo 
za sve oblike crkvenoga života. S obzirom na taj rad s Jeronimom se 
u latinskome kršćanstvu nitko nikako ne može mjeriti. 

Jeronim se najrpije dohvatio najprečega i najpotrebnijega. 
Počeo je pomoću najboljih grčkih rukopisa ispravljati tekst za sva 
četiri evanđelja. Iznova ih nije prevodio. Popravljao je najnužnije. 
Neki kažu da je Jeronim ispravio najmanje tri i pol tisuće tekstualnih 
pogrešaka u zatečenim prijevodima svih četiriju evanđelja. Jeronim 
je radio brzo i ozbiljno. Posao je zgotovio već g. 385. Smjesta 
ističemo da će taj Jeronimov ispravljeni tekst ući u sastav buduće 
Vulpgate. 


Jeronimov rad na evanđeljima nitko ne osporava. Pitanje ostalih 
novozavjetnih knjiga zaista je složeno. Držimo da još uopće nije 
riješeno. Jeronim u više navrata izrijekom kaže da je popravio 
prijevod i drugih novozavjetnih knjiga. Čak spominje ulomke u 
poslanicama gdje se njegov prijevod razlikuje od popravljanoga. 
Dugo je vladalo mišljenje da je Jeronim zaista popravio čitavi 
novozavjetni latinski tekst koji se nalazi u Vulgati. Jeronim je to bio 
sposoban učiniti. Ako je i učinio, posao je obavio do g. 385. 
Međutim, u novije se doba misli da je Jeronim , doduše, kanio poslije 
evanđelja pomoću grčkoga popraviti prijevode i za ostale 
novozavjetne spise, ali da taj posao iz nepoznatih razloga ipak nije 
obavio. Prema tome, u Vulgati bi se nalazio prijevod koji nije 
Jeronimov. Valja priznati da oni koji tako govore imaju valjane 
dokaze. Tako, na primjer, Jeronim u svojim tumačenjima Pavlovih 
poslanica ne slijedi Vulgatu. Njegov se tekst razlikuje od Vulgatina. 
To bi bilo neobično ako i Vulgatin prijevod za te tekstove potječe 
od njega. Osim toga, stil u Vulgati, s izuzetkom evanđelja, nije 
Jeronimov. I tekstualni su ispravci, osim kod evanđelja, dosta 
površni. Osjeća se da su rađeni na brzinu. Nisu ni brojni.146 


146 Usp. L. VENARD, Vulgate, 3475-3476; B.M. PREEBLES, Bible, 441- 
443; A.A. BELL, Role, 230-233; H.J. WHITE, Vulgate, BT3-874; K.T. 
SCHAFER, Bibeliibersetzungen, 382-383; H.F.D. SPARKS, Jerome, 
519; A. PENNA, Volgata, 1584-1590; A.W. ARGILE, Notes, 223-228; 

U svezi s radom na evanđeljima Jeronim je u posveti pisao papi 
Damazu: "Siliš me da od staroga načinim novo djelo i da kao kakav 
sudac sjednem iza tolikih svetopisamskih primjeraka rasutih diljem 
svijeta. Imao bih ukoliko se međusobno razlikuju rasuditi koji su u 
skladu s grčkom istinom. Taj je rad pobožan. Međutim, opasan je 
pothvat o drugima suditi kada sam moraš bti suđen od svakoga. To 
znači mijenjati starčev jezik i svijet koji već sijedi vraćati djetinjim 
počecima. Tko, učen ili neuk, kada u ruke uzme knjigu ... i vidi da 
se razlikuje što čita neće smjesta podići glas i viknuti da sam 
krivotvorac i svetogrdnik jer se u drevne knjige usuđujem nešto 
dodati, u njima nešto mijenjati i popravljati? Protiv toga me 
opadanja tješi dvostruki razlog: ti koji si Vrhovni svećenik 
zapovijedaš da tako bude, ali i opadčevo svjedočanstvo potvrđuje da 
nije istinito što se mijenja. Ako, naime, moramo iskazivati povjerenje 
latinskim prijepisima, neka reknu kojima jer je gotovo toliko 
prijepisa koliko i spisa. Ali, ako od većine treba tražiti istinu, zašto 
da se ne vratimo grčkome izvorniku i ne popravimo što su krivo 
objavili pogrešni prevodioci ili što su preuzeti neupućenici krivlje 
popravili odnosno što su zadrijemali prepisivači dodali ili 
zamijenili“?147 


C. — Stari zavjet kao cjelina 


Jeronim se konačno i do kraja života nastanio u Betlehemu. Od 
g. 386. pa do g. 391. radio je na ispravljanju latinskoga prijevoda 
Staroga zavjeta.!148 Popravljao ga je na temelju Septuaginte čiji je 


A. DURAND, Vulgate, 1944-1945; E. MANGENOT, Vulgate, 2457- 
2459; J.N.D. KELLY, Jerome, 86-90; J. FORGET, Jćrćme, 896; P. 
NAUTIN, Hieronymus, 309; J. GRIBOMONT, Girolamo, 211-212; J. 
GRIBOMONT, 5. Jćr&me, 909-910; F. CAVALLERA, Jćrčme, B91; S. 
REBENICH, Jerome, 51. 

147 To je preuzeto iz Jeronimove uvodne napomene vezane uz uspostavu 
cvanđeoskoga teksta: PL, 29, 557B-559A. 

148 Usp. K.T. SCHAFER, Bibelibersetzungen, 382-383; H.J. WHITE, 
Vulgate, 873-890; B.M. PREEBLES, Bible, 441; L. VENARD, Vulgate, 
3476-3477; E. MANGENOT, Vulgate, 2457-2459; P. NAUTIN, 
Hieronymus, 309; J. FORGET, Jćr&me, 898; J.N.D. KELLY, Jerome, 
158-159; H.F.D. SPARKS, Jerome, 515-519. 

tekst preuzeo iz slavne Origenove Heksaple!4? koju pobliže radi 
njezine važnosti ukratko predstavljamo. 


U Origenovo se doba grčki prijevod Staroga zavjeta, nazvan 
Septuaginta, općenito smatra nadahnutim tekstom. Istoga je suda bio 
i sam Origen. Ali se Septuaginta dugom uporabom donekle 
iskvarila. U nju su se uvukle netočnosti. Tako se izgubila prva 
čistoća i sigurnost. Trebalo je ustanoviti njezin točni tekst. Origen je 
smatrao da se to može ako se Septuaginta usporedi s hebrejskim 
biblijskim tekstom i drugim drevnim grčkim prijevodima. Tako se 
može dobiti najbolji tekst. Taj je ogromni i veličanstveni posao 
Origen obavio u Cezareji Palestinskoj prije g. 245. Utvrdio je 
kritičku Septuagintu kojom su se kršćani mogli služiti u svojim 
biblijskim raspravama s Židovima. Sada Židovi nisu mogli reći da 
kršćani posjeduju netočnu starozavjetnu Bibliju. 


Origen je Stari zavjet objavio polazeći od šest raznovrsnih 
biblijskih oblika. Stoga se njegov rad obično naziva Heksaplom jer 
ta riječ znači "šestorostruk“. U misli se dodaje Biblija. To je svoje 
izdanje Biblije Origen uglavnom objavio u šest usporednih stupaca. 
U prvome se stupcu nalazio hebrejski tekst od kojega se do danas 
malo što sačuvalo. U drugome je stupcu opet bio hebrejski tekst, ali 
ispisan grčkim slovima. To je bilo za one koji ne znaju čitati 
hebrejski. Treći stupac donosi Akvilin, a četvrti Simahov prijevod. U 
petome se stupcu nalazio kritički uspostavljeni Septuagintin tekst. 
Šesti je stupac sadržavao Teodocionov prijevod. Origen je na nekim 
mjestima uz šest osnovnih stupaca za neke biblijske knjige dodao još 
neke stupce u koje je stavio njihove prijevode od nama nepoznatih 
autora. 


Jeronim je Heksaplu pronašao u Cezareji Palestinskoj i po 
njezinoj Septuaginti stao popravljati stari latinski starozavjetni 
prijevod. Teško je sa svom sigurnošću reći što je u tome smislu 
učinio. Sam je tvrdio da je cijeli latinski Stari zavjet tekstualno 


149 Usp. E. AMANN, Versions, 2713-2714; P.W. SKEHAN, Bible, 430- 
431; S.P. BROCK, Bibeliibersetzungen, 165-166; G. BARDY, Origčne, 
1496-1497; J. DANIELOU, Origčne, 885-888; J. ZIEGLER, 
Bibeliibersetzungen, 378; J. QUASTEN, Patrologia, l, 320-321; H. 
LECLERCOQ, Jćr&me, 2260-2270; P. NAUTIN, Origčne, 303-361. 

ispravio pomoću Septuaginte. U tome iskazu vjerojatno pretjeruje. 
Svakako veći se dio toga rada još za Jeronimova života izgubio. Nije 
jasno kako se to zbilo. Jeronim je kazao da je taj njegov trud netko 
sebi prisvojio i da mu se tako zametnuo trag. 


Iz spomenutoga je pothvata najvrijedniji rad na Psaltiru. U 
potpunosti se sačuvao. Na nj ćemo se još navratiti. U cjelini se još 
sačuvao popravak prijevoda za ove starozavjetne knjige: Knjiga o 
Jobu, 1.i 2. knjiga Ljetopisa, Propovjednik, Mudre izreke i Pjesma 
nad pjesmama. Ostalo je pod znakom pitanja. U svezi s radom na 
Prvoj knjizi Ljetopisa i na Drugoj knjizi Ljetopisa sam nas Jeronim 
izvještava da mu je pri poslu popravljanja teksta pomogao neki 
učeni Židov jer su spomenuti spisi puni vlastitih imena dosta 
netočno naznačenih u grčkome i latinskome izdanju. Židov je 
Jeronimu pomogao da imena točno ispiše. Po tome smo sigurni za 
taj dio Jeronimova posla. 


Rad na ispravljanju drevnoga latinskoga starozavjetnog 
prijevoda na temelju Heksapline Septuaginte Jeronima je upozorio 
na stanovite Septuagintine nedostatke. Tekst Septuaginte nije uvijek 
besprijekoran. Nedostatan je ako se usporedi s hebrejskim 
izvornikom. Jeronim je zaključio da se Stari zavjet mora prevesti s 
hebrejskoga ako latinsko kršćanstvo želi posjedovati dostojan 
prijevod. Ipak to nije bio jedini razlog koji je Jeronima potaknuo na 
prevođenje s hebrejskoga i kaldejskoga, kako on naziva aramejsko 
narječje. Sam je Jeronim uočio da se u Novome zavjetu koji obično 
navodi Septuagintu susreću navodi kojih nema u onome obliku 
kakvi su za navedena mjesta u Septuaginti. Uz to dugotrajne, žive, 
ozbiljne pa i Žučljive rasprave između kršćana i židovskih pisaca 
također su nukale na novi i neposredni prijevod. U tim se 
raspravama često čulo da se dotično što se navodi po Septuaginti ne 
nalazi i u izvorniku. Mislimo, drugim riječima, da je cijeli pregršt 
razloga Jeronima sklonuo Stari zavjet prevesti s izvornika. Jeronim 
više nije htio prevoditi s prijevoda. Nema sumnje da je upravo ovim 
svojim prevođenjem s izvornika zaslužio da se smatra najvećim 
prevodiocem ranoga kršćanstva, ali i svih kršćanskih vremena. Bez 
dvojbe je to najveće, najzaslužnije i najtrajnije Jeronimovo djelo. 

Ovaj je Jeronimov rad trajao dugo. Vjerojatno se protegnuo od 
g. 390. do g. 406. Jeronim je na latinski preveo starozavjetne knjige 

obuhvaćene hebrejskim popisom svetih spisa. To kažemo načelno. 
Ipak za svaku pojedinu biblijsku knjigu iz naših i drugih biblijskih 
izdanja valja pogledati stručna djela s toga područja. Posve točan 
uvid u Jeronimov prijevod Staroga zavjeta pružaju naročite i zasebne 
obrade toga dijela Jeronimova rada. Jeronim je hebrejski biblijski 
tekst vjerojatno dobio iz betlehemske sinagoge. Uostalom, nalazio se 
i u Heksapli koju je Jeronim posjedovao. 


Stručnjaci tvrde da je Jeronimov prijevod fin i gladak. Odlika 
mu je vjernost izvorniku. Nije čudno što su Jeronimovi suvremenici 
njegov prijevod raznoliko ocijenili. Ljudi su bili naviknuti na 
dotadašnje prijevode. Septuaginta se nadasve štovala. Ipak će 
Jeronimov prijevod s vremenom prebroditi sve protivnosti i postati 
trajni ukras i najviša čast svoga prevodioca.150 


D. — Psaltir 


Među  Jeronimovim radovima na popravljanju i prevođenju 
biblijskih tekstova radi složenosti posla izdvojili smo rad na Psaltiru. 
Jeronim je zbog trajne bogoslužne uporabe psalama u nekoliko 
mahova radio na poboljšanju njihova latinskoga teksta. Prvi put je, 
vjerojatno po želji pape Damaza, g. 384. u Rimu stao ispravljati 
Psaltir koji se tu rabio, a sadržavao dosta slabo prevedene psalme s 
odveć priprostim latinskim. Prokrale su se i brojne mane i nedostaci. 
Jeronim je na temelju Septuaginte do koje je tađa mogao doći 
Psaltir dosta brzo i prilično površno popravio. Ipak ga je njegov 
zahvat barem dijelom poboljšao. Kasnije se dugo mislilo da je 
Rimski psaltir_ taj Jeronimov rad iz godine 384. Naziva se Rimski 
radi toga što se udomaćio u rimskome bogoslužju i Italiji gdje se 


150 Usp. A. DURAND, Vulgate, 1944; 1945-1970; K.T. SCHAFER, 
Bibeliibersetzungen, 382-383; H.J. WHITE, Vulgate, 875-877; B.M. 
PREEBLES, Bible, 441-444; L. VENARD, Vulgate, 3476-3478; E. 
MANGENOT, Vulgate, 2459-2465; L.H. COTTINEAU, Chronologie, 43- 
68; C. ESTIN, Jćrćme, 199-215; F.J. WHITE, Translation, 247; A. 
CONDAMIN, Caracteres, 425-440. 105-138; Procćdć, 89-96; J. FORGET, 
Jćrome. 898-899; P. NAULTIN, Hieronymus, 309-310; J. GRIBOMONT, 
Girolamo, 214-216; F. CAVALLERA, S. Jćrć&me, 892; J.N.D. KELLY, 
Jerome, 159-163; B. ALTANER — A. STUIBER, Patrologie, 397. 

upotrebljavao do šesnaestoga stoljeća. Ali se u novo doba rodila 
sumnja da je Rimski psaltir_ isto što i Psaltir_ koji je Jeronim objavio 
u Rimu. U tu se svrhu vodila dosta duga rasprava. Strogo govoreći, 
rješenje na zadovoljstvo svih još uvijek nije nađeno. Može se 
nagađati da je izravni Jeronimov rad sada izgubljen. Sačuvao se 
Rimski psaltir_ koji je Jeronimu služio kao radni predložak i koji je 
on također nešto popravio. 


Jeronim je sigurno najbolje znao nedostatke svoga rimskoga 
rada na Psaltiru. Stoga se opet dohvatio posla u Betlehemu oko g. 
386. Tada je već posjedovao sjajno Origenovo izdanje Septuaginte. 
Ovaj put je na temelju te Septuaginte temeljito popravio Psaltir. Taj 
se Psaltir veoma brzo proširio u Galiji i zato prozvao Galski psaltir. 
Taj je prijevod ušao u Vulgatino izdanje. Od šesnaestoga je stoljeća 
u bogoslužju i časoslovu zamijenio Rimski psaltir. U časoslovu se 
zadržao do 1945. godine. 


Jeronim je napokon iza g. 390. uspostavio vlastiti prijevod 
psalama. Psalme je preveo neposredno s hebrejskoga. To je njegov 
najbolji rad na psalmima. Misli se da je najprije uzeo u ruke psalme 
kada je starozavjetnu Bibliju odlučio prevesti s izvornika. Premda je 
ovaj Jeronimov prijevod psalama vrstan i zaslužuje svaku hvalu, u 
bogoslužje nije nikada ušao. Jeronim je u prevođenju vjerno slijedio 
izvornik.151 


E. — Vulgata 


Riječ vulgata _u ranim se stoljećima upotrebljavala pridjevno i 
imenično. Kao pridjev vezala se uz editio (izdanje), interpretatio 
(prijevod) i Biblia_ (Biblija). Riječ vulgatus po sebi znači “općenito 
poznat“ i "razglašen“. U Jeronimovo doba Vulgata je Septuaginta 


151 Usp. K.T. SCHAFER, Bibeliibersetzungen, 874-875; B.M. PREERLES, 
Bible, 441-444; L. VENARD, Vulgate, 3476-3477, E. MANGENOT, 
Vulgate, 2457-2459; S.P. BROCK, Bibeliibersetzungen, 177; P. 
SYNAVE, Psaumes, 1108; E. PANNIER, Psaumes, 828-830; P. JAY, 
Datation, 208; J. GRIBOMONT, Girolamo, 212-213; F. CAVALLERA, 
Jćrćme, 891-892; H. LECLERCQ, Jćr&me, 2264; J. GRIBOMONT, S. 
Jćrome, 910; J.N.D. KELLY, 89.158.285-286; C. MOHRMANN, Eudes, 
LI, 109. 


137 


ili latinski Septuagintin prijevod. Tako se riječju služio Jeronim i 
Augustin. Vjerojatno je to u ono vrijeme opći način uporabe riječi 
među latinskim crkvenim piscima. Danas pak riječ Vulgata služi 
kao naznaka za cijeli latinski biblijski prijevod u uporabi u 
Katoličkoj crkvi i službeno potvrđen na Tridentskome saboru. 
Većina biblijskih prijevoda na latinskome u Vulgati potječe od 
Jeronima. Ali cijela sadašnja Vulgata nije Jeronimov prijevod. To se 
posebice odnosi na starozavjetne spise koji nisu u hebrejskome 
popisu. Ni sav novozavjetni prijevod nije Jeronimov rad. Ovdje 
naročito ističemo da treba o svakoj svetopisamskoj knjizi uvrštenoj u 
Vulgatu u stručnoj literaturi provjeriti tko joj je istinski prevodilac. 
Naša je riječ o Vulgati tek upozorenje na veliki i nezaobilazni 
Jeronimov doprinos za oblikovanje Vulgate. Trebalo je dosta dugo 
da Jeronimov prijevod potisne i nadomjesti prethodne latinske 
prijevode i da se za nj ustali naziv Vulgata. Povijest je Vulgate dobro 
istražena i utvrđena. Samo držimo da nije nužni predmet ovoga 
našega rada. Stoga smo se kod toga zadržali kratko i gotovo 
usputno. 152 


4). — Prijevod nekih Origenovih spisa 


Jeronim je — recimo uvodno i za veći broj slijedećih stranica — 
uvelike zadužio zapadno kršćanstvo svojim radom na prevođenju 
drevnih grčkih kršćanskih pisaca. Tako je mnogostruko koristio 
općoj Crkvi. Čuvao je jedinstvo teološke misli i crkvenoga učenja. 
Prevođenjem je djelotvorno pokazao da je cijelo kršćanstvo jedna 
zajednica. Pisci koji su pisali grčki pripadaju i zapadnome 
kršćanskome dijelu. To je življeno osvjedočenje da je Crkva jedna. 
Prevođenjem istočnih pisaca Jeronim je obogatio zapadnu teologiju, 
duhovnost i opću kršćansku kulturu. Kako je prevodio djela čiji će 
se izvornici kasnije iz najrazličitijih razloga izgubiti, Jeronim je 


152 Usp. E. MANGENOT, Vulgate, 2456-2500; L. VEANARD, Vulgate, 
3474-3492; L.F. HARTMANN, Vulgate, 759; V. REICHMANN, 
Geschichte, 178-180; B.M. PREEBLES, Bible, 439-454; K.T. 
SCHAFER, Bibeliibersetzungen, 382-383; K.T. SCHAFER, Vulgata, 
901-902; A. PENNA, Volgata, 1584-1590; A. DURAND, Vulgata, 1943- 
1980; L. PETIT, Jćrćmie, 848-849; E. PHILIPPE, Amos, 517. 

svojim prijevodima očuvao izgubljene spise pa je tako koristio i 
istočnome kršćanstvu. Ono bez Jeronima ne bi više posjedovalo 
neka vrsna djela svojih odličnih stvaralaca. 


Jeronim bez sumnje pripada među najveće prevodioce 
drevnoga svijeta. To u svakome slučaju vrijedi za područje crkvene 
literature. Stoga Jeronima smijemo smatrati prvakom prevodilaca. 
Razumljivo je što je Jeronim na brojnim mjestima!53 neposredno 
progovorio o umjetnosti i umijeću prevođenja i utvrdio zakone kako 
dobar prevodilac prevodi. Jeronim u prevođenju nije pod svaku 
cijenu želio biti izumitelj. Natojao je usvojiti i proslijediti način kako 
su prevodili najbolji latinski prevodioci klasičnoga razdoblja. 

Jeronim ističe da prevodilac mora voditi računa o djelu koje 
prevodi i o čitaocu za kojega prevodi. Prevodilac se trudi shvatiti 
posebitost prevođenoga djela i njemu se prilagođuje. Pazi na slog 
izvornika. Posebice se brine da točno shvati misli pisca kojega 
prevodi. Piščeve misli mora točno prevesti i prenijeti. Ali prevođeno 
djelo mora biti tako prevedeno da ga čitalac razumije. Jezik na koji 
se prevodi ne smije se iznakaziti niti prisilno oblikovati. Prevodilac 
na teškim i dvojbenim mjestima vodi računa o tekstu, ali ne 
zaboravlja niti čitaoca koji mu mora biti blizak i prisan. Čitaocu je 
dužan unatoč svemu pružiti razumljiv prijevod. 


Jeronim je razlikovao prevođenje Biblije i drugih spisa. Kada se 
prevodi Sveto pismo, Jeronim je u načelu za doslovni prijevod jer 
vjeruje da je u Bibliji svaka riječ važna za puni i pravi smisao. Stoga 
je za prevođenje Biblije utvrdio zakon koji se redovito izriče 
ikzričajem prevođenje “riječ po riječ“. Jasno je da se tu misli na 
doslovno prevođenje. Svaku riječ treba prevesti riječju koja joj 
najbolje odgovara. Kod drugih prijevoda Jeronim se mogao 
zadovoljiti i prevođenjem koje dopire do smisla i naziva se 
prijevodom “po smislu“. Najvjerojatnije je i kod toga prevođenja 
Jeronim polazio od doslovnoga prijevoda ako se ikako mogao 
postići. Trebalo bi pomno ispitati koliko je sam Jeronim kao 
prevodilac uspio u svome vlastitome radu provesti u djelo zakone 


153 Usp. Ep 57; PL, 22, 568-579. O tome vidi:  —GJ.M. 
BARTELINK,Hieronymus i F. WINKELMANN, Bemerkungen, 531-547. 

najidealnijega i najboljega prevođenja. Ipak smo sigurni da je on bio 
izvrstan prevodilac kad su se njegovi prijevodi do danas sačuvali. 


A. — Propovijedi o Pjesmi nad pjesmama 


Origen se u svojim radovima!“ često vraćao starozavjetnoj 
knjizi Pjesma nad pjesmama. Tu je knjigu u zasebnom tumačenju 
razjasnio, ali je o njoj i veoma rado propovijedao. Jeronim je bio 
naročito oduševljen!5% Origenovim radovima o Pjesmi nad 
pjesmama. Smatrao je da je Origen u njima tako reći nadmašio sama 
sebe. Razumljivo je stoga što je na latinski preveo gore navedeni spis 
gdje Origen obrađuje Pj |, 1-2, 14. Origenove su propovijedi veoma 
jednostavne, ali nisu površne ni plitke. Origen ih je vjerojatno 
održao katekumenima. Zato u razmatranjima nije smio zalažiti u 
pojedinosti i naročitosti duhovnoga učenja. Pripravnici za krsno 
otajstvo to jamačno ne bi razumjeli. 


U Origenovim je homilijama stil živ i živahan. Homilije teku u 
razgovornome ozračju. Inače se svi slažu da je Jeronim izvrsno 
preveo te propovijedi. Brojem su samo dvije. Jeronim je izvorniku 
posve bliz i neusiljeno vjeran, a stilom piše književno veoma lijepe 
stranice u sveukupnoj otačkoj literaturi. Slijedio je svoje nutarnje 
nadahnuće rođenoga pisca i nadahnutog književnika. Kako se 
Origenov izvornik izgubio, Jeronimov nam je prijevod na sreću 
sačuvao te dvije Origenove propovijedi. 


Jeronim je ovaj svoj posao obavio u Rimu g. 383. Vjerojatno ga 
je na prevođenje potaknuo sami papa Damaz koji je želio upoznati 
Origenove spise. Jeronim je prijevod posvetio Damazu i za nj ga 
načinio. Moguće je da su naročite rimske okolnostil5$ također 
ponukale Jeronima da posegne za tim Origenovim homilijama. 
Vrijeme je to kada se u Rimu navelike raspravlja o vrijednosti 
kršćanskoga djevičanstva. Jeronim je želio da se žena o kojoj je riječ 
u Pjesmi nad pjesmama i Origenovim propovijedima promatra kao 
kršćanska djevica koja djevičanstvom postaje Kristova zaručnica. 


154 Usp. F. CAVALLERA, Cantique, 95-96. 
155 Usp. F.E. CONSOLINO, Prefazioni, 92-96. 
156 Usp. F.E. CONSOLINO, Prefazioni, 94. 

Ovdje gotovo uzgred spominjemo da se Pjesma nad pjesmama 
tijekom otačkoga doba kao cjelina različito tumačila.!57 Tim su 
tumačenjima dobrim dijelom utrli put upravo Origen i Jeronim 
prevodeći Origena. Židovskim tumačima kao i kršćanskim smjesta je 
bilo jasno da se u Pjesmi ne veliča na prvome mjestu bračna i 
zaručnička ljudska ljubav što je neposredni sadržaj toga sjajnoga 
djela koje po svojoj književnoj vrijednosti stoji uz bok najviše 
poezije čovječanstva. Židovi i kršćani razumjeli su da ljudska ljubav 
opjevana u Pjesmi mora biti znamen neke druge ljubavi i da je to 
djelo stoga uvršteno u popis svetih knjiga. Židovi su ljubav koja je 
zabilježena u Pjesmi nad pjesmama shvatili kao izričaj ljubavi koju 
Bog gaji prema njihovu narodu. Odbačeni i Bogu nevjerni izraelski 
narod zamijenili su kršćani koje je Bog okupio, otkupio i posvetio. 
Po ranim kršćanskim tumačima u Pjesmi je naviještena ljubav kojom 
će Bog u Crkvi ljubiti svoj konačni narod. 


Neki su Oci u Pjesmi rado vidjeli otajstvenu najavu 
Utjelovljenja kada Riječ uzima ljudsku narav. To će učiniti iz ljubavi 
prema čovjeku. Po njima je o tome tajanstveno govor u Pjesmi. U 
otačko doba susrećemo i takvo tumačenje gdje se kaže da je u 
Pjesmi = riječ o ljubavi kojom Bog ljubi dušu koja je u ljubavi 
dosegnula vrhunac savršenstva ili koja je krenula na put da po 
ljubavi i u ljubavi dosegne najveći stupanj čistoga života. 

Spominjemo da se Jeronimov prijevod ovih Origenovih 
homilija!58 ustrajno čitao u zapadnome kršćanstvu. To je svakako 
trajalo do srednjega vijeka. Nema sumnje da su se Propovijedima o 
Pjesmi nad pjesmama nadahnjivali mnogi duhovni ljudi koji su se 


157 Usp. K.S. FRANK, Hoheslied, 71; V. ERMONI, Cantique, 1677-1678; 
U. KOPF, Hoheslied, 508-509; R.E. MURPHY, Canticle, 68-69; H. 
GROSS, Hoheslied, 439-442; F. CAVALLERA, Cantique, 86-101. 

158 Spis se nalazi u PL, 23, 1175A-1196D. Usp. J. FORGET, Jćr&me, 921- 
922; J. GRIBOMONT, Girolamo, 218-219; J. GRIBOMONT, Jćr6me, 
908; F. CAVALLERA, S. Jćr&me, I, 82; 11, 26; J.N.D. KELLY, Jerome, 
86; W.A. BAEHRENS, Origenes, XIX; L. BRESARD, Origčne, 10-11; 
O. ROUSSEAU, Origčne, 10.37-39.7-8. 

istinski trudili oko kreposti i kojima je bilo stalo do cjelovitoga 
kršćanskoga života.159 


B. — Propovijedi o Izaijinim viđenjima 


S obzirom na latinski prijevod Origenovih propovijedi koje se 
odnose na “Izaijina viđenja“ i kojih je u prijevodu devet postojala 
je sumnja da li ih je uopće preveo Jeronim. Homilije su se prenosile 
i pojavljivale bez naznake svoga prevodioca. Sam Jeronim, začudo, 
nigdje nije naznačio taj svoj rad. Prijevod je ispod uobičajene razine 
Jeronimova prevođenja. U njemu ima nespretnosti u obliku i 
nezgrapnosti u slogu. Ipak je gotovo sigurno da je tih devet homilija 
preveo Jeronim. Najbolji je dokaz svjedočanstvo Rufina 
Akvilejskoga koji izrijekom spominje da je Jeronim preveo ove 
Origenove homilije. Čak je naveo jedan ulomak koji se podudara s 
ulomkom koji se čita u propovijedima o kojima je ovdje riječ. Uz to 
iz ovih je homilija ponešto prešlo u Jeronimovu knjigu gdje se 
tumači Izaijin spis. Prijevod i jezik u Propovijedima o Izaijinim 
viđenjima na trenutke odaje Jeronima. Jeronimu se ovaj rad 
vjerojatno nije naročito dopadao jer nije bio blistav i sjajan kao 
drugi njegovi prijevodi. Možda je stoga o njemu šutio.!60 


C. — Propovijedi po Jeremiji 


Origen je ostavio zapisane brojne homilije u kojima je 
obrađivao spis Jeremije proroka. Od njih je Jeronim preveo četrnaest 
jedinica. Dvanaest ih još uvijek postoji u grčkome izvorniku dok su 
dvije poznate jedino u Jeronimovu latinskome prijevodu. Prevodeći 
Jeronim izrijekom kaže da je prevodio "izmiješanim redom“. 
Zaista se nije držao reda ni u odnosu na Jeremijin tekst ni u pogledu 


159 LJ jedanaestome smo poglavlju preveli Jeronimov predgovor za prevedene 
homilije. 

160 Spis se nalazi u PL, 24, 937A-972C. Usp. F. CAVALLERA, S. Jćr&me, 
II, 80-81; J.N.D. KELLY, Jerome, 76-T7; W.A. BAEHRENS, Origenes, 
XLII. 

Origenova redoslijeda. Jeronim je iz Origenova djela odabrao što je 
htio i građu rasporedio kako mu se osobno svidjelo. 


Redovito se smatra da je Jeronim Origenove homilije o kojima 
govorimo preveo za svoga carigradskoga boravka. To bi značilo 
oko g. 380. Origenom su ga oduševili kapadocijski teolozi s kojima 
se tu upoznao. Unatoč tome, može se pročitati da je Jeronim ovaj 
svoj posao obavio već u Antiohiji prije nego je pošao u pustinju. To 
nam je stajalište teže prihvatiti. Ne znamo tko bi Jeronima u 
Antiohiji upozorio na Origena. Antiohijski su teolozi zacijelo dobro 
znali tko je Origen, ali sigurno nisu s njime kao aleksandrijskim 
učiteljem bili preveć oduševljeni. Bilo bi neobično da upravo 
Antiohijci ponukaju jednoga zapadnjaka da na latinski prevodi 
Origena. Osim toga, među djelima velikoga antiohijskoga biskupa 
Eustahija neka su već u naslovu sadržavala izričaj "protiv Origena“. 
Može se, uz to, sumnjati da je Jeronim već u to vrijeme toliko vladao 
grčkim da se usudi prevoditi Origena. 


Grčki predložak kojim se Jeronim služio bio je dosta dobar. 
Uočuju se tek neki neznatniji nedostaci. Jeronim je dobro obavio 
prevodilački posao. Redovito je vjeran izvorniku. Stoga se pomoću 
njegova prijevoda dade ispraviti i sam izvornik gdje se zatekne 
iskrivljen. Ipak Jeronim nije prevodio ropski. Koji put ne bi preveo 
koju riječ ili kraći umetak. Za sreću nije dirao u dogmatske dijelove 
Origenova teksta. Da bude jasan i pregledan, Jeronim je skraćivao i 
prepričavao. Stil mu je jednostavan kao i Origenov izvornik. Ali to 
je naročita jednostavnost. Puna je ljepote i dostojanstva. Jeronim je i 
tim radom obogatio teologiju i opću duhovnost. U Jeronimovu su 
prijevodu pogreške prava rijetkost. !61 


161 Spis se nalazi u PL, 25, 583-692. Usp. J.N.D. KELLY, Jerome, 77; F. 
CAVALLERA, S. Jćr6me, 1, 69-70; Il, 18-20.78-80 bilj. E; J. 
GRIBOMONT, Jćr&me, 9089; J. GRIBOMONT, Girolamo, 218-219; J. 
FORGET, Jćrćme, 921-922; E. SCHADEL, Origenes, 8; E. 
KLOSTERMANN, Origenes, XVI-XXIII; P. HUSSON, Origčne, 33-42. 

D. — Propovijedi po Ezekielu 


Stječe se dojam da Jeronim nije u trajnijem dahu preveo 
četrnaest Origenovih homilija koje se odnose na proroštvo proroka 
Ezekiela. To je vjerojatno radio s vremena na vrijeme. Taj će 
prijevod i njemu samome dobro doći. S njime će se poslužiti kada 
bude pisao vlastito tumačenje za istoga proroka. Origenov je tekst 
kao cjelina izgubljen. Sačuvali su se samo dosta nepouzdani ulomci 
kao kraći navodi. Stoga je gotovo nemoguće s njima uspoređivati 
Jeronimov prijevod. Ono što se od ovih Origenovih propovijedi 
može pod njegovim imenom pročitati na grčkome možda svaki put 
doslovce i ne potječe neposredno od njega. Kada se ipak s tim 
ostacima uspoređuje Jeronimov prijevod, dobiva se različiti sud. 
Jeronimov se prijevod pri tome ukazuje više ili manje vjeran. Inače 
je Jeronimov tekst dosta jednostavan kao što je po svoj prilici morao 
biti i Origenov izvornik.162 


E. — Propovijedi po Luki 


Postoji trideset devet Origenovih homilija Lukina evanđelja. 
Origen u njima sve do Lk 4, 27 sustavno, uz veoma sitna ispuštanja, 
slijedi evanđeoski tekst. Tome tekstu posvećuje prve trideset tri 
homilije. Potom napreskok iz evanđelja odabire što kani u homiliji 
osvijetliti. Origen je o Lukinu tekstu propovijedao iznimno 
jednostavno. Neupućeno bi oko jednostavnost moglo uzeti za 
površnost. Ipak je Origenova propovijed puna duboke mistične 
hrane i svježih misli. Origenove su homilije prvo kršćansko 
tumačenje Lukina evanđelja. Bilo je velika utjecaja na potonja 
izlaganja. U sebi je sadržavalo dosta mjesta gdje se izrekla bitna 
strana kršćanske teologije i duhovnosti. 


Origenov se izvornik kao cjelina izgubio. Sačuvali su se samo 
dragocjeni ulomci koji omogućuju usporedbom utanačiti kako je 
Jeronim obavio prevodilački posao. Jeronim je prevodio vjerno iako 
se trudio dosegnuti smisao makar pri tome žrtvovao slovo. Jeronim 


162 Spis se nalazi u PL, 25, 691D-786D. Usp. F. CAVALLERA, S. Jćr&me, 
Il, 80-81; M. BORRET, Origčne, 19; W.A. BAEHRENS, Origenes, 
XLIII. 

je ovaj rad izveo između g. 389. i g. 392. kada se stalno nastanio u 
Betlehemu. Rekosmo da je uglavnom prevodio vjerno. To se vidi i 
otuda što nije preinačio mjesta koja su kao istaknuto origenistička 
mogla u vrijeme kada Jeronim prevodi uznemiriti čitatelja. Tako je 
ostavio netaknute hipoteze o predegzistenciji duša, njihovu 
predvremenskome padu i kaznenome useljenju u raspadljivo tijelo. 
Jeronim je također uredno preveo ulomke gdje se kaže da će na 
kraju povijesti spasenja blaženi postati anđeli. Vidi se da Jeronim 
tada još nije u oštrim origenističkim sukobima koji će ga uskoro 
zahvatiti. 


Jeronim je Origenovo djelo preveo na zamolbu Paule koja je 
vodila betlehemski ženski samostan. Paula i žene kojima je stajala 
na čelu molile su Jeronima da prevede Origenov spis jer im je 
trebalo istinske duhovne hrane. Jeronim je prijevod posvetio Pauli i 
njezinoj kćeri Eustohiji koja će je naslijediti u vođenju samostana. 


Dok je Jeronim prevodio Origenove tekstove zapazio je da je 
sv. Ambrozije u svojim radovima o Lukinu evanđelju dobrano 
slijedio Origenove homilije. Jeronim je čak smatrao da je Ambrozije 
gotovo prepisivao iz Origena. To ga je potaklo da žestoko napadne 
Ambrozija. Bilo mu je stalo da svi znaju koliko Ambrozije ovisi o 
Origenu. Inače su se mnogi divili Ambrozijevu spisu koji je Jeronim 
napao nesmiljenom oporošću i svom žestinom. 


Sam Jeronim u svojim drugim radovima spominje ovaj svoj 
prijevod. Napominju ga i drugi Jeronimovi suvremenici. Stoga smo 
posve sigurni da pripada Jeronimu. Još jednom ističemo važnost 
ovoga prijevoda. Bez njega ne bismo posjedovali jedno vrijedno 
Origenovo djelo. Jeronim je prijevodom obogatio zapadnu 
kršćansku misao.!63 


163 Spis se nalazi u PL, 26, 229-332. Usp. J.N.D. KELLY, Jerome, 77.143- 
144; F.E. CONSOLINO, Prefazioni, 94; H. CROUZEL, Origčne, 67.70- 
75; 78-79.81-87.91-92; M. RAUER, Origenes, XV-XVIIL; H.J. SIEBEN, 
Origenes, 33-46; J. FORGET, Jćrćme, 921-922; G. GRUTZMACHER, 
Hieronymus, II, 79-84; J. GRIBOMONT, Girolamo, 219; P. NAUTIN, 
Hieronymus, 306; F. CAVALLERA, 5. Jćrćme, 1, 142-144; 11, 238-243; 
27-28. 

F. — Počela 


Veoma je poznat razlog zašto je Jeronim preveo Origenova 
Počela. Najprije je veliki i trajni Origenov pristaša Rufin Akvilejski 
na latinski preveo ista Počela. Radeći na prijevodu naglasio je da je 
iz Origenova spisa izostavio ili u njemu preinačio mjesta koja su 
suprotna ispravnoj vjeri. Smatrao je da su ta mjesta u Origenovu 
knjigu umetnuli njegovi protivnici kojih je među teolozima i 
crkvenim piscima bilo u ono doba napretek. Rufin je svoj način 
prevođenja nekako općenito opravdao Jeronimom. Rekao je da se 
poveo za načinom kako je Jeronim prevodio Origenove homilije. 
Opaska je Jeronima ozlojedila i veoma razgnjevila. Sam je preveo 
Počela da ospori Rufinov prijevod i dokaže Origenova kriva 
učenja. 

Čini se da je Jeronimov prijevod bio književno vrstan, vjeran 
izvorniku i veoma ukusan. Prijevod se izgubio kao zasebna knjiga. 
Od njega posjedujemo samo neznatne djeliće koje je sam Jeronim 
uvrstio u svoja druga djela. Žalimo što više nemamo Jeronimov 
prijevod koji bi nam mnogo pomogao temeljito upoznati to 
osnovno Origenovo djelo o kojemu su se najveći umovi nekoliko 
stoljeća iznimno nepomirljivo sporili, !64 


42. — Prijevod i nadopuna Ljetopisa Euzebija Cezarejskoga 


Kada se Jeronim g. 380. zatekao u Carigradu i upoznao 
Euzebijevo djelo Ljetopisi,!65 ono ga je osvojilo i na nj duboko 


164 Usp. P. KOETSCHAU, Origenes, LXXXVIII-XCV; M. SIMONETTI, 
Principi, 9-13; H. GORGEMANNS — H. KARPP, Origenes, 43-44; H. 
HAGENDAHL — J.H, WASZINK, Hieronymus, 133; J. GRIBOMONT, 
Girolamo, 219; J. FORGET, Jćrćme, 923; F.E. CONSOLINO, Prefazioni, 
95. 

165 To se djelo nalazi u PL, 27, 11-508 i PG, 19, 101-596. Usp. B. 
ALTANER — A. STUIBER, Patrologie, 218; 3. QUASTEN, Patrologia, 
II, 315-317; F. CAVALLERA, S. Jerome, 1, 63-68; J.N.D. KELLY, 
Jerome, 72-74; J. FORGET, Jćr&me, 918; J. GRIBOMONT, Girolamo, 
216-217; J. GRIBOMONT, Jćrćme, 908; P. NAUTIN, Hieronymus, 305; 
P.T. CAMELOT, Hieronymus, 327; J. STEVENSON, Eusebius, 635; J. 
MOREAU, Eusebe, 1452-1453; L. KOEP, Chronologie, 55; D.S. 

djelovalo. Taj je spis Euzebija Cezarejskoga prvi takve vrste u 
drevnoj kršćanskoj literaturi. On je prva opća povijest čovječanstva. 
Euzebije u djelu ima apologetsku nakanu jer želi pokazati da 
povijest vodi Bog, ali isto tako nastoji napisati znanstveno djelo 
velikoga dometa i širokoga obujma. 


Euzebije svoju kroniku počinje s Abrahamovim rođenjem. 
Držao je da se Abraham rodio g. 2016. prije Krista. Za povijest koja 
prethodi Abrahamu Euzebije smatra da su joj datumi neutvrdivi i 
stoga o njoj ne piše u svome djelu. Pisanje kronike Euzebije proteže 
do g. 325. ili do g. 326. Istraživači navode obje godine. Koji put 
čak bilježe i g. 303. 

U Euzebijevu se radu razlikuju dva različita dijela. Prvi je 
povijest drevnih naroda kao što su Asirci, Kaldejci, Egipćani, Židovi, 
Grci i Rimljani. Tu je povijest Euzebije sastavio na temelju djela što 
su ih raniji povjesničari napisali o pojedinim narodima. Taj je prvi 
dio prava riznica građe, vrela i dokumenata do kojih je Euzebije 
uspio doći. Drugi je dio posve drukčiji. Euzebije u njemu na temelju 
prvoga dijela usporedno u stupcima donosi podatke iz povijesti 
obrađenih naroda. U stupcima se nižu jedni do drugih poglaviti 
datumi o drevnim narodima. Istaknute su razne table u koje su 
unesene najkrupnije zgode iz povijesti raznih naroda. Tako se 
odjednom dade utvrditi što se dotične godine zbilo kod raznih 
naroda. Između stupaca su također umetnute kraće povijesne 
obavijesti. 

Euzebijevo djelo više nemamo na grčkome. Ipak postoji 
armenski i latinski prijevod. Jeronim je pak preveo samo drugi dio 
Euzebijevih Ljetopisa. Ali tu valja razlikovati tri sloja. Jeronim je 
vjerno i s velikom brigom preveo Euzebijev dio koji se proteže od 
početka do pada Troje. U tome se prijevodu mogu zamijetiti 
malobrojne i dosta beznačajne netočnosti. Od pada Troje do g. 325. 
ili 326. Jeronim je preradio Ljetopise i često nadopunio. Nadopuna 
se prije svega odnosi na rimsku povijest i književnost za što 


WALLCE-HADRILL, Eusebius, 539; C. VERSCHAFFEL,Eusebe, 1528; 
F. WINKELMANN, Historiographie, 752; J.W. ROGERSON, 
Bibelwissenschaft, 346; H. LECLERCQ, Jćr6me, 2249-2251; H. 
HAGENDAHL — J.H. WASZINK, Hieronymus, 122. 

Euzebijevi čitatelji na Istoku sigurno nisu imali naročito veliko 
zanimanje. Jeronimovi su dodaci velike vrijednosti i veoma 
pouzdani. S njima je zaista obogatio Euzebijevu knjigu. Dio koji 
pokriva razdoblje od g. 326. do 378. vlastiti je Jeronimov rad. 
Jeronim se trudio svoj dio uskladiti s prethodnim Euzebijevim 
dijelovima. Čini se da je u tome posve uspio. 


Radeći na ovome djelu Jeronim je pokazao veliku strpljivost i 
točnost. Euzebija je u drugome dijelu Ljetopisa radi posebitosti 
građe bilo teško prevesti. Obogaćeni Jeronimovom obradom 
Ljetopisi su imali veliki uspjeh na Zapadu. Tu su stoljećima bili 
jedino djelo takve vrste. Često su se prepisivali, kako pokazuju 
brojni rukopisi. 


43. — Položaj i nazivi hebrejskih mjesta 


Ovo smo djelo naveli ovdje jer je u biti riječ o prijevodu 
jednoga dijela znamenitoga spisa Euzebija Cezarejskoga pod 
uobičajenim naslovom Onomasticon. Euzebije je svoje djelo sastavio 
oko g. 330. i u njemu većinom alfabetskim redoslijedom naveo 
mjesta koja se spominju u Bibliji. O tim je mjestima napisao kratku 
bilješku u kojoj je iznio gdje se dotično mjesto nalazi, kakva mu je 
prošlost, kako se zvalo kroz povijest i kako se naziva u Euzebijevo 
doba. Od Novoga je zavjeta Euzebije uzeo u obzir samo mjesta 
spomenuta u evanđeljima. Čak je ispustio Djela apostolska u kojima 
se uistinu napominju brojna mjesta. Euzebije se u svome spisu nije 
strogo zaustavio na mjestima već se također zanimao za brda, rijeke 
i doline. 


Jeronim je, dakle, od cijeloga Euzebijeva spisa preveo samo dio 
koji se tako sačuvao na latinskome, ali i na izvornome grčkom. 
Ostalo je posve nestalo. Jeronim je, istina, zatekao jedan latinski 
prijevod koji je u svakome smislu bio slab. Jeronim je osobno 
prevodio veoma slobodno. Iz Euzebijeve je knjige izostavljao, u nju 
dodavao i često je ispravljao. Popravci nisu uvijek bili naročito 
značajni i važni. Jeronim je svoje umetke temeljio na podacima koje 
bi izravno dobio od židovskih znanaca, ali je neke utvrdio vlastitim 
pohodom i promatranjem određenih mjesta i predjela. Euzebijev je 
redoslijed upriličio latinskome alfabetu. 


148 


I Euzebijev izvornik i Jeronimov prijevod imaju nedostataka. 
Prati ih nedosljednost. U njima ima i praznina. Ipak je djelo 
dragocjeno i krasno. Neke je vrste znanstvenoga rada. Bilo je pri 
ruci ljudima koji su daleko od biblijskih krajeva obrađivali Bibliju. 
Takvih je na Zapadu bilo napretek. Djelo je i hodočasnicima koji su 
dolazili u Svetu zemlju pružalo veliku pomoć. Kako u izdanju nije 
izravno naznačeno da je djelo Jeronimov prijevod, kao što u biti jest, 
djelu smo odabrali naznačeni naslov.!66 


44. — Prijevod Didimova spisa O Duhu Svetome 


Znamo da se Jeronim na svome konačnome putu za Istok ljeti 
g. 386. koji mjesec dana zaustavio kod Didima u Aleksandriji i u 
razgovorima s njime upotpunio svoja teološka znanja. Jeronim je od 
Didima tražio tumačenje za biblijska mjesta koja sam nije mogao 
shvatiti. Didima je cijenio i držao svojim učiteljem. Tvrdio je da je 
Didim najučeniji čovjek svoga naraštaja. 1 Didim je cijenio 
Jeornima. Vidi se to otuda što mu je posvetio neka svoja djela. 
Moguće je da je Jeronimovo divljenje prema Didimu nešto splasnulo 
kada se on u origenističkome sporu opredijelio protiv origenizma 
dok je Didim do kraja života ostao veliki Origenov štovatelj.!67 
Nema sumnje da je Jeronim iz druženja s Didimom upoznao način 
kako se u Aleksandrijskoj školi!68 razjašnjava Sveto pismo. Sigurno 
je Jeronim iz te egzegetske škole mnoge prednosti unio u svoj 
egzegetski postupak. 


166 Spis se nalazi u PL, 23, 903B-976A. Usp. J. FORGET, Jćr&me, 913; B. 
ALTANER — A. STUIBER, Patrologie, 222; J. QUASTEN, Patrologia, 
II, 339; J. GRIBOMONT, Girolamo, 217; F. CAVALLERA, S. Jćr6me, 
J, 145-146; J.N.D. KELLY, Jerome, 155; J. STEVENSON, Eusebius, 
635; J. MOREAU, Eusčbe, 1445; C. VERSCHAFFEL, Eusebe, 1529; J. 
WILKINSON, 245-257; F. WUTZ, Onomastica; F. CAVALLERA, 
Jćrćme, 893; H. LECLERCQ, J “€rćme, 2268-2269; P. NALTIN, 
Hieronymus, 306. 

167 O odnosu između Jeronima i Didima vidi: P. JAY, Isaie, 36-38; Zacharie, 
5-7; Y.-M. DUVAL, Jonas, 268-269; W. HAGEMANN, Wort, 9-13; F. 
CAVALLERA, S. Jćrome, 1, 126.138; J.N.D. KELLY, Jerome, 124.85. 

168 Usp, J. BRAVERMAN, Daniel, 2-5; W. HAGEMANN, Wort, 193-195. 

Od mnogobrojnih Didimovih djela Jeronim je preveo spis O 
Duhu Svetome. To je djelo velike teološke vrijednosti. Pripada 
najboljem što se u ono doba napisalo o osobi i djelovanju Duha 
Svetoga. Djelo obujmom nije veliko. Dijeli se u dva glavna dijela. 
Didim najprije dokazuje da Duh Sveti nije stvoreno biće kako su u 
ono vrijeme na sva usta tvrdili pneumatomasi. Duh Sveti je pravi 
Bog i potpuno božanstvo. Duh je istobitan s Ocem i Sinom. Otuda 
slijedi da je jedno i nepodijeljeno djelo Oca, Sina i Duha Svetoga. 
Dotle teče prvi dio Didimove knjige. Reli bismo da je to 
spekulativna pneumatologija. U drugome dijelu Didim  razglaba 
svetopisamska mjesta koja se izrazitije i neposrednije odnose na 
Duha Svetoga. Ta mjesta tumači da ukrijepi vjeru u Duha Svetoga i 
pruži temelj tvrdnjama iz prvoga dijela svoje rasprave. 


Izvorni grčki tekst Didimova djela više ne posjedujemo. Drži se 
da je uništen. Neki autori pomišljaju da se Didimov izvornik 
zagubio jer ga je zamijenio sjajni Jeronimov prijevod koji nam je 
djelo sačuvao. To je tumačenje teško prihvatiti. Jeronimov je 
prijevod mogao biti razlogom što se izvornik nije čitao na Zapadu 
gdje se ionako sve to manje znalo grčki. To ne može važiti za Istok. 
Tamo se Didimov spis čitao samo u izvorniku jer je tu malo tko 
poznavao latinski. Didimovo je djelo vjerojatno uništeno jer se 
Didima naknadno osuđivalo kao pristašu raznih origenističkih 
mišljenja. 

Različito se sudi i o pobudi koja je Jeronima navela prevesti 
Didimovo djelo. Često se rekne da je Jeronim preveo Didimovu 
knjigu da pokaže da je sv. Ambrozije u svome radu o Duhu 
Svetome preko mjere i načina preuzimao od Didima. Jeronim bi 
preveo Didimovu knjigu da istakne kako je Ambrozije i doslovce 
ovisan o Didimu. Da je navedeno moglo biti Jeronimov poticaj, u to 
ne sumnjamo. Jeronim je bio u sporu s Ambrozijem. Razlog nam za 
to nije posve poznat. Ipak se zna da Ambrozije nije Jeronima zaštitio 
kada je napadnut na rimskome sudištu. Ali ne možemo vjerovati da 
je to osnovni cilj Jeronimova rada na ovome prijevodu. Ne treba 
zaboraviti da se Jeronim zatekao u Carigradu g. 381. kada se slavio 
veliki pneumatološki sabor. Općenito gledajći, to je doba kada u 
istočnome kršćanstvu nastaju najvrijedniji tekstovi općenito napisani 
o Duhu Svetome. Pisali su ih Jeronimovi poznanici iz Carigrada: 

Grgur Nazijanski, Grgur iz Nise i Amfilokije Ikaonijski. Nisu puno 
ranije svoje stranice o Duhu Svetome ispisali ni sv. Atanazije i 
Bazilije Veliki. Nama se čini razumnim što se u to pneumatološko 
gibanje uključio i Jeronim. O Duhu Svetome, doduše, nije napisao 
vlastito djelo, ali je zato preveo Didimovo. To je pak za ono vrijeme 
gotovo isto. 


Jeronim je dugo prevodio Didimovo djelo. Čini se da ga je na 
posao potaknuo papa Damaz dok se Jeronim drugi put nalazio u 
Rimu. Jeronim je prijevod kanio posvetiti Damazu. Ali kada je 
Damaz umro, Jeronim je prestao prevoditi. Rad je dovršio tek u 
Betlehemu i sada ga posvetio rođenome bratu Paulinijanu koji je kao 
svećenik služio u samostanima koje su u Betlehemu predvodili 
Jeronim i Paula. 


Ogromno je značenje ovoga Jeronimova prijevoda. U prvome 
redu, on do danas čuva Didimovu knjigu. Bez njega ne bismo imali 
to važno Didimovo djelo. To je nužno istaknuti jer je svakome 
poznato koliko je još uvijek škrta zapadna kršćanska pneumatološka 
literatura. Već smo rekli da je prijevod sjajan. Neki kažu da 
književno nadvisuje izvornik. To nas ne čudi jer je Jeronim pravi 
književnik, što Didim vjerojatno nije bio. Sporno je koliko je 
Jeronim prevodio vjerno. Zacijelo se udaljavao od Didimove 
trojstvene terminologije koju je prilagođivao svome zapadnome 
čitatelju. Jeronimu je bilo stalo da njegov prijevod bude dogmatski 
pravovjeran. Stoga se miješao u Didimove trojstvene pojmove. Ipak 
je u nečemu bio strogo vjeran izvorniku. U svoj je prijevod prenio 
netočno naznačene biblijske navode kako ih je zatekao u Didimovu 
djelu. 

Kušali smo pregledati što obilnije radove koji se odnose na 
Didimovo djelo O Duhu Svetome. Ipak nismo naišli na njegovu 
cjelovitu obradu. Posebice nije istraženo koliko je Ambrozije zaista 
uzeo od Didima. Također nije utvrđeno koliko je Didimov spis u 
izvorniku utjecao na istočnu pneumatologiju i u prijevodu na 
zapadnu.!69 


169 Spis se nalazi u PL, 23, 107A-162B. Usp. P. NAUTIN, Hieronymus, 
306; J. QUASTEN, Patrologia, I, 89; B. ALTANER — A. STUIBER, 
Patrologie, 280-281; H. LECLERCQ, Jćr&me, 2267-2268; ]J. 


151 


45. — Pahomijevi spisi 


Prevodeći —Pahomijeve spise Jeronim je na početku napisao 
podulje i dosta važno uvodno razmatranje koje se doima kao 
naročita cjelina.!7% Pahomije je za sobom ostavio više spisa. Među 
njima je zasigurno najvažnije, najpoznatije i najutjecajnije 
Pravilo,!"! u kojemu se prvi put među kršćanima utvrđuju zakoni 
zajedničkoga redovničkoga života. Značenje toga Pravila za 
sveukupno redovništvo u Crkvi uopće se ne da iskazati. Sigurno se 
zakoni toga Pravila više ili manje osjećaju u svima kasnijim 
redovničkim pravilima u cijelome kršćanstvu. Pahomijevo se Pravilo 
sastoji od više dijelova. Očito se razlikuju četiri jedinice s posebnim 
nazivima. To je Pravilo najvjerojatnije izvorno napisano koptski i 


GRIBOMONT, Girolamo, 219; J. GRIBOMONT, Jćr&me, 908; G. 
GRUTZMACHER, Hieronymus, 11, 74-79; J. FORGET, Jčrćme, 922; F. 
CAVALLERA, S. Jćr&me, I, 82; 134-135; P. GODET, Didyme, 748-750; 
A. Van ROYE, Didyme, 416-427; Didymos, B. KRAMER,Didumus, 
741-746; L. DOUTRELAU, Didyme, 14-15; P. ROCHE, Didymus, 861; 
G. BARDY, Didyme, 868-871; P. NAUTIN, Didimo, 950-952; J.N.D. 
KELLY, Jerome, 142-143; M. BORRET, Origčne, 16-17; L. 
DOUTRELAU, Etude, 352-389; P. NAUTIN, Echange, 331-344. 

170 PL, 23, 65A-68B i A. BOON, Pachomiana, 3-9. 

171 PL, 23, 68D-90C i A. BOON, Pachomiana, 13-74. Usp. J.C. GUY, 
Ecriture, 160-163; M. JAPUNDŽIĆ, Pravilo svetoga Pahomija, 
Redovnička Pravila, 45-82; M. BORAK, Zagreb, 1985.; M.C. 
MCCARTHY, Tabennisi, 907-908; A. De VOGUE, Pach&me, 425-453; V. 
MONACHINO, Pacomio, 511-514; L.T. LEFORT, Oeuvres; P.B. 
ALBERS, Regulae; J. GRIBOMONT, Pacomio, 1067-1073; J. 
GRIBOMONT, Pacomio, DTAC, 2561-2562; J. GRIBOMONT, 
Pachomios, 1330-1331; M. KRAUSE — K. HOHEISEL, Aegypten, 83; 
A. VEILLEUX, Pacomio, 10-20; M.C. McCARTHY, Pachomius, 853- 
854; £. AMANN, Pach6me, 1723-1725; H. BACHT, Pacćme, 7-16; A. 
BOON, Pachomiana, V; J.N.D. KELLY, Jerome, 133.280-282; F. 
CAVALLERA, S. Jerome, 1, 295; II, 102; J. GRIBOMONT, Jćr6me, 
914-915; J. GRIBOMONT, Girolamo, 220; J. FORGET, Jćrome, 923; H. 
BACHT, Koinćnia, 1754-1755; H. HAGENDAHL — J.H. WASZINK, 
Hieronymus, 133. Napominjemo da je kraike spise koji se redovito 
nazivaju Pachomiana dosta teško razdvojeno označivati. Nastojali smo ih 
razlučeno navesti u popisu Jeronimovih radova. Stoga to treba tamo 
pogledati. 

uzima se prvim dokumentom toga jezika. Rano je prevedeno na 
grčki. Sada postoji na grčkome i koptskome jedino u ulomcima. 


Jeronim je bez poteškoće shvatio nepreglednu važnost 
Pahomijeva Pravila. Redovnici koji su željeli živjeti u skladu s 
Pahomijevim Pravilom, ali nisu znali grčki ni koptski, zamolili su 
Jeronima da Pravilo prevede na latinski. On je to rado učinio i to je 
bilo višestruko providonosno. Sada Pahomijevo Pravilo kao cjelinu 
posjedujemo barem u Jeronimovu prijevodu. Jeronim je tim svojim 
prijevodom pružio latinskome svijetu prvorazredno vrelo istinske 
duhovnosti i valjana zakonodavstva. Jeronimov prijevod krasi 
jednostavnost i prozračnost izvornika. Jeronim je Pravilo preveo 
oko g. 404. 


Jeronim je prevodio i neke druge Pahomijeve spise. Ovdje 
mislimo na Pahomijeve Opomene.!"2 Isto tako pred očima nam je 
zbirka Pahomijevih Pisama.!73 Jeronim je preveo osam pisama. 
Neka nije uspio odgonetnuti jer su bila pisana čudnim i nejasnim 
znacima. Pahomije je izvorno pisma pisao koptski. Postojao je 
njihov grčki prijevod kojim se Jeronim jamačno poslužio za svoj 
rad. Jeronim je na latinski također preveo kratka Pahomijeva 
razmišljanja što nose naslov Riječi.!74 Nismo zamijetili da je 
Jeronim prevodio Pahomijeve kateheze od kojih se jedna sačuvala u 
cjelini dok su druge poznate samo kao ulomci. Taj dio Pahomijeva 
rada imamo na koptskome. 


46. — Teodorovo pismo 


Jeronim je zapravo od Teodora preveo više pisama, ali se o 
njima izgubio svaki spomen. Iznimka je tekst o kojemu je ovdje 
riječ. Teodor je svoje Pismo, koje posjedujemo jedino u Jeronimovu 
latinskome prijevodu, napisao da svoje redovničke zajednice upozori 


172 PL, 23, 89D-92A; A. BOON, Pachomiana, 149-152. 
173 PL, 23, 91B-102C; A. BOON, Pachomiana, 75-106. 
174 PL, 23, 102C-104B. 

kako dolično treba svetkovati Vazam. Teodor je želio da se ta 
svetkovina slavi u bratskoj slozi i iskrenome miru.175 


47. — Orsiezijeva knjiga 


Orsiezije je ostavio spis koji se redovito naziva Orsiezijeva 
knjiga. Spis je vjerojatno postojao na koptskome i grčkome. To se 
kasnije izgubilo. Sačuvan je jedino Jeronimov prijevod koji je 
dobrano upotpunio zapadnu redovničku duhovnost. Orsiezijev spis 
nije stroga cjelina. Rukovet je sastavljena od nagovora, poticaja i 
homilija. Djelo još nije dostatno iscrpljeno i istraženo. Uzima se za 
duhovnu oporuku u kojoj je Orsiezije za buduće naraštaje sažeo 
duhovnost svoje zajednice. Riječ je o djelu gdje se razglabaju zasade 
duhovnoga života i potiče na savršenost. U spisu se nalaze dobro 
probrani biblijski navodi. Na nekim se stranicama autor posebice 
obraća poglavarima koji predvode svoje zajednice.!76 


175 PL, 23, 104B-106A. Usp. H. BACHT, Koinčnia, 1756; E. AMANN, 
Thćodore, 298-299; A. VEILLEUKX, Teodoro, 270-272; B. STUDER, 
Theodoros, 47; M. KRAUSE — K. HOHEISEL, Aegypten, 83. 

176 Ovaj se spis nalazi u PL, 103, 453A-476C i A. BOON, Pachomiana, 
106-147. Usp. J. GRIBOMONT, Orsiezi, 2542-2543; J. GRIBOMONT, 
Orsiezi, DIP, 833; J.C. GUY, Horsićse, 763; H. BACHT, Horiesi, 487; 
J.M. SAUGET, Orsisio, 1245-1246; H. BACHT, Studien, 98-124; H. 
BACHT, Koinćnia, 1755-1756; J.N.D. KELLY, Jerome, 280; P.B. 
ALBERS, Regulae, 91-125; M. KRAUSE — K. HOHEISEL, Aegypten, 
83; J.C. GUY, Ecriture, 160. 

TREĆE POGLAVLJE 
JERONIM I ORIGEN 


Jeronim je kao biblijski stručnjak i teolog jamačno uvelike učio 
od Origena. Vrsno je poznavao Origenova djela i njegov znanstveni 
rad. Ipak nismo nigdje zapazili da je netko sustavno i cjelovito 
utvrdio složeni odnos između Jeronima i Origena. Istraživači takav 
odnos motre svaki sa svoga vlastitoga i pojedinačnoga stajališta. 
Stoga u nj još uvijek nemamo potpuni uvid. Jeronima su — znamo — 
mnogi mogli upozoriti i uputiti u ogromno Origenovo djelo. Ipak je 
Jeronim bez dvojbe najviše doznao o Origenu drugujući s takvim 
poštivaocima Origenovih spisa kakvi su bili Grgur iz Nazianza i 
Didim Slijepi. Uostalom, Origen nije bio nepoznat ni Antiohiji u 
koju se Jeronim navraćao. Jeronim je pohodio i Cezareju Palestinsku 
gdje je Origenov trag bio dubok i uspomena na nj svježa jer je 
Origen u njoj osnovao teološku školu i ostavio bogatu knjižnicu. 

Sami se bojimo da je bilo dosadno što smo maločas stalno 
morali ponavljati da Jeronim u tome i tome svome djelu izravno ili 
neizravno stoji pod Origenovim dojmom. Već znamo da je Jeronim 
preveo različita Origenova djela. Neki put ih je prerađivao, a 
najčešće se na njima nadahnjivao. Origenova mu je Heksapla služila 
kao priručnik. Valjalo bi zaista pretresti svaki Jeronimov rad da se 
točno utvrdi što je sve preuzeo od Origena. Posao bi bio težak jer su 

Origenovi izvornici često izgubljeni. Jeronim je od Origena najviše 
posudio u egzegezi jer je Origen u biti bio egzeget kao i Jeronim.! 
Jeronim na jednome mjestuž ne taji da je u svome 
znanstvenome radu "htio“ makar "dijelom nasljedovati Origena“. 
Po njegovu sudu samo “neuk“ čovjek ne cijeni Origena. Jeronim 
upozorava da “poslije apostola“ nije među kršćanima bilo 
“učitelja“ koji bi bio ravan Origenu. Onda je i Jeronima zahvatio 
origenistički spor.? Bilo je to u Betlehemu g. 393. Sada Jeronim 
drukčije sudi o Origenu. Postaje upravo nesmiljeni osporavatelj 
stanovitih Origenovih tvrdnja koje uzima za istinski Origenov nauk. 


Mislimo da je rijetko što u Jeronimovu životu tako složeno kao 
njegov stav prema Origenu i udio u origenističkome sporu. Čak smo 
stekli dojam da to do sada nije niti do kraja istraženo. Ne poznajemo 
djelo gdje bi se u cjelini raščlanile sve Jeronimove opaske vezane uz 
Origenovo ime i njegova djela. I sami s dosta nesigurnosti bilježimo 
retke što slijede. 


Ovaj put je rasprava oko Origena počela g. 393. u Palestini. 
Stanoviti je monah Atarbije ili Aterijet na čelu jedne monaške 
skupine obilazio jeruzalemske i betlehemske samostane i tražio da se 
potpiše Origenova osuda. Inače nam Atarbije nije naročito dobro 
poznat. Njega i njegov dolazak u Palestinu spominje samo Jeronim.5 
Često se rekne da je Atarbija koji je antiorigenist u Palestinu poslao 
Epifan. Ali to nije posve sigurno. Atarbije nije u Palestini naišao na 


l Usp. B. De MARGERIE, Introductio, 165; J.C. JOOSEN — J.H. WASZINK, 
Allegorese, 290; M. SIMONETTI, Esegesi, 1221; H.G. BECK, Exegese, 1280; 
W.E. GERBER, Exegese, 1226-1227. 

Ž De nom, Praef., PL, 23, 816A. 

3 O veoma dugome i dosta složenome origenisličkome sporu vidi: J. TIKXERONT, 
Histoire, 341-342; G. FUTZ, Origćnisme, 1565-1568; H. CROUZEL, Origenes, 
1233-1235; Origenism, T71-774; P. LARDET, Apologie, 30-64 (asterisk); H. 
LECLERCOQ, Jćr&me, 2283-2296; F. CAVALLERA, S. Jćrćme, IL, 115-127 bilj. 
Q; 131-135 bilj. S; Y.-M. DUVAL, Jćr&me, 22-24; A. GUILLAUMONT, 
Kephalaia, 65-68; H. HARL, Origene, 267-288; J. FORGET, Jćrćme, 899-902; H. 
HAGENDAHL — J.H. WASZINK, Hieronymus, 129-130; P. NAUTIN, 
Higronymus, 306-307; F. CAVALLERA, 5. Jćr&me, I, 193-286; J.N.D. KELLY, 
Jerome, 195-209.259-263. 

4 Usp. G. BARDY, Atarbus, 1276. 

5 Usp. Apol 3, 33; PL, 23, 503-504; P. LARDET, Apologie, 300-301. 

jednaki prijem. Jeronim je udovoljio njegovu zahtjevu i traženo 
potpisao. Vjerojatno je time sa sebe htio skinuti svaku primisao 
krivovjerja i dokazati svoje potpuno pravovjerje. Jeronim je 
razlikovao Origena bibličara i dogmatskoga teologa. Epzegetu je 
cijenio, slijedio i uvažavao. Od Origenovih se nekih dogmatskih 
tvrdnja oštro ograđivao. 

Rufin je odbio potpisati Atarbijev obrazac. Javio je poslanstvu 
da nije nazočan. Ali ako ono ustraje na zahtjevu, može očekivati 
neugodan postupak. Jeronim je Rufinu zamjerio na držanju. Tako 
su među njima nastale velike razmirice. To je Atarbijevo djelovanje 
po vlastitome nahođenju ili po tuđemu nalogu početak ovoga novog 
istočnoga origenističkoga spora. 

Vjerojatno sredinom rujna g. 393. Epifan dolazi u Jeruzalem. 
On je najustrajniji i najokorjeliji Origenov protivnik. To je ostao do 
smrti. Iskreno je i osvjedočeno držao da se u Origenovim spisima 
krije dosta teških zabluda. Zato je odbacivao Origena i napadao 
njegove javne i skrivene pristaše. Epifan je čak bio uvjeren da je 
Origen začetnik arijevstva što ni sami arijevci nisu nikada tvrdili. 
Epifan je došao u Jeruzalem u vrijeme kada se slavio crkveni god i 
posveta crkve. Slavlje je trajalo više dana. Tom se prigodom 
skupljao veliki broj puka. U Jeruzalem su dolazili mnogi biskupi i 
monasi s raznih strana. Epifan je odsjeo kod jeruzalemskoga 
biskupa Ivana koji mu je ponudio propovijedati. Epifan je to 
objeručke prihvatio i u propovijedi oštro napao origeniste. Svatko je 
znao da Epifan zapravo govori protiv Ivana jer ga drži istaknutim 
origenistom. 

Ivan je propovijeđu uzvratio Epifanu. Propovijedao je protiv 
antropomorfista. Tako su origenisti nazivali antiorigeniste. U ono je 
doba među neukim kršćanima bilo antropomorfista koji su se 
doslovno držali Biblije gdje se o Bogu govori antropomorfistički, tj. 
na ljudski način. Antropomorfisti su u svezu s Bogom dovodili 
dijelove ljudskoga tijela kao što su oči, ruke i tome slično. To 
pokazuje da neke biblijske ulomke valja nužno kao i Origen 
tumačiti preneseno. Jasno je da Bog kao duh nema tijela i tjelesne 
organe. Svakome je pak bilo jasno da Ivan u propovijedi govori 
protiv Epifana kao izrazitoga protivnika Origenovih učenja. Poslije 
Ivana opet je propovijedao Epifan. Javno je osudio antropomorfiste 

i pozvao Ivana da i on osudi Origenove zablude. Sve je to u puku 
slušao Jeronim i kasnije veoma živo i s mnogo pojedinosti potanko 
zabilježio.S 

Poslije Epifana još jednom propovijeda Ivan. Na koncu 
propovijedi izrekao je dosta cjelovitu i dobru ispovijed vjere. Narod 
je bio zadovoljan. Epifan nije s Ivanom prekinuo zajedništvo. Samo 
je napustio njegov biskupski dvor i pošao u Jeronimov betlehemski 
samostan. Razumljivo je što je Jeronim nagovorio Epifana da se vrati 
u Jeruzalem biskupu Ivanu. Ipak je on ovisio o Ivanu. Epifan je 
poslušao Jeronima, ali je uskoro ostavio Jeruzalem i otišao u svoj 
samostan smješten u mjestancu Bezanduk. Tu je bio gospodar i pod 
vlastitim krovom. 

Uskoro je novi događaj udaljio Epifana i Ivana. Pred očima 
imamo svećeničko ređenje Jeronimova rođenoga brata Paulinijana. 
Ređenje je obavio Epifan prvih mjeseci g. 394. ili u ljeto iste godine. 
Ređenje je obavljeno u Epifanovu bezandučkom samostanu koji se 
nalazio izvan Ivanove vlasti. Epifan je Paulinijana redio da obavlja 
svećeničke dužnosti za Jeronimove betlehemske samostane. Ivan je 
oštro osudio Epifanov postupak. Smatrao je da se Epifan upleo u 
njegove ovlasti. Epifan je pak držao kako ne krši nikakve crkvene 
zakone. Redio je izvan Ivanova područja i to čovjeka koji kao 
stranac živi u betlehemskome samostanu odvojenu od redovite 
vjerske zajednice. Zbog navedenoga Epifan nije pomišljao da će 
Ivana uvrijediti njegov čin. 

Sukob se opasno rasplamsavao. Jeronim se sada zaista silovito s 
Ivanom uhvatio u koštac. Potporu je imao u utjecajnome Epifanu. 
Budući da je Ivan u cjelini i bez pridržaja branio Origena i njegova 
učenja, Jeronim je smatrao da je Ivan krivovjeran. Ni Ivan nije ostao 
dužan Jeronimu. Paulinijanovo ređenje nije htio priznati. Izopćio je 
svakoga tko ga prizna i zabranio mu pohađanje betlehemske crkve. 
Ta je mjera snažno pogodila Jeronima i njegovu zajednicu. Jeronim 
je brata sklonio kod Epifana na Cipar dok se raspra ne stiša. 
Betlehemski redovnici sada nisu mogli prisustvovati bogoslužju. 
Svoje su katekumene na krštenje slali u susjednu biskupiju. Najteže 


6 Usp. Ep 51; PL, 22, 517-527; P. NAUTIN, Epiphane, 623-624; J.N.D. KELLY, 
Jerome, 200-203; F. CAVALLERA, S. Jćrome, 1, 214-218; 11, 34. 

je bilo s preminulima. Nije ih imao tko sprovoditi. Ivan je čak 
pomoću svjetovne vlasti kanio zavesti red. Tražio je da vlast iz 
Betlehema protjera te strance koji remete mir. Ivan u tome nije 
uspio jer su dolazila nova vremena. Huni su već nadirali. Stvarali su 
nove društvene okvire _i povlačili među narodima druge međe. Ivan 
je od redovnika tražio posluh i pokornost, ali su oni to uvjetovali 
Ivanovim pravovjerjem. 

Oko Vazma g. 396. dolazi do prvoga pokušaja da se 
međusobno pomire Ivan i Jeronim. Posrednik je bio palestinski 
ravnatelj Arhelaj, kršćanski laik. O zgodi nas izvješćuje sami 
Jeronim." Pokušaj nije uspio. Jeronim za to okrivljuje Ivana. Ivan je 
odbio razgovor. Vjerojatno je prosudio da običan laik nije uopće 
sposoban razumjeti o čemu je u sporu riječ. Također nije isključeno 
da se Ivanu učinilo neprikladnim da laik sudi kleru: jeruzalemskome 
biskupu i svećeniku Jeronimu! 

Novi se pokušaj izmirenja zbio u lipnju g. 396. Sada je na 
Ivanov poticaj u Palestinu došao svećenik Izidor. Poslao ga je 
aleksandrijski patrijarh Teofil. Izidor se u Svetoj zemlji zadržao 
nekoliko tjedana. U poslu nije uspio jer je ovaj put Jeronim odbio 
pregovore. Doznao je da je Izidor istaknuti origenist. Već je u 
ožujku g. 396. pisao Rufinu i hrabrio ga da ustraje u Origenovoj 
obrani. U Betlehemu su od Izidora tražili da pokaže tko ga je 
opunomoćio za posredništvo i da očituje pravu vjeru. Unatoč 
neposrednome neuspjehu Izidor se u Aleksandriju nije vratio skroz 
praznih ruku. Od Ivana je donio dugo pismo za Teofila koji je u 
tome času zagrijani Origenov pristalica. Ivanovo je pismo završavalo 
vjeroispovijeđu. Taj se tekst, kako znamo, redovito naziva Ivanovom 
Obranom koja je poslana i u Rim. O tome su Jeronima izvijestili 
njegovi rimski prijatelji. Znamo da je Jeronim g. 396. na Ivanovu 
Obranu odgovorio svojim pismom Protiv Ivana Jeruzalemskoga. 

Terofil Aleksandrijski ozbiljno je shvatio posredničku ulogu 
iako je njegov poslanik Izidor ostao bez uspjeha. Čini se da je 
duboko doživio Ivanovo pismo i vjeroispovijed. Zamijetio je da je 
Ivan iskreno raspoložen za pomirenje. Stoga Teofil krajem g. 396. 
ili početkom g. 397. piše dugo pismo Jeronimu gdje ga ozbiljno 


7 Usp. Ady Joh 39; PL, 23, 408-409. 

potiče da se pomiri s biskupom Ivanom. Pismo se izgubilo. Ipak se 
iz Jeronimova odgovora dade uočiti da je na Jeronima ostavilo 
dubok dojam. Jeronim se napokon izmirio s Ivanom koji je zauzvrat 
priznao Paulinijanovo ređenje. Jeronim i Epifan nisu Ivana više radi 
stava prema Origenu držali krivovjernim. Inače potankosti o tome 
izmirenju nisu više poznate. Mir se s Ivanom više nije remetio. Ivan 
je na Veliki četvrtak g. 397. digao izopćenje s Jeronima i njegovih 
redovnika. 

Jeronim sam pripovijeda kako se izmirio s Rufinom koji se kao 
izraziti origenist svrstao uz Ivana Jeruzalemskoga. Veli da je to bilo 
u Jeruzalemu kod uskrsne euharistije g. 397. Tada su jedan 
drugome stisnuli desnice. Jeronim je čak dio puta pratio Rufina 
kada je iste godine za vazda ostavio Palestinu i vratio se na Zapad. 
Tu se završava ovaj dio origenističkoga spora u kojemu je 
sudjelovao i Jeronim. Na žalost sukob će opet početi. Jeronim se, 
doduše, izmirio s Rufinom, ali među njima pravo prijateljstvo više 
nije oživjelo. 

Rufin se vratio u Italiju g. 397. Već je u korizmi g. 398. počeo 
prevoditi Origenova Počela. S prvom je rukom bio gotov do konca 
godine. U načinu prevođenja povodio se za Jeronimom. Tako sam 
ističe. Rufinova se još posve nedotjerana prijevoda domogao jedan 
Jeronimov prijatelj i dao ga na uvid rimskim antiorigenistima. Njih 
je u prijevodu iznenadilo što se u njemu ne nalaze osporavane 
Origenove tvrdnje kao i to što se Rufin pri radu pozivao na 
Jeronima. Pomislili su da je Rufin na dogmatskim mjestima 
ublaživao Origenove izričaje i to branio Jeronimovim načinom 
prevođenja. Prijevod su poslali Jeronimu koji s njime nije bio 
zadovoljan. Također se naljutio što se Rufin na nj pozivao. Jeronim 
je tijekom g. 399. preveo Origenova Počela. Sam kaže da je 
prevodio doslovce. O prijevodu se ne može govoriti jer je osim 
najsitnijih ulomaka posve nestao. Svakako su se opet oko Origena 
razišli Jeronim i Rufin. Osobne svađe nije bilo jer su živjeli udaljeni 
jedan od drugoga. Ipak prevođenje Počela pokazuje da se Rufin i 
Jeronim nisu nikada do kraja složili kada je u pitanju Origen. 
Protivnicima Origena u Rimu išlo je u prilog što je g. 399. preminuo 
papa Siricije koji nije bio sklon Jeronimu i njegovim prijateljima. 

Papom je postao Anastazije koji se više priklonio stajalištu što ga je s 
obzirom na Origena zastupao Jeronim. 

Novu je borbu protiv origenista g. 400. potpirio upravo 
aleksandrijski patrijarh Teofil koji je odjednom od vatrenoga 
origenista postao nepomirljivi protuorigenist. Teofil je g. 400. 
sazvao sinodu i na njoj osudio Origena s njegovim spisima. Na 
osudu je privolio i carsku vlast. Čak je osudu dojavio u Rim papi 
koji također osuđuje sve što je Origen učio protiv vjere. Teofil je stao 
progoniti origeniste svoje biskupije. Bili su to uglavnom egipatski 
monasi koji su duboko usisali Origenovu vrijednu duhovnost. Da 
umaknu Teofilovoj sili i nasilju bježali su u Carigrad gdje su nalazili 
utočište kod Ivana Zlatoustoga. Ipak Ivan Zlatousti nije prognanim 
monasima smjesta pružao crkveno zajedništvo. Prosudio je da se o 
tome treba izjasniti biskupska sinoda. Ali Teofil je oštro napao 
carigradskoga biskupa Ivana Zlatoustoga već zato što je štitio 
monahe i iskazivao im gostoprimstvo. Na žalost u Carigrad je pošao 
i Epifan koji se u dobroj namjeri htio boriti protiv origenista. Ali u 
Carigradu je spoznao da Teofilova borba nije najčistijih namjera. To 
je Epifana razgnjevilo i ražalostilo. Razočaran se vratio na Cipar 
gdje je uskoro umro. Nitko ne sumnja da se Epifan osobno 
odupirao Origenovu učenju vjerujući da se razne zablude kriju u 
njegovim djelima. 

Teofil je proslijedio napad kojemu je cilj zapravo bio iz 
Carigrada maknuti Ivana Zlatoustoga. Origenizam je kod toga sada 
bio sporednije pitanje. Jeronima je red napomenuti ukoliko se sada 
povezao s Teofilom Aleksandrijskim. Prevodio je njegova pisma i 
štošta drugo da i Rim može upoznati rat protiv origenizma. Teofil 
se na koncu izmirio s prognanim origenistima i tako se za ovaj put 
spor okončao. 

Kada je g. 393. planuo sukob oko Origena Jeronim je napadao 
one dijelova Origenovih spisa gdje je uočavao zablude. Ali je i u 
razdoblju spora navodio Origena i njegova biblijska tumačenja u 
svojim vlastitim radovima. Nije Origena naprosto i u cjelini niti 
poslije godine 393. proglasio krivovjernim. Jeronim je isticao da 
razlikuje i različito vrednuje razne Origenove spise. U tome vidimo 
Jeronimovu  trijeznost i razboritost. Nakon dokončanja 
origenističkoga spora Jeronim će još smirenije i vedrije navoditi 

Origena. Kad ustreba naznačit će u čemu se od njega odvaja. Ipak 
će do konca života drugovati s Origenovim djelima. 

Jeronimove prigovore Origenu i origenistima donekle smo već 
napominjali na prethodnim stranicama. To se poglavito odnosi na 
prikaz Jeronimova spora s Ivanom Jeruzalemskim. Ovdje ćemo 
dijelom kazano popuniti. Najprije ističemo da je Jeronim svoje 
zamjerke Origenu dosta cjelovito sažeo u pismu koje je pisao 
Avitu.8 Jeronim je Origenu spočitnuo što je uopće uzeo u pretres 
znamenitu filozofsku teoriju o seobi ljudskih duša.? 

Znao je, doduše, da je Origen hipotezu javno zabacio, ali je ipak 
sumnjao da ju je skriveno ili možda licemjerno dopuštao. Jeronim je 
Origenu!? pripisao dosta čudni i neobični subordinacionizam. Čak 
je u Origenu vidio preteču pelagijevstva!! u onoj točki gdje Pelagije 
kaže da je svaki čovjek sposoban sa samom svojom slobodnom 
voljom trajno bez milosti kreposno živjeti. Znamenitu i svakome 
dobro poznatu apokatastazu!2 vjerojatno više nije potrebno ni 
spominjati. Od svega je pak najnepojmljivije što je Jeronim našao 
mogućnost da Origenovo ime veže uz stanoviti panteizam.!3 Ništa 
nije manje čudno da bi Origen, po Jeronimu, tvrdio kako je Krist u 
nebu!“ prikazao žrtvu za pale duhove. 


Navedeno smo iznijeli kao stanovito upozorenje. Treba znati 
što je Jeronim predbacivao Origenu da možemo bolje razumjeti 
njegova vlastita djela. Drugo je pitanje što je Origen uistinu osobno 
zastupao. Danas je iznimno teško i možda nemoguće točno i u svim 
pojedinostima utvrditi pravi Origenov nauk. Razlog je tome taj što 
su naprosto njegova djela dobrim dijelom u izvorniku nestala. 
Prijevodi što postoje nisu uvijek pouzdani. 


8 Ep 124; PL, 22, 1059-1072. 
9 Usp. H. CROUZEL, Origene, 1, 36; II, 119-125; IV, 267; H. CROUZEL, Origenes, 
1234; Origenism, 772. 


10 Usp. H. CROUZEL, Origčne, 1, 35.39; 11, 43-44. 
11 Usp. H. CROUZEL, Origčne, [, 39. 

12 Usp. C. LENS, Apokatastasis, 516. 

13 Usp. H. PINARD, Crćation, 2070. 


14 Usp. H. CROUZEL, Origene, II, 148; H. CROUZEL, Origenes, 1234; H. CROUZEL, 
Origenism, 'V72. 

To je jamačno dobro znao i Jeronim. Na žalost rasprava oko 
Origena nije konačno utihnula ni s Jeronimovim razdobljem. 
Proslijedila se i kasnije. Razglabana pitanja u toj prepirci vjerojatno 
više ne osjećamo ključnima jer su s vremenom razriješena. Ipak ih 
moramo poznavati da bolje možemo shvatiti cjeline u kojima se 
nalaze. 

ČETVRTO POGLAVLJE 


RAZNE OSOBE 


Ovo se poglavlje nekako ukazuje nužno potrebnim. U 
prethodnome smo susreli veliki broj ljudi koje je Jeronim tijekom 
svoga dugog života i plodnoga rada susretao. Osobno ne poznamo 
drevnoga kršćanskoga pisca čiji bi radni i životni djelokrug bio tako 
dug i širok kao Jeronimov. Jeronim je posvuda živio i s mnogima 
dolazio u dodir. U svojim se djelima najrazličitijim služio. Otuda 
preobilje njegovih poznanika. O nekima ćemo ovdje nešto pobliže 
progovoriti i tako barem donekle kazano upotpuniti i osvijetliti. 
Ipak se nismo zaustavili kod svih spominjanih ličnosti. Uostalom, 
stanovitima smo posvetili ranije radove. 


Akvila 


Akvila, na kojega se Jeronim pozivao u svojim biblijskim 
radovima, kao ličnost je veoma malo poznat. Kaže se da je potjecao 
s Ponta i kao prozelit pristupio židovstvu. Negdje oko g. 132. ili 
135. s hebrejskoga je izvornika na grčki preveo Stari zavjet. Njegov 
je prijevod doslovan i gotovo ropski. Kao takav iznimne je 
vrijednosti i koristi. Od njega su se do danas sačuvali samo neznatni 

ulomci. Jeronim je u Heksapli posjedovao Akvilin prijevod i Akvilu 
kao prevodioca dosta cijenio i uvažavao.! 


Anastazije 1. 


Papa Anastazije I. naslijedio je Siricija i bio kratko na Petrovoj 
stolici. Različito se bilježi godina njegove smrti: 401. ili 402. Prema 
tome, bio je samo nekoliko godina papom. Te su godine dobrim 
dijelom bile ispunjene sporom oko Origena. Ovaj se papa 
opredijelio za antiorigeniste. Bio je veoma sklon Jeronimu i 
njegovim rimskim prijateljima. Jeronim piše o Anastaziju s puno 
poštovanja. Anastazije je osudio origenizam u više navrata. To je 
javio i samome Ivanu Jeruzalemskome. Ali kao razuman i mudar 
čovjek nije odbacio Rufinov prijevod Origenovih Počela. Ipak je 
pristao na osudu kojom je Teofil Aleksandrijski osudio Origena i 
njegove spise. Sam je pak razborito isticao da kod Origena odbija 
ono što nije u skladu s vjerom.ž 


Apolinar Laodicejski 


Apolinarova je obitelj aleksandrijskoga podrijetla. Otuda se 
odselila i nakon stanovite promjene obitavališta konačno nastanila u 
sirijskome gradu Laodiceji. Tu se Apolinar rodio oko g. 300. Otac 
mu se također zvao Apolinar i bio svećenik. Apolinar je u dva 
navrata doživio neku vrst crkvenoga izopćenja. Najprije je crkveno 
kažnjen što je sudjelovao na nekoj poganskoj vjerskoj svečanosti. 
Apolinar je sa svojima ozbiljnije kažnjen kada se kod njih kao gost 
po povratku iz progonstva zaustavio Atanazije Veliki. To je bilo g. 
346. Tada se Apolinar sprijateljio s Atanazijem i s njime često 
dopisivao. Apolinar je oko g. 360. postao biskup u Laodiceji, u 
zajednici koja je ostala vjerna Nicejskome saboru i njegovu 


l Usp. P. JAY, Isaie, 103-105; S.P. BROCK, Bibeliibersetzungen, 169; E. AMANN, 
Versions, 2711; J. ZIEGLER, Bibeliibersetzungen, 379-380; P.W. SKEHAN, 
Bible, 429; J.N.D. KELLY, Jerome, 72.95.135.162. 

2 Usp. G. SCHWAIGER, Anastasius, 493; N. TURCHI, Anastasio, 1154-1155; B. 
STUDER, Anastasio, Patrologia, III, 550; F. CAVALLERA, S. Jćrome, [, 247; 
255-262; J.N.D. KELLY, Jerome, 246-247; G. FRITZ, Origćnisme, 1565. 

Vjerovanju. Treba reći da je Apolinar neumorno i ozbiljno branio 
od arijevstva jedno i drugo. To ga je povezalo i s Bazilijem Velikim. 
Apolinar je također stekao veliki ugled što se odupro Porfirijevu 
napadu na kršćanstvo. Na žalost i sam je zapao u kristološku 
zabludu koja se po njemu kao začetniku naziva apolinarizam. 


Apolinar je posjedovao veliku svjetovnu i teološku naobrazbu. 
Bio je iznimno dubok mislilac i nadasve plodan teološki pisac. 
Redovito je dolazio u Antiohiju i tu tumačio Sveto pismo. Napisao je 
veliki broj biblijskih tumačenja. 

Gledajući vremenski Apolinar je prvi egzeget kojega je mladi 
Jeronim usmeno slušao kako tumači Sveto pismo. Apolinar je bio 
veliki i pronicljivi egzeget. Dolazio je iz svoje Laodiceje u Antiohiju 
i tu razjašnjavao teže biblijske ulomke. Jeronim ga je ustrajno i s 
velikom korišću slušao. Uvijek ga je smatrao svojim egzegetskim 
učiteljem. Jeronim je u svojim vlastitim radovima često vodio računa 
o Apolinarovu sudu. Ipak se znao odvojiti od njegova mišljenja. 
Jeronim je čitao Apolinarove biblijske rasprave. Njegova dogmatska 
djela ne spominje. Ne može se sa svom sigurnošću kazati kada je 
točno Jeronim pohađao Apolinarove biblijske pouke. Moglo je to 
biti u vrijeme boravka u Antiohiji prije odlaska u pustinju ili nakon 
povratka u Antiohiju kada je Jeronim ostavio pustinjski život. Drugo 
nam se rješenje čini vjerojatnijim. Jeronim tada bolje pozna grčki. 
Može lakše slijediti Apolinarova protančana i zamršena izlaganja. 
Nema dvojbe da je Jeronim puno naučio od oštroumnoga i 
svestranoga Apolinara. To bi došlo na vidjelo kada bi se usporedila 
Apolinarova i Jeronimova egzegeza.3 


3 Usp. B. ALTANER — A. STUIBER, Patrologie, 313-314; ). QUASTEN, Patrologia, 
11, 380-387; P. GODET, Apollinaire, 1505-1507; H. De _RIEDMATTEN, 
Apollinarios, 714; C. KANNENGIESER, Apollinaire, 281-285; E. 
MUHLENBERG, Apollinarios, 363-371; R. AIGRAIN, Apollinaire, 962-982; G. 
GENTZ, Apollinarios, 520-522; J. BENTIVEGNA, Apollinarios, 667-668; J.N.D. 
KELLY, Jerome, 59; W. HAGEMANN, Wort, 9-13; P. JAY , Auditeur, 36-41 ; Y.- 
M. DUVAL, Jonas, 276; P. JAY, Isaie, 28-31; F. CAVALLERA, S. Jćrćme, I, 
42.56.136.138. 

Bonifacije 1. 


Bonifacije I. postaje papom na samome kraju g. 418. Zbog 
Jeronima nas zanima samo njegov stav prema pelagijevstvu. 
Bonifacije je od cara Honorija isposlovao odredbu od 9. lipnja g. 
419. gdje se od biskupa traži da potpišu osudu glavnih pelagijevaca 
Pelagija i Celestija. 

Bonifacije je na početku svoga papinstva htio blagošću privući 
pelagijevce. Neki su se čak pobojali da je odveć uviđavan i 
popustljiv. Bonifacije je možda površno i osobno poznavao 
Jeronima. Inače je bio jako povezan s obitelji iz koje je potekla 
Eustohija. Stoga nije čudno što je javio betlehemskim prijateljima 
kao predstavnicima latinskoga kršćanstva na Istoku svoj papinski 
izbor. Naznačili smo Jeronimov pismeni odgovor Bonifaciju.4 


Damaz I. 


Jeronim se prisno povezao s papom Damazom I. Bilo je to 
prigodom njegova drugog rimskog boravka. Jeronim je došao u 
Rim g. 382. zbog sabora koji je, uz ostalo, raspravljao i o 
antiohijskome raskolu. Tom se zgodom sprijateljio s Damazom. 
Ostali su dobri i bliski prijatelji do Damazove smrti 11. XII. 384. 
Ovdje Damaza ističemo kao čovjeka koji se brinuo za rimsko 
bogoslužje i u nj kao glavni jezik uveo latinski. Sigurno je to 
Damaza potaknulo da Jeronima osokoli na dalekosežni rad na 
latinskome prijevodu Biblije. Bogoslužju je bio potrebit dobar, 
siguran i ujednačen svetopisamski prijevod. Osim toga, Damaz je 
češće tražio od Jeronima razna biblijska razjašnjenja. Sigurno je 
Jeronim mogao Damazu također pružiti korisne upute kada su u 
pitanju bile poteškoće vezane za istočno kršćanstvo. Damaz je 
nadasve nastojao uskladiti i izmiriti zapadni i istočni kršćanski svijet 
koji je prije svega arijevstvo razjedinilo. Inače je bio velike 
naobrazbe i kreposti. 


4 Usp. G. BARDY/, Boniface, 895-897; H. HEMMER, Boniface, DTC, 2(1923), 988- 
989; G. SCHWAIGER, Bonifatius, 587-588; J. CHAPIN, Boniface, 668-669. 

5 Usp. B. ALTANER — A. STUIBER, Patrologie, 354-355; O. PERLER, Damasus, 
136-137; M.R.P. McGUIRE, Damasus, 624-625; A. CLERVAL, Damase, 23-36; 


168 


Didim Slijepi 

O Didimovu se životu malo što pouzdano zna. Svakako je 
potekao iz kršćanske obitelji oko g. 313. i umro negdje g. 398. Ne 
zna se je li bio oženjen ili je živio kao kršćanski laički ascet. Bio je 
iznimno učen i veoma krepostan. Nadasve je ljubio i cijenio znanost. 
Inače je kao dječak od četiri-pet godina oslijepio i zato se naziva 
Slijepi. Sljepoća Didima nije spriječila steći najveću svjetovnu i 
teološku naobrazbu. Sam ga je Atanazije Veliki stavio na čelo slavne 
teološke Aleksandrijske škole. Ulogu učilišnoga predstojnika Didim 
je odlično izvršio. S njegovom se smrću škola gotovo gasi.$ 


Donat 


Riječ je o Eliju Donatu koji se redovito naziva samo Donat. 
Pobliže se o njegovu životu malo što zna. Živio je u Rimu. Učenik 
mu je bio i Jeronim koji se time ponosio. Donat je stekao veliki 
ugled i slavu. Kao znanstveni radnik nije bio naročito izvoran. 
Donat je napisao više djela. Protumačio je Terencijeve komedije i 
Vergilijeve pjesme. Ali najduže se u živome sjećanju zadržao po 
spisima gdje je za početnike razglabao sastavne dijelove dobroga 
javnog govora i za uznapredovale u naobrazbi razjasnio latinsku 
fonetiku, morfologiju i stilistiku. Ti su radovi spojeni u jedno djelo 
koje je sve do novijega vremena služilo za učenje latinskoga.?7 


Epifan 


Vidjeli smo da je Epifan u Jeronimovu životu imao veliki udio. 
Zato ga ovdje ukratko predstavljamo. Epifan se rodio oko g. 315. u 
malome selu blizu Eleuteropolisa koji nije bio daleko od palestinske 


A. FERRUA, Damaso, 1136-1139; C. PIETRI, Damaso, 883-885; A. Van ROEY, 
Damase, 48-53; A. Di BERNARDINO, Damaso, 260-264; F. CAVALLERA, S. 
Jerome, 1, 75-84; J.N.D. KELLY, Jerome, B0-91. 

6 Usp. u drugome poglavlju bilješku 169. 

7 Usp. P. JAY, Isaie, 21-28; J.N.D. KELLY, Jerome, 10-14; F. CAVALLERA, S. 
Jćrome, 1,7; Pauly;Wissowa Realenzykloptidie, 5(1905), 1545-1547; T.P. 
HALTON, Paiđeia, 864; Brockhaus, 1(1921), 586; L'Enciclopedia, Grolier, 
6(1980), 370; Der Grosse Herder, 2(1956), 1461. 

Gaze. Umro je kao salaminski biskup i ciparski metropolit g. 403, 
Epifan je bio veoma učen teolog. Poznavao je grčki, sirijski, 
hebrejski, koptski i nešto latinski. Ostavio je i nekoliko teoloških 
djela određene vrijednosti. U mladosti je oko g. 335. posjetio 
egipatske monahe i s njima živio. Bio je veliki privrženik 
monaškoga života. Sam je duhovno bio pod utjecajem znamenitoga 
ascete Hilariona. Epifan je u svome zavičaju na roditeljskome 
imanju osnovao samostan u koji se često navraćao i duhovno ga 
vodio. 

Rado spominjemo jednu točku Epifanove mariologije. Misli se 
da je Epifan prvi naslutio otajstvo Bogorodičina slavnoga uznesenja. 
On o tome izrijekom ne govori, ali daje na znanje da u to pstojano 
vjeruje. Od Epifanova djelovanja dozivamo u sjećanje njegov stav 
prema antiohijskome raskolu i prema Origenu. Epifan u Antiohiji 
nije priznavao Melecija. S njime kao biskup nije ustanovio 
zajedništvo. Meleciju je predbacivao da prije g. 363. nije potpisao ni 
prigrlio nicejski ključni izričaj “istobitan". Osim toga, Epifanu se 
nije sviđalo Melecijevo vladanje prema pneumatomasima. Epifan je 
u Antiohiji pravovjernom držao zajednicu u kojoj je biskupom bio 
Paulin. S Paulinom i Jeronimom putovao je u Rim g. 382. na rimsku 
sinodu da od pape Damaza dobije privolu i potvrdu za Paulina kao 
jedinoga pravovjernoga antiohijskoga biskupa. 

Epifan je bio duboko upleten u origenistički spor. Origenizam 
je smatrao vrelom arijevstva i najvećim krivovjerjem. Epifan je 
Origenu spočitnuo sve što mu se redovito predbacivalo. Sve je 
poduzeo što se moglo protiv Origena, njegovih spisa i živih pristaša. 
Za Epifana origenistički spor počinje nešto poslije g. 390. On je 
tada doznao za origenistička previranja među palestinskim 
monasima. Shvatio je da se središte origenizma nalazi u Jeruzalemu 
te da mu je glavni štićenik, zagovornik i branilac jeruzalemski 
biskup Ivan, kome svesrdno pomaže Rufin Akvilejski. Stoga je 
Epifan krenuo u Jeruzalem. Tijek smo rasprave prethodno opisali. 
Epifan je na svojoj ciparskoj sinodi g. 402. osudio Origena. Čak se 

potom zaputio u Carigrad da na svoju antiorigenističku stranu 
predobije Ivana Zlatoustoga.š 


Eustohija 


Od žena kojima je Jeronim bio učitelj u biblijskoj znanosti i 
duhovni vođa vjerojatno je Eustohija? na prvome mjestu. Ona se 
toliko uputila u znanstveni rad da je Jeronimu bila od velike 
pomoći pri najtežim poslovima. Čak je izvrsno vladala grčkim i 
hebrejskim. Obično je nazivamo Eustohija. To joj je ime od milja i 
grčko je ime. Inače se pravim imenom zvala Julija. 


Eustohija se rodila oko g. 368. Rado je živjela u Marcelinu 
društvu. Tu se odlikovala radinošću i kreposnim životom. Eustohija 
je Paulina kći. Preko Paule i Marcele postala je ustrajna, marljiva i 
vrla Jeronimova učenica i pomoćnica u radu. Eustohija je g. 385. s 
majkom krenula na Istok i s njome zajedno živjela u betlehemskome 
samostanu. U vođenju je toga samostana naslijedila Paulu. Umrla je 
koncem g. 418. ili početkom 419. 


Euzebije Cezarejski 


Euzebije je potekao iz kršćanske obitelji.!9 Vjerojatno se rodio 
oko g. 260. u Cezareji Palestinskoj. Filozofsku i teološku naobrazbu 


8 Usp. V. BOUBLIK, Epifanio, 1258-1264; P. NAUTIN, Epiphane, 617-631; R. 
TANDONNET, Epiphane, 854-861; P. CANIVET, Epiphanius, 478-479; C. 
VERSCHAFFEL, Epiphane, 363-365; W. SCHNEEMELCHER, Epiphanius, 909- 
927; R. GOGLER, Epiphanios, 944-946; C. RIGGI, Epifanio, 1162-1164; B. 
ALTANER — A. STUIBER, Parrologie, 315-318; J. QUASTEN, Patrologia, II, 
387-388. 

9 Usp. G. GRUTZMACHER, Hieronymus, I, 250-266; E. ROMANELLI, Eustochio, 
863-864; J. GRIBOMONT, Eustochio, 1304; F. CARAFFA, Eustochio, 302- 
304; D. GORCE, Eustochium, 43-47; J. BECKMANN, Eustochium, 1205; N. 
ADKIN, Expressions, 36-40; F. CAVALLERA, S. Jćrćme, I, 104-109; J.N.D. 
KELLY, Jerome, 91-103. 

109 Euzebiju Cezarejskom vidi: J. STEVENSON, Eusebius, 633-634; H. RAHNER, 
Eusebios, 1195-1196; D.S. WALLACE-HADRILL, Eusebius, 537-538; C. 
VERSCHAFFEL, Eusebe, 1527-1528; J. MOREAU, Eusebius, 1052-1062; J. 
MOREAU, Eusčbe, 1437-1444; G. BARDY — P. PERICHON, Eusčbe, 9-74; B. 
ALTANER — A. STUIBER, Patrologie, 217; J. QUASTEN, Patrologia, 312-314. 
Euzebijevo djelo Crkvena povijest nalazi se u PG, 20, 45A-906A. Usp. B. 

stekao je u samoj Cezareji Palestinskoj gdje je Origen utemeljio 
dobro pastoralno, katehetsko i teološko učilište. Tu je postojala 
jedna od najbogatijih drevnih teoloških knjižnica. U istome je gradu 
Euzebije oko g. 300. postao svećenik. Za vrijeme Dioklecijanova 
progonstva koje je buknulo g. 303. Euzebije se sakrio u grad Tir i 
Egipat. To se onda gledalo prijekim okom i držalo za veliku 
sramotu i kukavičluk. 

Euzebije oko g. 313. postaje biskup i metropolit u Cezareji 
Palestinskoj. Zato ga suvremenici nazivaju Euzebijem Cezarejskim 
ili Palestinskim. Euzebije je dobrano sudjelovao u crkvenoj povijesti 
svoga doba. Naročito se sprijateljio s carem Konstantinom Velikim. 
Postao je njegov savjetnik u crkvenim pitanjima i, tako reći, osobni 
teolog. Kada je aleksandrijski biskup Aleksandar sa svojim tajnikom 
đakonom Atanazijem, koji će ga naslijediti na biskupskoj stolici i 
koga nazivamo Atanazijem Velikim, i s ostalim svojim svećenicima 
osudio Arija davno prije Nicejskoga sabora, Arije je našao zaštitu i 
utočište u Cezareji Palestinskoj kod Euzebija. Euzebije će stalno 
ostati blagonaklon arijevstvu i arijevcima. Antiohijski sabor od g. 
324. osudio je Arija, njegove pristaše i nauk. Tom je prigodom u 
najmanju ruku uvjetno izopćen i Euzebije. Bit će i zbiljski izopćen 
ako javno i tvrdoglavo ostane uz arijevstvo. Euzebije je igrao čudnu 
ulogu i na općem saboru u Niceji g. 325. Predvodio je skupinu 
koja se jednako udaljeno držala od arijevaca i od onih koji će 
izglasati Nicejsko vjerovanje i kasnije ga najodlučnije podržavati. 
Euzebije je na tome Saboru morao pred svima izreći ispovijed svoje 
vjere. Neki su mislili da je ta vjeroispovijed zametak Nicejskoga 
vjerovanja. Ali to nije točno. Euzebije je morao izreći svoju vjeru da 
sa sebe skine osudu prethodno spomenutoga antiohijskoga sabora. 
Euzebije je rukom potpisao Nicejsko vjerovanje, ali srcem uza nj 
nije prionuo. Cijeli njegov naknadni rad i djelovanje to pokazuju. U 
svoja vlastita djela nije nikada unio stožernu nicejsku riječ 
"istobitan“. Trajno se bojao da "istobitan“ Logosu dokida 


ALTANER — A. STUIBER, Parrologie, 218-219; J. QUASTEN, Parrologia, II, 
317-321; J. STEVENSON, Eusebius, 635; H. RAHNER, Eusebios, 1196; D.S. 
WALLACE-HADRILL, Eusebius, 539-540; C. VERSCHAFFEL, Eusčbe, 1528; J. 
MOREAU, Eusebius, 1071-1072; J. MOREAU, Eusčbe, 1453-1456; G. BARDY 
— P. PERICHON, Eusebe, 75-135. 

osobnost i teologiju vraća modalizmu i sabelijevstvu. Usput recimo 
da je i pneumatologija kod Euzebija bila veoma slaba. Euzebije 
praktično zaboravlja Duha Svetoga. Sve to pokazuje da je bio slab 
teolog i loš _spekulativac premda je vrstan povjesničar i veliki erudit. 

Znamo da je Konstantin Veliki neposredno poslije Nicejskoga 
sabora stubokom izmijenio svoje stajalište prema arijevstvu. Najprije 
je osudio Arija i poslao u progonstvo, a malo poslije g. 325. Ariju 
dopustio povratak. Smatra se da je u tom carevu preobratu značajnu 
ulogu imao upravo Euzebije Cezarejski. Euzebije je na saboru koji 
se g. 330. održao u Antiohiji uvelike pridonio da se iz Antiohije 
protjera veliki arijevski protivnik patrijarh Eustahije. Euzebije je 
Eustahija žestoko napao kao modalistu i sabelijevca. Razlog je u 
tome što se Eustahije neustrašivo založio za Nicejski sabor i njegovo 
Vjerovanje. Euzebije je uzvratio i Atanaziju koji je postao 
aleksandrijski patrijarh. Bilo je to na sinodi u Tiru g. 335. Sinoda je 
osudila Atanazija i protjerala u progonstvo. 

Euzebije je umro oko g. 339. Čudno je što taj plodni crkveni 
pisac i istinski povjesničar nije zamijetio pomake u teološkome 
učenju. Posebice mu je promaklo razmišljanje o trojstvenome 
otajstvu. Držimo da je otuda izvirala njegova teološka nesigurnost i 
pristranost. 

Na ovome mjestu spominjemo samo najpoznatije Euzebijevo 
djelo kojim se obilato služio i Jeronim. Riječ je o slavnoj 
Euzebijevoj Crkvenoj povijesti. Ona je među kršćanima prvo djelo 
takve vrste. Euzebiju je stekla neprolaznu i besmrtnu slavu. Kasniji 
će se crkveni povjesničari pišući svoje crkvene povijesti naprosto 
ugledati u Euzebija. Od njega će sve preuzeti i samo će korak poći 
dalje. Tako će postupiti Rufin, Sokrat, Sozomen i Teodoret. 

Crkvena povijest veoma je rano doživjela brojna izdanja što je 
za ono vrijeme iznimno rijedak slučaj. Rufin ju je preveo na latinski 
i dopunio do g. 395. Također je rano prevedena na sirijski i 
armenski. Sam Euzebije obradio je razdoblje od Isusova rođenja do 
g. 323. Ali, pravo govoreći, Crkvena povijest nije povijesno djelo u 
današnjemu smislu riječi. Nije jedinstven spis koji bi bio iznutra 
dobro složen. Crkvena povijest u prvome je redu i poglavito skup 
dokumenata do kojih je Euzebije došao u cezarejskoj i 
jeruzalemskoj knjižnici i u državnome arhivu. To je najveća 

vrijednost Crkvene povijesti. Riznica je isprava. Čak je i prva povijest 
kršćanske književnosti. Euzebije često navodi ulomke djela ranih 
kršćanskih pisaca. Spominje njihova imena i ističe naslove njihovih 
spisa. Za sve to je veoma često jedini izvor Euzebijeva Crkvena 
povijest. 

Euzebije je svoju knjigu pisao apologetski. Događaje je tako 
nizao da se vidi kako protivnici Crkve dovršavaju jadno i bijedno. 
To se prije svega odnosi na ovozemne moćnike. Njihov kobni 
svršetak pokazuje da je Crkva koju su napadali i nisu uništili, dok su 
sami propali, božanski utemeljena i da je vodi Božja promisao i nad 
njom bdije božanska providnost. Euzebije je shvatio da Crkva kao 
pobjednica povijesti osmišljuje cjelokupno ljudsko zbivanje. I tim je 
teološkim tumačenjem povijesti Euzebije stekao veliki ugled. 


Evagrije Antiohijski 


Evagrije je imao dosta važnu ulogu u Jeronimovu životu.!! 
Zato zaslužuje da ga odvojeno spomenemo. Evagrije je po obitelji 
Antiohijac. Sigurno je bio iz bogate kuće. Neko je vrijeme bio 
državni činovnik. Oko g. 362. došao je u Italiju gdje je vrsno naučio 
latinski. Bio je poznat po darežljivoj širokogrudnosti. U Rimu se 
sprijateljio s Jeronimom. U vrijeme kada se vodila razmirica između 
Damaza i protupape Evagrije je pristao uz Damaza. Damaz ga je 
cijenio. Evagrije je bio utjecajan i na carskome dvoru. Oko g. 373. 
konačno se vratio u zavičajnu Antiohiju. Tu je rado ugošćivao 
Jeronima kada je boravio na Istoku. Brinuo se za Jeronima i na svaki 
mu način pomagao. Jeronim je neko vrijeme proveo i na Evagrijevu 
imanju Maroniji u blizini Antiohije. Jeronim je preko Evagrija slao 
pisma i primao ih za svoga boravka u pustinji. Isto tako po Evagriju, 
koji je već u Italiji postao svećenik, Jeronim se priključio 
antiohijskoj kršćanskoj zajednici koju je vodio biskup Paulin. 


l1 Usp. De viris 125; PL, 23,751; M. SPANNEUT, Evagre, 102-107; A. Van ROEY, 
Evagrios, 1140; F. CAVALLERA, S. Jćrćme, 1, 21-22.27-29; J.N.D. KELLY, 
Jerome, 33. — Spominjemo da je D. Damjanović objavio Život sv. Antuna. 
Pišući ovu napomenu nismo pri ruci imali potanje podaike o tome djelu. 

Poslije Paulinove smrti na njegovoj je biskupskoj stolici 
Evagrije. Sam ga je Paulin posvetio g. 388. Evagrije je umro g. 
393. Zapadno je kršćanstvo uvelike zadužio prevevši na latinski 
glasoviti Atanazijev spis Život sv. Antuna. Taj je prijevod imao veliki 
utjecaj na duhovnost latinskoga kršćanstva jer Atanazijevo djelo nije 
puki životopis nego prije svega duboko razmišljanje o vjerskim 
otajstvima. Evagrijeva su vlastita djela ostala neobjavljena. Sam 
Jeronim svjedoči da mu je Evagrije čitao svoje rasprave koje nikada 
nije izdao. To se nalazi u Slavnim muževima na mjestu gdje je riječ o 
Evagriju. Naznaka je u bilješci. 


Hilarije 

Hilarije pripada uskome krugu najvećih zapadnih crkvenih 
Otaca. Vjerojatno je to veoma rano saznao i Jeronim. Stoga je kao 
mladić već u Trieru za vlastitu knjižnicu osobno prepisao Hilarijeva 
djela Sinode i Tumačenje psalama. Jeronim je sigurno puno naučio 
kod toga velikoga učitelja u ranome kršćanstvu. 

Ne znamo točno kada se Hilarije rodio. Jamačno je to bilo u 
Poitiersu između g. 310. i 320. Grad Poitiers u to je doba vojno 
važan grad. Hilarijeva je obitelj bila ugledna i vjerojatno veoma 
bogata. Nije sigurno da li je bila kršćanska ili još uvijek poganska. 
Hilarije je stekao vrsnu naobrazbu. Vidi se to po njegovim spisima 
gdje je stil dosta dobar makar Hilarijevo pisanje nije uvijek najjasnije 
i prozračno. Hilarije je u svoje knjige utkao brojne uspomene na 
poganske klasične pisce. To svjedoči da ih je poznavao. 

Hilarije se odrastao krstio. Bio je najprije visoki državni upravni 
činovnik i oženjen čovjek. Poznata je njegova kćer neobična imena 
Abra. Mnogi napominju kako je Hilarije postao kršćaninom. 
Obično kažu da ga poganski život nije zadovoljavao. Užici ga nisu 
veselili, filozofi su se svađali, život se činio prazan i besmislen. 
Hilarije je u potrazi za smislom došao do Svetoga pisma i tako do 
obraćenja. 

Hilarije je g. 350. postao biskup u svome rodnome gradu i 
njegov je prvi poznati biskup. U Hilarijevo doba u zapadnome 
kršćanstvu bila se teška bitka između pravovjerja i arijevstva. Bitka je 
bila na život ili smrt. Taj je boj ispunio sav Hilarijev biskupski život. 

Hilarije je od g. 355. odlučno pristao na stranu Nicejskoga sabora i 
Atanazija Velikoga. Tome je ostao vjeran do smrti oko g. 367. 

Hilarije se nije složio s postupkom zapadnih biskupa na 
milanskome saboru g. 355. kada je car prisilio biskupe da se odvoje 
od Atanazija Velikoga i teologije koju je on zastupao. Taj se 
Hilarijev stav nimalo nije dopao arijevskome biskupu Saturninu koji 
je stolovao u Arlesu. Za Hilarija je presudan biskupski sastanak 
održan s proljeća g. 356. u Beziersu. Hilarije je prisustvovao toj 
sinodi. Neustrašivo je zastupao i branio Nicejski sabor. Zato je 
Saturnin isposlovao da sinoda osudi Hilarija i da ga car protjera u 
progonstvo. Hilarije je prognaničke godine uglavnom proveo u 
maloazijskoj pokrajini Frigiji. Dosta se slobodno kretao. Čak se 
mogao dopisivati sa svojim svećenicima i tako ravnati svojom 
biskupijom. Hilarije se dopisivao i s biskupima u Galiji. Inače je svoj 
boravak u Maloj Aziji upotrijebio da temeljito upozna grčku 
teologiju i istočne crkvene prilike. Na Hilarija je osobito živ, dubok i 
trajan dojam ostavilo čitanje Origenovih spisa. Hilarije će svojim 
teološkim spoznajama stečenima na Istoku znati ozbiljno obogatiti 
latinsku teologiju. Tako njegovo progonstvo nije bilo neplodno. 

Zanimljivo je da je Hilarije, iako u progonstvu, pozvan na 
sinodu koja se održala u Seleuciji g. 359. Na sinodi su ga biskupi 
dobro prihvatili. Hilarije se g. 360. nalazio u Carigradu. Tu ga je 
zatekla vijest da se može vratiti u svoju biskupiju. Vrijeme je 
progonstva isteklo. Hilarija su u vlastitoj biskupiji dočekali svečano 
i radosno. Hilarije je prisustvovao pariškome saboru g. 361. gdje je 
izopćen vođa  arijevstva Saturnin. Može se kazati da se tim 
izopćenjem Galija napokon lišila arijevstva. Hilarije je g. 364. u 
Milanu kušao, premda bez uspjeha, s talijanskim biskupima s 
biskupske stolice maknuti utjecajnoga arijevca Auksencija. Potom se 
o Hilariju malo što pouzdano zna. 

Hilarije je Tumačenje psalama napisao zadnjih godina svoga 
života. Djelo je bilo opsežno. Hilarije je vjerojatno razjasnio sve 
psalme, ali su se sačuvala razjašnjenja jedino za pedeset osam 
psalama. Druga su se veoma rano izgubila. Stoga su neki držali da 
Hilarije možda i nije uspio razglobiti sav Psaltir. Hilarije je pisao 
ozbiljno i duboko. Nije isključeno da je prethodno o psalmima 
posebno propovijedao i to naknadno pretvorio u posebnu knjigu. 

Hilarije u tumačenjima zavisi o Origenu. Radi toga se u njega uz 
doslovnu egzegezu nalazi tipološka i alegorijska. Hilarije je u radu 
vodio računa o tekstu kakav se nalazi u Septuaginti, drugim grčkim 
prijevodima i u latinskim biblijskim izdanjima. Vjerojatno je prvi 
uspoređivao latinske prijevode sa Septuagintom. Zanimljivo je što je 
Hilarije tvrdio da se psalmi ne mogu kako dolikuje rastumačiti ako 
se ne pojašnjuju u svjetlu Kristova utjelovljenja. U svome je spisu 
Hilarije čitatelju pružio raznovrstan i bogat duhovni nauk. Lijepo je 
što kod tumačenja katkada navodi različita mišljenja. Nama je 
razumljivo što je mladi Jeronim za svoju knjižnicu osobno prepisao 
upravo to Hilarijevo djelo. To pokazuje što mu je veoma rano ležalo 
na srcu. 

Jeronim je istom zgodom prepisao i Hilarijevu knjigu koja se 
redovito skraćeno naziva Sinode. Zato dodajemo riječ i o njoj. 
Biskupi u Galiji o Vazmu g. 358. sastali su se na jednoj sinodi i s nje 
zamolili prognanoga Hilarija da ih izvijesti o obrascima vjere na 
Istoku te o tamošnjim crkvenim prilikama. Hilarije je udovoljio 
galskim biskupima. Poslao im je pismo koje je poznato kao djelo 
Sinode. Hilarije je taj spis sastavio najvjerojatnije početkom g. 359. 
U njemu donosi razne izričaje vjere nastale u razdoblju između g. 
341. i 357. Taj je dio knjige iznimno važan kao povijesno vrelo i 
zbirka nužnih dokumenata. Ali u svojoj knjizi Hilarije piše i o tome 
kako sam shvaća neke ključne pojmove koji su se u trojstvenoj 
teologiji pojavili na Istoku poslije Nicejskoga sabora iz g. 325. Taj 
se dio može dobro i korisno uvrstiti u razmišljanja o Božjemu 
otajstvu.12 


Inocent I. 


U stanoviti dodir s papom Inocentom I. koji je naslijedio 
Anastazija 1. i ostao papom do svoje smrti g. 417. Jeronim je ušao g. 
416. Te su godine najvjerojatnije pelagijevci napali Jeronima i 


12 Usp. A. QUACQUARELLI, /lario, 719-725; H.C. BRENNECKE, Hilarius, 315- 
322; J. DOIGNON, Hilarius, 139-167; C. KANNENGIESSER, Hilaire, 466-499; 
X. Le BACHELET, Hilaire, 2388-2462, M. SIMONETTI, llario, 36-65; M. 
SIMONETTI, /lario, DPAC,1748-1753; B. ALTANER — B. STUIBER, 
Patrologie, 361-363. 

samostane u Betlehemu. To su učinili znajući da je tu pravi otpor 
protiv pelagijevstva. Jeronim se spasio bijegom. Jedan je đakon 
smrtno nastradao. Redovnici i redovnice su zlostavljani. Dio je 
samostana bio spaljen. Čini se da je u to bio upućen čak i biskup 
Ivan Jeruzalemski. Kolao je glas da je [van bio skriveni Pelagijev 
zaštitnik. O pogibijama i neprilikama betlehemskih redovnika i 
redovnica doznao je i papa Inocent. Pismeno je Jeronimu izrazio 
sućut. Isto tako je pismeno oštro predbacio Ivanu Jeruzalemskome 
što nije sve poduzeo što je trebalo da ne dođe do napada u 
Betlehemu.13 


Marcela 


Teško je sa sigurnošću kazati kada se Marcela rodila. Redovito 
se kaže da je to bilo između g. 325. i 335. Rodila se u Rimu u 
veoma bogatoj, uglednoj i drevnoj patricijskoj obitelji. Rano je 
ostala bez oca. Poslije udaje rano je ostala i bez muža. Odbila je 
ponovnu udaju. Naročitim događajem u Marcelinu životu držimo 
dolazak Atanazija Velikoga u Rim g. 340. Atanazije je kao gost 
stanovao kod Marceline obitelji. Taj je veliki čovjek u Rimu širio 
ascetski pokret kako se živio u njegovu zavičaju. Marcela je bila 
mlada da se već tada opredijeli za strožu ascezu. To je točno. 
Utoliko imaju pravo oni koji niječu da je pod Atanazijevim 
utjecajem odlučila ascetski živjeti. Ipak se ne može dvojiti da je 
Atanazijev topli i uvjerljivi govor o ascetskim vrlinama morao 
taknuti Marcelinu dušu i srce. Uostalom, Atanazije je u Rimu ostao 
pune tri godine. Marcela je, iako mlada ili još dijete, mogla naslutiti 
o čemu je riječ. Sjeme koje je kao ascetski zov Atanazije zasijao u 
Marcelin duh proklijalo je i donijelo rod kada je aleksandrijski 
biskup Petar g. 373. u Rimu sa zanosom govorio o ascezi i njezinim 
prednostima. Petrov je utjecaj na Marcelu izvjestan. Marcela je u 
vlastitoj palači odvojila kutak za povučenost i molitvu. Rijetko je 
odlazila u društvo. Oko sebe je okupljala žene koje su s njome težile 
za istim isposničkim i svetim životom. U tu je svrhu presudan bio i 


13 Usp. E. AMANN, /nnocent, 1949-1950; F. CAVALLERA, S. Jćr&me, 1, 328-329; 
J.N.D. KELLY, Jerome, 322; J. FORGET, Jćrćme, 906; H. LECLERCQ, Jćr6&me, 
2301. 

Jeronimov dolazak u Rim g. 382. Marcela je Jeronima uvela u svoje 
ascetsko okruženje i društvo. Jeronim je u neku ruku postao 
duhovni vođa cijele zajednice okupljene oko Marcele. Tu je Jeronim 
osnovao biblijski kružok u kojemu je stručno tumačio Sveto pismo i 
općenito izlagao teologiju. To je trajalo do g. 385. kada je Jeronim 
napustio Rim. Ali ni kasnije Jeronim nije prekinuo zajedništvo s 
Marcelom i njezinom ascetskom skupinom. Postoji veći broj 
Jeronimovih pisama Marceli gdje je riječ o najrazličitijim pitanjima 
vezanima uz Bibliju i teologiju. 

Marcela se g. 400. uključila u origenističke razmirice. U tome 
je pogledu stajala na Jeronimovoj strani. Marcela je doživjela 
pustošenja Rima u kolovozu g. 410. Vojnici su i nju napali. Spasila 
se bijegom u baziliku sv. Pavla. Malo poslije toga je preminuja. 
Marcela je bila istaknuta ličnost. Krasio ju je zdrav sud, ravnoteža 
duha, ozbiljna umnost i dobra upućenost u Sveto pismo i teološka 
pitanja. Rimsko  ascetsko gibanje i duhovni pokret ne mogu 
mimoići Marcelu. Sve što je posjedovala ugradila je u zdanje vlastite 
i zajedničke duhovnosti.14 


Metodije Olimpski 


Metodije Olimpski umire oko g. 311. U naš posao ulazi kao 
začetnik osporavanja nekih točaka u Origenovu učenju. Zapravo s 
Metodijem počinje origenistička rasprava koja je bila duga, mučna i 
veoma teška. Znamo koliko se strastveno u nju upleo i sami 
Jeronim. Metodije je Origenu predbacio način kako shvaća tjelesno 
uskrsnuće. Inače je samu teologiju uskrsnuća dobrim dijelom učio 
upravo od Origena. Metodije se slagao s Origenom da treba odbaciti 
čisto materijalno shvaćanje tijela poslije uskrsnuća. Ali Metodije se 
nije s Origenom složio u procjeni tijela nakon uskrsnuća. Origen je, 


14 Usp. E. ROMANELLI, Marcella, 8; M.G. BIANCO, Marcella, 2085-2086; G.D. 
GORDINI, Marcella, 644-645; M.G. GORDINI, Marcella, DIP, 898; LThK, 
6(1961), 1375; H. LECLERCOQ, Marcella, 1760-1762; R. LORENZ. Anfiinge, 5; 
L. BOUYER, Spiritualitć, 548-581; G. D. GORDINI, Origine, 226-228.284; G. 
GRUTZMACHER, Hieronymus, 1, 225-242; F. CAVALLERA, S. Jćr6me, 1, 84- 
88; J.N.D. KELLY, Jerome, 91-93; I. SCHUSTER, /nfiuenza, 115-122; P. 
NAUTIN, Hieronymus, 312-313. 

misli Metodije, odveć poduhovio uskrslo tijelo. Gotovo da ono više 
nije tijelo nego neka eterična i astralna zbilja. Svakako — po 
Origenu — nije istovjetno s ovozemnim tijelom. Pojedinac neće 
imati tijelo koje će biti istovjetno s njegovim zemaljskim tijelom. 
Tako je Metodije razumio Origenovo učenje i odbacio ga kao 
netočno. Sam je mislio da će svatko nakon uskrsnuća imati tijelo 
koje je posjedovao na zemlji. Uskrslo je tijelo ono tijelo koje je 
preminulo. Metodije je i sam pisao o tjelesnome uskrsnuću kao 
osnovnoj kršćanskoj vjeri. Stoga se morao osvrnuti na Origenovo 
stajalište. 

Metodije je Origenu također spočitnuo što je zastupao predživot 
duša. Nije mu se svidjelo ni to što Origen tijelo zove grobom i 
tamnicom u koju se useljuje ljudska duša. Metodije odbacuje i onaj 
dio Origenova teološkoga sustava gdje se govori o stvorenju i 
stvaranju koje je jednako vječno kao i Bog. Ovdje na nas ne spada 
suditi koliko je Metodije točno shvatio Origenov nauk. Svakako, 
njegovo će predbacivanje Origenu prihvatiti i nadopuniti kasniji 
teolozi koji su se u otačko doba oduprli Origenu.!5 


Pahomije 


Samo s nekoliko riječi podsjećamo na Pahomijev život i 
njegovo djelovanje.16 Podaci iz Pahomijeva života niti su brojni niti 
strogo provjerljivi. Pahomije je živio otprilike između g. 287. i 346. 
Glavno je njegovo djelo to što je prvi u povijesti utemeljio mušku i 
žensku monašku zajednicu. Stoga se Pahomije smatra začetnikom i 
osnivačem uređenoga monaškog života i jednim od najvećih 
monaških ličnosti svih vremena. Prije Pahomija živjeli su pustinjaci i 


15 Usp. V. BUCHHEIT, Methodios, 369; J.M. SAUGET, Metodio, 380-382; H. 
MUSURILO, Methodius, 742; H.A. MUSURILLO, Mćthode, 1109-1117; E. 
AMANN, Methode, 1606-1614. O Metodijevu stavu prema Origenu i njegovu 
utjecaju na origenizam vidi: H. CROUZEL, Origene, 1, 34.36; 11, 49; R. STAATS, 
Auferstehung, 476; A. MICHEL, Resurrection, 2531-2532; G. FUTZ, 
Origćnisme, 1565; H. CROUZEL, Origenes, 1234; J. QUASTEN, Patrologia, 1, 
392-399; B. ALTANER — A. STUIBER, Patrologie, 215; A. GUILLAUMONT, 
Kćphalaia; H. CROUZEL, Origenism, 767-774; H. CROUZEL, Origenismo, 
2533-2538. 


16 Vidi u drugome poglavlju bilješku 171. 

osamljenici i svaki za se hrlili vrhuncima duhovnoga života. S 
Pahomijem se javlja zajednički monaški život. Odsele ljudi žive u 
zajednici. Zajednički mole, rade i blaguju. Takvih je žena i muževa 
u Pahomijevoj zajednici na kraju njegova života bilo preko tisuću. 

Pahomije se rodio u Latopolisu. Mjesto je bilo na lijevoj obali 
Nila, nedaleko od Tebe. Pahomije je tu oko g. 320. podigao prvi 
samostan. Za njegova je života nastalo još osam muških i dva ženska 
samostana. 


Paladije 


Jeronim je isključivi razlog što izdvojeno spominjemo 
Paladija!7 i njegovo djelo s neobičnim naslovom Historia Lausiaca. 
Paladije tvrdi da Jeronim potječe iz Dalmacije. Tako opravdava i 
utemeljuje uvriježenu predaju o Jeronimu kao Dalmatincu. Paladije 
je jamačno točno znao otkuda je Jeronim. Njih su se dvojica našli u 
protivnim taborima u sporu oko Origena. Paladije je prijateljevao s 
Rufinom i bio origenist. To mu je Jeronim predbacio. Epifan ga je 
čak smatrao opasnim širiteljem origenizma. Paladije je najprije bio 
monah i živio među egipatskim monasima. Potom je oko g. 400. 
postao biskup u bitinijskome Helenopolisu. Umro je malo prije 
godine 431. 

Paladije je nadasve poznat po veoma vrijednome djelu Historia 
Lausiaca. Djelo je posvećeno komorniku Teodozija Il. Lausu i 
stoga se naziva Lausiaca. Paladijev je spis neposredno vrelo za 
izučavanja egipatskoga monaštva. Paladije u njemu uglavnom 
prikazuje muževe i žene koji su kao isposnici i asceti živjeli u 
egipatskoj pustinji. Manjim se dijelom osvrnuo i na palestinsko 
monaštvo. Taj, dakle, Paladije u svome djelu neprijeporno tvrdi da je 


qs. a. 


ostalo, i o tome naznaka. 


17 Usp. J. QUASTEN, Patrologia, Il, 178-182; B. ALTANER — A. STUIBER, 
Patrologie, 238-240; S. ZINEONE, Palladio, 2589-2590; J.A. ROBINSON, 
History, 178; A. GUILLAUMONT, Kćphalaia, 74-T1; J.N.D. KELLY , Jerome, 3. 

Paula 


Paula se rodila 347. g. u slavnoj patricijskoj rimskoj obitelji.!8 
Rano se udala. Premda je njezina obitelj bila kršćanska, Paula se 
udala za poganina, ali veoma razumna i susretljiva čovjeka koji nije 
ništa imao protiv kršćanstva. Iz toga se braka rodio sin i četiri kćeri. 
Paula je nešto poslije tridesete godine postala udovicom. Više se nije 
udavala. Sprijateljila se s Marcelom i u njezinu društvu težila prema 
kreposnome životu. Odrekla se raskoši i svjetovnih užitaka. Dušom 
je naginjala mistici. Vlastiti je dom nekako pretvorila u kuću gdje se 
zajednički postojano moli, ozbiljno posti, često čita Sveto pismo i 
rado vrše djela milosrđa. U tome su svi sudjelovali: gotovo sve 
Pauline kćeri, njezine prijateljice, kućni sluge i sluškinje. Paula je 
dobro poznavala latinski, grčki i hebrejski. 

Tijek Paulina života odredio je susret s Jeronimom. Paula je 
ostavila Rim. Zajedno je s Jeronimom hodočasnički obašla Svetu 
zemlju i potom posjetila Egipat. U Betlehemu se trajno nastanila g. 
386. Tu je svojim novcem omogućila sagraditi hodočasnički 
gostinjac kao i samostan za žene i muževe. Osobno je predvodila 
ženski samostan. Umrla je g. 404. 


Paulin iz Nole 


Paulin se rodio između g. 353. i g. 355. Bilo je to u Bordeauxu 
ili njegovoj najbližoj okolici. Obitelj mu je vjerojatno bila kršćanska. 
Svakako je bila veoma ugledna i nadasve bogata. Posjedovala je 
velika imanja u Galiji, Španjolskoj i Italiji. Paulin je stekao ozbiljnu 
izobrazbu. Rano je stupio u državnu službu i obnašao visoke 
dužnosti kao što je konzulska i upraviteljeva u rimskoj pokrajini. 
Paulin je prilično rano napustio javni društveni život i neko vrijeme 
živio gotovo u dokolici posvetivši se književnosti i umjetnosti. 
Paulina je g. 390. u Bordeauxu krstio mjesni biskup. To je njegovo 


18Ugp. L. BOUYER, Spiritualitć, 548-551; R. LORENZ, Anfdnge, 6-7; G. D. 
GORDINI, Origine, 235; G. GRUTZMACHER, Hieronymus, 1, 242-250; G. Del 
TON, Paola, 697-698; A. POLLASTRI, Paola, 2607; J. GRIBOMONT, Paola, 
1098; G. Del TON, Paola, BSS, 123-136; U.M. FASOLA, Paula, 204-205; H. 
LECLERCQ, Paula, 2706-2727; F. CAVALLERA, S. Jćr&me, I, 88-91.123-139; 
J.N.D. KELLY, Jerome, 93.1 16-140. 

obraćenje. Paulin u korist siromaha prodaje dobar dio svojih imanja. 
Rado prima goste. Brine se za hodočasnike. Osobno živi skromno i 
povučeno. U Barceloni jednoga Božića po želji puka postaje 
svećenik. Sam nije težio za svećeničkom čašću. Nije se htio vezati uz 
barcelonsku biskupiju. Paulin se iz svoga zavičaja preselio u 
talijanski grad Nolu gdje je utemeljio ascetsku udrugu u kojoj se 
živjelo na monaški način. U Noli je g. 409. postao biskupom. Umro 
je g. 431. 

Paulin iz Nole bavio se pisanjem. Drage volje se dopisivao sa 
značajnim ljudima svoga vremena kao što su bili Sulpicije Sever, 
Augustin i Ambrozije. Mi ga spominjemo zbog njegova dopisivanja 
s Jeronimom, o čemu je ranije bilo riječi. Paulin je također pisao 
pjesme, ali i teološke knjige. Napisao je i pohvalnicu caru 
Teodoziju. Znamo da je spominje i Jeronim. Od toga se _ djela nije 
ništa sačuvalo. Paulin je od svoje želje stupio u pisani dodir s 
Jeronimom. Nažalost, Paulinova su pisma Jeronimu izgubljena. To 
otežava razumjevanje Jeronimovih odgovora Paulinu. Paulin je 
počeo pisati Jeronimu otkada se nastanio u Noli. Jeronim je Paulinu 
na uvid poslao svoj spis Protiv Jovinijana.!? 


Paulinijan 


Iz Jeronimove obitelji nešto bolje poznajemo njegova brata 
Paulinijana koji se rodio oko g. 365. Jeronim je svojim živim 
osjećajem za vjeru i žarkom ljubavlju prema ascetskome životu 
duboko utjecao na Paulinijanovo osnovno životno opredjeljenje. 
Paulinijan je napustio roditeljsku kuću i g. 384. došao Jeronimu u 
Rim. Otuda su zajedno u kolovozu g. 385. krenuli lađom kroz 
Jadran na Istok. Jeronim je brata cijenio i volio. To je pokazao u 
mnogo slučajeva o kojima smo ranije na više mjesta govorili.20 


19 Usp. F. CAVALLERA, S. Jćrčme, [, 170-174; 221-222; 11, 89-91 bilj. I; £. 
AMANN, Paulin, 68-71: J.T. LIENHARD, Paulin, 592-602; A. Di BERNARDINO, 
Patrologia, IIl, 281-290; J.N.D. KELLY , Jerome, 192-194; G. BRUKE, Paulinus, 
208-209; M.P. CUNNIGHAM, Paulinus, 28-29. 

20 Usp. F. CAVALLERA, S. Jćr&me, 1, 4.7.23-24.82.134.211-213; J.N.D. KELLY, 
Jerome, 205-209. 

Porfirije 

Porfirije pripada među najveće protivnike koji su perom napali 
mlado kršćanstvo. Riječ je o neoplatonskome filozofu i piscu. 
Porfirije se rodio oko g. 232. Različito se navodi mjesto njegova 
rođenja. Spominje ih se više. Među ta mjesta broji se i grad Tir i 
neko mjesto, dosta neznatno, blizu Cezareje Palestinske. Porfirijeva 
je obitelj vjerojatno bila dosta bogata. Porfiriju je omogućila dobru 
naobrazbu u Tiru. Zbog obrazovanja Porfirije je obišao Siriju, 
Palestinu i Aleksandriju gdje se oko g. 249. upoznao s Origenom i 
njegovom bogatom knjižnicom. 

Porfirije je, po svemu sudeći, slušao Origenova predavanja i 
možda postao kršćanski katekumen. Za Decijeva je progonstva 
napustio svaku povezanost s kršćanstvom. Porfirije potom oko g. 
254. boravi u Ateni da se neposredno uputi u grčku filozofiju i 
književnost. Porfirije stanuje u Rimu od g. 263. do g. 268. Tu se 
sprijateljio sa slavnim Plotinom. Porfirije u to doba radi preko svojih 
mjera i tako narušava duševnu ravnotežu i tjelesno zdravlje. Po 
Plotinovu savjetu odlazi na odmor na Siciliju. Tu se dobro oporavio. 
Zatim se vratio u Rim gdje je g. 270. preuzeo vodstvo Plotinove 
škole. Ne znamo kada je Porfirije točno umro. Može se nagađati da 
je to bilo u Rimu negdje g. 303. 

Porfirije je bio iznimno marljiv radnik i veoma učen. Pisao je 
iznimno mnogo i tako reći o svemu. Znao je u radu zapasti u 
protuslovlje. Ljudi su Porfirija, koji inače nije bio naročito izvoran, 
rado čitali i prevodili. Uspomena na Porfirija još je živa u Srednjem 
vijeku kada se skolastici nadahnjuju njegovim učenjem o vrlinama. 
Pravi je razlog što smo se ovdje kratko zaustavili kod Porfirija 
njegov spis Protiv kršćana i Jeronimov sud o tome djelu. Uostalom, 
već smo istaknuli da se Jeronim sporio s Porfirijem i kao egzeget. 

Porfirije je knjigu Protiv kršćana napisao dok se oporavljao na 
Siciliji. Nije isključeno da je Plotin potaknuo Porfirija da je napiše. 
Porfirije u svome spisu napada autentičnost starozavjetne Danielove 
knjige, ali isto tako vjerodostojnost evanđeoskih izvještaja. Ipak se 
Porfirije na zaseban način i posebnom oštrinom okomio na Ivanovo 
evanđelje. Osim Jeronima i prije njega više je pisaca odgovorilo 


Porfiriju. To su učinili Metodije Olimpski, Euzebije Cezarejski i 
sami Apolinar Laodicejski. 

Metodijev spisž! u kojemu se Metodije spori s Porfirijem prvi je 
kršćanski odgovor na Porfirijev napad. Prava je šteta što se 
Metodijeva knjiga izgubila u onim dijelovima gdje govori o 
Porfiriju. Iz sačuvanih se Metodijevih ulomaka ništa ne može 
doznati o Porfirijevim prigovorima kršćanstvu. Drugi je Porfirijev 
osporavatelj bio Euzebije Cezarejski2ž koji je s Porfirijem 
suvremenik, a možda su i sunarodnjaci. Porfiriju je uzvratio 
golemim djelom koje se, osim nekoliko neznatnih odsjeka, također 
izgubilo. Stječe se utisak da je Euzebije svoje djelo napisao u 
mladosti i dosta potanko odgovorio protivniku. Euzebije predbacuje 
Porfiriju da je zapravo klevetnik. Apolinar Laodicejski23 napisao je 
najbolji i najsadržajniji spis gdje je odbio Porfirijeva osporavanja 
kršćanskih učenja i tvrdnja. Djelo je bilo opsežno i duboko. 
Potpuno je kao cjelina izgubljeno. Uspomenu je na nj i neke 
ulomke sačuvao samo Jeronim.24 


Rufin Akvilejski 


Rufin Akvilejski višestruko je povezan s Jeronimom. Rufin se 
rodio između g. 340. i 345. u manjem mjestu nedaleko Akvileje. 
Obitelj mu je bila kršćanska i bogata. Rufin je osnovnu naobrazbu 
stekao u svome zavičaju. Najviše je škole pohađao u Rimu gdje se 
sprijateljio s Jeronimom. To je prijateljstvo bilo glasovito i nadaleko 
poznato. Trajalo je do g. 393. kada su se Rufin i Jeronim razišli radi 
Origena. 

Po završetku rimskih studija Rufin se vratio u rodni kraj da bi 
se u okolici Akvileje pridružio ascetskoj zajednici koju je predvodio 
budući akvilejski sveti i učeni biskup Kromacije. Rufin je u to doba 


21 Usp. £. AMANN, Mćthode, 1612; L. VAGANAY , Porphyre, 2564. 

22 Usp. L. VAGANAY, Porphyre, 2564-2565; J. MOREAU, Eusčbe, 1449; ]. 
MOREAU, Eusebius, 1067-1068; J. QUASTEN, Parrologia, [1, 336. 

23 Usp. L. VAGANAY , Porphyre, 2565-2566. 

24 Usp. L. VAGANAY, Porphyre, 2555-2590; R. BEUTLER, Porphyrios, 275-313; 
P. HADOT, Porphyry, 593-594; H. KUHN, Porphyrios, 620. 

samo katekumen. Krstio se tek g. 370. Potom je otputovao na Istok. 
Obišao je egipatske monahe i od g. 372. duže boravio u 
Aleksandriji. Kada je umro Atanazije Veliki, Rufin je radi vjere 
napadan i za vjeru je trpio. U Aleksandriji je slušao Didimova 
predavanja. Rado je izučavao Sveto pismo i grčke teologe. U 
Aleksandriji je zavolio Origenova djela i Grgura Nazijanskoga. 
Rufin iz Aleksandrije odlazi u Jeruzalem i kao duhovni vođa služi 
u jednome samostanu. Tu se sprijateljio s mjesnim biskupom 
Ivanom koji ga je g. 390. redio za svećenika. U origenističkim 
sporovima odlučno je branio Origena i bio na strani Ivana 
Jeruzalemskoga. 

Rufin je g. 397. napustio Svetu zemlju i vratio se u Italiju. Oko 
g. 400. nalazi se u Akvileji kod biskupa Kromacija. Tu se moli i 
bavi teološkim radom. Bio je napadnut kao origenist. Stoga se 
kratkim spisom branio pred papom Anastazijem. Kada su barbari 
stali remetiti mir otišao je na Siciliju. Umro je u Mesini oko g. 410. 

Od Rufinovih radova ovdje ističemo njegov prijevod 
Origenovih Počela i njegovu Obranu. Znamo da se zbog prijevoda 
Počela iznova zametnula žestoka rasprava između njega i Jeronima. 
Inače taj je Rufinov rad neprocjenjive vrijednosti. Samo je on do 
danas sačuvao Origenova Počela. 

Rufin je svoju Obranu sastavio oko g. 400. To je njegova 
zadnja riječ u origenističkome sporu. Potom je šutio. U djelu je 
branio svoje pravovjerje. Također je iznio razloge zašto je preveo 
Počela. Uz to je napao Jeronima. Napad je umjeren, iako živ i čvrst. 
Rufin je želio biti pravedan. Kritički je govorio o Jeronimovu 
ponašanju, njegovoj ćudi i načinu rada. Rufin je pisao pošteno. Stil 
mu nije naročito dobar. Rufin je svoje sudove temeljio na točnim i 
provjerenim podacima. Nakana mu je uvijek bila dobra i čestita. 
Namjerno nije ništa iskrivljivao.29 


25 Usp. G. BARDY, Rufin, 153-160; F.X. MURPHY, Rufinus, 91-92; M. 
SIMONETTI, Rufinus, 702-704; J. GRIBOMONT, Rufino, Patrologia, 1Il, 234- 
240; F. CAVALLERA, S. Jćr&me, 11, 97-101 bilj. N; 11, 229-286. 

Simah 


Simah je s hebrejskoga na grčki preveo Stari zavjet. Od njegova 
su se rada sačuvali jedino neznatni dijelovi. Iz njih se pak vidi da je 
Simah prevodio dosta slobodno i trudio se da mu grčki bude lijep i 
dotjeran. Jeronim u svome prijevodu Propovjednika bez dvojbe na 
nekim mjestima zavisi o Simahu. To se zaista ne da poreći.26 


Siricije 

Siricije je naslijedio Damaza i bio papa do g. 399. Za papu ga 
je odabrala stranka koja u Rimu nije bila sklona Jeronimu. Sam 
Jeronim spominje da se u puku općenito mislilo da će on biti 
Damazov nasljednik. U Rimu se cijenila Jeronimova pobožnost, 
velika učenost i skromni život. Umjesto Jeronima papom je, dakle, 
postao Siricije. Teško je pretpostaviti da Siricije nije bio upućen u 
crkveni sud koji je u Rimu prosuđivao Jeronima. Vjerojatno je na to 
dao i svoj pristanak. Sve to tumači zašto nisu postojali naročito dobri 
i prijateljski odnosi između Siricija i Jeronima. Valja također reći da 
je u raspravama oko Origena Siricije više bio na strani Rufina nego 
Jeronima. Čak se Epifan morao radi antiorigenizma ispričavati kod 
Siricija. Siricijev stav u origenističkome sporu još nije do kraja 
istražen.27 


Teodocion 


Teodocion zapravo nije neovisno i u punome smislu riječi s 
hebrejskoga na grčki preveo cijeli Stari zavjet. On je popravio i 
izvorniku približio Septuagintin tekst. Inače je bio dosta 
konzervativan. Njegov se rad jako cijeni. Vidimo to otuda što se u 
kršćanskim zajednicama gdje se govorilo grčki Danielova proročka 
knjiga čitala u njegovu izdanju, a ne kako stoji u Septuaginti. Držalo 


26 Usp. P.W. SKEHAN, Bible, 429-430; J. ZIEGLER, Bibeliibersetzungen, 380; S.P. 
BROCK, Bibeliibersetzungen, 169; E. AMANN, Versions, 2712; P. JAY, Isaie, 
105-106; W.W. CANNON, Jerome, 191-199. 


27 Usp. £. AMANN, Sirice, 2171-2174. 

se da je Teodocionov prijevod u tome slučaju bliži izvorniku nego 
Septuagintin.28 


Teodor 


Ovdje je riječ o Teodoru čije je jedno pismo Jeronim sačuvao u 
latinskome prijevodu. Taj se Teodor2? rodio oko g. 314. u Egiptu. 
Bio je omiljeli Pahomijev učenik. Prvi je g. 350. naslijedio Pahomija 
i do smrti g. 368. vodio egipatske monahe Pahomijeve udruge. 
Osnovao je još pet novih samostana. Uspostavio je u zajednici mir 
koji se narušio iza Pahomijeve smrti. Uz Teodorovo se ime veže 
nekoliko kraćih spisa. Nešto se sačuvalo na koptskome, a nešto na 
grčkome. Vjerojatno je riječ o ostacima homilija ili pisama koja je 
Teodor poslao članovima svoje zajednice da ih potakne na dobro. 
Teodor je u svojim spisima jamačno zgusnuto iznio Pahomijev 
duhovni nauk. 


Teofil Aleksandrijski 


Aleksandrijskoga patrijarha Teofila spominjemo zbog njegove 
upletenosti u origenističku raspru. Posebice ističemo da je od g. 
395. do g. 397. nastojao posredovati između Jeronima koji se 
udaljio od Origena te Ivana Jeruzalemskoga i Rufina koji su ostali 
vjerni Origenu i zato se sukobili s Jeronimom. Inače Teofilov osobni 
stav prema Origenu donekle i izvanjski nalikuje na Jeronimov. 
Teofil je dugo bio oduševljen Origenom. Ali je g. 399. skroz 
promijenio mišljenje. Od pristaše i sljedbenika postao je neumolijivi 
i ljuti protivnik. Čak je g. 401. u Aleksandriji na sinodi osudio 
Origena i origeniste koje je kasnije bez milosrđa, nesmiljeno i dugo 
najžešće progonio.30 


28 Usp. P.W. SKEHAN, Bible, 430; J. ZIEGLER, Bibeliibersetzungen, 380; S.P. 
BROCK, Bibeliibersetzungen, 168-169; £. AMANN, Versions, 2711-2712; P. 
JAY, Isaie, 106-110. 

29 O Teodoru vidi u drugome poglavlju bilješku 175. 

30 Usp. J. QUASTEN, Patrologia, Il, 102-103; F.X. MURPHY, Theophilus. 71-72; 
A. De NICOLA, Teofilo, 3403-3404; K. BAUS, Theophilos, 88; R. DELOBEL — 
M. RICHARD, Thćophile, 523-530; G. FRITZ, Origćnisme, 1571-1574. 

Viktorin Ptujski 


Pravo govoreći, škrti su i nepouzdani podaci koji govore o 
Viktorinovu životu i njegovim djelima. Svakako Viktorin je prvi 
biskup koji nam je poznat u Ptuju. Dvojilo se da li je latinskoga ili 
grčkoga podrijetla. Ipak je vjerojatnije da mu je latinski svijet pravi 
zavičaj. Viktorin je bio slabije opće naobrazbe, ali je unatoč tome 
stekao veliko teološko znanje koje nas zapanjuje. Umro je kao 
mučenik oko g. 304. u vrijeme Dioklecijanova progonstva. 

Jeronim svjedoči da je Viktorin napisao mnogo. Protumačio je 
veliki broj biblijskih knjiga. Viktorin ih vjerojatno nije u cjelini 
tumačio već se zaustavljao na nekim ulomcima. U svakome slučaju 
bio je marljiv i plodan pisac. Viktorin se ukazuje začetnikom, 
tvorcem i utemeljiteljem zapadne kršćanske egzegeze. U tome je 
njegova trajna _i neprolazna vrijednost. Stoga se Jeronim s ponosom 
pozivao na Viktorina i od milja ga nazivao "naš Viktorin“. 

Na nesreću, većina je Viktorinovih egzegetskih djela nestala. 
Više im ne znamo ni točne naslove. Najviše se sačuvalo od izlaganja 
koja je Viktorin posvetio novozavjetnome Otkrivenju. Već je u 
starini postojao veći broj recenzija Viktorinova Tumačenja 
Otkrivenja. Jednu je obavio i Jeronim. Iz Viktorinova je spisa 
izbacio konac radi milenarizma. Također je ispustio navode pisaca 
koje je upotrebljavao Viktorin. Time je zaista djelu nanio veliku 
štetu i nas lišio dragocjenih ulomaka ranih kršćanskih pisaca. 
Jeronim je ispuštene pisce nadomjestio svojim suvremenicima i tako 
donekle ublažio svoju pogrešku. Viktorinova je knjiga objavljena 
prvi put g. 1916. Za izdanje je poslužio rukopis iz XV. stoljeća. 
Nalazio se u Vatikanskoj knjižnici. 

Među Viktorinovim djelima spominje se knjiga koja vjerojatno 
potječe od njega i nosi naslov Stvaranje svijeta. Knjiga se sačuvala 
samo ulomično. Riječ je zapravo o alegorijskome tumačenju 
biblijskoga izvještaja o stvaranju svijeta. Također su nađeni neznatni 
ostaci spisa u kojemu Viktorin pojašnjuje Matejevo evanđelje. 
Viktorin je pisao dosta slabim latinskim. Očito da je bio nevješt 
tome jeziku. Vjerojatno je kudikamo spretnije i okretnije pisao 
grčki. Samo se tim jezikom u svojoj biskupiji nije mogao služiti. Tu 
ga jamačno nitko nije razumio. Zbog lošega latinskoga i dobroga 

vladanja grčkim mnogi su mislili da je Viktorin došao u Ptuj s 
grčkoga Istoka što za ono vrijeme ne bi bilo ništa neobično. Ni 
Viktorinov stil nije bio gladak ni uglađen već nekako opor i hrapav. 
Ali to se dade razumjeti time što s Viktorinom prisustvujemo 
stvaranju latinske europske egzegeze. 

Radi izgubljenosti Viktorinovih djela teško je određenije 
govoriti o njegovoj teologiji. Ipak se čini da Viktorin nije u Ptuju 
dovoljno pratio teološki razvoj. Slabo je bio upućen u cjelovitu 
latinsku teološku misao. Viktorinova je teologija zaostajala 
sadržajem i izričajem. Viktorin je još uvijek bio pobornik dosta 
grubo i skoro materijalno shvaćenoga milenarizma. Milenarizam se 
kao oblik razmišljanja neprestano vraća pod Viktorinovim perom. 
Znamo pak da je ta iskonska i veoma raširena misao u Viktorinovo 
doba u Crkvi već svedena na skromnije mjere i da je u svojim oštrim 
oblicima uglavnom iščeznula. 

Inače su se Viktorinu posebice nametala eshatološka pitanja. 
Viktorin se podrobno zanimao za Posljednji sud i za stanje 
preminulih do toga Suda. O pojedinačnome suđenju poslije smrti 
kao i o nagradi ili kazni utemeljenoj na tome suđenju Viktorin 
govori dosta nejasno i nerazgovjetno. Viktorinovo se ime spominje 
kada se razglaba pitanje sedam darova Duha Svetoga. To je također 
slučaj kod sustavnoga prikazivanja dugoga crkvenoga nauka o 
Božjoj Riječi. Kao vrsni egzeget Viktorin se zanimao za nadahnutost 
Svetoga pisma. Učio je da cijela Biblija potječe od Boga. Stoga 
krivovjernici nemaju pravo kada odbacuju proroke. Vjerojatno 
Viktorin pod prorocima ima na umu cijeli Stari zavjet i cilja protiv 
krivovjernih egzegeta koji su uistinu u ono vrijeme odbijali Stari 
zavjet. Ali u krivu su i Židovi koji ne prihvaćaju Novi zavjet. 

Viktorin je kazao svoju riječ i o vječnosti ognja u paklu. 
Razmišljao je o Antikristu i o njemu iznio tvrdnje koje se neće 
zaboraviti već skladno uklopiti u kasnije razmišljanje. Viktorin je i u 
demonologiji rekao neke nove i vlastite misli. Sve izneseno 
razjašnjuje zašto se Viktorin često spominje u boljim dogmatskim 
djelima. Viktorin ima svoje mjesto u povijesti kršćanskoga učenja. 

Još se jednom zaustavljamo na tome da se Helvidije kada 
Bogorodici odriče djevičanstvo nakon Isusova rođenja pozivao i na 
Viktorina. Tvrdio je da je Viktorin u svome tumačenju Matejeva 

evanđelja izričaj "Gospodnja braća“ uzeo za Marijinu djecu. 
Jeronim je Helvidijev sud osporio i branio Viktorina. Jeronim kaže 
da je Viktorin "Gospodnju braću“ koju spominje evanđelja smatrao 
Isusovim rođacima. Nemamo razloga sumnjati u Jeronimov iskaz 
kada je on u rukama imao Viktorinove tekstove. Dodajemo da se 
Viktorin trudio shvatiti način na koji će završiti cjelokupna ljudska 
povijest i kako će se konačno zbiti svršetak svijeta. Zaista je prava 
šteta što se nisu sačuvala Viktorinova djela. Stekli smo dojam da je 
Viktorin bio cjelovit egzeget i teolog.3! 


31 Ostaci se Viktorinovih djela nalaze u PL, 5, 281D-344C i u PLS, 1, 103-172. O 
Viktorinu, njegovu djelu i učenju vidi: P.W. LAWLER, Victorinus, 651; W, 
BAUER, Chiliasmus, 1077; G. BARDY, Millćnarisme, 1762; G. ENGELHARDT, 
Chiliasmus, 1060; M. RICHARD, Enfer, 62; J. RIVIERE, Jugement, 1779; E.B. 
ALLO, Apocalypse, 321-322; K.H. SCHWARTE, Apokalyptik, 266; E. 
MANGENOT, Dćmon, 352-353; G. BARDY, Dons, 1584; A. GARDEIL, Dons, 
1762; A. MICHEL, Verbe, 2655; E. MANGENOT, /nspiration, 2084; G. BARDY, 
Victorin, 2882-2887; G. BAREILLE, Helvidius, 2141-2144; E. MANGENOT, 
Fin, 2522; C. CURTI, Vittorino, 3612-3615; J. QUASTEN, Victorinus, 775- 
776; A.G. MATANIĆ, Vittorino, 1306-1307; H.G. BECK, Exegese, 1279; O. 
MERK, Bibelwissenschaft, 376; J. QUASTEN, Patrologia, 1, 635-637; B. 
ALTANER — A. STUIBER, Patrologie, 182-183. 

PETO POGLAVLJE 


TRI DAVNE TEOLOŠKE ŠKOLE 


Sada se s nekoliko rečenica zaustavljamo kod triju drevnih 
teoloških škola ranoga kršćanstva. Te su škole djelovale u Antiohiji, 
Aleksandriji i Edesi. Jeronim je jamačno dobro poznavao i mnogo 
naučio od Antiohijske i Aleksandrijske škole.! On, doduše, nije bio 
neposredno učenik tih škola, ali se dovoljno dugo zadržao u 
Antiohiji i Aleksandriji da iz njihovih sredina stekne što mu je 
trebalo. U Antiohiju se navraćao češće i duže u njoj zadržavao. 
Aleksandriju je kratko posjetio, ali je i iz nje ponio mnogo. Teže je 
reći da li je i koliko Jeronim poznavao školu iz Edese. Ipak to 
poznanstvo nije isključeno. Čak se sa stanovitom razboritošću smije 
pretpostaviti. Jeronim je u kalcidijskoj pustinji živio s ljudima koji su 
jedino poznavali sirijski jezik. Vjerojatno je od njih nešto od njega 
naučio i barem se donekle uputio u teologiju sirijskoga kršćanstva. 
Štoviše, naziru se neki misaoni dodiri između Jeronima i sv. Efrema 
koji je glavni učitelj daleke škole u Edesi. Nitko nam nije poznat 
tko bi se uopće pitao za bilo koji odnos između Jeronima i sirijske 
teologije. Razumljivo je što smo i mi u tome pitanju nadasve 
oprezni. Svjesni smo da je to što rekosmo ipak jedino nagađanje. 


! Usp. W. HAGEMANN, Wort, 193-195. 

Antiohijska teološka škola 


Jeronim je u više navrata boravio u Antiohiji. Zato je zaista 
nezamišljivo da nije ušao u dodir općenito s antiohijskom 
teologijom i posebice s tamošnjom egzegezom. Po svemu sudeći, 
Jeronim je iz toga egzegetskoga kruga naučio vrednovati doslovno 
tumačenje Svetoga pisma, brinuti se za kritički tekst, voditi računa o 
čisto povijesnim i zemljopisnim podacima koji pomažu tumačiti 
nadahnute spise. Jeronim je i pažnju prema filologiji mogao steći 
svojim boravkom u Antiohiji. To, dakako, pouzdano ne znamo, ali s 
pravom predmnijevamo jer poznamo egzegetske oznake Antiohijske 
teološkke škole. O njoj govorimo na prvome mjestu jer je jamačno 
dublje utjecala na Jeronima nego ostale dvije škole.ž 

Antiohija je u otačko doba bila veliko državno i crkveno 
središte. Tu je država posjedovala svoje najviše obrazovne ustanove. 
Stoga je bilo potrebito da se i kršćanima omogući temeljita vjerska 
izobrazba. Zato se u Antiohiji dosta rano oblikuje poučavanje u 
vjeri. Čak se stječe utisak da je u samim počecima postojala stanovita 
utvrđena nastava. Kasnije se to dobrim dijelom zapustilo. Nije više 
bilo škole u strogome smislu riječi. Nastala je teološka predaja sa 
zajedničkim stajalištima i krupnim obrisima. Pojavljivali su se veliki 
učitelji koji su učenicima prenosili antiohijske teološke zasade. 
Tako se smije kazati da naziv Antiohijska teološka škola zapravo 
naznačuje duhovno zajedništvo i stanovitu znanstvenu povezanost 
među poglavitim antiohijskim teolozima kao što su: Diodor iz Tarza, 
Teodor iz Mopsuecije i Teodoret iz Cira. Ali iz istoga kruga potječu 
Ivan Zlatousti i Nestorije. Bilo je nečega zajedničkoga što je 
međusobno u teologiji vezalo spomenute ljude. Ali je također velika 
razlika između — recimo — Ivana Zlatoustoga i Nestorija. Školi se 
unatoč svemu mora priznati veliki utjecaj u teologiji i općenito u 
kršćanskome životu. Škola je dugo bila znamenita. 

Počeci se Antiohijske teološke škole redovito vežu uz imena 
Lucijana i Doroteja. Lucijan nam je nešto poznatiji. Misli se da je 
preminuo kao mučenik g. 312. Bio je svećenik, učeni egzeget i 
teolog. U Antiohiji je uspostavio školu i sam je vodio. Dorotej je 


2 Usp. Y. - M. DUVAL, Jonas, 264-265; W. HAGEMANN, Wort, 193-195; J. 
BRAVERMANN, Daniel, 2-5; H.G. BECK, Exegese, 1280. 

manje poznat. I on je bio svećenik i mučenik. Djelovao je gotovo u 
isto vrijeme kada i Lucijan. Dorotej je ustanovio ask&tćrion. Teško je 
kazati što to zapravo znači. U Dorotejevo je vrijeme riječ vjerojatno 
označivala mjesto gdje se istaknutije raspravljalo o provedbi 
dubljega duhovnog života. Smjelo bi se možda pretpostaviti da je 
Dorotej ustanovio neku vrst učilišta o duhovnoj teologiji. Jasno je da 
je to samo nagađanje jer su podaci o Doroteju i njegovu djelovanju 
iznimno oskudni. 

Antiohijska je škola bila u punome zamahu od g. 370. do g. 
430. Potom je stala opadati. U toj se školi do stanovite mjere 
njegovala filozofija, biblijska egzegeza i općenito teologija. U 
filozofiji Antiohijci su se rado služili Aristotelovom logikom. Na 
području etike pozivali su se na stroga stoička ćudoredna načela. 
Naročit je antiohijski doprinos znanstvenoj biblijskoj egzegezi. U 
tome su Antiohijci zaista iznimni. Tu su ostavili neizbrisiv trag. U 
prvome redu i prije svakoga tumačenja utvrđivali su veoma kritički 
tekst koji treba razjašnjavati. To je antiohijsko egzegetsko polazište. 
Antiohijci su shvatili da nema valjane egzegeze bez provjerenoga i 
sigurnoga teksta. Nije isključeno da su taj egzegetski zakon 
ustanovili zbog raspravljanja sa židovskim tumačima. Razjašnjujući 
Pismo Antiohijci su se za početak pitali što neposredno znači tekst 
koji čitaju. Bilo im je, drugim riječima, nadasve stalo do doslovnoga 
smisla. Njega su kušali razotkriti filološkom i povijesnom 
tekstualnom raščlambom. To je osnovni, iako ne i isključivi, nagib 
antiohijske egzegeze. 

Na području dogmatike Antiohijska teološka škola zauzima 
posebno mjesto u kristologiji i soteriologiji. Antiohijci su nadasve 
isticali dvije cjelovite i potpune Kristove naravi. Branili su ih 
nasuprot arijevstvu koje je nijekalo Kristovu božansku bit i pred 
apolinaristima koji su Kristu zanijekali cjelovitu ljudsku narav. 
Povijest je Antiohijcima dodijelila ulogu da brane osnovnu 
kršćansku istinu da je Isus pravi Bog i pravi čovjek. Ne bismo znali 
reći što su od to dvoje s više žara, srca i ljubavi branili. Antiohijci su 
znali da kršćanstvo počiva na istini punoga Kristova božanstva i 
čovještva. Antiohijska kristološka teškoća bila je u tome kako 
shvatiti i izraziti Kristovo osobno jedinstvo. U Kristu su dvije naravi, 

ali je osoba samo jedna. To je Božja Riječ. Isus je utjelovljena Riječ. 
Tako je kazao Ivan: "I Riječ posta tijelo“ (Iv 1, 14). 

Antiohijci su također u soteriologiji imali stanovito zajedničko i 
vlastito stajalište. Posebice su oči upirali u Isusa koji je Novi Adam i 
kao takav otkupio i spasio ljudski rod. Drevni je Adam upropastio 
čovječanstvo. Novi ga je izbavio. Antiohijci su isticali da je Isus djelo 
spasenja obistinio kroz sva svoja otajstva i svim svojim učenjem. 
Nedostatak je antiohijske soteriologije u tome što nije dovoljno 
uočila otkupiteljsko značenje samoga Gospodnjega utjelovljenja. 


Aleksandrijska teološka škola 


Od svih drevnih kršćanskih učilišta ipak je najglasovitija i 
najpoznatija sjajna Aleksandrijska teološka škola. Ovdje pod tim 
pojmom razlikujemo tri zbilje koje su međusobno makar nekako 
povezane i uzročno jedna na drugu naslonjene. U prvome redu, 
Aleksandrijska teološka škola označava stajalište velikoga broja 
mislilaca koji su se filozofski i teološki oblikovali na aleksandrijskim 
kršćanskim predajama. Pred očima imamo crkvene pisce otačkoga 
razdoblja koji su niknuli i procvali u ozračju aleksandrijske 
kršćanske filozofije i teologije. Najveća imena aleksandrijskoga 
teološkog usmjerenja svakako su Klement, Origen, Atanazije, Didim 
i Ćiril. Već oni pokazuju koliki su i kakvi umovi potekli iz 
Aleksandrijske škole. Bez njih se uopće ne može zamisliti teologija 
ni crkveni život otačkoga doba. 

Temelji Aleksandrijske škole veoma su drevni. Vežu se uz 
obraćenoga filozofa Pantena koji je oko g. 180. u Aleksandriji 
otvorio prvu školu kršćanskoga usmjerenja. Vjerojatno je Panten 
stajao na čelu dobro ustrojenoga učilišta. To je učilište bilo 
nezavisno i nekako privatno. U toj se školi učilo što se_onda u 
Aleksandriji općenito učilo u svim višim školama. Izučavali su se 

Usp. M. JUGIE, Scuola, 1468-1471; B. ALTANER — A. STUIBER, Patrologie, 
190; V. ERMONI, Ecole, 1435-1439; H. RAHNER, Schule, 650-652; B. 
DREWERY, Antiochien, 103-113; M. SIMONETTI, Antiochia, 241-243; A. Van 
ROEY, School, 627-628; G. DAWNEY, Antioch, 625; L. ABRAMOWSKI, 
Dorothće, DHGE, 11960), 685-686; J. QUASTEN, Dorotheos, 524; H. De 
RIEDMATTEN, Lukianos, 1211-1212; J. QUASTEN, Patrologia, 1, 386-387. 

filozofi i čitali književnici klasične književnosti. Na rasporedu su 
bile prirodne znanosti, ali također matematika i zvjezdoznanstvo. 
Ipak se sve to učilo da se može bolje upoznati kršćanstvo koje se 
smatralo istinitom filozofijom i putem života. Škola je bila dostupna 
svima. Pohađali su je i pogani. U školi se nastojalo utvrditi da je 
kršćanstvo vrhunac ljudske spoznaje i puna istina. Čini se da je 
pristup školi bio zabranjen samo Epikurovim sljedbenicima. 

Uz tu školu u Aleksandriji je postojala i katehetska škola. 
Mislimo da je ta škola u strogome smislu Aleksandrijska teološka 
škola. Da li je bilo neke bliže veze između ove škole i prethodno 
spomenute, teško je kazati. Vjerojatno je ova škola nastala iz 
naprijed spomenute. Uspostavio ju je, po svemu sudeći, Origen. Ta 
je škola bila pod biskupovim nadzorom i starateljstvom. Biskup je 
određivao tko će je predvoditi i njome ravnati. Škola je predavala 
katehezu. To znači da su se izlagali temelji vjere i osnovne vjerske 
istine. Sigurno su se u toj školi poučavali katekumeni. Uz pouku u 
istinama poučavalo se u ćudoređu i ascetskome životu. 


Dobro su poznati općeniti obrisi i stavovi Aleksandrijske škole. 
U filozofiji su Aleksandrijci uglavnom prigrlili Platonova učenja i 
naziranja. Posebice je za teologiju nužno istaknuti aleksandrijsku 
egzegezu koja je dijelom pod Filonovim utjecajem, a dijelom pod 
filozofskim. Filon i grčki filozofi njegovali su alegorijsko tumačenje 
tekstova. Filon je alegoriju kao egzegetski postupak primijenio na 
Bibliju, a filozofi na mitologiju i pjesnička djela. Mislili su da se 
samo tako može steći valjani smisao. Aleksandrijski teolozi nisu 
zabacili doslovni biblijski smisao. Ipak su držali da u Pismu ima 
izreka gdje se ne može ostati kod doslovnosti. Tu su tražili duhovni i 
mistični smisao. U Strome zavjetu nazirali su slike i znamenja što se 
odnose na Novi zavjet. Po Aleksandrijcima, cijelo je Pismo jedno i 
jedinstveno djelo. Isus Krist je ključ obaju zavjeta. Dubina 
aleksandrijskih egzegeta dobro je poznata. 

Aleksandrijska je škola imala svoj vlastiti pristup kristologiji. 
Aleksandrijski su teolozi u Kristu ispovijedali utjelovljenu Riječ i 
zato nasuprot arijevstvu učili da je Krist u punini Bog. Utjelovila se 
Božja Riječ. Teolozi iz Aleksandrije jednako su vjerovali u Kristovo 
čovještvo. Međutim, nisu temeljitije razmišljali o Kristovoj ljudskoj 
naravi. Posebice su nejasnije govorili o Isusovoj ljudskoj duši. 

Priznavali su je, ali je nisu znali valjano ugraditi u svoju kristologiju. 
Na temelju Iv 1, 14 aleksandrijski su učitelji jasno učili osobno 
Kristovo jedinstvo. To je najblistaviji dio njihove kristologije. Ali iz 
Iv 1, 14 također su izvukli glavninu svoje soteriologije. Učili su da 
se Riječ utjelovila da samim činom utjelovljenja u smislu vrela i 
uzroka spasi tijelo. Utjelovljenje, dakle, po Aleksandrijcima 
utemeljuje i otajstveno obistinjuje ljudsko spasenje.4 


Teološka škola iz Edese 


Za kršćanski Istok sirijskoga jezika od velikoga i 
neprocjenjivoga značenja čitavo jedno stoljeće bila je teološka škola 
u Edesi. Škola se također naziva Perzijskom teološkom školom jer 
su je uglavnom pohađali kršćani perzijskih krajeva. Edesa je oko g. 
202. postala kršćanskim duhovnim središtem. Tada je i kraljevski 
dvor prešao na kršćanstvo. 


U strožem smislu školu je uredio sv. Efrem koji je ujedno 
najveći i najpoznatiji teološki vođa, učitelj i pisac te škole. Inače ta je 
škola bila pod utjecajem Antiohije i Aleksandrije. Sačuvala je brojne 
rukopise na sirijskome.5 


4 Usp. M. SIMONETTI, Alessandria, 117-121; A. FERRUA, Alessandria, 758-759; 
C.D.G. MULHAR, Alexsandrien, 253-254; J. QUASTEN, Patrologia, I, 284-285; B. 
ALTANER — A. STUIBER, Patrologie, 189; H. RAHNER, Alex. Schule, 323-325; 
A. Van ROEY, Alexandria, 304-305; G. DOWNEY, Alexandria, 302; J. FAINE, 
Alexandrie, 294-298; A. Della BORNE, Ecole, 805-824. 

5 Usp. F..X. MURPHY, Edessa, 103-104; A. Van ROEY, Edesse, 1430-1432; E. 
KIRSTEN, Edessa, 574-575; F. NAU, Edesse, 363-489; H. RAHNER, Edessa, 659; 
H.J.W. DRIJVERS, Edessa, 284-286; B. ALTANER — A. STUIBER, Patrologie, 
261.190. 

ŠESTO POGLAVLJE 


JERONIMOVA EGZEGEZA 


Jeronim je u svojoj srži i biti bio biblijski prevodilac i stoga 
egzeget. Redovito se rekne da u egzegezi nije pružio što se od njega 
moglo očekivati i što je po sebi bio sposoban pružiti. To možda 
odgovara zbilji. Ipak smo zapazili da nisu ispitana sva njegova 
egzegetska djela. Stoga još uvijek ne možemo utvrditi konačni sud o 
Jeronimu kao egzegeti. Ali unatoč svemu nitko ne može osporiti da 
je Jeronim veliki egzeget. 


Cjeloviti tumač 


Prosuđujući Jeronima kao egzegetu! nije suvišno smjesta 
upozoriti, iako se to uvijek ne čini, da je Jeronim uistinu posvuda 
učio egzegetski posao. Mislimo da nije dovoljno reći da se u 
egzegezu upućivao kod Apclinara u Antiohiji, Grgura Nazijanskoga 
u Carigradu ili Didima u Aleksandiji. Ne treba smetnuti s uma da je 
Jeronim latinski teolog. U Trieru je prepisao Hilarijeve spise. U 
Akvileji se družio s vrsnim i učenim teolozima kakav je bio 
Kromacije. Jeronim se i o egzegetskim pitanjima dopisivao sa sv. 
Augustinom. Sigurno je i Rim imao svoju egzegetsku predaju. Kao 


1 Usp. 1. OPELT, Hieronymus, 188-193. 


otvoren čovjek Jeronim je dobro uzimao gdje god ga je zatekao i 
kod svakoga tko mu ga je pružao. Stoga je razumljivo da Jeronimov 
egzegetski postupak nije jednostavan ni jednosmjeran. Jeronim je 
želio biti cjelovit. U najboljem je smislu riječi odabiratelj i njegova je 
egzegetska metoda odabiračka. Jeronim je u tumačenju nastojao biti 
slobodan i nezavisan. Od svakoga je uzimao korisno da ne ovisi o 
nikome.2 

Jeronim je svoju egzegezu izricao najrazličitijim pojmovima 
koji se međusobno dotiču i jedan u drugi gotovo — neopazice 
prelijevaju. Nekome se mogu učiniti zbrkanima, nedosljednima i 
protuslovnima. Ali to je samo površina i privid. U Jeronima je više 
nutarnje povezanosti nego se to na prvi pogled ukazuje.3 Inače se 
Jeronim kao egzeget pojavljuje kao vrhunac“ cjelokupne dotadašnje 
egzegeze. Njegov će se egzegetski utjecaj blagotvorno osjećati 
stoljećima.“ Prava je šteta što se Jeronima kao tumača do sada 
promatralo jedino u nekoliko njegovih radova.6 

Jeronim je u načelu i redovito u Svetome pismu razlikovao 
jedino dva osnovna smisla: doslovni i duhovni. Ipak koji put i 
sporedno pod Origenovim utjecajem govori o tri biblijska smisla.7 
Međutim, pravu poteškoću pružaju iznimno različiti nazivi koje 
Jeronim upotrebljava kada označuje biblijski smisao. Nije uvijek 
lako ustanoviti na što smjera s ovim ili onim pojmom. 


Jeronim i židovska egzegeza 


Jeronim je svoj egzegetski postupak u svome naraštaju barem 
dijelom obogatio stanovitom novošću. Kod biblijskoga se tumačenja 
za pojedine svetopisamske ulomke ozbiljno obazirao na židovsku 
predaju i suvremenu rabinsku egzegezu. Židovska je tumačenja 


2 Usp. A. PENNA, Interpretazione, 106. 

3 Usp. P. JAY, Allegoriae, 82-89; P. LARDET, Exćgate, 300-307; H. De LUBAC, 
Typologie, 186. 

a Usp. M. SIMONETTI, Esegesi, 1221. 

5 Usp. C. SPICQ, Esquisse, 384; O. MERK, Bibelwissenschaft, 171. 

6 Usp. P. JAY, Zacharie, 5-7; Isaie, 12. 

3 Usp. Y. BODIN, Jćr&me, 28; P. JAY, Jćrćme, 214-224; M. SIMONETTI, Esegesi, 
1221; B. De MARGERIE, Introduction, 165. 

pronalazio u knjigama, ali je do njih također dolazio iz 
neposrednoga razgovora. Do nekih je podataka došao po čuvenju. 
Živeći u onim krajevima slušao je što se kazuje. Svakako svojim 
otvorenim stavom prema židovskim predajama Jeronim pokazuje 
širinu svoga duha i svoju poučljivost. On se svime služio što je 
pomagalo bolje razjasniti Sveto pismo.$ 


Doslovni smisao 


Posve je prirodno i razumljivo što Jeronim u svome 
iumačiteljskom postupku polazi od doslovnoga smisla biblijske 
rečenice. On taj smisao već uobičajenim načinom naziva "slovo“. 
Radi toga se i govori o doslovnome smislu. Kod toga se tumačenja 
polazi od smisla koji se nalazi u slovima. Taj se stupanj egzegeze 
jamačno naziva "slovo“ radi izreke u 2 Kor 3,6. Jeronim cijeni 
doslovno tumačenje. Zbog njega je učio jezike, upoznao povijest, 
obilazio sveta mjesta. Stekao je ogromnu kulturu da može uočiti 
smisao koji je biblijski pisac pohranio u slova koja nose smisao. U 
načelu doslovni je smisao temelj svake ozbiljne egzegeze. To je 
neposredni smisao. Nužan je i koristan svakome: učenjaku i 
priprostome čitaču. Dobro valja uočiti da je valjani doslovni smisao 
istinska duhovna hrana za onoga tko čita Pismo. Najčešće je taj 
smisao lijep, plemenit i pun svakovrsne pouke. Jeronim izvrsno 
pozna egzegetske škole svoga vremena da ne bi uvelike cijenio slovo 
u Bibliji. Ipak ne želi biti rob slova. Jeronim je sigurno dobro znao 
da "slovo“, ako mu je čovjek sužanj bez ostatka, “ubija“ (2 Kor 
3,6). I biblijsko slovo može biti nejasno, nepovezano i nedosljedno. 
Svugdje se ne da ostati kod slova. Slovo je katkada samo oklop i 
ljuska. Tada ne pokazuje već skriva. Jeronim je to uočio i zaključio 
da je nemoguće svugdje u Bibliji tumačiti “po slovu“ ili ostati kod 
"jednostavnoga čitanja“. Sama nedostatnost slova tumača poziva na 
nove pothvate. 


8 Usp. J. BRAVERMAN, Daniel, 3-10; P. JAY , Isafe, 39-43; J. BUCKLER, Jerome, 
7-10; J.N.D. KELLY, Jerome, 150-151; F. CAVALLERA, S. Jćrćme, 1, 137; A. 
PENNA, /nterpretazione, 106. 

Blisko je doslovnome smislu i često s njime istovjetno 
tumačenje koje Jeronim naziva "po povijesti“ odnosno "u skladu s 
povijesti“. Jeronim nerijetko za tumačeno biblijsko mjesto kaže da 
mu ustanovljuje povijest“. On, drugim riječima, pita što dotično 
mjesto znači "povijesno“. Bez toga povijesnoga pristupa teško se 
može utvrditi istinski smisao teksta. Tumač mora pronaći povijesnu 
istinu onoga što razjašnjava. Jeronim u svojim djelima često kuša 
primijeniti "povijesno“ tumačenje da dopre do "istine“ koja 
dolazi od “povijesti. Mislimo da ovdje također treba spomenuti 
pojam koji je najvjerojatnije Jeronim uveo u latinsku egzegezu. Na 
umu imamo izričaj “hebrejska istina“. Smije se pretpostaviti da je 
Jeronim taj izričaj preuzeo od Origena. Kada je god moguće 
Jeronim posiže za židovskim egzegetskim vrelima da što točnije 
utvrdi neposredni smisao biblijskoga mjesta koje tumači. Ne bismo 
znali reći kolike je zbiljske koristi Jeronim imao od toga. Ipak 
držimo da je njegovo načelo iznimno vrijedno. Biblija se jedva može 
doslovno i povijesno kako dolikuje tumačiti ako se u obzir ne uzmu 
i židovski tumači. 

Ovdje iz pregleda ne želimo izostaviti ni pojam "sjena“. Riječ 
“sjena“ u smislu naznake za tumačenje Staroga zavjeta već čitamo 
u Heb 10,1. Oklijevamo pak gdje zapravo među Jeronimovim 
egzegetskim pojmovima treba staviti pojam "sjena“. I "slovo“ 
može biti "sjena“. Može dati nepotpuni i samo donekle 
razgovjetan smisao. Ostati kod "slova“ znači biti u "sjeni“. Ali i 
duhovni smisao može biti "sjena“. Ni on ne bi bio konačna zbilja. 
Duhovni se smisao smije zvati “sjenom“ jer upućuje na vječne i 
nebeske = zbilje. Slutimo da je Jeronim i tu pod Origenovim 
utjecajem. Origen je držao da je Stari zavjet zbilja za se. U odnosu je 
na Novi zavjet "sjena“. Novi pak zavjet u cjelini obistinjuje Stari 
zavjet. Ali on upućuje na konačno spasenje u vječnome Božjem 
kraljevstvu. Apostol kaže da sada gledamo u "zrcalu“ i da živimo u 
"zagonetci“. Tek očekujemo motrenje "licem u lice“ (1 Kor 
13,12). Na to upućuje Novi zavjet koji bi se zato mogao nazvati 
"sjenom“ konačnoga. 

Origen je zamijetio novozavjetni izričaj "vječno evanđelje“ 
(Otk 14,6). To je konačna zbilja. Stari je zavjet usmjeren na Novi 
koji svoje puno ostvarenje postiže u "vječnome evanđelju“. Držimo 

da u taj egzegetski sklop treba staviti Jeronimov pojam “sjena“. 
Svugdje ima “"sjene“ dok se ne pojavi vječno svjetlo. Egzegeti je 
zadaća otklanjati sjenu“ i upućivati na posljednje svjetlo.? 


Duhovni smisao 


Prije svega treba istaknuti da Jeronim duhovni smisao ne 
suprostavlja doslovnome. Duhovni se smisao nameće kao nužnost 
ako je nemoguće dobiti valjani i korisni doslovni smisao. Ovdje je 
zaista velika poteškoća u tome što je Jeronim brojnim i gotovo 
prekobrojnim riječima i pojmovima označavao duhovni smisao. 
Jamačno su sve te riječi za nj imale vlastitu boju i posebni zvuk jer je 
Jeronim vrsno poznavao jezike. Nama je danas gotovo nemoguće 
osjetiti, zamijetiti i izraziti što Jeronim kojom riječju točno želi 
kazati. Nastojat ćemo navesti poglavite i donekle ih objasniti.!9 


Duh 


Jeronim je duhovni biblijski smisao najčešće izražavao riječju 
“duh“ i srodnim izričajima kao što su: "duhovni smisao“, 
"duhovno“, "duhovno razumijevanje“. Želio je da mu svako 
tumačenje bude u skladu s “duhovnim shvaćanjem“. To je 
Jeronimovo stajalište razumljivo. Jeronim je ozbiljno vjerovao u 
nadahnutost Biblije. Kroz Bibliju struji dah i duh koji potječe od 
Duha Svetoga. Zadaća je tumača pronaći "duh“ koji je Duh Sveti 
pohranio u biblijsko "slovo“. Stoga se duhovni smisao nalazi u 
čitavome Svetome pismu kao cjelini. Tu ne postoji ništa bez 
stanovitoga duhovnog značenja. Biblija je duhovna knjiga jer dolazi 


9 Usp. £. BONNARD, Jćr6me, 33-35; P. JAY , Zacharie, 7-8, B. De. MARGERIE, 
Introduction, 166. J. BRAVERMAN, Daniel, 2-10; P. JAY, [saie, 127-214; Y.-M. 
DUVAL, Jonas, 327-329; W. HAGEMANN, Wort, 195-219; Y.-M. DUVAL, 
Jćrčme, 51-79.82-83; A. VACCARI, Fattori, 457-480. 

10 Usp. Y.-M. DUVAL, Jćr&me, 79-104; P. JAY, Zacharie, 8-16; Isaie, 215-333; E. 
BONNARD, Jćr&me, 35-37; Y. BODIN, Jćr&me, 23-63; J.L. KOOLE, Testament, 
362. 

od Duha Svetoga. Duhovnost je srž Biblije. Jeronim sve čini da 
pronađe duhovni smisao koji daje život.!! 


Alegorija 


Poznato je da suvremeni stručni egzegeti zaziru od alegorije 
kao oblika biblijskoga tumačenja. Samo ovdje treba upozoriti da 
Jeronim drukčije poima alegoriju. Za nj je alegorija jedan od naziva 
za biblijski duhovni smisao. To je najčešći slučaj u Jeronimovim 
djelima. Ipak ni Jeronim ne cijeni svaku alegoriju jer pozna i takva 
alegorijska tumačenja koja skrivaju duhovni smisao. To upozorava 
da se dobro pogleda u kojemu smislu on rabi samu riječ alegorija 
kao i neke koje se od nje neposredno izvode.!2 


Tropologija 


Pojam tropologija!3 očito potječe od TO6TTOS. Grčka riječ ima 
dva osnovna značenja koja treba istaknuti. Riječ jednom znači 
"način“ na koji se neko izražava. Otuda je nastao izraz trop koji u 
književnosti označuje metaforu. Općenito kazano služiti se tropima 
znači riječi upotrebljavti slikovito. Ali TOĆITTOS označava također 
"način življenja“. U egzegezi se govori o tropološkome tumačenju 
kada se uz doslovni smisao traži jedan koji se u Jeronima redovito 
povezuje s duhovnim smislom. Međutim, u skladu s TPOTOS u 
smislu "način življenja“ tropologija je traženje etičkoga i 
ćudorednoga smisla u biblijskim knjigama. Na tome se 
tropološkome smislu zasniva ćudoredno ponašanje. Biblija se uzima 
za temelj moralnoga učenja. Čini se da je upravo Jeronim pojam 
TPWTTO AOyLa s različitim latiniziranim oblicima prvi uveo u latinski 
egzegetski rječnik. 


11 Usp. Y.-M. DUVAL, Jćr&me, 87-92; W. HAGEMANN, Wort, 48-49; Y.-M. 
DUVALL, Jonas, 329-330: P. JAY, Zacharie, 11-13; Isaie, 241-255; Allegoriae, 
82. 

12 Usp. P. JAY, Allegoriae, 82-89; [saie, 217-226; Zacharie, 9-10; E. BONNARD, 
Jćr6me, 36-37; H. De LUBAC, Allćgorie, 5-43. 

13 Usp. P. JAY, Zacharie, 10-11. 

Tipologija 


Tipološko se tumačenje Svetoga pisma danas dosta cijeni. Drži 
se da su razne biblijske zbilje i događaji znaci i slike duhovnoga i 
nebeskoga. Tipologiju dobro pozna i Jeronim. Ona je za nj 
uglavnom naziv za duhovni smisao. Jeronim je zaista rado 
upotrebljavao riječ typus. Znao je da je dobro ukorijenjena u 
prethodnoj predaji.!4 


Anagoško tumačenje 


U Jeronimovim se tekstovima u transkripciji susreće grčka riječ 
OVOVUYN. Riječ zapravo znači "odlazak“ i ukazuje na dalek put. Na 
duhovnome polju GVAYWYT) je odlazak“ koji vodi do duhovnih 
vrhunaca. Tako GVaywyT postaje biblijska egzegeza koja traži stazu 
što dušu vodi do najvišega. Tom je putovanju zadnje odredište Bog. 
Anagoško tumačenje tako razjašnjuje Bibliju da se otkrije put do 
Boga. Jeronim je među latinskim egzegetima prvi stao rabiti riječ 
OVAYWY. Riječ u njega nije rijetka.!5 


Ostali nazivi 


Druge nazive za duhovnu egzegezu samo spominjemo. To su: 
"lik“,16 “slika“,!? "otajstvo“!8 i "tajna“.!? Jasno pak znamo da 
s tim nabrajanjem najvjerojatnije nismo naveli sve pojmove koji su 
Jeronimu poslužili u egzegetskome izlaganju. Na kraju također 
ističemo da se Jeronim kao egzeget iznimno trudio ustanoviti točan 
biblijski tekst kome je tražio smisao. Bio je posve načistu da je to 
temeljno pitanje. Tumačiti netočan tekst uopće ne znači pojašnjavati. 
Jedino vrijedi smisao pravoga teksta.ž0 


14 Usp. P. JAY, Isate, 260-265; Zacharie, 13. 
15 Usp. P. JAY, [sate, 226-232; Zacharie, B-9. 
16 Usp. P. JAY, Isaie, 259-260; Zacharie, 13. 
17 Usp. P. JAY, Isaie, 256-259; Zacharie, 13. 
18 Usp. P. JAY, Žsaie, 266-269. 

19 Usp. P. JAY, Isaie, 69-271. 

20 Usp. H.F.D. SPARKS, Jerome, 526-532. 

SEDMO POGLAVLJE 


JERONIM KAO TEOLOG 


Naš naslov može iznenaditi i začuditi. Jeronim se redovito ne 
uzima za teologa. Strogo teološka djela malo ga spominju. To je 
slučaj samo u iznimnim zgodama. Također je istina da Jeronim nije 
prvorazredni teolog. Pogotovo nije dogmatski teolog ili veliki 
moralist. Ipak je teolog. On je egzeget i zato teolog. Teolog je jer je 
egzeget. Otačka je teologija najvećim dijelom egzegetska. Oci su 
htjeli da im teologija počiva na egzegezi. Tih par kratkih napomena 
donekle opravdava naslov našega poglavlja. Na žalost, slabo smo 
istražili Jeronimove teološke zasade kao što to nisu učinili ni drugi. 
Ipak ćemo navesti nekoliko primjedaba koje smo usput prikupili. 


1. — Praotac Adam 


Na ovome mjestu ne kanimo govoriti o Jeronimovu nauku o 
istočnome grijehu koji se nužno veže uz praoca Adama. Jeronim je 
priznavao istočni grijeh. Tražio je da se djeca krštavaju. To jamačno 
uključuje prihvaćanje kobnih posljedica praroditeljeva pada. Ovdje 
navodimo Jeronimovo stajalište u odnosu na razmišljanje o tome 
gdje je Adam ukopan.! 


! Usp. X. Le BACHELET, Adam, 380-383. 

Postoji više različitih predaja vezanih uz pitanje gdje počiva 
sveopći otac. Čini se da je najprije nastalo uvjerenje da je Adam 
sahranjen nedaleko zemaljskoga raja. Jeronim tu predaju nije 
spominjao. Židovi su najčešće i najopćenitije mislili da je praroditelj 
ukopan u neposrednoj blizini Hebrona. Počivao bi u pećini koja se 
zove "dvostrukom“. Adam je stvoren u Palestini. Stoga tu i počiva. 
Jeronim je prigrlio tu predaju i odlučno je zastupao. Pod njegovim 
je utjecajem i snagom njegova ugleda dugo vladala u zapadnome 
kršćanstvu. Jeronim je tu pretpostavku temeljio na Jš 14,15 gdje se, 
po Vulgati, u neposrednoj blizini spominju Hebron i Adam. 
Međutim, navedenome se opire hebrejski izvornik u kome se Adam 
ne spominje. I u našoj Bibliji u Jš 14,15 umjesto Adam piše Arba. 
Teško je pak pretpostaviti da Jeronim nije znao što stoji u 
hebrejskome izvorniku. Uostalom, i sam je katkada izražavao 
kritički stav prema pretpostavci Adamove sahrane kod Hebrona. 
Vjerojatno se za pretpostavku opredijelio jer je o tome poznavao 
židovsku predaju i mimo Jš 14,15. 

Na Zapadu sv. Ambrozije navodi predaju po kojoj Adam 
počiva na Golgoti. Vjerojatno se to dovodi u svezu s time što 
Golgota znači  "lubanja“ (Mt 27,33). Tumačenje je 
propovjednicima i govornicima moralo biti po volji. Tako bi 
otkupiteljski Kristov križ stajao upravo nad Adamovom 
"Jubanjom“. Slika je doista upadljiva. Ima svoje duboko vjersko 
značenje. Gospodnji je križ vezan uz Adamovu smrt. Kristova smrt 
dokida Adamovu. Također se s Adamom ukupnim na Golgoti 
povezivala izreka iz Ef 5,14. Krist koji umire na mjestu gdje bi 
počivao praroditelj kao da praroditelju dovikuje: "Probudi se ti koji 
spavaš, ustani od mrtvih“! Jeronim je poznavao golgotsku predaju 
Adamova vječnoga počivališta. Ali joj nije bio sklon. Također mu se 
nije dopadalo da se uopće u cijeli navedeni misaoni sklop uvodi Mt 
27,33 i Hf 5,14. 


2. — Mariološke natuknice 


Jeronim nije posjedovao cjelovitu mariologiju. Čak ga se ne 
može ubrojiti među istaknutije mariologe. Od sve mariologije 
Jeronim je najviše u svojim djelima posvetio pažnje Marijinu 

djevičanstvu poslije Isusova rođenja. To je uistinu obradio potanko i 
učiteljski. To mu je najveća zasluga za mariologiju. Kraće se i sa 
stanovitim poteškoćama zaustavio u razmatranju o Marijinu 
djevičanstvu kod poroda. Sa svom je pak Crkvom bez oklijevanja 
prigrlio Marijino djevičanstvo prije Isusova začeća. Stoga je 
razumljivo što se Jeronim navodi među Ocima koji su puno 
pridonijeli da se u kršćanstvu ustali vjera da je Marija trajno 
djevičanska. Ipak nije Jeronim razmišljao jedino o Marijinu 
djevičanstvu. To su zapazili istraživatelji Jeronimovih djela. Ovdje 
bez naročitoga rasporeda bilježimo njihova zapažanja. 

Jeronim se U svojim spisima često sjeća svete Djevice. Gotovo 
se neprimjetno i posve neusiljeno mišlju okreće prema Mariji. To 
navodi na zaključakž da je Jeronim kao vjernik i ascet gajio naročitu 
pobožnost i privrženost prema Kristovoj Majci. Vjerojatno 
Jeronimovo jednostavno i nekako urođeno razmišljanje o Djevici 
očituje ne samo njegov osobni stav već izražava držanje cijeloga 
kruga u kojemu je živio i djelovao. 

Jeronim je bio osvjedočen3 da svaki vjernik, prispio u nebesko 
kraljevstvo, Mariju ima za majku. To se vjerojatno naziva Marijino 
duhovno i tajanstveno materinstvo koje se proteže na članove 
Kristova otajstvenoga tijela koje je Crkva. Prirodno je što je Jeronim 
zamijetio veliku mariološku vrijednost izreke iz Iz 7,14. Na temelju 
je toga mjesta isticao da je Izaija "Djevičin prorok“. Jeronim je 
jamačno htio reći da je Izaija najavio _ Mariju u potpunosti njezina 
djevičanstva. Jeronimovo se poimanje Izaijine izreke zaista dobro 
uklapa u njezino opće shvaćanje.4 

U Jeronimovim se djelima5 kao od sebe razumljiva javlja 
drevna teološka usporedba Eve i Marije. Jeronim jednostavno kaže 
da "po Evi“ dolazi "smrt“, a "život po Mariji“. Misao je davno 
izražena. Doima se kao mudra izreka. Zaista je neizrecivo duboka. 
Eva je u svijet donijela "smrt“ koja je sažetak i izraz svega zla što 


2 Usp. R. STRUVE-HAKER, Typologia, 272. 

3 Usp. R. STRUVE-HAKER, Typologia, 272; A. D'ALES, Marie, 181-184. 

4 Usp. A. D'ALES, Marie, 181-184. O Iz 7,14 bit će duže _ govora u desetome 
poglavlju. 

5 Usp. A. D'ALES, Marie, 181-184; G. GNOLFO, Titolo, 175. 

ga je istočnim grijehom iskonski par prouzročio za se i sve svoje 
potomke. Marija je donijela "život“. Rodila je utjelovljenoga Sina 
Božjega koji je sami "život“ i koji sam sebe naziva "životom“ (Iv 
14,6). Marijinim posredstvom u ljude se umjesto "smrti“ uselio 


Život“. Tako su otkupljeni i spašeni. Jeronim u istu svrhu dosta 
smiono kažeć da je "žena spasila cijeli svijet“. Sigurno je htio reći 
da je Marija rodila Spasitelja koji je spasio cijeli ljudski rod. Eva nas 
je "izbacila iz raja“. Marija nas je "vratila u nebo“. 

Jeronim je Mariju stavljao za uzor koji u svome životu treba 
nasljedovati“ svaki vjernik. Marija može svakome biti poticaj na 
krepost i vrlinu. Razumljivo je što Jeronim Mariju ipak na poseban 
način5 ističe kao primjer koji će slijediti oni što su odabrali 
djevičanski život. Marija je trajno djevica. Svojim djevičanstvom 
utemeljuje i opravdava kršćansko djevičanstvo. Kršćani u svome 
djevičanstvu nasljeđuju Mariju i za njome se povode. 

Jeronim je bar donekle razmišljao i o Marijinoj osobnoj 
svetosti. Tvrdio je da Marija u njoj nadvisuje sve svete. U 
Jeronimovim se razmišljanjima ne susreću tragovi misli o 
Marijinom bezgrešnom začeću. Ipak je Jeronim kazao na jednome 
mjestu da je Marija slobodna od nasljedne nečistoće makar je 
potomak starozavjetnih patrijarha. Marija je nalik na cvijet koji u 
potpunosti cvate za Boga. Punoćom se milosti uzdiže povrh cijeloga 
ljudskoga roda. S Marijom se po milosti i čistoći ne može usporediti 
nitko od svetih.? 

Jeronim se nije služio Marijinim nazivom Bogorodica. Ipak mu 
je bio veoma blizu. Napisao je da je Marija "rodila Boga“. Inače je 
Mariju redovito oslovljavao!0 "Gospodinova Majka“ i 
"Spasiteljeva Majka“. Dodajmo da su se Oci pitali da li je Marija 
spoznala da je čedo koje je začela uistinu Božji Sin. Jeronim pripada 
među one koji su izrijekom rekli!! da je anđeo kod navještenja 


6 Usp. G. GEENEN, Appellativa, 154. 

g Usp. D. BERTETTO, De cultu, 111; A. D'ALES, Marie, 181-184. 
B Usp. A. D'ALES, Marie, 181-184; M.A.S. MARIA, De loco, 253. 
9 Usp. A. D'ALES, Marie, 181-184. 

10 Usp. A. D'ALES, Marie, 181-184; D. FERNANDEZ, Cultus, 139. 
11 Usp. D. UNGER, Utrum, 372-373. 

Mariji objavio tajnu utjelovljenja Božjega Sina. Neki su istraživači 
također ispitivali!ž u kojemu je smislu Jeronim govorio o Mariji kao 
pomoćnici Crkve, 


3.— Sveti Josip 


U priličito škrtom i oskudnom otačkom razmišljanju o sv. 
Josipu dosta istaknuto mjesto svakako zauzima upravo Jeronim. On 
je bio prvi drevni teolog koji je jasno učio da je sv. Josip cijeloga 
Života bio djevičanski. Tvrdnju je iznio u sporu s Helvidijem. 
Josipov brak s Marijom nazivao je "djevičanskim brakom“. Rijetko 
se može tko drugi naći tko je kao Jeronim bio osvjedočen u 
Josipovu trajnu čistoću. Po Jeronimu, Josip je ostao djeivčanski zbog 
Marije. Djevičanski je Josip čuvar Marijina djevičanstva.13 

Jeronim u još jednome razmišljanju o sv. Josipu zavrijeđuje 
naročitu pozornost među latinskim učiteljima. Riječ je o Josipovu 
postupanju prema Mariji kada se "ustanovilo da je začela“ (Mt 
1,18). Taj je stav dugo zanimao kršćanske pisce. Tumačili su ga 
dosta različito.!4 Pred Jeronimom i u njegovo doba nadasve su bila 
poznata dva prilično oprečna mišljenja. Apologet i mučenik Justin 
koji je preminuo oko g. 163. tvrdio je kako je Josip "jer je bio 
pravedan“ (Mt 1,19) bio nakanio otpustiti Mariju. Po Justinu, Josip 
bi pomislio da Marija nije neporočna. Tek ju je radi svoje dobrote 
htio "potajno otpustiti“ (Mt 1,19). Na crti Justinova tumačenja 
našlo se velikih crkvenih Otaca kao što su bili Ivan Zlatousti, 
Ambrozije, Augustin i Petar Krizolog. Smije se pretpostaviti da je 
učeni Jeronim bio upućen u navedeni način mišljenja. 

Posve drukčije mišljenje potječe od Euzebija Cezarejskoga koji 
je umro g. 339. Euzebije je učio da je Josip bio upućen da je Marija 
"začela po Duhu Svetome“. Jasno je da u tome slučaju Josip 
nipošto ne stavlja pod znak pitanja podrijetlo Marijine trudnoće i 
njezinu nevinost. 


12 Usp. G. GNOLFO, Titolo, 175. 

13 Usp. A. MICHEL, Jćsus, 1167; G.M. BERTRAND, Joseph, 1303; H. LECLERCQ, 
Joseph, 2658-2659. 

4 Usp. X. LEON-DUFOUR, Ftudes, 65-81; F.L. FILAS, Joseph, 1106-1108; G.M. 
BERTRAND, Joseph, 1301-1308. 

Treće se stajalište veže uz Jeronimovo ime i uz sv. Efrema koji 
je preminuo g. 373. Čini se da je Efrem u istočnome dijelu 
kršćanstva učio!5 da Josip nije sumnjao u Marijinu čestitost i 
poštenje. To je zaključio na temelju vedrine, smirenosti i veselja koje 
Marija trajno pokazuje. Po Efremu, na isti je zaključak Josipa dovela 
prethodna Marijina čistoća kao i doček koji su joj priredili Elizabeta 
i Zaharija. Nije isključeno da je Jeronim poznavao Efremovo učenje. 
U svakome slučaju u zapadno razmišljanje o sv. Josipu Jeronim prvi 
unosi!6 sud da Josip Mariji prizna "čistoću“ i u trenutku trudnoće. 
U tome presudnome času Josip ".zna“ da je Marija nevina. Stoga se 
"čudi što se to dogodilo“. Za nj je događaj tajna“ na koju 
odgovara "šutnjom“. Jeronim potanje ne obrazlaže svoju misao niti 
ičim ukrijepljuje vlastito stajalište. Ipak je nasuprot zapadnoga 
općeg mišljenja da je Josip sumnjao u Marijino poštenje bio uvjeren 
da je Josip s Marije osobno skinuo i najneznatniju pomisao o 
nepoštenju.!7 

Radi cjelovitosti prikaza spominjemo kako veliki dio teologa 
misli da je Marijino zatrudnjenje Josipa zapravo dovelo u mučnu i 
tegobnu nesigurnost i neizvjesnost. Josip u neprilici nije znao što bi 
mislio niti kako bi postupio. Na žalost među radovima koji su nam 
služili prikazati raznolikost tumačenja Josipova stajališta prema 
Mariji nismo naišli na rad gdje se sa svom pomnjom raščlanjuje 
misao pojedinih spomenutih autora. Istraživanje bi moralo biti 
iscrpnije i sustavnije. Rad bi zapravo trebao utvrditi što je anđeo u 
Mt 1,18-21 Josipu očitovao. Nije isto ako mu obznanjuje način kako 
je Marija postala trudnom ili koja je točno njegova uloga u Kristovu 
životu. 


4. — Duhovna teologija 


Ovdje ni sami ne krijemo pravo razočaranje. Htjeli smo napisati 
nešto duže i temeljitije o Jeronimu kao duhovnome piscu. U tu smo 


15 Usp. E. PETETTO, Giuseppe, 1618. 
16 PL, 26, 25AB. Usp. E. BONNARD, Jćr&me, 1, 78. 


17 Usp. X. LEON-DUFOUR, Ktudes, 70-71; D. UNGER, Utrum, 372-313; P. 
BARBAGLI, Joseph, 430.451; G.M. BERTRAND, Joseph, 1303. 

svrhu pregledali stručna djela gdje je riječ o povijesti duhovnoga 
kršćanskoga učenja. Jeronim je, doduše, svagdje spomenut, ali 
stranice koje su mu posvećene nama nisu mnogo rekle. Učinile su 
nam se površne i odveć uopćene. 

Redovito se ističe da se cijelo Jeronimovo djelo smije uzeti za 
iznimno vrelo kada je riječ o duhovnoj teologiji. Ipak se to posebice 
odnosi na razna pisma gdje se Jeronim ukazuje doista zrelim 
duhovnim vođom i učiteljem kršćanske duhovnosti. Premda je 
katkada veoma strog i puno traži, ipak je redovito osjetljiv i 
osjećajan. Jeronim razumije ljudsku slabost, Jasno je da se i za nj 
kršćanska duhovnost u bitnome sastoji u tome da kršćanin u svome 
životu slijedi i nasljeđuje Isusa Krista. 

Jeronim je naznačio vrela iz kojih se crpe sposobnost da se 
postigne potpuna duhovnost. Na prvome je mjestu Sveto pismo. Iz 
njega se uči duhovnost. Tu je također molitva, post i naročito 
euharistija. Velika je vrijednost Jeronima i u tome što je zapadno 
kršćanstvo upoznao s istočnim duhovnim učenjem. U svojim je 
brojnim razmišljanjima o duhovnosti zabilježio što se o dotičnome 
misli među vrhunskim istočnim duhovnim piscima. Jeronim je 
ZADoNU prenio i praktični način istočnoga proživljavanja duhovnoga 
Života. 


5. — Darovi Duha Svetoga 


U cjelokupnoj otačkoj predaji redovito se nabraja sedam darova 
Duha Božjega. Zanimljivo je da ih Jeronim spominje samo šest. U 
tome se oslanja na svoj vlastiti prijevod s hebrejskoga za Iz 11,2-3. 
Drugi rani pisci polaze od Septuaginte i zato govore o sedam darova 
što dolaze od Duha Svetoga. Jeronimov je način izražavanja doista 
neobičan i zato smo ga odvojeno naveli.!? 


18 Usp. P. POURAT, Spiritualitć, 222-229; C. KANNENGIESER, Message, 92-94; L. 
BOUYER, Spiritualitć, 546-555; C. SORSOLI, Girolamo, 883-886; E. 
YARNOLD, Jerome, 133-134; P. NAUTIN, Hieronymus, 312-313. 

19 Usp. R. GRYSON, Dons, 400. 

6. — Molitva 


Jeronim nije napisao zaseban spis o molitvi. Inače je na 
mnogim mjestima svojih djela ostavio razne napomene vezane uz 
molitvu. Značajno je što je Jeronim molitvu najuže vezao uz čitanje 
Svetoga pisma. On to čitanje naziva "božansko čitanje“ i "sveto 
čitanje“. Jeronim kaže da se to čitanje mora "uvijek“ provoditi, 
Tako će i molitva biti trajna. Jednom doslovce20 bilježi: "Neka ti 
božansko Pismo uvijek bude u rukama i neka ti molitve budu 
česte“. Drugdjež! pak reče: "Neka ti je Sveto pismo uvijek u ruci. 
Često treba moliti. Dok se tijelo sagiba, neka se duh diže do Boga“. 
Usput spominjemo da se tu u Jeronimovim riječima nekako kao u 
klici nalazi glasovita oznaka molitve kao uzdignuća duše Bogu. 
Jeronim to izražava sadržajem i riječima. Kazao je da moliti znači 
"pamet uzdići do Boga“. Slijedeći sv. Ciprijana Jeronim lijepo 
primjećuježž da vjernik "govori“ Kristu kada "moli“, a da Krist 
njemu  "govori“ dok "čita“ Sveto pismo. Jedva se sadržajnije i 
slikovitije može izraziti smisao molitve i biblijskoga čitanja. U 
molitvi vjernik kazuje Kristu što želi. U Pismu pak Krist njemu 
priopćuje svoju riječ. Jeronim je za svoje vrijeme, iako dijelom 
ovisan o Origenu, bio izniman po osobnoj molitvi upravljenoj 
Kristu. Inače Jeronim je svoje molitve prožimao psalmima. 
Psalmima je hranio svoj molitveni život. Uočio je da su psalmi vrsna 
mogućnost iskrene, duboke i žarke molitve. Jeronim je shvatio da 
svetosti i pobožnosti nema bez molitve, Zato je o molitvi često 
govorio u svojim djelima.23 


7. — Vrlina 


Razumljivo je što se Jeronim zanimao za vrijednost kreposti i 
vrlina. Sam je u osobnome životu sve poduzeo da do najviše mjere 
dosegne krepostan i čestit život. Ali Jeronim je također mnogima bio 


20 £p 79,9; PL, 22, 730-731. 

21 Ep 58,6: PL, 22, 583. 

22 Ep 22,25; PL, 22,411. 

23 Usp. K. BAUS, Gebet, 178-188; A. SOLIGNAC, Pričre, 2263; E. Von SEVERUS, 
Geber, 1247. 

duhovni vođa. Čak bi se moglo reći da mu vodstvo duša nekako Ježi 
u naravi. To se s njime rodilo i zato se gotovo ne zapaža.ž4 Jeronim 
je bio duša brojnih zajednica i bliski suradnik mnogih koji su 
pojedinačno kročili prema savršenosti. Njegova su pisma prava 
riznica poticaja na krepost i odraz česta razmišljanja o njoj. Upada 
u oči da je Jeronim u svezi s kreposti naročito isticao sredinu kao 
nešto bitno i osnovno. Izrijekom reče da "vrline“ moraju “biti 
odmjerene“. Gdje god se prekoraci "mjera“ i “način“, tu nema 
kreposti. Tada se zapravo počinja "pogreška“. Jeronim se slaže25 s 
mudracem koji je tvrdio da ničega ne smije biti "previše“. 

Od vrlina iznosimo Jeronimovu riječ o čistoći. Jeronim je 
posebice nastojao utvrditi kako se ta krepost može najlakše 
opsluživati. Već je prije njega gotovo cijela kršćanska predaja 
upozorila da se čistoća čuva ako se čovjek uzdržava od yina i mesa. 
Ipak je tu misao možda najjače isticao upravo Jeronim. Govorio 
je26 da čistoća "ne može drukčije biti sigurna“ osim ako se čovjek 
odrekne mesa i vina. Jeronim to zaista često ponavlja u svojim 
duhovnim spisima.27 

Jeronim je osvjedočen da vrline nema bez velikoga napora i 
truda. Tu je osnovni preduvjet i zakon odricanje i trapljenje. 
Razumije se da se to gotovo više odnosi na nutarnje držanje nego na 
vanjski stav. Tko želi osvojiti krepost mora se odreći svjetovnoga i 
svladati tjelesne prohtjeve. Ipak se u duhovnosti ništa ne postiže bez 
ljubavi i oduševljenja. Kod toga najviše pomaže Kristov primjer i 
njegova pouka.25 Jeronim kreposni i duhovni život ne može 
razjasniti i utemeljiti bez Krista i Svetoga pisma. Da se Krist upozna i 
da doznamo što on uči, mora se čitati Sveto pismo. U tome je 
Jeronim jasan i izričit. Ponovljeno tvrdi da Krista ne pozna tko ne 
pozna Bibliju. Biblija je osnov na kome počiva kršćanska duhovnost 
i kreposni život. Iz početka se Sveto pismo čita uz trud, napor i 
nerazumijevanje. Ali ustrajno čitanje pruža znanje i rađa pravu 


24 Usp. G. BARDY, Direction, 1063-1065. 
25 Ep 130, 11; PL;22, 1116. 

26 Ep 22, 11; PL, 22, 400. 

27 Usp. F. MUGNIER, Abstinence, 112-133. 
28 Usp. R. DAESCHLER, Abnćgation, 79. 

duhovnu slast i užitak.2% Puna je pak ustrajnost u dobru i 
kreposnome životu dar Božje milosti.3% Recimo da se Jeronim 
nesmiljenom žestinom obarao na zluradost3! jer je u njoj nazreo 
pravu rak-ranu za svaku vrlinu i cijelu zgradu duhovnoga života. 


8. — Monaška odluka 


U Jeronimovim spisima postoji mjesto32 gdje se vrednuje 
ascetski i monaški život. Tu Jeronim zapravo razmišlja o čovjeku 
koji je odlučio živjeti kao redovnik. O takvome kaže da se "oprao 
nekako drugim krštenjem odluke“. U namjerno doslovce i stoga 
nespretno prevedenoj Jeronimovoj izreci treba radi njezine važnosti 
donekle pojasniti svaku riječ. Najprije napominjemo da izričaj 
"drugo krštenje“ od kršćanske davnine prvenstveno označava 
mučeništvo. Istina je da nekada naznačuje i "pokoru“, ali je sgurno 
da Jeronim u svojoj izreci nju nema na umu. Za riječ “nakana“ 
Jeronim je napisao propositum što također može značiti 
“mišljenje“. Jasno je da “nakana“ potječe od "mišljenja“. 
Mišljenje po nakani postaje zbilja. Riječ propositum rano je ušla u 
ascetski i monaški način izražavanja. Tu označuje životnu 
"nakanu“ kada čovjek nakon zreloga razmišljanja odluči ostaviti 
svjetovno i kroz cijeli se život posvetiti Bogu. 

Iz rečenoga je jasno zašto neki riječ propositum naprosto 
prevode riječju “zavjetovanje“. Mi smo nešto oprezniji jer nam se 
riječ zavjetovanje čini anahronizmom za Jeronimovo vrijeme 
premda je sadržajem zaista gotovo isto što i propositum. Svakako 
Jeronim u svome razmišljanju ima pred očima čovjeka koji je 
stvorio propositum da će se trajno posvetiti Bogu. Nakanu i odluku 
takvoga čovjeka Jeronim dosta smiono i neočekivano uspoređuje s 
“drugim krštenjem“ koje je za nj naznaka za mučeništvo. Jeronim 
dodaje da se dotični čovjek svojom "odlukom“ u stanovitome 


29 Usp. P. ANTIN, Ecriture, 153-155. 
30 Usp. A. MICHEL, Perćvćrance, 1264-1265. 
31 Usp. P. ANTIN, Textes, 51-56. 


32 Redovito se navodi Ep 39,3-4. Usp. E. DEKKERS, Profession, 91-97; 1. 
GRIBOMONT, Professione, 890-891; A. BLAISE, Dictionnaire, 676.110; B. 
ALTANER — A. STUIBER, Patrologie, 92. 

smislu i "na neki način pere“ kao “drugim krštenjem“. Vidi se što 
kani izraziti. Jeronim po učinku izjednačuje monašku "odluku“ i 
“drugo krštenje“. Stoga smatra da redovnička "odluka“ kao i 
mučeništvo čovjeka "pere“. Riječju “pere“ Jeronim očito ima 
pred očima krsni oprost grijeha. Prema tome, redovnička odluka“ 
poput mučeništva koje je "drugo krštenje“ ima za učinak 
oproštenje grijeha. Jeronim je najvjerojatnije prvi progovorio o 
iznesenome. Stoga nije lako sa svom jasnoćom tumačiti njegovu 
misao koja će dugo živjeti. Ući će u opće razmišljanje o vrijednosti 
redovničkog  "zavjetovanja“ u Crkvi. Možemo dodati33 da je 
Jeronim “zavjetovanje“ također doveo u svezu s činom kojim se 
krštenik prilikom krštenja odriče đavla. I to je kasnije utjecalo na 
redovničku duhovnost i bogoslužje zavjetovanja. 


9. —Eshatološke naznake 


Nije nam poznato koliko bi bilo moguće iz Jeronimovih djela 
dobiti cjelovitu eshatologiju. Knjiga takve vrste za sada, čini se, ne 
postoji. Stoga ovdje navodimo par zabilježba vezanih uz neka 
eshatološka pitanja o kojima je neposrednije razmišljao i Jeronim. 

Jeronim se spominje kao naročiti autor kada je riječ o sudu 
kojim Bog sudi svaku pojedinu dušu na zasebnome sudu poslije 
čovjekove smrti. Stoljećima su teolozi oči prvenstveno upirali u 
Posljednji sud. Taj su sud držali sudom čovječanstva. Zadnji je sud 
Sudnji dan. Do pojma pojedinačnoga suda iza smrti teolozi su se 
polako i mučno uspinjali. U tome je pogledu presudna i bitna 
Jeronimova uloga. On je snagom svoje učenosti učinio da se u 
teološkome razmišljanju posve jasno ustali osvjedočenje o 
pojedinačnome ljudskome sudu koji određuje vječnost svakoga 
pojedinačnoga čovjeka.34 

Sporenje s Origenovom teološkom baštinom i još više s 
origenistima nužno je Jeronima navelo temeljitije razmišljati o 
tjelesnome uskrsnuću. Jeronim je bio čvrsto osvjedočen da će 
upravo tijelo uskrsnuti. Smatrao je da će uskrslo tijelo posjedovati 


33 Ep 130,7; 14. Mjesto navodi i kratko tumači J. GRIBOMONT, Professione, 891. 
34 Usp. J. RIVIERE, Jugement, 1797. 

svoje udove uzglobljene i složene kako sada postoji. Razlika će biti 
jedino u tome što će se uskrsli čovjek drukčije služiti svojim 
uskrslim tijelom. Jeronim je u svojim spisima tumačio biblijska 
mjesta koja temelje kršćansku nadu u uskrsnuće ovoga našega 
tijela.35 

Jeronim je u svome razmišljanju došao do zaključka da postoje 
"vječne muke“. On vjeruje da ima bića koja će “vječno propasti“. 
Jeronim kod toga u prvome redu misli na "đavla“, ali uz njega 
nabraja "sve nijekatelje i opake“. Tu su "đavlovi pomoćnici“ kao i 
"prijestupnici“. Jeronim veli s psalmistom da su spomenuti "u 
svome srcu kazali da nema Boga“ (Ps 13,1). Iz navedenoga smije se 
zaključiti da Jeronim pomišlja da zloduh s ljudima koje je konačno i 
potpuno okrenuo protiv Boga odlazi u “vječne muke“ i da 
"zauvijek propada“. Time je Jeronim jasno odbacio origenističku 
tezu da će se sva bića na kraju pomiriti s Bogom i da će_ se 
uspostaviti vječni sklad koji je vladao kada je Bog sazdao 
stvorenje.36 

Jeronim je razmišljao i o naravi vječnih muka. Čini se da su u 
njegovo vrijeme mnogi držali da su te muke isključivo duhovne 
naravi i da na neki način dolaze samo iznutra. Govorilo se samo o 
slikovitoj vatri i ognju u prenesenome smislu. Jeronim je u svojim 
sudovima u toj točki bio dosta oprezan. Pazio je na pojedinosti. S 
većinom je kršćana prihvatio zbilju vječne vatre.37 

Razumljivo je što se Jeronim naročito zanimao za vječnu 
sudbinu pogana poslije Kristova dolaska. Postavio je tvrdnju da bez 
vjere u Krista nije moguć krepostan čin koji vodi u blaženu vječnost. 
Tko ne povjeruje u Krista, ćudoredno se uzalud trudi. Bez vjere u 
Spasitelja ne može se postići vječni život.38 Mislimo da se navedeni 
Jeronimov sud ne može razumjeti bez drevnoga učenja o Crkvi. 
Znamo da je sv. Ciprijan ustvrdio da “nema spasenja izvan 
Crkve“.39 Jeronim je dobro poznavao Ciprijana. Bilo bi neobično 


35 Usp. B. DALEY, Eschatologie, 166-170. 

36 1, Is 18,66,24; PL, 24, 704B; Adv Pel 1,28; PL, 23, 546B. 

37 Usp. G. BARDY/, Peres, 159-162; B. ALTANER — A. STUIBER, Patrologie, 404. 
38 Usp. G. BARDY, Peres, 207-208. 

39 Usp. B. ALTANER — A. STUIBER, Patrologie, 178-179. 

da mu je ostala nepoznata navedena Ciprijanova tvrdnja koja je 
zaista postala slavnom i dobro poznatom. 

U Jeronimovoj eshatologiji nasloženijim držimo pitanje 
spasenja grešnih kršćana ako ih smrt zatekne kao grešnike. Jeronim 
ih uobičajeno naziva peccatores. Neki istraživači drže da zapravo 
Jeronim ima pred očima takve "grešnike“ koji su počinili samo 
lake grijehe ili su se neposredno prije smrti pokajali ako su teško 
sagriješili. Kada bi to tumačenje bilo točno, u Jeronimovim 
tekstovima ne bi bilo prave poteškoće. U Crkvi je uvijek vladalo 
osvjedočenje da laki grijesi ne priječe konačno spasenje. Ali 
tumačenje postaje kudikamo teže i složenije ako Jeronim pod 
peccatores ima na umu grešne koji umru s teškim grijenom. Valja 
reći da uistinu redovito peccatores u Jeronimovu rječniku označuju 
kršćane koji su smrtno sagriješili. Brojni Jeronimovi istraživači 
smatraju da je Jeronim učio kako se i takvi kršćani nakon 
pročišćenja u ognju konačno spasavaju jer su bili kršćani. Tako bi 
Jeronim čistilište“ primijenio i na teške grešnike. 

U tu se svrhu i s tim smislom zaista može navesti nekoliko 
Jeronimovih tvrdnja. Tako Jeronim za "kršćane“ koji su 
“grešnici“ kaže da će im "djela biti u ognju ispitana i očišćena“. 
On drži da će Sudac na njih primijeniti "presudu“ koja je 
"umjerena“ i "pomiješana s blagošću“.+! Slično se Jeronim 
izražava na još nekoliko mjesta. Jednom kaže da će se "kršćani“ 
koje smrt zaskoči "u grijehu“ ipak "poslije kazna spasiti“.42 
Navodimo i onu Jeronimovu tvrdnju gdje on razmišlja o čovjeku 
koji se "svom dušom pouzdaje u Krista“, ali "pada“ i "umire u 
grijehu“. Taj će "živjeti uvijek svojom vjerom“.+3 

Zasnivajući se na spomenutim tekstovima i najprobraniji 
Jeronimovi tumači tvrde da je Jeronim učio kako će se svi kršćani 
konačno spasiti. To bi _proizlazilo iz navedenih mjesta. 


40 Usp. P. BERNARD, Purgatoire, 521-522. 
41 ins 18,66,224; PL, 24, 704B. 

42 Ady Pel 1,28; PL, 23, 546AB. 

43 Ep 119,7; PL, 22, 973. 

Međutim, u Jeronimovim se spisima nalaze također mjesta koja 
posve drugo sadrže. Ni njih nikako ne smijemo ostaviti po strani. U 
Jeronima se nađe ulomaka gdje on naprosto kaže da svi idu u pakao 
u kojima ne boravi Krist. Tu ni najmanje ne pomaže što se netko 
zove kršćanskim imenom. Samo mu ime ništa ne pomaže.+4 
Jeronim nedvojbeno drži da će svatko “neprestano ostati“ upravo 
na onome mjestu gdje padne “kada ga smrt obori“ kao što vihor 
obori stablo.45 Vidi se što usporedba želi istaknuti. Bitnoga 
popravka poslije smrti nema za nikoga. I kršćaninovu sudbinu 
određuje zadnji ovozemni čas. 


Još napominjemo jedan ulomak. Pred očima nam je mjesto 
gdje Jeronim tumači Gal 5,19-21. Pavao u Gal 5,19-21 donosi popis 
"putenih djela“ i kaže da "oni koji čine takva djela neće baštiniti 
Božje kraljevstvo“. Jeronim je razjasnio Apostolov popis. Na koncu 
je dodao da "iz Božjega kraljevstva isključuje neprijateljstvo, 
prepirka, gnjev, svađa, razdor i pijanstvo“. Ali isto vrijedi i za 
“drugo što smatramo neznatnim“. U zaključku Jeronim upozorava 
da nije uopće važno da li od naznačenoga "iz blaženstva isključi 
jedno ili veći broj“. Jeronim misli da "sve slično isključuje“.46 


Naš prikaz Jeronimova učenja o sudbini grešnih kršćana 
pokazuje da Jeronim nije uvijek imao jednako mišljenje. Pitanje je 
da li je uopće sam uspio doći do utvrđenoga suda. Čak je moguće da 
se još uvijek nedovoljno pozna sav njegov nauk u toj točki. 
Uostalom s Jeronimom prisustvujemo razvoju kršćanskoga 
dogmatskoga učenja.+7 


44 Usp. M. RICHARD, Enfer, 76. 

45 In Ecc 11,3; PL, 23, 1157C-1158C. 

46 In Gal 3,5,19-21; PL, 26, 442C-446C. 

47 Usp. J. TIXERONT, Histoire, 11, 341-342; J. FORGET, Jćr&me, 980-982; M. 
RICHARD, Enfer, 75-76, G. DOIBARDY, Peres, 214-215; B. DALEY, 
Eschatologie, 166-170; A. MICHEL, Purgaroire, 1218-1219; J. RATZINGER, 
Hčlle, 447; E.G. HARDWICK, Hell, 107; A. MICHEL, Feu, 2303-2304; 
Mitigation, 1997-2009; B. ALTANER — A. STUIBER, Patrologie, 403-404. 

OSMO POGLAVLJE 


NEKOLIKO JERONIMOVIH PREDGOVORA 


Već smo ranije svratili pozornost na posebnu vrijednost 
tekstova s kojima je Jeronim čitaoce uvodio u svoja najrazličitija 
djela. Ovdje nam se pruža prilika neposredno navesti neke 
Jeronimove proslove. Vidjet će se da su zaista sjajno sastavljeni i da 
pružaju svjetlo što rasvjetljuje dotični Jeronimov rad. Čak bi bilo 
iznimno vrijedno u zasebnoj knjizi objaviti sve Jeronimove proslove. 
U njima je sam Jeronim prosuđivao svoj vlastiti rad i stavljao ga u 
šire okvire. Jeronimove predgovore nije lako ni jednostavno 
razumjeti. Pretpostavljaju mnogo poznatoga. Uistinu pokazuju sve 
bogatstvo i širinu Jeronimove naobrazbe. Prevedene ćemo tekstova 
kušati razjasniti pomoću bilježaka. Da budu štogod jasniji i 
pregledniji sami ćemo im dodati naslove i podnaslove. Prema tome, 
što slijedi prijevod je iz Jeronima. Čitatelju ne bi trebalo biti naročito 
teško zapaziti koliko Jeronimovi ulomci rasvjetljuju, upotpunjuju i 
ukrijepljuju što smo prethodno kazali. 

1. —Predgovor djelu Protiv pelagijevaca 
Korijeni pelagijevstva 


1. — Kada već napisah! Pismo Ctesifonu 2 u kojem sam 
odgovorio na upite, braća su stalno pitala zašto neprestano odgađam 
sa spisom.3 Obećao sam da ću u njemu odgovoriti na sva pitanja 
vezana uz one koji zbore o GTT46€1a.4 Nitko ne dvoji da se oko toga 
spore stoici i peripatetici, tj. drevna akademija. Jedni tvrde da 14675 
što se dade prevesti sa strasti - a to su: zebnja, veselje, nada, strah - 
možemo iskorjeniti i odbaciti iz ljudske duše. Drugi pak misle da 
navedeno možemo slomiti, njime ravnati i svesti ga na mjeru. Strasti 
bi se dalo kao nezauzdane konje nekakvim žvalama željeznih zubi 
obuzdati. Ciceron u Tuskulanskim raspravama $ tumači misli 


1 Prevedeni se tekst nalazi u PL, 23, 517A-520C. O njemačkome prijevodu usp. L. 

SCHADE, Hieronymus, 335-339. 

Tekst se nalazi u PL, 22, 1147-1161. Ctesifon nam nije poznat osim iz 

Jeronimovih pisama. Vjerojatno je riječ o Rimljaninu koji je molio Jeronima da 

izrazi svoj sud o pelagijevstvu. Jeronim je već tom prigodom iznio glavne 

Pelagijeve tvrdnje i rekao o njima svoje mišljenje. O vrijednosti i značenju 

Pisma Ctesifonu vidi: J.N.D. KELLY, Jerome, 314-319; F. CAVALLERA, 5. 

Jerome, \, 324-325; 11, 55. To Jeronimovo pismo potječe iz g. 415. ' 

Riječ je o Jeronimovu djelu Protiv pelagijevaca. O njemu smo podrobnije 

govorili u drugome poglavlju ove knjige pod brojem 7. 

4 Sam je Jeronim napisao grčki amdBela. Riječ se ne može lako prevesti jednom 
riječju. Njome se izražava duševno stanje neosjetljivosti prema svemu što se s 
čovjekom događa kao ugodno ili neugodno, dobro ili zlo. Čovjek koji bi u 
potpunosti postigao to stanje bio bi dušom i osjećajem povrh svega 
osjetilnoga. Ne vidi se tko može trajno biti takav. 

5 Jeronim je napisao TT&0T). S riječju TALOOC redovito se na grčkome izražava sve 
što se zbiva sa živim čovjekom. Obično se prevodi s riječi "strast“. Tako smo i 
sami postupili. Ipak se vidi da je sadržaj grčke riječi toliko širok da se zapravo 
ni ne da kako treba prevesti. Jeronim je za TT&OT odabrao perturbationes. Tako 
smo opet kod pojmova kao što su “"nemir“, "nemir duše“ i "strast“. Posrijedi je 
sve što bilo kako djeluje na čovjeka. Tko bi se u polpunosti oslobodio onoga 
što se naziva TT OT) njime bi vladala GTi B€1a jer aTmdBera i jest 
oslobođenje od TA6T. Hrvatska riječ "strasl“ izražava samo dio onoga što 
podrazumijeva i uključuje grčka riječ T4680s. 


2 


3 


6 Riječ je o Ciceronovu djelu koje nosi naslov po autorovu imanju. Ciceron u 
svome spisu raspravlja o ćudoređu. Djelo je manje filozofske vrijednosti ako se 
usporedi s drugim sličnim Ciceronovim djelima. Ciceron u djelu koje imamo 
pred očima razglaba četiri perturbationes. To su: veselje, bolest, požuda i strah. 

spomenutih ljudi. Origen ih u svojim Čilimima 7 nastoji povezati s 
crkvenim učenjem. 


Po strani, inače, ostavljam Manija,& Priscilijana,? Evagrija,!0 


lovinijana!! i krivovjernike gotovo cijele Sirije koji se netočno!2 
pučki zovu mesaliani,!3 a grčki euhiti.!4 Svi navedeni drže da 


Jeronim to češće spominje. Nije isključeno da je upravo od Cicerona za Tđ6n 
preuzeo naznaku perturbationes. Usp. A. BLAISE, Dictionnaire, 620. 


7 Jeronim djelo naziva Stromata. Grčka riječ znači "sag“. Među grčkim crkvenim 


H 


piscima spisi su se nazivali Stromata kad se u njima raspravljalo o 
najrazličitijim pitanjima. Raspored u djelu nije bio strogo utanačen, postojan i 
čvrst. Djelo je nalikovalo na mozaik, sag ili ćilim. Veoma je poznato i glasovito 
djelo Klementa Aleksandrijskoga s naslovom Stromata. Nije isključeno da se i 
Origenovo djelo zove Stromata po uzoru na Klemeniovo jer je Klement mnogo 
utjecao na Origena ako mu možda i nije bio učitelj u strogome smislu riječi. 
Origenovu je knjigu vrsno poznavao Euzebije Cezarejski. Danas je, osim 
neznatnih ulomaka, izgubljena. Usp. J. QUASTEN, Patrologia, I, Marietti, 1980., 
339. 


O Maniju i maniheizmu govorili smo na drugome mjestu. Stoga ovdje 
upućujemo samo na G. BARDY , Manichćisme, DTC, 91927), 1841-1895. 


/ Priscilijana i priscilijanizam obradili smo u ranijim radovima. Ovdje jedino 


napominjemo G. BARDY, Priscillien, DTC, 13(1936), 391-400. 


10 Jeronim se osobno žestoko suprostavio Evagriju Pontskome. Ipak je Evagrije 


Pontski dobrano utjecao na duhovnost zapadnoga kršćanstva. Na latinski su 
ga prevodili Rufin i Genadije. Sreća je što su to učinili jer su se tako makar 
neka njegova djela očuvala i poslije osude kojom je Carigradski sabor g. 553. 
Evagrija osudio zbog krajnjega origenizma. Evagrije je bio plodan i dubok 
pisac. Ustalio je grčku terminologiju na području ascelike i mistike. Evagrije se 
rodio oko g. 345. u Ibori, u pokrajini Pont. Umro je kao veliki isposnik, ascet i 
monah u Celiji u Egiptu g. 399. Prijateljevao je s Kapadočanima. Bio je uvaženi 
propovjednik. Djela je pisao najvišim stilom i najdubljom misaonošću. 
Nažalost  izvornici su izgubljeni. Evagrije se posljednjih desetljeća pomno 
izučava. Ranije je bio uglavom zaboravljen i zapostavljen. O njemu vidi: J. 
GRIBOMONT, Evagrio Pontico, DIP, (1976), 1349-1381; R. JANIN, Evagre le 
Pontique, DHGE, 16, 107-108; K. BAUS, Eugrios Ponticos, LThK, 3(1959), 
1140-1141; F. REFOULE, Evagrius Ponticus, NCE, 5(1981), 644-645; P. 
GODET, Evagre, DTC, 5(1959), 1611-1612; A. i C. GUILLAUMENT, Evagrius 
Ponticus, RAC, 6(1966), 1088-1107; A. GUILLAUMENT, Evagrius Ponticus, 
TRE, 10(1982), 565-570; A. i C. GUILLAUMENT, Evagre le Pontique, DS, 
41960), 1731-1744. 


lo Jovinijanu vidi u našemu drugome poglavlju broj 3. 
12 Jeronim je napisao grčki SLEOTPOALuEVOS Očito je htio reći “krivo“. 
13 Mesaliani — Jeronim je napisao masaliani — raznoliko se nazivaju. Naziv 


mesalijani vjerojatno korijenski naznačuje ljude kojima je osnovno obilježje 
da često i dugo mole. Također su nazivani euhili i zanesenjaci. Spomenuta su 

ljudska snaga i ljudsko znanje mogu doprijeti do savršenosti: ne 
kažem do sličnosti već do jednakosti s Bogom. Dosljedno uče: kada 
se čovjek popne do vrhunca savršenosti više ne može griješiti čak ni 
u misli ili iz neznanja. 

Premda sam u netom spomenutome pismu koje sam napisao 
Ctesifonu!5 protiv zabluda svih istaknutih zbog vremenske oskudice 
nešto dodirnuo, ova će knjiga koju sada u trudu pišemo 
sokratovskim načinom poslužiti da se s obje strane iznese što se ima 
reći. Istina će postati bjelodanija kada svatko izloži što misli. Origen 
kao vlastito mišljenje zastupa ovo: ljudskoj je naravi nemoguće ostati 
bez grijeha od početka do kraja. Ali je zauzvrat moguće da netko 
tko se obrati na bolje dopre do takve čvrstoće te unaprijed više ne 
griješi. 


Zabluda i osoba 


2. — Protiv onih ću pak koji tvrde da ovo djelo pišem 
raspaljen ognjevima zavisti ukratko odgovoriti: krivovjernike nisam 
nikada štedio. Sav sam mar upotrijebio da neprijatelji Crkve budu i 
moji dušmani. Helvidije!6 je pisao protiv trajnoga Marijina 
djevičanstva. Zar sam i njemu koga uopće nisam nikada tjelesno 
vidio odgovorio potaknut zavišću? Jovinijan,!7 čije krivovjerje sada 
oživljava, rimsku je vjeru uznemirio kada sam već bio odsutan. Tako 
je nijem i trula jezika da je dostojniji samilosti nego zavisti. | njemu 


im imena nadjenuli drugi. Sami su pak sebe zvali "duhovnima“. Tu zapravo i je 
riječ o stanovitome duhovnome pokretu koji se javio oko g. 350. u Siriji i brzo 
širio Malom Azijom. O njemu govore Efrem, Epifan i Teodoret Cirski. Usp. A. 
GUILLAUMONT, Messaliens, DS, 10(1980), 1074-1083; J. GRIBOMONT, 
Messaliens, DTC, DIP, 5(1978), 1262-1264; E. AMANN, Messaliens, DTC, 
10(1928), 792-795; G. BAREILLE, Euchites, DTC, 5(1939), 1454-1465; H. 
RAHNER, Messalianismus, LThK, 7(1962), 319-320. 

14 Jeronim je zabilježio grčki €U XLTaS. Očito je da naziv potječe od €U xTI 
(molitva). Protivnici su skupinu prozvali —euhilima jer su njezini članovi 
molitvu isticali na uštrb sakramenata. Euhiti su držali da samo molitva 
spašava. Drugo bi bilo nevažno. 

15 Usp. prethodnu bilješku 2. 

169 Helvidiju vidi u ovoj knjizi drugo poglavlje broj 2. 

7 Vidi raniju bilješku 11. 

sam odgovorio kako sam mogao. Rufin!8 nije samo u jedan grad 
već u cijeli svijet unio — koliko je bilo do njega — Origenove huje i 
djelo Počela.!? Izdao je Euzebijevuž% prvu knjigu iz spisa 
Origenova obrana pod imenom mučenika Pamfilija.2! Kao da je 
sam malo rekao za nj, objavio je novi svezak! Da li Rufinu 
zaviđimo? Njemu smo odgovorili. U njega su bile tolike rijeke 
rječitosti da su me odvraćale od želje za pisanjem i da kazujem u 
pero. Paladije22 je čovjek niskoga razmišljanja. Kušao je obnoviti 
isto krivovjerje i na temelju mi moga prijevoda s hebrejskoga skovati 
novo ogovaranje. Zar da zavidimo i njegovoj umnosti i 
plemenitosti?! 


I sada djeluje "otajstvo zla“ (2 Sol 2,7). Svatko brblja što hoće. 
Zar da samo mene žeže slava svih?! Da li sam toliko jadan te i onima 
zavidim koji ne zaslužuju zavist?! Svima želim dokazati da osobno 
ne mrzim ljude nego zablude i da ne tražim ničiju sramotu već da 
radije žalim sudbinu onih koji su prevareni lažnom znanošću. U tu 
sam svrhu postavio Atikovo i Kritobulovo ime da preko njih izložim 
što učimo mi, ali i protivnici. Uistinu, svi mi što slijedimo katoličku 
vjeru čeznemo i žudimo da se osudi krivovjerje, a ljudi poprave. Ali, 
ako žele ustrajati u zabludi, nije krivnja na nama koji pišemo nego 
na onima koji laž pretpostavljaju istini. 


18 Usp. u ovoj knjizi drugo poglavlje broj 5. O Rufinu se također posebno govori 
u četvrtome poglavlju ove knjige. 

19 O tome spisu koji smo također ranije preveli i tumačili u ovoj knjizi pogledaj 
drugo poglavlje broj 41 i slovo F. 

O Euzebiju Cezarejskome vidi četvrto poglavlje ove knjige. U drugome smo 
glavlju naveli što je Jeronim preveo od Euzebija. Usp. broj 42. 

21 Pamfilije je bio veoma učeni svećenik. Mnogo je učinio za sjaj katehetske 
škole i za znamenitu knjižnicu u Cezareji Palestinskoj. Pamfilije je jedan od 
važnijih Origenovih učenika. Bio je učitelj Euzebija Cezarejskoga. Radi vjere je 
prilikom progonstva dospio u zatvor gdje je napisao djelo u kojemu je branio 
Origena. Pri radu mu je pomagao Euzebije Cezarejski koji je poslije 
Pamfilijeve mučeničke smrti _ oko g. 310. djelo dovršio i objavio kao cjeloviti 
rad. Jeronim je inače smatrao da je Euzebije sastavio čitavi spis. Knjiga se 
izgubila kao cjelina. Nešto se sačuvalo u Rufinovu prijevodu. O Pamfiliju vidi: 
G. BARDY, Pamphile de Cćsarće, DTC, 11(1932), 1839-1841; B. ALTANER — 
A. STUIBER, Patrologie, 213; J. QUASTEN, Patrologia, 1, Marietti, 1980, 404- 
406; H. CROUZEL, Pamphilos v. Kaisarcia, LThK, 8(1963), 17; H. CROUZEL, 
Pamphilus, NCE, 10(1981), 937-938. 

2209 Paladiju potanje govorimo u četvrtome poglavlju ove knjige. 

Svojim klevetnicima koji na nas prenose vlastita prokletstva 
kratko odgovaramo: manihejski nauk osuđuje ljudsku narav, 
otklanja slobodnu volju i odbija Božju pomoć. Isto tako 
najočevidnije je bezumlje kazati da je čovjek što je Bog. Prema 
tome, kraljevskim putem treba tako ići da ne skrenemo ni lijevo ni 
desno. Vjerujemo da Božja pomoć uvijek ravna čežnjom naše volje. 
Ako tko izjavi da je netočno ozloglašen i hvali se da misli što i mi, 
pristanak će uz pravu vjeru dokazati kada otvoreno i bez primisli 
osudi protivno. U protivnome će čuti proročku riječ: "I nakon 
svega toga nije se k meni vratila svim svojim srcem već samo 
prijetvorno: nevjernica, sestra njezina, Judeja“ (Jer 3,10). 

Manji je grijeh slijediti zlo koje si držao dobrim nego ako se ne 
usudiš braniti što si smatrao sigurnim dobrom. Ako ne možemo 
podnijeti prijetnje, nepravdu i siromaštvo kako ćemo nadvladati 
babilonski plamen?! Što je sačuvao rat, neka ne otme hinjeni mir. Ne 
želim od straha učiti krivovjerje kada je Krist pravu vjeru prepustio 
mojoj volji. 

2. —Predgovor djelu 
Tumačenje proroka Jone 


Povijesni okvir 


Proteklo je otrprilike23 tri godine što sam rastumačio petoricu 
proroka: Miheju,24 Nahuma,25 Habakuka,25 Sefanijuž7 i Hagaja.28 
Budući pak da me zadržao jedan drugi spis, nisam mogao završiti 
što sam započeo.2? Napisao sam knjigu Slavni muževi 30 i dva 
sveska Protiv Jovinijana.3! Također napisah obranu3ž kao i 
raspravu O najboljemu načinu prevođenja 33 što je posvećeno 
Pamahiju.3“ Sastavio sam i dvije knjige za Nepocijana35 ili o 
Nepocijanu.36 Tu je i ostalo što bi bilo dugo nabrajati. 

Toliko je, dakle, prohujalo vremena. Kao da se vraćam u zavičaj 
tumačenje počinjem s Jonom. Jona je Spasiteljev protulik.37 Budući 
da je boravio "tri dana i tri noći u utrobi nemani“ (Mt 12,40), već 


23 Prevedeni se tekst nalazi u PL, 25, 1117B-1120B i SC, 323. 160-168. Ovaj ćemo 
tekst, malo drukčije preveden, uvrstiti u knjigu Tumačenje proroka Jone. 

24 Usp. naše drugo poglavlje broj 27. 

25 Usp. naše drugo poglavlje broj 28. 

26 Usp. naše drugo poglavlje broj 29. 

27 Usp. naše drugo poglavlje broj 30. 

28 Usp. naše drugo poglavlje broj 31. 

29 Jeronim je kanio u jdnome dahu razjasniti starozavjetne proroke. U tome su ga 
spriječili razni razlozi. 

30 Usp. drugo poglavlje ove knjige broj 11. 

31 Usp. naše drugo poglavlje broj 3. 

32 Riječ je o Jeronimovim pismima koja se označuju kao Ep 48i Ep 49. Tekst se 
nalazi u PL, 22, 493-512. Tu Jeronim brani svoje djelo u kojemu se odupro 
Jovinijanovu učenju. 

33 Riječ je o Ep 57. Tekst se nalazi u PL, 22, 568-579. 


34 Pamahije je nekoć u Rimu zajedno učio s Jeronimom. Od g. 394. u Rimu je 
zastupao Jeronima. Usp. Y.-M. DUVAL, Jonas, 320 bilj. 8. 


35 Riječ je o Ep 52. Tekst je u PL, 22, 527-540. 

36 To je Ep 60; PL, 22, 589-602. 

37 Jeronim je napisao ključnu egzegetsku riječ typus. Već smo upozorili na 
njezinu iznimnu važnost. Usp. naše šesto poglavlje. 

je prethodno bio slika?38 Gospodnjega uskrsnuća. Molim se Joni3? 
da nam pokloni prvotni žar te _zavrijedimo da nam dođe Duh Sveti. 
Ako, naime, Jona znači "Golubica“, a "golubica“ se odnosi na 
Duha Svetoga (usp. Mt 3,16), mi ćemo, kada k nama siđe 
"Golubica“ rastumačiti "golubicu“.40 


Predšasnici 


Znam da su drevni grčki i latinski piscit! mnogo kazali o 
Joninu spisu. Međutim, prekomjernim su pitanjima misli više 
zamračili nego razjasnili. Stoga je njihovu tumačenju potrebito 
tumačenje. Čitalac se nesigurniji udaljuje nego je bio prije no što je 
dotično čitao. Rečeno nisam kazao da umanjim velike duhove i da 
samohvalom — grdim druge. Rekao sam jer je tumačeva zadaća 
ukratko i jasno razglobiti što je nejasno. Na nj ne spada isticati 
vlastito govorništvo već razložiti misao onoga koga tumači. 


Jona u Bibliji 


Tražimo, dakle, gdje se o proroku Joni - kada izuzmemo 
njegov spis i odstranimo evanđelja, tj. Gospodnje svjedočanstvo“2 o 
Joni — još čita u Svetim pismima. Ako se ne varam u Knjizi o 
kraljevima slijedeće piše o Joni: "Petnaeste je godine kraljevanja 
judejskoga kralja Amasje, sina Joaševa, izraelskim kraljem u Samariji 


38 Jeronim je napisao praefiguravit gdje trcba zapaziti i prae i figura. Jeronim želi 
kazati da se u Starome zavjetu nalaze "slike“ koje na tajanstven način 
prethodno najavljuju novozavjetna otajstva. 

39 Neobično je što se Jeronim u molitvi obraća Joni. Usp. Y.-M. DUVAL., Jonas, 
321 bilj. 13. 

40 Jeronim se dosta složeno izrazio, ali se vidi što želi reći. On se u molitvi obraća 
Joni čije ime znači "Golubica“ da mu isprosi silazak Duha Svetopa koji se 
upriličio "golubici“ (ML 3,16). Tako će, osnažen Duhom Svetim koji silazi 
“poput goluba“ (Lk 3,22) moći valjano rastumačiti Jonu kome se ime izvodi iz 
riječi "golubica“. 

41 O tome je temeljito pisao Y.-M. DUVALL, Le livre de Jonas dans la littćrature 
Chrćtienne precque et latine. Sources et influence du Commentaire sur Jonas de 
saint Jćrome, Paris, 1973. 

42 Usp. Mt 12,34-41; 16,4; Lk 11,29-32. 


228 


postao Jeroboam, sin Joašev. On je kraljevao četrdeset jednu godinu. 
Učinio je zlo pred Gospodinom. Nije se ostavio nijednoga grijeha 
Jeroboama, sina Nebatova, koji je zaveo na grijeh Izraela. Uspostavio 
je Izraelove granice u Samariji od Ulaza u Hamat do Mrtvoga mora: 
po riječi koju je Gospodin, Bog Izraelov, rekao preko svoga sluge 
Jone, sina Amitajeva, proroka iz Geta što je u Oferu“ (2 Kr 14,23- 
25). 

Židovi pak kažu da je Jona sin sareptske udovice (usp. | Kr 
17,4-24) i da ga je —umrla— oživio prorok Ilija. Poslije toga je 
majka rekla Iliji: "Sada znam da si Božji čovjek i da je riječ Božja u 
tvojim ustima istina“ (1 Kr 17,24). Radi toga je dječak i tako 
nazvan. Amathi, uistinu, na našemu jeziku znači "istina“. Stoga jer 
je Ilija kazao što je istinito, onaj je koji je oživio nazvan "sinom 
istine“. 

Get se nalazi na drugoj milji od Seforisa — koji se sada naziva 
Diocezareja — kada se ide u Tiberijadu. Malo je selo. U njemu se 
pokazuje Jonin grob. Drugi pak hoće da se Jona rodio i da je 
ukopan u blizini Diospolisa, tj. Lide. Oni ne vode računa o dodatku 
Ofer što taj Get razlučuje od drugih istoimenih gradova koje i danas 
pokazuj kod Eleuteropolisa ili Diospolisa. 

Prijeđimo na Tobijinu knjigu premda se ne nalazi u kanonu.+? 
Ipak se njome služe crkveni ljudi. Jona se spominje kada Tobija 
govori svome sinu: "Sine! Ja sam, evo, ostario i došao dotle da 
ostavim svoj život. Uzmi, sine, svoju djecu i otiđi u Mediju. Znam što 
je prorok Jona kazao o Ninivi. Bit će uništena“ (Tob 14,3-4). I 
zaista: u židovskim i grčkim povijestima i posebice kod Herodota 
čitamo da je medijski kralj Ciaksar razorio Ninivu kada je Jojaš 
vladao među Židovima. Tako doznajemo da su Ninivljani za početak 
na Joninu propovijed vršili pokoru i zato dobili oproštenje. Potom 
su se odali ranijim grijesima i protiv sebe izazvali Božju osudu. 
Židovi vele da su u isto doba prorokovali Hošea, Amos, Izaija i Jona. 
Toliko s obzirom na povijesne činjenice. 


4 Jeronim ima pred očima židovski kanon. O njegovu osobnome stavu prema loj 
starozavjetnoj knjizi, usp. Y.-M. DUVAL., Jonas, 328 bilj. 33. 

Smisao Jonina života i rada 


Kromacije, časni“ oče! Nije nam nepoznato kako se traži 
previše znojat5 da se sav prorok dovede u svezu sa Spasiteljevim 
razumijevanjem. Tu mislimo na to što je Jona pobjegao, spavao, bio 
bačen u more; što ga je progutala neman, što je — izbačen na obalu 
— propovijedao pokoru; što se rastužio nad spasom ogromnoga 
grada. Također imamo pred očima činjenicu što se Jona veselio 
bundevinoj%6 sjeni te što ga je Bog ukorio radi toga jer se više brine 
o zelenoj biljci odjednom osušenoj nego o — silnome mnoštvu ljudi. 
Tu je i drugo što kanimo u knjizi razjasniti. Ipak — time kratkim 
predgovorom sažimam sav smisao proroka — nitko neće biti bolji 
tumač svoga protulika47 do onoga koji je nadahnio proroke i 
unaprijed u svojim slugama upisao crte buduće istine. Kada je Krist 
govorio Židovima koji nisu vjerovali njegovu govoru i nisu upoznali 
Krista, Božjega Sina, rekao je: "Ninivitski će muževi ustati na sudu s 
ovim naraštajem i osuditi ga jer su oni činili pokoru na Joninu 
propovijed, a ovdje je, evo, više od Jone“ (Mt 12,41). 

Svijet vjeruje, a židovsko se pokoljenje osuđuje. Niniva je vršila 
pokoru, nevjerni Izrael propada. Židovi posjeduju knjige, mi 
Gospodina knjig; oni drže proroke, mi shvaćanje proroka; njih 
"ubija slovo“, a nas "Duh oživljuje“ (2 Kor 3,6). Kod Židova se 


44 Kromacije je bio Jeronimov prijatelj iz njegovih akvilejskih dana. Postao je 
biskup i ascetski duhovni vođa u Akvileji gdje je umro g. 407. Bio je svet i 
veoma učen. Ostavio je nekoliko spisa koji su bili vrijedni sadržajem i lijepo 
pisani. Čak ih je i Augustin s korišću čitao. Jeronim Kromacija naziva "ocem". 
U izvorniku piše papa. O Kromaciju usp. H. RAHNER, Chromatius, LThK, 
2(1958), 1184; G. ORLANDI, Chromatius of Aquileia, NCE, 3(1981), 665; B. 
ALTANER — A. STUIBER, Partrologie, 457-458; Y.-M. DUVAL, Jonas, 331 bilj. 
41. 

45 Jeronim drži da Stari zavjet postoji zbog toga da možemo razumjeti 
Spasitelja. U Pismu je Krist središte. Taj opći stav vrijedi i za proroka Jonu. 
Jeronim će nastojati raznovrsnim egzegetskim postupkom u cijelome Joninu 
životu i radu vidjeti nagovještaj novozavjetnih otajstava. 

46 Tu smo iznenađeni što Jeronim govori o “bunđevi“ prema Septuaginti, a ne o 
"bršljanu“ kako sam prevodi hebrejski izvornik. Već smo ranije istaknuli kako 
je nastala živa prepirka oko toga da li u svezi s Jon 4,6-7 treba govoriti o 
"bundevi“ ili "bršljanu“. Usp. i deseto poglavlje. 


47 Jeronim je i tu napisao često isticanu riječ fypus. 

"otpušta razbojnik Baraba“ (Iv 18,40), a za nas je oslobođen Sin 
Božji Krist. 


3. — Predgovor prijevodu s 
hebrejskoga za Petoknjižje 


Teškoća i nužnost 


Od svoga sam Deziderija primiot5 željeno pismo.4? Deziderije 
je kao po nekome predosjećanju budućnosti dobio ime kao i 
Daniel.5% Zamolio me da s hebrejskoga prevedem Petoknjižješ! i 
dadem ušima naših ljudi. Posao je zaista opasan. Izložen je lajanju5ž 
klevetnika koji uporno ponavljaju da umjesto staroga kujem novo 
kako bih pogrdio Sedamdesetoricu prevodilaca.53 Oni na taj način o 


48 Cijeli prevedeni tekst postoji u PL, 28, 177A-I84A. S izuzetkom nekoliko 
zadnjih rečenica tekst se također nalazi u PL, 23, 469A-471A i SC, 303, 172- 
176. 

49 Riječ jeo Ep 47; PL, 22, 492-493. 

Jeronim se malo igra riječima da oboji i istakne smisao. Njemu je Desiđerius 
poslao poslanicu koja je desiderata. Na temelju izričaja vir desideriorum u Dn 
7,23 Jeronim veže Deziderijevo ime uz Daniela. 

51 Riječ je o pet prvih biblijskih knjiga. To su: Postanak, Izlazak, Levitski 
zakonik, Brojevi i Ponovljeni zakon. 

52 Jeronim kaže baš tako: atratus. On se ne boji riječi. Latratus znači "lajanje“ i 
"lavež“. 

53 Septuaginta ili Sedamdesetoričin prijevod zacijelo je jedan od najznamenitijih 
biblijskih prijevoda. To je prijevod Staroga zavjeta s hebrejskoga na grčki. Iz. 
Septuaginte su potekli drugi brojni starozavjetni prijevodi. Istočno se 
kršćanstvo još uvijek služi  Septuagintom. U ranim kršćanskim stoljećima 
Septuaginta je uživala najveći ugled u cijeloj Crkvi. Redovito se navodi i u 
Novome zavjetu. Septuaginta je najvjerojatnije nastala kao nužna potreba 
brojnih Židova koji su boravili izvan svoje domovine, zaboravili materinji 
jezik te više nisu mogli Bibliju čitati na hebrejskome. Grčki su dobro znali. Da 
bi Bibliju razumjeli, Biblija je prevedena na grčki. Inače se oko Septuagintina 
prijevoda splela cijela priča koju češće spominje i Jeronim. Zato je iznosimo u 
najkraćim crtama. U priči odlučnu ulogu ima ravnatelj aleksandrijske knjižnice 
Demetrije. On je Biblijom želio obogatiti aleksandrijsku gradsku knjižnicu. 
Demetrije je zamolio egipatskoga kralja Ptolomeja Il. da u Jeruzalem pošalje 
poslanstvo koje će pronaći učene Židove sposobne Bibliju prevesti na grčki. 

sposobnosti sude kao o vinu.5* Ja sam pak najčešće što sam mogao 
govorio da za Božji šator (usp. Izl 25,10-16) donosim što po 
muževnome udjelu mogu i da siromaštvo jednoga ne pogrđuje 
bogatstvo drugih. 


Septuagintina nepotpunost 


Da se na zamoljeno odvažim, potaknuo me Origenov 
postupak." Origen je drevnome prijevodu$ dodao Teodocionov 
prijevod.57 Čitav je rad razdijelio asteriskom8 i obelom?? tj. 
zvjezdicom i crticom. Tako je obilježio čega prije nije bilo$0 ili 


U poslanstvu se našao i Aristej, carski činovnik. Po priči Veliki je svećenik u 
Jeruzalemu izišao ususret  epipatskome poslanstvu. Pronašao je 72 učena 
čovjeka koji su pošli u Aleksandriju da bi u najboljim radnim uvjetima kroz 72 
dana preveli hebrejski tekst. Naziv Septuaginta ili Sedamdesetorica sjeća na tu 
drevnu pripovijest koju su poznavali Filon, Josip Flavije kao i drevni crkveni 
Oci. Tijekom vremena priča se nadopunjala i sve više uljepšavala. O cijelome 
pitanju Septuaginte vidi: E. AMANN, Versions de la Bible, DTC, 15(1950), 
2701-2710; P.W. SKEHAN, Bible, IV, NCE, 2(1981), 425-429; J. ZIEGLER, 
Bibeliibersetzungen, LThK, 2(1958), 375-379; S.P. BROCK, 
Bibeliibersetzungen, 1, TRE, 6(1980), 163-164; E. MANGENOT, Septante, DB, 5, 
1623-1651. 

54 Redovito se misli da je vino bolje što je starije. Jeronim ne želi da se isto 
ustvrdi o ljudskoj sposobnosti. Ništa nije već samim time bolje što je 
drevnije. 

55 Jeronim očevidno tu ima na pameti Origenovu Heksaplu. 

56 To je Septuaginta. 

57 O Teodocionu i njegovu prijevodu bilo je riječi u našem četvrtome poglavlju. 

58 Sam je Jeronim napisao asteriscus. Na grčkome se kaže GOTEPLOKOS To je 
znak u knjigama. Sliči maloj zvijezdi. Još se uvijek upolrebljava. Usp. A. 
BLAISE, Dictionnaire, 102; Ae. FORCELLINI, Lexicon, |, Patavii, 1827, 309. 

59. Jeronim je napisao obelus. Riječ očilo potječe od grčke OBEAOS sa 
osnovnim značenjem ražanj. Ne vidimo kako bismo preveli obelus. Latinski za 
obelus ima veru: ražanj, koplje. Također rabi riječ sagitta: strijela. Navedeno 
razjašnjuje zašto nismo preveli obelus već naprosto napisali obel. Ipak da 
dvaput ne pišemo obel u neposrednom smo nastavku teksta riječ obel 
zamijenili riječju crtica jer crtica ima nešto od koplja, ražnja i strijele. Oblik je 
obela bio različit, ali je redovito sadržavao slanovitu crticu. 

60 Origen je u Heksaplinoj Septuaginti asteriskom ili zvjezdicom označio ono 
čega tu nije bilo, ali se nalazi u hebrejskome izvorniku. 

suvišno odbacioć! i označio viškom. Ipak me nadasve ponukala 
vlast evanđelista i apostola. Kod njih iz Staroga zavjeta čitamo 
mnoge izreke koje se ne nalaze u našim spisima.62 Evo primjera: 
“Iz Egipta sam pozvao svoga sina“ (Mt 2,15); "zvat će se, naime, 
Nazarećanin“ (Mt 2,23); "vidjet će koga su proboli“ (Iv 19,37); 
"iz njegove će utrobe poteći rijeke žive vode“ (Iv 7,38); "što oko 
nije vidjelo ni uho čulo niti se popelo u ljudsko srce Bog je 
pripravio svojim ljubiteljima“ (1 Kor 2,9). Još je mnogo toga što 
željno čeka svoj spis.$3 

Potražimo, dakle, gdje navedeno piše i kada ne budu mogli 
kazati iznesimo hebrejske knjige. Prvi je navod6“ u Hošeji (11,1), 
drugi u Izaiji (11,1), treći u Zahariji (12,10), četvrti u Izrekama 
(18,4) i peti opet u Izaiji (64,4). Mnogi kazano ne znaju i zato 
slijede apokrifne ludosti. Irske popijevke pretpostavbjaju 
vjerodostojnim spisima. Nije pak moja dužnost tome istražiti 
razloge. 

Židovi kažu da se spomenuto#5 učinilo iz razborite nakane da 
ne bi Ptolomej$€ — štovatelj jednoga Boga — i kod Židova 
ustanovio dvostruko božanstvo. Ptolomej je Židove najviše zato 
cijenio jer se činilo da se podudaraju s Platonovim učenjem. Svugdje 
gdje Pismo zaista napominje nešto otajstvena o Ocu i Sinu i Duhu 
Svetome Sedamdesetorica67 su ili drukčije prevela ili su skroz 
prešutjela da udovolje kralju$8 i da ne iznesu pred svjetinu tajnu 
vjere. 


6! Pomoću "obela“ Origen je u svome izdanju Septuaginte obilježio dijelove koji 
se nisu nalazili u hebrejskome tekstu, a nalaze se u Septuaginti. 

62 Jeronim ima pred očima latinski biblijski prijevod. 

63 Jeronim je napisao grčki CUVTOY KO. Riječ ima mnogo značenja. Može 
značiti i "spis“. 

64 Tako smo preveli iako je Jeronim napisao testimonium: svjedočanstvo, dokaz. 

65 Odnosi se na biblijska mjesta koja su Septuagintini prevodioci izostavili. 

66 To je spomenuti egipatski vladar. 

67 To su Septuaginlini prevoditelji. 
Odnosi sc na Ptolomeja Il. 

Priča o Septuaginti 


Osobno ne znam koji je prvi tvorac svojom laži sagradio u 
Aleksandriji sedamdeset sobica u kojima bi Sedamdesetorica, 
razdvojena, isto napisala. Inače Aristej,6? tjelesni stražar/% istoga 
Ptolomeja; i mnogo kasnije Josip/! nisu ništa takva zabilježili. Oni 
su napisali da su prevodioci bili okupljeni u jedno carsko zdanje 
gdje su zajedno raspravljali, a ne proricali. Jedno je, naime, biti 
prorok, drugo prevodilac: ondje Duh proriče budućnost, ovdje 
učenost i obilje riječi prevodi što shvati. Inače se mora smatrati da je 
Ciceron, nadahnut govorničkim duhom, preveo Ksenofontova 
Gospodara,72 Platonova Protagoru 73 i Demostenov spis Za 
Ktesifonta.74 Ili ovako: da li je Duh Sveti za iste knjige po 
Sedamdesetorici prevodilaca satkao drukčija svjedočanstva, a 
drukčija po apostolima te bi apostoli lagali da je napisano što su 
Sedamdesetorica prešutjela?! 


Pravi stav prema Septuaginti 


Što, dakle, reći? Da li osuđujemo predšasnike? Nipošto! Poslije 
predšasničkih napora u domu Gospodnjemu radimo što možemo. 


69 Aristej je bio, po priči, član aleksandrijskoga poslanstva kod Velikoga 
svećenika u Jeruzalemu. Čak je njegovo navodno pismo vlastitome bratu 
Filokratu neposredni začetak priče o nastanku Septuaginte. Danas znamo da je 
Aristejevo pismo krivotvorina. 

70 Jeronim je napisao grčki UTEPASTLITTIS što bi značilo "štitonoša“, ali i 
"zaštitnik“. 

7 Riječ je o Josipu Flaviju, židovskome povjesniku. 

72 Ksenofont je poznati grčki pisac, povjesnik, filozof i ratnik. Bio je vrsni 
Sokratov đak, ali nije veliki mislilac. Živio je u predkršćansko vrijeme i umro 
oko g. 355. 

73 Platon je djelo Protagora napisao u mlađim danima. Spis je sastavljen u 
razgovornome obliku. Važan je za poznavanje sofista. Platon u svojoj knjizi 
rado ističe da je mudrost središnja krepost. 

74 Ktesifont je bio Demostenov prijatelj. Demostena je predložio za državnu 
nagradu. Ali je neki protivnik prijedlog proglasio nepravednim. Napao je 
Demostenova prijatelja. U djelu koje spominje Jeronim Demosten brani 
napadnutoga Ktesifonta. 

Sedamdesetorica su prevodila prije Kristova dolaska?5 i što nisu 
znala izrazila su dvojbenim mislima. Mi pak poslije Kristove muke i 
uskrsnuća ne pišemo toliko proroštvo koliko povijest. Drukčije se 
pripovijeda što se čulo, drukčije što se vidjelo. Što smo bolje shvatili, 
bolje i izrazimo. 

Suparniče, počuj; klevetniče, poslušaj! Niti osuđujem niti korim 
Sedamdesetoricu već s pouzdanjem pred sve njih stavljam apostole. 
Na njihova usta meni govori Krist. Čitam da u podjeli duhovnih 
darova apostoli zauzimaju mjesto ispred proroka. Tu pak gotovo 
zadnje mjesto drže prevoditelji (usp. 1 Kor 12,28). Radi čega te 
izjeda zavist? Zašto protiv mene dižeš neuke ljude? Posvuda gdje ti 
se čini da sam u prijevodu pogriješio, pitaj Židove i posavjetuj se s 
učiteljima raznih gradova: što oni imaju o Kristu, tvoji spisi ne 
posjeduju.76 Bit će drukčije!" ako su dokazali da su apostoli 
naknadno protiv njih upotrijebili svjedočanstva te ako su latinski 
primjerci? slobodniji od pogrešaka nego grčki i hebrejski.79 


Molba 


Toliko8% protiv zavidnika. Sada se, predragi Deziderije, tebi 
obraćam. Ti si razlogom što se dadoh na toliki posao i što počinjem 
s Postankom. Pomozi molitvama da s onim Duhom kojim su spisi 
napisani uspijem ih prevesti na latinski. 


75 Tako Jeronim odbacuje mogućnost da je Sepluaginta mogla nastati u kršćansko 
vrijeme. Neki čak i to tvrde. 

76 Riječ je o latinskome prijevodu. Jeronim je prethodno naveo nekoliko 
primjera. 

71 Jeronimovu misao u prvome dijelu nismo posve shvatili. Nastavak je jasan. Po 
Jeronimu, logičan je slijed biblijskih tekstova: hebrejski, grčki, latinski. 

78 Jeronim je napisao exemplaria što po sebi također znači prijepisi ili kopije. 

79 Jeronim opravdava svoje prevođenje s hebrejskoga. 

80 Djelić koji slijedi Jeronim nije uvrstio u knjigu gdje se spori s Rufinom. 


235 


4. — Predgovor prijevodu 
s hebrejskoga za Ljetopise 


Nužnost novoga prijevoda 


Da je izdanje#! Sedamdesetorice prevodilaca ostalo čisto i 
onakvo kako su oni preveli na grčki, uzalud bi me, dragi 
Kromacije8ž — među biskupima najsvetiji i inajučeniji — silio da 
hebrejske sveske prevedem na latinski. Bilo bi pravedno da i naša 
šutnja potvrdi što je jdnom obuzelo ljudske uši i učvrstilo vjeru 
Crkve što se rađa. Ali kada se sada na različitim stranama rabe 
različiti uzorci te se onaj pravi i drevni prijevod iskvario i oštetio, 
držiš da pripada na našu prosudbu iz većega broja ocijeniti što je 
istina ili pak novo djelo zasnovati na drevnome poslu. Židovi će se, 
dakako, izrugivati, ali treba — po izreci — oči iskopati vranama. 

Aleksandrija i Egipat glede svoje Septuaginte hvale Hezihija$3 
kao tvorca. Carigrad i sav prostor do Antiohije potvrđuje primjerke 
mučenika Lucijana.84“ Pokrajine koje su između navedenih čitaju 


81 Ovaj tekst kao i one koji će slijediti do kraja ovoga poglavlja preuzimamo iz 
Jeronimova djela Protiv Rufina. Otuda ih prevodimo. Ipak ćemo naznačiti gdje 
se izvomo nalaze. U tu svrhu za ovaj tekst naznačujemo: SC, 303, 178-183; PL, 
23, 471B-472; PL, 28, 1389D-1394B. Sigurni smo da je sam Jeronim iz svojih 
tekstova odabrao najbolje 1 najkorisnije. 

82 Kromacija smo već spomenuli u 44. bilješci ovoga poglavlja. 


8.0 Hezihiju se iznimno malo zna. Podaci su ne samo šturi već i nepouzdani. 
Hezihije je bio vjerojatno aleksandrijskoga podrijetla. Oko g. 300. uspostavio 
je vlastito Septuagintino izdanje koje se proširilo po Egiptu. Jeronim nije bio s 
tim radom zadovoljan. Žestoko ga je napadao. Usp. B. ALTANER — A. 
STUIBER, Patrologie, 213; J. QUASTEN, Partrologia, I, Marietti, 1980., 382; 
A.W. ZIEGLER, Hesychos, LThK, 5(1960), 303 J. ZIEGLER,; Bibeliibersetzungen, 
LThK, 2(1958), 379; S.P. BROCK, Bibeliibersetzungen, 1, TRE, 6(1980), 167; E. 
AMANN, Versions, 2714; E. MANGENOT, Hećsichius, DB, 3, 665-668; E. 
MANGENOT, Septante, DB, 5, 1639. 

84 Već smo spominjali Lucijana Antiohijskoga kao utemeljitelja Antiohijske 
teološke škole. Lucijan je pripremio novo Septuagintino izdanje. 
Upotrebljavalo se u Antiohiji i Carigradu. Lucijan se poslužio Origenovim 
izdanjem koje je popravljao pomoću hebrejskoga izvornika i drugih grčkih 
prijevoda koji su nastali poslije Septuaginte. Ipak još nije u punini istražen 
Lucijanov rad na Septuaginti. Usp. J. ZIEGLER, Bibeliibersetzungen, 379; S.P. 
BROCK, Bibelibersetzungen, 166-167; H. De RIEDMATTEN, Lukianos v. 

palestinske rukopise koje je Origen5 izradio, a proširili Euzebiješ6 i 
Pamfilije.Š7 Tako se cijeli svijet spori zbog te trostruke međusobne 
različitosti. 

Origen je prikupio četiri izdanja. Prepisao ih je doslovce i to 
uporedo da tekst koji se ne slaže smjesta opovrgnu ostali koji se 
međusobno podudaraju. Ali je i ovo učinio što je još veća odvažnost: 
u Septuagintin je prijevod uvrstio Teodocionovo izdanje. 
Zvjezdicom8 je označio čega nije bilo$? i zarezima?% što se učinilo 
umetnuto iz suviška.?! 


Prema tome, ako je drugima bilo dopušteno da se ne drže 
onoga što su jedanput prihvatili; ako je poslije sedamdeset sobica?? 
— to se bez osnove općenito prepričava — svatko otvorio svoju 
vlastitu sobicu te ako se u Crkvama čita? što Sedamdesetorica nisu 
zna:a, zašto mene ne bi prigrlili moji Latini? Drevno izdanje nisam 
oštetio. Novo sam tako uspostavio da svoj rad potvrđujem s 
Hebrejima i s apostolskom vlašću. To je pak puno više od Hebreja. 


Antiocheia, 1.ThK, 6(1961), 1211-1212; £. AMANN, Versions, 2714; E. 
MANGENOT, Septante, 1639; J. PRAT, Lucien d'Antioche, DB, 4, 403-407; J. 
ZIEGLER, Bibeliibersetzungen, 379; P.P.W. SKEHAN, Bible, IV, NCE, 2(1981), 
426. 

85 Riječ je o Heksapli. 

86 Riječ je a Euzebiju Cezarejskome. 

8739 Pamfiliju smo već kazali nekoliko riječi u bilješci 21. Možemo samo dodati 
da je i Pamfilije doljerivao Septuagintino izdanje koje je proširio i udomaćio u 
palestinskome kršćanstvu. Pamfilije je zapravo preuzeo Septuagintu kakva je 
bila u Heksapli. Usp. J. ZIEGLER, Bibeliibersetzungen, LThK, 2(1958), 379; E. 
AMANN, Versions, 2714; S.P. BROCK, Bibeliibersetzungen, 1, TRE, 6(1980), 
167; E. MANGENOT, Septante, DB, 5, 1638. 

88 Usp. bilješku 58. 

89 Usp. bilješku 60. 

0 Neobično je što se lu susreće riječ virgula, zarez Jeronim je ranije za isto 

upotrijebio riječ obelus. Usp. bilješku 59. 

91 Usp. bilješku 61. 

U priči o Septuaginti prenosilo se i to kako su svih 72 prevodilaca bili 
zatvoreni u zasebne sobice. Jedan s drugim nisu dolazili u dodir. Nakon 72 
dana izašli su iz svojih sobica i ustanovili da su jednako prevodili. 

93 Jeronim često ističe da se u Novome zavjetu iz Staroga zavjeta navode mjesta 
kojih nema u Septuaginii. 

Septuagintini manjci 


Nekoć sam napisao knjigu O najboljem načinu prevođenja.?4 
Pokazao sam da se slijedeći evanđeoski dijelovi nalaze u hebrejskim 
spisima: "Iz Egipta sam dozvao svoga sina“ (Mt 2,15); "zvat će se, 
naime, Nazarećanin“ (Mt 2,23); "vidjet će koga su proboli“ (Iv 
19,37). Isto vrijedi za Apostolovu izreku: "Što oko nije vidjelo niti 
uho čulo niti je unišlo u ljudsko srce Bog je pripravio onima koji ga 
ljube“ (1 Kor 2,9). To također važi za ostalo što je navedenome 
slično. 

Apostoli i evanđelisti jamačno su poznavali Septuagintu. 
Otkuda im što kažu, a ne nalazi se u Septuaginti? Krist, naš Bog, 
utemeljitelj obaju Zavjeta, veli u Evanđelju po Ivanu: "Tko vjeruje u 
me, iz njegove će nutrine — kako kaže Pismo — poteći potoci žive 
vode“ (Iv 7,38). Sigurno piše za što Spasitelj svjedoči da piše. Gdje 
piše? Septuaginta to ne posjeduje, a Crkva ne prizna apokrife. Treba 
se, dakle, vratiti židovskim izdanjima. Otuda i Gospodin govori i 
učenici unaprijed uzimaju primjere. 


Klevetnici 


Kazano rekoh štujući predšasnike.95 Samo odgovaram svojim 
klevetnicima koji me grizu pasjim zubom. Javno me ogovaraju, u 
zakutcima čitaju. Istodobno su tužitelji i branitelji. Kod drugih 
potvrđuju što na meni kude. Kao da vrlina i mana nisu zbilja već se s 
čovjekom mijenjaju?! Uostalom, sjećam se da sam nekoć 
Septuagintino izdanje popravio po grčkome? i dao našima. Ne 
smije me se smatrati neprijateljem onih koje stalno razjašnjujem u 
zajednici braće. 


94 To je znamenita Ep 57. Često smo je spominjali i naznačili gdje se nalazi. To je 
PL, 22, 568-579. 

95 To su Septuagintini prevodioci. 
Jeronim je najprije latinski biblijski prijevod popravio na temelju Septuaginte 
koja se nalazila u Heksapli. 

Novi rad 


Sada sam preveo dabre iamim,?7 tj. "riječi dana“. To sam zato 
učinio da nerazmrsive stanke i šumu imena koja su prepisivačkom 
pogreškom pomiješana te barbarstvo izričaja jasnije razredim 
posredstvom razdiobe u redcima. Poput Tebanca pjevam sebi i 
svojima. Drugima uši mogu biti i gluhe. 


5. — Predgovor za Ezru 


Posve je pravedno? što ću spomenuti. Nešto sam objavio čega 
nema u grčkome tekstu ili je drukčije nego sam osobno preveo. 
Zašto dave prevoditelja? Neka pitaju Židove pa neka uz njihov sud 
mome prijevodu iskažu povjerenje ili ga odbace. Drugo je, dakako, 
ako zatvorenih očiju — po izreci — žele o meni govoriti zlo. Tako 
se ne povode za grčkom revnošću u dobroj namjeri. Kada je 
Kristovo evanđelje već blistalo Grci su poslije Septuaginte revno 
čitali Židove i ebionitske prevodioce staroga Zakona. Tu mislim na 
Akvilu, Simaha i Teodociona.?? Posredstvom Origenova rada u 
Heksapli primali su ih u Crkvama. Koliko bi Latini trebali biti još 
zahvalniji kada vide da Grčka!0%0 od njih s radošću nešto uzima?! 

U prvome redu veoma je veliki trošak i beskrajno se teško 
uspije prikupiti sve rukopise. Potom, i oni koji bi ih imali, a ne znaju 
hebrejski, uglavnom će zastraniti jer ne znadu tko je među mnogima 
govorio istinitije. To se nedavno dogodilo i među Grcima jednome 
veoma učenome čovjeku.!0! Katkada je napuštao svetopisamski 
smisao i slijedio zabludu nekoga neznatnoga prevodioca. Mi pak 
posjedujemo makar malo znanje hebrejskoga. Latinski nam u 
nikakvome slučaju nije nedostatan. Radi navedenoga možemo o 


97 Tako piše u Jeronimovu izvorniku. 
95 Prevedeni se tekst nalazi na ovim mjestima: SC, 303, 182-185; PL, 23, 473AB 
i PL, 28, 1473A-1474A. 
O svoj trojici prethodno smo govorili zasebno. 
100 Jeronim vjerojatno smjera na to da su neki njegovi svetopisamski prijevodi 
prevođeni na grčki. 
101 Primjedba se vjerojatno odnosi na Apolinara Laodicejskoga. 


239 


drugima bolje suditi i što smo sami razumjeli izraziti na svome 
jeziku. 


6.— Predgovor Jobovoj knjizi 


Radeći na pojedinim knjigama!02 božanskoga Pisma prisiljen 
sam odgovarati protivničkim klevetama. Protivnici se tuže da je moj 
prijevod prijekor za Septuagintu. Kao da nisu kod Grka Akvila, 
Simah i Teodocion prevodili doslovno,!03 po smislu!04 ili 
uspostavili srednju vrst prevođenja koje je pomiješanost i svedenost 
na mjeru obojega! Uostalom, i Origen je sve svetopisamske spise 
razdijelio obelima!05 i zvjezdicama.!%6 Sam ih je dodavao ili 
preuzeo od Teodociona i uvrstio u drevni prijevod.197 Tako je 
naznačio da je dodano nedostajalo. 


Prema tome, neka moji klevetnici nauče potpuno prihvatiti što 
su dijelom prigrlili ili neka moj prijevod odbace sa zvjezdicama. 
Ovo je nedopustivo: oni pristaju na to da su Septuagintini prevodioci 
dosta ispustili, ali smatraju da se nisu u ničemu prevarili. Kazano pak 
poglavito vrijedi za Jobovu knjigu. Ako joj pod zvjezdicama dodano 
oduzmeš, najveći dio nestaje i to barem kod Grka. Uostalom, kod 
Latina prije nego smo nekoć objavili onaj prijevod!05 sa 
zvjezdicama i obelima bilo je otprilike sedamsto ili osamsto redaka. 
Spis je — skraćen, rastrgan i oglodan — onima koji su ga javno 
čitali nanosio odvratnost. 109 


102 Preyedeno se nalazi u SC, 303, 184-189; PL, 23, 473C-474B i PL, 28, 1137C- 
1139A. 1141-1142B. 


103 Jeronim kaže: verbum e verbo. To je njegova glasovita definicija doslovnoga 
prevođenja. Jeronim je nastojao tako prevoditi Bibliju: riječ na riječ ili "riječ iz 
riječi“. To je riječ po riječ. 

104 Jeronim kaže: sensum de senso. To je pak definicija prevođenja po smislu: 
"smisao iz smisla“. 

105 Tu smo se kao preihodno i nešto niže poslužili riječju obel. 

106 g zvjezdici i njezinoj uporabi već je bilo govora. 

107 Jasno je da je to Septuaginta. 

108 Jeronim je ranije pomoću Sepluaginie popravio latinski biblijski prijevod. 
Sudbina je toga rada nesigurna. Jeronim je isticao da mu je to bilo ukradeno. 

109 Sam je Jeronim tu preskočio ranije napisano. Potom je dodao što slijedi. 

Stoga neka moji psi!!% poslušaju: Na ovome djelu nisam radio 
da oklevećem drevni prijevod već da ono što je u njemu nejasno ili 
ispušteno ili jamačno prepisivačkom greškom iskrivljeno našim 
prijevodom postane jasnije. Sami smo dijelom naučili hebrejski. U 
latinskome smo gotovo od kolijevke istrti među jezikoslovcima, 
učiteljima govorništva i filozofima. 

Kod Grka su poslije Septuagintina izdanja i kada je već blistalo 
Kristovo evanđelje prihvaćeni Židov Akvila kao i Simah i Teodocion 
koji su krivovjernici nakloni židovstvu. Mnoga su Spasiteljeva 
otajstva sakrili ponešto lukavim prevođenjem. Ipak su u Heksapli 
kod Crkava. Tumače ih crkveni ljudi.!!! Koliko manje smiju gnusni 
i zloćudni čitatelji osuditi mene koji sam kršćanin od kršćanskih 
roditelja i koji na svome čelu nosim zastavu križa, a želja mi je bila 
ispušteno dodati, iskrivljeno popraviti te čistim i vjernim jezikom 
otvoriti otajstva Crkve. 


7.— Predgovor za Psalme 


Jednom si, dakle, raspravljao!!2 s Židovom. U korist si 
Gospodina Spasitelja iznio neke navode iz Psalama. Židov te htio 
izrugati. Gotovo je kod svake tvrdnje govorio da navod nije takav 
kako si suprotstavljao služeći se Septuagintom. Radi spomenutoga 
najžarče si mislio da nakon Akvile, Simaha i Teodociona na 
latinskome u prijevodu pružim novo izdanje. Rekao si da te jako 
uznemiruje razlika među prevodiocima. Iz ljubavi si prema meni 
zadovoljan mojim prijevodom i sudom. Potaknut od tebe kome ne 
mogu odbiti ni ono što ne mogu, ponovno sam se izložio lajanju 
svojih opadača. Bilo mi je draže da dovedeš u pitanje moje 
sposobnosti nego prijateljsku volju. S pouzdanjem i sigurnošću 
tvrdim — i za to ću navesti brojne svjedoke ovoga djela — da 
barem svjesno nisam ništa promijenio s obzirom na hebrejsku 


110 To su Jeronimovi protivnici. Više puta je spomenuo lavež protiv sebe. 

111 Riječ crkveni u Jeronima redovito znači pravovjerni za razliku od 
krivovjerni. Izričaj pak “crkveni ljudi" veoma često označuje pravovjerne 
crkvene pisce. Usp. Y.-M. DUVAL, Jonas, 323 bilj. 17. i 34. 

112 Prevedeni se tekst nalazi u SC, 303, 188-191; PL, 23, 474C-475A i PL, 28, 
1184A-1186A. 

istinu.!!3 Ako bi se, dakle, moje izdanje negdje razlikovalo od 
prethodnih, zapitaj bilo kojega Židova i jasno ćeš zapaziti da me 
suparnici uzalud vrijeđaju. Ti skroz pokvareni ljudi radije preziru 
sjajna djela nego ih proučavjau. Oni, doduše, stalno traže nove 
užitke i susjedna mora nisu dovoljna za njihovu proždrljivost. Zašto 
se samo pri svetopisamskome proučavanju zadovoljavaju starim 
načinom govora? To ne velim da uvrijedim svoje predšasnike. Ne 
smatram da treba ikoga obezvrijediti od onih čiji sam negda 
najpažljivije popravljeni prijevod uručio ljudima svoga jezika. Samo 
jedno je u crkvama s Kristovim vjernicima čitati psalme, drugo 
odgovarati Židovima koji nam predbacuju stanovite riječi. 


8 — Predgovor Izaijinoj knjizi 


Stoga naslućujem! !4 da onodobni septuagintini prevodioci nisu 
htjeli otajstva svoje vjere očito odati poganima da sveto ne dadu 
psima i biserje svinjama (usp. Mt 7,6). Kada budete čitali ovo 
izdanje, shvatit ćete da je Septuaginta otajstva sakrila. Meni nije 
nepoznato koliki je trud razumjeti proroke i da nikome nije lako 
suditi o prijevodu ako nije prethodno shvatio što je čitao. Mi smo 
izloženi ujedima mnogih koje muči zavist pa preziru što ne mogu 
postići. Sa znanjem i razborom stavljam ruku u vatru. Ipak se sa 
zamolbom obraćam čitateljima koji su puni prezira. Grci nakon 
Septuaginte čitaju Akvilu, Simaha i Teodociona radi upoznavanja 
njihova nauka ili da iz usporedbe s njima bolje shvate Septuagintu. 
Tako neka se i oni udostoje imati barem jednoga prevodioca poslije 
pređašnjih. Najprije neka pročitaju i neka potom prezru. Inače će se 
vidjeti da nepoznato osuđuju iz preuzete mržnje, a ne radi prosudbe. 


113 Odnosi se na hebrejski biblijski tekst. 


114 Prevedeni se tekst nalazi u SC, 303, 190-193; PL, 23, 475BC i PL, 28, 
826B -- B27A. 

DEVETO POGLAVLJE 


NEKE JERONIMOVE PROPOVIJEDI 


Već smo ranije rekli nekoliko rečenica o Jeronimovu 
propovjedništvu. Ove su nas prevedene propovijedi uvjerile da je 
Jeronim bio ozbiljan i temeljit propovjednik. Nije čudno što su se 
nekoć stanovite njegove propovijedi pripisivale tako velikim i 
slavnim propovjednicima kakav je bio sv. Augustin ili čak sam Ivan 
Zlatousti. Jeronimove su propovijedi jednostavne, ali nisu plitke ni 
površne. Jeronim se u njima ukazuje sigurnim teologom i vrsnim 
egzegetom. Pomišljamo da je Jeronim redovito propovijedao svojoj 
redovničkoj zajednici i ženskome samostanu gdje je bio duhovni 
vođa. To najjednostavnije tumači nazočnost grčkoga u Jeronimovu 
latinskome tekstu. Osim toga, znamo da Jeronim nije vršio 
svećeničku službu premda je bio svećenik. Ipak kazanim ne 
isključujemo mogućnost da je Jeronim s vremena na vrijeme 
propovijedao betlehemskome puku kao i u drugim crkvama. Da bi 
prevedeni tekstovi bili razumljiviji, uvest ćemo neke naslove i 
podnaslove.! 


I O Jeronimovom propovjedništvu i njegovim homilijama usp. S. COLA, 
Girolamo. Omelie sui vangeli e su varie ricorrenze liturgiche, Roma, 1990. 

I. — Božićna propovijed 


Lk 2,7-20 


"I leže ga u jasle jer za njih nije bilo mjesta u svratištu“ (Lk 
2,7). Majka ga je legla.2 Josip se nije usudio dotaknuti onoga o 
kome je znao da nije nastao od njega. Divio se i radovao Rođenome, 
ali se nije usuđivao Rođenoga dodirnuti. "I položi ga u jasle“. Zašto 
u jasle? Zato da se ispuni Izaijino proroštvo: "Vol pozna svoga 
vlasnika i magarac jasle svoga gospodara“ (Iz 1,3). Na drugome 
pak mjestu piše: "Gospodine, ti na životu držiš ljude i blago“ (Ps 
35,7). Ako si čovjek, blaguj kruh; ako si živinče, pristupi jaslama. 

"Za njih, naime, nije bilo mjesta u svratištu“. Evanđelist lijepo 
kaza: za njih nije bilo mjesta u svratištu. Sve je ispunila židovska 
nevjera. Nije našao mjesta u Svetištu nad svetištem što se blještilo od 
zlata, dragulja, svile i srebra. Isus se ne rađa sred zlata i bogatstva. 
Rađa se u blatu, tj. u štali — gdje je štala, tu je i blato — gdje su bili 
naši veoma nečisti grijesi. Isus se zato rađa u blatu da digne one koji 
su u blatu. "Slaba je digao iz blata“ (Ps 112,7). Rađa se u blatu gdje 
jeiJob sjedio prije nego je okrunjen. 

“Za njih, naime, ne bijaše mjesta u svratištu“. Neka to utješi 
svakoga siromaha. Josip i Gospodinova majka Marija nisu imali ni 
slugu ni sluškinju. Sami dolaze iz Galileje, iz Nazareta. Živinče nisu 
posjedovali. Istodobno su gospodari i sluge. Ovo je novost: idu u 
svratište, u grad ne ulaze. Skromno se siromaštvo nije usudilo 
pomiješati s bogatima. Zamijetite uzvišenost siromaštva: odlaze u 
svratište. Evanđelist nije-kazao da se nalazilo usput već je bilo po 
strani, izvan ceste. Hoću reći: ne na putu nego van puta; ne na putu 
Zakona već na stazi evanđelja.3 Ipak su bili na putu. Inače nijedno 


2 Prevedeni se tekst nalazi u PLS, 2, 188-193. 


3 Jeronim se tu poslužio dosta rijetko upolrebljavanom riječju diverticulum. Naši 
je latinski riječnici nisu naznačili. Kod klasičnih pisaca diverticulum 
naznačuje ulicu što odvodi s glavne prometnice. Sv. Auguslin upotrebljava 
diverticulum kada ima pred očima stazu kojom se može pobjeći ako se želimo 
sklonili da nekoga ne sretnemo na cesti. Kasnije diverticulum u crkvenih 
pisaca općenito označuje ono što odvraća. Tako je u korizmi "zabava“ 
diverticulum jer "odvraća“ od pokore. Zanimljivo je da Jeronim nekako 

drugo mjesto nije bilo otvoreno za Spasiteljevo rođenje osim jasala, 
jusala za koje se vezala stoka i magarad. 

O kada bih mogao vidjeti one jasle u kojima je ležao Gospodin! 
Mi kršćani sada kao zbog časti otklanjamo jasle od gline i 
postavljamo srebrene. Ipak je meni uklonjeno draže. Poganstvo 
hlepi za zlatom i srebrom. Kršćanska pak vjera zaslužuje one 
glinene jasle. Rođeni u jaslama odbacuje zlato i srebro. Osobno ne 
osuđujem ljude koji iz poštovanja čine rečeno. Ni one ne osuđujem 
koji su za Hram načinili zlatno posuđe. Ipak se divim Gospodinu 
koji je stvorio svijet, a rađa se u glini: ne sred zlata i srebra. 


"I pastiri su bdjeli u onome kraju“. Krista nalaze samo oni 
koji bdiju. Pastirima je dužnost bdjeti. Krista nalaze samo budni 
pastiri. Stoga i zaručnica kaže: "Ja spavam, ali moje srce bdije“ (Pj 
5,2). "Neće drijemati ni spavati tko čuva Izraela“ (Ps 120,4). U 
onome su kraju bili pastiri. Bio je i Herod. Bili su svećenici. I farizeji 
su bili. I dok su oni spavali, Krist se nalazi u osami. "Pastiri su bdjeli 
i noću stražarili kod svoga stada“. Čuvali su stado da vuk ne navali 
uko zaspu. Budno su bdjeli jer su zasjede divljih zvijeri uvelike 
prijetile stadu. Kao da su bdjeli nad Gospodnjim stadom, ali ga nisu 
mogli sačuvati. Zato su molili da Gospodin dođe i spasi svoje stado. 


"Evo, anđeo Gospodnji stade uz njih“. Bili su dostojni da 
anđeo dođe k njima jer su tako bdjeli. "I Božja ih slava obasja i oni 
se prestrašiše“. Ljudski strah ne može gledati veće viđenje. Budući 
da su se prestravili od straha, na ranu im se stavilo nešto kao zavoj i 


suprotstavlja "gostionicu“ koja nije ugostila Josipa i Mariju i "jasle“ gdje je 
Isus kod rođenja položen. Očito se gostionica nalazila "na putu“ dok su 
"jasle“ nekako bile “izvan puta“, ali ipak "na putu“, Jeronim lijepo bilježi da 
je "gostionica“ bila in via, a "jasle“ in diverticulo. | diverticulum je puL, iako 
je izvan puta. Stoga su se i Marija i Josip našli na putu, premda su "izvan 
puta“. Svakako se ne smije kazati da su se Marija i Josip zaustavili na 
stranpulici pa čak ni 10 da su išli sporednim putom. Jasno je da se jako 
razlikuju putovi koje spominje Jeornim. On ih naziva via legis i diverticulum 
evangelii. Jeronim uz via piše lex _i pri tome vjerojatno misli na židovski 
Zakon. I evanđelje je put, ali kao diverticulum. Štoviše, lreba sići s puta koji je 
Zakon da se može krenuti pulem koji je evanđelje. Put je evanđelja olvoren da 
čovjek više ne ide pulem zastarjeloga židovskoga Zakona. O riječi 
diverticulum i zamršenoj Jeronimovoj tvrdnji usp. Ae. FORCELLINI, Lexicon, 
2, 146-147; A. BLAISE, Dictionnaire, 286; A. BLAISE, Lexicon latinitatis 
Medii aevi, Turnholti, 1975, 318; L. SHADE, Hieronymus, 211 bilj. 1. 


245 


ona je zacijelila. Rečeno im je: "Nemojte se bojati“! Ne možete čuti 
što velim ako se strah ne povuče. "Danas vam se rodio Spasitelj. To 
je Krist Gospodin, u Davidovu gradu“. Time je mnogo kazano. Dok 
su se pastiri čudili, "odjednom se s anđelom našlo mnoštvo nebeske 
vojske koja je slavila Gospodina i govorila (...)“. 

Jedan je anđeo obznanio Gospodnje rođenje. Ali da se ne 
pomisli kako je svjedokom samo jedan anđeo, zato sva vojska šumi 
govoreći: "Slava Bogu na visinama, a na zemlji mir ljudima dobre 
volje“. Ako se svaki dan na nebu zbivaju otpadi“ kako je na nebu 
slava i kako se na zemlji traži mir? Promotrite što je rečeno. U nebu 
je slava. Tu nema nikakva razilaženja. Na zemlji je mir, a svaki se 
dan ratuje?! "I na zemlji mir (...)“. Kod koga je mir? Među 
ljudima! Ali zašto pogani nemaju mir? Zašto ga ni Židovi nemaju? 
Zato je dodano: mir ljudima dobre volje, tj. onima koji prihvaćaju 
rođenoga Krista. 

"Rekoše, dakle, pastiri: pođimo do Betlehema“. Ostavimo pusti 
Hram i idimo u Betlehem. "I vidimo Riječ što je postala“.5 Nisu, 
uistinu, rekli što bi rekli budni ljudi: vidimo Dijete; vidimo što je 
kazano. Rekli su: vidimo Riječ koja je postala. "U početku bijaše 
Riječ“ (Iv 1,1). "I Riječ je postala tijelo“ (Iv 1,14). Pogledajmo 
kako je Riječ koja je uvijek bila, za nas postala. "I pogledajmo ovu 
Riječ koja je postala“, koju je Gospodin načinio "i nama 
pokazao“. Ta je Riječ sama sebe učinila jer je sama ta Riječ 
Gospodin. Pogledajmo, dakle, kako je sama ta Riječ, tj. sami 
Gospodin sebe učinio i pokazao nam svoje tijelo. Budući da ga 
nismo mogli gledati dok “bijaše Riječ“ (Iv 1,1), promotrimo tijelo 


4 Vjerojatno tu treba imati pred očima stanovitu origenističku hipetezu i zabludu 
o trajnome otpadanju nebeskih duhova. 


5 Jeronimovo tumačenje izričaja u Lk 2,15 držimo osebujnim i neobičnim. 
Redovito se misli da su pastiri krenuli u Betlehem vidjeti što se zbilo. Kanili 
su se osvjedočiti u "riječ“ koju su čuli. Tako se obično poima navedeni dio 
Lukina retka. Jeronim ga je shvatio drukčije. Verbum iz Lk 2,15 povezao je s 
Iv 11 ilv 1,14. Po Jeronimu, izričaj factum est u Lk 2,15 i1v 1,14 znači jedno 
te isto. Drugim riječima: pastiri su krenuli u Betlehem vidjeti "Riječ koja je 
postala tijelo“ (Iv 1,14). Prethodno je nije bilo moguće vidjeti. Sada je moguće 
jer je "za nas“ došla na svijet i "postala tijelo“. Možemo dodati da se isto 
tumačenje nalazi i kod sv. Ambrozija. Usp. G. TISSOT, Ambroise de Milan. 
Traitć sur VEvangile de S. Luc, I, SC, 45 bis, Paris, 1971, 97-99; PL, 15, 
1653BC. 

jer je "tijelo“ (Iv 1,14). Promislimo kako je "Riječ postala tijelo“ 
(lv 1,14). 

"Žurno su došli“. Dušin je žar i želja nadjačala noge. Nisu 
mogli toliko trčati koliko je duh žudio motriti. "I došli su u žurbi“. 
Budući da su takvim marom trčali, našli su koga su tražili. 
Promotrimo što su našli: Mariju i Josipa. Da je doista bila supruga,$ 
ne bi bilo pravo kazati: našli su ženu, našli su muža. Što je rečeno? 
"Našli su Mariju i Josipa“: našli su Mariju, majku; našli su Josipa, 
hranitelja. Našli su i "dijete položeno u jasle“. "Pošto su pogledali, 
razumjeli su riječ koja im je rečena o dječaku. A Marija je pamtila 
sve te riječi uspoređujući? ih "u svome srcu“. Što znači kada 
evanđeljist kaže “uspoređujući“? Trebao je kazati: polažući u svoje 
srce; trebao je reći: razmatrala je u svome srcu i za se bilježila. Netko 
o izričaju "uspoređujući u svome srcu“ reče: Marija je bila sveta i 
čitala je Sveto pismo. Poznavala je proroke, sjećala se da joj je anđeo 
Gabriel kazao što je rečeno u prorocima. Gledala je i "uspoređivala 
u svome srcu“ da li se s time slaže riječ: "Duh Sveti će sići na tei 
Sila će te Svevišnjega osjeniti. Radi toga će se ono sveto što se od 
tebe rodi zvati Sin Božji“ (Lk 1,35). To je rekao Gabriel. Izaija je 
pak prorekao: "Djevica će, evo, začeti i roditi“ (Iz 7,14). Marija je 
to čitala, ono čula. Motrila je dijete što leži; gledala je dječaka kako 
plače u jaslama; gledala je gdje leži Sin Božji, njezin Sin, jedan Sin. 
Gledala je onoga koji leži i "uspoređivala“ što je čula i čitala s onim 
što je motrila. 


6 Jeronimu je stalo da naglasi Marijino djevičanstvo. Drži da je ono i time 
istaknuto što je Marija u Lk 2,16 stavljena pred Josipa. U običnome se braku 
muž napominje ispred žene. 

7 Redovito se navedeni izričaj shvaća kao naznaka da je Marija o svemu što se 
zbilo kod Isusova rođenja "razmišljala u svome srcu“. Jeronim navodi jedno 
drugo tumačenje koje i sam prihvaća. Kod toga se riječ confero uzima u 
značenju "uspoređivati". 

Božić 

Marija je "uspoređivala u svome srcu“. Stoga promislimo i mi 
u svome srcu da se Krist rodio na današnji dan. Međutim, drugi 
smatraju da se rodio na dan Bogojavljenja. Tuđe mišljenje ne 
odbacujemo, ali slijedimo svoj nauk. "Neka svatko bude osvjedočen 
u svome mišljenju. Gospodin će možda svakome objaviti“ (Rim 
14,5; Fil 3,15). I oni koji vele da se Spasitelj rodio _na Bogojavljenje 
i mi koji kažemo da se danas rodio častimo jednoga Gospodina, 
prihvaćamo jedno Djetešce. 

Pogledajmo! Naše je stajalište kudikamo razložitije. Druge ne 
kudi, ali nas potvrđuje. Ovo što tvrdimo ne potječe od nas. Misao je 
pradavna. Cijeli se svijet protivi mišljenju ovoga kraja. Netko će 
primijetiti: ovdje se Krist rodio. Da li, dakle, bolje znaju oni što 
borave daleko od onih koji su blizu? Tko je vama kazao? Ljudi iz 
ove pokrajine. To su apostoli: Petar, Pavao i ostali apostoli. Vi ih 
odbaciste, mi prigrlismo. Petar koji je ovdje bio s Ivanom i Jakovom 
i nas je na Zapadu učio. Prema tome, apostoli su i vaši i naši učitelji. 
Reći ću još nešto. U ono vrijeme u Judeji su vladali Židovi. Piše u 
Djelima apostolskim: "I nasta svekoliko progonstvo te su se vjernici 
raspršili“ (Dj 8,1). Također piše da su oni koje su protjerali Židovi 
otišli na "Cipar i u Antiohiju“ (Dj 11,19). Prodrli su u cijeli svijet. 
Židovi su, dakle, poslije Gospodnjega uzašašća vladali četrdeset i 
dvije godine. Drugdje je bio mir, ovdje rat. Prema tome, predaja se 
mogla bolje tamo sačuvati nego ovdje gdje je bila nesloga. Zatim su 
poslije četrdeset i dvije godine došli Vespazijan i Tit. Jeruzalem je 
razoren i uništen. Prognani su svi Židovi i kršćani. Nakon toga je 
mnogo godina do Hadrijana vladala pustoš. U ovome kraju nije bilo 
ni Židova ni kršćana. Došao je Hadrijan. Budući da su se u Galileji 
opet Židovi dignuli na ustanak, Hadrijan je razorio jeruzalemske 
ostatke. Donio je zakon da se nijedan Židov ne približuje 
Jeruzalemu. Iz raznih je pokrajina u ovaj grad doveo nove 
stanovnike. Hadrijan se pak nazivao Elije Hadrijan. Svojim je 
imenom nazvao Jeruzalem koji je razorio Elija. 


Zna se da je dosta zamršeno pitanje kada zapravo treba slaviti Božić. Jeronim u 
tu svrhu navodi razloge koji vojuju za 25. prosinca. Zanimljivo je da se o 
tome sporilo već u njegovo vrijeme. 

Radi čega sam sve to govorio? Stoga što nam kažu da su ovdje 
bili apostoli i da je tu postojala predaja. Ipak držimo da se Krist 
danas rodio, a poslije na Bogojavljenje preporodio.? Vi koji tvrdite 
da se Krist rodio na Bogojavljenje pokažite nam rođenje i 
preporođenje. Kada se Krist krstio osim ako uzmete za istiniti 
događaj da se na isti dan rodio i preporodio?! 


I priroda je uz našu propovijed. Sami svijet svjedoči za naš 
govor. Tama se povećava sve do današnjega dana. Od njega opada. 
Svjetlo raste, tmina se povlači. Raste dan, opada bludnja. Istina 
napreduje. Danas nam se rodilo Sunce pravde. 


Još i ovo promotrite. Između Gospodina i Ivana Krstitelja 
razlika je šest mjeseci. Ako usporedite Ivanovo rođenje i ovaj dan, 
vidjet ćete da je razmak upravo šest mjeseci. 


Apolinarizam 


Zaista smo dugo govorili. Čuli smo Dijete što plače u jaslama. 
Poklonili smo mu se i sve mu se do danas klanjamo. Uzmimo ga u 
naručje, poklonimo mu se: Sin je Božji. Veliki Bog na nebu toliko 
je vremena grmio i nije spasio. Zaplakao je i spasio. Radi čega sam 
to rekao? Stoga što nikada ne spašava oholost! već poniznost 
spašava. Sin Božji bio je na nebu, ali mu nije iskazivano klanjanje. 
Sišao je na zemlju i klanja mu se. Imao je pod svojom vlašću sunce 
i mjesec i anđele i nije mu sklanjalo. Na zemlji se rađa potpunim 
čovjekom, cjelovitim čovjekom da spasi čitavi svijet.!! Što nije uzeo 
od čovjeka, nije ni spasio. Ako je pak uzeo tijelo, a nije uzeo dušu, 
nju nije ni spasio. Da li je, dakle, spasio što je manje, a nije spasio što 


7 Svraćamo pozornost na činjenicu što Jeronim kaže da se Isus kod svoga kršlenja 
preporodio. Izrijekom veli: renatus est. Inače se tako govori kada je riječ o 
vjernčkome krštenju. 

10 Jeronim je napisao superbia. 

1! Čudno je što se Jeronim u okviru svečane božićne propovijedi tako dugo 
zadržao na apolinarizmu. Moramo reći da je krivovjerje točno prikazao i 
sigurno pobio. Da se može slijedili razmišljanje treba imati na umu 
pretpostavljenu antropologiju. Apolinaristi su kod čovjeka razlikovali tijelo 
(caro), dušu (anima) i razum(sensus). Dušom su nazivali počelo koje čovjeku 
pruža fizički život. Razum je ljudska pamet ili duh. Apolinaristi su držali da je 
Kristu nedostajao ljudski um koji je nadomjestio i zamijenio božanski Logos. 

je veće? Možda će protivnik reći da je Krist spasio i dušu koju je 
uzeo. Ali kao što je duša veća od tijela, isto vrijedi za počelo same 
duše što je razum. Ako Krist nije spasio razum, spasio je dušu koja 
je nešto manje. Možda će se ovo kazati: Krist zato nije uzeo ljudski 
razum da u srcu ne posjeduje ljudske mane, tj. zle misli. Ali ako on 
sam nije mogao pobijediti što je stvorio, hoće li se na me srditi što 
ne mogu nadvladati što je on trebao? 


Biskupov nastup 


Zaboravili smo svoju namjeru. Duže smo govorili nego smo 
kanili. Pamet je jedno naumila, jezik se drugoga dokopao. 
Pripravimo, dakle, svoje uši za biskupa. !ž O onome o čemu smo 
sami ukratko govorili slušajmo napeta uha i blagoslivljajmo 
Gospodina. Neka mu je slava u vijeke vjekova. 


2. — Propovijed o 91. psalmu 
Ispovijed i slava 


"Dobro je ispovjediti se Gospodinu i tvome imenu, Svevišnji, 
pjevati“. 

Zašto!3 psalmist!4 nije najprije rekao "dobro je pjevati“, a 
potom "ispovjediti se“? Budući da je to bio redoslijed istinske 
ispovijedi, stoga je ovako rekao: dobro je da čovjek najprije obavi 
pokoru i svoje grijehe prizna Gospodinu te mu pjeva pošto je 
ispovijedio grijehe. Vršeći pokoru zaslužio je da bez svijesti o 
grijehu može slobodnim glasom Bogu iskazati slavu. 


12 Jeronim vjerojatno tu ima pred očima biskupa Ivana Jeruzalemskoga. Ali ako 
Jeronimova propovijed potječe iz vremena nakon g. 416., tada je riječ o 
Ivanovu nasljedniku Prailiji. Usp. L. SCHADE, Hieronymus, 218 bilj 1. 

3 Prevedeni smo tekst preuzeli iz PLS, 2, 245-249. 

14 Jeronim se iznimno rano počeo zanimati za psalme. Istaknuli smo da je kao 
mladi kršćanin već u Trieru prepisao djelo u kojemu je sv. Hilarije tumačio 
psalme. Također znamo koliko se Jeronim trudio oko prijevoda psalama. 1 sam 
ih je tumačio. Po njima je i propovijedao. 

Milosrđe i istina 


"Dobro je jutrom navijestiti tvoje milosrđe i po noći tvoju 
istinu“. 

Zašto se milosrđe opjeva jutrom, a istina noću? Pažljivo slušajte 
jer je nerazgovjetno što se kazuje. Psalmist je najprije rekao "dobro 
je ispovjediti se Bogu“. Zatim slijedi pohvala. Onaj koji poslije 
pokore zasluži slaviti, također će početi naviještati onoga koga slavi. 
Ali što znači kada psalmist reče da se jutrom naviješta milosrđe, a u 
noći opjeva istina? Gdje god je Gospodnje milosrđe, ondje je svjetlo 
i jutro. Tu je čas kada se sunce rađa i slijepe noćne tmine nestaju. 

"I istinu tvoju po noći (...)“. Istina je ondje gdje je pravednost. 
Gdje je pak pravednost, ondje je sud. Milosrđa nema (gdje je 
suđenje). Gdje nije milosrđe, tu je opasnost za grešnike. Tu je noć, a 
ne dan. Tako kaže prorok. Veli: "Čemu vam dan Gospodnji? Tama 
je, ane svjetlo“ (Am 5,18). Toga će se dana održati istraga svakoga 
pojedinca po zaslugama.!5 Zato i u jednome drugome retku 
prorok16 ... da se boji dana ... podnijeti (...). 


Slavno stvorenje 


"< uz harfu od deset žica, s pjesmom uz citaru. Gospodine! 
Razveselio si me svojim stvorenjem. I kliktat ću zbog djela tvojih 
ruku“. 


Kazano je mogao reći samo učen čovjek koji zna da je Bog 
stvorio svako biće i koga ne sablažnjuje djelo svaranja već poima 
smisao pojedinih zbilja. Takav slavi Stvoritelja i veli: "Razveselio si 
me, Gospodine, stvaranjem svojim i kliktat ću zbog djela ruku 
tvojih“. Čuj to Mani,!7 Marcione!? i ti Valentine.!? Čujte i drugi 


15 Jeronim, očito, ima na pameti ispit posljednjega suda. 

16 Tekst je necjelovit Jeronim je vjerojatno kanio navesti JI 2,11: "... da, velik je 
Jahvin dan i vrlo strašan. Tko će ga podnijeti?“ 

17 Riječ je o utemeljitelju maniheizma. 

18 Marcion je živio u prvome dijelu drugoga stoljeća. Zabacio je cijeli Stari 
zavjet. Posebice se okomio na čin stvaranja. Stvorenje mu se činilo po naravi 
zlim. 


19 Valentin je poglaviti gnostik drugoga stoljeća. 

krivovjernici koji se usuđujete kuditi Stvoritelja. Vidite da prorok 
uživa u onome o što se vi spotičete. Klikće zbog Stvoriteljevih djela. 
Prorok zna: ako se nešto ukaže s manom, tome nije uzrok narav već 
volja.20 


Vjera 


“Kako su, Gospodine, veličanstvena djela tvoja! Misli su tvoje 
postale odveć duboke“. Zbog navedenoga kaže i Apostol: "O 
dubino bogatstva Božje mudrosti i znanja“ (Rim 11,33). Stoga, 
dakle, što su Božje misli postale preduboke te njegova djela ne može 
dokučiti ni ljudski duh ni um na drugome se mjestu kaže: "Sva su 
tvoja djela u vjeri“ (Ps 32,4). Promotri što znači "sva su tvoja djela 
u vjeri“.2! Ako je stvorenje "u vjeri“, a ne u razumu, koliko više to 
vrijedi za samoga Stvoritelja i Tvorca svega? Prema tome, rečeno je 
"sva su tvoja djela u vjeri“. To uključuje da sam i ja koji govorim 
"u vjeri“. I sim sam dio Božjih stvorenja. I ja sam "u vjeri“, a ne 
u razumu. Navest ću čemu sve ne mogu shvatiti razlog: kako gibam 
korake; kako jezik zvoni; kako misao raspoređuje; kako volja 
nalaže; kako tijelo služi volji; kako se duša koja je besmrtna 
sjedinjuje s ovim smrtnim tijelom; kako se moja duša šeće tamo i 
amo i kako zbilju koju tijelo obuhvaća ne omeđuje ovaj prostorni 
svijet. 


Rasprava 


Radi čega sve to rekoh? Zbog toga što sam čuo da je među 
braćom?2?2 nastala svađa ili rasprava o vjeri. Ipak velim rasprava, a ne 
svađa jer gdje je svađa tu je grijeh. Gdje je rasprava, tu je pobožna 
želja za znanjem. Nije se nijedan pojedinac trudio dokazati što nije 
znao već je svoje neznanje uputio na moje znanje. Braća nisu htjela 


20 Maniju, Marcionu i Valentinu zajednički je nauk da je stvorenje zlo po naravi. 
Zato su odbacivali Boga koji je stvorio svijet. Jeronim je uzvratio da zlo 
potječe iz slobodne stvorene volje. 

21 Jeronim u biti želi reći da se svijet opsežnije proniče vjerom nego slabašnim 
ljudskim umom. 

22 Jeronim redovito redovnike svoje zajednice naziva braćom. 

poučavati što ne znaju već doznati što nisu znala. Njihovo, dakle, 
pitanje nije tuđe pitanju koje je pokrenuto o Božjemu milosrđu. 


Iz 53,8 


U Izaiji se kaže o Gospodinu Spasitelju: “Tko će izreći 
Gospodnje rođenje“ (Iz 53,8)? Riječ "tko“ isključuje svako 
stvorenje. Izaija nije rekao: tko će od ljudi iskazati njegovo rođenje 
već općenito "tko“? To se odnosi na anđela, arhanđela, keruba i 
serafa. Ako je naznačeno bilo kod Boga sakriveno nebeskim 
stvorenjima da li je čudno što je neznano i nama sazdanima "od 
praha“ (Post 2,7)? 


Trojstveno otajstvo 


Braćo! Rečeno _mi je da su neka braća u međusobnoj raspravi 
postavila pitanje kako su Otac i Sin i Duh Sveti trojica i kako su 
jedno. Iz pitanja uviđate kako je rasprava opasna. Prah i Jomni sud 
raspravlja o Stvoritelju, a ne može doprijeti ni do razumijevanja 
svoje naravi. Znatiželjno žudi spoznati o trojstvenome otajstvu što ne 
mogu znati ni anđeli na nebu. Što govore anđeli? Vele: "Tko je taj 
kralj slave? Gospodin moći, on je kralj slave" (Ps 23,10). Slično je 
kazano u Izaiji: "Tko je taj što s bijelim haljinama uzlazi iz 
Edoma“ (Iz 63,1)? Gledaj što govore: propovijedaju ljepotu, o 
naravi šute. 

I mi, dakle, jednostavno govorimo. Želiš li spoznati Božju 
narav? Želiš li znati što je Bog? Znaj da ne znaš! Neka te to ne 
rastuži jer ne znaš. Ne znaju ni anđeli niti ijedno stvorenje. Ali će 
netko kazati: zašto vjerujem što ne shvaćam? Kako sam kršćanin ako 
ne znam kako sam kršćanin? Prije nego nešto navedemo iz Pisama, 
prozborit ću jednostavno. 

Zašto, kršćanine, misliš da ništa ne znaš? Ti znaš da ne znaš. Zar 
to ne znači više znati? Poganin gleda kamen i smatra ga bogom. 
Filozofi motre nebo i drže ga bogom. Drugi gledaju sunce i misle 
da je bog. Shvati kako je tvoje znanje povrh spomenutih jer kažeš: 
kamen ne može biti bog; sunce ne može biti bog kada ide po tuđoj 
zapovijedi. Uoči da si više spoznao time što ispovijedaš da ne znaš. 

Zoveš se vjernik, a ne_umnik. Uostalom, pošto se primi krštenje 
govorimo: dotični je postao vjernik ili: postao sam vjernik. Vjerujem 
što ne znam. Zato znam jer znam da ne znam što ne znam. 

Netko će možda kazati: to nije tumačenje već bijeg od njega. I 
mi smo znali da znamo da nismo znali. Ti nas pouči znati što ne 
znamo. Ali zar nije bolje pobožno priznati neznanje nego preuzeto 
sebi pripisivati znanje? Na dan suda23 neću biti osuđen što kažem da 
nisam poznavao narav svoga Stvoritelja. Međutim, ako reknem 
štogod nasumce, nepromišljenost za sobom povlači kaznu dok 
neznanje zaslužuje oproštenje. 

Navest ćemo nešto iz Pisama. Nećemo slijediti razum već 
zapovijed Gospodina Spasitelja. Gospodin je uzlazio na nebo. 
Govorio je apostolima. Propovijedao im je kao Učitelj i Gospodin. 
Što im je kazao? Nitko ne zna o svojoj naravi govoriti kao onaj koji 
je Bog. Neka nam bude dovoljno znati o Trojstvu što se Gospodin 
udostojao izložiti. Što pak reče apostolima? Kaza: "Idite, krstite sve 
narode u ime Oca i Sina i Duha _ Svetoga“ (Mt 28,19). 

Čujem tri imena. Ipak je jedno rečeno. Isus nije rekao: u 
imenima već: “u imenu“. Izgovara tri imena. Kako jedno kaže: "u 
ime Oca i Sina i Duha Svetoga“? Ime Oca i Sina i Duha Svetoga 
jdno je, ali je ime Trojstva. Rekne se: u ime Boga Oca, u ime Boga 
Sina, u ime Duha Svetoga Božjega. Ali Otac i Sin i Duh Sveti jedno 
je ime božanstva. 

Možda ćeš me pitati: kako se Trojica nazivaju jednim imenom? 
To ne znam. U svoj slobodi priznam da ne znam što Krist nije htio 
naznačiti. Ako bih rekao da je jedna osoba Oca i Sina i Duha 
Svetoga, zvao bih se sabelijevacž“ i počeo biti Židov, a ne kršćanin. 
Židov ispovijeda jednoga Boga, ali ne pozna Oca i Sina i Duha 
Svetoga. Zato ne prihvaća otajstvo Trojstva. Ako, dakle, tako 
priznajemo jednoga Boga da iz otajstva Trojstva isključimo Oca i 
Sina i Duha Svetoga postajemo Židovi. 


23 Tu se može pitati da li Jeronim ima na pameti pojedinačni sud poslije smrti ili 
zadnji i opći sud. 

24 Sabelijevac je Sabelijev pristaša. Sabelije je zanijekao osobe božanskoga 
Trojstva i tako samo Trojstvo. 

Otvoreno spominjem —ne od sebe već radi Spasiteljeva suda — 
spoticanje što se rađa u slušateljevoj duši: kako Trojica mogu biti 
jedno? Kako se u božanstvu ne odvajaju Otac i Sin i Duh Sveti? 
Kad god spomenem osobe, molim vas da ne mislite da govorim o 
ljudskim osobama. Ja, dakle, o osobama u odnosu na Oca i Sina i 
Duha Svetoga ne govorim kao o ljudskim osobama nego u skladu s 
njihovim posebnim vlastitostima. Oca nazivam osoba jer je Otac, 
Sina jer je Sin i Duha Svetoga jer je Duh Sveti. Nije Otac Sin ni Sin 
Otac niti je Duh Sveti Otac ili Sin: vlastitostima se dijele, ali naravlju 
sjedinjuju. 

Isto je spoticanje negda podnio apostol Filip. Tada je rekao 
Gospodinu: "Gospodine, pokaži nam Oca i nama je dosta“ (Iv 
14,8). Gospodin mu je odgovorio riječima: "Filipe, toliko sam 
vremena s vama. ] ti Oca ne poznaš?! Tko mene vidi, vidi i Oca“ (Iv 
14,9). Bezbožno je reći da je sami Otac sami Sin.25 Time pak što 
gledaš Sina, pomisli na Oca jer se ne može nazvati Sinom ako nema 
Oca. Kada se kaže Otac, kaže se jer ima Sina. 


Opomene 


Moglo bi se još mnogo toga reći. Neka je vjernicima dosta i to 
malo što su čuli o trojstvenome otajstvu. Molim vas da se među 
nama u samostanu radije zametne slijedeće natjecanje i nastojanje: 
kako ćemo pobijediti protivnika,26 kako ćemo postiti, svoje grijehe 
oplakati, kako nas naša misao neće kao robove odvesti u pohotu, 
kako ćemo se strpiti pred svakom nepravdom, te kako se nećemo 
sporiti s bratom koji nam nanosi nepravdu nego ćemo ga pobijediti 
poniznošću koju smo naučili od Krista koji se "nije prijetio kada je 
trpio“ (1 Pt 2,23). 

Ako nas ipak kadgod obuzme misao i pred nas stavi pitanje što 
je Bog i kako se poima Trojstvo" neka nam je dosta vjerovati da 
ono postoji. I ne tražimo lakoumno  razjašnjenje već se stalno 
bojmo Gospodina i molimo ga. Svoje znanje o Trojstvu samo time 


25 Upravo je Sabelije učio da je Otac ista osoba koja i Sin. 
26 To je đavao. 
27 Jeronim očito razmišlja o Trojstvu. Stoga smo to nadodali. 

djelom javno pokazujmo što mu danju i noću pjevamo pohvale. 
Neka mu je slava i vlast u vijeke vjekova. Amen. 


3.— Propovijed o Mr 18,79 


Sablazan 


"Jao svijetuž8 zbog sablazni. Nužno je, naime, da dođu 
sablazni. Uistinu pak jao onome čovjeku po kojemu dođe 
sablazan". 

Čini se da se rečeno posebice odnosi na Judu jer je bilo nužno 
da trpi Gospodin Isus: da nije trpio, ne bi se mogao spasiti ljudski 
rod. Da je pak Gospodnja muka sablazan, kaže i Apostol: 
"Gospodnji je križ Židovima sablazan, a poganima ludost“ (1 Kor 
1,23). Vidite, dakle, da je nužno da se dogodi Gospodnja muka, tj. 
sablazan Križa. Ipak jao čovjeku po kojemu dođe sablazan. Bilo je 
nužno i korisno da Isus trpi, ali je jao Judi po kojemu mi imamo 
korist. 


Svijet 


“Jao svijetu zbog sablazni“. Isus naziva svijet ovaj zemaljski 
prostor.2? Ne treba riječ "svijet“ shvatiti kao naznaku za nebo i 
zemlju. Ovdje "svijet“ označuje zemaljski svijet. Radi toga je 
Gospodin kazao: "Moje kraljevstvo nije od ovoga svijeta. Da sam 
od svijeta, svijet bi me ljubio“ (Iv 18,36). I apostolima je rečeno: 
"Vi niste od svijeta“ (Iv 15,19). I na drugim se mnogim mjestima 
riječ "svijet odnosi na zemaljski svijet. Prema tome, “jao svijetu“, 
tj. predjelu zemlje, "zbog sablazni“. 

"Nužno je, naime, da dođu sablazni“: ne što je to nužnost nego 
jer je radi svijeta nužno što dolaze. Primijetite: oštroumno je što 
govorimo. Ako je nužnost da dođu sablazni, da li je možda bez 


28 Tekst smo preuzeli iz PLS, 2, 172-175. 
29 Jeronim piše grčki: TOV TEpPLOJOV TOTOV AĆYEL. Svijet je "ogromni 
kraj“. 

grijeha po kome dolazi sablazan? Međutim, mi kažemo: sablazan ne 
dolazi osim u zemaljskome svijetu. Radi toga tvrdim: ovaj zemaljski 
svijet posjeduje sablazan. Za ovu je zemlju nužno da ima sablazan. 
Ne nosi zemaljsko već nebesko i neće te snaći sablazan.30 

"Ali jao onome čovjeku po kojemu dođe sablazan“. To je Isus 
kazao općenito. To i razlučuje?! govoreći: "Ako te sablažnjava 
ivoja ruka ili tvoja noga, odsijeci i odbaci od sebe. Bolje ti je hromu 
ući u život, u Božje kraljevstvo nego imati obje ruke i obje noge i 
biti bačen u vječnu propast“. 


Crkva 


"Ako te sablažnjava tvoja ruka ili tvoja noga (...)“. To Isus veli 
apostolima, a na apostolima je utemeljena Crkva. Prema tome, što 
god govori apostolima, govori Crkvi jer Crkva ima samo jedno tijelo 
premda posjeduje mnogo članova. Isto i Apostol reče Korinćanima: 
postoje proroci, učitelji, svećenici, čudotvorci i druge sile. Pavao je 
na tome mjestu raspravljao o duhovnim milostima (usp. 1 Kor 12,1- 
31). Tu veli: "Može li oko kazati ruci: ti mi nisi nužna ili pak ruka 
reći nozi: nisi mi nužna“ (1 Kor 12,21)? To Pavao iznosi kao 
primjer jer je predugo sve nabrajati. To reče jer se jedno tijelo 
Crkve sastoji iz mnogih članova. Crkva ima prave oči. To su crkveni 
muževi i učitelji koji u Pismu vide Božja otajstva. Nazivaju se 
"vidiocima“ (1 Sam 9,9). Prema tome, ti koji vide s pravom se 
nazivaju očima Crkve. Crkva, nadalje, ima i ruke, tj. djelatne32 
muževe koji nisu oči već ruke. Da li poznaju svetopisamske tajne?! 
Ipak su moćni na djelu. Crkva ima i noge koje niti vide niti posluju, 
ali obavljaju razne trke. Noga zato trči da ruka nađe posao. Neka 
oko ne prezre ruku ni ruka nogu. Ali neka to troje ne prezre trbuh 
kao dokon. Čest je slučaj da su korisniji udovi koji se pričinjaju 


30 Jeronim vjerojatno ima na pameti novozavjetni govor o "nebeskome“ i 
"zemaljskome“ čovjeku. Čovjek može izbjeći = sablaznima ako od 
"zemaljskoga“ postane "nebeski": ako svlada grijeh i prigrli milost. 


31 Jeronim piše grčki: Kat KaTaKEPLOTILEL. Grčka riječ znači "usitniti". 
32 Jeronim piše grčki:. TPAKTLKOUS. Riječ TPAKTIKOS znači "vješt 
poslovima“. 

neznatniji. Radi toga veli Apostol: "Naš skromniji dio posjeduje 
veću čast" (! Kor 12,23). 


Pojedinac 


Zbog čega sam sve to rekao? Zato što Crkvu, tj. Gospodnje 
tijelo rese i sačinjavaju mnogi članovi. Ako se dogodi da te sablazni 
tko je u Crkvi oko, ruka ili noga, bolje je da jednu silu ne posjeduješ 
te s ostalim moćima ideš u nebesko kraljevstvo ili da ti je oko tamno 
i noga hroma nego da odeš u vječni oganj.?3 Zastranio je biskup, 
sagriješio svećenik, prestupio đakon: ne reci "starješina je“ već neka 
se oko iskopa, ruka odsiječe i noga odbaci da se spase drugi članovi. 


Monah 


Iznijeli smo dublje tumačenje. Ali znajmo da se isto dade i 
drukčije razjasniti. Pretpostavimo da te sablažnjava oko, ruka, noga 
ili tvoji najbliži: otac, majka, brat, sin i ostala rodbina. Odbaci od 
sebe! Bolje ti je vladati bez majke nego s majkom propasti. To u 
strogome smislu vrijedi za monahe i apostole jer monah želi 
nasljedovati apostolski život. 

Monaše! Želiš li biti moj učenik ili učenik mojih učenika? Učini 
što je učinio Petar, Jakov i Ivan. Imali su oko koje ih je 
sablažnjavalo. To su: otac, lađa i mreža. Reče im Isus: "Dođite i 
slijedite me“ (Mt 4,19). Sablažnjavala ih je očinska vlast: zlo oko. 
Oko su izvadili i slijedili Isusa. I neka nitko ne kaže: imam majku, 
oca, brata, sina, ženu i druge najmilije. Monasi nasljeduju apostole. 
Ne možemo ih nasljedovati ako ne činimo što su i apostoli činili. 
Neka, dakle, nijedan monah ne rekne: imam oca, imam majku. 
Uzvratit ću ti: imaš Isusa. Zašto tražiš mrtvo? Tko ima Isusa, ima oca, 
majku, djecu i svu rodbinu. Zašto tražiš preminule? Slijedi Živoga! 
“Ostavi mrtve da ukopaju mrtve“ (Mt 8,22). 


33 Tu Jeronim očito pretpostavlja da i kršćanin može dospjeti u "oganj vječni“. 
Tvrdnju treba istaknuti jer znamo da je Jeronimova misao u tome pitanju 
dosta složena. Vidi naše sedmo poglavlje. 

Neki učenik reče Gospodinu: "Pusti me da odem i pokopam 
svoga oca“ (Mt 8,21). Nije rekao: pusti me da budem sa svojim 
ocem već pusti me jedan sat. Što mu odvraća Gospodin? I kroz 
jedan sat možeš propasti. Pazi da sam: ne umreš dok želiš ukopati 
preminuloga. Mrtav otac ne zahtijeva sinovu ljubav. 

Pitam te, monaše, zašto tražiš oca, majku? Majka ti je kršćanka 
ili nije kršćanka. Sveta je ili grešna. Jedno je od dvoje. Drukčije ne 
može biti. Ako je sveta, veseli se što služiš Bogu. Ako je grešna, 
ostavi je, mrtva je. Kršćanska majko, tebi govorim. Sin ti služi u 
Kristovu samostanu. Služi svome zapovjedniku. Obilježen je žigom 
svoga Kralja. Ima štit, post; ima kacigu, vjeru; ima mač, Božju riječ; 
ima oklop, odjeću Isusa u krštenju. Tako naoružan, spreman je za 
boj. Mora izaći na bojno polje i boriti se protiv neprijatelja.34 Hoćeš 
li mu reći: baci oružje i vrati se u spavaonicu?! 

Redovniče! Predloženo ti je kao i Adamu. Kazano ti je: "Tu je 
život; tu ti je i smrt. Odaberi što želiš“ (Sir 15,18). Imaš dva oca, 
duhovnoga i tjelesnoga. Obojicu ne možeš ljubiti. Ako se ljubi 
duhovni, ostavlja se tjelesni. "Ne možete služiti dvojici gospodara! 
(Mt 6,24). Isus je rekao: "Tko ljubi oca ili majku više nego mene, 
mene nije dostojan“ (Mt 10,37). Ako želiš slijediti tjelesnoga oca, 
ostavi duhovnoga. Bez razloga se, monaše, izgovaraš: ako ljubim 
svoga oca ili svoju majku zar zato ne služim Bogu? Zar ne piše u 
Zakonu i evanđelju: "Časti svoga oca i svoju majku“ (Izl 20,12; Mt 
15,4)? Zar ne piše: "Tko prokune oca ili majku, smrću će umrijeti“ 
(Izl 21,17; Mt 15,4)? Zar zato moramo služiti Bogu da ne častimo 
roditelje? I ja tebi odgovaram: toliko časti roditelje koliko ti to ne 
brani služiti Gospodinu, tj. tvome zapovjedniku kome pripada slava 
u vijeke vjekova. Amen. 


34 To je đavao. 

4 — Propovijed o Mk 11-12 


Likovi 


U Ivanovu?5 Otkrivenju 36 i na početku Ezekiela*7 vidi se 
četveroliko?5 biće koje posjeudje ljudski, volujski, lavlji i orlovski 
lik. To u našemu slučaju znači ovo: ljudski lik predstavlja Mateja, 
Luku volujski, Ivana orlovski, a Marka lav u pustinji. 


Glas i Riječ 


"Početak evanđelja Isusa Krista, Sina Božjega. Kako piše u 
proroku Izaiji: glas onoga okji viče u pustinji: pripravite put 
Gospodnji, poravnajte njegove staze“ (MK 1,1-3). Tko u pustinji 
viče, jamačno je lav na čiji se urlik sve životinje preplaše, strče i ne 
usuđuju se bježati. Istovremeno zamijetite da se Ivan Krstitelj naziva 
“glasom“, a Gospodin naš Isus Riječ. Sluga prethodi Gospodinu. 


Zakon i evanđelje 


"Početak evanđelja Isusa Krista, Sina Božjega“: dakle, ne 
Josipova sina. Početak evanđelja konac je Zakona.3? Zakon prestaje, 
počinje evanđelje. 


Poteškoća s navodom 


"Kao što je pisano u proroku Izaiji: evo, šaljem svoga anđela 
pred tvojim licem; on će pripraviti tvoj put“ (MK 1,2). "Kako je 
napisano u knjizi (...).“ Koliko me služi pamćenje i koliko o tome 
razmišljam u svojoj glavi najpomnije pretražujući Septuagintuć0 i 


35 Tekst je preveden prema PLS, 2, 125-133. 

36 Usp. Otk 4,6-7. 

37 Usp. Ez 1,5-12. 

38 Jeronim je napisao grčki TETP4MOp OV - "četverolik“. 

39 Riječ je o starozavjetnome i židovskome vjerskome sustavu, 
40 To je znamenili prijevod Staroga zavjeta na grčki. 

židovske svitke4! nikada nisam uspio naći da uistinu piše u proroka 
Izaije što je navedeno: “Evo, pred tvojim licem šaljem svoga 
anđela“. To piše na koncu proroka Malahije (Mal 3,1). Ali kako 
onda evanđelist Marko kaže "kao što piše u proroka Izaije“? 
Evanđelisti su pisali#ž po Duhu Svetome. Taj Marko što piše nije 
netko neznatan. Napokon, apostol Petar kaže u svojoj poslanici: 
"Pozdravlja vas ova suodabranica i moj sin Marko“ (1 Pt 5,13). 

Apostole Petre! Tvoj sin Marko, sin duhom, a ne tijelom, 
upućen je u duhovno pa da spomenuto ne zna te što je drugdje 
napisano drugdje spominje?! 

"Kao što piše u Izaije proroka: šaljem, evo, svoga anđela ispred 
tvoga lica“. O tome je mjestu u četrnaestoj knjizi raspravljao i onaj 
bezbožni Porfirije43 koji je protiv nas pisao i svoj bijes izrigao u 
mnogim svescima. Porfirije reče: "Evanđelisti su bili toliko neuki ne 
samo na području svjetovnoga već i glede božanskih Pisama da 
izreku koja je drugdje zapisana navode o drugome proroku". To je 
predbacio Porfirije. Što ćemo mu odgovoriti? Po vašim molitvama 
ovo mi se čini rješenje. "Kao što piše u Izaiji (..)“. Što piše u Izaiji 
proroku? Piše: "Glas onoga koji viče u pustinji: pripravite put 
Gospodnji, poravnajte njegove putove" (Iz 40,3). To je zabilježeno 
u Izaiji. Ali početak navoda bolje se kaže kod drugoga proroka.44 
Sami pak evanđelist veli da je Ivan Krstitelj onaj o kojemu je i 
Malahija kazao: "Evo, šaljem svoga anđela pred svojim licem. On će 
pripraviti tvoj put“ (Mal 3,1). Prema tome, kada Marko kaže 
"pisano je“ to se odnosi na ovaj redak: "Glas onoga tko viče u 
pustinji: pripravite put Gospodnji, poravnajte staze njegove“. Ali da 
dokaže kako je to poslani anđeo, Marko to nije htio dokazati svojom 
riječju već prorokovim proroštvom. 


4! Jeronim ima na pameti Bibliju na hebrejskome. 

42 Tu je kratko i jasno a izražen nauk o nadahnuću Sveloga pisma. 

4309 Porfiriju smo kazali zasebnu riječ u čelvrtome poglavlju ove knjige. 

44 Da se malo bolje može slijediti i razumjeti Jeronimovo razglabanje potrebno je 
na pameti imati oba biblijska mjesta. U Mal 3,1 piše: "Evo šaljem glasnika da 
put preda mnom pripravi“. U Iz 40,3 čilamo: “Glas viče: pripravite Jahvi put 
kroz pustinju. Poravnajte u slepi stazu Bogu našemu“. 

Biti i postati 


"Ivan je bio u pustinji: krštavao je i propovijedao“ (Mk 1,4). 
Ivan je “"bio“, naš Bog "bijaše“ (Iv 1,1-2). Što je bilo, prestalo je 
biti; što je bilo, prije nego je postalo nije bilo. Ali onaj koji 
"bijaše“, prije bijaše i uvijek bijaše. Bijaše“ nema nikada početak. 
Dakle: o Ivanu se Krstitelju kaže "bio je“,#5 a o Gospodinu 
Spasitelju “bijaše“. Gdje se kaže bijaše“, nema nikakva početka. 
Samo onaj koji je reče: "Koji je, posla me“ (Izl 3,14). Naime, 
"biti“ nije nikada imao početak.46 


Pustinja 


"Ivan je bio u pustinji: krštavao je i propovijedao“ (Mk 1,4). 
Bio je u pustinji "glas“ (Mk 1,1) koji će naviještati Gospodina. 
Prethodno nije trebao ništa drugo naviještati nego Spasiteljev 
dolazak. "Ivan je bio u pustinji“. Blažena li života: ostaviti ljude, 
potražiti anđele; napustiti gradove, u osami naći Krista. "Ivan je bio 
u pustinji: krstio je i propovijedao“. Krstio je rukom, propovijedao 
riječju. Ivanovo je krštenje prethodilo Spasiteljevu krštenju. Kao 
što je Ivan Krstitelj bio preteča Gospodina Spasitelja, tako je i krst 
Ivana Krstitelja bio preteča Spasiteljeva krsta. Onaj se davao u smislu 
pokore, ovaj radi milosti. Kod Krstitelja se pokorom dobiva 
oproštenje, kod Krista pobjeda.47 


45 Jeronim je napisao grčki čyćveTO što doslovce znači "posta“. 


46 Jeronim u svome razmišljanju jamačno većim dijelom polazi od Izl 3,13-15. 
Posebno to vrijedi za dio ulomka gdje Mojsije kaže narodu: "Onaj koji _e 
posla me k vama“. Jeronim drži da je izričaj "onaj koji je“ (qui est ) Božja 
oznaka. Samo se o Bogu u punome i pravome smislu riječi smije kazati est. 
Bog "jest“. Ovdje vrijedi dozvati u sjećanje nekoliko Isusovih izjava mahom 
zabilježenih u Ivanovu evanđelju gdje Isus češće o sebi kaže "ja jesam“. Cak 
izjavljuje: "Da, ako ne budete vjerovali da Ja jesam, umrijet ćete u svojim 
grijesima“ (Iv 8,24). U Izl 3,14 piše da je Bog rekao Mojsiju: "Ovako kaži 
Izraelcima: Ja jesam posla me k vama“. Stručni su turnači upozorili na ta dva 
Ja jesam. U Kristovu izričaju zbog riječi jesam naziru govor o njegovu 
božanstvu i o tome da Krist vrši Očevo djelo i Očevu volju. Ima čak tumača 
koji u isti misaoni sklop dovode i onaj svečani "ja jesam“ koji je Krist, po Mk 
14,62, izgovorio na sudu pred Velikim svećenikom. 

Ne znamo da li su sve Jeronimove krsne tvrdnje u ovoj homiliji međusobno 
posve usklađene. Inače je Jeronim posjedovao dosta cjelovitu i sigurnu krsnu 

47 


Odozdo i odozgo 


"I izlazila je k njemu sva Judeja“ (Mk 1,5). K Ivanu se sliježe 
Judeja, dolazi Jeruzalem. Isusu Gospodinu pristupa sav svijet. "Bog 
je poznat u Judeji, u Izraelu njegovo veliko ime“ (Ps 75,2). K 
Ivanu, dakle, dolazi Judeja i Jeruzalem, a Spasitelju čitavi svijet. Svi 
su dolazili “i od njega su se krstili u rijeci Jordanu pošto priznaše 
svoje grijehe“ (Mk 1,5). Ivan ih je krštavao. 

Ivan Krstitelj predstavlja sjenu Zakona. Prema tome, Židovi su 
se krštavali samo na Zakon. Dolazili su iz Jeruzalema i Ivan ih je 
krstio u Jordanu, rijeci što se spušta. Zakon opada: makar krsti, ipak 
je odozdo. Jordan znači "rijeka što se spušta“. Uostalom, Gospodin 
naš i otajstvo Trojstva odozgo je. Netko će reći: ako je odozdo,48 
Gospodin je, dakle, odozdo jer se krstio u Jordanu. S pravom se 
krstio u Jordanu jer je opsluživao naredbe Zakona: obrezan je po 
Zakonu i po Zakonu se krstio. 


Krstiteljev lik 


“Ivan je bio obučen devinom kožom i kožnim pojasom, a 
hrana mu bijahu skakavci i šumski med“ (Mk 1,6). Apostoli su 
prvaci među svećenicima. Tako je Ivan Krstitelj prvak između 
monaha. Ali koliko prenosi hebrejsko pismo i koliko se do danas 
sačuvalo u sjećanju i Ivan se navodi među svećeničkim i 
velikosvećeničkim imenima. Tako je očito da je taj muž bio i svet i 


teologiju. O krstu je produbljeno govorio jer ga je na to silio spor s 
luciferijancima i pelagijevstvom. 

Ovdje se smijemo prisjetiti Gospodnje tvrdnje u Iv 3,3. Tu je istaknuto da se ne 
može spasiti tko se ne rodi GvoBe€v. Očito je u pitanju tumačenje krsnoga 
otajstva. Krštenje je rođenje dvogev. Bilo je nužno napisati dvoBe Vjer riječ 
ima nekoliko značenja. Najprije navodimo ono koje se ne može upotrijebiti u 
Iv 3,3. Katkada Qvo6&€v znači "sprijeda“, "gore“ ili "ranije“. Tako se 
dvoBev dade prevesti ako se upotrebljava kod pisanja knjige. Pomoću 
dvoBev pisac upozorava na već "ranije“ kazano. Jasno je da taj smisao ne 
odgovara [vanovu mjestu. Ali dvoB8€v može također značiti "odozgo“, tj. s 
neba i "ponovno“, tj. još jedanput. Ta se dva značenja dobro uklapaju u Iv 3,3 
i odlično tumače krsni događaj. Krštenje je rođenje "odozgo“. Ono je s neba i 
vodi u nebo. Krštenje je također “ponovno“ rođenje. 


48 

svećenik. Također čitamo u Evanđelju po Luki da je Ivan bio iz 
svećeničkoga roda. Luka kaže: "Bio je svećenik imenom Zaharija i 
on je na svoj red...“ (Lk 1,5-8). To se zapravo povjeravalo jedino 
svećeničkim glavarima, tj. velikim svećenicima. Zbog čega sam sve 
to kazao? Da znamo da je Ivan bio veliki svećenik te znao da će 
Krist doći. Ipak Krista nije tražio u Hramu već se u pustinji odvojio 
od mnoštva. Očima koje očekuju Krista ne dostoji se ništa drugo 
gledati osim Krista. 

"I bio je Ivan odjeven devinom kožom“: ne vunom da ne 
pomišljaš na raskošne haljine. Uostalom, i sami je naš Gospodin u 
evanđelju svjedok te asceze.4? Reče: "Eto, oni koji se oblače 
mekim u kraljevskome su domu“ (Mt 11,8). Sada, uz vaše molitve, 
prijeđimo na duhovno tumačenje.?9 


Koža i pojas 


"[ Ivan je bio obučen u devinu kožu, a oko njegovih je bokova 
bio kožnati pojas“ (Mk 1,6). Sam Ivan reče: "Treba da on raste, a 
ja da se smanjujem. Tko ima zaručnicu, zaručnik je. Zaručnikov se 
prijatelj radosno veseli ako vidi zaručnika“ (Iv 3,30; 3,29). I opet 
kaže: "Poslije mene dolazi jači kome sam nedostojan razdriješiti 
povez na obući“ (Mk 1,7). To što veli "potrebno je da on raste, a ja 
da se smanjujem“ znači: treba da se evanđelje širi, a ja — Zakon — 
da se smanjujem. Prema tome, Ivan, tj. Zakon u Ivanu bio je 
"obučen devinom kožom“. Nije mogao posjedovati haljinu Janjeta 
o kojemu se kaže: "Evo, Jaganjca Božjega; evo onoga koji oduzima 
grijehe svijeta“ (Iv 1,29). O njemu je također rečeno: "Poput ovce 
je odveden na smaknuće“ (Iz 53,7). U Zakonu ne možemo 
posjedovati njegovu haljinu. 

U Zakonu je imao i kožnati pojas jer Židovi misle da je samo to 
grijeh kada griješe djelom. Međutim, Gospodin se naš Isus u 


49 Jeronim je napisao grčki QOK€C LS. Riječ naprosto znači vježbanje“. Naročito 
su se morali vježbati športaši i športu upriličiti čitav svoj živo. Riječ u 
kršćanskome rječniku veoma rano označava "duhovnu vježbu“. Otuda će 
poteći stoljetni kršćanski govor o ascezi. Usp. A. BLAISE, Dictionnaire, 100. 

50 Usp. šesto poglavlje ove knjige. 

Ivanovu Otkrivenju vidi sred sedam svijećnjaka i posjeduje zlatni 
pojas, ali ne na bokovima već na prsima (usp. 1,13). Zakon se paše 
na bokovima. Ali Krist — tj. evanđelje i monaška krepost— osuđuje 
grijeh u pohoti i misli. Tu nije dopušteno ni pomisliti na blud dok 
se ondje za zločin optužuje tko je bludio. "Zaista, zaista vam kažem: 
tko gleda ženu da za njom žudi, već je u svome srcu s njome 
preljubio“ (Mt 5,28). Isus reče: "U Zakonu piše: ne čini preljub“ 
(Mt 5,27). To je kožnati pojas što se paše o bokove. "Ja vam pak 
kažem: tko gleda ženu da je u pohoti želi, već je u svome srcu s 
njome načinio preljub“ (Mt 5,28). To je zlatni pojas kojim se 
opasuje srce. "Obučen devinom kožom“. 


Skakavac 


"Blagovao je skakavce i šumski med“ (Mk 1,6). Skakavac je 
maja životinja. Nešto je srednje između ptice i gmaza. Od zemlje se 
ne diže puno. Ako se nešto i digne, više skače nego leti. Pošto se 
malo uzdigne, opet zbog slabih krila pada na zemlju. Slično je i sa 
Zakonom. Učinilo se da se nešto udaljio od kumirske zablude, ali 
nije mogao uzletjeti do neba. U Zakonu nikada ne čitamo o 
nebeskome kraljevstvu. Želite li znati zašto se tako mnogo u 
evanđelju propovijeda o nebeskome kraljevstvu? Krstitelj je rekao: 
"Vršite pokoru jer se približilo nebesko kraljevstvo“ (Mt 3,2). 
Zakon je, dakle, ljude malo uzdigao sa zemlje i nije ih mogao 
dovesti do neba. "Gdje god se nađe strvina, tu se skupljaju orlovi“ 
(Mt 24,28). "Skakavce (...)“. 


Med 


Ivan je jeo med, ali ne domaći nego šumski: među zvijerima, 
između životinja — ne u kući; ne u Crkvi već izvan Crkve. U 
Zakonu se pravio šumski med. Stoga ne čitamo da se med ikada 
prinosio za žrtvu. Netko će u čudu reći: zašto se samo ne prinosi 
med kada se Bogu za žrtvu prikazuje ulje, brašneni cvijet, ovan, 
janje, životinjska krv i drugo? Uostalom, što se kaže? Što god se 
prinosi, prinosi se za žrtvu zasoljeno (usp. Lev 2,13). "Neka vaš 
govor bude osoljen“ (Kol 4,6). Ali med se uopće ne prinosi. 

Rečeno je: "Što god dodirne, bit će nečisto“. Med je naznaka 
pohote i slatkosti. Pohota pak uvijek ubija; pohota se Bogu nikada 
ne sviđa. Što god sadrži slatkoću, ne prinosi se Bogu za žrtvu. Med 
je po sebi sladak, ali također potiče osjećaj za slatkoćom. Isto je što i 
s pohotom, putenosti i raspuštenosti. Čini se da je med sazdan od 
cvjetova koji su tu i tamo. Međutim, ako pogledaš između samoga se 
cvijeća nalaze strvine i otpaci i slično. Prema tome, med ne nastaje 
jedino iz cvijeća nego također od svačega što je pohotno. Med se 
pričinja slatkim, ali je smrtonosan ako dobro pogledaš. Radi čega 
sam sve to kazao? Zato što su se u Zakonu nalazili počeci, u 
evanđelju savršenost. 


Obuća 


"Dolazi jači poslije mene. Nisam dostojan sagnuti se razriješiti 
remenje njegove obuće“ (Mk 1,8). To se doista ukazuje znakom 
poniznosti. Kao da [van veli: nisam dostojan biti njegov sluga. Ipak 
se u tim jednostavnim riječima naznačuje drugo otajstvo. U 
Izlasku,5! Ponovljenome zakonu 22 i Rutinoj knjizi 93 čitamo ovo: 
ako neki srodnik nije htio uzeti za ženu udovicu svoga roda te 
pristupi još bliži rođak po rodu i on mu pred sucima i starješinama 
rekne da na nj spada ženidba i da on udovicu treba oženiti, ali ako 
on odbije, tada će pristupiti odbijena, izuti njegov postol i baciti mu 
u lice i pljunut će na nj. Potom će se udati za daljega rođaka. 
Doslovno gledajući, tako se postupalo radi sramote: ako bi dotični 
udovicu možda prezreo radi siromaštva, neka ga barem prestraši 
spomenuta sramota. Tu se, dakle, pokazuje svećeništvo. Sam Ivan 
kaže: "Tko ima zaručnicu, zaručnik je“ (Iv 3,29). Krist kao 
zaručnik ima Crkvu, ja sam Zaručnikov prijatelj. Ne mogu u Zakonu 
razdriješiti remen njegove obuće jer on je odveo ženu koja je Crkva. 


51 Zanimljivo je da je tu Knjiga izlaska spomenuta suvišno. 
52 Usp. Pnz 25,7-10. 
53 Usp. Rut 4,7. 

Krštenje 


"Ja vas krstim vodom“ (Mk 1,8): ja sam službenik, Krist je 
tvorac i Gospodin. Ja pružam vodu; ja koji sam stvorenje pružam 
vodu, on koji je Nestvoreni daje nestvoreno. Ja vas krstim vodom; ja 
pružam što se vidi, a Krist što se ne vidi. Ja koji sam vidljiv dajem 
vidljivu vodu, a on koji je nevidljiv daje nevidljivoga Duha. 


Isus 


"Onih se dana zbilo: Isus je došao iz galilejskoga Nazareta“ 
(Mk 1,9). Zapazite svezu i značenje riječi. Evanđelist nije rekao: 
došao je Krist; nije kazao: došao je Sin Božji. Rekao je: došao je 
Isus. Netko će primijetiti: radi čega ne kaza Krist? Govorim o Kristu 
“po tijelu“ (Rim 1,3). Bog je uvijek svet. Njemu nije potrebito 
posvećenje, ali sada govorimo o Kristovu tijelu. Isus još nije bio 
kršten ni pomazan Duhom Svetim. Govorim o Kristu "po tijelu“ 
(Rim 1,3). Govorim o "liku sluge“ (Fil 2,7). Neka se nitko ne 
sablazni. Govorim o onome koji je kao tobožnji grešnik došao na 
krštenje. To ne znači da dijelim“ Krista: nije netko drugi Krist, a 
netko drugi Isus i drugi Sin Božji već je jedan te isti u skladu s 
razlikom vremena nama različit. 


Nazaret u Galileji 


"Isus iz Nazareta galilejskoga“. Uočite otajstvo. Ivanu 
Krstitelju najprije dolazi Judeja i Jeruzalem. Naš je Gospodin 
početak evanđeoskoga krsta i tajne Zakona promijenio u otajstva 
evanđelja. Isus nije došao iz Judeje niti Jeruzalema nego iz Galileje 
naroda. "Isus iz Nazareta u Galileji“. Nazara znači cvijet. Cvijet 
dolazi iz cvijeta. 


54 Teško je kazati na što zapravo Jeronim smjera. Nešto kasnije aleksandrijski su 
teolozi stalno ponavljali da nestorijevci "dijele“ Krista. Osobno nas ne bi 
iznenadilo da su već apolinaristi u Jeronimovo doba mogli tvrditi da teolozi 
koji uče da je Isus potpuni čovjek i pravi Bog "dijele“ Krista. Jeronim 
odbacuje svaku "diobu" Krista i upravo sjajno ističe Kristovo osobno 
jedinstvo. 

Isusovo krštenje 


"I krstio se u Jordanu od Ivana“ (MK 1,9). Veliko milosrđe: 
krstio se kao grešnik onaj koji nije sagriješio. U Gospodnjem su 
krštenju otpušteni svi grijesi. Ivanov je pak krst nešto kao 
prethodnica Spasiteljevu krstu jer je pravo oproštenje grijeha u 
Kristovoj krvi, u otajstvu Trojstva. 

"[ odmah, ustavši iz vode, vidio je otvorena nebesa“ (Mk 
1,10). Sve što je napisano za nas je napisano. Prije, dakle, nego što 
primimo krštenje, imamo zatvorene oči, ne vidimo nebesko. 


Trojstvo 


. i Duha Svetoga koji silazi kao golubica i ostaje u njemu. I 
čuo se glas s neba: Ti si moj najmiliji Sin u kome sam se nasladio“ 
(MK 1,10). Isus Krist krsti se od [vana. Duh Sveti silazi u liku 
golubice. Otac s neba pruža svjedočanstvo. Arijevče i krivovjerče! I 
u Isusovu krštenju vidite otajstvo Trojstva: Isus se krsti, Duh Sveti 
silazi u liku golubice. Otac s neba govori. 


Nebesa 


"Vidje otvorena nebesa“ (Mk 1,10). Riječ "vidje“ pokazuje 
da drugi nisu vidjeli. Svi, uistinu, i ne vide otvorena nebesa. 
Uostalom, što veli Ezekiel na svome početku? Kaza: "Dok sam 
sjedio uz rijeku Kobar usred zarobljenika dogodilo se da sam vidio 
otvorena nebesa“ (Ez 1,2). Vidio sam, drugi nisu vidjeli. Neka nitko 
ne pomisli da su nebesa doslovce i u stvarnome smislu otvorena. I 
mi isti koji sada ovdje sjedimo prema različitosti zasluga vidimo 
nebesa otvorena ili zatvorena. Punoj su vjeri nebesa otvorena, a onoj 
što sumnja zatvorena.?5 


55 Tumači rado naznačuju skrovito tumačenje "zatvorenih“ i "otvorenih“ nebesa. 
Po njima, nebesa su se “"zatvorila“ kada je posljednji starozavjtni prorok 
zabilježio svoje proroštvo. Ostala su "zatvorena“ sve do Kristova dolaska. 
Otada su "otvorena“. 

Duh Sveti 


"I Duha koji silazi kao golubica (...)“. 


Obično nam predbacuju manihejci,*$ marcioniti“7 i druga 
krivovjerja i govore: ako je, dakle, Krist u tijelu te ono tijelo koje je 
“uzeo“ (Fu! 2,6) nije otklonjeno niti ga je Krist odložio i Duh Sveti 
je — prema tome — u golubici. Vidite li psikanje drevne zmije? 
Vidite li onu zmiju?5 koja je čovjeka istjerala iz raja?? pa i nas hoće 
izbaciti iz raja vjere? Evanđelist nije rekao: uzeo je tijelo golubice 
nego “Duha kao goluba“. Gdje se pak rekne "kao“ ne naznačuje 
se zbilja već usporedba. O Gospodinu Spasitelju nije napisano da se 
rodio "kao“ čovjek nego da se rodio čovjekom. Ovdje se pak kaže 
“kao golubica“. Dakle: naznačeno je što se vidjelo, sličnost. Ali 
zbilja nije bila. 


56 Riječ je o Manijevim pristašama. 

57 To su Marcionovi sljedbenici. 

58 Jeronim, dakako, ima pred očima "zmiju“ iz Post 3,1. Vjerojatno je io 
najglasovitija zmija“. Svakako je za čovječanstvo najkobnija i najzlokobnija. 
U Septuaginti se doista u Post 3,1 nalazi riječ "zmija“. Vjerojatno je to razlog 
što se u Bibliji ustalio govor o "zmiji“. Inače se u hebrejskome tekstu 
općenitije spominje životinja što gmiže zemljom. Za drevnoga je čovjeka 
"zmija“ lukava i mudra životinja. Znamen je plodnosli, liječničke vještine i 
oličenje moći. Nema sumnje da je "zmija“ u Post 3,1 zamjena za đavla. Đavao 
je naveo čovjeka da prekoraci Božju zapovijed. Po Post 3,15 povijst je 
čovječanstva borba ljudskoga roda proliv zmije“. Pobjeda će se obistiniti 
kada se dotuče "zmija“. Crkveni su Oci isticali da "zmiji“ treba "satrti glavu“. 
U protivnome, "zmija“ oživi. Poznata je složenost tumačenja kad je u pitanju 
Post 3,15. Hebrejski tekst zove svakoga čovjeka kao ženina potomka u boj 
protiv "zmije“. Svaki čovjek mora svladati “zmiju“. Tek tako će čovječanstvo 
postati pobjednik. U Septuaginli se naglašava da je Mesija prvenstveno 
pozvan "satrti glavu zmiji“, a u Vulgati je la uloga dodijeljena naročitoj ženi. 
Kršćanska je predaja Septuagintinu napomenu vidjela obistinjenu u Kristu, a 
Vulgatinu u Djevici Mariji. Borba svakoga čovjeka protiv "zmije“ postaje 
pobjedom radi toga što se "zmiji“ suprotstavio Krist i oduprla njegova Majka. 

59 Jeronim je napisao paradisus. Očito je da ta riječ dolazi od napdSelo0s što 
znači "perivoj“ ili "vrt“. Već se time naznačuje kako je sretno živio prvi čovjek 
koji je nakon stvaranja smješten u "vrt“ (Post 2,8). 

Prebivanje Duha Svetoga 


"I smjesta ga Duh nagna u pustinju“ (Mk 1,12). Riječ je o 
Duhu koji je sišao u prilici goluba. Reče: "Vidio je otvorena nebesa 
i Duha kako poput golubice silazi i ostaje s njime“. Uočite što 
kaže: "gdje ostaje“, tj. traje, tj. nikada ne odlazi. Ali i sam Ivan kaže 
u drugome evanđelju: "I koji me posla reče mi: nad kojim vidiš 
Duha Svetoga koji je sišao i ostao“ (Iv 1,33). Duh Sveti je sišao na 
Krista i u njemu ostao. U ljude, doduše, silazi, ali ne ostaje. Uzmimo, 
napokon, Ezekielov spis. Ipak je Ezekiel pravi Spasiteljev pralik jer 
se nikome od velikih proroka ne veli "sine čovječji“ (Ez 2,1) već 
samo njemu. Kod Ezekiela, dakle, ne treba prijeći dvadeset ili 
trideset redaka i već je odmah kazano: "Riječ je Gospodnja došla 
proroku Ezekielu“ (Ez 1,3). 

Netko će pitati: zbog čega navedeno odmah piše u proroka? 
Zato što je Duh Sveti silazio na proroka, ali je opet odlazio. Kada se 
pak kaže "zbila se riječ“, pokazano je da se Duh Sveti koji je 
odlazio opet vraćao. Kada se srdimo, kada ogovaramo, kada je u 
nama tuga što vodi u smrt, kada mislimo puteno možemo li smatrati 
da Duh Sveti ostaje u nama? Držimo li da možemo mrziti brata ako 
u nama ostaje Duh Sveti? Ili kada smišljamo kakvo zlo? Ako, dakle, 
mislimo nešto dobro, znajmo da Duh Sveti u nama prebiva. Ali ako 
mislimo nešto zlo, znak je da se Duh Sveti udaljio od nas. Radi 
kazanoga o Spasitelju se veli: onaj je na koga vidiš sići Duha 
Svetoga i ostati u njemu.60 


Pustinja 


*I smjesta ga Duh natjera u pustinju“. Koliko monaha boravi 
sa svojom rodbinom?! Ako siđe Duh Sveti i ostane na njima, sami ih 
Duh goni u pustinju.6! Duh Sveti ih tjera iz kuće i vodi u samoću. 


60 Tu Jeronim naznačuje pneumatološku razliku između dvaju zavjeta. U Starome 
zavjetu Duh Sveti dolazi i odlazi. U Novome ostaje trajno. Trajni je boravak 
Duha Svetoga počeo silaskom na Krista. 

61 Pustinja je u Pismu višeznačnoga smisla. Bog osamljenika kuša da ga provjeri. 
U pustinji đavao napastuje da navede na grijeh. Ali u samoći se čovjek 
priljubljuje uz Boga. 

Duh Sveti ne stanuje rado gdje je vreva, veliko mnoštvo, razdori i 
svađe. U pravome smislu riječi Duh za boravište odabire osamu. 
Uostalom, naš Gospodin i Spasitelj kada je htio moliti "sam se 
povlačio u goru i tu molio cijelu noć“ (Lk 6,12). Danju je bio s 
učenicima, noću je za nas prinosio svoju molitvu. 

Zašto to zborim? Stoga što neka braća obično kažu: ako 
ostanem u samostanu, ne mogu sam moliti. Da li je naš Gospodin 
napuštao učenike? Bio je, jasno, s učenicima. Ali, kada se htio žarče 
moliti, sam se odvajao. | mi, dakle, ako želimo moliti više nego 
javno, posjedujemo sobicu, imamo njive, imamo osame. Možemo 
vrline imati od braće i posjedovati samoću. 


5. — Propovijed na temelju Mk 1,13-31] 


Povezano Pismo 


Potkraj$3 prethodnoga čitanja6“ piše: "Bio je sa životinjama i 
anđeli su mu služili“ (Mk 1,13). Protekle nedjelje nije bilo dovoljno 
vremena da dođemo do navedenoga mjesta. Zato kraj prošloga 
čitanja moramo uzeti za početak današnjega. Čitavo je Sveto pismo 
u sebi povezano i sjedinjeno jednim Duhom. Pismo je kao jedan 
lanac. Povezano je kao krug s krugom. Što negdje uzmeš, drugdje u 
tolikoj mjeri široko visi. 


62 Jeronim je napisao coenobium. Da nekako prevedemo stavili smo "samostan“. 
Ipak nismo oduševljeni tim prijevodom. Usp. A. BLAISE, Dictionnaire, 163 i J. 
GRIBOMONT, Cenobio, DIP, 2(1975), 761-762. 

63 Prevedeni se tekst nalazi u PLS, 2, 133-143. 


64 Jeronim je napisao lectio. To je gotovo stručni pojam. Istina je da lectio znači 
“čitanje“, ali se u otačko doba smjesta pomišlja na bogoslužno biblijsko 
čitanje u crkvi. Lectio je također čitani tekst, ali i naznaka za Sveto pismo kao 
jedinstvenu cjelinu. U tome je smislu poznat izričaj lectio divina. Usp. A. 
BLAISE, Dictionnaire, 490. 

Uzeti čovjek 


"I bio je sa životinjama i anđeli su mu služili“. Isus je bio sa 
životinjama.65 Zato su mu anđeli služili. Psalmist kaže: "Ne daj 
životinjama dušu koja te ispovijeda“ (Ps 73,19). Te je životinje 
Gospodin gazio evanđeoskom nogom. Gazio je lava i zmaja. "I 
anđeli su mu služili“. Ne možemo držati nečim velikim i čudesnim 
što anđeli služe Bogu. Nije nešto veliko ako se sluge pokoravaju 
gospodaru. Ali je sve to rečeno o uzetome čovjeku.66 

"Bio je sa životinjama“. Bog ne može biti sa životinjama već 
ono tijelo što podliježe ljudskim iskušenjima: ono tijelo, ona pit što 
je žeđala, gladnjela. Ona se kuša, ona nadvladava, u njoj mi 
pobjeđujemo. 


Duh i slovo 


"Pošto je pak Ivan bio predan, Isus je došao u Galileju“ (Mk 
1,14). Povijest je očevidna. Slušateljima je jasna i bez našega 
tumačenja. Molimo se, dakle, onome koji ima Davidov ključ jer on 
otvara i nitko ne zatvara; zatvara i nitko ne otvara (usp. Otk 3,7). 
Njega molimo da nam otkrije evanđeoske tajne. Tako ćemo i sami 
govoriti s Davidom: “Otvori moje oči i promatrat ću čudesna djela 
tvoga zakona“ (Ps 118,18). 


65 Usput možemo reći da se Biblija zanima i za životinje. U Post 2,19 piše da je 
Bog čovjeku prepustio "nazvati“ životinje. To znači da su one pod 
čovjekovom vlašću i njemu dane na raspolaganje. U Iz 11,6-9 nazire se vrijeme 
kada će životinje među sobom i s čovjekom živjeti u potpunome skladu. U 
Rim 8,19-22 Pavao svekoliko stvorenje dovodi u svezu s ljudskim padom i 
otkupljenjem. 

66 Pojam “uzeti čovjek“ jedan je od krupnih kristoloških pojmova. Našao se u 
samome središtu dugih i dosta složenih kristoloških sporova. Izričaj se 
susreće kod latinskih crkvenih pisaca, među  antiohijskim teolozima, ali 
vjerojatno i u kristologiji kapadocijskih Otaca. Od izričaja su nadasve zazirali 
aleksandrijski bogoslovi koji su se sporili s nestorijevcima. Pravovjerni su 
autori s iričajem "uzeti čovjek“ prije svega htjeli istaknuti da je Krist pravi i 
potpuni čovjek. Aleksandrijci su izričaj odbacivali bojeći se da se u njemu 
krije nestorijevska zabluda. Nismo sigurni da je povijest izričaja do kraja 
ispitana. Jeronim se njime služio. 

Gospodin je mnoštvu$7 govorio u usporedbama.6 Govorio je 
vani, a ne unutra, tj. u duhu. Govorio je vani, tj. u slovu.6? Mi pak 
molimo Gospodina da nas uputi u svoja otajstva; da nas uvede u 
svoje odaje. Tako ćemo sa zaručnicom iz Pjesme nad pjesmama 
moći kazati: "Kralj me uveo u svoju ložnicu“ (Pj 1,3). Apostol kaže 
da se veo nalazio na Mojsijevim očima (usp. 2 Kor 3,13). Ja pak 
velim da se zastor ne nalazi samo u Zakonu. Za onoga tko ne zna, 
nalazi se i u evanđelju. Židov čuje, ali ne razumije: za nj se u 
evanđelju nalazi veo. Slušaju pogani i krivovjernici slušaju, ali imaju 
zastor. Sa Židovima, dakle, ostavimo slovo i s Isusom slijedimo duh. 
Rečeno ne znači da osuđujemo evanđeosko slovo. Sve se zbilo što je 
napisano. Zapravo se kao po kakvim stubama uspinjemo do višega. 


Zakon i evanđelje 


"Pošto je pak Ivan utamničen, Isus je došao u Galileju“ (Mk 
1,14). Već smo minule nedjelje u izlaganju kazali da je Ivan u 
Zakonu, Isus u evanđelju. Ivan, naime, veli: "Poslije mene dolazi jači 
kome nisam dostojan, sagnuvši se, odriješiti svezice na obući“ (Mk 
1,7). Na drugome mjestu kaže: "Treba da on raste, a ja da se 
umanjujem“ (Iv 3,30). Tu uspoređuje Zakon i evanđelje. Napokon, 
Ivan kaza: "Ja vas krstim u vodi“ (Mk 1,8). To je Zakon. "On će 
vas pak krstiti u Duhu Svetome“ (Mk 1,8). To je evanđelje. Isus je, 
dakle, došao jer je Ivan bačen u tamnicu. Tako je Zakon zatvoren. 
Ne posjeduje više pređašnju slobodu. Iz Zakona smo prešli 
evanđelju. 


Galileja 


Promotrite kazano: "Pošto je Ivan zatvoren, Isus je došao u 
Galileju“. Nije došao u Judeju ni Jeruzalem već u Galileju naroda. 


67 Nije u evanđeljima teško zamijetiti da je Isus na zaseban način poučavao krug 
svojih apostola i bližih učenika. Njih je posebice upućivao u otajstva. 

8 Jeronim je upotrijebio riječ parabola. Očito je to latinizirana grčka riječ koja 
znači “usporedba“. Kod evanđeoskoga poređivanja redovito se polazi od 
svijeta i osjetilnih zbilja. Usp. A. BLAISE, Dictionnaire, 593. 

69 Već smo potanje govorili o "duhovnome“ i "doslovnome“ tumačenju. 

"Isus dođe u Galileju“. Galileja znači: "ona što stoji nisko“.709 
Prije Spasiteljeva dolaska tu nije bilo ničega uzvišenoga. Tu je sve 
vuklo naniže. Tu se okretala raskalašenost, nečistoća, prljavština i 
svinjski poroci. 


Kraljevstvo 


"Propovijedao je evanđelje Božjega kraljevstva“ (Mk 1,14). 
Koliko je u mome srcu, dok sam čitao Zakon, proroke, psaltir 
nikada nisam naišao na izričaj nebesko kraljevstvo osim u evanđelju. 
Pošto je došao onaj o kome je kazano "Božje je kraljevstvo među 
vama“ (Lk 17,21), otvoreno je Božje kraljevstvo. "Propovijedao je 
Božje kraljevstvo“ (Mk 1,14). "Od dana Ivana Krstitelja nebesko 
kraljevstvo trpi silu i siloviti ga grabe“ (Mt 11,12). Prije Spasiteljeva 
dolaska i evanđeoskoga bljeska; prije nego je Krist s razbojnikom7! 
otvorio rajska vrata72 sve su svetačke duše silazile u podzemlje. 
Uostalom, i Jakov veli: "Cvileći i plačući sići ću u podzemlje“ (Post 
37,35). Ako Abraham ide u podzemlje, tko neće u podzemlje? 
Abraham je u Zakonu kod podzemnika, razbojnik u evanđelju u 
raju. Ne umanjujemo Abrahama. Svi se želimo odmarati u njegovu 
“krilu“ (Lk 16,22). Ipak Krista stavljamo pred Abrahama, a 
evanđelje pretpostavljamo Zakonu. Čitamo da su se poslije Kristova 
uskrsnuća u svetome gradu pojavili mnogi svati (usp. Mt 27,52-53). 
Naš Gospodin i Spasitelj propovijedao je i u zemlji. Propovijedao 
je i kod podzemnika. Stoga je umro i zato sišao u podzemlje?“ da se 
oslobode duše koje su ondje bile svezane. 


70 Jeronim je napisao: KATOKUALOTII. To dolazi od glagola koji znači 
"skotrljati se“. 

7! Treba pred očima imati Post 3,23-24 gdje se naznačuje da čovjeku protjeranu iz 
raja nema povraika "stablu života“. Raj je poslije pada zatvoren. Vrata 
nadgledaju straže. Ulazak onemogućuje "mač“. 

12 Jeronim ima na pameti Isusovu riječ upravljenu razbojnku na križu: "Zaista, 
kažem ti, danas ćeš sa mnom biti u raju“ (Lk 23,43). 

73 Jeronim jamačno ima na pameti mjesto gdje apostol Pelar kaže da je Krist 
“otišao propovijedati duhovima koji su se nalazili u tamnici“ (1 Pt 3,19). 

74 Jeronim kaže descendit ad inferos. Isti se izričaj doslovce nalazi u 
Apostolskome vjerovanju. Biblijska je pozadina izreci 1 Pt 3,18-19. Kristov 
silazak "u podzemlje“ ima višestruko značenje. U prvome redu njime se 

"Propovijedao je evanđelje Božjega kraljevstva i govorio: jer se 
ispunilo vrijeme“ Zakona, nastupio je početak evanđelja. "Približilo 
se Božje kraljevstvo“ (Mk 1,14-15). Isus nije rekao: već je Božje 
kraljevstvo. Kaza: "Približilo se Božje kraljevstvo“. Prije no što 
trpim i prolijem krv Božje se kraljevstvo ne otvara. Stoga se 
približilo jer još nisam trpio. "Vršite pokoru i vjerujte evanđelju“ 
(MK 1,15): ne Zakonu već evanđelju; još bolje: po Zakonu evanđelju 
kao što piše: "Iz vjere u vjeru“ (Rim 1,7). Vjera je Zakona osnažila 
vjeru evanđelja. 


Šimun i Andrija 

"I idući uz Galilejsko more vidio je Šimuna i Andriju, njegova 
brata. Bacali su mreže u more jer su bili ribari“ (Mk 1,16). Šimun 
još nije Petar. Još nije krenuo za “stijenom“ (2 Kor 10,4) da se 
nazove Petar.75 Šimun, dakle, i njegov brat Andrija bili su uz more i 
u nj bacali mreže... Pismo ne kaže da su bacili mreže i ulovili ribe. 
Kaže: "Vidio je Šimuna i njegova brata Andriju. Bacali su mreže u 
more jer su bili ribari“. Evanđelje izvješćuje da su bacali mreže, ali 
ne kaže da su nešto ulovili. Prema tome, prije Muke se kaže da su 
bacali mreže, ali ne piše da su ulovili. Poslije Muke bacaju mreže i 
love i toliko love da pucaju mreže. “Bacali su mreže u more jer su 
bili ribari“. 


naznačuje da je Isus zbiljski preminuo. Po Petrovoj tvrdnji Krist je "otišao 
propovijedati“ i onima koji su bili u podzemnoj "tamnici“. Time se pokazuje 
da je Isusova riječ i njegovo djelo za cijeli ljudski rod. Krist se živ vratio iz 
podzemlja. To pokazuje da je uistinu uskrsnuo. U našem se prijevodu 
Apostolskoga vjerovanja kaže da je Gospodin "sišao nad pakao“. To je 
prijevod za descendit ad inferos. Ipak riječ inferi redovito znači 
"podzemnici“, "pokojnici“ i "podzemni svijet“ gdje obitavaju umrli. U 
"podzemni svijet“ odlaze svi koji umru. U otačkim djelima riječ inferi neki 
put naznačuje "pakao“ kao suprotnost od "neba“. Ali se redovitije za "pakao“ 
rabi riječ infernum koja uz to može značiti "obitavalište preminulih“ i 
"prebivalište starozavjetnih preminulih pravednika“. Navedeno pokazuje da 
moramo biti na oprezu kada u drevnim kršćanskim spisima čitamo inferi i 
infernum. Usp. A. BLAISE, Dictionnaire, 440. 

75 Jeronim Petrovo ime izvodi od petra Što latinski znači "stijena“. Jasno je da u 
pozadini stoji Mt 16,13-19 i 1 Kor 10,4. 

"| kaza im Isus: dođite za mnom i učinit ću vas ribarima ljudi“ 
(Mk 1,17). Sretne li izmjene kod ribanja! Isus njih ribari da oni 
uribare druge ribare. Oni su najprije ribe da ih Krist uhvati. Oni će 
kasnije druge ribati. Isus reče: "Dođite za mnom i učinit ću vas 
ribarima ljudi“. 

"I odmah ostave mreže i krenu za njim“ (Mk 1,18). "I odmah 
.... Prava vjera ne pozna odgađanja: čim čuje, smjesta vjeruje, 
smjesta slijedi; smjesta se postaje ribar. "I odmah ostave mreže“. 
Mislim pak da su u mrežama ostavili svjetovne mane. "I pošli su za 
njim“. Nije se moglo dogoditi da imaju mreže kada slijede Isusa. 


Jakov i Ivan 


"I otuda pođe malo dalje. Vidio je Jakova Zebedejeva i njegova 
brata Ivana. [ oni su u lađi krpali mreže“ (Mk 1,19). Gdje se kaže 
"krpali“, naznačuje se da su mreže bile pokidane. Bacali su mreže 
u more. Ali kako su mreže bile pokidane, nisu mogli uloviti ribu. Na 
moru su krpali mreže. Sjedili su na moru; sjedili su u lađi. Sjedili su 
s ocem Zebedejem i krpali mreže Zakona. To kazasmo kao 
duhovno tumačenje. To je s obzirom na one koji su u lađi krpali 
mreže i glede onih koji su bili u lađi. Bili su "u lađi“, ne na obali; 
ne u čvrstome pristaništu. Bili su "u lađi“: udarali su ih valovi s ove 
i s one strane. 

"I smjesta ih je pozvao. Oni su ostavili svoga oca Zebedeja u 
lađi s nadničarima. Slijedili su ga“ (Mk 1,19-20). Netko će reći: to 
je povjerenje nerazborito. Koji su znak vidjeli, koje veličanstvo 
zapazili da su pozvani i odmah polaze za njim? Tu nam se, bez 
dvojbe, ovo objavljuje: zacijelo su oči i lice76 samoga Isusa 
izražavali nešto božansko i zato na se lako svraćali oči gledalaca. 
Ljudi, u suprotnome, ne bi nikada slijedili Isusa kada bi rekao: 
pođite za mnom. Da su ga slijedili bez razloga, to ne bi bila vjera već 
nerazboritost. Kada bih osobno sada sjedio pa mi neki prolaznik 
kazao dođi i slijedi me i ja pošao za njim, bi li to bila vjera?! 


76 Primjedbu o božanskome isijavanju Isusove pojavnosti trebalo bi nadopuniti 
izlaganjem koje se čita kod J.M. FONTANIER, Sur une image hićronymienne: 
le visage sidćral de Jćsus, RevScPhTh, 75(1991), 251-256. 

Radi čega sve to kazah? Stoga što je i sama riječ Gospodnja bila 
djelotvorna. Što god je Gospodin rekao, pretvaralo se u djelo. *On 
reče i posta. On zapovjedi i stvori se“ (Ps 148,5). Sigurno je taj isti 
pozvao. Zato su ga slijedili. 


Zebedej 


“Smjesta ih je pozvao i odmah su ostavili svoga oca Zebedeja“ 
(MK 1,20). "Počuj kćeri i vidi i prigni svoje uho. Zaboravi svoj 
narod i dom svoga oca. Kralj će zavoljeti tvoju ljepotu“ (Ps 44,1 1- 
12). "I ostave svoga oca Zebedeja u lađi“. 

Monaše, počuj! Povedi se za apostolima! Poslušaj Spasiteljev 
glas i zaboravi tjelesnoga oca. Motri pravoga Oca i duše i duha i 
ostavi tjelesnoga oca. Apostoli ostavljaju oca, ostavljaju lađu, u tren 
ostavljaju velika bogatstva. Ostavili su sve što su imali. Bog ne gleda 
na obilje bogatstva nego na duh onoga koji ih ostavlja. Oni koji su 
napustili malo, jasno je da bi također ostavili i mnogo. 


Mreže 


"Pošto su u lađi s nadničarima ostavili oca Zebedeja, pošli su za 
njim“. Malo ranije o apostolima kazasmo zagonetno da su krpali 
mreže Zakona... Mreže su već bile pokidane, nisu mogle zadržavati 
već su bile izjedene morskom solju. Više se nisu dale popraviti osim 
da dođe Isusova krv i obnovi ih. Ostavljaju, dakle, oca Zebedeja. 
Napuštaju Zakon koji ih je zaista rodio. Ostavljaju u lađi oca 
zatečena usred morskih valova. Promotrite ostalo što slijedi. 


Plaćenici 


Pismo veli: ostavljaju oca — tj. Zakon — "s nadničarima“. Sve 
što Židovi rade, čine zbog sadašnjega života. Zato su najamnici. 
"Tko opslužuje Zakon, u njemu će živjeti“ (Lev 18,5; Rim 10,5). 
Ne kaza “u njemu će živjeti“ u tome smislu da od Zakona živi u 
nebu. Reče "živjet će od Zakona“ u smislu: što čini u ovome životu 
dobiva. Uostalom, piše u Ezekielu: nisam im dao dobre zapovijedi 
niti najbolje naredbe da ih opslužuju te u njima žive (usp. Ez 20,25). 

Židovi u njima žive. Ništa drugo ne traže osim da imaju djece, 
posjeduju bogatstvo i da budu zdravi. Traže samo zemaljsko. O 
nebeskome uopće ne misle. Radi toga su najamnici. Želite li znati da 
su Židovi nadničari? Onaj sin koji je — veli se među poganima — 
potrošio svoje imanje reče: "Toliki su plaćenici u kući moga oca“ 
(Lk 15,17). 


More 


"Ostavili su Oca u lađi s najamnicima i pošli za njim“. Ostavili 
su oca, tj. Zakon, s plaćenicima u lađi. Židovi sve do dana 
današnjega plove. Plove u Zakonu. Na moru su. Ne mogu uploviti u 
luku. Nisu u luku ni povjerovali. Stoga u nju ni ne stižu. 


Kafarnaum 


"I uđu u Kafarnaum“ (Mk 1,21). Sretne li i lijepe promjene: 
ostavljaju more, lađu, konope od mreža i ulaze u Kafarnaum. Prva je 
izmjena ostaviti more, lađu, ranijega oca, prethodne mane. U 
mrežama se i s mrežinim konopcima ostavljaju sve opačine. Uočite, 
dakle, promjenu. Ono su ostavili. Budući da su to napustili, što 
nalaze? Evanđelist kaže da "ulaze u Kafarnaum“: u njivu utjehe je 
CAPHAR znači “"njiva“, a NAUM utjeha“. Kako hebrejski 
posjeduje veći broj značenja te različit izgovor određuje različiti 
smisao, Naum znači "utjeha“ i "krasan“. Kafarnaum se, dakle, 
dade shvatiti kao “njiva utjehe“ i "najljepša njiva“. Ondje gdje mi 
čitamo "evo kako je dobro i kako je ugodno“ (Ps 132,1): gdje, 
rekoh, kažemo "ugodno“,77 a i Akvila/8 prevodi "lijepo“,7? u 
hebrejskome8% piše NAUM što znači "lijepo“. 


71 Jeronim je napisao TEPTVOV: "ugodno", milo“, "veselo". 
780 njemu vidi u našem četvrtome poglavlju. 

79 U Jeronima čitamo €UTTpETTES: "lijepo“, "ugodno“. 

80 Misli se na hebrejski biblijski tekst. 

Poučavanje 


"Uđu u Kafarnaum. | odmah u subotu pođe u sinagogu i učio 
ih je“ (Mk 1,21). Poučavao ih je da ostave subotnji nerad&! i prionu 
uz evanđeoska djela. "Učio ih je kao onaj koji ima vlast, a ne kao 
književnici“ (Mk 1,22). Isus nije govorio: ovo kaže Gospodin; to 
veli koji me posla. Jedno je reći "piše“ i jedno je kazati "to kaže 
Gospodin“ i opet je drugo kazati "uistinu vam kažem“. Pogledajte 
još jedno mjesto gdje Isus veli: "Piše u Zakonu: ne ubij; ne otpusti 
ženu“ (Mt 5,21; 5,27). "Pisano je“. Tko je "napisao“? Mojsije po 
Božjoj zapovijedi. Ako je napisano Božjim prstom kako se usuđuješ 
kazati “uistinu vam kažem“ nisi li upravo ti onaj koji je ranije 
uspostavio zakon? Zakon se ne usuđuje mijenjati doli onaj tko je i 
sam kralj. Da li je pak Zakon dao Otac ili Sin? Odgovori, 
krivovjerniče! Što god hoćeš, drage volje prihvaćam. Za me je oboje. 
Ako je Otac dao Zakon, a Sin ga mijenja, Sin je, dakle, s Ocem 
jednak: tko mijenja jednak je s onim koji je dao. Ako je pak Sin dao 
Zakon ili ga mijenja, davanje i mijenjanje podrazumijeva istu vlast. 
To može učiniti samo kralj. 

"Njegov ih je nauk zapanjio“ (Mk 1,21). Pitam: što je novo 
učio? Isto je govorio što je govorio po prorocima. Zapanjili su se jer 
je Isusovo poučavanje bilo pouka onoga koji ima vlast, a ne kao 
kod pismoznanaca. [sus nije govorio kao kakav učitelj već kao 
Gospodin. Nije govorio pozivajući se na vlast višega već je svoje 
vlastito govorio. Napokon, tako je govorio jer je nazočan govorio 
kao što je govorio u prorocima. "Ja koji sam govorio; evo, tu sam“ 
(Iz 52,6). 


Nečisti duh 


Nečisti je duh82 prije bio u sinagogi. Na idolopoklonstvo je 
one zaveo. O njemu piše: "Zavedeni ste duhom bluda“ (Hoš 4,12). 


BI Subotnji počinak bio je temeljni židovski zakon. Ostaviti subotnju dokolicu 
znači napustiti židovstvo. 

82 u evanđelju se često napominje Isusov sukob s đavlom. Pobjedom nad đavlom 
obistinjuje se Božje vladanje čovjekom i svijetom. Ta je pobjeda bitna. 
Osnovna je u djelu otkupljenja. 

Duh je izišao iz čovjeka i otišao u pustinju. Tražio je za se mjesto i 
nije mogao naći. Sa sobom je uzeo sedam zloduha i vratio se u 
raniju kuću (usp. Mt 12,43-45). U ono su vrijeme ti dusi bili u 
sinagogi. Nisu mogli podnijeti Spasiteljevu nazočnost. "Kakvo je, 
naime, zajedništvo između Krista i Belijara“ (2 Kor 6,15)? Krist i 
Belijar nisu mogli prebivati na istome skupu. 

"U njihovoj je sinagogi bio čovjek u nečistome duhu i 
uzviknuo je govoreći: što je između nas i tebe“ (Mk 1,23-24)7 Taj 
što govori "što mi imamo s tobom“ jedan je, a govori o mnogima. 
U onome što je nadjačano shvaća da su s njime nadvladani i njegovi. 
"I govoreći uzviknuo je“. Uzviknuo je kao da podnosi muke, kao 
da se nalazi u boli, kao da ne može izdržati bičeve. "I vikao je 
govoreći: što ima između nas i tebe, Isuse Nazarećanine? Jesi li 
došao uništiti nas? Znam tko si: svetac Božji“ (Mk 1, 23-24). Našao 
se na muci, uzvikom je pokazao patnje, ali ipak ne napušta same 
varke. Prisiljen je kazati istinu. Sile ga patnje, ali zloća zabranjuje. 
"Što je između nas i tebe, Isuse Nazarećanine“? Zašto ne priznaš 
Sina Božjega? Zar te muči Nazarećanin, a ne Sin Božji? Muke 
osjećaš, a ime ne ispovijedaš? "Da li si, Isuse Nazarećanine, došao da 
nas uništiš“? Istina je što kažeš: došao si nas uništiti. "Znam tko 
si“. Razmotrimo što kažeš. "Svetac Božji“. Zar Mojsije nije bio 
Božji svetac? Zar Izaija nije bio Božji svetac? Zar Jeremija nije bio 
Božji svetac? Reče: “Prije nego si se rodio, posvetio sam te u utrobi 
(Jer 1,5). To je kazano Jeremiji pa da nije bio Božji svetac? Nisu, 
dakle, ni oni drugi bili sveti?! Nego, zašto njima ne kažeš: žnam, tko 
si: svetac Božji. Pokvarena pameti! Đavao se nalazi usred bičeva i 
muka, zna istinu, a ipak neće priznati. "Znam tko si, svetac Božji“. 
Ne reci "Božji svetac“. Kaži: sveti Bog. Hiniš da znaš, a ne znaš. Ili 
znaš pa lukavo šutiš ili sigurno ne znaš. Isus, naime, nije “Božji 
svetac“ nego sveti Bog. 

Radi čega sve to rekoh? Zato da ne pristajemo na đavolska 
svjedočanstva. Đavao nikada ne govori istinu. On je lažac kao i 
njegov otac. Isus je rekao: "Vaš je otac lažac. Od početka je lažac 
kao i njegov otac“ (Iv 8,44). Reče: otac je lažac; ne govori istinu 
kao ni njegov otac koji je židovski otac. Zaista je đavao lažac od 
početka. A tko je đavlu otac? Pazi što Isus kaza: "Vaš je otac 
lažac“. Od početka govori laž i otac je same laži: ne što bi đavao 

imao nekoga drugoga za oca već je đavao otac laži. Stoga Isus kaže: 
"Od početka svijeta je lažac i ne govori istinu“ (Iv 8,44). To znači: 
govori laž i njezin je otac, tj. otac je same laži. To smo kazali usput 
jer ne sijemo vjerovati đavlijim svjedočanstvima. Kaže Gospodin i 
Spasitelj: “Ta vrsta ne izlazi osim po mnogim postovima i 
molitvama“ (Mt 17,20). Ipak, eto, vidim da se mnogi odaju piću, 
bljuju vino, posred gozbe istjeruju đavle, đavli viču. I potom držimo 
da je Krist nešto izmislio?! Krist je kazao: "Taj rod ne izlazi osim po 
mnogim postovima i molitvama“ (Mt 17,20). Sve to zato govorim 
da ne bismo slučajno vjerovali đavlijim svjedočanstvima. 

Uostalom, što kaže Spasitelj? "Isus mu je zaprijetio govoreći: 
zamukni i iziđi iz čovjeka“ (Mk 1,25). Istini nije potrebno 
svjedočanstvo laži. Nisam došao da se potvrdim tvojim 
svjedočanstvima nego da te izbacim iz svoga stvorenja. "Pohvala na 
grešničkim ustima nije lijepa“ (Sir 15,9). Nije mi potrebno 
svjedočenje onoga kome želim mučenje. Ušuti! Tvoja mi je šutnja 
pohvala. Neću da me hvali tvoja riječ već tvoje patnje. Tvoja je muka 
moja hvala. Ne vesele me tvoje pohvale; radujem se što izlaziš. 
"Umukni i iziđi iz čovjeka“. Kao da Isus kaže: iziđi iz moje kuće. 
Što činiš u mome gostinjcu? Tu želim sam ući. "Zanijemi i iziđi iz 
čovjeka“. Iz čovjeka: iz razumnoga živoga bića.83 Iziđi iz čovjeka! 
Isus je i na drugome mjestu rekao legiji da iziđe iz čovjeka i uđe u 
svinje (usp. Mt 8,31-32). Zapazi kako je skupocjena ljudska duša. 

Toliko protiv onih koji smatraju da mi i životinje imamo istu 
dušu i da primamo isti duh.“ Isus đavla goni iz jednoga čovjeka i 
šalje u dvije tisuće svinja. Ono što se čuva skupocjeno je, a jeftino što 
se gubi. "Iziđi iz čovjeka!“ Idi u svinje, idi u životinje, idi kamo ti je 
drago, idi u bezdan. Čovjeka ostavi, tj. moju vlastitu svojinu. Iziđi iz 
čovjeka. Neću da posjeduješ čovjeka. Meni je uvreda što ti boraviš u 
čovjeku jer ja stanujem u čovjeku. Ja sam uzeo ljudsko tijelo; ja 
prebivam u čovjeku: to tijelo koje držiš dio je moga tijela: iziđi iz 
čovjeka! 


83 Jeronim s Aristotelom za čovjeka kaže da je animal rationale: "razumni živi 
stvor“. 

84 Jeronim je napisao spiritus. Ta riječ ima puno značenja. Ovdje možemo 
spomenuti da je Filon Aleksandrijski isticao da se čovjek od životinje upravo 
time razlikuje što ima "duh“, a životinja nema. 

"| potrese ga nečisti duh“ (Mk 1,26). Tim znacima pokazuje 
svoju bol. "Potrese ga“. Budući da nije mogao raniti dušu, 
ozlijeđuje tijelo. Međutim, kako se nije drukčije moglo naznačiti da 
đavao izlazi, pokazano je tjelesnim znacima da je izišao. "I potrese 
njime nečisti duh“. Ukoliko je ondje bio čisti duh, zato bježi nečisti. 

"I uz veliku viku iziđe iz njega“ (Mk 1,26). Pokazao je da je 
izišao i velikom vikom i potresanjem tijela. "I oni su se divili. Stoga 
su se između sebe pitali (...)“. Čitajmo Djela apostolska, čitajmo 
znake koje su učinili drevni proroci. Mojsije je činio čudesa. Ali što 
kažu faraonovi čarobnjaci? "Prst85 je Božji“ (Izl 8,19). Mojsije 
čini, a oni drugoga ispovijedaju za moćna. I apostoli čine čudesa. 
"U ime Isusovo ustani i hodaj“ (Dj 3,6). Također$6 veli: u Isusovu 
duhu iziđi (usp. 16,18). Uvijek se spominje Isus. Što pak Isus kaže 
ovdje? Reče: "Iziđi iz čovjeka“ (Mk 1,25). Drugi se ne imenuje. 
Sam ih Isus osobno sili da iziđu. 

"Svi su se divili. Stoga su između sebe raspravljali govoreći: što 
li je ovo? Koji je ovo novi nauk“ (Mk 1,27)? Uopće nije novo što je 
zloduh izišao. To su obično činili i židovski istjerivači. Što se pak tu 
kaže? Koji je taj novi nauk? Koja je novost? "U moći zapovijeda 
nečistim dusima“ (Mk 1,27). Isus ne imenuje drugoga već sam 
zapovijeda: ne govori u ime nikoga drugoga nego čini svojom 
snagom. 


Glas i zavist 


"I smjesta se glas o njemu proširi svim galilejskim krajem“ 
(Mk 1,28). Nije se proširio Judejom ni Jeruzalemom. Židovski 
učitelji iz zavisti nisu dopustili da se glas o Isusu raširi. Čak je i Pilat 
znao kao i drugi da su farizeji Isusa predali "iz zavisti“ (Mt 27,18). 


85 Navedeno je Vulgatino mjesto Izl 8,19. Zavrijeđuje stanovitu napomenu izričaj 
"Božji prst“. U Lk 11,20 Isus veli: "Ako li ja Božjim prstom izgonim zle 
duhove, znači da je k vama došlo kraljevstvo Božje“. Kod Mateja pak za isto 
čitamo: "Ako li ja uz pomoć Duha Božjega izgonim zle duhove, znači da je 
došlo k vama kraljevstvo Božje“ (Mt 12,28). 

86 Tekst je nešto nejasan. Mi smo ga se ipak držali. Bilježi se da Jeronim tu ima na 
umu Dj 16,16-18. 


282 


Glas, dakle, ulazi u one uši koje ne zatvara zavist.87 Zašto sve to 
zborim? Stoga što se glas o Isusu proširio svom Galilejom. Prošao je 
svom Galilejom, a niti jednim judejskim seocem. Zašto sve to 
govorim? Stoga što duša koju je jednom obuzela zavist teško dopire 
do kreposti. Skoro je nemoguće izliječiti dušu koju zaposjedne 
zavist. Uostalom, zavist je izvršila prvo ubojstvo i bratoubojstvo. Na 
svijetu su bila dva čovjeka, Abel i Kain. Gospodin je primio Abelove 
žrtve, a Kainove nije. Kain je bio dužan povesti se za vrlinom, ali to 
nije učinio. Odmah je ubio brata kome je Gospodin primio žrtve 
(usp. Post 2,1-16). 


Punica 


"I odmah, izišavši iz sinagoge, dođoše u kuću Šimunovu i 
Andrijinu s Jakovom i Ivanom“ (Mk 1,29). Gospodin je uredio svoj 
četveropreg85 i išao povrh keruba. I ulazi u Petrovu kuću. Petrova je 
duša bila dostojna kada je primila takvoga gosta. Evanđelje veli: 
"Došli su u Šimunovu i Andrijinu kuću. Punica je pak zbog ognjice 
ležala“ (Mk 1,29-30). Kamo sreće da Isus dođe k našoj kući i uđe i 
svojom naredbom iscijeli vrućice naših grijeha! Kada se srdim, u 
vrućici sam; koliko grijeha, toliko groznica. Molimo apostole neka 
zatraže od Isusa te nam pristupi i dotakne našu ruku. Čim dodime 
našu ruku, smjesta će vrućica nestati. Izvrstan je liječnik i pravi 
nadliječnik. Mojsije je liječnik, Izaija je liječnik, svi su sveti liječnici. 
Ali Isus je nadliječnik.8? Zna pažljivo opipati žile i istražiti uzroke 
bolesti. Ne dodiruje uho, čelo niti drugi dio tijela već dotiče ruku. 
Zato je bila u groznici jer nije imala dobra djela. Prema tome, 
najprije iscjeljuje djela, potom isčezava vrućica. Ognjica ne može 
nestati ako ne ozdrave djela. Kada naša ruka čini zla djela, ležimo u 
postelji. Ne možemo hodati: skroz smo bolesni. 


87 Oci su zavist smatrali velikim zlom. Isticali su da je đavao iz zavisti naveo 
praroditelje na grijeh. 

88 Riječ je o četvorici upravo spomenutih apostola. Inače nam Jeronimova 
usporedba nije posve jasna. 

89 Jeronim je napisao archiater. Riječ je, očito, grčka. Tako se nazivao glavni 
liječnik na vladarskome dvoru. Usp. A. BLAISE, Dictionnaire, 94. 

Isus pristupi onoj koja je bila bolesna. Nije mogla ustati. 
Budući da je ležala u krevetu, nije mogla doći u susret onome koji je 
došao. Taj milosrdni liječnik osobno pristupa postelji. Bolesnu je 
ovčicu ponio "na svojim ramenima“ (Lk 15,5). On prilazi postelji. 
"I pristupi“. Počuj što kaže: ti si meni koji dolazim trebala izaći u 
susret; trebala si doći na vrata i primiti me da tvoje zdravlje ne bude 
samo djelo moga milosrđa već i tvoje volje. Ali kako te pritisnula 
velika ognjica pa se ne možeš dignuti, ja dolazim. "I pristupivši 
podiže je“ (Mk 1, 31). Budući da se sama nije mogla dignuti, 
Gospodin je podiže. "I podiže je uzimajući njezinu ruku“ (Mk 
1,31). Uzima, dakle, za ruku. Tako je bilo i s Petrom kada se našao u 
pogibli u moru te se utapao. Njegova je ruka dotaknuta i bio je 
podignut (usp. Mt 14,31). 

"I podiže je uzevši je za ruku“. Svojom je rukom uzima za 
ruku. Blaženo prijateljstvo! Lijepi cjelovi! Uzdigao ju je uzevši 
njezinu ruku. Svojom je rukom iscijelio njezinu ruku. Kao liječnik 
je uzeo njezinu ruku, ispitao žile, vidio visinu ognjice. Sam je i 
liječnik i lijek. Isus dotiče, vrućica bježi. Neka i nama dodirne ruku 
da se očiste naša djela. Neka uđe u našu kuću: dignimo se jednom s 
postelje, ne ležimo. Isus stoji pred ležajem, a mi ležimo? Ustanimo i 
stojmo. Za nas je sramota ležati pred Isusom. Netko će kazati: gdje 
je Isus? Tu je nazočan. Reče: "Između vas u sredini stoji koga ne 
znate“ (Iv 1,26). "Božje je kraljevstvo među vama“ (Lk 17,21). 
Vjerujmo i vidjet ćemo prisutna Isusa. Ako ne možemo dotaknuti 
njegovu ruku, kleknimo do nogu. Ako ne možemo doći do glave, 
barem suzama operimo njegove noge. Naša je pokora Spasiteljeva 
pomast.?0 

Uoči koliko je Spasiteljevo milosrđe. Naši su grijesi neugodni 
zadah i gnjiloća. Ipak ako vršimo pokoru za grijehe; ako ih 
oplačemo, naši gnjili grijesi postaju Gospodnja pomast. Molimo, 
dakle, Gospodina da nas uhvati za ruku. Evanđelje kaže: "I smjesta 
je ostavi vrućica“ (Mk 1,31). 


90 Usp. Lk 7,36-38. 

David 


Uostalom, i sveti je David pao.?! U postelji je ležao s Urijinom 
ženom Bersabejom. Bio je u preljubničkoj ognjici. Pošto ga je 
Gospodin iscijelio David je kazao: “Bože, smiluj mi se po svome 
velikome smilovanju“ (Ps 50,3). Također reče: "Samome tebi 
zgriješih i pred tobom sam zlo učinio“ (Ps 50,6). "Oslobodi me od 
krvi, Bože, moj Bože“ (Ps 50,16). David je prolio Urijinu krv jer je 
zapovjedio da se prolije. David reče: "Bože, moj Bože, oslobodi me 
od krvi i pravi Duh obnovi u mojoj nutrini“ (Ps 50,12). Zamijetite 
da je kazao "obnovi“. U ono vrijeme kada sam počinio preljub i 
kada sam izvršio ubojstvo iz mene je otišao?ž Duh Sveti. 

Što još veli? Kaže: "Oprat ćeš me i bit ću bjeliji od snijega“ (Ps 
50,9). Budući, dakle, da si me mojim suzama oprao, moje su suze i 
moja pokora za me bili umjesto krštenja. Zapazite, dakle, što je 
David postao od pokornika. Činio je pokoru i plakao. Stoga se 
očistio. Što potom slijedi? "Nepravedne ću učiti tvojim putevima i 
bezbožni će se tebi obratiti“ (Ps 50,15). Od pokornika je postao 
učitelj. 


Služenje 


Radi čega sam sve to kazao? Zato što ovdje piše: "I umah je 
ostavi groznica i posluživaše ih“ (MK 1,31). Punici nije dosta što ju 
je ostavila vrućica. Ona se stavlja u službu Kristu. "Posluživala ih 
je“. Služila je nogama, služila je rukom. Tamo je i amo trčala. 
Štovala je onoga koji ju je ozdravio. I mi služimo Isusu. Rado prima 
naše služenje makar smo imali nečiste ruke. Budući da je on 
iscijelio, dostoji se primiti što je ozdravio. Njemu slava u vijeke 
vjekova.?3 Amen. 


9! Psalam 50. smatra se jednom od najdubljih, najiskrenijih i najljepših pjesama 
ljudskoga pokajanja pred Bogom. 

92 Usp. A. BLAISE, Dictionnaire, BA5 (vetero). 

93 Rijetko se u drevnim teološkim spisima nađe tako oduševljen i prisan govor o 
Isusu kakav se susreće u raznim Jeronimovim homilijama. 

6. — Propovijed na temelju Mk 9,1-8 


Amen 


"Zaista, kažem vam da neki?“ od ovih koji ovdje stoje neće 
okusiti smrt“ (Mk 9,1). "Zaista, kažem vam“. Krist priseže. 
Moramo vjerovati Kristu koji priseže. Ono što se u Starome zavjetu 
izriče izrekom "kao što ja živim, kaže Gospodin“, u Novome 
zavjetu kazuje izreka "zaista, zaista vam kažem“. Amen, amen?5 
znači zaista, zaista. Istina govori istinu da svlada laž. 


Uspravni 


"Zaista, kažem vam da neki od onih što tu stoje (...)“. 
Govorim vama učenicima. Židovima ne govorim. Imaju začepljene 
uši pa moj govor ne može u njih ući. "Ima nekih među onima koji 
tu stoje i koji neće okusiti smrti dok ne vide Božje kraljevstvo“. 
Lijepo je rečeno o onima što stoje: "Neće okusiti smrti“. Tko stoji, 
time što stoji ne kuša smrt. Mojsije u Ponovljenome zakonu kaže: 
"Na brdu sam s Bogom stajao četrdeset dana i četrdeset noći“ (Pnz 
10,10). Sam je stajao četrdeset dana i zato zaslužio primiti Zakon. 
Daje se onima koji stoje, a ne daje onima koji leže. Razglobimo 
svaku pojedinu riječ da dođemo do otajstva u ulomku.?6 Ako su 
predvorja lijepa, kakva je tek kuća?! 


Smrt 


"Koji neće okusiti smrti“. Postoje mnoge vrste smrti.?7 Neki 
smrt kušaju, neki gledaju, neki jedu, neki se njome site i neki 
okrijepljuju. Apostoli neće smrti okusiti jer su stajali i bili apostoli. 


94 Prevedeni se tekst nalazi u PLS, 2, 150-157. 
95 Amen smo preveli sa "zaista“. 
96 Jeronim je napisao lectio. Već smo upozorili na tu riječ. Vidi bilješku 64. 


7u teologiji se govori o tjelesnoj, duhovnoj i eshatološkoj smrti. Tjelesna je 
smrt odvojenje duše od tijela. Duhovno se smatra mrtvim tko je tako grešan da 
ne živi pred Bogom i u prijateljstvu s njime. Eshatološka je smrt vječna osuda, 

Međutim, to kazasmo na slikoviti način.9% U skladu je sa smislom 
izreke: "Tko je taj čovjek koji živi i neće vidjeti smrti“ (Ps 88,49)? 
Onim "tko“ izražava nemoguće ili teško. 

"Ima ih koji neće kušati smrt“. Teško se ustanovljuju koji smrt 
ne vide. Kod toga moramo razumjeti da je riječ o smrti koja je 
grijeh. "Duša koja griješi, umire“ (Ez 18,4). Teško je, dakle, da 
netko živi i ne vidi smrt. Razlika je pak između gledanja i kušanja. 
Tko vidi, doduše vidi, ali ne kuša. Ali tko kuša, nužno i vidi. 
Pogledajmo što znači kušati smrt, a što smrt vidjeti. Vidio sam lijepu 
ženu. Moja ju je duša htjela poželjeti. Želju je otjerao strah Božji. 
Vidio sam smrt, ali nisam okusio. Međutim, ako sam gledao i 
poželio, već sam u svome srcu preljubio. Eto, kušao sam smrt. Ovo 
je kušanje smrti: ne jesti, ne okrijepiti se već duhom malo okusiti. 
Apostoli kao apostoli smrt nisu ni okusili. Ali ako spomenuto 
ponovim drugi i treći put i zadržim se u bludu, to više nisam samo 
okusio nego se time i nasitio. 


Promotrite, dakle, što je rekao prorok. Nije kazao: koji je to 
čovjek što živi, a da ne okusi smrt. Rekao je: "Tko je čovjek koji 
Živi, a da nije vidio smrt“? Teško je da netko postoji koga ne 
napastuje pohota i ne muče napasti. To kazasmo kao uzvišenije 
tumačenje. Sada krenimo od povijesnoga.?? Gospodin je kazao 
učenicima da ih je mnogo među onima koji tu stoje i koji neće 
okusiti smrti dok ne vide kako Božje kraljevstvo dolazi u svojoj sili. 
Rečenome je ovo smisao: neće umrijeti dok prethodno ne vide kako 
vladam. To je povijesno.1% Potom dolazi nastavak.101 


98 Jeronim je napisao tropologia. Riječ naznačuje određeni način tumačenja 
biblijskih tekstova. O tome smo govorili na određenome mjestu. Također usp. 
A. BLAISE, Dictionnaire, 831. 

99 Jeronim je napisao historia. Jasno je da riječ znači povijest“, ali u Jeronimovu 

egzepetskome rječniku također označava doslovno tumačenje. Vidi naše šesto 

poglavlje. 

Jeronim je napisao secundum historiam. Mi smo, doduše, preveli "povijesno", 

ali Jeronimov je izričaj redovita naznaka za doslovni smisao. Međutim, držimo 

da je "povijesno“ gotovo isto što i "doslovno“. 

101 Tu smo umjesto dvotočja kako se nalazi u izvorniku stavili točku. Uostalom, 
lek sada slijedi izvještaj o Gospodnjemu a Prethodnu tvrdnju od 
tvrdnje kojom počinje izvješće dijeli "šest dana“. Čak se u Vulgati Mk 9,1 
navodi kao Mk 8,39. 


100 

Činjenice 

"Poslije šest dana Isus uze Petra i Jakova i Ivana i same ih 
povede napose na visoko brdo i preobrazi se pred njima“ (Mk 9,2). 
Kažu da je ovo posrijedi: apostoli su vidjeli Krista kakav će 
kraljevati. Vidjevši Isusa na brdu preobražena, apostoli su ga vidjeli 
preobražena u vlastitoj slavi kakav će vladati. To, dakle, vele: neće 
okusiti smrti dok ne vide Božje kraljevstvo. To se zbilo "poslije šest 
dana“ (Mk 9,2). Ali u Evanđelju po Mateju 102 čitaš: "Dogodilo se 
osmi dan“. Gledajući povijesno tu je razlika: Matej reče osam dana, 
Marko šest. To, prema tome, moramo ovako shvatiti: Matej je brojio 
i prvi i zadnji dan, a Marko samo dane između njih. U smislu 
činjenice ovo je rečeno: Isus je uzašao na goru, preobrazio se, 
vidjelo se kako s njime govore Mojsije i Ilija, a Petar je — razdragan 
najljepše viđenim — rekao: "Gospodine, hoćeš li da načinimo tri 
sjenice: jednu tebi, jednu Mojsiju i jednu Iliji“ (Mk 9,5)? 
Evanđelist103 odmah dodaje: nisu znali što su govorili jer su bili 
prestrašeni od straha. Potom se veli da je nastao oblak i da ih je taj 
bijeli oblak osjenio. S neba se čuo glas. Govorio je: "To je moj 
najmiliji Sin, njega slušajte. I odmah pogledaju, ali nikogas nisu 
vidjeli osim Isusa“ (Mk 9,8). 


Raznolika tumačenja 


Izvještaj sadrži navedeno. Oni koji ljube doslovni smisao!0“ te 
se povode samo za židovskim tumačenjem i slijede slovo koje ubija, 
a ne duh koji oživljava (usp. 2 Kor 3,6)... Ne zabacujemo doslovno 
tumačenje.!05 Ipak prednost dajemo duhovnome shvaćanju. 


102 Riječ je, pravo govoreći, o Lk 17,28. 

103 Eyanđelist se zapravo izrazio u jednini "nije znao“ (Mk 9,6). 
104 Jeronim je napisao historia: "povijest“. 

105 Opet imamo historia; "povijest". 

Gal 4,21-26 


Uostalom, to i nije naša misao već slijedimo apostolsko 
mnijenje i nadasve razmišljanje “odabranoga suda“ (Dj 9,15) koji 
je one riječi što su ih Židovi shvatili za svoju smrt razumio sebi za 
život. Riječ je o Apostolu koji kaže da se Sara i Agara — tj. brdo 
Sinaj i brdo Sion — motre kao dva zavjeta. To se shvaća kao dva 
zavjeta. To su dva zavjeta.!%6 Zar Agara nije postojala? Zar Sara nije 
postojala? Zar ne postoji brdo Sinaj? Zar ne postoji brdo Sion? 
Pavao nije nijekao zbilju. Samo je iznio otajstvo. Nije rekao: one se 
uzimaju za dva zavjeta već "one su dva zavjeta“ (Gal 4,24). 


Šest dana 


"[ poslije šest dana uze Isus Petra i Jakova i Ivana“ (Mk 9,2). 
"Poslije šest dana“. Molite Gospodina da se onim Duhom razjasni 
kojim je rečeno kazano. Dogodilo se "poslije šest dana“. Zašto ne 
poslije devet dana, deset dana, dvanaest dana; zašto ne poslije četiri 
dana, pet dana i zašto nije uzet bilo koji broj koji prethodi ili dolazi 
iza šest? Evanđelist veli da se zbilo “poslije šest dana“. Oni koji 
stoje s Isusom — o njima je rečeno: neki od onih koji tu stoje — 
Božje kraljevstvo ne motre, ako ne poslije "šest dana“. Dok, naime, 
ne mine ovaj svijet koji se poima sa šest dana, neće se pojaviti pravo 
kraljevstvo. 


Brdo 


Kada pak prođe šest dana, zaslužit će gledati kraljevstvo tko je 
bio Petar, tj. tko je poput Petra primio imel07 od Krista koji je 
"stijena“ (1 Kor 10,4). Kako se, naime, mi po Kristu zovemo 
kršćani, tako je Petar po "stijeni“ nazvan Petar, tj. "kameniti“.198 


106 Tu treba imati pred očima Gal 4,21-27. 
107 Petar dolazi od petra: "stijena“. 
108 Jeronim je napisao TETPLVOS: "kamenit“. 

Pretpostavimo!0? ovo: netko je od nas kremenit.!10 Ima takvu 
vjeru da se na njemu gradi Kristova Crkva. Pretpostavimo: netko je 
kao Jakov i Ivan koji su braća ne toliko po krvi koliko duhom; 
pretpostavimo: netko je Jakov!!! koji je istisnitelj!!2 i Ivan, tj. 
Gospodnja!!3 milost (kada otjeramo svoje neprijatelje! !+ zaslužit 
ćemo Kristovu milost); pretpostavimo: netko posjeduje uzvišenija 
učenja i izvrsnije razumijevanje te je zavrijedio da se zove sinom 
groma!15 _ nužno je da te Isus povede na brdo. Istodobno zapazite 
da se Isus ne preobražava dok su na nisku. Uspinje se i preobrazuje. 
"I vodi ih na visoko brdo — posebno samo njih — i preobrazi se 
pred njima i njegove su haljine postale veoma sjajne i bijele“. 


Haljine 

Isus je za neke sve do danas dolje, a za druge je gore. Oni koji 
su dolje: za njih je i Isus dolje. Oni su mnoštvo. Ne mogu se popeti 
na brdo. Samo se učenici penju na brdo. Svijet ostaje dolje. Ako je, 
dakle, netko dolje i pripada mnoštvu, ne može Isusa gledati u bijelim 
haljinama već u prostima.!!6 Tko slijedi slovo i sav je dolje te 





109 Da steknemo neku jasnoću umjesto "ako“ uveli smo ponavljani 
"pretpostavimo“. Jeronimova je rečenica preduga i dosla nedoljerana. 

110 jog jednom u tekstu piše TETPLVOS: "kamenil“. 

1IL Nužno je pred očima imati: Post 25,19-34; 27,1-45; Hoš 12,3-5. 

112 Jeronim je napisao grčki TTEPVLOTTIS što doslovce može značiti "varalica“. 
Kao latinski prijevod naznačio je riječ subplantator. U oba slučaja lreba 
zamjeniti riječ peta“. Prema tome, riječ je o onome iko "podmeće petu“. Oluda 
slijedi značenje “onaj tko istiskuje“ i "onaj tko vara“. Zna se da je Jakov 
istisnuo brata i prijevarom došao do blagoslova. 

113 Tako Jeronim tumači korjensko značenje imena Ivan. 

114 Riječ je o dušinim neprijateljima među kojima istaknuto mjesto zauzima 
đavao koji je istinski dušmanin duše. 

115 Usp. MK 3,17: Jakov i Ivan nose naslov "sinovi groma“. 

116 Jeronim se poslužio riječju sordidus. Riječ redovito znači "nečist“, ali također 
može značiti "prosi“. Držimo da Jeronim ima na pameti haljine koje je Isus 
redovito nosio i koje su jamačno bile priproste. Na brdu su preobraženja 
poslale bijele kao snijeg. Nije nam se dalo upotrijebiti riječ "nečist“ jer se 
govori o Isusovim haljinama. Ipak nije isključeno da je Jeronim mogao imati 
na umu kakvo mistično poimanje. Vezana uz odjeću riječ sordidus može 

zemlju gleda poput nerazumnih životinja, ne može Isusa vidjeti u 
sjajnoj bijeloj haljini. Za onoga koji slijedi Božju riječ i penje se na 
brdo, tj. na više, Isus se odmah preobrazuje. Isusova odjeća postaje 
bjelija. Ako čitano tumačimo doslovce, što u sebi posjeduje sjajno, 
blistavo i uzvišeno? Ali ako shvaćamo duhovno, odmah se Sveto 
pismo, tj. odjeća riječi mijenja i postaje bijela kao snijeg. "Takvom 
je nijedan perač!!7 na zemlji ne može načiniti“ (Mk 9,3). Navedi 
bilo koji proročki navod; navedi evanđeosku usporedbu: ako 
doslovno shvaćaš, u sebi nema ništa!15 sjajno, ništa divno. Slijediš li 
pak apostole i duhovno shvaćaš, odjeća se riječi odmah mijenja i 
postaje blještava. 

I Isus se sav na gori preobražava: haljine su njegove nadasve 
bijele, kao snijeg. Tako su bijele kako ih na zemlji ne može ubijeliti 
perač. Tko je na zemlji i dolje, ne može haljine učiniti bijele. Onaj 
tko se s Isusom uspne na brdo i u neku ruku dolje ostavi zemlju te 
se nastoji popeti na brdo i nebeskome, taj može haljine učiniti 
takvima kakve ne može perač na zemlji. 


Perači 


Netko će reći ili pak ako ne kaže šutke u sebi pomisliti: 
razglobio si što predstavlja brdo — Božju riječ; za odjeću si kazao 
da naznačuje Sveto pismo.!!? Reci mi tko su ti perači koji haljine ne 
mogu učiniti takvima kakve ima Isus. Posao je onih koji peru 
nečisto učiniti čistim. Da pak učine čisto, to ne mogu postignuti bez 
napora. Nužno je da odjeću trljaju, peru i razgrću na suncu. Inače 
bez velika truda odjeću iz nečistoće ne mijenjaju u bijeli sjaj. 

Htjedoše: Platon, Aristotel, stoički prvak Zenon i branilac 
uživanja Epikur svoja nečista učenja očistiti tobože čistim izričajima. 
Ipak haljine nisu mogli učiniti takvima kakve Isus posjeduje na 


izražavati da je odjeća od nošenja dotrajala. Svakako ne uključuje nužno da je 
odjeća prljava. 

117 Jeronim je napisao fullo. Mi smo naprosto preveli "perač“. To je onaj koji pere 
rublje. 

118 Jeronim očito pretjeruje. 

119 Jeronim kaže u množini "Sveta pisma“. Tako često postupa. Znamo da se i u 
1 Kor 15,3-4 govori o "Pismima“. 

brdu. Budući da su bili na zemlji, samo su raspravljali o 
zemaljskome. Nijedan, dakle, perač, tj. nijedan sudac svjetovnoga 
znanja nije mogao haljine učiniti onakvima kakve Isus posjedovaše 
na gori. 


Mojsije i Ilija 

"[ pokaza im se Ilija s Mojsijem i razgovarali su s Isusom“. Da 
nisu vidjeli preobraženoga Isusa i njegove bijele haljine, ne bi mogli 
vidjeti Mojsija i Iliju. "Govorili su s Isusom“. Sve dok židovski!20 
shvaćamo i slijedimo "slovo što ubija“ (2 Kor 3,6), Mojsije i Ilija ne 
govore s Isusom. Ne poznaju evanđelje. Kako su inače slijedili Isusa 
i zavrijedili vidjeti preobraženoga Gospodina i njegove bijele 
haljine, Mojsije i Ilija — Zakon i proroci — odmah dolaze i govore 
s evanđeljem. 

"[ ukaza im se Ilija s Mojsijem i razgovarali su s Isusom“. U 
Evanđelju po Luki dodano je ovo: "I nagovijestili su mu na koji će 
način trpjeti u Jeruzalemu“ (Lk 9,31). To vele Mojsije i Ilija. 
Govore Isusu, tj. evanđelju. Shvaćate li koliko našoj duši koristi 
duhovno tumačenje? Nego, sami se Mojsije i Ilija vide u bijelim 
haljinama. Kada nisu s Isusom, nemaju bijele haljine. Ako čitaš 
Zakon, tj. Mojsija i ako čitaš proroke, tj. Iliju ali ih ne shvaćaš u 
Kristu i ne razumiješ kako Mojsije govori s Isusom i kako Ilija 
govori s Isusom i kako mu najavljuju Muku, na goru se ne penje ni 
Mojsije ni Ilija. Nemaju ni bijele haljine već su posve nečiste. 

Ako po židovsku slijediš slovo što ti koristi čitati da je Judal?! 
ležao sa svojom snahom Tamarom? Što ti koristi čitati da se Noa122 
opio i razgolitio? Što ti koristi čitati da je Judin sin Onan!23 počinio 
nešto najružnije što me sram i kazati? Pitam: koja ti od navedenoga 


120 Misli se: grubo i kruto doslovno. 
121 Usp. Post 38,1-30. 

122 Usp. Post 9,21-24. 

123 Usp. Post 38,6-9. 

korist? Ako pak duhovno shvaćaš, zar ne vidiš kako se nečiste 
Mojsijeve haljine!24 mijenjaju u bjelinu? 


Tri apostola 


Petar, dakle, Jakov i Ivan i prije su gledali Mojsija i Iliju. Ali 
kako su vidjeli da razgovaraju s Isusom i posjeduju bijelu odjeću 
zapazili su da su na brdu. Uistinu stojimo na brdu kada duhovno!25 
shvaćamo. Dokle god doslovno!26 čitam Postanak, Izlazak, Levitski 
zakonik, Brojeve, znam da sam na nizini. Ali ako shvaćam duhovno, 
penjem se na goru. Zamijeti, dakle, kako su se Petar, Jakov i Ivan, 
videći da su na brdu, tj. u duhovnome razumijevanju odrekli 
niskoga i ljudskoga, a zaželjeli uzvišeno i božansko. Nisu htjeli sići 
na zemlju već trajno ostati u duhovnome. 


Petar 


"Petar odgovori i reče Isusu: Učitelju, dobro je da budemo 
ovdje“ (MK 9,5). Ni ja kada čitam Pismo i nešto uzvišenije duhovno 
shvatim ne želim otuda silaziti. Ne želim se spustiti na niže. Želim u 
svome srcu podići sjenicu Kristu, Zakonu i prorocima. Uostalom, 
Isus je došao spasiti izgubljeno. Nije došao izbaviti!27 svete nego 
one koji loše žive. Isus zna da se ljudski rod, ako je bio na brdu, 
neće spasiti ne siđe li na zemaljsko.!28 


"Učitelju, dobro je da budemo ovdje. Napravit ćemo tri sjenice: 
jednu tebi i Mojsiju jednu i Iliji jednu“ (Mk 9,5). Zar je na onome 
brdu bilo stabala? Pa da je i bilo stabala i platna, nadamo se da je 


124 Tih nekoliko primjera nedvojbeno pokazuje nužnost duhovne biblijske 
egzegeze. 
Jeronim je jednostavno napisao spiritaliter  ("duhovno“), ali tu je istaknut 
slav prema Bibliji. 

126 Jeronim je napisao carnaliter  ("tjelesno“). Očito je pak da na pameti ima 
duhovnu egzegezu. 

127 u cijelome ulomku treba pred očima imati izreke kao što su izreke u Mt 9,12 i 
Lk 5,31. Spomenimo slijedeću Kristovu riječ: "Ja nisam došao pozvati 
pravedne nego grešnike“ (Mt 9,13). 


128 | Isus je sa svojim apostolima sišao s brda preobraženja. 

Petar htio postići da im načini šatore kako bi ondje prebivali. Ali je 
li to sve što je Petar želio učiniti? Petar hoće načiniti tri sjenice: 
jednu za Isusa, jednu za Mojsija i jednu Iliji. Tako razjedinjuje 
Zakon, proroke i evanđelje. Međutim, to se ne može rastaviti. Kao da 
Petar ovo kaže: učinimo tri sjenice: tebi jednu, Mojsiju jednu i lIliji 
jednu. Petre! Makar si se popeo na brdo, premda gledaš 
preobraženoga Isusa i njegove bijele haljine, ipak jer Isus još nije za 
te trpio, još ne možeš znati istinu. 


Sjenice 


Netko bi mogao reći: načinimo tri sjenice: tebi jednu, Mojsiju 
jednu i Iliji jednu. Drugi bi pak mogao kazati Gospodinu: tebi ću 
načiniti sjenicu. Također ću jednake sjenice podići tvojim slugama. 
Ali ako se nejednaki jednako časte, višemu se nanosi nepravda. 
Načinimo tri sjenice. Na gori su bila iri apostola. Žele podignuti tri 
sjenice. Bio je Petar, Jakov i Ivan. Jedan želi uzeti jednu sjenicu, 
drugi drugu i treći treću.!29 “Nije, naime, znao što je rekao“ (Mk 
9,6): jednako je Gospodina počastio koliko i sluge! Jedna je sjenica 
za evanđelje, Zakon i proroke. Ako ne prebivaju zajedno, ne mogu 
posjedovati suglasje. 


Oblak 


"| naiđe oblak koji ih osjeni“ (Mk 9,7). Po Mateju130 bio je 
sjajnil3! oblak. Meni se taj oblak čini milošću Duha Svetoga. Jasno 
je, dakako, da šator pokriva i osjenjuje one koji su u šatoru. Oblak 
polučuje što obično čine sjenice. 

Petre! Ti želiš podići tri sjenice. Uoči jednu sjenicu Duha 
Svetoga. Jednako nas štiti. Da si sagradio sjenice, sagradio bi, očito, 
po ljudsku. Načinio bi, razumije se, sjenice koje isključuju svjetlo i 
uključuju sjenu. Ali ovaj je "oblak“ i sjajan i zasjenjuje. Taj šator 


129 Jeronimova nam rečenica nije jasna. 
130 To piše u Mt 17,5. 


131 Jeronim je napisao i doslovnu grčku riječ. 

je jedan. Ne odstranjuje sunce pravde već ga uključuje. I Otac će ti 
reći: zašto gradiš tri sjenice? Eto, imaš jednu sjenicu. 

Zapazi — makar prema mome shvaćanju — trojstveno otajstvo. 
Ja, naime, sve što razumijem ne želim razumjeti bez Krista i Duha 
Svetoga i Oca. Ako ne shvatim u Trojstvu koje će me spasiti, ne 
može mi biti slatko što shvatim. 


Glas 


"Naišao je svijetao132 oblak i s neba je sišao glas koji reče: to 
je moj najdraži Sin, njega slušajte“ (Mk 9,7). Kazano znači: Petre, ti 
kažeš: načinit ću vam tri sjenice: tebi jednu, Mojsiju jednu i lliji 
jednu. Ipak neću da podižeš tri šatora. Ja sam ti, eto, dao šator koji 
će vas štititi. Ne čini podjednako šatore Gospodinu i slugama. 

"To je moj Sin“: ne Mojsije, ne Ilija. Oni su sluge, a on Sin. 
"Ovo je moj Sin“: iz moje naravi; iz moje biti; ostaje u meni i posve 
je što sam i ja. "To je moj najdraži Sin“. I oni su, dakako, dragi, ali 
on je najmiliji. "Njega slušajte“! On je Gospodin, oni sluge. Mojsije 
i Ilija govore o Kristu. Sluge su kao i vi. On je Gospodin, njega 
slušajte. Ne štujte kao i Gospodina one koji su sluge kao i vi. Samo 
slušajte Sina Božjega. 

Dok Otac to govori i kaže: to je moj najdraži Sin, njega slušajte 
nije se pokazao koji je govorio. Bio je "oblak“, čuo se "glas“. 
Rečeno je: to je moj najmiliji Sin, njega slušajte. Moglo se dogoditi 
da Petar rekne: govori o Mojsiju, govori o Iliji. Dakle, da ne bi 
posumnjali 133 dok Otac govori, ona se dvojica povlače i samo Krist 
ostaje. "To je moj preljubljeni Sin, njega slušajte“. 

Petar veli u svome srcu: tko je njegov Sin? Vidim trojicu: što 
misliš o kome govori? Dok traži koga će odabrati, vidi samo 
jednoga. I učenici smjesta pogledaju oko sebe: traže trojicu, nalaze 
jednoga. Dapače, gubeći trojicu, nalaze jednoga. Štoviše i da bolje 
kažem: u jednome ponovno nalaze trojicu. Mojsije i [lija bolje se 
nađu ako su obuhvaćeni u Kristu. 


132 Itu je opet napisana ista doslovna grčka riječ. 
133 Jeronim je maločas spomenuo samo Petra. 

Evanđelje 


"I smjesta se ogledaju oko sebe; više nikoga nisu vidjeli“ (Mk 
9,8). Kada osobno čitam evanđelje i u njemu vidim svjedočanstva iz 
Zakona i proroka, gledam samo Krista. Tako sam gledao Mojsija i 
proroke da sam shvatio da govore o Kristu. Uostalom, kada doprem 
do Kristova svjetla i tako reći spoznam najsvjetlije svjetlo sjajnoga 
sunca, ne mogu vidjeti svjetlo svjetiljke. Može li svjetiljka 
osvjetljavati ako se užeže po danu? Ako sunce sja, ne vidi se 
svjetiljčino svjetlo. Tako je ako se s prisutnim Kristom usporede 
Zakon i proroci: uopće se ne pokazuju. Ne umanjujem Zakon _i 
proroke. Naprotiv! Radije ih hvalim jer nagovještaju Krista. Ali tako 
čitam Zakon i proroke da ne ostanem u Zakonu i prorocima već po 
Zakonu i prorocima dođem do Krista. 


7. — Propovijed o Lazaru i bogatašu 
(Lk 16, 19-31) 
Događaj 


“Bijaše! 34 neki bogati čovjek“. Isus je prethodno rekao: 
“Nijedan sluga ne može služiti dvojici gospodara; ne možete služiti 
Bogu i novcu“ (Lk 16,13). Farizeji su ga radi toga napali. Bili su, 
naime, škrti. Zato Isus donosi primjer. Još više: u primjeru i poredbi 
pravi i istiniti događaj. Ne može se govoriti o priči gdje se navode 
imena. Usporedbe su ondje gdje se ističe primjer, ali prešućuju 
imena. Međutim, gdje se kaže Abraham, Lazar, proroci, Mojsije, tu je 
i Lazar zbiljska osoba. Ako je Abraham zbiljski, zbiljski je i Lazar. 
Čitali smo tko je bio Abraham. O Lazaru nismo čitali. Ali onaj koji 
je sazdao Lazara, sazdao je i Abrahama. Ako veli da je Abraham 
zbiljski, uzmimo i Lazara za povijesnu osobu. Na povijesnu se osobu 
ne može istodobno odnositi tjelesna sjena i laž. 


134 Tekst smo preveli kako se nalazi u PLS, 2, 175-183. 

Ime 


"Bijaše neki bogati čovjek“. Uoči Božje milosrđe. Lazar je 
siromah. Budući da je bio svet, navedeno mu je ime. Onaj je drugi 
bogat i ohol, a nije dostojan niti da mu se kaže ime. "Bijaše neki 
bogati čovjek“. Radi toga ističem "neki“ jer je minuo kao sjena. 
"Bijaše neki bogataš i odijevao se u grimiz i finu tkaninu“. 
Grimizom i svilom prekrivaše prah, pepeo i zemlju. "I oblačio se u 
grimiz i finu tkaninu i svaki se dan sjajno gostio“. Kakva odjeća, 
onakva jela. I za nas, dakle, vrijedi: kakvo jelo, onakvo i odijelo. 
"Bijaše i neki prosjak imenom Lazar“. Lazar znači 
"pomognuti“.!35 Dakle: "onaj kome se pomaže“. On ne pomaže 
već mu se pomaže. Bio je siromašan i Bog mu je u siromaštvu 
pomogao. "Ležao je pred njegovim vratima pun čireva“. Taj se 
bogataš u grimizu i sjaju ne optužuje što je bio škrt; što je odnio 
tuđe, bio preljubnik i učinio koje zlo. Kod njega se samo osuđuje 
oholost. 


Dirljivi pozivi 

Najnesretniji od ljudi! Dio svoga tijela vidiš ležati pred vratima i 
nećeš da mu se smiluješ! Ako ne štuješ Božje naredbe, makar se 
smiluj svome položaju i boj se da i sam takav ne postaneš. Zašto u 
svojim uživanjima čuvaš suvišno? Što bacaš daj za milostinju svome 
članu. Ne kažem da uzmeš od svoga blaga. Što vani bacaš, mrvice 
svoga stola daj kao milodar svome članu. 

“Koji je ležao uz njegova vrata“. Ležao je kod vrata i na 
svome tijelu pokazivao nemilosrdnost. Zato je ležao uz vrata da 
bogataš ne kaže: nisam ga vidio, bio je u kutu, nisam mogao 
zapaziti, nitko mi nije javio. Ležao je pred vratima: vidio si ga kada 
si ulazio i izlazio. U vrijeme kada te slijedilo stado slugu i podanika, 
Lazar je ležao u čirevima. Ako se tvoje oči nisu udostojale pogledati 
raspalo tijelo, zar barem tvoje uši nisu čule glas?! 


135 Jeronim je zabilježio i doslovnu grčku riječ. 


297 


Bolest 


“Ležao je do njegovih vrata pun čireva“. Nije imao jedan čir. 
Cijelo je tijelo bilo čir da veličina patnje proizvede veličinu milosrđa. 
"Ležao je uz njegova vrata pun čireva i želio se nasititi mrvicama što 
padaju s njegova stola“. Bolest ima nekakvu utjehu ako je bolesnik 
bogat. Ako veliku bolest prati siromaštvo, slabost je dvostruka. 
Bolest je uvijek osjetljiva. Ne može podnositi neosjetljivost. Koliko li 
muke u bolesti! 


Glad 


Lazar se sred tolikih rana ne sjeća bolova od rana. Sjeća se 
gladi. "Želio se nasititi mrvicama što padaju s bogataševa stola“. 
Kao da je rekao bogatašu: meni su dosta mrvice tvoga stola; što sa 
stola bacaš, meni daj za milostinju; od gubitka načini dobit. "Ali su 
i psi dolazili i lizali njegove čireve“. Što se nijedan čovjek nije 
udostojao oprati i dotaknuti, mirne životinje ližu. 


Smrt 


"Dogodi se pak da je umro siromah. Bio je odnesen od anđela 
u Abrahamovo krilo. Ali je umro i bogataš i bio ukopan i u paklu je 
dizao oči“. Čuli smo kako su se obojica provela na zemlji. 
Pogledajmo što se s jednim i drugim zbiva u podzemlju. Vremenito 
je prošlo, što slijedi vječno je. Obojica su umrla: jednoga prihvaćaju 
anđeli, drugoga čekaju muke. Lazara su anđeli nosili na leđima, 
bogataš odlazi na muke. Lazara radosno prima Abraham u krilo, a 
bogataša proždire tartar.136 


Anđeli 


"I anđeli su ga ponijeli“. Tolike patnje odjednom zamjenjuju 
užici. Nose ga anđeli i uvode da se hodom ne umori. Nose ga nakon 
tolikih napora jer je oslabio. Anđeli su ga nosili. Da se ponese 
siromah nije bio dostatan jedan anđeo. Dolazi ih više da bude zbor 


136 Jeronim je napisao riječ tartarus. Tako se u podzemlju naziva mjesto 
određeno za muke. Usp. 2 Pt 2,4. 

radosti. Nosili su ga anđeli. Svakoga anđela veseli dotaknuti takav 
teret. Rado se opterećuju takvim teretom da ljude dovedu u nebesko 
kraljevstvo. Odveden je i odnesen u Abrahamovo krilo: ne pokraj 
Abrahama već u Abrahamovo krilo da ga dotakne i okrijepi; da ga 
kao najblaži otac drži u svome naručju i osnaži. 


Muke 


"Umro je i bogataš i bio sahranjen“. Zemlja se vratila svojoj 
zemlji. "I u paklu je podizao svoje oči“. Zapazite smisao i značenje 
riječi. "U paklu podiže svoje oči“. Lazar je bio gore, bogataš dolje. 
Podignuo je oči da ga gleda, a ne da ga prezre. "Uzdigne svoje oči 
dok je bio u mukama“. Imao je slobodne samo oči da može gledati 
Lazarovo veselje. Oči su mu zato ostale slobodne da se još više muče 
jer nemaju što drugi ima. Tuđe je bogatstvo muka za one koji žive u 
siromaštvu. "Uzdižući svoje oči dok je bio u mukama“. Lazara nosi 
više anđela, bogataša zatekoše beskrajne patnje. "Dok je bio u 
mukama (...)“. Ne reče u muci već "u mukama“. Takvu naplatu 
prima bogatstvo i škrtost. Abrahama je gledao iz daleka. Gledao je 
samo zato da ga gledanje muči. 


Krilo 


"I Lazara u njegovu krilu (...)“. Siromahov je raj Abrahamovo 
krilo. Abraham iz daleka i Lazar u njegovu krilu... Netko će mi reći: 
zar je raj u podzemlju? Ja ovo kažem: Abrahamovo je krilo pravi 
raj; držim da je raj svečevo krilo. 


Abraham 
"I on jes vikom govorio“ — velike su patnje izazivale jaki 
glas —: "oče Abrahame, smiluj mi se“. "Oče Abrahame (...)“. 


Premda se nalazim u mukama, ipak zovem oca. I onaj je sin koji je 
izgubio sve imanje zvao oca (usp. Lk 15,18). Tako činim i ja. Makar 
sam u mukama, zovem te ocem. Zovem te ocem po naravi premda 
sam te izgubio kao oca svojom opačinom. "Smiluj mi se“! "Tko će 
te priznavati u podzemlju“ (Ps 6,6)? Uzalud činiš pokoru na mjestu 

gdje nije mjesto za pokoru. Patnje te sile vršiti pokoru, a ne čežnja 
srca. "Smiluj mi se“! Abraham je svet. Svet je i blažen. Svi se 
žurimo otići u njegovo krilo. Ne znam137 da li se onaj tko je u 
nebeskome kraljevstvu može smilovati onome tko je u paklu. 
Stvoritelj se smiluje svome stvorenju. Došao je jedan liječnik izliječiti 
mrtve jer drugi nisu mogli pomoći. 


Vrh prsta 


"Pošalji Lazara da vršak svoga prsta umoči u vodu.“ "Pošalji 
Lazara!“ Varaš se, bijedniče! Abraham ne može poslati, ali može 
primiti. "Da umoči vrh svoga prsta u vodu.“ Sjeti se, bogatašu, 
svoga života. Nisi se udostojao pogledati Lazara, a sada žudiš za 
njegovim prstom. "Pošalji Larara!" To si ti njemu mogao činiti dok 
si živio. "Da vršak svoga prsta umoči u vodu“. Vidi grešnikovu 
savjest: ne usuđuje se tražiti cijeli prst. 


Jezik 


"Da mi ohladi jezik jer se mučim u ovome ognju.“ Da mi 
ohladi jezik: mnogo je ohola rekao. Gdje je grijeh, tu je i kazna. 
Jakov u svome pismu kaže koliko zlo čini jezik. Veli: "Malen je ud, 
ali veliko čini“ (Jak 3,5). Njime je mnogo griješio, njime se puno i 
muči. Čezneš za vodom, a ranije si se sitio posve natopljenim jelima. 


Različitosti 


"I reče mu Abraham: sjeti se, sine, da si u svome životu primio 
svoja dobra“. Pazi što kaže: "svoja dobra“. Uostalom, i nisu dobra. 
Primio si što si smatrao dobrima. Ne možeš na zemlji vladati i ovdje 
gospodariti. Bogatstvo ne može biti i na zemlji i u paklu. "I Lazar 
slično: zla“. Ako smo bolesni i siromašni; ako nas snađe bolest i 
studen; ako nemamo utočište — veselimo se, radujmo se i 


137 Na stanovitu poteškoću toga mjesta upozorava S. COLA, Girolamo, 137 bilj. 
5. Čak je postavio pitanje autorstva i autentičnosti. 

prihvatimo nezgode u ovome životu. Kad nas pritisne velika slabost i 
bolest, mislimo na Lazara. "U svemu je tome između nas i vas 
uspostavljen veliki prazni prostor“. Ne može se udaljiti, pomaknuti 
niti uzdrmati. Vidjeti možemo, ali ne možemo prijeći. | mi vidimo 
čemu smo umaknuli, a i vi vidite što ste izgubili. Naša radost 
dovršuje vaše ptanje i vaše su muke vrhunac našega veselja. 


Otac 


"I veli mu: molim te, dakle, oče“. Još ga, bijednik, zove ocem. 
“Oče, molim te“. Da li si prije molio onoga koji je naš pravi Otac? 
Da li si priznavao Oca kada si prezirao brata? “Da ga pošalješ u 
kuću moga oca“. Primijeti pokvarenost: ni u samim patnjama ne 
govori istinu. Čuješ što kaže. "Molim te, dakle, oče“. Prema tome, 
Abraham je otac. Kako kažeš: pošalji "u kuću moga oca“? Nisi 
zaboravio svoga oca. Nisi zaboravio da te onaj otac izgubio. 


Braća 


Budući da si imao onoga oca, imaš petoricu braće. Ta petorica 
braće jesu: vid, njuh, okus, sluh i opip. Ranije si služio toj braći. To 
su ti bila braća. Kada si ljubio onu braću, nisi kao brata mogao 
ljubiti Lazara. Razumljivo je što nisi ljubio brata Lazara jer si ljubio 
onu braću. Ona braća ne vole siromaštvo. Brat ti bijaše oko, uho, 
njuh, okus i opip. Ta su tvoja braća voljela bogatstvo. Nisu mogla 
gledati siromaštvo. "Imam pet braće da im posvjedoči“. Ona su te 
braća poslala u te muke. Ona se braća ne mogu spasiti ako ne umru. 
"Da i oni ne dođu u mjesto muka“. Zašto želiš spasiti onu braću 
koja ne vole siromaštvo? Nužno je da braća stanuju sa svojom 
braćom. 


Mojsije i proroci 

“I kaza mu: imaju Mojsija i proroke, neka njih slušaju“. Zašto 
tražiš da pođe Lazar? “Imaju Mojsija i proroke“. Mojsije i proroci 
živjeli su u svojim špiljama, pećinama i kozjim kožama (usp. Heb 
11,37). Bili su siromašni kao Lazar. Nalazili su se u poteškoćama i 

trpjeli glad. Što tražiš da pošaljem Lazara? Tamo za Lazara imaju 
Mojsija. Tamo su im proroci Lazari. I Mojsije je bio Lazar. Bio je 
siromašan i gol. Ipak je smatrao da je Kristovo siromaštvo bolje 
nego faraonovo bogatstvo (usp. Heb 11,26). Imaju i proroke. Imaju 
Jeremiju koji je poslan u blatno mjesto (usp. Jer 38,6) i hranio se 
kruhom zebnje. Imaju sve proroke: neka njih slušaju. Oni, tj. 
Mojsije i proroci, svaki dan propovijedaju protiv tvoje petorice 
braće: neka ih oni pouče i obrazuju. Oni pozivaju oko. I što mu 
kažu? Ne gledaj tjelesno već vidi duhovno. Kaza: "Što smo vidjeli, 
čuli i što su naše ruke opipale o Božjoj Riječi...“ (1 Iv 1,1). Riječ 
poučava uši, njuh i okus. Svi proroci i svi sveti poučavaju tu braću. 


Uskrsnuće 


"I kaza mu: ne, oče Abrahame. Nego ako netko od mrtvih 
pođe k njima, obavit će pokoru“. Dok smo u neznanju, očitovala se 
istina. Jedno je, naime, kazano, drugo naznačeno. Bogataš zna da se 
spomenuta braća ne mogu spasiti ako netko ne uskrsne iz 
podzemlja. Židovi slušaju jedino Mojsija i proroke. Od njih nije 
nitko uskrsnuo iz podzemlja. Stoga naš Spasitelj ima tu braću. "Ali 
ako netko dođe iz podzemlja (...)“. Ne znam tko će poći: kako se 
nalazim u mukama, ne zaslužujem poznavati onoga koji će 
uskrsnuti. Ali ovo znam: tko god uskrsne od mrtvih i bude 
propovijedao, taj će moći spasiti tu braću. On je spasio uši jer reče: 
"Tko ima uši da čuje, neka čuje“ (Mt 11,15). Spasio je oči jer kaže: 
"Svjetiljka je tvome tijelu tvoje oko“ (Mt 6,22). Iz njegovih usta 
Apostol kaže: "Dobri smo Kristov miris“ (2 Kor 2,15). Iz njegovih 
je usta govorio i psalmist koji kaza: "Kušajte i vidite jer sladak je 
Gospodin“ (Ps 33,9). On spašava i opip. Kao da Ivan na neki način 
u svoj toj braći veli: "Što vidjesmo i čusmo i što su ruke naše 
dotaknule...“ (1 Iv 1,1). Gospodnje je uskrsnuće spasilo tu braću. 


Iskrenost 


Ta su braća, napokon, bila i u nama prije nego nam je Krist 
uskrsnuo. Moje je oko gledalo zlo, vodilo me bludničinim stazama. 
Nisam mogao iskreno motriti tuđu ljepotu već je tuđa ljepota za me 


302 


bila oganj. Prije mi uho bijaše muka. Uživao sam u popijevkama, ali 
ne dobrima već zlima. Uživao sam u mirisima, ali ne dobrima već 
zlima jer su ubijali moju dušu. Mojoj proždrljivosti nije bila 
dovoljna ni zemlja ni more. Mojoj su proždrljivosti služile sve 
usluge slugu. Moj me dodir vodio u ropstvo: naslađivao sam se 
zagrljajem žena. Vidite li kako su me ta braća vodila u smrt prije 
nego je Krist uskrsnuo? On je umro, ja oživio; on je umro, a ova su 
braća uskrsnula. Još točnije: zato su umrla da žive. Umriješe tijelom 
da žive duhom. Sada moje oko gleda Krista, sad moje uho sluša 
samo Krista, sad ga okus uživa, moj ga dodir grli. 


Stari zavjet 


"A on mu kaza: ako ne slušaju Mojsija i proroke...“ Uočite 
kako Gospodinova riječ poučava dušu u istini. Na temelju pak 
onoga što rekosmo da se navedena braća ne mogu spasiti ako netko 
ne uskrsne od mrtvih, nismo pružili mjesto za Marcional38 i 
Manija!32 koji nište Stari zavjet. Oni kažu da se duša ne može spasiti 
osim isključivo po evanđelju. Stari zavjet odbacuju. Ipak Abraham 
ne zabacuje onoga koji će uskrsnuti. On ne veli: neka slušaju 
Mojsija i proroke; što čekaš onoga koji će uskrsnuti? Da je to rekao, 
uništio bi evanđelje. Nego što kaže? Veli: "Ako ne slušaju Mojsija i 
proroke, neće vjerovati ni da netko uskrsne od mrtvih“. 

"Da vjerujete Mojsiju, vjerovali biste i meni. On je o meni 
pisao“ (Iv 5,46). Zapazi, dakle, što kaže Abraham. Dobro činiš što 
onoga čekaš koji će uskrsnuti. Ali isto navješćuju: i Mojsije i proroci 
i onaj koji će uskrsnuti. Samo što u njima govori Krist. Ako njih 
slušaš, i njega ćeš slušati. 


Psalam 


Trebalo bi mnogo govoriti. Čitan je i otajstveni Psalam 103. 
To posebice vrijedi za izreku "zmaj kojega si stvorio da se s njime 


138 Marcion je živio u drugome stoljeću. Osnovao je vlastitu religioznu zajednicu 
koja je bila dobro usirojena i živo se sporila s pravovjerjem. 


9 Mani je dosta poznata ličnost. Preminuo je oko g. 277. 
303 


igra“ (Ps 103,17) i za ono što piše: "Vođa im je bio rodin dom“ 
(Ps 103,17). Sve je to puno tajna. Ne kažem da bi dostajao jedan sat 
da se razjasni. Jedva bi bio dosta čitavi dan. Već počinje korizma. 
Stoga ćemo kušati ako se pruži drugo vrijeme i ako Gospodin pruži 
priliku razjasniti skrovitosti i spomenutoga mjesta. 


Uputa 


Za sada nam je bilo dovoljno poslušati riječ o Lazaru: Lazar je 
bio pravi bogataš. Neka nas bogataševe patnje prestraše, a siromahov 
primjer privuče. Neka kršćanska duša, duša monaha i duša gologa 
koji slijedi neodjevenoga Krista razmisli kada motri kojega bogataša 
i kada sebi plješće u bogatstvu i raskoši o onome bogatašu. Neka 
misli o bogataševoj riječi i kriku koji traži Lazarov prst. 


Poteškoća 


Sada razmotrite što smo gotovo zaboravili reći. Možda će netko 
dobaciti i iznijeti krivo mišljenje: da li se ono što se gleda motri prije 
suda ili nakon suda? Netko će kazati: poslije suđenja. Stoga je jedan 
u muci, drugi na počinku. Isto tako: što znači "imaju Mojsija i 
proroke“? Ako poučava sami Krist i ako on zapravo govori, 
poučava prije uskrsnuća. Po našemu se tumačenju traži Kristovo 
uskrsnuće. Prema tome, zbiva se prije uskrsnuća. Netko će dodati: 
sud je, dakle, prije suda. 

Pred vas ću iznijeti jedan primjer da iz njega uzmognemo 
spoznati istinu. Pretpostavi da je netko uhvaćen u razbojstvu: stavljen 
je u tamni zatvor; nalazi se u negvama i mukama. Čeka, doduše, 
presudu, ali ni ondje nije bez kazne. Po samome mjestu shvaća što 
će trpjeti. Još nije osuđen na smrtnu kaznu, još nije došao dan suda, 
ipak po tamnici, mraku, prljavštini, gladi, škripanju okova, 
zatvoreničkome plaču i suzama onih koji su s njime shvaća koja će 
ga kazna zateći. Ako su takvi počeci kazna, što će biti kod same 
smrtne kazne? Ako još nije pošao na sud i još nije izrečena kazna, a 
želi hladne vode što će trpjeti poslije suda? 

Razbojnik 


Istodobno treba istaknuti da je Abraham bio među 
podzemnicima. Krist, naime, koji će ga povesti u raj još nije bio 
uskrsnuo. Prije nego je Krist umro, nitko se nije popeo u raj osim 
razbojnika (usp. Lk 23,43). Raj je zatvorio onaj "plameni mač“ 
(Post 3,24) i ono okretanje. Nitko nije mogao ući u raj koji je Krist 
zatvorio. Prvi je s Kristom ušao razbojnik. Veličina je vjere zaslužila 
veličinu nagrade. Razbojnik nije povjerovao u kraljevstvo gledajući 
Krista kako sjaji i motri s neba. Nije vidio kako mu služe anđeli. Da 
slobodno reknem, razbojnik nije vidio Krista dok slobodno hoda 
već ga je vidio na križu. Vidio ga je gdje pije ocat i gdje je 
okrunjen trnjem. Razbojnik je vidio Krista pribita na križ i vidio ga 
dok moli pomoć: "Bože, moj Bože, pogledaj me. Zašto si me 
ostavio“ (Mt 26,46; Ps 21,2)? 

Raznolikih li ljudskih stavova i slučajeva! Apostoli su slijedili, a 
bježe. Ovaj na križu ispovijeda Gospodina. Petre, Ivane! Petre, rekao 
si: “Ako treba i umrijeti, nikada te neću zanijekati“ (Mt 26,35). 
Obećavaš i ne činiš. Razbojnik, osuđen za ubojstvo čovjeka, nije 
obećao, a čini. Sa svoga si mjesta isključen. Razbojnik te isključio. 


Raj 


Usput smo o razbojniku progovorili. Ipak nismo zaboravili 
svoju namjeru. Obećali smo govoriti o tome da prije Kristova 
dolaska nitko nije bio u raju. Prema tome, vraćamo se nakani. Neka 
razbojnikova kruna ne bude razlogom da zastranimo. Naprotiv, 
neka nas pozove na krunu. Abraham još nije bio u raju jer u nj još 
nije ušao Krist s razbojnikom. Krist je došao i trpio. I mnoga 
svetačka tjelesa oživješe i "viđena su u svetome gradu“ (Mt 27,53). 
Kristov je križ ključ za raj. Raj je otvorio Kristov križ. Zar vam nije 
rekao: "Nebesko kraljevstvo trpi silu i silni ga osvajaju“ (Mt 
11,12)? Zar_omaj koji je na križu ne vrši silu? Po sredini nema ništa: 
križ i smjesta raj. Veličina pak patnja određuje veličinu nagrada. 

Molitva 


Što smo kazali rekli smo. Molimo Gospodina glede razbojnika 
i onoga siromašnog Lazara: ako naiđe progonstvo da nasljedujemo 
razbojnika; ako je mir, da nasljedujemo Lazara. Podnesemo li 
mučeništvo, smjesta idemo u raj. Ako podnesemo muku siromaštva, 
odmah idemo u krilo Abrahamovo. [ krv i mir imaju vlastitu 
vrijednost. Siromaštvo je naročito mučeništvo. Dobro je podneseno 
siromaštvo mučeništvo. Podrazumijeva se: siromaštvo radi Krista, ali 
ne iz nužde. Uostalom, koliko je siromaha koji žele biti bogati i čine 
zlodjela. Ne čini blaženim siromaštvo kao takvo već siromaštvo radi 
Krista. Vjera se ne boji. Tko ljubi Krista, ne boji se gladi. Tko ima 
Krista, sa sobom ima sve bogatstvo. 


Biser 


Neki je posve pametni trgovac prodao svoje imanje i drugo 
dragocjeno kamenje i sebi kupio jedan najskupocjeniji biser (usp. 
Mt 13,45-46). Posjedovao je iznimno lijepo i skupocjeno biserje. 
Imao je Mojsija, Izaiju, Jeremiju, svete proroke. Ipak je to u 
usporedbi s Kristom držao za blato. 140 Radi toga i Apostol veli: 
"Što mi je bilo na dobit, smatrao sam blatom da steknem Krista“ 
(Fil 3,8). To znači kupiti jedan biser. Radi toga je kazano i kod 
drugoga proroka: "Stojte na putovima i potražite put“ (Jer_ 6,16). 
Kao da je kazao: bacite biserje i za bisere kupite jedan biser. “Stojte 
na putovima i potražite put“. Nije kazao: ostavite putove već je 
rekao: stojte na tim putovima i tražite put — Krista. Neka mu je 
slava u vijeke vjekova. Amen. 


140 Jeronim je riječ preuzco iz Fil 3,8. Na_1ome mjeslu izravno navodi Fil 3,8. 

8. — Jeronimova propovijed 
o Ivanovu Proslovu 


Bio je i bijaše 


O Ivanu je!4! kazano: "Bio je čovjek poslan od Boga“ (Iv 
1,6). Pogledaj kolika je razdaljina!l42 između Boga i čovjeka. O 
Bogu bi rečeno: "U početku bijaše Riječ i Riječ bijaše kod Boga i 
Riječ bijaše Bog“ (Iv 1,1). Zamijetite kako je tako neuki ribarl43 o 
Bogu kazao novu riječ kao vlastitost.!44 Rekao je: "U početku 
bijaše Riječ“ (Iv 1,1). O tome smo već govorili.145 To više ne 
smijemo ponavljati. Gledajte što kaza o čovjeku. Reče: "Bi čovjek 
poslan od Boga“ (Iv 1,6). Zapazite da je evanđelist kazao "bio je“. 
O Bogu se kaže: "U početku bijaše Riječ.“ To je rečeno o Božjemu 
Sinu koji je Riječ. Promotrite što se kaže o čovjeku. Kaže se: "Bio je 
čovjek“. 


141 Tekst smo preveli iz PLS, 2, 183-188. Sve smo naslove, kao i dosada, sami 
umetnuli u nadi da mogu unijeti stanovitu jasnoću. Na našu žalost pred 
sobom nemamo čitavo Jeronimovo tumačenje Ivanova proslova. I što 
posjedujemo u sadašnjem izdanju nije posve skladna cjelina. Jeronim se u 
izlaganju ponavlja i tako ga ponegdje gotovo nepotrebno udvostručuje. Čak 
ne slijedi ni redoviti raspored redaka. Sve to otežava razumijevanje 
Jeronimove homilije koja se u cjelini nije uvijek ni smatrala Jeronimovom. 
Zadnji se dio negda držao Augustinovim. Ipak tekst iznosimo pred čitatelja jer 
posjeduje vlastitu egzegetsku i teološku vrijednost. Već je objavljen u Službi 
Božjoj, 31994),3-14. 

142 Držimo da Jeronim "razdaljinu“ između Boga i čovjeka vidi u tome što se za 
čovjeka kaže "bio je“ i što to uključuje da se čovjek rađa i umire. Drugim 
riječima, čovjek je smrtan. Za Boga pak vrijedi jedino "bijaše“. To uključuje 
neprestanost i vječnost. Jeronim u propovijedi uporno naglašava 
nepremostivu i bitnu "razdaljinu“ između “bio je“ i “bijaše“. Ako se to ne 
zamijeti, jedva se može slijediti tijek njegova razmišljanja. 

143 To se odnosi na Ivana evanđelista. Jeronim vjerojatno ima pred očima Mt 
4,21. Još će jednom evanđelista nazvati "ribar*. 12 ponosa će dodati "naš“. 


144 Bogu vlastita riječ upravo je spomenuti "bijaše“. 
145 To očito pokazuje necjelovitost sadašnjega teksta. 

Ime 


Budući da je Ivan čovjek, "poslan je od Boga“ (Iv 1,6). 
"Bijaše mu ime Ivan“ (Iv 1,6). U imenu146 je sadržana milost. Ime 
Ivan znači "Gospodnja milost“. U prijevodu /o znači 
"Gospodnji“, a anna znači milost“. "Bijaše mu ime Ivan“. Ivan 


je uistinu u skladu sa svojim imenom.l47 Zašto u skladu? Jer je 
primio veoma izobilnu milost. Radi toga provodi ascetski život i 
priprema se za Kristov dolazak. 


Osama 


Ukoliko je Ivan imao najaviti Krista, smjesta se odgaja u osami. 
Odmah tu odrasta. Ivan ne želi živjeti s ljudima već u pustinji živi s 
anđelima. Ivan je uvijek znao da će Krist doći. Isusa nije samo 
poznavao od djetinjstva. Krista je upoznao u majčinoj utrobi i već 
pozdravio. Uostalom piše: "Zaigralo je dijete u utrobi svoje majke“ 
(Lk 1,41). Zamijeti kako je Ivan, dok je u majčinoj utrobi, osjetio 
Gospodnji dolazak. 


Monasi! Spoznajte svoje dostojanstvo. 148 Ivan je začetnik 
našega životnoga oblika.!4? On je monah. Čim se rodio, živi u 
pustinji. U pustinji se hrani, u osami očekuje Krista. 


146 Treba upozoriti da se u Bibliji ime“ posve drukčije vrednuje nego općenito 
u našem zapadnome svijetu. Za nas ime kao takvo ništa osnovno ne kazuje o 
svome nositelju. Ništa o nekome ne znamo otuda što nosi dotično ime. Svatko 
se može zvati svakim imenom. U Bibliji nije tako. Tu je ime bitno. Ono kazuje 
kakav je iko i koja mu je životna uloga. Stoga se u Bibliji veoma pomno pazi 
kakvo iko ima ime. U taj okvir _ valja staviti Jeronimovo ponovljeno 
razmišljanje nad Krstiteljevim imenom. 

147 Th je Jeronim napisao grčku riječ koja odgovara. 

148 To nas podsjeća na glasoviti usklik Leona Velikoga koji je na Božić pozvao 
kršćanina da upozna svoje dostojanstvo. Bez  svijesli o dostojanstvu nema 
časna života. Samo se s dostojansivom dostojno živi. 


149 Jeronim je tu na prvi pogled upotrijebio neobičnu riječ dogma. Ipak je dobro 
postupio jer dogma znači "pravilo“, "zapovijed“ i "družba“. Prema lome, 
Jeronimu se Krstitelj u pustinji ukazuje prvakom budućih monaških udruga 
koje će živjeti po zasebnome "pravilu". Radi toga Jeronim pomno promalra 


Ivana Krstitelja. 

Skromnost i blještavilo 


Zapazite razliku. Ivan se rodio i bio u pustinji. Upravo je u to 
vrijeme bio uništen ovaj Hram koji gledamo razoren. A kakva je 
imao bogatstva, koliko zlata, koliko srebro, koliko mnoštvo? Želite li 
znati koliko je imao mnoštvo? Josip, pisac židovske povijesti, pišući 
kaže!50 da je u doba Vespazijanova i Titova zauzeća Jeruzalema 
jednoga dana zarobljeno milijun i osamsto tisuća!“! ljudi. Pazite što 
reče. Gdje su toliki zarobljeni? Koliko je bilo zarobljenika? Koliko 
ih je umrlo? Koliko ih je uništila glad i koliko pogubio mač? 
Povijest zatim opisuje koliko je u Hramu bilo zlata, koliko srebra, 
koliko dragoga kamenja, koliko svile, koliko svećenika, koliko 
pismoznanaca i druge vrste službenika. 


Gledajte pak kako Krist uvijek ljubi poniznost. Krist, Božji Sin, 
nije poznat u Hramu. O njemu se propovijeda u pustinji. Ponizni 
ljubi ponizne. 

Radi čega sve to rekoh? Da vas poučim kako je Ivan Krstitelj 
prvak našega načina života. Sretni su koji nasljeduju Ivana od 
kojega nitko nije bio veći među "rođenima od žene“ (Mt 11,11). 
Ivan je iščekivao Krista. Znao je da će doći. Njegove se oči nisu 
udostojale u ništa drugo upirati. 


Razdioba 


“Sve je nastalo po njoj i bez nje nije ništa postalo što je 
postalo“ (Iv 1,3). Mnogi!52 navedeno čitaju netočno. Ovako čitaju: 


150 Spomenimo da je Josip Flavije židovski povjesnik koji je između ostaloga 

napisao “Židovski rat" i "Židovske starine“. Jeronim ga je spomenuo u svojim 

Slavnim muževima i posvetio mu posebnu napomenu. Rado se služio 

njegovim spisima. Josip Flavije je umro u Rimu oko g. 100. 

Jeronim tu navodi odoka. Navedena se brojka ne nalazi u Josipa Flavija. 

152 Znamenita je poteškoća u Ivanovu proslovu kada se pila kako Lreba razdijeliti 
treći i četvrti redak. Vidimo da na to već upozorava i Jeronim. Naveo je svoje 
stajalište i jedno drugo koje smatra "krivim". Jeronim želi da r. 3. ovako glasi: 
"Sve je postalo po njoj i bez nje nije ništa postalo što je postalo". Redak 
shvaća kao govor o tome da je svako stvorenje nastalo kao djelo Božje Riječi. 
Sve što je postalo, nastalo je djelovanjem Riječi. Drugi pak r. 3. čitaju na ovaj 
način: "Sve je poslalo po njoj i bez nje nije ništa o Tu bi završavala 
misao. Sada bi slijedila nova rečenica koja glasi: "Što se u njoj zbilo, bijaše 

"Što se u njoj zbilo, bijaše život“. Ali ovako treba rastaviti: "Sve je 
nastalo po njoj i bez nje nije ništa nastalo što je nastalo“. To znači: 
bez Riječi nije nastalo!53 što je nastalo. 


Duh Sveti i Ps 32,6 


Duh Sveti nije sazdan. Stoga nije "po njoj“. Duh Sveti koji sve 
čini nije načinjen!54 od Gospodina. "Nebesa su utvrđena Riječju 
Gospodnjom i Duhom njegovih usta sva njihova sila“ (Ps 32,6). 
Vidiš da dvojica stvaraju. Po strani ostavljam Oca jer o njemu nema 
nikakve dvojbe. Inače se u navedenome retku objavljuju tri osobe. 
Kada psalmist kaže da su "Riječju Gospodnjom učvršćena nebesa“ 
imenuje Logosa!55, tj. naznačuje Riječ i Gospodina: Oca i Sina. 
Navedene su, dakle, dvije osobe. "Nebesa su sazdana Riječju 
Gospodnjom“. Drugim je riječima ovo rekao: nebesa su stvorena od 


Život“. Tako se od zadnjega dijela trećega retka naših izdanja i prvoga dijela 

četvrtoga retka stvara zasebna rečenična cjelina. Jeronim je to odbacio. Ali 

tako ne postupaju svi tumači. Oni tome čitanju daju ovo tumačenje: sve što se 

zbilo u Riječi koja se utjelovila, za vjernike je "život“. Ni to se tumačenje, 
unatoč Jeronimovu sudu, ne bi smjelo posve otkloniti. Ivanov je proslov 
prava pjesma gdje se ne slijedi uobičajeni misaoni slijed. Tu jedna misao može 
preteći drugu. Što se povijesno i logički zbiva kasnije u pjesmi može odmah 
biti istaknuto. 

153 Tumači redovito ističu široko značenje izvornoga Ivanova izričaja. Kažu da 
evanđelist svome izričaju u r. 3. pripisuje ne samo djelo stvaranja već 
svekoliko zbivanje. Tu je obuhvaćeno stvaranje i cijela povijest spasenja. Sve 
je dobro zbivanje Logosovo djelo. Čini nam se da je Jeronim prije svega u r. 3. 
pročitao govor o stvaranju. Mi smo u prijevodu rado rabili riječ postati“. 
Bilježili smo "stvoriti“ kada smo morali. 


154 U Jeronimovo doba pneumatomasi su drsko učili da je Duh Sveti stvorenje. 
Time su u svojoj biti uzdrmali cijelu kršćansku vjeru. Kršćanstva kao vjere 
nema ako Duh Sveti nije Bog. U tome slučaju nema tko kršćanina posvetiti. 
Prema tome, spasenje je nemoguće. Pneumatomasi su svoju tvrdnju o 
svorenosti Duha jamačno zasnivali i na Iv 1,3 gdje se veli da je "sve nastalo 
po Riječi“. U naznaku "sve“ uključivali su i Duha Svetoga. Pneumatomasi su 
prihvatili božanstvo Sina, ali su smatrali da je Duh Sveti "sazdan“ po Sinu kao 
i "sve“ ostalo. U tome su se podudarali s arijevcima koji su smatrali da je Duh 
Sveti Sinovo stvorenje. Jeronim odbacuje pneumatomahe napomenom da Duh 
Sveti ne može biti stvoren jer on "sve svara“. U potvrdu navodi Ps 32,6 gdje je 
riječ o stvaralačkoj ulozi Duha Svetoga. Jeronim se ne boji Duha Svetoga uz 
Oca i Sina nazvati Stvoriteljem i pripisati mu s Ocem i Sinom "stvaranje“. 


155 IJ izvorniku piše grčki. 

Očeva Sina, a Duhom njegovih usta sva njihova moć. Jasno se, dakle, 
u spomenutome retku objavljuje kako su Otac i Sin i Duh Sveti 
stvoritelji!56 svega. 


Stvaranje 


"Sve je postalo po njoj“ (Iv 1,3). Ako je, dakle, sve postalo 
"po njoj“ da li je isključen Otac i da li je isklučen Duh Sveti te je 
sve učinio samo Sin? Evanđelist je, dakle, rekao: "Sve je nastalo po 
njoj“. Ali da stvaranje ne zaniječe Duhu Svetome i Ocu dodao je: 
"I bez nje nije ništa nastalo što je nastalo“ (Iv 1,3). Kada se kaže 
“bez nje nije ništa nastalo“, pokazuje se da je različiti stvarao, ali da 
"bez nje“!57 nije ništa učinio. Što, uostalom, u /zrekama kaže 
Mudrost? Reče: "Bijah nazočna kada je spremao nebesa“ (Izr 
8,27). 


Neshvaćenost 


"I život bijaše svjetlo ljudi i svjetlo svijetli u tami i tmine ga 
nisu shvatile“ (Iv 1,4-5). O Bogu koji je Stvoritelj općenito se kaže 
da je uvijek posred svojih stvorenja. Ipak stvorenje ne shvaća svoga 
Stvoritelja. Ali se posebice kaže o Gospodinu Spasitelju ukoliko je 
Riječ koja "bijaše Bog“ i bijaše u Bogu te je bila i u svijetu da je 
svijetlila u židovskim tminama. Međutim, Židovi koji su "tama“ 
nisu "shvatili“ Svjetlo.!58 


156 Sam je Jeronim napisao "stvoritelji“. 

157U tekstu koji je u Službi Božjoj ( 34/1994,6)piše netočno: bez njega. 

158 Jeronim jasno kaže kako u [Iv 1,4 poima izričaje "tmine“ i comprehenderunt. 
Po njemu, Židovi su "lama" koja nije razumjela“ Krista dok je kao "svjetlo“ 
među njima živio. Mi ćemo navesti i jedno posve drukčije tumačenje koje 
Jeronim ne spominje. Na žalost uopće ne znamo da li je u ono doba bilo 
zastupano. Mnogi egzegeti smatraju da “tama“ iz lv l,4 zapravo označuje 
smrt. Prava je "tama“ smri koju po sebi ne može rasvijetliti nikakvo stvoreno 
svjetlo. Ali Krist se upravo zato rodio da rasvijelli "lamu“ koja je smrt i da je 
tako uništi. U skladu s tim poimanjem “ilame“ u Iv 1,4 smije se za 
comprehenderunt odabrati drugi smisao koji glasi "zadržati“ ili “vladati“. 
Prema tome, kada je Krist preminuo "tama“ koja je smrt nije mogla u svojoj 
vlasti "zadržati“ niti konačno “zavladati“ Kristom. Drugim riječima, može se 
kazati da je u Iv 1,4 naznačeno središnje Kristovo otajstvo: njegova 
spasiteljska smrt i uskrsnuće. 

Krivovjerja 


"Bio je čovjek poslan od Boga“ (Iv 1,6). Ukratko ćemo 
progovoriti o svakoj pojedinosti. "Bio je čovjek poslan od Boga“. 
Uočite značenje i vlastiti smisao riječi. Što je kazano o Bogu? Što se 
kaže o Sinu Božjemu? "U početku bijaše Riječ“ (Iv 1,1). "Bijaše“. 
Tko "bijaše“, nema početka. Za onoga koji “bijaše“ nije bilo neko 
vrijeme kada ne bijaše.!5% O Ivanu se pak, makar je svet i premda je 
preteča, ne kaže "bijaše“. On nije bio prije nego se rodio. Nije bio 
prije nego je postao preteča. Nije bio prije nego se začeo u utrobi. 
Ovdje neka čuje i drugo krivovjerje.!60 Ne šalje!6! se onaj koji 
"bijaše“ već se šalje i postaje onaj koji nije bio. Zašto se veli: 
"Poslan bi čovjek od Boga“? Zamijetite pažnju u riječima.!62 "U 


159 Rečenica se doista doima kao glasovita Arijeva tvrdnja o Božjoj Riječi. 
Znamo kako je Arije govorio da "bi vrijeme kada Riječi nije bilo“. Time je 
Riječi zanijekao vječnost i božanstvo. Jeronim je upravo pomoću izričaja 
“bijaše“ koji evanđelist u Iv 1,1-2 ponovljeno pripisuje Riječi kako valja 
otklonio osnovnu arijevsku postavku. Netko bi mogao pomisliti da je 
Jeronimovo rvanje s arijevstvom stanovito zakašnjelo razmišljanje jer je 
Nicejski sabor svečano i u punoj mjeri već g. 325. osudio Arijevu zabludu. Ali 
ne smijemo zaboraviti da je u Jeronimovo doba Zapad još uvijek bio izložen 
arijevskome udaru. Jeronim je s velikom bolju ponavljao da je cijeli svijet 
postao arijevski. Uostalom, Jeronim je sumnjao da je i jeruzalemski biskup 
Ivan, s kojim se on dugo sporio radi origenizma, zakrabuljeni arijevac. 
Golovo je sigurno da to nije točno. To smo napomenuli da se vidi da 
arijevstvo još uvijek nije bilo nigdje posve skinuto s dnevnoga reda. 

160 Čini nam se da sada Jeronim ima pred očima mnogoboštvo ili politeizam. 

161 Jasno je da Jeronim tu ne razmišlja o onome što se u trojstvenoj teologiji 
uvriježilo nazivati "slanje“. 

162 Rijetko je što u povijesti teologije imalo veći utjecaj od dvaju početnih 
redaka Ivanova evanđelja. Već Jeronim u njima ističe i zapaža jednostavnost, 
točnost izražavanja i postupno misaono uspinjanje i napredovanje. Zaista je 
bilo providonosno što je Ivan smjesta progovorio o Božjoj Riječi. Znamo da 
su drevni Grci i ostali naobraženi ljudi koji su bili pod njihovim utjecajem 
trajno tragali za "riječju“. U lome je sva grčka misaonost Razumni Grk traži 
"riječ“. Jedva da se u grčkim spisima išta tako često susreće kao pojam “'riječ". 
Riječ nije bila posve tuđa ni židovstvu. Ivan je svoje evanđelje počeo 
nenadmašivim razmišljanjem o Riječi i tako kršćanstvo predočio kao objavu 
Riječi. Time ga je otvorio za sve ljude koji su posjedovali grčku naobrazbu. 
Posredstvom govora o Riječi evanđelje se širilo uz obale Srdozemnoga mora i 
polako zavladalo prostorom gdje žive svi ljudi. Uspjelo se otrgnuti 
palestinskom okviru, 

početku bijaše Riječ i Riječ bijaše kod Boga i Bog bijaše Riječ. Ona 
bijaše u početku kod Boga“ (Iv 1,1-2). 

Mi čitamo i svjetovne spise.!163 Čitamo Platona i ostale 
filozofe.!64 Naš je ribar pronašao što filozof nije. Da je kazao u 
početku bijaše Bog Sin, stekao bi se dojam kako je Oca isključio ili 
čak da pretpostavlja dva boga. U odnosu na pogane ne bi nam ništa 
koristilo što smo napustili veći broj bogova i povjerovali u dva 
boga. Gledaj, dakle, kako se malo-pomalo i razborito pomiče. Ne 
kaže: u početku bijaše Bog da se ne pričini kako govori o bogu i 
bogu, dvama povezanim bogovima. Evanđelist spominje Sina Riječ. 
Veli da je ta Riječ u Ocu. Sina tako oslovljuje Bogom da ne odbaci 
jednoga Boga.!65 Mi, dakle, razložito govorimo da je Sin Bog, a 
ipak izričemo da je jedan Bog u Ocu i Sinu. Tako je jedno 
božanstvo u Ocu i Sinu i Duhu Svetome trostruko. !66 


163 Glasovit je Jeronimov "san“ u kojemu ga je vječni Sudac opomenuo da više 
ne čita svjetovne spise. Jeronim se opomene dugo pridržavao. Kasnije ju je 
napustio. To mu je kao nedosljednost predbacio Rufin. Jeronim je odgovorio: 
san je san. 


164 Redovito se kaže da je Jeronim bio neznatnije filozofske naobrazbe i da nije 
naročito cijenio filozofe. Na žalost nismo naišli na nijedan ozbiljniji rad gdje 
bi netko to pitanje obradio. 

165 Jeronim je morao naići na pogansku primjedbu kako su kršćani mnogobošci 
te uče "dva boga“ jer kažu da je Otac _Bog i da je Sin Bog. To se u ono vrijeme 
kršćanima doista predbacivalo i tvrdilo da su u protuslovlju kada u svome 
Vjerovanju izriču vjeru u "jednoga Boga“. Na opasku je u zasebnome spisu 
odgovorio Grgur iz Nise kojega je Jeronim osobno poznavao. Ne bi nas čudilo 
da Jeronim u zavisnosti o Nisencu odgovara na poteškoću. Izlaz je bio u lome 
da se primijeti kako riječ Bog može u teologiji označivati Boga Oca, ali isto 
tao ono "jedno božanstvo“ koje jednako pripada Ocu, Sinu i Duhu Svetome. 
Stoga se u kršćanstvu vjeruje da je Otac Bog kao što je Sin Bog i Bog Duh 
Sveti. U tome slučaju riječ Bog izražava jedno te isto božanstvo koje je u Ocu, 
Sinu i Duhu Svetome. U tu svrhu i Jeronim kaže: "Velimo da je jedan Bog u 
Ocu i Sinu“. Tako ne stoji da kršćani uče "dva boga“. 

166 12 Jeronimova teksta proizlazi da on Duhu Svetome pripisuje "jedno 
božanstvo“ koje je u Ocu i Sinu te je zato "Bog jedan“. Ovo naše upozorenje 
može danas izgledati gotovo suvišno. To vjeruje, govori i uči svaki kršćanin. 
Ali u Jeronimovo vrijeme nije bilo baš tako. Preipostavljamo da je Jeronim 
trojstvenu teologiju i posebice pneumatologiju dobrim dijelom učio kod 
Kapadočana i Didima Slijepoga. Jeronimova napomena o "božanstvu“ Duha 
Svetoga najbolje dobiva na važnosti i ugledu ako povedemo računa da se u 
Vjerovanju carigradskoga sabora iz g. 38]. nigdje Duh Sveti izrijekom ne 
naziva Bogom niti mu se izravno riječju pripisuje božanstvo. Saborsko 

Prorok i poslanik 


"Bi čovjek poslan od Boga“. Ivan167 je bio. Prije ne bijaše. 
Postao je koji ne bijaše. Bio je čovjek, ne Riječ. Čovjek "je bio“ jer 
je čovjek. Riječ nije bila već uvijek "bijaše“. "Bi čovjek poslan od 
Boga“. "U početku bijaše Riječ“. Ona se ne šalje.168 Čovjek je 
poslan od Boga. U svemu, dakle, što čovjek rekne, čuje se onaj tko 
šalje. "Tko vas prima, mene prima“ (Mt 10,40). Čast onoga koji 
šalje na se prima onaj koji se šalje. 

"Poslan bi čovjek od Boga“. To što mi kažemo "poslan“ 
Židovi!6% kažu "odaslani“. Na židovskome se jeziku kaže siloas. 
Vidiš, dakle, da je ovaj Ivan prorok. Ali nije samo prorok nego i 
poslanik. Poslan je Izaija. Bio je poslanik. "Evo me, mene pošalji“ 
(Iv 6,8). 

"Poslan od Boga“. Lijepo kaza: poslan. Gospodin veli u 
evanđelju: "Svi koji su došli prije mene bili su lopovi i razbojnici“ 
(Iv 10,8). Gospodin nije rekao: lopovi su svi i razbojnici koji su 
poslani već oni koji su od sebe došli. Što znači "svi koji su došli 
prije mene“? Označuje "one koji vele: ovo kaže Gospodin, ali ih 
Gospodin nije poslao“ (Jer 14,14). Lopovi i razbojnici su bili oni 
koji su došli od sebe. Nisu bili poslani. 

Ovaj pak bi poslan od Boga. "Njemu bijaše ime Ivan“ (Iv 1,6). 
Ime mu odgovara ulozi. Ivan znači "Gospodnja milost“. lo znači 


vjerovanje ne sadrži te ključne izričaje, a znamo što za pneumatologiju znači 
Carigradski sabor sa svojim Vjerovanjem. Jeronim pak bez trunka krzmanja 
Duhu Svctomc pripisuje oznaku "božanstvo". 

167 Jeronim se u svojoj propovijedi dvaput razmjerno dugo vraća Ivanu 
Krstitelju. Kako govori monasima nije isključeno da je upravo zbog Krstitelja 
kao polazište razmatranja uzeo Ivanov proslov. Jeronim Krstitelja izrijekom 
naziva "monahom“. Čini to zato što je Krstitelj živio sam i povučen u 
pustinju. Stoga je Krstitelj monah ili osamljenik pustinjske zabiti. Krstitelj je 
anahotret što doslovce znači čovjek koji se povukao u samoću da kao 
"povučeni“ živi osamljen. Jeronim tvrdi da je Krstitelj, gledajući vremenski, 
"prvi“ koji je Živio kako će kasnije Živjeti kršćanski monasi. Veli da je 
Krstitelj "prvak“ monaškoga "pravila“. Već rekosmo da Jeronim pravilo naziva 
dogma. Prema tome, Jeronimu se Krstitelj u pustinji ukazuje pralikom 
budućih monaških "družba“ koje će živjeli po zasebnome "pravilu". Radi loga 
Jeronim pomno motri Ivana Krstitelja. 

168 Usp. bilješku 161. 


169 Jeronim kaže: "Hebraci dicunt apdstolos “. 

gospodin, a anna _ znači milost. Prema tome, Ivan znači milost 
Gospodnja. Od Gospodina je dobio to što je poslan. "Ovaj je došao 
za svjedočanstvo: da pruži svjedočanstvo za Svjetlo“ (Iv 1,7). 


Utjelovljenje 


"I Riječ je postala tijelo i stanovala je među nama“ (Iv 1,14). 
Riječ je postala tijelo, ali ne znamo kako je postala. Od Boga 
posjedujemo činjenicu. Razumijevanje nemam. Znam da je Riječ 
postala tijelo, ali ne znam kako je postala. Čudiš se što ne znam? Ne 
zna nijedno stvorenje. “Otajstvo što je bilo sakriveno u svim 
vjekovima, objavljeno je u naše vrijeme“ (Kol 1,26). Netko će reći: 
ako je objavljeno kako kažeš da ne znaš? Objavljeno je da se zbilo, 
ali se krije kako se dogodilo. Uostalom, Izaija kaže: "Tko će 
iskazati njegovo rođenje“ (Iz 53,8)? Kako je sam rekao: "Evo 
djevica će začeti i roditi“ (Iz 7,14)? Izaija kaza što se zbilo. Riječima 
"tko će ispripovjediti njegovo rođenje“ pokazuje nam da se Krist 
rodio, ali ne znamo kako se rodio. 


Marijino djevičanstvo 


Marija je sveta, blažena je Marija. Majka je i djevica. Djevica je 
prije poroda, djevica poslije poroda. U čudu se pitam kako se od 
Djevice rodio Djevičanski!" te je poslije rođenja Djevičanskoga 
Majka djevica. Želite li znati kako se rodio od Djevice i kako je 
poslije rođenja sama Majka djevica? 


A. — lv 20,19 


Vrata su bila zatvorena, a Isus je ušao (usp. Iv 20,19). Nema 
dvojbe da su vrata bila zatvorena. Onaj koji je ušao kroz zatvorena 
vrata nije bio privid.!7! Nije bio ni duh već je bio pravo tijelo. Što 


170 Premda je Jeronim upolrijebio riječ virgo, preveli smo Djevičanski jer se 
mjesto odnosi na Krista. Istina je da se može reći i Djevac. 

171 Jeronim je upotrijebio riječ phantasma što u pamet doziva drevnu 
kristološku zabludu docetizam koji su veoma rano zastupali gnostici 
najrazličitijih smjerova. Docetizam se već zamjećuje u novozavjetno vrijeme. 

Isus kaza: "Pogledajte i vidite: duh nema tijelo i ne posjeudje kosti. 
Vidite da ja to imam“ (Lk 24,39). Imaše tijelo, imao je kosti, a vrata 
su bila zatvorena. Kako su kroz zatvorena vrata ušle kosti i tijelo? 
Vrata su bila zatvorena, a ulazi onaj kojega, dok ulazi, ne vidimo. 
Odakle je ušao? Sve je bilo zatvoreno. Ne postoji mjesto kroz koje 
bi ušao. Ipak je unutra koji je ušao, ali se ne vidi kako je ušao. Ne 
znaš kako se dogodilo. To pripisuješ Božjoj moći. Pripiši Božjoj 
moći što se Isus rodio od Djevice, a Djevica je ipak ostala djevicom 
poslije porođaja. 


B. — Ez 44,23 


U svezi s gradnjom Hrama čitamo u Ezekijela: "Ta će istočna 
vrata što gledaju na Istok uvijek biti zatvorena. Kroz njih, osim 
samoga svećenika nitko neće ulaziti“ (Ez 44,2-3). Vrata su 
zatvorena. Kroz ta vrata nitko ne ulazi osim samoga svećenika.!72 


C. — Prazni grob 


Spasiteljev je grob bio isklesan u najtvrđoj "stijeni“ (Mt 
27,60). Bio je to najtvrđi kamen. Nije imao ništa meka. Piše da nitko 
prethodno u tome grobu "nije bio ukopan“ (Lk 23,53). Grob je 
bio nov. Gledano doslovce očito je što se dogodilo. Najprije smo 
dužni tumačiti doslovno.!73 Grob je isklesan u kamenu i to u 


Po tome krivovjerju bilo je nedostojno da se Riječ utjelovi i posjeduje pravo 
ljudsko tijelo. Gnostici su držali da Isus nije imao istinsko tijelo već "privid“ 
toga tijela. Za gnostike Isus je jedino vrijedan kao učitelj istine. Jasno je da 
docetizam svojim nijekanjem istinskoga utjelovljenja pogađa i ranjava samu 
srž Novoga zavjeta. Stoga se u Novome zavjetu češće istaknuto ističe da je Isus 
Krist došao u tijelu. Bezbožnik je tko lo ne vjeruje. Novozavjetna 
soteriologija bitno počiva na vjeri u zbilju Isusove ljudske naravi. Isus 
spašava kroz otajstva svoga života, svoje smrti i uskrsnuća. Tih pak otajstava 
nema ako Krist nije bio istinski utjelovljena Riječ s pravim ljudskim tijelom i 
ljudskom dušom. Mislimo da je tu napomenu zaslužila riječ phantasma kada 
se zatekla pod Jeronimovim perom. 

172 Očito je da Jeronim pred očima ima Isusa Krista. 

173 Jeronim je cijenio doslovni smisao. Držimo da je to baštinio kao čovjek koji 
je potekao sa Zapada i odgojio se u Rimu gdje je vladao zakon i propis. Ali 

najtvrđoj stijeni i velika je stijena položena na vrata. Sve je radi toga 
da to što je Isus vrsno čuvan kako ga ne bi mogli ukrasti još snažnije 
očituje Božju moć kada Gospodin uskrsne. Da je grob bio u zemlji, 
moglo se reći: prokopali su zemlju i ukrali ga. Da je bio položen 
malen kamen, mogli su kazati: kamen je bio lagan. Kada smo 
zaspali, odnijeli su ga. 

Što, uostalom, piše u evanđelju? Piše: "Drugi dan dođu 
pismoznanci, farizeji i svećenici Pilatu i kazaše: onaj je, gospodine, 
vrač rekao da će uskrsnuti. Da, dakle, ne dođu njegovi učenici, 
ukradu ga i reknu kako je uskrsnuo pa se ne dogodi gora zabluda 
nego je ono što se već zbilo daj nam ljude koji će ga čuvati da ga ne 
ukradu. Pilat je odgovorio: imate stražu, idite i činite što vas je 
volja“ (Mt 27,62-65). Budnost pismoznanaca i neprijatelja koristi 
našoj vjeri. 

Farizeji! Čuvajte i čuvajte! Bog se ne može držati u grobu. 
Jedan grob ne može zadržati onoga koji je stvorio nebo i zemlju, u 
čijoj je šaci zemlja i nebo i koji svijet "mjeri u tri prsta“ (Iz 40,12). 
To se hebrejski kaže "u trotjelu“.!174 U svakome slučaju mjeri 
svijet. 

Žene su — Marija Magdalena, Jakovljeva Marija i Josipova 
majka — iz pobožne namjere, ali krivo, Boga tražile u grobu. Anđeo 
koji je odgurnuo kamen prihvatio je namjeru. Međutim, odbio je 
zabludu. Sjedio je na stijeni. I što je kazao? Ovaj kamen na kojem 
sjedim — sluga sam onoga koji je istinit — ne može zatvoriti moga 
Gospodina kada na tom kamenu sjedi njegov sluga. Onaj, dakle, 
kamen nije mogao!75 zatvoriti Isusa. 


Jeronim je živio 1 u Antiohiji gdje se nadasve isticalo doslovno tumačenje 
Biblije. Ipak Jeronim nije želio bili zatvorenik i sužanj slova. 

174 Jeronim je napisao: quod hebraice dicitur en _trisćmati. 

175 Stekli smo dojam da je Jeronim zadnji dio svoje propovijedi zapravo 
posvetio pitanju Marijina djevičanskoga porođaja. Inače se to iz načina 
Jeronimova izražavanja ne bi otprve dalo zaključiti. Jeronim u nekoliko 
navrata govori o tome da je Marija ostala djevicom "poslije poroda“ (post 
partum), "poslije rođenja“ (post nationem) i “poslije rađanja“ (post 
nativitatem). Mislimo da se svi ti izričaji odnose na otajstvo Marijina 
djevičanstva dok rađa Krista ili kada Krist u Bellehemu dolazi na svijet. 
Redovito se u mariologiji to naziva djevičanstvom "u porodu“ (in partu ). 
Jeronim taj izričaj u svojoj propovijedi nije upotrijebio. Posebice svraćamo 

Anđeo reče ženama koje su došle tražiti Isusa: "Tražite li Isusa? 
Nije tu“ (Mt 28,6). Gdje je? Na nebu? Povrh nebesa je. Je li u 
zemlji? Onkraj je zemlje. Jest gdje god zaželi. Sav je gdje god je. 
Gdje god je i gdje god si ti, ti isti koji ga tražiš u onome si koga 
tražiš.!76 


Čuj, dakle, što anđeo reče ženama. Kaza: "Zašto Živoga tražite 
s mrtvima“ (Lk 24,5)? Zašto Gospodina tražite u grobu? Tražite 
Isusa, Gospodina tražite. Zašto toliko tražite Isusa? Uistinu da znate 
da je živ čuli biste: "Posred vas je koga ne poznate“ (Iv 1,26). 
"Božje je kraljevstvo u vama“ (Lk 17,21). 


Što anđeo veli tim ženama? Zar Isusa tražite u grobu? Vjerujte 
da je uskrsnuo i smatrajte da je u vama onaj koga tražite. Kada je 
Marija Magdalena vidjela Gospodina i pomislila da je vrtlar (...) 
Magdalena je mislila da je on vrtlar. Varaše se, doduše, okom, ali je 


pozornost na izričaj "poslije poroda“ (post partum). To je, po sebi, uobičajeni 
izričaj za činjenicu da je Marija ostala djevicom "poslije“ Isusova rođenja do 
konca svog života. Znamo da je taj dio Marijinoga otajstva Jeronim. prigrlio i 
sustavno izložio u djelu gdje se sporio s Helvidijem. Dodajmo da je Jeronim s 
cijelom kršćanskom predajom postojano vjerovao da je Marija djevičanski 
zanijela i zatrudnjela. Jeronimu, kao i nekim drugim drevnim teolozima, 
najteže je bilo shvatiti i izraziti da je Marija djevičanski rodila. Vjerojatno je i 
Jeronim neko vrijeme u tome oklijevao. Zanimljivo je da uopće nije istaknuo 
da je Jovinijan otklonio Marijino djevičanstvo "u porodu“. Očito nije znao 
što bi na to odgovorio. Teško je povjerovati da Jeronim nije doznao što 
Jovinijan o tome misli. Valja priznati da je teolozima kristološko razmišljanje 
nalagalo da budu na oprezu kada je riječ o Marijinu djevičanstvu "u porodu“. 
Bojali su se da će gnostici otuda crpsti svoj dokaz. Gnostici su — kazasmo — 
zanijekali zbiljskost Isusova tijela. Držali su da je ono "privid“. Teolozi su 
mogli smatrati da najbolje brane zbilju Isusova tijela ako tvrde da se on od 
Marije rodio kao što se rađa svaki čovjek. Djevičanski je začet, ali bi se rodio 
kao što se rađa svaki čovjek. To _bi najbolje dokazivalo da posjeduje pravo 
ljudsko tijelo. Radi navedenoga Tertulijan je uistinu otklonio Marijino 
djevičanstvo "u porodu“. Jeronim je dobro poznavao Tertulijana. Čak je 
razlogom što se Tertulijan u njegovo doba iznova stao  obilatije čitati. 
Smijemo pretpostaviti da je Jeronim znao kako Tertulijan niječe Marijino 
djevičanstvo "u porodu“. Svakako Jeronim o tome duže nije bio načistu. U 
ulomku koji smo preveli jamačno uči da je Marija djevica i "u porodu“. U tu je 
svrhu naveo i biblijske dokaze koji nam osobno nisu posve jasni. Ali 
Jeronimova je nakana očita. 

176 Ta nas misao podsjeća na znamenitu Augustinovu tvrdnju da je Bog prisniji 
čovjeku nego što je i najprisniji čovjek prisan samome sebi. 

sama greška!77 imala svoj duhovni smisao.!78 Isus je zaista bio 
vrtlar svoga raja, rajskih stabala. Evanđelist kaže: "Mislila je da je 
vrtlar“ (Iv 20,15). Htjela je potražiti njegove noge. Što joj kaza 
Gospodin? Reče: "Nemoj me dirati jer još nisam uzašao svome 
Ocu“ (Iv 20,17). Nemoj me doticati: ne zaslužuješ da me se 
dotakneš kada me tražiš u grobu. Nemoj me doticati: toliko me 
cijeniš, a ne vjeruješ da sam uskrsnuo. Nemoj me doticati: za te još 
nisam uzašao svome Ocu. Kada tebi uziđem Ocu, tada ćeš zavrijediti 
da me dotakneš. 

Neka nam pomogne Krist naš Gospodin koji živi i kraljuje u 
vijeke vjekova. Amen. 


177 Magdalena je Uskrsloga uzela za vrtlara. To je greška u viđenju. Ali Jeronim 
kaže da je ta "greška“ imala "duhovni smisao“. Tako smo preveli riječ typus. 
Iza Jeronimove je tvrdnje nekoliko njegovih egzegetskih stavova. Najprije, 
Jeronim ne taji da je Magdalena "pogriješila“. Ali smalra da i greška može 
imati određenu korist. Magdalena je greškom Isusa nazvala "vrtlarom“. Mislila 
je da pred njom stoji vrtlar, a ne Isus. Po Jeronimu, ta greška omogućuje u 
Isusu raspoznati istinskoga "vrtlara“. Isus je "vrtlar“ makar ga je Magdalena 
tako “greškom“ oslovila. Jeronim kaže da je Isus "vrtlar raja“ i "stabala“ koja 
su bila "u raju“. Teško se oteti dojmu da Jeronim sve to ne govori zbog 
praroditelja i stabala što se spominju u prvoj biblijskoj knjizi. 

178 Jeronim je napisao fypus. Vrijednost je te neprevedive riječi upravo 
neiskaziva. U Jeronima naznačuje tipološki smisao koji je ogranak duhovnoga 
smisla, ali često i sami duhovni smisao. 

DESETO POGLAVLJE 


ULOMIČNA TUMAČENJA 


U ovome dijelu knjige kanimo donekle odškrinuti vrata iza 
kojih se nalazi nepregledno, raznoliko i bogato Jeronimovo 
egzegetsko djelo. Jeronim je, uz to što je bio najznamenitiji biblijski 
kršćanski prevodilac, također bio ozbiljni biblijski stručni tumač. 
Njegove smo biblijske radove predstavili i istaknuli opće oznake 
njegove egzegeze. Ovdje se upuštamo u Jeronimovo tumačenje 
samo nekih biblijskih mjesta. Nadamo se da će to omogućiti makar 
naslutiti kako je Jeronim razglabao Bibliju. Ponešto smo oklijevali 
pred ovim poglavljem. Nismo znali da li je razborito Jeronimove 
ulomke odvajati iz cjeline te ih samostalno prikazivati. Takav se 
postupak nužno izlaže određenim poteškoćama. Teško je, naime, 
točno ocijeniti dio izvučen iz cjeline. Ipak smo nakon stanovitoga 
krzmanja nadvladali tu poteškoću i pogledali kako je Jeronim 
pojasnio neka biblijska mjesta. Riječ je o ovima: Iz 7,14; Jon 2,1; 
Jon 4,6; Gal 4,4-6; Ef 1,4 i Ef 3,1. Zapitani jedva bismo i sami znali 
reći zašto smo odabrali upravo navedena mjesta. To su jednako 
dobro mogla biti i druga. 


1. — Iz 7,14 


Izaijin tekst glasi: "Evo, djevica će začeti i roditi i njegovo ćeš 
ime zvati Emanuel“. Izaijinu smo rečenicu doslovno preveli kako se 

čita kod Jeronima. Gotovo je suvišno isticati ogromnu vrijednost 
Izaijina mjesta. Svekoliki govor o Mesiji i mesijanizmu mnogo 
duguje Iz 7,14. Kršćanska se mariologija uvelike oslanja na Iz 7,14. 
Ipak je od svega najvažnije što je evanđelist Matej u 1,22-23 otajstvo 
Gospodnjega utjelovljenja tumačio služeći se Iz 7,14. Nema pak 
sumnje da je-u dugoj i zamršenoj povijesti izlaganja Izaijine rečenice 
veliku ulogu imalo i Jeronimovo razjašnjenje bez obzira koliko su 
njegova tumačenja ostala do danas na snazi. 

Mi ćemo se ovdje zaustaviti na nekim istaknutijim poteškoćama 
koje se kriju u Iz 7,14. Svakako je jedno od bitnih pitanja, kada se 
razglaba Iz 7,14, u kojemu smislu treba razumjeti riječ djevica“ iz 
12 7,14. Jeronim najprije iskreno priznaje da Izaija u svojoj izreci 
nije upotrijebio riječ beralah premda se baš tako "hebrejski kaže 
djevica“. Riječ betaldh "ne piše“ u Iz 7,14. O riječi betalćh svi 
znanstvenici tvrde što i Jeronim. Ona naprosto znači "djevica“. 
Poteškoće s Iz 7,14 u tome pogledu ne bi bilo da je Izaija napisao 
betalah. Svatko bi znao da pred očima ima ženu koja će u 
najstrožem smislu riječi kao "djevica“ dijete “začeti i roditi“. Ali 
umjesto betilah Izaija je posegnuo za riječju a/mćh. Jeronim je 
upotrijebio nekoliko latinskih riječi da prevede almdh. U 
neposrednome se prijevodu Izaijina mjesta poslužio riječju virgo. 
Rabi je i kasnije u izlaganju. Ukratko se zaustavljamo kod riječi 
virgo. Naši rječnici redovito bilježe da virgo znači "djevojka“, 
"djevica“ i "nevina djevojka“. U Jatinskome virgo označuje 
žensku osobu koja nije nikada tjelesno živjela s muškom osobom. 
Inače se istraživaoci razilaze kod utvrđivanja podrijetla riječi virgo. 

Uz virgo kao prijevod za almćh Jeronim navodi riječ 
adolescentula što znači djevojčica“ ili "djevojka“. Poslužio se i 
riječju puella. Ta riječ znači "djevojka“ i "mlada ženska“. Ipak, 
strogo govoreći, ni adolescentula ni puella u sebi nužno ne 
uključuju biljeg djevičanstva. Tome se pojmu najbliže približila riječ 
virgo. Ali rekosmo da i ona u latinskome, uz “djevica“, može 
naprosto značiti "djevojka“. 

Septuagintini prevodioci almćh su preveli s Tap6ćvos. To je 
napomenuo i Jeronim. Još nije utvrđeno odakle korjenski potječe 
riječ Tap8ćvos. Opći je pak smisao riječi jasan. U grčkome 
TT ap8ć€vos označuje žensko biće koje je tjelesno zrelo. Uz riječ je 

skoro nužno vezana neudatost i tjelesna netaknutost. Tako smo 
uistinu blizu pojmu "djevica“. U svakome slučaju, Tapoćvos još 
nije rađala iako pojam ne uključuje kao posvemašnju nužnost 
djevičanstvo. Nema dvojbe da su Septuagintini autori upotrijebili 
riječ Tap6ćvos:-kako bi istaknuli da je žena o kojoj se govori u Iz 
7,14 u pravome smislu riječi “djevica“. Na taj su način dobrim 
dijelom usmjerili turnačenje Izaijina mjesta. 

Jeronim je također naveo da su "svi“ drugi prevodioci almćh 
preveli kao adolescentula. Nije teško pogoditi da na pameti ima 
Akvilu, Simaha i Teodociona. Oni su zacijelo umjesto almćh 
napisali VEQLVLS što znači "djevojka“ kao i adolescentula. 

Već se Jeronim zanimao za korjensko značenje riječi almdh. 
Došao je do zaključka da almćh u biti znači žensku osobu koja je 
"sakrivena“ i "skrovita“. Po Jeronimu, to uključuje da almćh nije 
"nikada bila izložena muškim pogledima“. Prema tome, almćh je 
"djevica“ koja je za muške oči  "sakrivena“ i "skrita“. Drugim 
riječima, almćh je u najstrožemu smislu riječi "djevica“. Jeronim 
dodaje da u cijeloj Bibliji nije nigdje mogao naći nijedno mjesto 
gdje bi riječ almćh označavala udatu ženu ili suprugu. Riječ u 
Svetome pismu uvijek označuje "djevicu“. Učenjaci u tome 
uglavnom potvrđuju Jeronimovo stajalište. Bibličari kažu da se u 
hebrejskome biblijskome tekstu nalazi šest mjesta gdje se čita almah. 
Ukratko ih naznačujemo. Dva su gdje ne može biti nikakve sumnje 
da almćh označuje neudatu djevojku. To su Post 24,43 i Izl 2,8. Na 
dva mjesta u Pjesmi nad pjesmama, tj. u Pj 1,3 i 6,8 gotovo smo 
sigurni da a/mćh označuje mladu i neudatu ženu. Sa stanovitom se 
sigurnošću smije isto tvrditi o Ps 68,26. O riječi almćh u Izr 30,18 
dade se raspravljati. 

Jeronim je u svezi s "djevicom“ o kojoj je riječ u Iz 7, 14 
utvrdio još nekoliko potankosti. Napomenuo je da je dobi kada je 
djevojka sposobna za udaju. Nije, dakle, djevojčica koja "još ne 
može spoznati muža“ niti je već "stara“. Žena iz Iz 7,14 "nije 
samo djevica nego je djevica mlađe dobi i u mladenačkim 
godinama“. Po Jeronimu, sve je to vezano uz samu riječ al/mah. 
Slično se izražavaju i potonji tumači. 

Tumačima je kroz povijest bilo iznimno teško utvrditi tko je 
Emanuel iz Iz 7,14. U tu svrhu postoje mnogobrojne tvrdnje i razna 

nagađanja. Jeronim je zabilježio kako Židovi smatraju“ da se ime 
Emanuel iz Iz 7,14 odnosi na "Ahazova sina Ezehiju“. Također 
spominje "nekoga od naših“, tj. nekoga kršćanskoga 
neimenovanoga autora koji kaže "da je prorok Izaija imao dva 
sina“. Zvali su se Jazub i Emanuel. U Iz 7,14 bila bi riječ upravo o 
Izaijinu sinu Emanuelu koji je “pralik Gospodina Spasitelja“. Uz ta 
dva mišljenja spominjemo i neka druga. Tako se proširilo uvjerenje 
da je Emanuel iz Iz 7,14 nagoviješteni Mesija koga iščekuje Izrael. 
Čak se Emanuela Izaijina proroštva uzimalo za znamen novoga 
naraštaja koji će živjeti slobodno među narodima i čisto pred 
Bogom, Emanuel bi bio novi izraelski narod. Neki su pomišljali da 
je Emanuel iz Iz 7,14 bilo koje dijete kao što je i almćh neodređena 
majka. Ta smo razna mišljenja naveli potaknuti Jeronimovim 
razmišljanjem. Nije naš posao da ih prosuđujemo. 

Jeronim je također upozorio na poteškoću koja proizlazi iz 
glagola vocare u Iz 7,14. Glagol znači "zvati“, "nazivati“ i 
“imenovati“. Poteškoća je u tome u koje lice treba staviti glagol. 
Sam je Jeronim napisao vocabis (“zvat ćeš“). On jamči da su tako 
"svi“ preveli Izaijino mjesto. Očito je da pod "svi“ podrazumijeva 
Septuagintu, Akvilu, Simaha i Teodociona. Inače Jeronim drži da se 
umjesto vocabis smije također prevesti vocabit (“zvat će"). Usput 
je zabilježio da je evanđelist Matej po strani ostavio vocabis i vocabit 
te samostalno napisao vocabunt ("oni će nazivati“). Premda nismo 
posve sigurni, stekli smo dojam da Jeronim vocabis veže uz Izraela. 
On se obraća drevnome Božjem narodu i poziva ga da u Emanuelu 
upozna ostvarenje izričaja "s nama Bog“. Naznaku vocabit veže uz 
almćh koja će roditi Emanuela. Jasno je što se Jeronim na tome 
mjestu ne zanima za Matejev vocabunt. Navedeno pokazuje da je 
Jeronim uočio poteškoću koja dolazi od vocare u 1z 7,14. 

Ne mislimo kako je ovdje mjesto da cjelovito tumačimo Iz 7,14. 
Ipak dodajemo nekoliko riječi. Rekli smo da je evanđelist Matej u 
svoje evanđelje uvrstio Izaijino proroštvo. Time je razjasnio Iz 7,14. 
Žena koju je Izaija nazvao almćh sigurno je Djevica Marija. Ona je 

djevičanski začela i rodila. Emanuel je Isus Krist. Tako će ga 
"nazivati“ njegovi učenici.! 


2. — Jon 2,1 


Razlog zašto navodimo Jon 2,1 naprosto je taj što se mjesto 
izravno spominje u Novome zavjetu. Tu se kaže da je "Jona bio u 
utrobi morske nemani“ (Mt 12,40). U grčkome je evanđeoskome 
tekstu "morska neman“ označena kao KTI TOS, a u latinskome 
prijevodu kao cetus. Očito je da su te dvije riječi zapravo ista riječ. 
Jedna dolazi od druge. Jeronim bilježi da su Septuagintini 
prevodioci prije Novoga zavjeta životinju iz Jon 2,1 već nazvali 
KITTOS. Po sudu upućenih, cetus je kao i KTJTOS opća i neodređena 
naznaka za svaku veliku morsku ribu. Jeronim je Joninu rečenicu 
preveo s hebrejskoga izvornika gdje jasno piše "velika riba“. Zato 
je umjesto cetus u svoj prijevod stavio piscis grandis (velika riba). 
Pozivanje na hebrejski možda se samo stoga opravdava i 
preporučuje što je naznaka "velika riba“ otprve jasan izričaj.ž 


3.— Jon 46 


Ovdje ćemo? navesti prijevod Jonine rečenice polazeći od 
hebrejskoga izvornika i od Septuagintina grčkoga teksta. Mi 


! Pred očima smo imali tekst koji se nalazi u PI., 24, 109-112. Pri radu smo imali 
pomoć od ovih autora: Ae. FORCELLINI, Lexicon, 4, 670-671; A. BLAISE, 
Dictionnaire, 850; M.J. CANTLEY, Emmanuel, NCE 5(1981), 306; G. 
DELLING,Tap6ćvos, ThW, 5(1954), 825-826; 829-831; A. CLAMER, 
Emmanuel, DTC, 4(1939), 2430-2440; E. TOBAC, Isaie, DTC, 8(1947), 50-62; L. 
DENNEFELD, Messianisme, DTC, 10(1929), 1434-1436; P. CRUVEILHIER, 
Emmanuel, DBS, 2(1934), 1041-1049; A. GELIN, Messianisme, DBS, 5(1957), 
1180-1181; E. MANGENOT, “Almćh, DB, 1(1895), 390-397; E. MANGENOT, 
Emmanuel, DB, 2, 1732-1734; O. KAISER, Jesaia/Jesajabuch, TRE, 10(1987), 
647-648; H. JUNKER, Emmanuel, LThK, 3(1959), 847-848; J.A. BRINKMAN, 
Alma, NCE, 1(1981), 326-327. 

2 Tekst se nalazi u SC, 323, 220 i PL, 25, 1131A. Usp. H. LESETRE, Cćtacćs, DB, 2, 
465-466; A. BLAISE, Dictionnaire, 146 (cetus ). 

3 Jeronimov se tekst nalazi u SC, 323, 296-302 i PL, 25, 1147B-1149B. Potanko 
tumačenje pruža Y.-M. DUVAL, Jonas, 419-426. 

zapravo prevodimo latinski prijevod kakav se nalazi u Jeronimovu 
djelu. Prevest ćemo doslovno jer želimo istaknuti razlike koje 
nastaju kada se ista rečenica prevede s izvornika ili iz Septuagintina 
prijevoda. 

Evo, dakle, kako glasi Jon 4,6 ako se mjesto prevede iz 
Jeronimova prijevoda s hebrejskoga: "I pripravi Gospodin Bog 
bršljan i uziđe povrh Jonine glave da bude sjena nad njegovom 
glavom i zaštiti ga; bio se, naime, izmučio. I radovao se Jona nad 
bršljanom velikom radošću“. Nadamo se da je rečenica jasna: 
umorni se Jona radovao bršljanu koji se vinuo nad njegovu glavu da 
ga hladi i štiti. 

Ista rečenica, prevedena iz Jeronimova prijevoda prema 
Septuaginti, glasi: “I zapovijedi Gospodin Bog tikvi i uziđe povrh 
Jonine glave da bude prisjenak nad njegovom glavom i zaštiti ga od 
njegovih nevolja i radovao se Jona nad tikvom velikim veseljem“. 

Pomnu i pažljivu čitaocu nisu ostale nezapažene razlike tih 
dvaju prijevoda iste rečenice. Ipak ih redosljedno i sami 
naznačujemo. Iz prijevoda s hebrejskoga navodimo: pripravi; 
bršljan; sjena; bio se, naime, izmučio; bršljan; radošću. U prijevodu 
iz Septuaginte umjesto prethodnoga imamo ovo: zapovijedi; tikva; 
prisjenak; izričaj "bio se, naime, izmučio“ nedostaje; tikva; veselje. 
Razumije se da uopće ne prosuđujemo tko je valjanije i točnije 
preveo hebrejski izvornik: Septuaginta ili Jeronim. Samo smo htjeli 
na tome jednome primjeru pokazati zašto Jeronim nije bio 
zadovoljan Septuagintom te se smatrao ovlaštenim i pozvanim još 
jednom prevesti Stari zavjet s hebrejskoga. 

Pravo govoreći, Jeronimov je prijevod za Jon 4,6 postao glasovit 
zbog toga što je on u njemu“ dvaput upotrijebio riječ bršljan," dok 
se u Septuaginti i zato u najdrevnijem latinskome prijevodu čita riječ 
tikva.6 Jeronim spominje da je spor oko točnoga prijevoda Jon 4,6 
davno planuo. Vodila se žestoka rasprava treba li uvrstiti riječ tikva 
ili bršljan. Jeronim je riječ tikva koja je ranije stajala u prijevodu koji 


4 Tekst smo već dvaput kraće spomenuli: u drugome poglavlju kada smo govorili 
o 104. Augustinovu pismu i u osmome poglavlju bilj. 46. 


5 U svezi s "bršljanom“, usp. E. LEVESQUE, Lierre, DB, 4, 250. 
6 U svezi s "tikvom“, usp. E. LEVESQUE, Courge, DB, 2, 1082-1083. 

se čitao u Rimu zamijenio riječju bršljan. Zato su ga stanoviti rimski 
krugovi napali i optužili da je počinio "svetogrđe“. Jeronim kaže 
da u hebrejskome izvorniku piše riječ ciceion. Sličnu riječ pozna 
sirijski i punski. Tu se kaže ciceia. Jeronm opisuje biljku koja se 
naziva ciceion odnosno ciceia. Kaže da pripada "vrsti“ onoga što 
nazivamo "grmom“ ili "stabalcem“. Ta biljka ima "širok list“ 
koji sliči listu od "loze“. Jeronim dodaje da dotična biljka stvara 
"veoma gustu sjenu“. Jeronim ističe da ciceion naročito plodno 
raste u Palestini i da bira "pjeskovito tlo“. Ta biljka raste brzo. Za 
samo nekoliko dana "travka“ postaje "stabalce“. Jeronim kaže da 
“latinski jezik ne posjeduje tu vrstu stabla“. Stoga je u svome 
prijevodu kanio ostaviti "samu hebrejsku riječ“. Od toga je odustao 
bojeći se budućih rasprava koje bi se sigurno pojavile. Jeronim se 
opredijelio za riječ "bršljan“. U tome se poveo za “drevnim 
prevodiocima“ koji su se služili grčkom riječju koja znači 
"bršljan“. Druge riječi nisu "posjedovali“. Inače mnogi misle da 
je ciceion zapravo ricinus. Nama je ipak nejasno kako je to ostalo 
nepoznato takvome znalcu i znatiželjnom istraživaocu kakav je bio 
Jeronim. 

Jeronim nastoji pronaći smisao nazočnosti bilo tikve bilo 
bršljana u Jon 4,6. U tu se svrhu najprije zaustavlja na doslovnome 
tumačenju koje i ovdje naziva "povijest“ i "puko slovo“. Potom 
će, veli, utvrditi "mistična značenja“. Jeronim primjećuje da se tikva 
i bršljan od “naravi“ šire "po zemlji“. Na više se ne mogu popeti 
bez kakva "potpornja“ o koji će se "oprijeti“. Unatoč navedenoj 
sličnosti između tikve i bršljana, Jeronim ističe da je ciceion — nije 
napisao ni “bršljan" ni “tikva" — premda je po čudu odjednom 
niknuo i svojom zaštitom zelenkaste sjene “očitovao Božju moć", 
ipak “slijedio svoju narav". Činilo bi se, dakle, da pretpostavlja 
kako je biljci ciceion — i zato bršljanu — u naravi pružanje po 
zemlji i penjanje dok bi prava narav tikve bila ostanak na zemlji. 
Slutimo da Jeronim želi slijedeće reći makar to na tome mjestu 
izrijekom ne kaže: tikva i bršljan ostaju, ako su bez oslonca, na 
zemlji. Tako je s Izraelom i svakim čovjekom. Bez Božje pomoći i 


7 O ricinusu vidi E. LEVESQUE, Ricin, DB, 5, 1097-1099; J. RADIĆ, Prilog 
sagledavanju problematike kod nomenklature biljnih vrsta u biblijskim 
tekstovima. U službi Riječi. Spomenspis O.F. Carev, Makarska, 1991., 73-74. 

podrške ostaju prikovani uz zemlju. To bi bio doslovni smisao koji 
bi se mogao pripisati nazočnosti "tikve“ ili "bršljana“ u Jon 4,6. U 
najmanju ruku tako smo nekako od sebe shvatili Jeronimov tekst. 
Uostalom, sam se Jeronim u nastavku izlaganja vraća "tikvi“ i 
“bršljanu“. Sada pak traži duhovni smisao. 

Jeronim je, dakle, tražio dublji smisao i za Septuagintin prijevod 
"tikva“ u Jon 4,6. On kaže da se, osim u Septuagintinome 
prijevodu za Jon 4,6 u ostaloj Bibliji više nigdje ne susreće riječ 
“tikva“. Ali Jeronim upozorava na Iz 1,8. Tu se spominje 
“dinjište“ gdje rastu lubenice. Jeronim dodaje da "ondje gdje niče 
dinja obično raste i bundeva“. Tako posredstvom riječi /"dinjište“ 
Jeronim povezuje Jon 4,6 i Iz 1,8. To mu omogućuje nazreti 
otajstveno značenje za Jon 4,6 ako se pođe od riječi “tikva“. U Iz 
1,8 Jeronim zapaža govor o "vinogradskoj klijeti“ i “daščari u 
dinjištu“. Na tome gradi duhovni smisao. Veli da se Izrael može 
usporediti “tikvi“ koja je svojim lišćem pružila Joni sjenoviti 
zaklon. I Izrael je "nekoć“ štitio Jonu. Međutim, naš je utisak da 
Jeronim ima na umu još važniju misao. On je najvjerojatnije naveo 
Iz 1,8 zbog toga što tu Izaija govori o "klijeti“ i "daščari“. Oba ta 
zaklona čovjeku pružaju “zasjen“ koji štiti od žege i pripeke. Ali 
klijet i daščara više sliče "šatoru“ nego pravoj "kući“. Posjeduju 
"krov“ koji može štititi. Time sliče kući. Od kuće se time razlikuju 
što nemaju "temelj“. Zato nisu čvrsti kao kuća. Čudi nas što 
Jeronim tu ne dodaje pravi razlog svome razmišljanju o “klijeti u 
vinogradu“, "daščari u dinjištu“ i čvrstoj "kući“. Jedva možemo 
pogriješiti ako kažemo da Stari zavjet, po Jeronimu, sliči "klijeti“ i 
"kućici u dinjištu“, ali nije *"4om“, Dom je Novi zavjet. Dalje ne 
želimo produbljivati usporedbu da ne iznevjerimo Jeronimovu 
misao. 

Rekli smo zašto je Jeronim Septuagintinu riječ "tikva“ 
zamijenio riječju “bršljan“. To je učinio za sami prijevod kod Jon 
4,6. Ipak je u razglabanju napustio riječ "bršljan“ i ostao kod 
hebrejske riječi ciceion. Sada se trudi pronaći duhovno značenje toj 
riječi ukoliko se čita u Jon 4,6. Jeronim kaže da ciceion kao 
"biljčica“ posjeduje "sitno stabalce“. Iznimno "brzo“ raste i 
"brzo“ vene. Ta biljka ima "sitno korijenje“. Unatoč tome, nastoji 
“visoko“ izrasti. Međutim, nikada ne dosiže visinu "cedra“ niti 

"jele“. Jeronim drži da se Izrael s pravom "“upriličuje“ toj biljci. 
Izrael je naspram evanđelja ciceion. Evanđelje je nešto kao cedar i 
jela. Jeronim na koncu razmatranja ciceion iz Jon 4,6 povezuje sa 
"skakavcima“ s kojima se hranio Ivan Krstitelj (usp. Mk 1,6). Po 
Jeronimu, oboje označuje domet Staroga zavjeta u odnosu na Novi 
zavjet. Primjećujemo da Jeronim na ovome mjestu o "skakavcima“ 
govori gotovo istim riječima kao i u propovijedi koju smo ranije 
preveli.8 


4. — Gal 4,4-6 


Prije nego djelomično pogledamo što je Jeronim tumačio iz 
navedenoga biblijskoga mjesta, bez dubljega razglabanja i veoma 
kratko svraćamo na nj pozornost. U prvome redu smjesta 
zamjećujemo iznimnu teološku dubinu i sadržajno bogatstvo u Gal 
4,4-6. Odmah upada u oči trojstvenost mjesta. Pavao tu govori o 
Ocu koga naziva Bogom, Sinu i Duhu Svetome. Napomena 
pokazuje da Apostol trajno misli trojstveno. Drukčije ne zna 
propovijedati. Drugim riječima, kršćanin je tko vjeruje u Trojstvo i 
jedino kršćanin vjeruje u Trojstvo. Pavao u svome ulomku također 
govori o slanju Sina i Duha Svetoga. Otac šalje Sina i Duha Svetoga. 
Pavao je, vezano uz slanje Sina, spomenuo "ženu“ od koje se rodio 
Krist. On inače u svojim djelima ne spominje Mariju njezinim 

imenom. U Gal 4,4 Pavao je Mariju oslovio kao "ženu“. Tako je 
postupio Isus u Iv 2,4 i 19,26. Teolozi rado naziv "žena“ za Mariju 
vežu uz Post 3,15. Marija je u povijesti ljudskoga spasenja odigrala 
nezaobilazivu ulogu. Uz to, uz naziv žena“ u Gal 4,4 povezuje se 
Marijino djevičanstvo. U tekstu se u nikakvome smislu ne spominje 
muž. 

Također je značajno što Pavao u Gal 4,4 spominje "puninu 
vremena“. Očito je da je Novi zavjet ta "punina vremena“. Sve što 
je prethodilo, bilo je usmjereno i vodilo je prema toj "punini“. 
Vrijeme što teče nakon te "punine“ od nje živi. Smisao mu je do 
konca dovesti novozavjetnu “puninu“, 


8 Usp. deveto poglavlje br. 4. 

Pavao u svome ulomku spominje Zakon. To je, jasno, naznaka 
za Stari zavjet. Krist je ispunio Stari zavjet i utanačio Novi. Povratka 
u Stari nema. Značajka Staroga zavjeta bio je zakon. Otuda mu i 
ime. U Novome zavjetu vlada milost. Pavao kaže da je Krist 
“otkupio“ ljude. Izraz "otkupio“ u grčkome izvorniku ima i 
društvenu pozadinu. U pamet doziva drevne tržnice gdje su se 
kupovali i prodavali robovi. Ljudi su prije Krista bili sužnji vlasnika 
i gospodara koje je Apostol nazivao grijeh, smrt, Zakon i tijelo. 
Čovječanstvo je sličilo tržnici gdje su ljudi roblje, uznici i sluge. Od 
svega toga ih je “otkupio“ Krist i za njih isplatio dug i cijenu. Sada 
su "sinovi“. Bog ih je milošću posinovio. U tu je svrhu Sin boravio 
na svijetu. Dokaz posinovljenja i otkupljenja Apostol vidi u tome što 
je Otac ljudima poslao na dar i poklon "Duha svoga Sina“. Radi 
toga čovjek smije Boga nazivati Ocem. Pavao je to u Gal 4,6 izrazio 
najprisnijom aramejskom riječju koju je navlaš ostavio neprevedenu 
u svome grčkome izvorniku. 

Sada prelazimo na djelomično i necjelovito Jeronimovo 
izlaganje. Zaustavljamo se samo na nekim pojedinostima. Jeronim 
nešto podrobnije razjašnjuje Apostolov izričaj ex muliere ("iz 
žene“: Gal 4,4). Zanima se za ex (iz) i za mulier (žena). Očito je da 
se mulier odnosi na Djevicu Mariju. Jeronim želi da zapazimo kako 
je Pavao napisao ex, a ne per što znači "kroz“. Na to ga upozorenje 
sile "Marcion i druga krivovjerja“. Riječ je o docetima i gnosticima 
svih ogranaka i svih vremena. Ta su krivovjerja učila da se Krist nije 
zbiljski utjelovio i postao čovjek. Doceti i gnostici samo su hinjeno 
govorili o Kristovu tijelu. To im Jeronim otvoreno spočitava. 
Krivovjernici su tvrdili da je Isus samo prošao "kroz“ Mariju, ali se 
od nje nije rodio. Drugim riječima, krivovjerje upotrebljava per i 
niječe ex. Stoga je Jeronim naglašavao Pavlov ex. Taj ex poništava 
krivovjernički per. [sus je uistinu Marijino dijete. Marija je prava 
Kristova Majka. Krist se zaista utjelovio. Ima pravo ljudsko tijelo. 

Riječ mulier zadavala je stanovitu poteškoću Ocima koji su 
tumačili Gal 4,4. To se osjeća i pod Jeronimovim perom. Oci su se 
bojali da riječ mulier u Pavlovu tekstu može nauditi Marijinu 
djevičanstvu. Jeronim u svome razmišljanju zapravo polazi od 


9 Pred očima smo imali tekst u PL, 26, 397A-400C. 

izvorne riječi YU u Gal 4,4. Upozorava da se riječi ne treba bojati 
jer se već nalazi u Mt 1,19 i Iv 2,4. Jeronim inače kaže da YUVT| 
podjednako znači uxor i mulier. Ali te dvije latinske riječi mogu 
imati makar donekle različito značenje. Riječ uxor 10 prije svega 
znači udata žena, bračna družica ili supruga. Riječ se ne nalazi u Gal 
4,4. Riječ pak mulier 1! koju imamo u Gal 4,4 po sebi se odnosi na 
ženu u smislu ženska osoba ili žensko. I Jeronim naglašava da riječ 
mulier "radije označuje spol nego muževo sjedinjenje“. U svakome 
slučaju, nitko na temelju riječi mulier u Gal 4,4 nema pravo Mariji 
osporavati djevičanstvo. Jeronim zaključuje da se Sin Božji "htio 
roditi od žene zbog onih koji su se rodili od žene“. 

Jeronim je u svome tekstu ostavio nekoliko pneumatoloških i 
trojstvenih misli vezanih uz Pavlovu naznaku da je "Bog poslao 
Duha svoga Sina“ (Gal 4,6). Jeronim čvrsto i zbiljski vjeruje u pravo 
božansko Trojstvo. Smatra pak da "mnogi“ kada je riječ o Trojstvu 
slabo poznaju biblijski poklad. Iz “neznanja“ tvrde da se Duh Sveti 
često "naziva“ Ocem i Sinom. Tome je krivome učenju vjerojatno 
razlog višeznačnost pojma duh. U Trojstvu se Otac, Sin i Duh Sveti 
“razlikuju imenima“ i kao "osobe“. Ali su "naravlju i biti 
sjedinjeni“. Jeronim u svome razlaganju također obrazlaže zašto se 
u Svetome pismu "bez razlikovanja“ govori o "istome Duhu“ da 
je Očev Duh i da je Sinov Duh. Tome je razlog "zajedništvo 
naravi“. Otac, Sin i Duh Sveti imaju jednu te istu narav. Inače nije 
ništa čudno i neobično što se Jeronim i kod tumačenja Gal 4,4-6 
posebice zanima za pneumatologiju. To je vrijeme napregnutoga i 
sustavnoga razmišljanja o Duhu Svetome. 

Raduje nas što je Jeronim upozorio da je riječ Abba _u Gal 4,6 
"hebrejska i da isto znači što i Otac“. Tu Jeronimovu točnu i važnu 
tvrdnju osobno malo dopunjujemo. Najprije dozivamo u pamet da 
se Abba također čita u Mk 14,36 gdje piše da je Isus dovršio 
ovozemni život sažimljući ga u konačni krik Abba. Tako se 
Gospodin neposredno pred smrt s križa obratio svome Ocu. 
Smijemo kazati da je [sus cijeloga života naviještao da je Bog Abba. 
Nečuvenost i novina toga načina govora o Bogu vidi se otuda što se 


10 Usp. A. BLAISE, Dictionnaire, 863. 
l1 Usp. A. BLAISE, Dictionnaire, 542. 

osim Isusa nitko i nikada i nigdje nije usudio tako nazvati Boga. 
Abba je djetinja riječ djeteta. Izgovara je dijete koje tek počinje 
tepati i sricati prve slogove. S abba zaziva oca. Krist je tom riječju 
pred odlazak sa svijeta u zadnjim mukama oslovio svoga Oca. 

Apostol u Gal 4,6 s Abba_ dovodi u svezu slanje Duha Svetoga. 
Reče: "Bog je u vaša srca poslao Duha svoga Sina koji viče Abba. 
U Rim 8,15 kaza: "Primili ste Duha posinjenja kojim vičemo 
Abba.“ Tako možemo kazati da je slanje Sina i Duha usko vezano 
uz Abba. Sin nam je zaslužio da po Duhu Svetome Oca zovemo 
Abba. 


5.— Ef 14 


Jeronim je podrobnije tumačio Pavlovu tvrdnju u Ef 1,4. Tu 
Apostol kaže da nas je Bog "odabrao u njemu prije utemeljenja 
svijeta da budemo sveti i neporočni pred njim“. Čitajući navedeno! 2 
Pavlovo mjesto koje se nalazi u veoma složenome i teško 
protumačivome ulomku, osnovna se misao dade prilično lako 
razumjeti. Bog ljude "odabire prije utemeljenja svijeta“. Iz 
Apostolova se razmatranja vidi da Bog ljude "odabire“ da budu 
sveti "pred njim“. Jeronim izričaj "pred njim“ dopunja dodatkom 
"to jest pred Bogom“. Očito je riječ o Bogu Ocu. Cilj je, dakle, 
izabranja ljudsko posvećenje i neporočnost pred Bogom Ocem. 

Otac je ljude "prije stvaranja! svijeta“ izabrao "u njemu“. 
Jeronim se nije zaustavio kod naznake "u njemu“. Vjerojatno ju je 
smatrao jasnom. Otac je ljude odabrao "u njemu“. Misli se: u 
svome Sinu. Zanimljivo je da Jeronim nije pobliže pojasnio niti 
Pavlovu opasku o ljudskome odabranju “prije stvaranja svijeta“. 
Međutim, noviji tumači toj primjedbi pridaju dosta veliku važnost. 
Upozoravaju da svekoliko povijesno zbivanje nije ništa drugo doli 
ostvarenje onoga što je Bog naumio "prije postanka svijeta“. To 
znači da povijest ima smisao i cilj. Otac je u Sinu odabrao izabrane 
da budu pred njim sveti. To je svrha ljudske povijesti. Misao je 


12 Jeronimov se tekst nalazi u SC, 303, 60-64. Usp. PL, 26, 475-478. 
13 Jeronim je riječ constitutio zamijenio riječju fabrica. O tim dvjema riječima 
usp. A. BLAISE, Dictionnaire, 209 i 341. 

cjelovita ako reknemo da Pavlov govor o svetosti i neporočnosti 
nužno u pamet doziva djelovanje Duha Svetoga. 

Bit se istinskoga Jeronimova tumačenja odnosi na pitanje što 
znači da nas je Otac prije nego je sazdan svijet u Sinu "odabrao“ za 
svetost. Svrha je odabiranja jasna. Jeronim je izvornu Pavlovu izreku 
razriješio namjernom rečenicom. Naznaku "nas“ protegnuo je na 
ljude: na svakoga od nas. Jeronim kaže da smo izabrani mi koji 
"prije nismo bili sveti i neporočni“. Upravo smo zato odabrani da 
"potom“ postanemo "sveti i bez ljage“. Jeronim napominje da se 
"to može kazati i o grešnicima koji su se obratili na bolji život“. 

Jeronim je svoje razmišljanje kušao rasvijetliti Pavlovim i 
Jeremijinim primjerom. U svezi s Pavlom kaže da je Apostol 
"predodređen u krilu svoje majke“. Očito je da ima na umu ovu 
Pavlovu izreku: "A kada odluči onaj koji me odvojio od utrobe 
majke i pozvao svojom milošću...“ (Gal 1,15). I o Jeremiji Jeronim 
veli da je u majčinoj "utrobi posvećen, odabran i osnažen“. 
Sigurno ima pred očima Jer 1,5. Pavlov i Jeremijin primjer 
omogućuju Jeronimu ustvrditi da "Pavao i njemu slični“ nisu 
zapravo stoga bili "odabrani jer su bili sveti i bez ljage“. Bili su 
odabrani da "tijekom života po djelima i krepostima postanu sveti“. 

Ipak još nismo istaknuli jezgru i srž Jeronimova tumačenja za 
koje on kaže da je "crkveno“ i da se u njemu ne nalazi “nikakav 
prijekor“. Ključno je pitanje kako shvatiti da Bog “odabire prije 
stvaranja svijeta“. Što znači to Božje “odabiranje“? U kojemu se 
smislu može govoriti o “odabranima“, a da to isključi svaki 
“"Dprijekor“ i da kod toga "slijedimo crkveno mišljenje“? Čini nam 
se da ovdje treba donekle nadopuniti Jeronimovo razmatranje. 
Govoriti o tome da Bog od početka “odabire“ i vrši "odabiranje“ 
kao da nužno ljude dijeli na "odabrane“ i one koji to nisu. Po 
Jeronimu, ako govorimo o “"izabranju“ koje obavlja Bog "prije 
stvaranja svijeta“, tada zapravo treba poći od Božjega 
"predznanja“. Bog unaprijed zna i "odabire“ u skladu s tim 
predznanjem. Kod Boga se, dakle, "odabiranje“ temelji na 
"predznanju“. Jeronim razgovjetno i jasno veli da je za Boga "sve 
buduće već prošlo“. Prije nego se išta "dogodi“ Bogu je već "sve 
znano“. Tako Jeronim razrješava Pavlovu izreku. 

Usput možemo naznačiti da se Jeronim dosta dugo zaustavio na 
Ef 1,4 jer su mu neki predbacili da je u svome spisu koji je “napisao 
pred osamnaest godina“ tumačeći Poslanicu Efežanima upao u 
krivovjerje gdje se uči predegzistencija ljudskih duša. Jeronim 
ponavlja da je to Origenova zabluda i da on osobno s njom nema 
ništa zajedničko. Ipak priznaje da je nekoć naveo Origenovo 
mišljenje, ali je “tumačiteljeva dužnost navesti mišljenja mnogih“. 


6. — Ef 3,1 


Razglabajući!“ Pavlovu rečenicu iz Ef 3,1 Jeronim se zanima 
što znači i na što se odnosi Apostolova izreka vinctus lesu Christi 
pro vobis gentibus: "svezani Isusa Krista za vas narode“. Prije nego 
pristupimo Jeronimovu izlaganju sami ističemo kratke primjedbe 
koje donekle pomažu boljem razumijevanju Pavlove izreke. Jeronim 
ih je vjerojatno držao nepotrebnima jer su jednostavne i nekako po 
sebi jasne. U prvome redu treba znati tko su "narodi“ o kojima je 
riječ u Ef 3,1. Pavao je upotrijebio riječ ČOVOO što je Jeronim 
uobičajeno preveo s gens. U Pavlovu se rječniku riječ odnosi na 
“narod“ koji nije ni podrijetlom ni krvlju ni vjerom židovski narod. 
Svi ljudi onoga vremena sačinjavaju “narode“. Tu jedino ne 
spadaju Židovi. Oni su Židovi. Veoma se često umjesto "narodi“ 
rekne "pogani“. 

Zavrijeđuje povesti računa i o riječi pro 19 odnosno izvornome 
UTI ćp. Latinski pro znači “u korist“, "za spas“, "glede“ i "za“. 
Drugim riječima, Pavao je "svezani Isusa Krista“ sa svrhom i ciljem 
da je to "u korist“ i "na spas“ onih što se zovu "narodi“. Pavao je 
radi naroda“. On je "za“ njih. 

U Ef 3,1 _ Pavao o sebi kaže da je vinctus. To znači da je 
"vezan“, "svezan“ ili "bačen u okove“. Jeronim vinctus donekle 
tumači izričajem in vincla coniectus što znači "stavljen u okove“. 
Jeronim misli da se ta napomena u Ef 3,1 “dade shvatiti“ kao 


14 Jeronimov se tekst nalazi u SC, 303, 68-72. Usp. PL, 26, 507-509. 
15 Usp. A. BLAISE, Dictionnaire, 664-665. 

Pavlovo upozorenje kako je u "Rimu bio stavljen u okove“ dok je 
pisao Poslanicu Efežanima. 

Jeronim Pavlovo rimsko sužanjstvo naziva martyrium. Valja se 
prisjetiti da ta riječ! ima više značenja. Ne uključuje uvijek 
mučeništvo. Također može označavati patnje koje netko podnese za 
Krista makar one ne završavale smrću kao vrhovnim 
svjedočanstvom. Očito je da upravo to znači martyrium u 
Jeronimovu tekstu. 

Jeronim za navedeno tumačenje kaže da se može“ zastupati. 
Sada iznosi mišljenje koje drži vlastitim. Izražava ga riječju 
"kažemo“. Ovaj put Jeronim vinctus iz Ef 3,1 veže uz činjenicu što 
se često rekne da je "ovo“ naše ljudsko "tijelo“ zapravo vinculum 
animae: "vez duše“. Duša je u "okovima tijela“. Tu je u neku 
ruku “zatočena u zatvor“. U Jeronimovim izrazima nije teško 
zamijetiti drevno platonističko učenje o tijelu koje je za dušu 
tamnica, zatvor, špilja i uzi. Jasno je da se i Pavao želi osloboditi toga 
sužanjstva i zatočeništva. Jeronim dijelom navodi Apostolov vapaj: 
"Čeznem umrijeti i biti s Kristom“ (Fil 1,23). Jeronim ističe da se 
Pavao želi "vratiti“ Gospodinu. Ali i nadalje ostaje "svezan 
tjelesnim svezama da se po njemu dovrši potpuno propovijedanje za 
narode“. Tako je propovijed razlog što Apostol i dalje živi u 
tjelesnim svezama kao "svezani Isusa Krista“. 

Jeronim navodi i treće tumačenje koje "neki“ zastupaju. 
Izrijekom ne veli na koga misli niti što osobno drži o dotičnome 
tumačenju. Po trećem tumačenju vinctus iz Ef 3,1 u pamet doziva 
"tjelesne spone“ koje je Pavao dobio kod tjelesnoga rođenja. Prije 
toga Bog je "odlučio“ da će ga "izdvojiti“. Misao se odnosi na 
ono što Pavao sam o sebi bilježi u Gal 1, 15-16. 

Jeronim svoje pojašnjenje izričaja vinctus iz Ef 3,1 ukrijepljuje 
služeći se kazanim u 1 Kor 15,42-44 gdje Pavao u glasovitim 
antitezama utvrđuje odnos između ovozemnoga ljudskoga tijela i 
tijela nakon uskrsnuća. Ovdje usput dozivamo u pamet zašto je 
Pavao bio ponukan duboko razmišljati o obilježbama uskrsloga 
tijela. Znamo s koliko je ponosa i oduševljenja Pavao naviještao 
Isusovo uskrsnuće koje je temelj i razlog i način svakoga ljudskoga 


16 Usp. A. BLAISE, Dictionnaire. 516-517. 

uskrsnuća koje će se zbiti. Pavao je smatrao da kršćanstvo počiva na 
Kristovu uskrsnuću. Bez njega kršćanstvo je praznina. Također nam 
je poznato da su Grci u Ateni ismijali Pavla kada im je stao govoriti 
o tjelesnome uskrsnuću. Grci su držali da Pavao pod uskrsnućem 
misli na oživljavanja tijela s njegovim ovozemnim vlastitostima i 
uvjetima. Grci nisu zaboravljali filozofski nauk koji je prethodno 
spomenuo i Jeronim kako je tijelo tamnica, zatvor i povez za ljudsku 
dušu. Grci su željeli osloboditi se tijela. Zato su s prezirnim 
podsmijehom odbili Pavlov areopaški govor o uskrsnuću. Izjavili 
su: "O tome ćemo te poslušati drugi put“ (Dj 17,32). To je značilo 
nikada. Atenjani nisu bili dovoljno strpljivi da saslušaju što Pavao 
govori. Apostol je govorio o uskrsnuću, ali ne o pukom 
oživljavanju. Nije imao pred očima da će umrlo tijelo naprosto 
oživjeti i biti kakvo je bilo dok je puteno živjelo na zemlji. Tijelo će 
uskrsnuti i živjeti kao uskrsnulo. Pojam uskrsnuća Pavao je učiteljski 
razjasnio u četiri suprotnosti navedene u 1 Kor 15,42-44. Oznake su 
ovozemnoga tijela: raspadljivost, beščasnost, slaboća i oživljenost 
smrtnim životnim počelom koje giba tijelo. Na to poslije uskrsnuća 
nema povratka. Uskrsnuće poklanja i utvrđuje suprotne odrednice. 
One su: neraspadljivost, slava, sila i duhovnost, tj. prožetost 
neuništivim duhom. 

Opet se vraćamo Jeronimu i tumačenju vinctus iz Ef 3,1. 
Jeronim izjavljuje da nije "bezumno“ kazati da je duša "vezana 
(vincta ) tijelom“. Duša takvom ostaje "dok se ne vrati Kristu“. 
Nekako je zatočenica tijela. Potom se "u slavi uskrsnuća“ ovo 
"raspadljivo i smrtno tijelo“ preobrazuje. Stječe "neraspadljivost“ 
i "besmrtnost“. Više ne može biti tamnica i zatvor besmrtne duše. 

Jeronimu je naročito bilo stalo da izlaganje zaokruži tvrdnjom 
kako uskrsno preobraženje ne mijenja tjelesnu "narav“. Smatrao je 
da je upravo to učinio Origen. Jeronim se u djelu iz kojega smo 
izdvojili ovaj ulomak branio da nije origenist kao što nije bio ni 
onda kada je pisao svoje tumačenje cijeloga Pavlova pisma poslana u 
Efez. 

JEDANAESTO POGLAVLJE 


JERONIMOVI UVODI 
ZA NEKOLIKO PREVEDENIH DJELA 


U ovome smo poglavlju preveli i popratili bilješkama pet 
kratkih, ali zaista znamenitih Jeronimovih tekstova. Tu su najprije tri 
teksta posvećena Origenu. Svidili su nam se sjajnim slogom i 
vrijednim sadržajem. Prevodeći Origenove homilije o Pjesmi nad 
pjesmama Jeronim je u uvodu istaknuo da je Origen u svojim 
drugim djelima nadmašio ostale teološke velikane dok je kod 
tumačenja Pjesme nad pjesmama nadvisio sama sebe. Povijest je 
zapamtila tu neobičnu Jeronimovu pohvalu koja je sigurno bila 
iskrena i došla iz Jeronimova srca. Donekle smo je već spomenuli. 

Origen je napisao brojne homilije u kojima je propovijedao 
polazeći od Jeremijina i Ezekielova proroštva. Jeronim je prevodio i 
te Origenove propovijedi. U predgovoru koji je tom prigodom 
napisao podijelio je Origenova biblijska djela u nekoliko skupina i o 
njima rekao sud koji se i danas navodi kada je riječ o Origenovom 
egzegetskome radu. Iz predgovora kojim Jeronim čitaoca uvodi u 
prevedene Origenove homilije načinjene po Lukinu evanđelju 
napominjemo da se Jeronim tu oštro osvrnuo na nekoga pisca koji 
je također pisao o Lukinu evanđelju. Jednako je postupio i u 
predgovoru koji je napisao za prijevod Didimova djela O Duhu 

Svetome. [ taj smo uvod preveli. Jeronim i u njemu nesmiljenom 
oštrinom, zajedljivošću i s porugom govori o nekome piscu koji je 
također napisao stanovito pneumatološko djelo. Jeronim ni tu 
izrijekom ne obznanjuje na koga smjera. Ali svi se istraživaoci slažu 
da Jeronim u oba slučaja napada sv. Ambrozija iz Milana. Ime mu 
nije spomenuo jer je Ambrozije ipak veoma učen čovjek i nadasve 
utjecajna ličnost. Ambrozije je napisao tumačenje Lukina evanđelja i 
raspravu o osobi i djelovanju Duha Svetoga. Jeronim je smatrao da 
je Ambrozije u obje knjige preveć — kako je i ranije istaknuto — 
zavisan o svojim predšasnicima. Jednom je odveć posuđivao od 
Origena. To je učinio razglabajući Lukino evanđelje. Drugi put je 
izbliza slijedio Didima Slijepoga. Tako je Ambrozije postupio pišući 
svoj pneumatološki spis. Ipak moramo dodati da je kasniji sud o 
spomenutim Ambrozijevim djelima kudikamo povoljniji i mnogo 
blaži nego je bilo Jeronimovo mišljenje. 

Napokon smo za ovo poglavlje preveli uvod kojim je Jeronim 
obrazložio zašto je preveo cijeli onaj svežanj spisa u kojima je riječ o 
pothvatu sv. Pahomija i njegovih najbližih učenika i suradnika. Taj 
je kratki Jeronimov tekst bilo teško prevesti jer se u njemu pojavljuju 
rijetko upotrebljavane riječi. Ipak smo i njega preveli radi njegove 
velike važnosti za povijest redovništva. Iz toga Jeronimova 
predgovora naznačujemo samo nekoliko pojedinosti. U prijevodu 
smo upotrebili obične riječi koje su se ustalile kada se govori o 
redovničkome i monaškome životu. Ali treba biti svjestan da one 
imaju drukčiji prizvuk pa i značenje kada se odnose na početke 
monaškoga života. Tako, primjerice, temeljna riječ samostan kod 
Pahomijevih monaha zapravo označuje čitavo seoce s većim brojem 
monaških kuća koje sačinjavaju dotični samostan. Jedan od takvih 
samostana bio je za cijelu zajednicu matični. Svaka kuća u okviru 
samostana imala je svoga posebnoga starješinu koji se nazivao 
predstojnik. Starješina se cijeloga samostana zvao otac. Na čelu svih 
samostana koji su sačinjavali jedinstvenu zajednicu stajao je 
starješina koga Jeronim naziva "prvom glavom“. Slijede 
Jeronimovi ulomci. 

1. — Predgovor za prijevod Origenovih 
Propovijedi o Pjesmi nad pjesmama 


Jeronim, blaženome papi Damazu. 

Origen je! u drugim djelima sve nadvisio, a u Pjesmi nad 
pjesmama 2 nadmašio samoga sebe.3 Sastavio je deset svezaka koji 
dosežu gotovo dvadeset tisuća redaka. Veličajno je i sjajno razglobio 
najprije Sedamdesetoricu“ prevodilaca, a potom Akvilu,5 
Teodocionać i na koncu peti prijevod koji je — napisa — našao na 
akcijskoj? obali. Stekoh dojam da se na Origenu obistinila riječ: 
"Kralj me uveo u svoju spavaonicu“ (Pj 1,11). Ono sam djelo 
ostavio po strani jer se traži nepregledno vrijeme, trud i snaga da se 
takvo što dostojno prevede na latinski. Origen je pak ove dvije 


I Tekst se nalazi u SC, 37 bis, 62 i PL, 23, 1177. O tome smo djelu govorili u 
drugome poglavlju ove knjige. 

2 O velikome Origenovu djelu gdje se tumači Pjesma nad pjesmama može se 
pogledati kod ovih autora: J. QUASTEN, Patrologia, 1, 326; B. ALTANER — 
A. STUIBER, Patrologie, 202, G. BARDY, Origčne, 1499. — Origen je sastavio 
dva tumačenja Pjesme nad pjesmama. Mi pred očima imamo drugi. O prvome 
nemnamo podataka. To je drugo Origenovo izlaganje bilo izvanredno djelo. 
Origen ga je napisao oko g. 240. Dijelom je to učinio u Ateni, dijelom u 
Cezareji Palestinskoj. Djelo se sastojalo od deset dijelova. Sačuvan je uvod, 
prva tri dijela i dio četvrtoga dijela. Sačuvano posjedujemo u Rufinovu 
prijevodu nastalu oko g. 410. 

3 Malo je tko izrekao takvu pohvalu Origenu. Kasnije ju je pojasnio sam Jeronim. 
Učinio je to u Ep 84,2 (PL, 22, 744). Tu je zabilježio da mu "predbacuju“ što 
je "nekoć“ uznosio Origena. Jeronim kaže da se to, ako se ne vara, odnosi na 
"dva“ njegova mjesta“. Jedno je upravo tekst koji smo preveli. Samo Jeronim 
tvrdi da u Origenovu prevedenu djelu nema nikakve dogmatike. Tu Origen 
nije govorio o Trojstvu, tjelesnome uskrsnuću, o duši. Origenovo je 
tumačenje "jednostavno“. I "nauk“ mu je priprost. Stoga je i njegova pohvala 
nešto "jednostavno“. U Origenovu spisu nema ničega što zaslužuje pokudu. 
Zato Jeronim izjavljuje da je pohvalio Origena kao "tumača", a ne kao 
"dogmatičara“, 

4 Riječ je o Septuaginti. 

50 njemu se govori u četvrtome poglavlju ove knjige. 

6 Usp. naše četvrto poglavlje. 

2 Origen je prijevod pronašao u Nikopolisu kod Akcija. Usp. Q ROUSSEAU, Oigene, 63 , 
bilj. 3. 

Š Odnosi se na spis spomenut u prethodnoj drugoj bilješci. 

propovijedi? napisao uobičajenim dnevnim govorom kao za 
mališane što se još doje (usp. | Pt 2,2). Preveo sam ih vjernije nego 
dotjeranije. Pružio sam ti!0 okus Origenovih izlaganja, a ne 
hranu“ (I Kor 3,2). Tako ćeš uvidjeti koliko treba cijeniti ono 
veliko! ! kada se do te mjere može svidjeti ovo malo.!? 


2. — Predgovor za prijevod Orige novih 
Propovijedi po Jeremiji i Ezekielu 


Doista je!3 veliko, prijatelju,!“ što si tražio da Origena 
polatinim i da čovjeka koji je po sudu Didima Vidioca!* nakon 
Apostola!6 drugi crkveni učitelj! 7 priskrbim rimskim ušima. Znaš 
da me muči bolest očiju. Navukao sam je odveć nestrpljivim 
čitanjem i nedostatkom pisara. I tu mi je pripomoć odnijelo 
siromaštvo. Stoga onako žarko kako želiš ne mogu ispuniti što s 
pravom želiš. Poslije četrnaest homilija!Š koje sam već ranije 


%09 njemu vidi u našem drugome poglavlju. 

10 Odnosi se na papu Damaza. 

1! Riječ je o djelu iz druge bilješke. 

12 Riječ je o djelu spomenutu u devetoj bilješci. 

13 Tekst se nalazi u SC, 352, 30-32 i PL, 25, 583-586. O Jeronimovu radu na 
dotičnim homilijama podrobnije smo govorili u drugome poglavlju. 

I4Riječ je o carigradskome svećeniku Vincentu koji je bio prisni Jeronimov 
prijatelj. Upoznali su se kada je Jeronim boravio u Carigradu. lako je bio 
svećenik, Vincent iz poniznosti i u skladu s monaškim životom nije vršio 
svećeničke dužnosti. Putovao je s Jeronimom. Neka je vrijeme živio i u 
pustinji i u Jeronimovu betlehemskome samostanu. U origenističkome sporu 
bio je na Jeronimovoj strani. Jeronim mu je posvelio neka svoja djela. Poslije 
B. 400. o Vincentu se više ništa ne zna. Usp. M. BORRFT', Origčne. 15-16; 
J.N.D. KELLY, Jerome, 75.80.114.116.200.205; F. CAVALLERA, 5. Jćrome, I, 
68-69.211.220.271-272; II, 6.20-21.120.38-39. 

15 Usp. naše čevrio poglavlje. 

I6 To je apostol Pavao. 

17 Jeronim kaže magister (učitelj). O tome nazivu za crkvene Oce vidi B. 
ALTANER — A. STUIBER, Parrologie, 4. 

18 Jeronim često upotrebljava riječ homilia kao što i mi kažemo "homilija“. Riječ 
je grčka: o ulAla. Uz ostalo Znači "drugovanje“, “prijateljevanje“, 
"prijateljsivo“, "poučavanje“, "sastajanje“, ild. Homilija je, prema tome, 

ispremiješanim redoslijedom preveo!? s vremena sam na vrijeme 
kazivao u pero ovih četrnaest homilija o Ezekielu.20 Nadasve sam se 
trudio da i prijevod — odbacivši sav sjaj govorničke vještine — 
sačuva jezik spomenutoga muža i govornu jednostavnost koja jedino 
koristi Crkvama. Želimo da se hvali pouka, a ne riječi. Ukratko 
upozoravam na ovo: znaj da su Origenova djela u odnosu na cijelo 
Pismo trovrsna. Tu su najprije njegovi Izbori. 2! Grčki se nazivaju 
Sholiji.22 Tu je Origen općenito i kratko dotaknuo ono što mu se u 
Pismima učinilo nejasnim i da sadrži kakvu poteškoću. Potom dolazi 
homiletskaž3 vrsta. U to spada i ovaj prijevod.24 Treće je sam 
Origen naslovio Tomovima.25 Mi to možemo nazvati Svescima.26 
Origen je u tome djelu prepustio vjetrima sva jedra svoje umnosti. 
Ostavio je zemlju i utekao prema sredini morske pučine. Znam kako 
želiš da prevedem svaku izričajnu vrstu. Ranije sam iznio razlog 
zašto ne mogu to učiniti. Ipak ovo obećajem: ako mi tvojom 
molitvom Isus vrati zdravlje, puno ću toga prevesti. Ne rekoh sve jer 
bi bilo preuzeto to kazati. Uvjet je onaj koji sam ti često postavljao: 
ja ću priskrbiti glas, ti pisara. 


veoma prisno zbliženje kroz prijateljski nagovor. Homilijom se blisko 
poučava najbliže. 

19 njima je bila riječ u našem drugome poglavlju. 

209 njima smo govorili u drugome poglavlju. 

2! Jeronim kaže Excerpta. Također bi se moglo reći Izvaci. Usp. A. BLAISE, 
Dictionhaire, 324; J. QUASTEN, Patrologia, 1,322; G. BARDY, Origene, 
1497. 

22 Jeronim je napisao O XOMa. Riječ Oy6ALOV znači "kratko tumačenje“. Taj se 
pojam često poistovjećuje s pojmom iz preihodne bilješke. Usp. J. QUASTEN, 
Patrologia. 1,322; G. BARDY, Origčne, 1497. 

3 Jeronim se poslužio riječju homileticus. Jasno je da je izvedena od homilia. 
Usp. A. BLAISE, Dictionnaire, 392. Inače OULANTLKĆS Znači druževan, 
prijazan. 

24 Riječ je o Origenovim homilijama posvećenima Jeremiji i Ezekielu. Usp. naše 
drugo poglavlje. Općenito pak o Origenovim homilijama vidi kod: J. 
QUASTEN, Parrologia, 1,322-324i G. BARDY, Origčne, 1497-1498. 

25 Jeronim je napisao TO MOUS , U latinskome sc kaže romus. Riječ izvorno 
označava svitak papirusa. Usp. A. BLAISE, Dictionnaire, 819. 

26 O Jeronimovim pojmovima općenito vezanima uz knjigu stručno piše E. 
ARNS, La technique du livre d'aprčs saint Jćrčme. Paris, 1953. 

3. — Predgovor za prijevod Origenovih 
Propovijedi po Luki 


Jeronim, Pauli i Eustohiji. 


Rekoste27 da ste25 pred nekoliko dana čitalež? tumačenja nekih 
tumača Matejeva i Lukina evanđelja. Jedno je od tumačenja3% bilo 
slabo i po mislima i po riječima; drugo je?! riječima lepršavo, ali 
misli koje uspavljuju. To je razlog što ste tražile da se zanemare 
spomenute malenkosti32 te da prevedem barem trideset i devet 
homilija o Luki33 od našega Adamancija3“ kako se čitaju na 
grčkome. Neugodno je i mučno, reče Tulije,“ pisati po tuđem 
ukusu, a ne po svojem. To ću ipak ovaj put učiniti jer ne tražite 
nešto nedostižno. Sveta je Blesila3$ nekoć u Rimu žarko molila da 
od Origena na naš jezik prevedem: dvadeset šest svezaka o Mateju,37 
pet o Luki?5 i trideset dva o Ivanu.3? Uočavate da to prelazi moje 


27 Tekst se nalazi u SC, 87,94-96 i PL, 26, 229-232. O tome Jeronimovu radu vidi 
naše drugo poglavlje. 

28 Odnosi se na Paulu i Eustohiju kojima je Jeronim upravio te predgovorne 
retke. O njima dvjema bilo je govora u našem četvrtome poglavlju. 

29 Jeronimu su prigovarali da je često poučavao žene, a zanemarivao muževe. Na 
prigovor je odgovorio. Usp. PL, 25, 1337B-1338B. 

O To je djelo vjerojatno napisao Fortunacijan Akvilejski. Usp. H. CROUZEL — 
F. FOURNIER — P. PERICHON, Origčne, 68. 

3! Odnosi se na sv. Ambrozija Milanskoga. Usp. upravo navedeno djelo, str. 70. 

32 Riječ je o spomenutim tumačenjima koja Jeronim ne cijeni. 

33 Trideset i devet homilija o Luki: usp. naše drugo poglavlje. 

34 Origen se nazivao Adamancijem što znači "čelični“, "čovjek od čelika“. Naziv 
je već rabio Euzebije Cezarejski da istakne Origenovu vjersku postojanost i 
čvrstoću. Usp. J. QUASTEN, Patrologia, 1,315. 

35 Riječ je o poznatome rimskome piscu, govorniku i filozofu Marku Tuliju 
Ciceronu. 

36 Blesila je Paulina kći. Bila se oduševila Jeronimovom egzegezom, ali je mlada 
umrla. Već smo je spominjali. 

37 Origen je tumačenje Matejeva evanđelja sastavio oko g. 224. u Cezareji 
Palestinskoj. Djelo je kao cjelina nestalo. Samo su neki dijelovi sačuvani u 
izvorniku i anonimnome latinskome prijevodu. Usp. G. BARDY, Origene, 
1499 i J. QUASTEN, Patrologia, 1, 325. Zanimljivo je đa ta dva autora _ govore 
samo o dvadeset i pet Origenovih svezaka. 

sile, vrijeme i trud. Ipak gle, koliko i vaš zahtjev i vaša volja može 
kod mene! 

Za kratko sam ostavio knjige o Hebrejskim pitanjimat? da u 
pero kažem djelo koje je, po vašemu sudu, korisno. Ono, ma kakvo 
bilo, nije moje već je tuđe. Nadasve zato prevodim što čujem kako 
grakće gavran! kao zloguka ptica gatalica i na čudan se način ruga 
s bojama svih ptica dok je sam sav crn. Prije nego onaj protuslovi4ž 
priznajem da se Origen u ovim propovijedima#3 igra kao dječak s 
piljcima. Na drugi su način ozbiljna njegova muževna i staračka 
djela. 

Ako mi se bude dalo, uzmognem li i ako Gospodin udijeli 
mogućnost — dovršivši najprije“ prekinuto djelo — da spomenuto 
prevedem na latinski, moći ćete uočiti, tj. preko vas:će rimski jezik 
spoznati koliko dobro nije ranije poznavao, a sada počinje znati. 
Osim toga sam odlučio da ću vam do koji dan poslati tumačenja 
koja su o Mateju sastavili različitim slogom, ali istom milošću Duha, 
veoma učeni muž Hilarije45 i blaženi mučenik Viktorin.46 Tako 
vam neće biti nepoznato koliko je nekoć i kod naših ljudi bilo 
izučavanje Svetih pisama. 


38 Redovito se tvrdi da je Origen sastavio puno opširnije tumačenje Lukina 
evanđelja. Usp. G. BARDY, Orig2ne, 1499. 

39 To je bilo najopsežnije Origenovo egzegetsko djelo. Od njega grčki 
posjedujemo neke dijelove. Spis je važan za poznavanje duboke Origenove 
mistike, duhovnosti i ascetike. 

40 Usp. naše drugo poglavlje. 

41 Jeronim najvjerojatnije napada sv. Ambrozija. 

42 Možda se i to odnosi na sv. Ambrozija. 

3 Jeronim rado ističe da je Origenov stil u njegovim zapisanim propovijedima 
lagan, lepršav i pun boja. Inače je na tome mjestu propovijed nazvao tractatus. 
Riječ u otačkim spisima ima pregršt značenja. Usp. A. BLAISE, Dictionnaire, 
821-822. 


Ai iječ je o Hebrejskim pitanjima. Usp. naše drugo poglavlje. 
5 Vidi naše četvrto poglavlje. 
46 Vidi naše četvrto poglavlje. 

4. —Predgovor za prijevod Didimova 
spisa O Duhu Svetome 


Dok sam boraviot7 u Babilonu,48 bio rob  razvratnice u 
grimizu*? i živio po kviritskome5% zakonu, htio sam nešto mucati o 
Duhu Svetome i započeto djelos! posvetiti biskupu5ž istoga grada. 
Ali, eto, onaj je lonac što se u Jeremiji“* poslije štapa nazire sa 
sjevernoga lica stao vreti. Glas je podiglo farizejsko vijeće.54 Sav se 
rod neznanja5> urotio protiv mene kao da je dat znak borbe za 
nauke. Smjesta sam se kao iz progonstva vratio u Jeruzalem.56 
Poslije Romulove57 kolibe i luperkalskih5 igara ugledao sam 
Marijino svratište9? i Spasiteljevu špilju.60 

Dragi moj brate$! Paulinijane! Gore spomenuti biskup 
Damaz#2 koji me prvi potaknuo na ovaj rad već spava u Gospodinu. 
Sad me pomaže tvoja molitva kao i molitva Kristovih služavka 


47 Tekst se nalazi u PL, 23, 107A-110A. O tome smo Jeronimovu radu govorili u 
drugome poglavlju ove knjige. 

48 Odnosi se na Rim. 

49 [ ro se odnosi na Rim. 

50 Rimljani su se nazivali Kvirićani. 

5! Jeronim je rad na prijevodu Didimova spisa počeo za drugoga rimskoga 
boravka. 

52 To je papa Damaz. Usp. naše četvrto poglavlje. 

53 Odnosi se na Jer 1,11-13. 

54 Jeronim smjera na rimski sud koji ga je prosuđivao i od njega možda tražio da 
napusti Rim. Jeronim je to i učinio. Više se nikada nije vratio u Rim koji je 
sigurno žarko volio. 

Jeronim ne govori laskavo o rimskome sudu koji ga je sudi. 


56 Jeronim je svoj odlazak iz Rima i dolazak u Jeruzalem nazvao postlimininm. 
Riječ označuje “povratak iz progonstva u domovinu“. Usp. A. BLAISE, 
Dictionnaire, 632. 


57 Romul je prvi rimski kralj. 

58 Riječ je o igrama na Luperkovo. 

59 Riječ "svratište“ čitamo u Lk 2,7. 

60 Jeronim želi naznačiti Betlehem. 

6! O Jeronimovu bratu Paulinijanu govorimo u četvrtome poglavlju. 
620 papi Damazu govorimo u četvrtome poglavlju. 

Paule6* i Eustohije$“ koje poštujem. Pjesmu koju nisam mogao 
pjevati u tuđoj zemlji,$5 od vas pozvan mrmorim66 ovdje u Judeji. 
Kudikamo veličanstvenijim držim mjesto$7 koje je rodilo Spasitelja 
svijeta nego bratoubicu.6$ 

Pisca ističem6? od samoga naslova. Radije prevodim tuđi spis 
nego da se — kako neki70 čine — kao mala vrana resim tuđim 
bojama. Nedavno sam čitao knjigu/! jednoga pisca o Duhu 
Svetome. U skladu s komičarevom mišlju7ž od dobroga sam 
grčkoga vidio slabi latinski. U toj knjizi nije ništa razgovorno niti je 
išta muževno. Nema ničega raznovrsna što bi čitača povuklo na 
pristanak i mimo volje. Ondje je sve mlitavo, slabo, gizdavo i 
ukrašeno. Tu i tamo je načičkano traženim bojama. 

Moj pak Didim koji posjeduje oko zaručnice iz Pjesme nad 
pjesmama i one poglede koje Isus naređuje/3 baciti po zasijanim 
poljima što se bijele, daleko više motri.7* On nam je vratio drevni 
zakon: da se prorok zove vidiocem. Dakako, tko njega bude čitao, 
upoznat će latinsku krađu.75 Okanit će se potočića kada stane crpsti 
na izvorima. Didim je nevješt slogu, ali ne i znanju. Apostolski je 
čovjek. To svjetlom misli i jednostavnošću riječi očituje sami njegov 
jezik.76 


63 O Pauli je riječ u čelvrtome poglavlju. 

649 Eustohiji je riječ u četvrtome poglavlju. 

65 To je Rim. 

66 Jeronim Svetu zemlju drži vlastitom domovinom. 

67 To je Betlehem. 

68 To je Rim. Tu je Romul ubio brata. 

69 To je Didim. 

70 Odnosi se na Ambrozija Milanskoga. 

VI Riječ je o Ambrozijevu spisu O Duhu Svetome. 

T2 to je vjerojatno Terencije Publije Afer. 

73 Odnosi se na Iv 4,35. 

74 Didim se redovito zove Slijepim. Jeronim ga je preimenovao u Vidjelac. 

75 Jeronim misli da je Ambrozije neovlašteno uzimao od Didima. 

76 Jeronim je zamijetio da je Didimov stil nevješt. Ipak je cijenio njegovu misao 
i izražajnu jednostavnost. 

5. — Predgovor za prijevod 
Pahomijeva Pravila 


1. Mač?" je po sebi oštar i svijetao. Ali ako se dugo pohrani u 
korice, rđa ga zanečisti. Izgubi blistavost ranijega sjaja. I ja sam 
tugovao zbog usnuća svete i časne Paule.75 Nisam time postupio 
protiv Apostolove zapovijedi.7? Ipak da utjehu oduzetu njezinom 
smrću prihvatim8% od mnogih, uzeo sam knjige&! koje mi je poslao 
čovjek Božji svećenik Silvan.582 On ih je dobio u Aleksandriji. 
Obvezao me da ih prevedem. Evo što reče: u tebadskim83 
zajednicama8“ i u samostanu85 Metamoia što se u Kanopu&86 


77 Tekst smo preuzeli iz PL, 23, 65-68. Dio je otisnut i u F. CAVALLERA, S. 
Jćr&me, Il, 101-102. O spisima koje Jeronim spominje u svome tekstu i za 
koje piše uvod potanje smo obradili u drugome poglavlju ove knjige. Naslov 
smo prilagodili preuzetome tekstu. 

78 O Pauli je riječ u četvrtome poglavlju ove knjige. Paula je preminula 26. 
siječnja 404. 

19 Jeronim očito ima na pameti 1 Sol 4,13 gdje Pavao brani tugovati za 
preminulima koje sjajno naziva "usnulima“. 

0 Tu smo preveli sustinerem iz F. CAVALLERA, S. Jćr&me, Il, 102, a ne 
suspirarem iz PL, 23, 65A. 

Bl Riječ je o spisima koji su vezani uz Pahomija i njegov duhovni pokret. 

82 Silvan nam je slabo poznat. Usp. J.N.D. KELLY, Jerome, 280. 

83 Grčki je naziv za Gornji Egipat Thebais. Nastao je po gradu Tebi. Usp. M.C. 
MCCARTHY, Thebaid, NCE, 14(1981), 6 i B. KOTTING, Thebais, 101965), 
13-14. 

84 Jeronim je upotrijebio riječ coenobium. Latinska riječ dolazi od grčke 
KOILVOBLOV što korijenski znači "zajednički život“. U kršćanskome 
rječniku KOLVOBLOV označuje skupni monaški život nasuprot anahoreta 
koji su živjeli zasebno i odvojeno. Uz to KOLVOBLOV znači prostor gdje se 
zajednički živi. Redovito je KOLVOBLOV opasivao zid koji je zajednicu 
odvajao od svijeta i unutar zida omogućivao vlastiti život. Usp. H. 
LECLERCQ, Cćnobitisme, —DACL, 2(1925), 3047-3248; A. BLAISE, 
Dictionnaire, 163; J. GRIBOMONT, Cenobio, DIP, 2(1975), 761-762. Kada 
poimence i ne spominjemo autora koga smo ovdje prvoga naveli, na nj se 
naslanjamo. 

85 Jeronim je napisao monasterium. Riječ je načinjena po UNO VvagoTTIprov gdje 
uovđs znači "samosam“ i “"samotan“. Prema tome, korjenski monasterium 
je mjesto gdje netko živi sam. Riječ to često i znači. Označuje prebivalište 
monaha koji živi samotno. Ipak riječ, unatoč korijenskoj suprotnosti, također 
znači što i coenobium. Usp. A. BLAISE, Dicrionnaire, 583 i J. GRIBOMONT, 

sretnom zamjenom imena zove Pokora stanuju mnogi Latini koji ne 
poznaju ni egipatski ni grčki jezik. Tako su pak napisane 
Pahomijeve,87 Teodoroveš5 i Orsiezijeve8? zapovijedi. Oni su prvi 
položili cenobitske temelje u Tebaidi?% i Egiptu: po Božjem 
naređenju i anđelu?! koji je došao k njima. Bio je poslan radi te 
ustanove. 


2. Dugo sam, dakle, šutio i u šutnji gutao svoju bol. Svećenik 
Leoncije?2 i ostala braća s njime — radi navedenoga razloga 
poslana k meni — živo su nastojali oko rečenoga. U našem sam 
jeziku kazivao u pero pozvanome pisaru kako je bilo prevedeno s 
egipatskoga na grčki. Tako sam poslušao te muževe koji su naredili: 
da ne kažem molili. Također sam pod dobrim znakom, kako se 
kaže, prekinuo dugu šutnju. Vratio sam se ranijim poslovima. 
Razveselio sam dušu svete žene? koja je uvijek gorjela ljubavlju 
prema samostanima i ovdje na zemlji ono razmatrala što će gledati 
na nebu. Također će časna djevica Eustohija,%“ njezina kćer, imati 
čime zaposliti sestre. I naša će braća moći slijediti uzore egipatskih, 
tj. tabeneških?5 monaha koji u svakome pojedinom samostanu 


Monastero, DIP, 6(1980), 48. Čudna je zapravo i hrvatska riječ samostan. U 
njoj je riječ sam. Ipak se u samostanu živi zajednički. 
6 Riječ je o znamenitome gradu u drevnome Egiptu. Usp. R. JANIN, Canopus, 

DHGE, 11(1949), 760. 

870 Pahomiju smo govorili u četvrtome poglavlju ove knjige. 

88 O Teodoru smo govorili u četvrtome poglavlju ove knjige. 

899 Orsieziju treba pogledati 176. bilješku drugoga poglavlja ove knjige. 

90 Tako se nazivao Gornji Egipat. Ime je dobio po glasovitome gradu Tebi. 

91 Predaja kaže da je anđeo Pahomiju poklonio pravilo. 

92 Leoncije nam je slabo poznat. Usp. J.N.D. KELLY, Jerome i F. CAVALLERA, S. 
Jerome, 1,295. 

93 To je Paula o kojoj smo govorili u četvrtome poglavlju ove knjige. 
To je Eustohbija. O njoj je govora u četvrtome poglavlju. 


95 Seoce gdje je Pahomije započeo s učenicima monaški život redovito se 
naznačuje kao Tabennisi. Usp. M.C. McCARTHY , Tabennisi, NCE, 13(1981), 
907-908. 


347 


imaju oca,?$  upravitelje,?7 tjednike,?Š  poslužitelje?? i 
predstojnike!%% za svaku kuću.!9! U jednoj kući boravi oko 
četrdesetak!02 braće koji se pokoravaju predstojniku. U jednome je 
samostanu već prema broju braće trideset do četrdeset kuća. Tri se 
do četiri kuće udružuju u pleme!0%3 da zajedno idu na posao i da se 
redaju kod tjedne službe. 

3. Tko prije! 9%“ uđe u samostan, prvi sjeda, prvi se šeće, prvi 
govori psalam, prvi kod stola pruža ruku, prije se u crkvi pričešćuje. 
Među redovnicima se ne pita za dob već zavjetovanje.!05 


96 Poglavar se cijeloga samostana nazivao ocem. 

97 Jeronim je upotrijebio riječ dispensator. Vjerojatno je riječ o samostanskom 
ckonomu. 

98 U Jeronimovu tekstu piše hebdomadarius. Očito je lo latinizirana grčka riječ 

gdje €B5ouds označava vrijeme od sedam dana. U samostanu bi pojedine 

kuće dotičnoga tjedna vodile naročitu brigu o najrazličitijim poslovima. 

Redovnici su te kuće kroz taj ijedan "hebdomadari“. Usp. A. BLAISE, 

Dictionnaire, 387. 

U Jeronimovu tekstu piše minister. Teško je kazati što riječ znači na tome 

mjestu. Inače u nekim su se samostanima Pahomijeve zajednice "braćom 

služiteljima“ nazivali posebno povjerljivi članovi koji su kao trajni 
hebdomadari obavljali neke naročile službe. Takvi su bili vratari i ljudi koji 
su se brinuli o bolnici. 

100 g riječi praepositus vidi A. BLAISE, Dictionnaire, 652. 

10! Jeronim je upotrijebio riječ domus (kuću). Pahomijevi su se samoslani 
sastojali od više kuća. Svaka je kuća imala svojega predstojnika. Na čelu svih 
kuća koje sačinjavaju samostan bio je samostanski otac. 

102 Inače se redovito drži da je u pojedinoj samostanskoj kući moglo biti do 
dvadesetak redovnika. 

103 Jeronim je upotrijebio riječ tribus (plareXUsp. A. BLAISE, Dictionnaire, 828. 

104 U samostanu se prednost ne utvrđuje po dobi rođenja već po vremenu 
ulaska u zajednicu. 

105 Jeronim je upotrijebio riječ professio. Riječ će kasnije postati ustaljeni naziv 
za redovničko zavjetovanjc. U Pahomijevim zajednicama redovnici su u crkvi 
izjavljivali da će služiti Bogu i opsluživati pravilo i zapovijedi. Usp. J. 
GRIBOMONT, Professione, DIT, 7(1983), 886. 

4. U sobicama!% nemaju ništa osim prostirača!07 i što ispod 
piše. Monasi posjeduju dvije lanene tunike.!% To je kod egipatskih 
monaha vrsta odjeće bez rukava. Jedna je od tunika već ižnošena. U 
njoj se spava i radi. Također imaju laneni ogrtač!9? i dvije 
kukuljice.!!% Posjeduju kozju kožu i zovu je melota.!!! Uz to imaju 
laneni pojas,!!2 sandale,!!3 i štap, putnoga druga. 

5. Bolesnici se njeguju! !* čudesnom skrbi i jelom spremljenim 
u svemu izobilju. Zdravi su slavni zbog velikoga uzdržavanja. 
Poste!!5 tjedno dvaput: srijedom i petkom. Izuzima se vazmeno i 
duhovsko vrijeme. Drugih dana koji hoće blaguju!!6€ poslije podne. 
I navečer se prostire stol radi radnika, staraca, mladića i zbog 
najnesnošljivije žege. Neki kod drugoga obroka malo jedu; neki su 


106 Jeronim je napisao cellula. Riječ je označivala prebivalište siromaha, roba, 
hramskopa čuvara, zatvorenika, vratara. Čuk može značiti i "špilja“. Monah 
provodi glavninu vremena u “sobici“ pdje se moli i razmišlja. Usp. A. BLAISE. 
Dictionnaire, 142 i J. GRIBOMONT, Cella, DIP, 2(1975), 744-748. 

107 U Jeronimovu lekstu piše psiathium. Riječ dolazi od WLEOLOV i znači 
proslirač od rogozine ili trske. Na lome sc spava. Usp. A. BLAISE, 
Dictionnaire. 682; Ae. FORCELLINI, Lexicon, [[,771. 

108 1 Jeronimovu tekstu čitamo /ebitonariuwn. Riječ označuje monašku tuniku 
koja je sezala do pod koljena. Usp. A. BLAISE, Dictionnaire, 493; Ae. 
FORCELL.INI, Le.icon, 11, 897. 

109 Jeronim je napisao amictus. Vjerojatno je riječ o rublju kojim se pokrivao 
vrat i ramena. To su redovnici upotrebljavali samo u svojim sobicama. 

110 Jeronim je upolrijebio riječ cucculus. Nema sumnje da riječ dolazi od 
KOUKOVALOV kao što i mi kažemo "kukuljica“. Pravo govoreći, riječ je o 
ovratniku s kapicom kojom se može pokrili glava. To se nosilo povrh melote. 
U kukuljicu se stavljao znak samostana i kuće kojoj je pripadao dolični 
monah. Kukuljice su posjedovali ljudi koji su sc morali izlagati raznim 
vremenskim nepogodama. To se odnosi na ratare, lovce. drvosječe, ild. 
Redovnici su često obavljali slične poslove. Usp. H. LECLERCQ, Capuchon, 
DACL, 2(1925), 2127-2134. 

11 Jeronim je naprosto napisao latinskim slovima meloten. Grčka riječ prvotno 
označava kozju i ovčju kožu. Monasi su sebi od loga pravili pelerinu. Kako ne 
vidimo nijednu riječ kojom bismo preveli naznačeni pojam već smo u 
prelhodnoj bilješci napisali riječ melota. Usp. A. BLAISE, Dictionnaire, 523. 

112 Inače je pojas mogao bili i kožni. 

113 Pahomijevi su redovnici redovito išli bosi. 

114 O njezi bolesnika vidi H. LEECLERCQ, Cćnobitisme, 3122-3123. 

115 O postu vidi H. LECLERCQ, Cćnobitisme, 3122. 

116 Q ishrani vidi H. LECLERCQ, Cćnobitisme, 3122. 

kod ručka ili večere zadovoljni samo jednim jelom. Neki okuse 
malo kruha pa odu. Svi isto blaguju. Tko ne želi ići za stol, u svoju 
sobu uzme za jedan ili dva dana samo kruha, vode i soli. 

6. Braća se iste vještine smještaju u istu kuću pod istim 
predstojnikom. Tako primjerice: oni koji tkaju lan zajedno su; 
također se u jednu obitelj!!7 uvrštavaju oni koji izrađuju prostirače. 
Odvojeno zasebni predstojnici ravnaju krojačima, kolarima i 
obućarima. Svakog tjedna polažu račune svoga rada kod 
samostanskoga oca. 


7. Za sve je samostane samo jedan jedini poglavar!!&8 koji u 
vazmene dane boravi u samostanu. Izuzevši one koji su nužni u 
samostanu, svi se sastaju!1? kod njega. Tako svetkovinu Gospodnje 
muke zajedno slavi gotovo pedeset tisuća ljudi. 


8. U mjesecu koji se naziva mesore,!20 a to je kolovoz, 
održavaju se dani koji su jubilejsko oproštenje. Svima se otpuštaju 
grijesi i međusobno se izmiruju koji su se u nečemu posvađali. 
Određuju se — kako zahtijeva potreba — poglavari, upravitelji, 
predstojnici i služitelji. 

9. Tebejci kažu da je Pahomiju, Korneliju,!2! i Siru!22 — za 
koga se do danas veli da je živio preko sto i deset godina — anđeo 
dao znanje otajstvenoga jezika da za se pišu i govore posebnim 
alfabetom koji nekim znacima i znakovima izražava skroviti smisao. 
Ta Pisma 123 prevodimo na naš jezik kako se čitaju kod Egipćana i 
Grka. Stavljamo ista počela!24 koja smo i zatekli. Time što smo 
slijedili jednostavnost egipatskoga jezika, prevodilačka je vjernost. 


117 Jeronim izrijekom kaže familia. Prethodno je napisao tribus (pleme). 


118 jedan je glavni poglavar svih samoslana. Često je od samoslana do 


samostana obilazio braću. O Vazmu je radi općega zbora bio u matičnome 
samostanu. 


119 Vazmeni se opći zbor držao svake godine. 
120 Opći se zbor također održavao svake godine 13. kolovoza. 


121 Riječ je o samostanskome ocu kojemu je Pahomije slao pisma. Usp. PL, 23, 
91-96. 


122 Također je riječ o samostanskome ocu kojemu je Pahomije pisao pisma. Usp. 
PL, 23, 92.96-98. 


123 Držimo da je riječ o tekstovima koji se nalaze u PL, 23, 91-102. 
124 O kakvim je znacima riječ može se pogledati u PL, 23, 91-92.100 i 102. 

Tako govornički jezik neće izmijeniti apostolske ljude koji su posve 
ljudi duhovne milosti. Ostalo što se nalazi u njihovim spisima nisam 
htio pružiti ni kao predokus da se nauči kod vlastitih pisaca i da oni 
koje vesele izučavanja svetoga života radije piju na vrelima nego na 
potočićima. 


351 


DVANAESTO POGLAVLJE 


TRI ŽIVOTOPISA 


Na potrebnome smo mjestu općenito govorili o tri životopisa 
koja je Jeronim sastavio o trima drevnim i slavnim muževima: Pavlu 
Pustinjaku, sv. Hilarionu i zasužnjenom monahu Malku. Jasno je da 
rečeno nećemo ponavljati. Ovdje iz spomenutih životopisa 
navodimo samo neke ulomke. Činimo to stoga što su ti Jeronimovi 
spisi velikim dijelom usmjerili kasnije zapadne svetačke životopise. 
Jedino ćemo iznijeti ono što je Jeronim kao načelno tvrdio. Ne 
namjeravamo potanje zalaziti u životopise ljudi o kojima je Jeronim 
govorio. To izlazi iz okvira ovoga našega rada. 

Iz djela gdje je Jeronim opisao život sv. Pavla Pustinjaka 
najprije navodimo uvodni ulomak. On nam se učinio važnim jer je 
Jeronim u njemu postavio pitanje kada je položen temelj 
pustinjačkom obliku života. U tu je svrhu iznio nekoliko mišljenja, 
na njih se s prosudbom osvrnuo i kazao što sam misli. Jeronim je! 
napisao: "Mnogi su često dvojili koji je monah najprije započeo s 
boravkom u pustinji. Neki su se vraćali u daleku prošlost. Počinjali 
su s blaženim Ilijom2ž i Ivanom.3 Nama se pak čini da je Ilija bio 
nešto više nego monah. Ivan je čak prije proricao nego se rodio. 


! PL, 23, 17A-19A. 
2 Riječ je o starozavjetnome proroku Iliji. 
3 Misli se na Ivana Krstitelja. 

Drugi tvrde — tome se mišljenju priklonio opći sud — da je Antun“ 
prvak takve životne odluke.“ To je dijelom istina jer Antun nije 
zapravo sve pretekao već su čežnje svih potaknute od njega. 
Antunovi su učenici Amatas$6 i Makarije.? Prvi je sahranio učiteljevo 
tijelo. Obojica i sada kažu da je stanoviti Pavao Tebski% prvak te 
zbilje, ako ne i imena. To mišljenje i sami potvrđujemo. Poneki 
javno izriču ovo i ono: kako ih je volja. Tvrde da je Pavao bio 
čovjek podzemne špilje, obrastao u kosu do peta. I još puno toga 
nevjerojatna izmišljaju. To nabrajati zacijelo bi bilo dangubiti. Sve je 
to bezočna laž. Taj sud ne zaslužuje niti da se pobija. O Antunu je 
pomno pisano grčki? i latinski.!1% Sam sam odlučio nešto napisati o 
Pavlovu početku i kraju. To više stoga činim jer je to izostavljeno 
nego jer bih se pouzdavao u svoju sposobnost. Nije nikome poznato 
kako je Pavao živio po sredini svoga života i koje je đavolske zasjede 
podnio“. 

Prije nego je neposredno stao pisati o Pavlu Pustinjaku Jeronim 
je ovako progovorio!! o progonstvu kršćana: "Za progonitelja 


4 Riječ je o sv. Antunu koji se naziva Opatom, Velikim ili Pustinjakom. Usp. J. 
BESSE, Antoine, DTC, 1(1931), 1441-1442; J. DAVID, Antoine, DHGE, 
3(1924), 726-734; G. BARDY, Antoine, DS, 1(1937), 702-708; A. KLAUS, 
Antonios, LThK, 1(1957), 667-669; R.T. MEYER, Athony of Egypt, 1(1981), 
594-595. 

5 Jeronim je napisao propositum. Riječ je važna. Njome se izražava slobodna 
odluka da će se prigrlili ascelski život, ali i Božji milosni dar i poticaj. Usp. J. 
GRIBOMONT, Propositum, DIP, 7(1983), 1000-1001. 

6 Amatas nam inače nije poznat. 

7 Riječ je o Makariju iz Pispira. Usp. A. GUILLAUMONT, Macaire !'Egyptien, DS, 
101980), 12. 

šo njemu treba pogledati u drugome poglavlju bilješku 44. 

9 Tako je o sv. Antunu napisao nadasve znamenito djelo sv. Atanazije Veliki. Spis 
se nalazi u PG, 26. 837A-876B. Usp. J. QUASTEN, Patrologia, Il, 42-47; G. 
BARDY, Antoine, 702; 1. DAVID, Antoine, 726. 

10 Atanazijevo je djelo o sv. Antunu preveo na latinski ili ga prepričao Evagrije 
Antiohijski. Tekst se nalazi u PL, 73, 125-168. Usp. J. DAVID, Antoine, 726; J. 
QUASTEN, Parrologia, ll, 43; A. Van ROY, Euagrios v. Antiocheia, LThK, 
31959), 1140. Već smo kazali da je životopis sv. Antuna na hrvatski preveo o. 
D. Damjanović. 

1 PL, 23, I9AB. 

Decija!2ž i Valerijanal3 kada su Kornelije!“ u Rimu i Ciprijan!5 u 
Kartagi sretno prolivenom krvlju podnijeli mučeništvo, nemilosrdna 
je oluja u Egiptu i Tebaidi!6 opustošila mnoge Crkve. Tada su 
kršćani čeznuli da ih za Kristovo ime probode mač. Ali lukavi je 
neprijatelj izmišljao mučenja koja su spora za smrt. Želio je ubiti 
duše, ne tjelesa. Sam je Ciprijan pretrpio mučeništvo od toga 
neprijatelja. On svjedoči!" kako se nije dopuštalo da se pogube oni 
koji su htjeli umrijeti. Da se okrutnost toga neprijatelja bolje zna, 
radi sjećanja navodimo dva primjera“.18 

Jeronim je Životopis sv. Pavla Pustinjaka dosta dirljivo 
zaključio riječima: "Tebe koji ovo čitaš žarko molim da se sjetiš 
grešnoga Jeronima. Da mu je Gospodin stavio na izbor, kudikamo 
bi radije odabrao Pavlovu tuniku i njegove zasluge nego kraljevski 
grimiz s njihovim kaznama“.!9 

Na početku Hilarionova životopisa Jeronim se upustiož0 u 
slijedeće razmišljanje: "Budući da sam nakanio sastaviti životopis 
blaženoga Hilarionaž! zazivam Duha Svetoga koji je u njemu 
prebivao. On je Hilarionu udijelio vrline. Neka meni dade riječ da ih 
ispripovjedim te se čini izjednače s riječima. Krisp2ž kaže da je 


12 Decije je bio rimski car od g. 249. do 251. Žestoko je progonio kršćane. Usp. K. 
GROSS, Decius, LThK, 3(1959), 184-185 i MJ. COSTELLOE, Decius, NCE, 
4(1981), 701. 

Valerijan je rimski car. Stao je g. 257. progoniti kršćane. Bio je jednako 
okrutan kao i Decije. Usp. H.U. ISTINSKY, Valerianus, LThK, 10(1965), 604 i 
MJ. COSTELLOE, Valerian, NCE, 14(1981), 520. 

14 Papa Komelije preminuo je kao mučenik u lipnju g. 253. Usp. H. HEMMER, 
Corneille, DTC, (1938), 1863-1864 i G. BARDY, Corneille, DHGE, 13(1956), 
891-894. 

15 O sv. Ciprijanu smo već ranije objavili posebni rad: SV.CIPRIJAN, Jedinstvo 
Crkve, Euharistija, Molitva Gospodnja, Služba Božja, Makarska 1987. 

16 Tako se naziva Gornji Egipat. 

17 £, 53,2; PL, 4,357BC. 

18 Jeronim u nastavku donosi dva zaista okrutna oblika mučenja i zatim prelazi 
na izravni sadržaj svoga spisa. Usp. PL, 23, 19B-20A. 

19. PL, 23, 30A. 

20 PL, 23, 29B-30B. 

219 njemu treba pogledati u drugome poglavlju ove knjige bilj. 46. 

22 Riječ je o latinskome povjesniku Gaju Salustiju Krispu koji je umro oko g. 35. 
prije Krista. O navodu vidi L. SCHADE, Hieronymus, 33 bilj. 1. 


355 


krepost onih koji su je izvršili onolika koliko su je sjajni umovi 
mogli riječima izraziti. Kada je Aleksandar Veliki Makedonac? 
koga Danielž4 naziva ovnom, panterom ili kozjim jarcem došao na 
Ahilov grob kazao je: "Sretan si, mladiću! Uživaš velikoga glasnika 
svojih zasluga'.25 Tako je, jasno, označio Homera.26 Ja ću pak 
govoriti o načinu života i životu tolikoga i takvoga muža27 da bi i 
Homer — kad bi bio tu — zavidio sadržaju ili mu podlegao. Sveti 
Epifan,25 biskup ciparske Salamine, dugo je živio s Hilarionom i u 
kratkome pismu2? koje se na široko čita sastavio Hilarionovu 
pohvalu. Unatoč tome, jedno je općim izričajima hvaliti 
preminuloga, drugo pripovijedati osobne kreposti umrloga. Djelu 
koje je počeo Epifan pristupamo, razumije se, s naklonošću, a ne da 
ga vrijeđamo. Klevetničke glasove odbacujemo. Oni koji su nekoć 
kudili moga Pavla3% sada će možda ocrniti i Hilariona. Pavla su 
prekoravali zbog osamljenosti. Hilarionu predbacuju javnost. 
Rekoše da onaj koji se uvijek skrivao3! nije ni postojao. Ovoga 
kojega su mnogi vidjeli*ž malo cijene. Isto su negda učinili i njihovi 
pređi farizeji. Njima se nije svidjela Ivanova?? samoća i post, ali niti 
mnoštva, jelo i pićeš4 Gospodina Spasitelja. Ipak ruku polažem na 
zacrtano djelo. Pse ću scilske35 mimoići začepljena uha“. 


23. Preminuo je g. 323. prije Krista. 
24 Usp. Dn 8,3; 7,6 i 8,21. Kriučka se primjedba na le navode nalazi u L. SCHADE, 
Hieronymus, 34 bilj. |. 

To se čita kod grčkoga povjesnika Flavija Ariana koji je preminuo g. 172. 
poslije Krista. O navodu vidi L. SCHADE, Hieronymus, 34 bilj. 2. 

Homcr je jamačno najpoznatiji grčki pjesnik. Napisao je Ilijadu i Odiseju. 
Živio je oko g. 800. prije Krista. 
To je Hilarion. 


25 
26 


27 


28 o njemu smo podrobnije govorili u četvrtome poglavlju ove knjige. 

29 Tekst se izgubio. Usp. L. SCHADE, Hieronymus, 34 bilj. 3. 

30 Riječ je o Pavlovu životopisu koji je napisao Jeronim. O tome smo djelu 
govorili u drugome poglavlju ove knjige. 

To je Pavao Puslinjak. 

32 To je Hilarion. 

33 To je Ivan Krstitelj. 

34 U pozadini je Mt 11,18-19. 

35 U pozadini je Homerova Odiseja. Usp. L. SCHADE, Hieronymus. 35 bilj. 1. 

Napomena koju Jeronim stavlja na početak Malkova životopisa 
dosta je neobična. Tu Jeronim upozorava da je pisao životopise 
kako bi jednoga dana mogao sastaviti cjelovitu crkvenu povijest. 
Međutim, nije nam poznato da je taj naum ikada proveo u djelo. 
Jeronim je ovako36 počeo: "Evo što čine oni koji se kane boriti u 
pomorskoj bitci: prethodno u luci i mirnu moru savijaju kormila, 
vuku vesla, spremaju kuke i sidra. Posadu, raspoređenu na palubi, 
uče čvrsto stajati makar je korak nesiguran i noga skliže. U pravome 
se okršaju neće bojati ukoliko su se poučili u hinjenom boju. Tako 
je i sa mnom. Dugo sam šutio. Onaj je bio razlogom što sam šutio 
kome je moj govor muka, Najprije se želim okušati u malenome 
djelu da mogu prijeći na širu povijest. Ako mi Gospodin udijeli 
život i ako me, kada sam već pobjegao37 i zatvorio se, na miru 
ostave moji opadači,*Š odlučio sam sve opisati od Spasiteljeva 
dolaska do našega vremena: od apostola pa do posrtaja našega 
vremena. Napisat ću kako je i po kome nastala Kristova Crkva; kako 
je sazrela; kako je kroz progonstva rasla; kako je okrunjena 
mučeništvima te kako je bogatstvom postala jača, ali krepošću 
slabija, pošto je doprla do kršćanskih vladara. Ali o tome drugdje.?? 
Sada izlažemo neposredno“. 

Napokon donosimo ulomak? gdje Jeronim dijelom govori o 
sebi i kaže: "Ne naročito veliko dobro Maronia*! udaljeno je 
istočno od sirijskoga grada Antiohije kojih trideset tisuća koraka. 
Nakon mnogih je gospodara i vlasnika, kada sam kao mladić 
boravio4ž u Siriji, postao posjed moga prijatelja biskupat3 
Evagrija** koga sada zato spominjem da pokažem odakle znam ono 
o čemu ću pisati“. 


36 PL, 23, 55AB. 

37 Jeronim vjerojatno pred očima ima svoj bijeg iz Rima. 

38 To su vjerojatno Jeronimovi rimski suci koji su ga prisilili na odlazak iz Rima. 
Jeronim nije nikada napisao crkvenu povijest. 

40 PL, 23, 55B-56A. 

41 To smo spominjali u prvome poglavlju ove knjige. 

42 Napomenuto je u prvome poglavlju ovoga spisa. 

43. Jeronim je upotrijebio riječ papa. Usp. A. BLAISE, Dictionnaire, 592. 

sa Evagrija spominjemo u četvrtomc poglavlju ove knjige. 

RESUME 


SAINT JEROME LE DALMATE 
Vie et oeuvre 


Le livre dont nous allons faire un bref rćsumć contient au total 
douze chapitres plus ou moins longs. En outre, on y trouve 
enregistrćs les ouvrages de saint Jćrome et une abondante 
bibliographie mentionnće soit directement dans les notes soit a la fin 
du travail. 

Dans notre premier chapitre nous nous occupons assez 
complčtement de la vie de saint Jćrome. Nous la suivons pas a pas: 
de la naissance de Jćrome jusqu'a sa mort. Nous avons essayć 
chaque fois quand il nous a ćtć possible d'illustrer les faits de la vie 
de Jćrome par ses propres paroles. 

Le deuxičme chapitre du livre est le plus ćtendu et, a notre avis, 
le plus important. Nous y parlons abondamment de tout ce que saint 
Jćrome a ćcrit. Nous prćsentons sćparćment chaque ouvrage 
hićronymien. Cela, A notre connaissance, n'a pas ćtć fait de cette 
maničre jusqu'a maintenant. Mis a part le travail de Jćrome sur la 
revision et la traduction de la Bible, nous prćsentons quarante-sept 
ćcrits de Jćrdme. ll va de soi que les ćpitres et les homćlies de 
Jćrome sont traitćs comme des entitćs uniques. Dans notre oeuvre 
nous revenons bien souvent a Origčne et on comprend aisćment 
pourquoi. 

Dans le troisičme chapitre du livre on t&che d'ćtablir la part de 
Jćr6me dans les luttes origćnistes et de dire un mot de ce que Jćrome 

pensait rćellement d"Origčne. Notre constatation est qu'on n'a pas 
encore suffisamment tirć au clair et ćtudić en dćtail la relation trčs 
complexe et vraiment compliquće entre Jćrome et Origčne qui est en 
quelque sorte partout prćsent dans 1'oeuvre de Jćrome. 

Le quatričme chapitre du livre met devant les yeux du lecteur 
les principaux personnages intimement mčićs comme amis ou 
adversaires a la vie et a I'oeuvre de Jćr&me.Cela nous l'avons fait 
pour ćviter d'envoyer sans cesse le lecteur ailleurs. Cepandant, 
beaucoup de personnes ne sont mentionnćes que dans les notes 
explicatives. 

Le cinquičme chapitre est relativement court. Nous y donnons 
quelques renseignements sur les trois ćcoles thćologiques cćlčbres 
dans l'antiquitć chrćtienne. Ce sont les ćcoles d'Antioche, 
d'Alexandrie et d'Edesse. On sait que Jćr&me a sćjournć plusieurs 
fois A Antioche et au moins une fois a Alexandrie. Il ćtait trčs 
certainement au courant de ce qu'on enseignait dans ces deux 
capitales. Quant A I'ćcole d'Edesse on peut assez raisonnablement 
supposer que Jćrome la connaissait a travers Apollinaire de Laodicće 
et plus encore peut-čtre par les moines avec lesquels il a vćcu un 
certain temps au dćsert de Chalcis. 

Le sixičme chapitre veut ćclairer succinctement 1'exćgčse de 
saint Jćrome. A vrai dire, nous y examinons bričvement la 
terminologie exćgčtique hićronymienne. 

Le septičme chapitre montre sur plusieurs pages J6rome comme 
thćologien. Et c'est tout de mčme assez rare car Jćrome n'est 
presque jamais considerć et traitć comme thćologien. C'est la raison 
pour laquelle nous osons penser que ce septičme chapitre est 
quelque chose de nouveau ćt, pour ainsi dire, d'exceptionnel. Les 
points dont on examine la pensće de Jćrome sont: la question du 
tombeau d'Adam; la marilogie; la doctrine sur saint Joseph; la 
thćologie spirituelle; les dons de I'Esprit-Saint; la pričre; la 
profession monastique et ]*eschatologie. 

Le huitičme chapitre contient avec une courte introduction la 
version de huit prologues composćs par saint Jćrome pour ses 
propres ouvrages. 

Dans le neuvičme chapitre on peut trouver - aussi avec une 
breve notice prćalable - huit homćlies de Jćrome traduites en croate. 

Le dikičme chapitre  ćtait ćcrit pour montrer la maničre dont 
saint Jćrome explicitait quelques textes bibliques. Il s'agit de textes 
suivants: Es 7,14; Jon 2,1; 4,6; Ga 4,4-6; Ep 1,4 et Ep 3,1. 

Jćrome n'a pas seulement prćfacć bien souvent ses propres 
ouvrages mais aussi les livres qu'il a traduits du grec en latin. Nous 
en offrons quelques exemples dans le onzičme chapitre. Le style de 
ces pages de Jćrome est vraiment superbe. En tout cas, il nous a 
personnellement enchantć. 

Le douzičme chapitre jette un coup d'oeil rapide sur certains 
passages particuliers tirćs des trois biographies ćcrites par saint 
Jćrome. Juste a la fin de ce rćsumć nous exprimons notre grande 
deception: si saint Jćrome est trčs souvent louć, il n'est pas ćtudić 
comme il le certainement mćrite. 


KRATICE 


Bibliothek der Kirchenvdter 

Biblia Sacra iuxta Latinam vulgatam versionem 
Bibliotheca sanctorum 

Biblische Zeitschrift 

Corpus christianorum, ser. lat. 

Corpus scriptorum christianorum orientalium 
Corpus scriptorum ecclesiasticorum latinorum 
Dictionnaire d'archćologie chrćtienne et de liturgie 
Dictionnaire apologćtique de la foi catholique 
Dictionnaire de la Bible 

Dictionnaire de la Bible, Supplćment 
Dictionnaire d'histoire et de gćographie ecclćsiastiques 
Dizionario degli istituti di perfezione 
Dizionario patristico e di antichita cristiane 
Dictionnaire de spiritualitć 

Dictionnaire de thćologie catholique 
Enciclopedia cattolica 

The Encyclopedia of Religion 

Die griechischen christlichen Schriftsteller 
Handbuch der Dogmengeschichte 

Historisches Jahrbuch 

JbAC = 
JTS = 
LThK = 
MG = 
NCE = 
PAMI = 


Jahrbuch fiir Antike und Christentum 

The Journal of Theological Studies 

Lexikon fiir Theologie und Kirche 
Mischellanea Geronimiana, Roma, 1920. 
New Catholic Encyclopedia 

Pontificia Academia Mariana Internationalis 


PATROLOGIA, II! = Patrologia, III, Institutum Patristicum 

Augustinianum, Roma, Marietti, 1978. 
Patrologia latina 

Patrologia latina, Supplementum 

Reallexikon fiir Antike und Christentum 

Revue biblique 

Revue des ćtudes augustiniennes 

Religion in Geschichte und Gegenwart 

Revue d'histoire eccićsiastique 

Recherches de science religieuse 

Sources chrćtiennes 

Studia patristica 

Theologisches Worterbuch zum Neuen Testament 
Theologische Realenzyklopćidie 

Theological Studies 

Trierer theologische Zeitschrift 

Texte und Untersuchungen 

Vigiliae christianae 

Zeitschrift fir alrtestamentliche Wissenschaft 
Zeitschrift fir Kirchengeschichte 

Zeitschrift fir die neutestamentliche Wissenschaft 

EVE 


12. Augustin, GOVORI - 2, Makarska, Služba Božja 

